
^uod  illo  tempore,  quo  opus  de  plantis  b  rasili  ensibus  edendum  suscepi 
mihi  liberum  non  arbitratus  sum,  ut  Vestris  id  nominibus  clarissimis 
adscriberem,  Vestro  que  patrocinio  commendarem,  de  hoc,  absoluto 
fere  quem  institueram  rerum  tractandarum  ordine,  ut  non  amplius 
dubitarem  singulare  Vestrum  in  me  studium  et  praeclara  humanitas 
effecerunt,  quibus  factum  est,  ut  me  sociorum,  quos  inter  peregrinos 
homines  eligere  soletis,  numero  adjungeretis.  Quum  enim  antea  arrogans 
et  ambitiosum  nonnullis  videri  potuisset,  viros  maximi  nominis  alieni 
laboris  testes  appellare,  nunc  in  officiis  jucundissimis  hoc  mihi  pono,  ut 
pro  summa,  quam  in  me  expertus  sum,  benignitate  Vestra  gratum 
Vobis  animum  significem ,  simul  vero ,  ut  publico  aliquo  documento 
testatum  faciam,  me  honorem,  quo  studia  mea  digna  judicastis,  ut 
debeo,  maximi  aestimare.  Cui  enim  honorificum  non  esset,  ab  his  viris 
ad  studiorum  consortium  vocari,  et  huic  Academiae  adscribi,  cujus  laudes 
iisdem,  quibus  artium  liberalium  studia,  terminis  continentur?  Ex  quo 
enim  tempore,  redintegrato  studiorum  illorum,  quae  circa  naturam 
versantur,  vigore,  in  interiora  rerum  penetrare  coeptum  est,  nunquam 
Academia  Vestra  splendore  eorum  atque  gloria  caruit,  quippe  quae 
omni  aevo  viros  aluerit,  qui  in  naturae  arcanis  indagandis  cum  optimis 
quibusque  aemularentur. 


Ne  autem  in  spatia  a  laborum  meorum  ratione  aliena  evagari  videar, 
in  ipsa  Botanicae  doctrina,  cui  adornandae  vitam  ingeniique  vim,  si  qua 
in  me  est,  totam  impendere  decrevi,  ubique  magnorum  mihi  virorum 
nomina  obveniunt,  qui  Vestro  consortio  comprehensi  non  minore  cum 
solertia  quam  fructu  in  his  ipsis  studiis  ita  elaboraverunt,  ut  nulla 
Botanicae  pars  ingenii  eorum  lumine  careret.  Sive  enim  varias  illas 
formas  intuear ,  quas  natura  diversis  omnium  terrarum  stirpibus  impressit , 
sive  vitam,  quam  certis  legibus  addictae  transigunt,  sive  organorum, 
quibus  ea  continetur,  texturam  et  aptitudinem,  sive  interiorem  singularum 
nexum  respiciam,  quo  omnes  in  unam  eandemque  continuitatem  et 
veluti  in  unius  plantae  speciem  copulantur ,  seu  leges  et  conditiones 
examinem,  quibus  super  diversas  orbis  terrarum  partes  disseminatae  sunt, 
seu  denique  artificia  hominum  expediam,  quibus  fieri  videmus,  ut 
humanae  industriae  atque  utilitati  respondeant  fructumque  ferant 
uberiorem ,  —  in  omnigena  hac  contemplatione  atque  indagatione 
sociorum  Vestrorum,  qui  sunt  quique  fuerunt,  labores  me  juvant, 
experientia  me  ducit,  gloria  ad  similis,  quamquam  multo  minoris, 
laudis  communionem  animum  meum  erigit. 

*••--*  *>  ; .  v  •  .  ,  • 

Accipiatis  igitur,  Viri  illustrissimi,  parvum  hoc  munus,  non  tanquam 
dignum  Vestro  nomine,  sed  tanquam  grati  animi  signum,  et  quod  ab 
eo  viro  proficiscatur ,  qui  suffragiis  Vestris  honorificentissimis  in 
studiorum  suorum  cursu  mirifice  se  auctum  atque  corroboratum  sentiat. 

Ser.  Monachii  die  XXV.  Febr. 

LXXXIV.  PHYSOCALYX  Pom. 


DIDYNAMIA  Angiospermia  Linn.  Syst.  Sex.  Familia  :  SCROPHULARINAE 
R.  Brown. 

CHARACTER  DIFFER.  ENTIALIS. 

•  *  '  »  * 

Calyx  tubulosus,  inflatus,  quinquedentatus ,  coloratus.  Corolla  tubuloso -hypo- 
crateriformis,  limbo  patenti  subaequaliter  quinquelobo,  lobis  rotundatis.  Stamina  qua- 
tuor  didynama  ;  antherarum  loculis  basi  breviter  calcaratis.  Stigma  indivisum, 
clavatum.  Capsula  bilocularis,  polysperma,  loculicido-bivalvis. 

CHARACTER  NATURALIS. 

Calyx  inferus,  monophyllus,  tubulosus,  amplus,  inflatus,  nunc  ovatus  nunc  in 
latere  inferiore  ventricosus,  limbo  divisus  in  dentes  quinque  triangulares  cuspidatos 
erectos,  quorum  summus  reliquis  parum  minor,  duo  huic  laterales  omnium  latissimi 
longiusque  sursum  producti,  duo  inferiores  latitudine  et  altitudine  inter  illos  inter¬ 
medii  ;  rubro  -  coloratus ,  persistens,  membranaceus,  membrana  non  solum  nervis 
quinque  per  totam  longitudinem  in  dentium  apicem  usque  excurrentibus,  sed  aliis 
quoque  secundariis  intra  sinuum  margines  ramificantibus  firmata.  Corolla  infera, 
monopetala ,  subcoriaceo  -  membranacea,  decidua ,  tubuloso  -  hypocrateriformis  ;  tubus 
basi  nonnihil  constrictus,  cylindraceo-compressiusculus ,  deorsum  curvatus,  calyce  lon¬ 
gior;  limbus  oblique  in  lobos  quinque  sectus  patentes  aut  reflexos  suborbiculares, 
quorum  duo  supremi  parum  minores,  imus  interdum  subemarginatus.  Aestivatio, 
qualis  in  multis  Scrophularinis  observatur,  quincunciaiis:  lacinia  scilicet  superiorum 
posticarum  (quasi  labii  superioris)  altera,  quae  utroque  latere  libera,  tegit  hinc  alteram 
posticam  inde  unam  lateralium  (quasi  labii  inferioris  lobum  lateralem);  haec  vero  la- 

teralis  ab  initio  amplectitur  sibi  oppositam  alteram  lateralem  quacum  simul  ab  infima 
sive  antica  (quasi  labii  inferioriis  lobo  medio)  tegitur.  Stamina  quatuor,  inclusa.  Fila¬ 
menta  ex  ima  parte  corollae  illique  partim  adnata,  didynama,  per  paria  conniven- 
tia  saepeque  ope  villi  antherarum  quasi  connexa,  inclusa,  subulata;  duo  longiora  in¬ 
serta  intra  sinus  inter  lobum  infimum  et  lobos  huic  laterales;  duo  breviora  in¬ 
tra  sinus  inter  lobos  duos  superiores  et  inferiores  laterales.  Antherae  erectae ,  fere 
basi  affixae,  ovatae,  biloculares  ,  loculis  basi  disjunctis  et  brevi  calcare  instru¬ 
ctis,  superne  connatis,  intus  in  medio  a  basi  sursum  bivalvibus ,  saepius  pilosis 
vel  barbatis.  Pollen  globosum ,  in  cumulo  albidum.  Pistillum  superum ,  in  imo 
fundo  calycis,  longitudine  circiter  staminum.  Ovarium  conicum,  e  carpellis  duobus, 
antico  et  postico,  compositum  et  biloculare  ob  illorum  margines  introflexos,  a  latere 
versus  centrum  porrectos  atque  in  placentas  sursum  et  deorsum  spectantes,  ovulis 
plurimis  foetas,  intumidos.  Stylus  terminalis,  continuus,  filiformis,  superne  incrassa¬ 
tus,  sursum  arcuatus  et  in  stigma  abiens  clavatum,  aduncum.  Capsula  coriacea, 
ex  ovato  cylindrica,  acuta,  utroque  in  latere  ob  dissepimenti  fabricam  sulcata;  bivalvis, 
valvulis  medio  septiferis,  septo  duplicato,  ab  apice  deorsum  incomplete  dehiscentibus, 
dehiscentia  loculicida.  Semina  plurima,  in  placentis  convexis  placentalione  im¬ 
mediata,  i.  e.  funiculis  parum  conspicuis,  affixa,  adscendentia,  lineari -oblonga,  obtusa, 
tenuia.  Testa  subfusca,  reticulato- cellulosa;  membrana  interna  spongioso  -  dilatata. 
Albumen  carnosum,  album.  Embryo  intrarius,  rectus,  orthotropus,  radicula  conica, 
cotyledonibus  brevibus,  plumula  inconspicua. 

Habitus:  Frutices,  caulibus  obsolete  tetragonis,  passim  fastigiato -ramulosis, 
cathedris,  inferne  aphydlis,  superne  dense  tectis  foliis  arrectis  crassiusculis  integerri¬ 
mis  obovatis  v.  oblongis,  nunc  decussatis  nunc  irregulariter  oppositis  allernisve,  aut 
rarissime  ternis.  Flores  majusculi,  in  pedicellis  axillaribus  bibracteatis  racemos  ter¬ 
minales  constituentes;  calyce  miniato  vel  miniato -rubro,  corolla  rubra  vel  san¬ 
guinea. 

Statio  et  Habitatio:  Species  duae  a  me  et  tertia  ab  amicissimo  Pohl  descri¬ 
ptae  in  Brasiliae  Provincia  Minarum,  locis  graminosis  apricis  ultra  a5oo  pedes  eleva¬ 
tis,  inventae  sunt;  ita  ut  genus  monticola  aut  subalpestre  videatur. 


1.  PHYSOCALYX  MAJOR,  t  Tab.  CCI. 

Ph.  foliis  ovatis  vel  ovato- oblongis  obtusis  brevissime  mucronulatis ,  floribus 
racemosis,  pedunculis  folia  superantibus,  bracteolis  infra  flores  subulato- linearibus, 
filamentis  glabris,  antheris  dorso  barbatis. 

Fruticulus  quatuor  ad  sex  pedes  altus,  erectus,  vel  ab  ipsa  basi  ramosus,  vel  superne  in  ra¬ 
mos  nonnullos  suboppositos  aut  fasciculato- confertos  divisus,  crassitie  pennae  cygneae,  teretiuscu- 
lus  vel  obsolete  tetragonus  ,  inferne  aphyllus,  instructus  epidermide  testaceo  -  pallida  longitudinali- 
ter  rimosa,  laevigata  atque,  uti  reliquae  herbae  partes  ,  glabra.  Rami  cauli  similes  et  aequales, 
praeter  crassitiem,  quae  minor,  et  colorem,  qui,  in  superiore  praesertim  parte,  viridis  aut  fusco- 
virescens.  Folia  alterna,  aut  in  ramis  interdum  fere  opposita,  brevissime  petiolata ,  erecta  sur- 
sumque  plus  minus  imbricata ;  petiolo  vix  lineam  longo,  dorso  plano  -  convexiusculo  intus  plano- 
concavo ;  instructa  lamina  ovata  aut  ovato- oblonga ,  obtusa  vel  apice  rotundata,  sesquipollicem 
vel  pollicem  longa;  sursum  magnitudine  parum  decrescentia,  crassiuscula,  coriacea,  firmata  nervo 
medio  in  mucronulum  brevem  excurrente  et  venis  sparsis  anastomosantibus  intra  marginem  com¬ 
binatis  inferne  prominulis,  utrinque  laevigata  et  glabra,  laete  viridia,  subtus  pallidiora,  decidentia  cicatri¬ 
ces  obovatas  margine  acuto  relinquentia.  Flores  speciosi  racemum  caulis  ramorumve  terminalem,  nunc 
densum  tri-quadripollicarem,  nunc  laxiorem  semipedalem  vel  immo  longiorem,  constituentes.  Folia  flora¬ 
lia  s.  bracteae  infra  pedunculos  lanceolata  aut  spathulata  longe  acuminata,  semipollicaria  aut  parum  lon¬ 
giora  sursum  decrescentia,  pedunculos  subaequantia.  Rhachis  communis  angulata  et  parum  fle¬ 
xuosa,  pube  tenui  scabriusculo- hirsuta.  Pedunculi  solitarii,  non  semper  ex  axilla  sed  saepius  su¬ 
pra  eam  enati,  erecti,  interdum  cernui,  filiformes,  angulati,  parum  hirsutuli,  fere  in  medio  arti¬ 
culati  atque  instructi  bracteolis  oppositis  subulatis  aut  subulato  -  linearibus  ipsorum  dimidio 
brevioribus  et  tandem  deciduis.  Calyx  unguem  aut  pollicem  longus,  ventricoso  -  tubulosus ,  tenui¬ 
ter  membranaceus,  glaber,  pulchre  miniatus,  dentibus  triangularibus  acuminatis  tenuissime  ciliola- 
tis,  nervis  obscurioribus  percursus.  Corolla  ultra  pollicem  longa,  compage  quam  calyx  firmiore, 
pulchre  coccinea;  tubus  teres,  parum  compressus,  plus  minus  deorsum  curvatus,  glaber;  limbus 
tubi  ratione  brevis,  in  lobos  subaequales  rotundatos  primum  erectiusculos  dein  patenti- reflexos 
sectus,  colore  tubi  et  in  facie  exteriore  pube  molli  tandem  fulvescenle  obductus.  Stamina  ortu 
inaequalia,  per  paria  conniventia;  filamenta  leretiuscula,  glabra,  albida  ;  antherae  pallide  flavae,  dorso 
fasciculo  villorum  alborum  barbatae.  Pollen  globosum,  albidum.  Ovarium  ovato-conicum ,  viride, 
biloculare,  multiovulatum.  Stylus  teres,  quam  stamina  crassior,  albido  -  virens ,  intumescens  in 
stigma  clavatum ,  longitudine  circiter  staminum,  superne  paululum  incurvus.  Capsula  non  visa. 

Crescit  in  amoenis  campis  subalpestribus  herbosis ,  districtus  adamantum ,  prope  Tejuco, 

Mentanha ,  Milho  Ver  de  rei.,  altitudine  3000  pedum  et  ultra.  Florebat  mensibus  Majo  et 
Junio,  fi 

Explic.  Tai.  CCI.  Fig.  i.  Ccrolla  ita  delineafa,  ut  liirbi  latus  superius,  cujus  alter  lobus  omnino  liber  et 
tegens,  spectatori  propius  exhibeatur.  In  adjecta  Fig.  a.  haec  aestivationis  conditio  atque  carpellorum  directio 
illustratur,  flore  ita  aperto,  ut  lobus  posticus  utrinque  liber  spectatori  a  sinistra  secundus,  ovarii  vero  positio  ita 
depingatur,  ut  margines  in  placentas  tumentes  commissurae  dentium  calycis  trium  superiorum  et  duorum  in¬ 
feriorum  respondeant.  2*  Corolla  cum  staminibus  aperta,  sectione  in  latere  floris  inter  lobum  limbi  inferiorem 
utroque  margine  tectum  et  alterum  superiorem  ducta.  Omnia  magnitudine  naturali.  3.  4-  Stamina,  vano 
modo  aucta.  5. Pistillum  m.  n.  6.  Ovarium  horizontaliter  sectum,  placentis,  quae  sursum  et  deorsum  in  flore 
spectant,  ad  utrumque  latus  versis. 

2.  PHYSOCALYX  MINOR.  |  Tab.  CCII. 

Ph.  foliis  obovatis  acutiusculis,  floribus  inter  folia  summa  axillaribus,  pedunculis 
folia  superantibus,  bracteolis  infra  flores  spathulatis,  filamentis  basi  pubescentibus ,  an- 
theris  nudiusculis. 

Fruticulus  quam  praecedens  minor,  duos  ad  quatuor  pedes  altus.  Caulis  inferne  simplex,  su¬ 
perne  inordinate  ramosus.  Rami  erecti,  simplices  aut  ramosi,  obscure  tetragoni  aut  teretiusculi, 
cortice  subspongioso  cinerascenti-helvolo,  longitudinaliter  rimuloso  et  cicatriculis  a  foliorum,  in  in¬ 
feriore  parte  mox  defluentium,  lapsu  orbicularibus  valde  concavis  insignito.  Folia  sibi  approxi- 
mata,  petiolis  brevissimis  parum  conspicuis  instructa  ,  sursum  arcte  et  subquadrifariam  imbricata, 
unguem  longa,  quatuor  lineas  lata,  obovata,  brevissime  sed  non  mucronato  -  acuta,  duriuscula  ,  ni¬ 
tida,  laete  viridia,  subtus  pallidiora  et  subflavescentia  ,  margine  interdum  nonnihil  revoluta,  gla¬ 
bra.  Flores  non,  uti  in  praecedente  specie,  racemos  terminales  constituentes,  sed  potius  inter 
summa  folia  sparsim  axillares.  Folia  floralia  s.  bracteae  ideo  nullae.  Pedunculi  folia  superantes,  cir¬ 
citer  pollicares,  erecti,  teretes,  pubescentes,  medio  articulati  et  instructi  bracteolis  oppositis  spathu- 
lato  -  lanceolatis,  tres  lineas  longis,  lineam  latis,  uti  folia  laete  viridibus  et  glabris.  Calyx  fere  un¬ 
ciam  altus,  basi  quam  in  praecedente  specie  magis  inflatus  et  rotundatus,  versus  apicem  magis  con¬ 
tractus,  ita  ut  ovatus  potius  quam  cylindricus  nuncupandus,  pulcherrime,  et  quidem  dilutius  quam 
in  praecedente  specie,  miniatus,  glaber,  nervis  pluribus  munitus  ,  ore  excisus  in  dentes  quinque 
ovato -triangulares  acuminatos,  quorum  summus  reliquos  superat,  omnibus  subtilissime  ciliolatis. 
Corolla  e  calyce  parum  eminens,  pulcherrime  coccinea;  tubus  subaequalis,  parum  curvatus,  gla¬ 
ber;  limbus  hypocrateriformi-patens,  lobis  ovato  -  orbicularibus ,  extus  glandulosis,  in  margine  te¬ 
nuissime  pubescentibus.  Filamenta  filiformia,  albida,  basi  villosula,  antice  glabra.  Antherae  pal¬ 
lidae,  subglabrae.  Ovarium  disco  glanduloso -incrassato  immersum.  Stylus  filiformis,  inferne  gla¬ 
ber,  superne,  ubi  in  stigma  clavatum  incrassatur,  pubescens,  sursum  curvatus.  Capsula  in  callo  ba¬ 
silari  unciam  ad  summum  longa,  coriacea,  ovato- oblonga,  acuta,  extus  brunnea  ,  intus  helvola, 
glaberrima,  complete  bivalvis,  valvulis  medio  septiferis.  Semina  plurima,  oblonga,  compresso -sco- 
biformia,  sesquilineam  longa,  fusca,  densissime  imbricata.  Testa  subcorrugulata.  Membrana  interna 
crassiuscula.  Albumen  sat  copiosum  ,  includens  embryonem  instructum  cotyledonibus  incumbentibus 
teretiusculis  et  radicula  conica. 

Crescit  in  altis  campis  districtus  adamantum ,  iisdem  fere  locis  ac  praecedens  species. 
Florens  et  fructifera  observata  mense  Junio.  % 

Explic.  Tab.  CCII.  Fig.  i.  Calyx.  2.  Ejusdem  aperti  dentes.  3.  Flos.  4.  Corolla  cum  staminibus,  se¬ 
ctione  verticali  a  latere  aperta.  Omnia  m.  n.  5.  Lobi  tres  inferiores  corollae,  m.  a.  6.  Filamenti  apex  cum 
anthera,  ab  utroque  latere,  valde  auctus.  7.  Pistillum,  m.  n.  8.  Stigma,  valde  auctum.  9.  Capsula,  m.  11. 
10.  Eadem  transversim  secta,  m.  a.  11.  Ejusdem  pars  superior  valvulae.  12.  Semina  duo  aucta.  i3.  Semen 
verticaliter  dissectum,  ut  fabrica  interna  appareat,  magis  auctum. 

Species  hujus  generis  tertia  erit  ita  distinguenda: 

3.  Phfsocalyx  aurantiacus  ,  foliis  obovato  -  ellipticis  obtusis  ,  floribus  inter  folia  summa 
axillaribus ,  pedunculis  folia  superantibus ,  bracteolis  infra  flores  oblongo  ~  lanceolatis ,  filamentis 
superne  antherisque  dorso  villosis. 

Pliysocalyx  aurantiacus,  Polii  piant.  Bras.  icon,  et  descr.  /.  p.  65.  t.  53. 

Habitat  in  campis  montanis  glareosis  petrosis  inter  Rio  Jequetinhonha  et  Columbi ,  in 
Serro  Frio ,  Provinciae  Minarum.  Floret  Julio.  £ 

LXXXY.  VIRGULARIA  RUIZ  et  PAV. 

Esterhazya  Mikan.  Gerardiae  spec.  Cham.  et  Schlechtendal. 

DIDYNAMIA  Angiospermia  Linn.  Syst.  Sex.  Familia:  SCROPHULARINAE 
R.  Brown. 


CHARACTER.  D  IF  F  E  RE  N  TIA  L  IS. 

Calyx  campanulatus ,  quinquedentatus.  Corolla  infundibuliformi- campanulata, 
limbo  quinquelobo  obscure  bilabiato.  Stamina  quatuor  didynama.  Capsula  coriacea, 
dura,  bilocularis,  dissepimento  duplici,  loculicido-bivalvis,  valvulis  placentae  con¬ 
trariis  e  dissepimento  bipartibilibus.  Semina  plurima,  angulata. 


CHARACTER  NATURALIS. 

Calyx  monophyllus,  inferus,  campanulatus ,  teres,  aut  obscure  quinqueangularis, 
instructus  dentibus  quinque  brevibus  pyramidatis  erectis,  apice  plerumque  villosis, 
quorum  tres  superiores  parum  altiores  et  acutiores  a  binis  inferioribus  latioribus  la¬ 
tius  distant;  firmatus  nervis  per  medios  dentes  angulosve  decurrentibus,  siccitate  ni¬ 
grescens  et  circa  fructum  persistens.  Corolla  monopetala,  infera,  infundibuliformi- 
campanulata,  crassiuscule  membranacea,  decidua;  tubus  basi  cylindricus,  ad  inser¬ 
tionem  staminum  constrictus,  sursum  in  faucem  antice  ventricosam  dilatatus;  limbus 
obscure  bilabiatus,  lobis  duobus  superioribus  et  tribus  inferioribus,  omnibus  subae- 
qualibus,  margine  rotundatis  et  plerumque  ciliatis,  patentibus,  in  aestivatione  ita  po¬ 
sitis,  ut  lobi  superiores  lateralibus,  laterales  infimo  (quasi  labii  inferioris  lobo 
medio)  incumbant.  Stamina  quatuor,  tubi  stricturae  inserta,  insertione  subaequalia, 

didynama  tamen :  inferioribus  (illis  scilicet,  quae  e  sinubus  inter  lobos  labii  inferioris 
oriuntur)  longioribus,  superioribus  (labiorum  intercommissuralibus)  parum  breviori¬ 
bus;  omnia  in  inferiore  floris  latere  adscendentia.  Filamenta  filiformia  vel  compressa, 
saepe  villosa,  villo  simplici  articulato.  Antherae  infra  medium  affixae ,  circumscri¬ 
ptione  oblongae,  basi  sagittato-bifidae,  loculis  ima  basi  in  dentem  parvum  excurrenti¬ 
bus  introrsum  medio  bivalvibus,  connecticulo  carnosiusculo  plano  dorsali,  saepe  lon¬ 
gis  villis  barbatae  eorumque  ope  cohaerentes.  Pollen  ellipticum ,  unirimosum ,  fla¬ 
vescens.  Pistillum  impositum  fundo  calycis  in  discum  glandulosum  intumido ;  ova¬ 
rium  globosum  vel  ovatum,  biloculare,  continens  ovula  numerosa  placentis  duabus 
carnosis,  posticum  et  anticum  floris  latus  spectantibus,  immersa.  Stylus  continuus, 
filiformis,  sursum  incrassatus,  in  postica  floris  parte  adscendens,  stamina  longitudine 
superans  aut  aequans;  stigma  clavatum,  integrum  aut  bilobum ,  lobis  inaequalibus, 
altero  alterum  repiciente.  Capsula  in  calyce  persistente  ovata,  acuminata  vel  acuta, 
styli  basi  persistente  interdum  rostrata,  consistentia  dura,  coriaceo  -  lignescens ,  extus 
nigricans  intus  helvola,  bilocularis:  dissepimento  e  margine  valvularum  orto  constan¬ 
ter  et  evidenter  duplicato,  margine  medio  tumente  in  placentas  lineari-oblongas, 
leviter  convexas,  spongioso- duriusculas ,  pro  placentatione  seminum  numerosorum 
scrobiculatas;  bivalvis:  valvulae  ultra  medium  capsulae  e  dorso  (i.  e.  loculicido-)  de¬ 
hiscentes,  dehiscentia  placentis  contraria,  tandem  iterum  e  dissepimentis  minus  alte 
bifidae  et  hoc  modo  placentas  utriusque  loculi,  sibi  dorso  approximatas ,  divellentes. 
Semina  angulata,  cuneata  aut  obovata.  Testa  (velamen  Schradero)  membranam 
internam  cum  nucleo  laxissime  obvolvens,  fusco -nigra,  facta  e  rete  firmulo  opaco 
cellularum  longiuscule  hexagonarum,  quarum  parietes  aliis  cellulis  multo  minoribus 
subdiaphanis  constant.  Membrana  interna  nucleum  oblongum  arcte  includens,  in 
fundo  testae  stipitato -sessilis,  in  vertice  apiculo  brevissimo  (chalaza) ,  inaltero  latere 
baseos  tuberculo  minimo  (micropyle  s.  puncto  foecundationis)  insignita,  pallide  fusca, 
e  cellulis  lato -hexagonis  facta,  quo  ipse  nucleus  obiter  inspectus  obscure  reticulatus 
apparet,  albumen  tenue,  carnosum,  oleo  pingui  scatens.  Embryo  inclusus,  erectus,  ortho- 
tropus,  carnosus,  albidus,  compage  obscure  cellulosa,  subcylindricus,  obtusus,  radicula 
conica ,  cotyledonibus  semioblongis  plano-convexis  incumbentibus  ,  plumula  inconspicua. 

Habitus:  Frutices  paucorum  pedum  altitudine,  glabri,  valde  et  inordinate  ramosi, 
ramis  erectis  virgatis  obscure  tetragonis,  cathedris;  inferne  tandem  aphylli  et  foliorum 
lapsu  cicatrisati ;  superne  instructi  foliis  oppositis  aut  suboppositis  rarius  ternis  aut 
abortu  ramulorum  fasciculatis,  surrectis  lanceolatis  linearibusve  integris  et  margine 
integerrimis  carnosulis;  ornati  floribus  pulchre  coloratis,  in  racemos  simplices  com- 
positosve  versus  summitates  ramorum  congestis,  solitariis  oppositis  ternisve.  Tota 
stirps  exsiccatione  nigrescit  eodem  modo,  quo  in  Pedicularideis  obtinet,  quarum 
inter  Scrophularinas  seriei  hoc  genus  adnumerandum  est. 

Statio  et  habitatio  :  Genus  intratropicum  in  America  meridionali :  in  Peru- 
via  scilicet  a  Ruizio  et  Pavone,  et  in  Brasilia  a  Sellovio ,  Mikanio,  Pohlio,  Schottio 
nobisque,  inter  gradus  21  et  1 5  latitudinis  australis  observatum :  loca  humida  palu¬ 
dosa  aut  inundata,  sabulosa  et  subturfosa  praediligere  videtur,  et  in  Oceani  vicinia 
degit  et  in  montes  tria  pedum  millia  altos  adscendit. 

Affinitas  Virgulariis  quam  maxima  cum  Gerardiae  genere ;  fructus  tamen 
conditione  aeque  ac  habitu  ita  differunt,  ut,  licet  artificiali  charactere  sejuncta,  utra¬ 
que  tamen  genera  introducenda  videantur. 

OBSER.VATIO.  Utriusque  generis  capsulae  e  duobus  carpellis  constant,  posticum  et  anticmn 
ab  axi  floris  latus  occupantibus  (uti  in  Scrophularinis  solemne  est) ,  margine  in  placentas  item 
posticas  et  anticas  turgescentibus,  innumera  semina  affigentibus  atque  dehiscentia  loculicida  a  se 
invicem  solvendis;  in  eo  tamen  differunt,  quod  Vir g alariae  capsulas  offerant  duplici  dissepimento 
praeditas,  quo  fit,  ut  valvulae  post  primariam  s.  verticalem  dehiscentiam,  alia  secundaria  e  disse- 
pimentorum  sutura  ut  plurimum  discedant  in  duas  partes,  capsulam  inde  quadrivalvcm  eflformando. 
In  Gerardia  contra  valvularum  margines  in  dissepimentum  simplex  lam  arcte  compinguntur,  ut  ejus 
capsulae  singula  solummodo  directione,  a  postico  scilicet  latere  versus  anticum,  in  duas  partes  de¬ 
hiscere  possint.  Quum  autem  praeterea  Virgidariarum  fructus  compage  multo  firmiore  et  quasi 
lignescente  ,  Gerardiarum  contra  tenuiore  et  subpapyracea  gaudeant,  hac  ipsa  structura  efficitur, 
ut  placentae  post  dehiscentiam  aliter  in  utroque  genere  sese  habeant:  in  Virgulariis  nimirum  cum 
carpellorum  vero  margine,  solidiori  integroque,  cohaerent,  in  Gerardiis  autem  arescente  capsula  ita 
a  marginibus,  per  frustula  dilabentibus,  solvuntur,  ut  nunc  integrae  persistant,  nunc  partim  cum 
valvulis  dissepimentoque  decidant.  Huic  igitur  characteri  de  capsulae  natura  desumto  summam 
in  distinguendis  generibus  auctoritatem  tribuimus,  eo,  ut  nobis  quidem  videtur,  graviorem,  quo 
aliae,  licet  levioris  momenti,  notae  eum  concomitentur.  In  Virgularia  nimirum  calycem  observa¬ 
mus  non  nisi  in  dentes  latiusculos  divisum  ,  corollam  plerumque  minus  ventricosam  atque  e  cras¬ 
siore  membrana  factam,  antheras  valde  barbatas ,  habitum  porro  singularem  ob  ramos  numerosos 
virgatos  ,  folia  surrecta  integerrima  glabra  laeviaque  ,  et  flores  breviter  pedunculatos ;  in  Gerar¬ 
dia  contra  calycem  saepe  profunde  quinquefidum  in  lacinias,  nonnunquam  effiguratas,  corollam  te¬ 
neram,  antheras  minus  barbatas  aut  glabras  (in  filamentis  semper  inclusis),  habitum  denique  alie¬ 
num,  foliis  patentibus  saepe  lobatis  aut  pinnatifidis,  saepeque  hispidulis  aut,  praesertim  margine, 
scabris,  floribus  in  pluribus  longius  pedunculatis. 


1.  VIRGULARIA  CAMPESTRIS,  f  Tab.  CCIII. 


V.  foliis  lanceolatis  vel  oblongo -lanceolatis  mucronulatis  basi  contractis  uniner- 
viis,  floralibus  pedunculos  superantibus,  racemis  subsimplicibus,  genitalibus  exsertis. 

Esterhazya  campestris ,  Spioc  und  1 Martius Reise  inBrasilien .  /.  p.  J97.  (nomen). 

Frutex  radicibus  subverticalibus  valde  ramosis  lignescentibus  terrae  infixus ,  caules  promit 
plerumque  plures,  tres  aut  quatuor  pedes  altos,  basi  pennae  cygneae  crassitie,  inordinate  ramosos. 
Rami  erecti,  obscure  tetragoni ,  sesquilineam  aut  duas  lineas  crassi,  epidermide  cinereo  -  lutescente, 
cortice  pallide  rufescente ,  ligno  albido  arcte  adhaerente  ;  inferne  simplices  flexuosuli ,  superne  ra¬ 
mulosi.  Ramuli  alii  oppositi  alii  sparsi ,  omnes  ramis  similes  et,  ut  illi ,  cicatricibus  foliorum  inferiorum 
delapsorum  exasperati.  Folia  decussato-opposita  aut,  oppositione  passim  perturbata,  alterna,  petio¬ 
lis  perbrevibus  semiteretibus  instructa,  surrecta  sibique  ultra  medium  contigua  ,  unguem  aut  pol¬ 
licem  ,  ad  summum  sesquipollicem  ,  longa,  medio  vel  in  parte  antica  tres  quatuorve  lineas  lata, 
lanceolata  vel  oblongo -lanceolata,  basi  in  petiolos  breviter  contracta,  apice  nunc  acuta  nunc  ob- 
tusiuscula  ,  nervo  tamen  medio  integro  excurrente  mucronulata  ,  mucrone  plus  minus  conspi¬ 
cuo,  margine  sub  lente  inspecta  tenuissime  serrulato  -  scabra,  praesertim  in  foliis  exsuccioribus, 
serraturis  in  carnosiusculis  contra  aut  in  adultioribus  omnino  evanescentibus  marginenrve  so¬ 
lummodo  inaequaliter  subcrenulatum  relinquentibus;  saturate  viridia,  subtus  pallidiora,  aut 
in  planta  succosiore  subglaucescentia ,  nunc  nitida  nunc  opaca,  secundum  natalis  loci  conditiones. 
Flores  inter  folia  suprema  ramulorum,  racemos  plerumque  simplices,  rarius  ob  divisiones 
ramorum  compositos,  constituentes.  Pedunculi  axillares,  subangulati,  quatuor  aut  quinque  lineas 
longi  ideoque  a  foliis  floralibus  superati,  glabri,  bracteis  destituti.  Calyces  campanulato-cyathifor- 
mes,  tres  circiter  lineas  alti,  instructi  dentibus  triangularibus,  nunc  brevibus  semilineam  altis,  nunc 
fere  bilinearibus  acutiusculis  ,  firmati  nervis  quinque  per  dentium  dorsum  excurrentibus  ,  virides, 
glabri ,  margine  subtilissime  ciliolati  et  ad  dentium  apicem  interdum  barba  villorum  alborum  in¬ 
structi.  Corolla  pollicem  et  cpiod  excedit  longa  ;  carnea  maculisque  picta  coccineis  irregulariter 
suborbicularibus  versus  limbum  frequentioribus ,  extus  adspersa  lana  tenui  ad  marginem  limbi  in 
cilia  protensa,  coccinea,  in  planta  exsiccata  fulvescente,  quae,  sub  microscopio  observata,  tubulos 
exhibet  tortos  et  hinc  inde  ramosos,  quam  villi  calycini  triplo  latiores  ;  tubus  ima  basi ,  qua  intra 
calycem  reconditur,  cylindricus,  sursum,  praesertim  in  prono  latere,  ampliatus  et  compressiusculus ; 
limbus  sectus  in  lobos  quinque  subaequales,  obovato  -  orbiculatos.  Stamina  e  basi  tubi  constricta, 
per  superius  latus  floris  adscendentia,  exserta,  coccinea.  Filamenta  teretia,  lana,  uti  margo  corol¬ 
lae  ,  adspersa,  interdum  evanescente.  Antiierae  ovatae,  basi  sagittato-bidentatae,  e  membrana  cae- 
rulescente  factae,  et  dense  barbatae  villo  albo,  e  floccis  valde  implexis  constante.  Pollen  ovato- 
ellipticum,  album.  Ovarium  subglobosum ,  viride;  stylus  teres,  coccineus,  sursum  incrassatus  in 
stigma  clavatum,  arcuato-recurvatum  hinc  longitudinaliter  sulcatum,  coccineum.  Capsula  in  calyce 
diutius  persistente,  tandem  irregulariter  fisso,  ovata,  styli  basi  remanente  mucronata,  quatuor  cir¬ 
citer  lineas  alta,  extus  nigricans,  structura  et  dehiscentia,  qualem  jam  descripsimus.  Semina  nu¬ 
merosa,  vix  lineam  longa,  subcuneato  -  irregulariter  quadrata;  testa  atra,  e  rete  cellularum  hexa- 
gonarum  laxo  confecta,  nucleo  fuscescente. 

j 

Crescit  in  campis ,  locis  humidis  subturjosis ,  ad  Prae  diam  S.  Barbarae  haud  procul  a 
flumine  Sapucahy et  in  arenosis  irriguis  haud  procul  a  Filia  Rica  et  ab  oppidulo  Tejuco , 
distr.  adamantum,  in  Provincia  Minarum ,  altitudine  supra  Oceanum  2000  —  3000  pedum. 
Floret  Februario ,  Martio ;  fructus  maturat  Junio.  % 

ExpUc.  Tab.  CCIII.  Planta  e  macrioribus.  —  1.  Alabastrum.  2.  Vertex  corollae  abhucdum  clausae. 
3.  Calyx,  qualis  inter  specimina  grandiflora  occurrit.  5.  Corolla  aperta  cum  genitalibus.  O.  m.  n.  5. Filamenti 

apex  cum  anthera,  auctus.  6.  Villi  antherae,  sub  microscopio  aucti.  7.  8.  Anthera  ab  utra  que  facie,  derasa  lana  , 
rri.  a.  9.  Pollen,  sub  microscopio.  10.  Stigma,  m.  a.  11.  Ovarium,  medio  dissectum.  12.  Calyx,  qualis  fru¬ 
ctum  juniorem  ambit,  m.  n.  13.  14.  Capsula  dehiscens,  intra  calycem,  m.  n.  15.  Eadem  aucta.  16.  Valvula 
(lateialis  ab  axi),  ut  placentae  conditio  appareat,  m.  a.  17.  Semen,  valde  a.  18.  Ejusdem  nucleus.  19.  Idem 
verticaliter  dissectus. 


2.  VIRGULARIA  MONTANA,  f  Tab.  CCIV. 


V.  foliis  linearibus  utrinque  acutis  uninerviis  fasciculatis,  floralibus  calyces  su¬ 
perantibus,  racemis  compositis,  genitalibus  exsertis. 

Esterhazya  montana ,  Spix  und  M  artias  1.  c.  ( nomen. ) 

Gerardia  caesarea ,  Cham.  et  Schlechtend.  in  Linnaea.  III.  1828.  p.  17. 
(v.  sp.  aucti) 

Frutex  ex  ima  basi  divisus  in  ramos  plures  duos  ad  quatuor  pedes  altos,  erectos  et  subvirga- 
tos,  crassitie  pennae  cygneae,  sursum  inordinate  ramulosos,  tetragonos,  epidermide  fusca  tectos, 
in  parte  inferiore  evidenter  notatos  cicatriculis  foliorum  delapsorum  et  angulis  de  his  acute  decur¬ 
rentibus.  Folia  linearia,  unguem  aut  pollicem  et  quod  excedit  longa,  quam  internodia  duplo 
longiora,  lineam  aut  sesquilineam  lata,  opposita  et  decussata  insuperque  ob  abortum  ramulorum 
axillarium  fasciculata,  margine  sub  lente  irregulariter  et  subtilissime  denticulata,  uninervia,  nervo 
subtus  conspicuo  et  in  apiculum  perbrevem  excurrente,  carnosiuscula,  obscure  viridia,  subtus  parum 
pallidiora.  Flores  in  pedunculis  teretiusculis  tres  aut  quatuor  lineas  longis,  enati  ex  axillis  foliorum 
supremorum  unciam  circiter  longorum  in  ramulis  terminalibus  lateralibusque,  quo  fit,  ut  in  race¬ 
mum  plerumque  sat  amplum  conspirent,  quam  praecedentis  speciei  minores.  Calyx  quam  in  prae¬ 
cedente  angustior,  lineas  duas  aut  tres  altus,  dentibus  lato-triangularibus  aculis,  interdum  apice  al- 
bo-barbatis.  Corolla  uncialis,  purpurea,  punctis  maculisque  intus  saturatioribus;  intus  glabra  ex- 
tus  subtilissime  pubescens  ;  tubus  e  basi  cylindrica  infundibuliformi- dilatatus,  quam  in  E.  campes¬ 
tri  gracilior  et  magis  curvatus;  limbus  itidem  brevior,  laciniis  subquadrato- oblongis  antice  rotun¬ 
datis  reflexis,  subtiliter  ciliatis.  Genitalia  longe  exserta.  Filamenta  purpurascentia,  floccis  villosa. 
Antherae  nigricantes,  villo  longo  denso  albo  obductae.  Ovarium  ovatum,  viride.  Stylus  glaber, 
purpurascens.  Stigma  clavatum,  arcuatum,  obtusum.  Capsula  uti  in  reliquis  speciebus,  attamen 
minor,  tres  scilicet  circiter  lineas  alta,  et  interdum  valvulas  integras  exhibens.  Semina,  quam  in 
praecendente  specie  paulo  minora,  structurae  ejusdem. 

Crescit  in  montibus  Provinciae  Minarum  passim ,  e.  g.  prope  E diam  Picam ,  Congon- 
has  do  Campo ,  in  solo  tam  arenoso  -  micae  eo ,  quam  fer  ruginoso ,  nec  non  in  occidentali¬ 
bus  ,  e.  g.  in  Chapada  do  Paranan,  locis  irriguis.  Florebat  Februario ,  Martio.  Capsulae 
maturae  legebantur  mensibus  Augusto  et  Septembri,  fi 

Explic.  Tab.  CCIF.  i.  Calyx.  2.  Corolla  aperta  cum  staminibus,  m.  n.  3.4.  Anthera  in  apice  filamenti, 
ab  utraque  facie,  rn.  a.  5.  6.  Ovarium  et  stigma,  valde  aucta.  7.  Ovarium  in  calyce  corollaque  apertis  ita 
horizontaliter  dissectum,  ut  placentarum  directio  antica  et  postica  appareat,  m.  a.  8.  Semina,  valde  aucta. 
9  10.  Capsula  ab  utroque  latere,  valvulis  integris.  11.  Eadem  septicide  bivalvis,  valvula  demta  antica,  m.  n. 

12.  Capsula  immatura,  transversim  dissecta,  ut  placentatio  appareat,  m.  parum  aucta. 

3.  VIRGULARIA  ALPESTRIS.  f  Tab.  CCV. 

V.  foliis  angusto  -lanceolatis  utrinque  acutis  subtrilinearibus  uninerviis,  florali¬ 
bus  pedunculos  aequantibus,  racemis  simplicibus,  genitalibus  inclusis. 

Esterhazya  alpestris ,  Spix  unci  Martius  l.  c.  ( nomen. ) 

Gerar  dia  brachyphylla  ,  Cham.  et  Schlecht.  I.  c.  p.  i5.  (vidi  spec.  aucti) 

Radices  plures  in  fasciculum  collectae  atque  in  rhizoma  difforme  lignosum  conspirantes  ,  ob¬ 
lique  horizontales,  subsimplices,  passim  fibris  nonnullis  instructae,  promunt  caules  quatuor,  sex  ad 
octo,  erectos,  pedales  aut  sesquipedales,  simplices  vel  superne  in  ramulos  nonnullos  divisos,  crassi- 
tie  pennae  columbinae,  obscure  tetragonos,  epidermide  olivaceo -fusca  indutos  atque,  uti  in  prae¬ 
cedentibus  speciebus  descripsimus,  cicatrisatos  areolatosque.  R.ami  atque  ramuli,  qui  vario  ordine, 
nunc  oppositi,  nunc  terni,  fasciculati  aut  sparsi  prodeunt,  caulibus  similes  at  tenuiores.  Folia  de¬ 
cussato  -  opposita,  interdum  terna  aut  sparsa,  brevissime  petiolata,  angusto-lanceolata ,  utrinque  acuta, 
tres  quatuorve  lineas  longa,  unam  lata,  quam  internodia  duplo  longiora,  patentia  et  juniora  solum¬ 
modo,  uti  de  praecedentibus  speciebus  dictum  est,  surrecta,  uninervia,  nervo  inferne  prominulo  at¬ 
que  excurrente,  carnosiuscula  ,  margine  interdum  irregulariter  denticulata,  uti  tota  stirps  glabra, 
glaucescenti -viridia.  Flores  in  summitatibus  ramulorum  racemos  paucifloros  constituunt,  foliis 
floralibus  quam  reliqua  parum  brevioribus ,  longitudine  pedunculos  teretiusculos  aequantibus  aut 
parum  excedentibus.  Calyx  campanulatus  ,  quinquedentatus  ,  glaber.  Corolla  lilacina  ,  magnitu¬ 
dine  inter  praecedentium  specierum  media,  extus  et  in  limbi  margine  tenuissime  ciliolato -villosula  ; 
tubus  ventricosior ,  quam  in  praecedente;  limbi  lobi  suborbiculares.  Stamina  inclusa;  filamenta 
albido  -  rosea ,  et  antiierae  oblongo-ovatae  albidae  laxe  villosa,  villis  albis.  Pistillum  stamina  su¬ 
perans  et  quasi  e  tubo  corollae  emersum,  glabrum.  Ovarium  ovatum,  viride;  stylus  filiformis, 
roseus,  valde  sursum  curvatus  et  incrassatus  in  stigma  clavatum,  apice  acutiusculum.  Capsula  quam 
in  praecedentibus  parum  major,  sex  lineas  alta,  caeterum  non  diversa. 

Crescit  in  monte  Jtacolumi  et  in  montibus  districtus  adamantum ,  in  Provincia  Minarum , 
altitudine  supra  Oceanum  trium  ad  quatuor  pedum  millium ,  locis  apricis  arenosis,  ad  sca¬ 
turigines.  Florebat  et  fructus  maturabat  mensibus  Majo,  Junio ,  Julio. 

Explic.  Tab.  CCV.  1.  Calyx.  2.  Corolla  aperta  cum  genitalibus,  m.  n.  3.  4-  Apex  filamenti  cum  anthera, 
ab  utroque  latere.  5.  Stigma  et  6.  ovarium  medio  dissectum,  m.  a.  7.  Pollen,  magis  auctum.  8-  Capsula 
dehiscens  in  calyce,  m.  n.  9.  Capsula  eadem,  in.  a.  10.  Capsula  dehiscens,  dissecta  parte  superiore  carpelli 

antici,  u.  Carpellum  posticum  ejusdem  capsulae,  demta  placenta,  quam  ab  utraque  facie  in  fig.  12.  delinea¬ 
mus,  m.  a.  13.  Semen,  parte  basilari  sursum  spectante,  valde  auctum.  14.  Pars  testae,  ut  compages  e  cellu¬ 
lis  compositis  appareat,  maxime  aucta.  i5.  Membrana  interna  cum  incluso  nucleo,  valde  aucta.  16.  Nucleus 
medio  dissectus,  valde  auctus.  17.  Embryo  solutus  ejusdem  seminis. 

Praeter  species  hic  descriptas,  in  Brasilia  Imbiri  nominatas,  novimus  sequentes: 

4.  Virgularia  splendida  ,  foliis  linearibus  acutis  basi  longius  attenuatis  uninerviis  ,  floralibus 
calyces  superantibus,  racemis  subcompositis  pyramidatis,  genitalibus  exsertis. 

Esterhazyct  splendida ,  Mikan ,  Delectus  florae  et  faunae  brasiliensis,  1822.  tab.  5. 
Gerardia  gnidioides ,  Chain,  et  Schlechtend. ,  Linnaea  1828 .  p.  16.  (vidi  spec.  aucti) 
Crescit  in  paludosis ,  ad  Sebastianopolin  rei.  Floret  Februario.  ^ 

5.  Virgularia  genistifolia  ,  foliis  longe  lanceolatis  utrinque  acuminatis  triplinerviis,  floralibus 
calyces  superantibus,  racemis  subsimplicibus  elongatis  subvirgatis,  genitalibus  inclusis. 

Gerardia  genistifolia,  Cham.  et  Schlecht.  I.  c.  p.  i5.  (vidi  spec.  aucti) 

In  Brasilia  meridionali:  Sellow.  £ 

LXXXVI.  GERARDIA  Linn. 

vix  Plum.,  Willd.,  exclusa  Afzelia  Gmel.  ,  quae  Seymeria  Pursh., 
(Chytra  Gaertn.  Fil.  ?)  Gerardiae  spec.  Cham.  et  Schlechtend. 


DIDYNAMIA  Angiospermia  Linn.  Syst.  Sex.  Familia:  SCROPHULARINAE 
R.  Brown. 


character  differentialis. 


Calyx  camp anulatus ,  quinquefidus  aut  quinquedentatus.  Corolla  infundibuli- 
formi- campanulata,  limbo  quinquelobo  subaequali.  Stamina  quatuor  didynama,  in¬ 
clusa,  absque  quinti  rudimento.  Capsula  membranacea,  bilocularis,  dissepimento 
simplici,  polysperma,  loculicide  ultra  medium  bivalvis ,  valvulis  indivisis. 

Habitus:  Herbae  aut  suffrutices  glabri  aut  piloso -scabri  ;  caulibus  aut  erectis  op¬ 
posito -ramosis  virgatisve  aut  prostratis,  cathedris;  foliis  oppositis  patentibus,  nunc  inte¬ 
gerrimis  angustis  aut  filiformibus,  nunc  latioribus  sinuatis,  lobatis  vel  angusto -pin- 
natifidis;  floribus  axillaribus  racemosis,  in  pedunculis  saepe  bracteolatis,  aut  sessilibus. 

OBSERVATIO.  Genus  per  orbem  antiquum  et  novum  intra  zonas  torridam  ac  temperatam  dif¬ 
fusum  ,  atque  ampla,  quoad  habitum ,  diversitate  mirifice  variegatum  (speciebus  aliis  folia  sat  lata 
integerrima  lobatave,  aliis  more  P  edicularidum  pinnatifido  -  dissecta  ,  aliis  denique  integerrima  fili¬ 
formia  prae  se  ferentibus,  floresque  nunc  longiuscule  pedunculatos  nunc  sessiles  in  variae  figurae 
racemos  disponentibus),  ulteriores  auctorum,  in  investigando  charactere  generico,  curas  eo  magis 
sibi  exposcere  videtur,  quo  jam  de  ipso  generis  archetypo  dubia  versarentur.  Plumieri  scilicet, 
genus  qui  condidit,  et  icon  et  descriptio,  quibus  innixus  Linnaeus  Gerardiam  tuberosam ,  ab  ipso 
haud  visam,  in  systema  introduxit,  plantam  ex  Acanthacearum  familia  potius  (forsan  Ruelliam )  , 
quam  veram  Gerardiam  exhibere  videntur.  —  Chytram ,  genus  a  Gaertnero  j ilio  constitutum  atque 
calyce  sexdentato  albuminisque  defectu  praecipue  distinctum,  a  nostro  diversum  non  existimamus, 
quia  figurae  ab  ipso  datae  plurimarum  Gerardiarum  fructus  exacte  referant,  et  albuminis  varia  con¬ 
ditio  in  Gerardiis  inveniatur,  ita  ut  in  aliis  probe  sit  distinguendum  in  aliis  parcissimum  atque  cum 
membrana  interna  quasi  unitum,  neque  dentis  calycini  divisio  a  Gerardiarum  structura  abhorreat. 

1.  GERARDIA  ANGUSTIFOLIA.  f  Tab.  CCVI. 

G.  perennis,  glaberrima,  caule  erecto  virgato  -ramoso ,  foliis  ultrapollicaribus 
angusto -linearibus  acutis  erecto -patulis,  pedunculis  ebracteatis  folia  subaequantibus, 
calycis  aequalis  dentibus  mucronulatis,  corollis  calyces  quintuplo  superantibus. 

Radix  fibrosa,  perennis  videtur.  Caules  inde  prodeunt  plures,  cubitales  et  bipedales,  inferne 
crassitie  pennae  gallinaceae,  obscure  tetragoni,  epidermide  fusca,  sursum  ramosi,  ramis  oppositis 
sparsisve  subvirgatis,  viridibus,  uti  omnis  planta  laevigatis  et  glabris,  linea  verticali  ab  utroque  la¬ 
tere  baseos  folii  decurrente  notatis.  Folia  opposita,  sessilia,  angusto -linearia,  acuta,  et  versus  ba- 
sin  attenuata,  vix  lineam  lata,  pollicem  et  sesquipollicem  longa,  internodia  plus  duplo  superantia, 
crassiuscula,  obscure  subglaucescenti -viridia,  erecto -patentia,  siccatione,  quod  in  plerisque  Gerar¬ 
diis  accidit,  quae  foliis  angustis  gaudent,  introrsum  flexa.  Flores  inter  folia  ramorum  et  cau¬ 
lis  superiora  enascuntur,  suffulti  pedunculis  teretiusculis  sesquipollicem  longis  sursum  parum  in¬ 
crassatis,  patentibus  et  sursum  adscendenti  -  curvatis,  qualem  directionem  in  aliis  quoque  Gerardiis 
post  anthesin  observamus.  Bracteae  non  adsunt.  Calyx  aequaliter  campanulatus ,  duas  lineas  et 
quod  excedit  altus;  teres,  nervis  costatus  decem,  quorum  alterni  per  dentium  breviter  triangula¬ 
rium  dorsum  in  mucronulos  parvos  excurrunt,  alterni  latera  inter  dentes  firmant.  Corolla  polli¬ 
cem  circiter  alta,  e  membrana  tenera  facta,  violaceo-lilacina  :  tubus  basi  angustus  teres,  sursum  di¬ 
latatus  et  in  inferius  latus  curvatus,  extus  pube  tenuissima  surrecta  adspersus ;  limbus  sectus  in 
lobos  suborbiculares,  magnitudine  vix  diversos,  quorum  unicus  posticus,  duo  laterales,  duo  antici, 

omnes  venis  radiato  -  anastomosantibus  excurrentibus  percursi  et  ad  marginem  tenuissime  villoso -ci¬ 
liati.  Filamenta  imo  tubo  enata,  filiformia,  albo-lilacina.  Antiierae  lanceolatae,  acutae,  basi  breviter 
bifidae,  albae,  albo  polline  farctae,  glabrae,  sesquilineam  aut  duas  lineas  longae.  Ovarium  ovatum,  viride, 
in  stylum  transiens  filiformem,  stamina  superantem  atque  stigmate  clavato  terminatum.  Capsula 
duriusculo  -  membranacea,  in  calyce  persistente ,  oblonga,  parum  compressa  ,  styli  basi  persistente 
coronata,  duas  ad  tres  lineas  alta,  sesquilineam  ad  duas  crassa,  nigricans,  nitida,  loculicido  -  (i. 
e.  a  parte  floris  postica  ad  anticam)  ultra  medium  bivalvis  ,  valvulis  integris,  dissepimento  e  la¬ 
mellis  duabus  tenuibus  arcte  conferruminato  tandem  dilacerato  et  soluto  a  placenta  lanceolato- ob¬ 
longa  utrinque  convexa  spongiosa.  Semina  quartam  fere  lineae  partem  longa,  cuneato  - subqua- 
drata ,  testa  nigro-fusca  e  cellulis  subhexagonis  ,  quae  parietibus  crassis  distinguuntur,  facta,  laxe 
involvens  et  facile  solubilis  a  membrana  interna  nucleum  arcte  includente.  Fabrica  interior,  uti  in 
seminibus  Virgulariae. 

Habitat  in  humidis  sabulosis  campis  Provinciae  Minarum  passim ,  e.  g.  prope  oppi - 
dum  S.  Joao  di  EI  Rey.  Januario  et  Februario  floret  et  fructus  maturat. 

Explic.  Tab.  CCTrI.  i.  Corolla  aperta,  cum  genitalibus,  m.  n.  2.  3.  Apex  filamenti  cum  anthera,  ab 
utraque  facie.  4.  Capsula  in  calyce.  5.  Eadem  medio  dissecta.  Omnia  m.  a.  • —  Lectori,  ut  cum  aliis  Ge- 
rardiis,  quae  calyce  inaequali  gaudeant,  comparandi  facultatem  praebeamus,  sub  Fig.  I.  analysin  floris  G.  flavae 
adjecimus:  1.  Calyx.  2.  Calyx  et  corolla,  m.  n.  3.  4.  Anthera  ab  utroque  latere,  aucta.  5.  Corolla  aperta 
cum  genitalibus,  m.  n.  6.  Ovarium  medio  dissectum  et  7.  stigma, -m.  a. 

2.  GERARDIA  HISPIDULA.  f  Tab.  CCVII. 


G.  annua,  patenti -hispidula ,  caule  fastigiato -ramoso  ,  foliis  ultrabipollicaribus 
linearibus  acutis  patulis  praesertim  margine  papillosis,  pedunculis  bibracteatis  folia 
superantibus,  calycis  aequalis  dentibus  acutis,  corollis  calyces  triplo  superantibus. 

Radix  annua  constat  fibris  nonnullis  subsimplicibus  passim  fibrillulas  tenues  emittentibus  pal¬ 
lidis,  terram  oblique  intrantibus.  Caulis  inde  erigitur  pedalis  aut  cubitalis,  erectus,  lineas  circiter 
duas  crassus,  obsolete  tetragonus  ,  medio  farctus,  basi  simplex,  superne  ramosus,  ad  ramifi- 
cationes  parum  incrassatus,  pilis  raris  albis  patentibus  hispidus,  viridis,  ad  nodos  interdum  purpu¬ 
rascens.  Piami  oppositi  aut  sparsi,  fastigiati,  cauli  similes,  at  teneriores  minusque  conspicue  tetra¬ 
goni.  Folia  opposita,  sessilia,  linearia,  apice  acuta,  inferiora  duos  pollices  et  quod  excedit  longa, 
lineam  cum  dimidia  lata,  sursum  longitudine  ita  decrescentia,  ut  summa  tres  aut  quatuor  lineas 
longitudine  aequent,  omnia  pallide  vel  cinerascenti  -  viridia,  papillis  passim,  frequentius  in  margine, 
adspersa  eque  papillis  hispida,  margine  tandem  nonnihil  revoluta,  uninervia,  nervo  inferne  parum 
prominulo  atque  passim  pilis  sursum  spectantibus  scabriusculo.  Pedunculi  cx  alis  superio¬ 
rum  foliorum,  aut  oppositi,  aut,  praesertim  in  summitatibus,  sparsi,  filiformes;  hi  quum  flores  fe¬ 
rant  sursum  efflorescentes  racemos  laxissimos  foliatos  referunt,  floribus  ex  axi  communi  prodeun¬ 
tibus  vix  ac  ne  vix  quidem  rite  evolutis  prolepsin  indeterminatam  exhibentes,  filiformes,  glabrius- 

4 


LXXXVI.  GERARDIA. 


14 

culi ,  sub  anthesi  stricti ,  postea  arcuato  -  sursum  flexi ,  inferiores  pollicem  et  quod  excedit  ,  supe¬ 
riores  unguem  longitudine  aequantes.  Bracteae  duae  oppositae,  in  medio  pedunculorum ,  subula- 
tae  aut  lineari -lanceolatae ,  acutae.  Calyx  campanulatus,  ratione  floris  quam  in  praecedente  spe¬ 
cie  amplior,  aequalis,  sub  anthesi  duas  vel  tres  lineas  altus,  post  eam  major,  ad  tertiam  quartam- 
ve  partem  incisus  in  dentes  triangulares  acutos  erectos,  glaber,  viridis,  atque  in  margine  interdum 
paulo  incrassatus  et  albicans.  Corolla  pallide  rosea,  calycem  triplo  superans,  laevigata ,  tenera, 
rosea;  tubus  inferne  aequalis,  superne  curvatus  et  versus  anticum  latus  ventricosior ;  limbus  in  lo¬ 
bos  breves  suborbiculares  sectus,  venis  radiato  -  expansis  percursus.  Stamina  e  tubi  parte  cylin¬ 
drica,  glabra;  filamenta  subulata,  albido-rosea  ;  antiierae  profunde  bifidae,  loculis  oblongis  obtusis 
subinaequalibus,  polline  albo.  Pistillum  congenerum.  Capsula  quatuor  lineas  alta,  ovoidea,  styli  parte 
persistente  cincta,  membranacea,  nigricans,  in  calyce  ampliato  sessilis,  ab  apice  ad  medium  usque 
bivalvis  ,  instructa  placentis  oblongis  crassiusculo  -  spongiosis  ,  tandem  soluto  diSSEpimento  simplici 
liberis,  quibus  semina  plurima  adhaerent  sibi  dense  imbricata,  cuneato  -  oblonga,  fuscidula,  ad  len¬ 
tem  simplicem  hispidula.  Haec  autem  sub  microscopio  composita  examinata  testam  offerunt  pur¬ 
purascentem  e  cellulis  compositis  oblongo  -  hexagonis  factam  tam  magnis  ut  sex  ad  octo  cellulae 
omnem  seminis  longitudinem  expleant,  parietibus  cellularum  primariarum  transversalibus  crassis 
opacis  valde  conspicuae,  cellulis  secundariis  tenuibus  subdiaphanis.  Testae  vero  arctius  quam  in 
praecedente  specie  adhaeret  membrana  interna  rufula,  includens  albumen  sat  amplum,  album,  oleo¬ 
sum,  cujus  in  centro  embryo  orthotropus  residet ,  instructus  cotyledonibus  incumbentibus  subcylin- 
dricis,  radicula  conica. 

Crescit  in  campis  palustribus ,  praesertim  in  palmetis  Coryphae  ceriferae ,  ad  Jluvium 
Parnahyba  et  alibi  in  Provincia  Piauhiana ,  nec  non  ad  Almeirim ,  in  Provincia  Paraensi. 
Floret  et  fructificat  Aprili ,  Majo  Junio.  © 

Explic.  Tab.  CC/  II.  i.  Corollae  adhucdum  clausae  vertex,  ut  aestivatio  appareat.  2.  Corolla  aperta  cum 
genitalibus.  3*  4-  Anthera  ab  utroque  latere.  5.  Pollen.  Omnia  m.  a.  6.  Capsula  m.  n.  7.  Capsula  medio 
transveisim  dissecta,  intra  corollam  ita  exhibita,  ut  directio  carpellorum  sursum  et  deorsum  ab  axi  floris  con¬ 
spici  possit.  8.  Capsulae  pars  inferior,  soluta  altera  valvula.  9.  Semina.  Omnia  m.  a.  10.  Semen,  longitu- 
din aliter  medio  dissectum,  valde  auctum.  11.  Testae  pars,  quam  maxime  aucta. 

Praeter  species  heic  descriptas  in  Brasilia  lectas  cognovimus  sequentes  : 

3.  Gerardia  linarioides,  perennis,  glabra,  caule  subvirgato  ,  foliis  ultrabipollicaribus  acutis 
patulis,  pedunculis  ebracteatis  quam  folia  brevioribus,  calycis  aequalis  quinquefidi  laciniis  subulatis, 
corollis  calyces  triplo  superantibus. 

Gerardia  linarioides,  Cham.  et  Schlechtend.,  in  Linnaea.  1828.  p.  i3.  ( V .  sp.  aucti) 

In  Brasilia  meridionali  legit  cl.  Sellow.  74. 

4.  Gerardia  communis,  annua,  glabra,  caule  subvirgato,  foliis  ultrapollicaribus  angusto- linea¬ 
ribus  acutis  erecto- patulis  cartilagineo- marginatis  flores  subsessiles  superantibus,  calycis  aequalis 
ad  medium  bifidi  laciniis  subulatis  capsulas  aequantibus  quam  corollae  subduplo  brevioribus ,  se¬ 
minibus  planis. 

Gerar  dia  communis ,  Cham.  et  Schlechtend.  I.  c.p.  12.  (V.  sp.  anet.') 

In  campis  et  in  ruderatis  Provinciarum  S.  Pauli ,  S.  Catharinae  et  Rio  Grande  do  Sui 
nos  ipsi  et  cl.  Sellotv  et  de  Chamisso  legimus.  Floret  Januario.  0 

Alias  nonnullas  species  amcricanas  jam  notas ,  ut  facilius  ab  his  distinguantur ,  diagnosibus  ita 
instruimus  : 

5.  Gerardia  tenuifolia,  annua,  caule  erecto  subpyramidato- ramoso  in  angulis  foliisque  pol¬ 
licaribus  linearibus  aculis  patulis  ad  margines  tenuissime  scabris,  pedunculis  ebracteatis  filiformibus 
folia  subaequantibus ,  calycis  aequalis  dentibus  brevibus  mucronulatis ,  corollis  calyces  fere  duplo 
superantibus. 

Gerardia  tenuifolia ,  Vahl  Symb.  III.  p.  79.  IVilld.  Spec.  pl.  III.  v.  222. 

In  Americae  septentrionalis  humidis.  0 

6.  Gerardia  purpurea,  annua,  caule  erecto  ramoso  glabriusculo ,  foliis  pollicaribus  lineari  -  lan- 
ceolatis  acutis  patulis  pedunculos  breves  ebracteatos  corollasque  superantibus  margine  subtiliter  his- 
pidulis,  calycis  aequalis  quam  corollae  subcampanulatae  triplo  brevioris  dentibus  acutis. 

Gerardia  purpurea ,  Linn.  PVilld.  Spec.  pl.  III.  p.  221. 

In  palustribus  Americae  borealis.  0 


7.  Gerardia  domingensis  ,  perennis  (?) ,  tenuissime  hispidula,  caule  stricto  erecto  subfastigiato- 
ramoso,  foliis  subpollicaribus  angusto  -  linearibus  acutis  erectiusculis  ,  quam  pedunculi  breves  ebra- 
cteati  triplo  longioribus,  dentibus  calycis  aequalis  acutis,  corollis  calyces  triplo  superantibus. 

Gerardia  domingensis ,  Spreng.  Syst.  Feg.  II.  p.  807. 

Caulis  cubitalis  et  bipedalis ,  inferne  simplex  et  foliosus  ,  foliis  dense  congestis  et  quasi  fasci¬ 
culatis  ob  ramulos  foliigeros  abbreviatos  ,  superne  subfastigiato  -ramosus  ,  obscure  tetragonus,  sub 
lente  passim  subtiliter  hispidulus.  Folia  unguem  aut  pollicem  longa,  raro  longiora,  angusto -li¬ 
nearia,  dimidiam  scilicet  lineam  lata,  sub  lente  in  margine  intumido  tenuiter  scabra,  pilis  albis 
erectis.  Flores  in  summitatibus  caulis  et  ramorum  racemos  constituunt  laxos  foliosos.  Pedun¬ 
culi  circiter  lineam  longi,  ideoque  a  foliis  floralibus  ter  quaterve  superati.  Calyces  glabri,  lineam 
et  quod  excedit  alti ,  campanulati ,  dentibus  brevibus  acutis.  Corollae  purpureo  -  lilacinae  (?)  qua- 
tuor  lineas  altae  \  tubus  sursum  valde  ampliatus  ;  limbus  brevis  subaequalis. 

Crescit  in  insula  S.  Dominici  Ant  illarum  cl.  B  er  tero ,  qui  nomine  G. purpurae  misit,  'ij,? 

LXXXVII.  MECARDONIA  Ruz  et  Pav. 

DIDYNAMIA  Angiospermia  Linn.  Syst.  Sex.  Familia:  SCROPHULARINAE 

R.  Brown. 

CHARACTER  D IFF  E  RE  N  T  I  A  L I  S. 

Calyx  quinquepartitus,  inaequalis,  foliolis  tribus  exterioribus  majoribus,  brac¬ 
teis  subbinis  adnatis  auctus.  Corolla  tubulosa ,  limbo  brevi  subbilabiato  quinquelo- 
bo.  Stamina  quatuor  didynama,  inclusa,  antheris  discretis.  Stigma  obliquum, 
subcapitatum  in  stylo  incurvo.  Capsula  bilocularis,  dissepimento  placentifero  demum 
libero,  complete  bivalvis,  valvulis  parallelis. 

Habitus:  Herbulae  parvae,  caulibus  ramosis,  decumbentibus,  cathedris,  foliis 
breviter  petiolatis  oppositis,  floribus  axillaribus  terminalibusque. 

Statio  et  Habitatio:  Species  duae  notae  in  America  tropica,  locis  sabulosis  ir¬ 
riguis  ruderatisve  degunt. 

1.  MECARDONIA  PUSILLA,  f  Tab.  CCVIII. 

M.  foliis  lanceolatis  vel  lato-lanceolatis  obsolete  serratis. 

Plantula ,  uti  videtur,  annua  caules  supra  terram  extendit  in  trium  quatuorve  pollicum  lon¬ 
gitudinem  adscendentes  et  passim  radicibus  parvis  albidis  fibrillosis  radicantes,  vix  dimidiam  li¬ 
neam  crassos,  tetragonos ,  superne  vario  modo  divisos  in  ramos  ipsis  similes  attamen  tenuiores, 
virides;  tota  glabra.  Folia  opposita,  breviter  petiolata ,  petiolis  inferne  convexis  superne  conca- 
viusculis  ,  vix  lineam  longis;  lamina  in  petiolos  attenuata,  lanceolata  aut  lato -lanceolata ,  tres  qua¬ 
tuorve  lineam  longa,  internodia  subaequantia ,  patentia,  unam  vel  unam  cum  dimidia  lata,  acutius- 
cula,  utrinque  serraturis  tribus  aut  quatuor,  interdum  fere  integerrima,  crassiuscula  ,  saturate  vi¬ 
ridia,  exsiccatione  nigricantia  atque  margine  plus  minus  undulata  ,  nervo  medio  parum  prominulo 
excurrente.  Flores  solitarii  in  axillis  foliorum  fere  sessiles ,  aut  in  pedunculis  duas  lineas  longis 
terminales.  Bracteae  duae,  lanceolatae  ,  acuminatae,  calycis  basi  in  superiore  latere  adnatae ,  sub- 
oppositae,  interdum  tres,  tertia  inferius  latus  occupante.  Calyx  constat  foliolis  quinque,  quorum 
tria  exteriora  parum  longiora  et  latiora  sesquilinearia  lanceolata,  binis  oppositis  sub  maturatione 
capsulae  dilatatis,  duo  interiora  subulata;  omnia  denique  circa  capsulam  persistentia.  Corolla 
calycem  parum  superans  ,  tubulosa,  e  membrana  tenera  facta,  decidua,  rosea  aut  roseo -coerules- 
cens  ;  tubus  basi  cylindricus,  superne  parum  dilatatus  et  abiens  in  limbum  brevem  subaequalem, 
quinquelobum  ,  lobis  suborbicularibus  erecto  -  patulis  ;  aestivatione  quincunciaii ,  qualem  in  prae- 

cedentes  Gerardiae  genere  descripsimus.  Stamina  e  basi  tubi,  anisogenea ,  per  paria  arcuato- 
conniventia,  sed  non  connexa;  filamenta  alba,  compressiuscula ,  subulata  ;  antherae  albae  ,  locellis 
ovalibus  valde  distinctis  glabris  ,  medio  rima  bivalvibus.  Ovarium  ovatum,  in  fundo  calycis  pa¬ 
rum  carnoso  sessile;  stylus  adscendens  ,  albus,  teretiusculus ,  longitudine  staminum,  in  stigma  in¬ 
crassatum  subemarginatum  intumidus.  Capsula  intra  calycem  parum  amplificatum  ovata,  duas  li¬ 
neas  alta,  unam  et  quod  excedit  lata,  vertice  brevi  residuo  styli  coronata  aut  obtusa  et  e  margi¬ 
nata,  constructa  e  membrana  tenui  fusca,  a  pressione  seminum  punctato  -  areolata ,  ab  apice  ad 
basin  usque  complete  bivalvis  ,  valvulis  posticum  et  anticum  floris  latus  occupantibus  ,  medio 
nervo  percursis,  margine  parum  intumido  prehendentibus  dissepimentum  omni  facie  placentigerum 
atque  semina  numerosa  placentalione  immediata  affigens  ,  sub  maturatione  et  dehiscentia  integrum 
et  liberum.  Semina  ovata,  sub  microscopio  imam  basin  parumper  productam  exhibentia  ;  testa 
fusca  areolis  subpentagonis  quadratisve  composita  ,  laxe  includens  nucleum  membrana  interna  te¬ 
nuissima  alba  pellucida  obvolutum.  Embryo  ob  minutiem  rite  non  visus:  nisi  fallor,  brevissimis 
cotyledonibus  instructus. 

Crescit  in  campis  deserti  Provinciae  Bahiensis  et  prope  Ypanema  in  Provincia  S.  Pauli, 
locis  sabulosis  irriguis.  Florebat  et  fructus  habebat  mensibus  Novembri  ad  Januarium. 

Explic.  Tah.  CCVIII.  i.  Calyx  cum  bracteis  tribus.  2.  Calyx,  absque  bracteis.  3.  Corolla,  cum  ovario 
medio  dissecto,  ut  carpellorum  directio  pateat.  4.  Corolla  aperta  cum  staminibus.  Ornnia  aucta.  5.  Anthera  ab 
utraque  facie,  magis  aucta.  6.  Pistillum  m.  a.  7.  Capsula,  m.  n.  8.  Eadem  aucta.  9.  Capsula  horizontali- 
ter  dissecta,  m.  a.  10.  Semina  valde  aucta,  n.  Particula  testae,  maxime  aucta. 


OBSERVATIO.  I.  Affinitas  nostro  generi,  secundum  conditores,  summa  intercedit  cum  ipso¬ 
rum  Caly triplici  obovata ,  quam  quidem  plantulam  a  Herpeste  Monnieria  vix  diversam  credide¬ 
rim.  Mecardoniam  vero  distincti  esse  generis  capsulae  conditio  evincit ,  quippe  quae  valvulis 
gaudeat  absolute  integris ,  a  dissepimento  placentifero ,  cui  extimis  solummodo  marginibus  adhae¬ 
rent ,  facillime  discedentibus  indeque  capsulam  quasi  unilocularem  mentientibus ,  qualem  in  Me- 
cardonia  describunt  clarissimi  Florae  peruvianae  auctores.  Hanc  autem  valvularum  integritatem 
in  generibus  e  Scrophularinarum  familia  characteres  praebere  sat  dignos,  quibus,  approbante 
praeterea  habitu  ,  artificiale  genus  superstruatur ,  nullus  ibit  inficias ,  qui  affinium  notas  bene  per¬ 
penderit.  Et  vitae  ratione  et  habitu  Mecardonia  nostra  accedit  praeter  dictam  Herpesten  etiam 
Morganiae ;  differt  tamen  pariter  ac  ab  illa  praecipue  valvulis  capsulae  integris;  a  Lindernia 
vero:  calyce  magis  inaequali,  corolla  vix  ringente,  basi  non  bicarinata ,  antheris  non  cohae¬ 
rentibus,  stigmate  subsimplici ;  a  Bonnaya ,  Gratiola  et  sichclaria ,  alia  ut  sileamus,  staminibus 
quatuor  omnibus  fertilibus,  neque  duobus  castratis  aut  omnino  deficientibus;  a  Torenia  calyce, 
et  filamentis  simplicibus  edentatis  dignoscitur. 

M  • 

OBSERVATIO  II.  Quum  hoc  loco  de  Herpeste  Gaerln.  fil.  genere  sermo  nobis  fuerit,  ani¬ 
madvertendum  est,  id,  quale  a  clar.  auctore  conditum  est,  a  Monnieria  Pat.  Brownei  s.  Herpeste 
Monnieria  Kunthii  debere  distingui,  huic  vero  ulteriori,  quum  nulli  confamiliarium  omnino 

esset  accensendum,  diversum  nomen  genericum ,  Bramiam ,  a  Lamarchio  jam  inditum  con¬ 
servari.  Utrumque  igitur  sequenti  modo  definimus: 

HEPiPESTES  Gaertn.  fil.,  Mella  Vand. 

Calyx  inaequalis,  foliolis  tribus  exterioribus  latioribus  (subcordatis) ,  duobus  interioribus  cari¬ 
natis.  Corolla  r  in  gens,  bilabiata  ,  labio  superiore  bilobo,  inferiore  trilobo.  Stamina  qua  tuor 
didynama,  antheris  discretis.  Ovarium  cinctum  disco  longedentato.  Stigma  bifidum.  Capsula 
bilocularis,  dissepimento  placentifero  ,  valvulis  bipartitis. 

Herbae  oppositifoliae,  pedunculis  axillaribus  saepe  bibracteatis. 

Hujus  generis  e  speciebus  brasiliensibus  archetypus  est :  Herpestes  lanigera  Cliam.  et  Sc/il. 
in  Linnaea ,  1827.  p.  573. 


BRAMIA  Lam.  ,  Calytriplex  Ruiz  et  Pav. 

Calyx  inaequalis,  foliolis  tribus  exterioribus  latioribus,  duobus  interioribus  carinatis.  Corolla 
campa  nulata  subregulariter  quinqueiida,  laciniis  suboblongis.  Stamina  quatuor  didynama,  an¬ 
theris  discretis.  Ovarium  absque  dentibus  cingentibus.  Stigma  depresso  -  capitatum ,  vel  emar- 
ginatum.  Capsula  bilocularis,  dissepimento  placentifero  ,  valvulis  bipartitis. 

Herbae  oppositifoliae,  procumbentes  et  reptantes,  pedunculis  axillaribus  bibracteatis. 

Hujus  generis  typus  est:  Gratiola  Monnieria  L. ,  quae  Calytriplex  obovata  R.  et  P . , 
planta  in  regionibus  tropicis  utriusque  orbis  vulgaris. 

OBSEPiVATIO  III.  In  describendis  his,  quae  praecedunt,  e  Scrophularinarum  familia  generibus 
characteres  aliquot  introduximus,  qui  aut  inter  Botanicos  minus  recepti,  aut  pauci  aestimati, 
digni  tamen  videntur,  in  quos  ulterius  examinandos  artis  peritos  incitemus.  Primum  vero,  plan¬ 
tarum  in  caule  ramisque  duplicem  quoad  horum  facies  angulosque  dispositionem  terminis  distin¬ 
guendo ,  praeeunte  cl.  Linkio  in  Philos.  bot.  p.  142.  caules  et  ramos  Scrophularinarum  cathedros 
appellavimus,  tales  scilicet  qui,  juniore  quidem  statu  distincte  tetragoni,  ipsorum  facies  nervo 
foliorum  inde  exortorum  medio  opponant ,  quum  e  contrario  in  aliarum  plantarum  ordinibus 
(e.  g.  Piubiacearum)  anguli  nervo  foliorum  primario  s.  petiolo  respondeant.  Haec  autem  inter 
plantas  diversitas  eo  majorem  sibi  exposcit  dignitatem ,  quo  a  caulis  ramorumque  forma  non 
solum  foliorum  in  illis  dispositio,  sed  etiam  florum  forma  pendere  videatur,  quippe  quos  tam¬ 
quam  plurium  foliorum  communi  axi  circumactorum  compendium  dense  compactum  recte  con¬ 
sideraveris.  Nullum  etenim,  qui  talia  secum  perpenderit,  fugiet,  corollas  irregulares  in  plantis 
caule  angulato  donatis  esse  frequentiores ,  ac  in  tereticaulibus ,  cujus  rei  exempla  Scrophularinae, 


LXXXVII.  MECARDONIA. 


1Q 

Verbenaceae,  Labiatae,  immo  Leguminosae  sistunt,  comprobantibus  ex  altera  parte  Solaneis, 
Boragineis ,  Hydroleaceis  pluribusque  aliis,  quae  flores  regulares  in  caulibus  teretibus  exhibent. 
Ulteriora  de  hisce  rebus,  quum  Morphologiam  generalem  spectent,  ab  hujus  libri  indole  abhorrent, 
quin  heic  in  eas  excurrere  liceat.  —  Alia  porro  Scrophularinarum  conditio,  in  quam  animum  in¬ 
tendere  necesse  nobis  videatur,  est  staminum  didynamia  in  plerisque  ita  comparata,  ut  stamina 
postica  s.  superiora  (i.  e.  binorum  labiorum  e  commissuris  emergentia)  breviora  ac  in  universum 
minus  evoluta  inveniantur  anticis  s.  inferioribus  (inter  labii  inferioris  lobos  laterales  et  medium 
enatis).  Quam  quidem  rationem  pariter  in  Labiatis  observas,  praesertim  diandris ,  quarum 
stamina  postica  castrata  atque  in  dentium  subularumve  speciem  diminuta  sunt,  anticis  solummodo 
integris.  Haec  autem  organorum  masculorum  diminutio  in  iisdem  floris  locis  non  semper 
obtinet,  sed  ordine  quasi  inverso,  antica  interdum  decurtat  antherisve  spoliat,  posticis  simul 
probe  evolutis  (cujus  rei  exemplum  in  Gratiola  officinali  et  in  Hemimeri  invenies),  concomi- 
tante  hanc  conditionem  singulari  corollae  structura,  labio  nimirum  superiore  latiore,  magisque 
patulo  immo  saepius  trilobo  nec  bilobo.  Piesupinationem  veram  floris  hoc  recte  appellares.  — 
Denique  iterum,  quod  in  hujus  operis  volumine  secundo  pag.  i35  jam  monuimus,  repetere  haud 
superfluum  duximus :  placentas  Scrophularinarum  superius  et  inferius  ab  axi  floris  latus  semper 
occupare.  Pendet  vero  hic  situs  a  situ  foliorum  pericarpicorum  postico  et  antico,  quae  placentas 
efformant  nunc  ex  ipso  solummodo  margine  tumente,  nunc  simul  ex  superaddita  e  fundo  fructus 
transmissa  quasi  pedunculi  materie,  qua  quidem  differentia  placentae  oriuntur  sic  dictae  margina¬ 
les,  in  Gentianeis,  et  centrales  (quasi  partim  originitus  liberae)  in  Scrophularinis  frequentiores , 
id  quod  jam  in  vol.  praecedentis  pag.  118.  et  i3i.  innuimus.  Directionem  autem  horum  foliorum 
pericarpicorum  in  floribus  lateralibus  observandam  diximus ,  quippe  qui ,  ratione  habita  floris 
in  omni  inflorescentia  aut  in  ejus  ramo  ultimi  vel  superioris,  latus  posticum  (illi  obversum)  et  latus 
anticum  (ab  illo  deflectens)  offerant.  Caeterum  foliorum  pericarpicorum  situs  quum  in  diversis 
floribus  tam  diversus  sit ,  ut  in  quolibet  ab  axi  latere  uspiam  inveniantur ,  is  forte  a  vero  haud 
ita  longe  aberraret,  qui  quinarium  illorum  numerum  in  Dicotyledoneis  tamquam  archetypum 
consideraverit,  ac  nonnullorum ,  in  certis  florum  generibus,  defectum  diverso  in  loco  obtinen¬ 
tem  pro  certo  illorum  charactere  eo  magis  habuerit,  quo  persistentium  dignitas,  secundum  axin 
considerata  in  diversis  eadem  esse  non  possit. 

LXXXY1II.  MENDOZIA  Vand.  ,  Ruiz  et  Pav. 

Character  refor matus. 

DIDYNAMIA  Angiospermia  Linn.  Syst.  Sex.  Familia:  ACANTHACEARUM 
R.  Brown.  genus  heterocliton. 

CHARACTER  D  IF  F  E  RE  N  T I A  LIS. 

Bractae  duae  spathae  specie  florem  includentes,  persistentes.  Calyx  minimus: 
annulus  hypogynus  membranaceus.  Corolla  tubulosa,  limbo  quinquelobo.  Sta¬ 
mina  quatuor  didynama,  cum  quinti  rudimento.  Ovarium  in  disco  carnoso.  Drupa 
monosperma,  embryone  chrysaloideo. 

CHARACTER  NATURALIS. 

Calycis  inferi  loco  bracteae  duae  (calyx  auctorum)  in  spathae  formam  con¬ 
spirantes;  ovatae  aut  lanceolatae,  planiusculae ,  costatae,  florem  primo  ab  utroque 
latere  aestivatione  valvulari  includentes,  margine  plus  minus  cohaerentes,  demum 
antice  pro  emittendo  flore  hiantes.  Calyx  (nectarium  exterius  auctorum)  hypogynus : 
annulus  parvus,  membranaceus,  integerrimus  vel  dentatus,  corollae  imam  basin 
suffulciens,  persistens.  Corolla  infera,  monopetala,  tubulosa;  tubus  imabasi  parum 
dilatatus  et  hinc  subgibbus,  inferne  angustior,  superne  parum  ampliatus,  praeser¬ 
tim  in  facie  antica,  abiens  in  limbum  nunc  perbrevem  nunc  latiusculum  patentem 
quinquelobum,  cujus  lobi  subquadrati,  angulis  rotundatis,  aut  ovato -orbiculares 
aestivatione  sibi  incumbunt  quincunciaii  subconvolutiva.  Stamina  quatuor  e  tubi  parte 
media  enata,  didynama,  posticis  parum  longioribus  et  robustioribus,  inclusa;  rudi¬ 
mentum  staminis  quinti  posticum  intrasinum  loborum  duorum  supremorum,  filamenta 
brevia,  compressa.  Antherae  longae,  subulatae,  bilocellares,  instructae  connecticulo 
dorsali  lato,  saepe  in  apiculum  solidum  excurrente,  locellis  introrsis  longitudinaliter  bi- 
valvibus  atque  post  dehiscendam  cristam  polliniferam  sat  latam  in  conspectum  dan¬ 
tibus,  inaequalibus,  praecipue  in  staminibus  longioribus  altero  minore.  Pollen  glo¬ 
bosum.  Gynobasis:  discus  carnosus;  valde  convexus,  a  basi  circumdans  ovarium 
ovatum,  parum  compressum,  vertice  transiens  in  stylum  filiformem  sursum  curva¬ 
to -adscendentem,  superne  parum  incrassatum  ac  stigmate  breviter  bifido  termina¬ 
tum.  Loculi  ovarii  (in  binis  speciebus  observati)  duo ,  singuli  ovulum  singulum , 
ad  medium  axi  affixum  continentes,  aut  unicum  fertile.  Ovulorum  quum  unicum 

solummodo  maturescat  fructus  abit  in  drupam  monospermam ,  ovoideam,  compres* 
sam,  intra  bracteas  persistentes  latentem.  Putamen  parca  teneraque  carne  ob¬ 
ductum,  laevigatum,  osseum,  sat  crassum,  includens  semen  ovatum,  tunicis  tenui¬ 
bus  obvolutum,  exalbuminosum ,  cujus  embryo  radiculam  habet  inferam  latentem 
inter  cotyledones  foliaceas  chrysaloideas ,  altera  super  alteram  singulari  modo  cir¬ 
cumvoluta. 

Habitus:  Frutices,  pilis  simplicibus ,  sub  lente  semper  articulatis,  plus  minus  hirti 
hirsutive ;  caulibus  inferne  obsolete  tetragonis,  superne  saepe  teretiusculis,  ad  nodos  in¬ 
crassatis  ramisque  oppositis  nunc  super  vicinas  plantas  reclinatis,  nunc  volubilibus 
illasque  laqueando  prehendentibus;  foliis  oppositis  petiolatis  integerrimis,  penninerviis, 
venis  intra  marginem  combinatis ;  floribus  pulchre  coloratis  in  pedunculis  simplicibus 
axillaribus  solitariis  aut  confertis*  Gemmatio  nuda,  foliis  complicatis. 

Statio  et  habitatio  :  Genus  sylvestre ,  in  calidioribus  Americae  australis  obvium, 
cujus  unam  speciem  extra  Tropicum  Capricorni  indeque  per  amplam  regionem 
versus  Septentrionem  ad  Aequatorem  usque  sparsam,  alteram  intra  Tropicum  et  duo¬ 
decimum  gradum  australem  vagantem,  tertiam  sub  ipso  quasi  Aequatore  legimus, 
primaevorum  nemorum  decus  ideoque  ultra  illarum  limites  in  montibus  vix  adscen- 
dere  videtur. 

1.  MENDOZIA  PILOSA,  f  Tab.  CCIX. 

M.  pilis  longis  patentibus  hirta,  foliis  lato -ovatis  acuminatis,  bracteis  caly- 
ciformibus  lato-lanceolatis  subfalcato  -  acuminatis  longe  cuspidatis  planiusculis ,  co¬ 
rolla  angusto -tubulosa,  limbo  brevi. 

Frutex  inter  vicinas  plantas  adscendens ,  nunc  rectiusculus  iisque  impositus,  nunc  variis  am¬ 
bagibus  circumvolutus  ,  sex  ad  octo  pedum  altitudinem  nanciscitur.  Caulis  basi  simplex ,  crassitie 
fere  digiti ,  superne  abit  in  ramos  nonnullos  pennam  cygneam  crassitie  aequantes  ,  rectos  aut  pas- 
sim  volubili -tortos  indeque  spiraliter  sulcatos,  teretiusculos,  hirtos  pilis  sesquilineam  aut  duas  lon¬ 
gis  e  glandula  procedentibus,  sub  microscopio  tribus  quatuorve  articulis  constantibus,  fuscidulis , 
denique  calvescentes  ,  iterum  ramulosos ,  ramulis  oppositis  e  nodis  intumidis  ortis  ramis  similibus , 
at  longius  hirtis,  saepe  quasi  in  cirrhum  terminalem  gracilescentem,  foliis  tamen  floribusque  in¬ 
structum,  attenuatis.  Folia  opposita,  e  nodis  parum  intumidis,  internodiorum  longitudine  varia, 
duorum  ad  sex  pollicum,  petiolata ;  petiolo  unguiculari  aut  unciali,  superne  lato -concavo  subtus 
plano -convexo ,  longe  hirto;  lato -ovata,  tres  ad  quinque  pollices  longa,  duos  ad  tres  cum  di¬ 
midio  lata,  basi  rotundata,  apice  in  cuspidem  sat  longum  acutum  derepente  attenuata,  firmata 
nervo  subtus  prominente  et  venis  subalternis  arcuatis  ,  intra  marginem  combinatis ,  quas  inter 

venulae  subparallelae  decurrunt,  utraque  facie,  frequentius  tamen  in  nervo  venis  margineque, 
hirsuta  pilis  longis  e  glandula  ortis  patentibus  fulvescentibus.  Flores  ex  axillis  foliorum  tam 
lateralibus  quam  terminalibus  solitarii,  bini,  terni,  quaterni,  in  pedunculis  filiformibus  unum  ad 
tres  pollices  longis  erectis  ,  qui  pilis  quam  foliorum  longioribus  rigidioribusque  muniuntur  et  inter¬ 
dum  abortu  quasi  in  penicillos  unum  vel  duos  pollices  longos  extenuantur.  Bracteae  sesquipollicem  lon¬ 
gae,  semunciam  latae;  membranaceae,  e  basi  rotundata  lineari- lanceolatae ,  deorsum  falcatae,  pla¬ 
nae,  nervo  medio  valde  prominulo  in  mucronem  trium  linearum  excurrente,  uti  reliquae  partes  pilis 
longis  fulvis  hirtae,  qui  in  mucrone  apicali  densiores,  primum  marginibus  sibi  arcte  adhaerentes,  tan¬ 
dem  corolla  in  parte  antica  erumpente  flore  fissae  atque  spathae  florigerae  speciem  induentes.  Corolla 
sesquipollicem  longa  ,  glabra  ,  pulcherrime  coccinea;  tubus  compressus,  fere  ad  medium  usque  gra¬ 
cilior,  dein  sursum  nonnihil  dilatatus;  limbus  ratione  totius  floris  parvus,  lobis  roseo  -  coccineis  , 
quadrato  -  oblongis  circiter  bilinearibus ,  quorum  unicus  erectiusculus ,  reliqui  omnes  patentes; 
nervi  in  inferiqre  corollae  parte  vix  distincti ,  in  superiore  per  medios  lobos  excurrunt.  Sta¬ 
mina  quatuor  perfecta  e  medio  circiter  tubo ,  inclusa  ;  duo  inferiora  parum  altius  sita  et  graciliora. 
Filamenta  perbrevia,  compressa.  Antiterae  basifixae,  erectae,  strictae,  subulatae,  acutae,  fere 
unguem  longae,  albae;  locellis  antice  rima  longitudinali  dehiscentibus,  in  duabus  posticis,  quae 
polline  exacte  globoso  magis  turgent,  basi  conspicue  inaequalibus  et  magis  ibidem,  quam  in 
duabus  anticis,  divergentibus,  omnibus  basi  barbula  minutissima  pilorum  alborum  instructis, 
pollen  colligentium.  Staminis  quinti  rudimentum  minimum  subuliforme,  vix  lineam  longum,  inter 
stamina  duo  postica ,  incisurae  inter  lobos  corollae  posticos  oppositum.  Calycis  annulus  te¬ 
nuis  arcte  a  basi  circumvallat  corollam,  eaque  detracta  persistit  circa  gynobasin  magnam  cras¬ 
sam  compressiusculam,  vertice  pro  immisso  ovario  concavam,  glaberrimam.  Ovarium  compresso- 
ovatum,  pubescens,  in  exsiccatis  speciminibus  unicum  solummodo  ovulum ,  medio  hinc  lateri 
incrassato  affixum  monstrans.  Stylus  ex  apice  ovarii  exoritur,  filiformis,  ex  antica  floris  parte 
adscendens,  albus,  glaber,  superne  nonnihil  dilatatus  in  stigmatis  brevis  lobos  postice  et  antice 
spectantes.  Drupa  immatura  stylo  persistente  coronata ,  unguem  et  quod  excedit  longa,  compresso- 
oblonga  ,  carne  parca  ,  putamine  osseo. 

Crescit  in  sylvis  aboriginibus  fluviam  Japurd  inumbrantibus ,  e.  g.  prope  Manacuru 
Indorum  Juri'  habitationes ,  et  prope  Porto  dos  Miranlias.  Florens  lecta  mensibus  Decem¬ 
bri  et  Januario,  t) 

Explic.  Tah.  CCIX.  i.  Alabastrum  corollae.  2.  Flos,  a  latere.  3.  Corolla,  in  facie  postica  aperta,  cum 
pistilli  parte  inferiore  et  staminibus.  Omnia  m.  n.  4-  Anthera  e  pari  anticarum  rn.  a.  5.  Pistillum  floris  im¬ 
maturi,  cum  altera  bractea,  m.  n.  6.  Pistillum  adultum,  in  gynobasi,  m.  a.  7.  Ovarii  sectio  verticalis.  8. 
Ejusdem  sectio  transversalis,  m.  a.  9.  Fructus  immaturus,  m.  n, 

2.  MENDOZIA  VELLOZIANA.  f  Tab.  CCX. 

M.  pilis  adpressis  sericeo  -  velutina  aut  pilosa,  foliis  ovatis  aut  ovato -oblongis 
aculis,  bracteis  calyciformibus  ovatis  breviter  mucronatis  planis,  corolla  angusto -tu¬ 
bulosa,  limbo  brevi. 

1 M.  foliis  ovatis  acutis  villosis ,  caule  volubili ,  calycibus  pedunculisque  pilosis , 
Vandelli  in  Roemer  Script.  Ius.  min.  p.  127. 

Species  Vandellio  a  Vellozo  communicata  inde  nobis  nomen  tulit  sj^ecificum. 

Planta  admodum  varians,  cujus  duas  formas  distinguimus: 

a)  Sparatteria,  minor,  multiflora,  villo  patenti,  foliis  sesqui  -  ad  bipollicaribus ,  calycibus  basi 
rotundatis  ,  pedunculis  costaque  bractearum  villosis. 

/?)  Sphingeria,  nvajor,  pauciflora ,  villo  adpresso  sericea,  foliis  tri-  ad  quinquepollicaribus , 
calycibus  basi  attenuatis,  pedunculis  costaque  bractearum  strigosis. 

Frutex  inter  vicinas  plantas  variis  amplexibus  scandens  ,  sex  ad  decem  pedes  altus,  totus 
pilis  adpressis,  sub  lente  composita  articulatis,  fulvescentibus  villosus,  praesertim  in  caule,  ramis, 
pedunculis,  petiolis  nervisque  foliorum  villosus ,  nunc  ob  decubitum  pilorum  sericeus,  nunc  pilosus. 
Caulis  inferne  subsimplex,  superne  instructus  ramis  ramulisque  oppositis,  teretibus,  ad  nodos  in¬ 
crassatis,  internodiis  tres,  quatuor  vel  quinque  pollices  longis,  vario  modo,  nunc  in  medio, 
nunc  apice  volubilibus  tortisque.  Folia  opposita,  in  petiolis  unguem  ad  pollicem  longis  semite- 
retibus,  superne  angusto  -  canaliculatis  dense  sericeo  -  villosis  ,  ovata  aut  ovato- oblonga  cum  brevi 
acumine ,  basi  subcordata ,  tres  ad  sex  pollices  longa ,  duos  ad  tres  cum  dimidio  lata ,  in  inferiore 
facie  molliter  denseque  villoso  -  sericea ,  et  adultiora  praecipue  in  facie  superiore  scabra  ;  pili  in 
nervo  subtus  convexo  venisque,  (quae,  aut  oppositae  aut  alternae,  tres,  quatuor  vel  quinque  in 
quovis  latere  excurrunt,  intra  marginem  combinatae,)  multo  frequentiores ,  ut  plurimum  decum¬ 
bunt  ,  nunc  subhorizontaliter  patent.  Pedunculi  ex  axillis  foliorum ,  solitarii  ,  bini  ,  rarius  terni 
vel  quaterni,  pollicem,  sesquipollicem ,  ad  summum  duos  pollices  longi,  saepe  in  unum  latus  ex 
utraque  ala  flexi,  erecto -patentes ,  filiformes,  sursum  incrassati,  dense  obtecti  pilis  fulvis  aut 
sursum  strictis  aut  patulis,  sub  microscopio  composito  tria  vel  quatuor  genicula  monstrantibus. 
Calyx  sic  dictus  diphyllus,  valde  compressus,  spatham  eo  magis  referens,  quod  altero  solummodo  la¬ 
tere  hiet  nunc  sursum  nunc  deorsum  spectante,  secundum  torsiones  pedunculi,  pollicem  et  quod 
excedit,  in  varietate  /3.  unguem,  longus;  ejus  bracteae  sunt  oblongo -ovatae,  basi  rotundatae 
aut  nonnihil  attenuatae,  planae,  costa  valde  prominente  atque  in  mucronem  parvum  excurrente 
munitae,  dense  adspersae  pilis  fulvis  in  costa  margineque  crebrioribus,  nunc  decumbentibus  nunc 
patulis.  Corolla  inde  prorumpit  ex  altero  bractearum  latere  tubulosa,  pollicem  et  ultra  longa  ;  tubus 
compresso  -  teres  ,  inde  ex  ima  basi  ampliore  parum  contractus,  dein  sursum  in  facie  antica  non¬ 
nihil  ventricosus;  limbus  sectus  in  lobos  quinque  quadrato  -  rotundatos  sesquilineam  longos  paten¬ 
tes  aut  tandem  revolutos,  quorum  duo  superius,  tres  inferius  floris  latus  spectant,  infimo  nonni¬ 
hil  latiore.  Stamina  parum  infra  medium  tubi  adnata ,  quatuor  fertilia,  cum  rudimento  quinti 
dentiformi  intra  sinum  loborum  posticorum.  Filamenta  subaequalia ,  subulata  ,  postica  profundius 
inserta.  Antiierae  albae ,  posticae  quatuor  ad  quinque  lineas  longae  multo  crassiores  anticis  cir¬ 
citer  trilinearibus ;  utriusque  paris  locelli  basi  inaequales  et  pilis  albis  rigidulis  barbati,  id  quod 
evidentius  tamen  in  posticis  obtinet.  Pollen  album,  globosum,  sub  lente  composita  passim  cau¬ 
datum  apparuit,  forsan  ob  ejectam  massam  spermaticam  congelascentem.  Calyx  verus  membranaceus, 
albo -virescens,  integer  aut  obiter  dentatus  et  corollae  fundum  ambit  et  gynobasin  carnosam  com¬ 
pressam  vertice  concavam.  Ovarium  huic  ex  parte  immissum  est  ovatum  ,  glabrum  ,  atque  in 

nonnullis,  quos  siccos  examinavimus,  floribus  loculos  exhibuit  binos,  singulos  uniovulatos.  Ovu- 
lorum  situs  in  loculis  basilaris ,  directio  supera  et  placentatio  lateralis  visa  sunt ,  quas  quidem  con¬ 
ditiones,  utpote  minus  certas  aliis  observatoribus  dijudicandas  et  forte  emendandas  commendamus. 
Stylus  filiformis,  tenuissime  pubescens,  parum  curvatus.  Stigma  breviter  bilobum  ,  lobis  inaequa¬ 
libus  ,  superne  planis  ,  inferne  convexis.  Dp.ufa  ovoidea  ,  compressa ,  epidermide  glabra  lilacino- 
violascente,  carne  pertenui,  putamine  osseo  crasso  duro,  in  nonnullis,  quos  vidimus,  fructibus 
uniloculari,  in  aliis  biloculari ,  loculo  altero  superposito,  semine,  ut  videtur,  superiore  evolvendo. 

Crescit  in  sylois  aboriginibus  et  in  sylvis  caeduis  in  monte  Corcovado  et  alibi  in  vici¬ 
nia  Sebastianopoleos ,  in  tractu  montium  Serra  dos  Orgdos  dictorum  ac  in  Morro  For- 
mozo  et  Morro  do  Lopo ,  Prov.  Sebastianapolitanae ,  S.  Pauli  et  Minarum.  Florens  lecta 
mensibus  Novembri  et  Februario, 

Explic.  Tab.  CCX.  i.  Corolla  in  calyce  cumaltera  bractea,  m.  n.  2.  Eadem  in  parte  postica  aperta,  cnm 
staminibus.  3.  Anthera  antica.  4.  Anthera  postica,  utraque  m.  aucta.  5.  Pistillum  in  gynobasi  calyce  cincta, 
m.  n.  6.  Styli  apex  cum  stigmate,  rn.  a.  7.  Ovarium  junius  verticaliter  dissectum,  m.  a.  8.  Drupa  non¬ 
dum  matura,  m.  n.  9.  Eadem  verticaliter  dissecta.  10.  Pars  seminis  basilaris  ex  altero  putamine,  quod  uni- 
loculare  videbatur,  magis  aucta.  11.  Pollen,  sub  lente  composita  visum. 


3.  MENDOZIA  PUBERULA.  f  Tab.  CCXI. 

M.  pubescens  vel  pubescenti  -  hirtula ,  follis  lato -ovatis  acutis,  bracteis  calycifor- 
mibus  ellipticis  mucronatis  concavis,  corolla  campanulato- tubulosa,  limbo  latiusculo. 

Planta  variat,  ita  ut  duae  formae  notandae  videantur: 

a)  Macropus,  petiolis  quatuor  ad  quinque  pollices  longis  foliisque  basi  magis  rotundatis  bra- 
ctcisque  frequentius  hirtulis. 

/3)  Micropus  ,  petiolis  pollicem  et  ultra  longis ,  pedunculis  bracteisque  tenuius ,  saepe  que 
margine  solummodo  ,  puberulis. 

Radix  perennis.  Caules,  uti  videtur,  suffructicosi,  ima  basi  lignescente  solummodo  peren¬ 
nante  ,  pennam  cygneam  crassi  ,  tetragoni ,  internodiis  quatuor  ad  sex  pollicum  longitudine  in¬ 
structi,  ad  nodos  incrassati  ibique  densius  longiusque  hirsuti,  quam  in  parte  superiore ,  valde  torti 
et  volubiles,  scandentes,  ramosi,  ramis  oppositis  caulibus  similibus  at  tenerioribus  saepeque  valde 
extenuatis ,  ita  ut  apex  in  longum  cirrhum  abeat.  Pili  ejusdem  naturae  ,  ac  in  praecedentibus 
speciebus,  e  basi  nonnihil  dilatata  subulati,  tribus  vel  quatuor  septis  interstincti,  adultiores  ful- 
vescentes.  Horum  series  lineam  transversalem  in  nodis  efformat.  Folia  opposita,  pctiolata , 
petiolis  semiteretibus ,  inferne  convexis  superne  parum  concavis,  longitudine  variis,  unum 
ad  quinque  pollices  longis,  lato -ovata,  acuta,  vel  breviter  acuminata,  duos  ad  quatuor  pol- 

lices  longa,  unum  ad  tres  lata,  basi  nunc  'rotundata  nunc  breviter  attenuata,  pilis  te¬ 
neris  in  nervo ,  venis ,  (quae  juxta  marginem  combinantur)  margineque  frequentioribus 
adspersa ,  secundum  aetatem  et  locum  natalem  vario  modo  glabrescentia  aut  solummodo 
marginem  ciliatum  exhibentia.  Florus  in  pedunculis  solitariis  filiformibus  pollicaribus  aut  parum 
longioribus,  pilis  erectis  patentibusve  munitis,  erecto -patulis  neque,  quod  in  praecedentibus  fre¬ 
quenter  occurrit,  in  alterum  caulis  ramorumve  latus  flexis.  Bracteae  calyciformes  lato -ovatae 
concavae,  nervo  dorsali  in  parvum  mucronem  exserto  praeditae,  unguem  vel  pollicem  longae, 
circa  fructum  valde  amplificatae ,  nunc  rarius  et  in  margine  praecipue  pubescenti  -hirtulae.  Ca¬ 
lyx  minimus ,  tamquam  pedunculi  margo  obsoletus  membranaceus  gynobasin  cingens.  Corolla 
e  membrana  tenera  facta,  alba,  ad  limbum  annulo  completo  coeruleo  aut  circulo  macularum  vio¬ 
lacearum,  interdum  similibus  maculis  in  tubo,  picta,  fere  pollicem  longa;  tubus  e  cylindrico  cam- 
panulatus,  in  parte  antica  nonnihil  gibbus;  limbus  quinquelobus ,  lobis  rotundatis,  antico  parum 
productiore.  Genitalia  inclusa.  Stamina  alba;  postica  robustiora  et  longiora.  Filamenti  quinti 
rudimentum  subulatum,  apice  globoso.  Ovarium  in  gynobasi  annulari  valde  concava  globosum, 
pubescens,  biloculare  (anne  saepius  uniloculare?) ;  loculi  posticum  et  anticum  floris  latus  spectan¬ 
tes;  alter  continens  ovulum  unicum  ad  dissepimenti  tenuis  basin  oblique  affixum,  in  quo,  dum 
paulo  adoleverit,  cotyledones  duae,  radiculam  intermediam  obvallantes,  ita  collocatae  mihi  vide¬ 
bantur,  ut  in  facie  exteriore  s.  centrifuga  inter  illas  parvus  sulculus  decurreret.  Stylus  teres, 
curvatus,  basi  pubescens,  abiens  in  stigma  breviter  bicrure,  cruribus  patulis  superne  planis. 
Drupa  quatuor  ad  sex  lineas  alta,  duas  cum  dimidia  lata ,  oblonga,  obtusa,  compresso  -  subanceps, 
epidermide  pallide  fuscidula,  carne  parca,  putamine  helvolo  osseo,  semen  unicum  ovatum  obtusum 
includente.  Hujus  testa  tenuissima,  pallida.  Membrana  interna  non  visa.  Embryo  exalbuminosus , 
crassus,  oleoso  -  carnosus ,  cujus  cotyledones,  quum  nucleus  integer  e  putamine  solvi  non  posset, 
difficillime  extricatu,  modo,  quo  depinximus,  sibi  circumvolvuntur.  Fiadicula  juxta  hilum  videtur 
centripeta ,  lateralis. 

Crescit  in  s  vivis  primaevis  prope  S.  Crucis  oppidum  et  alibi  in  montibus ,  Serra  dos 
Orgaos  dictis ,  Provinciae  Sebastianopolitanae ,  ac  similibus  locis  prope  urbem  Para.  Flo¬ 
rens  et  fructifera  lecta  mensibus  Novembri ,  Decembri ,  Januario. 

Exj)l.  Tab.  CCXI.  l.  Bracteae  calyciformes.  2.  Corolla.  3.  Eadem  aperta  cum  staminibus.  4.  Pistil¬ 
lum  in  calyce  brevissimo  et  gynobasi.  O.  m.  n.  5.  Ovarium  horizontaliter  dissectum,  m.  a.  6.  Stigma  m.  a. 

7.  8.  Anthera  ab  utroque  latere.  O.  m.  a.  9.  Pollen,  magis  auctum.  10.  Drupa  immatura,  verticaliter  dis¬ 
secta,  m.  dimidio  aucta.  11.  Drupa.  12.  Ejusdem  nucleus,  m.  n,  13.  Drupa  transverse  dissecta,  m.  duplo 
aucta. 

OBSEB.VATIO  I.  In  exhibendo  /I Iendoziae  charactere  gcnerico  a  Vandellio ,  Ruizio  et  Pa- 
vonio  recessimus,  illorum  calycem  bracteas  calyciformes,  nectari um  vero  exterius  s.  annulum 
gynobasi  subjectum  calycem  appellando  ,  propterea  quod  hoc  modo  veram  diversorum  organorum 
naturam  exprimere  nobis  videremur.  Qua  in  re  nullum  auctorem  nobis  consentientem  novimus, 
praeter  summum  P«.obertum  Brownium ,  qui  calycis  diminutionem  ,  qualem  in  lUendozia  inque 
Thunbcrgia ,  genere  valde  affini,  invenimus,  ab  Acanthacearum  familia  non  abhorrere,  his  „ca- 
lycem  raro  multifidum  vel  integrum  et  obsoletum44  adscribendo  (in  Flora  Novae  Hollandiae  p. 
472.),  perhibet.  Hanc 'vero  singularem  partium  mctamorphosin  observare  licet  in  planta  qua- 

dam  brasiliensi ,  quae  bracteis  binis  calyciformibus ,  alabastrum  absolute  obtegentibus  atque  caly¬ 
cis  obsoleti  annularis  vices  gerentibus  Mendoziam ,  corolla  vero  ringente ,  staminibus  duobus  posti¬ 
cis  solummodo  evolutis,  antherarum  locellis  discretis  et  capsula  bivalvi  polysperma  Justiciam  re¬ 
fert,  indeque  Mendoziae  generis  cum  Acanthaceis  nexum  ,  ob  fructus  fabricam  solito  simplicio¬ 
rem  minus  obvium,  luce  clarius  explicat.  Neque  insoliti  quid  haec  structura  offert  praeter  illam 
calycis  in  brevissimum  annui um  contractionem  ,  nam  bractearum  in  calycis  formam  mutatio  huic 
familiae,  bractearum  forma  coloreque  vario  mirifice  superbienti,  tam  solemnis  est,  ut  pluribus 
speciebus  competat,  cujus  rei  testimonia  praebent  Justicia  resupinata ,  bicalyculata  multaeque 
aliae.  Calycis  autem,  quam  descripsimus,  decurtatio  ita  comparata  est,  ut  bonum  genus,  ob 
bracteas  claudentes  Clistax  appellatum,  ei  superstruendum  existimaverimus,  cujus  characterem 
heic  loco  idoneo  inserimus: 

CLISTAX.  f  (Diandria,  Monogynia.  Linn.  Syst.  Sex.) 

Bracteae  duae  coriaceae,  valviformes,  florem  primo  involventes.  Calyx  obsoletus,  minimus  : 
annulus  membranaceus.  Corolla  ringens ,  labio  superiore  concavo  subemarginato ,  inferiore  tri- 
lobo.  Stamina  duo,  postica,  antherarum  locellis  disjunctis;  sterilia  nulla.  Capsula  bilocularis,  lo¬ 
culis  dispermis.  (Dissepimentum  adnatum  ?) 

i.  Clistax  brasiliensis.  f  Planta  e  radice  fibrosa  caules  erigit  annuos  inter  virgulta  reclina¬ 
tos,  teretiusculos ,  ad  nodos  parum  incrassatos,  inordinate  ramosos,  ramis  mullis  patentibus  laxis 
subflexuosis  hinc  inde  virgato -dependentibus  ,  glabris,  sed  in  internodiis,  quae  unum  ad  quatuor 
pollices  longitudine  aequant,  linea  pilorum  alborum  bifariam  et  decussato  -  decurrente  notatis.  Fo¬ 
lia  opposita,  petiolis  semiterelibus  unguem  longis  instructa,  lato  -  lanceolata,  acviminata  et  basi  at¬ 
tenuata,  duos  ad  duos  cum  dimidio  pollices  longa,  unguem  lata,  nervo  medio  inferne  prominulo 
venisque  arcuatis,  intra  marginem  combinatis,  subparallelis  firmata,  glabriuscula ,  saturate  viridia. 
Flores  in  ramulis  lateralibus  ex  axillis  foliorum  nunc  solitarii,  in  pedunculis  unguem  v.  pollicem 
longis  teretiusculo -ancipitibus ,  nunc  parvas  cymulas  referentes,  quae  loco  foliorum  axillarium 
bracteolas  ©flerunt  oppositas  lineari  -  subulatas  lineam  aut  semilineam  longas,  axillis  alternis 
florem  promentibus ,  oppositis  semper  abortientibus.  Bracteolae  infra  flores  probe  evolutos  re¬ 
liquis  robustiores,  concavae,  basi  connatae;  inde  porrigitur  pedicellus  lineam  longus,  teretiuseu- 
lus.  Bracteae  florigerae  duae  coriaceae,  ovatae,  concavae,  dorso  nervo  instructae,  acutae,  ru¬ 
benti- virides ,  glabrae,  primum  omnino  clausae  atque  florem  omnino  obtegentes,  sub  anlhesi  cir¬ 
citer  unguem  longae  vel  parum  longiores,  tunc  hiantes  corollam  duplo  longiorem  emittentes. 
Calyx  minimus:  margo  membranaceus,  quasi  obsoletus.  Corolla  glabra,  extus  pallide  rosea, 
ringens;  tubus  basi  teretiusculus  , .  ubi  dilatatur  plicatus,  plicis  barbatis;  labium  superius  ovatum, 
acutiusculum,  concavum,  apice  subemarginatum  margineque  parum  reflexum,  intus  obscurius  ro¬ 
seum;  labium  inferius  latius,  subquadratum,  trifidum,  laciniis  rotundatis;  palatum  intus  in  medio 
sulco  carinatum  obscure  roseo  atque  in  medio  striis  albis  ramosis  picto,  ad  hujus  latus  utrinque 
in  bullam  longitudinalem  elevatum.  Stamina  duo  fertilia,  postica,  intra  labium  superius,  qua 
sunt  breviora,  adscendentia.  Filamenta  albida,  compresso- angulata ,  apice  nonnihil  dilatata.  An- 
therar  flavae,  locellis  linearibus  disjunctis,  altero  inferiore ;  connecticulum  carnosum,  apice  liberum. 

Ovarium  conicum,  in  disco  glanduloso,  biloculare  ,  ovulis  in  quovis  loculo  binis,  mediis  valvulis 
affixis.  Stylus  filiformis,  glaber,  albus,  longitudine  staminum.  Stigma  vix  distinctum.  Capsula 
matura  non  visa  5  videtur  retinaculis  instructa  atque  dissepimento  adnato. 

Crescit  in  sylvis  ciboi'iginibns  ad  S.  Joannis  Baptistae  Praesidium  contra  Indos ,  in  Pro¬ 
vincia  Minarum .  Observavi  mense  Aprili.  If, 

OBSERVATIO  II.  Staminum  didynamia  in  Acanthaceis  saepius  aliter  sese  habet  ac  in  Scrophulari- 
nis,  quum  duo  superiora  s.  postica  reliquis  plerumque  inveniantur  longiora,  antica  vero,  quae 
in  his  magis  evoluta,  illis  sint  decurtata.  Inde  sequitur,  naturam  omnem  legem  in  alterius  fami¬ 
liae  floribus  efformandis  observatam  in  alterius  invertisse  atque  Scrophularinarum  et  Labiatarum 
corollam,  ratione  habita  Acanthacearum ,  inversam  quodammodo  posse  nuncupari  et  vice  versa. 
Caeterum  animadvertendum,  resupinationem  corollae  Acanthacearum,  nisi  nostris  observationibus 
fallamur,  haud  eadem  lege  ac  Scrophularinarum  (conf.  supra  p.  19.)  decurtationem  staminum  quo¬ 
que  invertere  ,  (posticis  nimirum  in  Scrophularinis ,  neque  anticis  ,  tunc  probe  evolutis)  ;  sed  sta¬ 
mina  postica  Acanthacearum  etiam  in  corolla  resupinata  perstare  vel  sola  anlherifera  vel  longiora, 
licet  labium  superius  latius  explicetur  vel  in  plures  lobos  dividatur,  quam  inferius,  uti  in  Justi - 
cia  resupinata  ct  in  Barleria  cristata  habemus. 

LXXXIX.  GESNERA. 

Character  reformatus ,  exclusis  speciebus  Plum.  et  Swartz. 

Gesneria  Kunth,  Lindley. 

DIDYNAMIA  Angiospermia  Linn.  Syst.  Sex.  Familia  :  GESNEREAE  Richard. 

CHARACTER  DIFFERENT  I  A  LI  S. 

Calyx  ovario  leviter  adnatus,  limbo  subinaequaliter  quinquepartito  libero.  Co¬ 
rolla  sernisupera,  tubulosa,  ima  basi  quinquegibbosa,  limbo  subbilabiato ,  labio 
superiore  productiore  emarginato -bilobo ,  inferiore  trilobo.  Stamina  quatuor  didy- 
nama,  cum  quinti  postici  rudimento.  Anthep.ae  primum  in  hemisphaerium  cohae¬ 
rentes.  Glandulae  quinque  aut  pauciores  circa  ovarium.  Capsula  sicca  in  calyce, 
unilocularis ,  incomplete  bivalvis,  placentis  duabus  parietalibus,  polysperma,  semini¬ 
bus  scobiformibus. 

CHARACTER  NATURALIS. 

Calyx  monophyllus,  fundo  cum  ovario  connatus,  superne  liber  atque  divisus 
in  lacinias  quinque  ovato- acutas ,  triangulari -subulatas  vel  angusto -lanceolatas  erec- 

tas,  parum  inaequales,  ita  ut  totus  calyx  saepe  obliquus  appareat.  Corolla  mono- 
petala,  calyci  infra  ejus  limbum  inserta,  tubulosa,  ima  basi  extensa  in  gibbositates 
quinque  cum  laciniis  calycis  alternantes,  intus  saepe  nectarifluas ;  tubus  compressi- 
usculus  aut  fere  teres,  sursum  antice  plus  minus  ampliatus,  abiens  in  limbum  quin- 
quefidum  subbilabiatum ,  cujus  labium  superius  altius  porrectum  e  duabus  laciniis 
constat  saepe  valde  inter  se  connatis,  labium  inferius  tribus  nunc  decurtatis  patulis, 
nunc  longioribus  erecto -patentibus.  Compages  corollae  deciduae  succoso  -  membra¬ 
nacea.  Aestivatio  quincunciaiis,  labio  superiore  super  inferius  incumbente,  cujus 
laciniae  laterales  quam  media  sunt  exteriores.  Stamina  quatuor  perfecta,  ex  ima  basi 
corollae  enata,  didynama,  anticis  longioribus,  aestivatione  arcuato -deflexa;  in  po¬ 
stico  floris  latere  adscendentia.  Filamenta  e  basi  latiore  subulata.  Antherae  basi- 
fixae,  lato -ovatae,  connecticulo  crasso  carnoso  instructae,  bilocellares ,  locellis  anti¬ 
cis  medio  longitudinaliter  bivalvibus,  polline  albo  globoso  turgidis;  ante  anthesin  in 
summitate  floris  in  hemisphaerium  vel  in  conum  compactae,  post  anthesin  in  discum 
planum  facie  antrorsum  spectantem  coalescentes,  aut  rarius  per  paria  isogenea  co¬ 
haerentes.  Pvudimentum  staminis  quinti  intra  gibbositatem  supremam  corollae  ex 
ejus  basi  enatum,  incisurae  labii  superioris  oppositum,  subulatum  vel  dentiforme. 
Ovarium  circiter  media  parte  connatum  cum  calyce,  superne  liberum,  uniloculare, 

ovula  numerosissima  placentis  duabus  in  dextru  et  sinistro  a  floris  axi  latere  oppo- 

* 

sitis  bilamellaribus ,  ope  funiculorum  haud  ita  longorum  neque  carnosorum,  affixa 
gerens;  cinctum  glandulis  aut  quinque,  cum  calycis  laciniis  alternantibus  atque 
deorsum  concretis  in  annulum  tenuem  carnosum  intra  calycem  et  ovarium  immissum, 
aut  paucioribus,  tunc  quidem  duabus  superioribus  evidentius  evolutis.  Stylus  e  ver¬ 
tice  ovarii,  filiformis,  infra  stamina  adscendens  iisque  saepe  longior,  termina¬ 
tus  stigmate  capitato,  vertice  tenui  rimula  hiante  ac  plerumque  pubescente.  Fruc¬ 
tus  intra  calycem  persistentem,  eoque  dimidius  tectus:  Capsula  coriacea,  dura,  ob¬ 
longa  aut  ovata ,  sursum  rostrata ,  unilocularis ,  ex  apice  vel  ad  medium  vel  rarius 
ad  basin  usque  bivalvis,  dehiscentia  (quum  folia  pericarpica  superius  et  inferius  ab 
axi  floris  latus  spectent)  loculicida.  Valvulae  convexae,  extus  fuscidulae,  intus 
helvolae  et  glaberrimae,  ad  marginem  linea  pilorum  ciliatae,  qui  sub  lente  compo¬ 
sita  subulati  et  simplices  apparent.  Placentae  in  utroque  latere  fructus  decurrunt 
latae;  membranaceae,  bilamellosae,  in  interiore  facie  passim  in  carunculas  turgen¬ 
tes,  quibus,  uti  reliquae  superficiei  interiori  semina  adhaerent  numerosissima  scobifor- 
mia,  fuscidula.  Testa  his  ampla,  facta  e  cellulis  strictis  utraque  extremitate  acutis, 
parietibus  crassis  fuscis  opacis  instructis.  Membrana  interna  tenuis  subdiaphana, 
cellulosa.  Albumen  tenue  ac  molle.  Embryo  erectus,  radicula  obtusa,  cotyledo¬ 
nibus  incumbentibus,  intus  planis  extus  convexis. 

Habitus:  Plantae  perennantes  ope  tuberum  solidorum  carnosorum  amorphorum, 
ut  plurimum  tamen  subglobosorum  vel  placentaeformium ,  quae  quotannis  herbam 
emittunt  mollem,  pilis  albis,  sub  lente  composita  articulatis,  geniculo  ultimo  acuto, 
villosam  ideoque  sericeo  splendore  insignem,  praeterea  saepe  pilis  glanduliferis  plus  minus 
viscidulam.  Caulis  subsimplex,  aut  dum  ramosus,  ramis  oppositis,  supra  tuber  saepe  ra¬ 
dices  emittens,  teres,  raro  angulatus,  molliter  lignosus,  medulla  ampla  farctus,  tandem 
inanis;  annuus,  vel  ex  apicis  innovatione  productus.  Folia  opposita  vel  verticillata,  brevi¬ 
ter  petiolata,  petiolis  teretiusculis  supra  tenui  sulco  exaratis,  integra,  dentata  vel 
serrata,  crassiuscula,  molliter  villosa  et  saepe  sericea,  subtus  nervo  medio  et  venis  intra 
marginem  combinatis  subparallelis  valde  prominentibus  instructa  ibique  aut  pallidiora 
nitidioraque  aut  densius  villosa.  Gemmae  nudae,  foliis  complicatis.  Flores  in  cymulis 
oppositis,  thyrsum  terminalem  constituentibus,  in  basi  pedunculorum  foliis  floralibus 
bracteisve  instructi,  rarius  in  racemis  spicisve  terminalibus  *) ;  pulchre  coccinei,  mi¬ 
niati  aut  purpurascentes,  raro  virides,  unicolores  aut  maculati,  saepe  pubescentes. 

1 

Statio  et  habitatio  :  Genus  pulchrum  in  America  omni  tropica  per  vastam 
plagam  diffusum,  intra  Tropicos  circulos  saepius  obvium,  sparse  degit,  praesertim 
humum  pinguem  in  rupium  fissuris  diligens  ibidemque  alte  descendens  tuberaque 
figens.  Regiones  montanas,  calidas  tamen,  magis  quam  nemorum  primaevorum 
umbras  frequentat. 

ADNOTATIO.  In  generis  characterem  recepimus  ,,antheras  primum  in  hemisphaerium  co- 
haerentesc£,  propterea  quod  omnia  specierum,  quas  examinavimus,  alabastra  hanc  antherarum 
conditionem  offerebant ,  sub  anthesi  haud  omnibus  constantem ,  quum  aliae  in  staminibus  aequalis 
longitudinis  per  paria  sibi  approximatae  haererent,  aliae  connecticulis  incrassatis  in  orbiculum 
confluerent  ita  tandem  directum,  ut  facies  antica  deorsum  vergeretur;  pari  modo  ac  in  nonnullis 
aliis  Gesnerearum  generibus,  e.  g.  Columnea ,  Gloxinia ,  observamus. 


1.  GESNERA  TUBEROSA,  f  Tab.  CCXII. 

•  •  • 

G.  caule  rhizomatoideo  horizontali  sigillato ,  foliis  oppositis  lato  -  ovatis  dentatis 
mollissime  pubescentibus  subtus  nervo  venisque  hirtulis,  pedunculis  basilaribus,  corol¬ 
lae  limbo  erectiusculo  subaequali,  glandulis  hypogynis  posticis  binis. 

Tuber  subglobosum,  pollicem  et  sesquipollicem  diametro  aequans  ,  epidermide  cinereo -plum¬ 
bea ,  intus  carnosum  pallidum ,  passim  fibrillosum  eque  basi  radicem  agens  perpendicularem  flexuo¬ 
sam  fibris  hinc  inde  adspersam  ,  medio  filo  ligneo  sat  amplo  donatam.  Caules  ex  hujus  tuberis 


*)  Nos  in  prioribus  hujus  operis  voluminibus  inflorescentiam  ad  normas  Linnaeanas  descripsisse,  in  hoc 
praesente  vero  ea,  quae  cl.  Roeper,  de  Candolle  aliique  auctores  recentiores  docuerunt,  in  nostrum 
usum  convertisse,  monendum  est. 

vertice  exeunt  nonnulli,  horizontales,  duos  ad  quatuor  pollices  longi,  pennam  olorinam  crassi, 
nonnihil  flexuosi,  cicatricibus  foliorum  delapsorum  arctis  sigillati  ,  epidermide  fusco  -  purpurascente 
et  passim  tomento  ferrugineo  adspersa.  Folia  nonnulla  opposita  aut$  aliis  ob  mutuam  pressionem 
tandem  delabentibus ,  sparsa,  in  petiolis  brevibus  fere  teretibus,  superne  angusto -canaliculatis, 
lato- ovata,  quatuor  ad  sex  pollices  longa,  tres  ad  quatuor  lata,  horizontaliter  patentia,  basi  cor¬ 
data  ,  apice  acutiuscula  aut  subinde  obtusata  ,  plana ,  in  pagina  superiore  dense  adspersa  pilis 
minimis  e  papillula  oriundis,  indeque  tactu  mollissima,  velutina,  saturate  viridia,  in  pagina  infe¬ 
riore  ad  nervum  venasque  valde  prominentes  pilis  longioribus  albis  hirtula ,  inqtie  ipso  paren¬ 
chymate  ,  quod  venulis  plurium  ordinum  in  areolas  subpentagonas  dividitur,  aliis  decumbentibus 
leviter  canescentia.  Venae  parallele  decurrunt ,  versus  marginem  in  duo  crura  abeunt  divergen¬ 
tia  atque  cum  vicinarum  confluentia,  porro  emittentia  ramulos  inde  in  dentium  marginalium 
apice  procurrentes.  Pedunculi  saepe  plurimi,  decem  ad  triginta,  in  eadem  planta;  alii  ex  ipsius 
tuberis  nodulis ,  alii  e  lateribus  caulium  oriuntur ,  filiformes ,  tenuiter  pubescentes ,  virides  aut 
purpurascentes,  simplices  aut  in  ramos  binos  ternosve  divisi,  subfastigiati ,  pollices  duos  et  quod 
excedit  alti.  Calyx  vix  duas  lineas  altus ,  laciniis  lanceolatis ,  acuminatis ,  tribus  in  superiore , 
binis  in  inferiore  latere,  subtiliter  pubescens,  viridis  aut  purpurascens.  Corolla  pulcherrime 
coccinea  extus  passim  pilis  tenuissimis  adspersa,  pollicem  superans,  tubulosa  et  parum  deorsum 
curva ,  ima  basi  in  gibberes  quinque  perbreves  expansa ,  dein  constricta  et  sursum  iterum  nonni¬ 
hil  ampliata  in  limbum  subaequalem  duas  lineas  altum  erectiusculum  ,  laciniis  rotundatis,  binis  superio- 
bus  nonnihil  altioribus  et  altius  connatis.  Stamina  ex  ima  basi  corollae ,  in  postico  ejus  latere 
adscendentia ,  quinti  rudimento  subulato  extrorsum  curvo  aucta.  Filamenta  alba,  glabra.  An- 
therae  in  alabastro  more  solito  in  formam  hemisphaerii  cohaerentes,  post  anthesin  plerumque  per 
paria  cohaerentes,  cordato -oblongae ,  flavescentes,  polline  albo  farctae,  effoetae  dorso  concavae. 
Ovarium  semisuperum,  ad  marginem  partis  liberae  in  latere  postico  glandulis  duabus  subtriangu- 
laribus  flavidis  instructum.  Stylus  filiformis,  glabriusculus ,  albo -virens,  stigmate  clavato  leviter 
bisulco.  Capsula  vix  ad  medium  calyce  persistente  et  arefacto  obvoluta,  ovata,  basi  acuta,  sur¬ 
sum  rostrato -acuminata ,  sicco -coriacea,  extuS  fuscidula  intus  helvola,  quatuor  ad  quinque  lineas 
alta.  Semina  generis,  fusca,  placentis  duabus  latis  membranaceis  bilamellaribus  affixa. 

Crescit  in  fissuris  rupium  quarzoso  -  schistosarum  prope  civitatem  Villa  Rica ,  caput 
Provinciae  Minarum.  Florens  et  fructifera  observata  mensibus  Februario ,  Martio.  1J, 

Explic.  Tab.  CCXII.  i.  Flos.  2.  Corolla.  3.  Corolla  aperta,  cum  staminibus  fertilibus.  O.  m.  n.  4. 
Anthera  nondum  aperta  et  5.  anthera  effoeta,  ab  utroque  latere,  rn.  a.  6.  Calyx  cum  insidente  ovario  et 
7.  stigma.  0.  m.  a.  8.  Capsula  in  calyce,  in.  n.  9.  Eadem  aucta.  10.  Ejusdem  alLera  valvula  a  facie  interiore. 

2.  GESNERA  rupicola.  t  Tab.  CCXIII. 

/ 

G.  tota  pubescenti- villosula,  caule  spithamaeo  superne  aphyllo,  foliis  oppositis 
breviter  petiolatis  lato -ovatis  obovatisve,  subtus  purpurascentibus,  cyma  terminali, 
corollae  limbo  erectiusculo  subaequali,  glandulis  hypogynis  quinis. 

Tuber  variae  magnitudinis,  nucem  Avellanae  aut  Iuglandis  aequans,  subglobosum  sed  varie 
tuberculatum  et  rugosum,  epidermide  plumbea,  tandem  cinerascenle  ,  carne  solida  dura,  inferne 
radices  nonnullas  agens  fibrillosas ,  superne  cicatrisatum  et  nodulosum  a  caulibus  ibidem  prorum¬ 
pentibus.  Caules  ex  uno  tubere  solitarii  aut  raro  plures,  spithamaei ,  erecti,  simplices,  teretius- 
culi ,  pennae  columbinae  circiter  crassitie,  purpurascentes  aut  purpurascenti  -  virides  ,  pilis  paten¬ 
tibus  albidis  tandem  fuscidulis  praesertim  in  inferiore  parte,  quae  folia  profert,  adspersi ;  in  supe¬ 
riore  ,  scapiformi,  pilis  tenuioribus  albis  simplicibus  aliisque  apice  glanduliferis  molles.  Folia  op¬ 
posita  ,  duorum  aut  trium  parium,  in  ima  parte  caulis,  distantia  semunciali  circiter  disposita, 
petiolis  duas  ad  quatuor  lineas  longis  teretiusculis  superne  canaliculatis  instructa ,  lato- 
ovata  aut  obovata,  versus  basin  nonnihil  attenuata,  obtusiuscula ,  crenata,  crenis  vix  lineam  altis, 
infimi  paris  semipollicem ,  superiora  sesquipollicem  longa,  pollicem  et  quod  excedit  lata,  in  supe¬ 
riore  facie  viridia,  pilis  procumbentibus  pubescenti -villosula,  iri  inferiore  purpurascentia,  firmata 
nervo  medio  crasso  atque  venis  parallelis  eodem  modo,  quem  in  praecedente  specie  descripsimus ,  venu- 
losis  ac  combinatis,  et  in  his  densius,  quam  in  superiore  facie,  pilis  albis  villosa,  parenchymate 
ipso  glabro.  Flores  terminales  constituunt  cymam  nunc  paucifloram ,  nunc  duodecim  ad  viginti 
exhibentem  pedunculos,  qui  omnes  erectiusculi ,  pollicem  et  quod  excedit  longi,  filiformes,  viridi- 
purpurascentes ,  pilis,  ex  parte  glanduliferis  ,  villosuli ,  sub  anthesi  recti  ,  fructiferi  plerumque  non¬ 
nihil  arcuati.  Folia  floralia  infra  ipsam  cymam  bina,  subsessilia,  ovata,  acutiuscula  ,  serrulata, 
quadrilinearia  vel  paulo  longiora.  Bracteae  infra  singulos  pedunculos  lanceolato  -  acuminatae  aut 
subulatae,  purpurascenti-  virides ,  pubescentes,  duas  ad  tres  lineas  longae,  saepe  deficientes.  Ca¬ 
lyx  villosulus ,  laciniis  ex  ovato  acuminatis  ,  postica  remotiore  et  nonnihil  angustiore.  Corolla 
pollicaris,  pulchre  coccineo -punicea,  lineolis  atropurpureis  intra  faucem  picta,  pilis  tenuibus 
surrectis,  aliis  albis  nitidis,  aliis  purpureis.  Limbus  subaequalis,  laciniis  duabus  posticis  in  subqua- 
dratam  formam  connatis  parum  altioribus  quam  reliquae,  quae  erecto -patulae ,  suborbiculares. 
Stamina  uti  in  specie  praecedente  descripsimus ,  longitudine  labii  superioris,  infraque  illud  offe¬ 
runt  antheras  flavidas  in  discum  octolobum  deorsum  spectantem  cohaerentes.  Glandulae  quinque 
oblongae,  obtusae,  flavescentes,  circa  fundum  ovarii  puberuli  intra  calycem  immissae.  Stylus 
subulatus  et  stigma  subclavatum  pubescunt.  Capsula  in  calyce  ampliato  ex  ovato  rostrata ,  ad 
summum  unguem  longa,  purpurascenti  -  fusca ,  tenuissime  puberula  et  ad  oras  valvularum  longe 
ciliata.  Semina  fusca  in  placentis  latis  membranaceis,  testa  apice  subbarbulato  -  fimbriata ,  basi  ia 
cellulas  nonnullas  concatenatas  corrugata.  Nucleus  uti  in  charactere  generis  exposuimus. 

Crescit  in  rupibus  Provinciae  Minarum ,  locis  altis  apricis.  Floret  et  fructificat  Ja¬ 
nuario  ad  Martium.  1J. 

Expilo.  Tab.  CCXIII.  i.  Calyx.  2.  Corolla.  3.  Corolla  aperta,  cum  staminibus  fertilibus.  l\.  Pistillum, 
glandulis  cinctum.  O.  m.  n.  5.  6.  Anthera  ab  utroque  latere,  a.  7.  Pollen,  magis  auctum.  8.  Ovarium, 
cum  glandulis,  m.  a.  9.  Styli  apex  et  stigma,  m.  a.  10.  Capsula  in  calyce.  11.  Eadem  horizontaliter  dissecta 
et  12.  ejusdem  valvula,  m.  n.  i3.  Seinina,  valde  aucta.  14.  Semen  verticaliter  dissectum,  magis  auctum. 
15.  Embryo,  maxime  auctus. 

3.  GESNERA  SCEPTRUM.  |  Tab.  CCXIV. 

G.  villosa,  foliis  breviter  petiolatis  ternatis  oppositisve  e  subcordata  basi  oblon¬ 
gis  obtuse  serratis,  verticillis  sursum  aphyllis  in  thyrsum  elongatum  compositis,  pe¬ 
dunculis  circiter  longitudine  corollae,  labio  superiore  productiore,  glandulis  hypogy- 
nis  quatuor  vel  quinque. 

Planta  admodum  varians,  cujus  tres  varietates  distinguimus: 

a)  Rubra,  foliis  ob  margines  magis  parallelos  sublineari- oblongis  acutis  (tri-  ad  quinquepolli- 
caribus)  ,  pedunculis  laxis  et  longioribus ,  corollis  rubris.  (Icon  nostra.) 

/3)  Flavida,  foliis  latioribus  lato  -  ovato  -  oblongis  (quadri*  sexpollicaribus)  ,  pedunculis  laxis  et 
longioribus ,  corollis  pallide  flavis. 

y)  Ignea  ,  foliis  minoribus  (sesqui  -  bipollicaribus)  obtusis  rarius  crenatis,  subtus  densius  et  ca¬ 
nescenti  -  pubescentibus ,  pedunculis  brevioribus  strictis ,  corollis  pallide  igneis  versus  limbi 
marginem  rubentibus. 

Tuber  magnum,  depresso  -  globosum,  deorsum  radicatum,  radicibus  parvis  fibrillosis.  Cau¬ 
les  solitarii,  aut  ex  eodem  tubere  plures,  simplices,  erecti,  tres  ad  quatuor  pedes  alti,  teretes, 
basi  crassitie  digiti  minimi  vel  pennae  olorinae,  tandem  inanes,  virides  aut  purpureo  -  virescentes, 
lineolis  verticalibus  atro -sanguineis,  praesertim  in  parte  inferiore,  adspersi  et  dense  villosi,  villis 
albis  mollibus  patentibus,  sub  lente  articulatis.  Folia  in  inferiore  parte  caulis  per  internodia 
circiter  bi  -  tripollicaria  in  nodis  vix  prominentibus  verticillato- terna  aut  rarius  opposita,  instructa 
petiolis  tres  ad  sex  lineas  longis  teretiusculis ,  superne  canaliculatis  villosis,  oblonga,  forma  tamen 
uti  in  varietatibus  exposuimus,  variantia,  basi  subcordata  rotundata,  apice  plerumque  producta 
in  acumen,  quod  sat  longum  in  varietatibus  a.  et  /3.  ,  contra  in  dentem  terminalem  quasi  decur¬ 
tatum  apparet  in  var.  y. ,  sesquipollicem  ad  sex  pollices  longa,  unum  ad  duos  cum  dimidio  lata, 
(ubi  opposita ,  majora) ,  sursum  et  deorsum  magnitudine  decrescentia ,  ita  ut  in  caule  medio 
omnium  maxima;  serrata,  serraturis  rotundatis  subaequalibus  ,  in  foliis  summis  plerumque  acutio¬ 
ribus,  firmata  nervo  medio  subtus  valde  prominente  et  saepe  purpurascente,  venisque  parallelis 
prope  marginem  combinatis,  villosa,  pilis  albis  in  nervo  venisque  majoribus,  interdum  (praeser¬ 
tim  in  var.  y.)  ita  crebrioribus  ut  omnino  incanescant.  Flores  dispositi  in  thyrsum  terminalem, 
spithamaeum ,  pedalem ,  immo  longiorem ,  ob  folia  floralia  diminuta  in  bractearum  lanceolatarum 
acutarum  speciem  quasi  aphyllum.  Bracteae  hae  non  exacte  semper  sunt  in  caule  verticillatae , 
et  singulae  e  caule  enascuntur  ibidem  nonnihil  incrassato.  Pedunculi  plerumque  solitarii  e  cujus- 
vis  bracteae  axilla,  adstantibus  tamen  saepe  (praecipue  in  ima  parte  caulis  florigeri)  nonnullis 
aliis  pedunculis  serius  evolvendis,  qui  ad  contractum  quasi  ramum  pertinent  alarem ;  filiformes,  erecti , 
pollicem  ad  duos  longi ,  sursum  villosi ,  laxiusculi  aut  dum  fructiferi  (praesertim  in  var.  y.)  stricti. 
Anthesis  a  basi  thyrsi  versus  apicem  procedit,  ita  ut  pedunculi  inferiores  jam  capsuligeri,  dum 
summi  florigeri.  Calyx  sub  anthesi  circiter  tres  ad  quatuor  lineas  longus,  ultra  dimidium 

quinquefidus ;  laciniae  triangulares,  acutae,  subaequales,  sursum  villosae.  Corolla  duodecim  ad  se¬ 
decim  lineas  longa,  supra  basin,  quae  in  gibbos  quinque  inaequales  extensa  est,  constricta  inde  sub- 
aequaliter  ampliata,  limbo  quinquelobo ;  lobis  duobus  superioribus  nonnihil  longioribus  in  speciem 
labii  adscendentis  conspirantibus ,  reliquis  rotundatis;  pulchre  coccinea  aut  miniata  aut  flava,  pilis 
ejusdem  coloris  adspersa.  Filamenta  quatuor  fertilia  alba,  glabra,  longitudine  corollae.  Antherae 
omnes  infra  labium  superius  in  coronulam  connexae  deorsum  spectantem ,  pallide  flavae.  Rudi¬ 
mentum  staminis  quinti  subulatum ,  album.  Glandulae  quinque  flavae,  ovarium  circumdantes 
atque  inter  illud  et  calycem  insertae,  quadrato  -  ellipticae ,  duae  superiores  saepe  in  unam  con¬ 
natae,  quae  ovarium  a  facie  postica  amplectitur.  Ovarium  altera  tertia  parte  adnatum,  in  parte 
libera  ovato  -  conica  pubescens.  Stylus  exsertus ,  pubescens.  Stigma  clavatum.  Capsula  unguem 
longa,  ex  ovato  longe  rostrata,  infra  medium  calyci  adnata ,  sursum  libera ,  papyracea,  fuscidula, 
pubescens,  immatura  stylo  coronata.  Semina  uti  in  congeneribus,  fusca,  scobiformia. 

Provenit  in  campis  2000  ped.  et  quod  excedit  elevatis ,  uliginosis,  ad  Mogy  das  Cruces 
et  secus  fluvium  Sapucahy ,  in  Prov.  S.  Pauli  et  Minarum.  Floret  Decembri  et  Ja¬ 
nuario.  Ij. 

Explic.  Tab.  CCXIV.  1.  Calyx.  2.  Flos.  3.  Corolla  aperta  cum  genitalibus.  0.  m.  n.  4.  Antherarum 
orbiculus.  5.  6.  Anthera.  O.  rn.  a.  7.  Pollen  ,  magis  auctum.  8.  Ovarium  cum  glandulis.  9.  Styli  apex. 
10.  Glandulae  hypogynae  seorsim.  11.  Ovarium  intra  glandulas,  horizoritaliter  dissectum.  12.  Pai'S  placentae 
cum  seminibus  nondum  maturis.  Omnia  varia  magnitudine  aucta. 

4.  GESNERA  DOUGLASII.  Tab.  CCXV.  (G.  MACULATA.) 

G.  subtiliter  pubescens,  caule  erecto,  foliis  pseudoverticillatis  quaternis  quinis 
senis,  rarius  oppositis,  ovatis  acutis  crenato- dentatis,  cyma  terminali  simplici  aut 
composita,  corollae  limbo  subaequali,  glandulis  hypogynis  binis  posticis. 

G.  verticillata ,  Ilooker  in  Bot.  Magaz.  t.  2776. 

G.  JDouglasii ,  Lindley  in  Horl.  Trans.  J^Il.  et  Bot.  Beg.  t.  1110. 

Tuber  subglobosum,  diametro  sesqui- vel  bipollicari,  solidum,  carnosum,  epidermide  instruc¬ 
tum  griseo- cinerascente ,  ubi  terra  non  tegitur  in  rugas  elevata  et  facile  delabente,  passim  fibris 
radicatum.  Caulis  solitarius ,  vel  plures  ex  eodem  tubere,  sesquipedales  et  bipedales,  teretiusculi, 
basi  fere  digitum  crassi  et  purpurascentes,  sursum  virides.  Folia  in  superiore  parte  caulis,  se¬ 
cundum  legem  in  hoc  genere  obtinentem  opposita,  sed  vegetatione  caulis  vario  modo  cohibita  aut 
iis  foliis,  quae  ad  eundem  nodum  pertinent,  sursum  et  deorsum  in  vicinos  nodos  remotis,  nunc  qua¬ 
tuor  nunc  quinque  aut  sex  in  verticillum  singulum  congesta,  quam  ob  causam  pseudovertillata  dixi¬ 
mus ,  flaccida,  mollia.  Petioli  hac  ratione  non  in  eodem  plano  dispositi  atque  longitudine  varii: 
unguem  aut  pollicem  et  quod  excedit  aequantes,  semiteretes  ;  superne  profunde  canaliculati,  nunc 
virides,  nunc  purpurascentes.  Lamina  foliorum  lato -ovata,  basi  subrotundata ,  acuta,  quatuor 

aci  octo  pollices  longa ,  medio  tres  ad  quatuor  lata ,  irregulariter  et  subinde  duplicate  crenato- 
dentata,  firmata  nervo  medio  et  venis  parallelis  latis  carnosis  inferne  prominentibus,  adspersa 
pube  alba  pilorum  decumbentium  in  margine  frequentiore,  ita  ut  ciliata  appareant.  Folia  floralia 
eodem  modo  ac  caulina  in  pseudoverticillum  congesta ,  quaterna ,  quina  aut  sena  ,  illis  multo  mi¬ 
nora ,  saepius  nonnulla  bracteaeformia  ,  et  brevius  petiolata.  Cyma  terminalis  nunc  simplex,  pau- 
ciflora ,  nunc  iterata  ramificatione  pedunculi  primarii  ejusque  ramorum  in  splendidam  paniculam 
relaxata.  Bracteae  lanceolatae,  aut  solitariae  ad  bifurcationes  aut  verticillatae  ,  dum  verticillus  e 
ramis  primariis  exoriatur.  Pedunculus  communis  teretiusculus  et  pedicelli  filiformes  subtilissime 
pubescentes ,  purpurei  aut  virides.  Calyx  duas  ad  tres  lineas  longus ,  dentibus  subaequalibus 
triangularibus  acutis.  Corolla  sesquipollicaris  ,  rosea,  striis  maculisque  longitudinalibus  sanguineis 
vel  fusco  -  sanguineis  irregulariter  picta;  fundo  quinquegibbosa ,  tum  contracta  subcylindrica  et 
sursum  sensim  sensimque  ampliata  in  limbum  subaequalem  ,  laciniis  ovato -rotundatis  erectis, 
quarum  tres  inferiores,  duae  superiores  altius  connatae.  Stamina  glabra,  longitudine  corollae, 
glabra,  nil  habent  eximii.  Rudimentum  quinti  subulatum,  apice  compresso.  Ovarium  conicum, 
pubescens,  duabus  solummodo  glandulis  hypogynis,  iisque  posticis,  subquadratis  flavis  suffultum. 
Stylus  longitudine  corollae,  arcuatus,  roseus,  glaber.  Stigma  clavatum,  virescens.  Capsula 
ovata  ,  styli  basi  remanente  rostellata ,  vix  unguem  longa ,  papyracea ,  fuscidula ,  pubescens  ,  ad 
valvularum  marginem  pilorum  alborum  nitentium  serie  instructa.  Semina  rufa,  minuta. 

Habitat  in  sylvis  aboriginibus  prope  Scbaslianopolin  et  in  montium  tractu  Serra  do 
Mar  dicto ,  variis  locis.  Floret  Decembri ,  Januario. 

Explic.  Tab.  CCXV.  i.  Calyx.  2.  Corolla.  3.  Corolla  aperta  cum  staminibus.  O.  m.  n.  4.  5.  Stamen 
auctum.  6.  Pistillum ,  m.  n.  7.  Styli  apex  et  stigma ,  auct.  8-  Antherae  connexae ,  m.  a. 

Praeter  descriptas  in  Brasilia  cognovimus  species  indigenas ,  quae  sequuntur : 

5.  G.  rutila,  villosa,  caule  erecto,  foliis  oppositis  oblongo- lanceolatis  utrinque  acutiusculis 
grosse  crenatis,  pedunculis  axillaribus  quam  corollae  brevioribus,  corollae  labio  superiore  produ¬ 
ctiore,  glandulis  hypogynis  duabus  posticis. 

Gesneria  rutila ,  Lindi,  in  Bot.  Beg.  t.  1 1 58. 

Affinis  prae  aliis  G.  Sceptro ,  sed  differt  imprimis:  statura  minore,  caule  tenuiori  plerumque 
purpurascente ,  foliis  oppositis  angustioribus  utrinque  plus  minus  attenuatis,  pedunculis  brevioribus 
interfoliaccis,  neque  in  thyrsum  terminalem  conspirantibus,  calycis  minus  profunde  divisi  laciniis 
latioribus,  corolla  (quae  semper  rubra,  colore  ad  marginem  limbi  saturatiore)  basi  magis  con¬ 
stricta  et  versus  limbum  paulo  magis  ventricosa,  glandulis  ad  ovarium  solummodo  binis. 

Crescit  in  umbrosis  sylvaticis  supra  terram  pinguem  et  inter  rupium  fissuras  prope  Se- 
bastianopolin  et  in  tractu  montium  Serra  dos  Orgdos  dicto,  variis  locis.  Floret  Decembri , 
Januario. 

6.  G.  latifolia  f,  tomentoso-villosula ,  caule  erecto,  foliis  oppositis  lato  -  et  orbiculari  -  ova¬ 
tis  obtusis  vel  ellipticis  grosse  dentatis,  cymis  axillaribus  sursum  in  thyrsum  congestis,  corollae 
cylindricae  tubo  aequali,  glandulis  hypogynis  duabus  posticis. 

Gesnera  latifolia ,  Mart.  cum  descr.  et  icone ,  auctore  cl.  Otto  in  Ver. 
handlungen  der  Berliner  Gartenbau-Gesellschaft.  Vol.  V.  p.  218.  t.  1. 

Turer  maximum,  saepe  in  spithamae  diametrum  dilatatum,  placentaeforme,  epidermide  niti- 
dula  cinerascente ,  carnosum.  Caules  inde  prodeunt  plures  pedales,  sesqui  -  bipedales,  basi  digiti 
crassitie,  uti  tota  herba  pube  tenui  brevi  villoso -tomentosuli ,  simplices.  Folia  trium  vel  qua- 
tuor  parium,  inferiora  in  petiolis  fere  pollicaribus,  superiora  quasi  sessilia,  quatuor  ad  septem 
pollices  longa ,  medio  tres  ad  quatuor  lata ,  obtusa  aut  brevi  acumine  acuto  instructa ,  basi  rotun¬ 
data  ,  in  facie  inferiore  densius  et  subcanescenti- villoso -tomentosa,  crassiuscula.  Cymae  quinque- 
ad  duodecim- florae ,  inferiores  ex  axillis  foliorum  quam  reliqua  paulo  minorum,  superiores  ex 
axillis  foliorum  floralium  s.  bractearum  sursum  sensim  sensimque  diminutarum  et  basi  cordatarum. 
Pedunculi  et  pedicelli  ad  summum  unguem  vel  pollicem  longi.  Calyx  profunde  quinquefidus, 
laciniis  triangularibus  acuminatis ,  duas  ad  tres  lineas  altus.  Corolla  pollicem  et  quod  excedit 
longa ,  pulchre  rubra ,  extus  rubro  -  velutina  5  basis  postice  gibbositatibus  binis  valde  prominulis 
instructa;  tubus  subaequaliter  cylindricus;  limbus  brevis,  in  lobos  subaequales  rotundatos  sectus. 
Genitalia  longitudine  tubi.  Glandulae  hypogynae  duae,  flavae. 

Provenit  in  umbrosis  rupestribus  Provinciarum  S.  Pauli  et  Minarum  passim ,  e.  g. 
prope  S.  Joao  cTE/Rcy ,  in  monte  Lenheiro  dicto ,  in  convallibus  ad  Serra  do  Lobo ,  ad 
Villam  de  S.  Joao  do  Principe  reliq.  Floret  Januario  ad  Martium.  l|. 

7.  G.  aggregata,  subviscidulo - villosula ,  caule  erecto  ramoso,  foliis  oppositis  rarius  ternis  ob¬ 
longo  -  ovatis  utrinque  acutiusculis  ,  subtus  praesertim  in  venulis  villosis ,  crenatis ,  pedunculis 
axillaribus  verticillatis  duobus  ad  octo  longitudine  corollae  postice  grosse  bigibbosae  clavato- cy¬ 
lindricae,  limbo  subaequali ,  glandulis  hypogynis  quatuor  quinqueve. 

Gesneria  aggregata ,  Bot.  Beg.  t.  329.  Bot.  Mag.  t.  2725. 

Gesneria  pendulina ,  Bot.  Beg.  t.  io32. 

Convenit  cum  praecedente  nonnullis  notis,  praecipue  corollae  figura,  attamen  gibberes  postici 
in  basi  sunt  multo  evidentiores  et  limbi  lobi  magis  nonnihil  inaequales.  Caulis  laxe  pilosus. 
Folia  in  planta  spontanea  insignia  villo  tomentoso  in  foliorum  pagina  inferiore,  qui  in  culta 
tandem  ita  evanescit,  ut  ad  venas  venulasque  solummodo  probe  conspicuus  restet.  Calyx  pro¬ 
funde  divisus ,  laciniis  ex  ovato  acuminatis.  Corolla  ante  anthesin  saepe  tricolor:  basi  nimirum 
scarlatina,  in  medio  tubo  flava,  versus  limbum  virescens.  Glandulae  duae  hypogynae  posticae 
saepius  in  unam  connatae  inveniuntur. 

Crescit  in  umbi'osis  nemorum  primaevorum  prope  Scbastianopolin  et  alibi.  Floret  Ja¬ 
nuario  ij. 

8.  G.  bulbosa,  villosa,  caule  erecto,  foliis  oppositis  lato -ovatis  cordatis  acutiusculis  serrato- 
crenatis,  cymis  multifloris  patulis  ex  axillis  foliorum  sursumque  in  thyrsum  terminalem  dispositis, 
corollae  labio  superiore  longissimo,  glandulis  hypogynis  duabus  posticis. 

Gesneria  bulbosa ,  Bot.  Beg.  t.  343. 

Foliis  quam  maxime  accedit  G.  latifoliae  ;  distincta  praesertim  corollae  figura.  Valde  variat 
magnitudine  corollae  et  cymis  nunc  omnibus  in  thyrsum  terminalem  congestis,  nunc  aliis  axillaribus. 

Provenit  in  saxosis  umbrosis  ad  hillam  Ricam  nec  non  in  montibus  Serra  dos  Orgaos 
dictis ,  ait  it.  2  5oo — 3ooo  ped.  Floret  Novembri ,  Januario  ad  Martium.  1(. 

g.  G.  canescens  f,  villoso  -  incana ,  caule  erecto,  foliis  oppositis  quaternisve  lato  -  ovatis 
utrinque  breviter  aciitiusculis  subdentatis  ,  cyma  terminali  pauciflora ,  corolla  clavato- cylindrica  , 
limbo  brevi  subaequali ,  glandulis  hypogynis  duabus  posticis. 

Caulis  spithamaeus  et  pedalis,  purpurascens,  uti  folia  pilis  longiusculis  albis  villoso -canus. 
Folia  breviter  petiolata,  pollicem  et  sesquipollicem  longa,  fere  pollicem  lata,  crassiuscula ,  venis 
parallelis  subcostata.  Cymae  terminales  floribus  tribus,  sex,  octo.  Folia  floralia  interdum  qua¬ 
terna.  Pedunculi  unguiculares.  Calyx  profunde  quinquefidus ,  laciniis  angusto -triangularibus. 
Corolla  puniceo -purpurea  ,  levissime  pubescens,  pollicaris.  Glandulae  lineari  -  oblongae  truncatae, 
lineae  duas  tertias  longae. 

In  umbrosis  rupestribus  Prov.  S.  Pauli ,  et  in  Serra  do  Mar.  Floret  Januario,  if. 

10.  G.  sellovii  f?  caule  piloso  -  hirto  ramoso,  foliis  oppositis  breviter  petiolatis  cordato -ova¬ 
tis  acutis  serratis  supra  hirtulis  subtus  tomentoso  -  canis ,  cymis  multifloris  lateralibus  in  thyrsum 
longum  dispositis,  corollis  clavato  -  cylindricis  tubo  brevi  subaequali,  glandulis  hypogynis  quatuor. 

Caulis  tripedalis,  basi  digiti  crassitie,  superne  ramis  oppositis  instructus,  pilis  albis  patenti¬ 
bus  adspersus.  Folia  in  petiolis  tres  ad  sex  lineas  longis;  inferiora  quinque  pollices  longa, 
tres  fere  lata,  sursum  decrescentia,  serraturis  subaequalibus ,  in  foliis  amplioribus  extensis 
rotundatis,  et  ita  in  crenas  abeuntibus.  Cymae  oppositae,  distantia  duorum  ad  qua¬ 
tuor  pollicum  in  extremitate  caulis,  suffultae  foliis  floralibus  diminutis  ovatis  acutis 
pollicem  vel  unguem  longitudine  aequantibus.  Pedunculi  variae  longitudinis,  unguiculares 
et  sesquipollicares ,  villosi.  Calyx  tres  ad  quatuor  lineas  altus ,  albo  -  villosus ,  laciniis  lato  -  trian¬ 
gularibus  acuminatis.  Corolla  basi  aucta  gibbis  binis  posticis  valde  productis  ,  supra  illos  con¬ 
stricta,  dein  sursum  clavato  -  ampliata ,  teres,  limbo  iterum  nonnihil  contracto  et  in  lacinias  quin, 
que  breves  rotundatas  erectas  secto;  purpurea,  foris  pilis  longis  albis  adspersa.  Glandulae  hypo- 
gynae  tres  anticae  angustae,  postica  maxima,  e  binis  connata,  sesquilineam  lata.  Stigma  clava¬ 
tum  ,  exsertum.  Capsula  quatuor  ad  sex  lineas  longa ,  incano  -  hirtella. 

Provenit  in  monte  Butucaray ,  Provinciae  Rio  Grande  do  Sui,  unde  misit  cl.  Sellom , 
indefessus  peregrinator,  if. 

11.  G.  allagophylla  f,  caule  erecto  piloso  saepe  trigono,  foliis  villosis  subsessilibus  ,  ternis 
oppositis  vel  sparsis,  lineari- oblongis  spathulatisve  obtusis  crenatis,  floribus  sessilibus  in  verticillis 
spicave  longa  terminali ,  corollae  tubo  piloso  cylindrico ,  limbo  aequali  patenti  glabro ,  glandulis 
hypogynis  duabus  posticis. 

Tuber  magnum,  saepe  spithamam  diametro  aequans,  placentaeforme  et  vario  modo  lobatum , 
epidermide  cinerascente  nitida ,  medio  unum  aut  plures  caules  exserens.  Caulis  erectus  ,  simplex, 

sesquipedalis  et  bipedalis,  ima  basi  pennae  olorinae  crassitie,  sursum,  gracilior,  teres  aut  subinde 
acute  trigonus,  carneo  -  viridis ,  pilis  longis  albis  patentibus  adspersus.  Folia  pltiolis  perbrevibus 
instructa,  infima  sibi  magis  approximata,  super  humum  patentia,  superiora  internodiis  duorum 
triumve  pollicum  longitudine  distantia,  erecto -patentia,  plerumque  verticillato  -  terna ,  sed  inter¬ 
dum  verticillo  distracto  oblique  opposita  aut  omnino  sparsa;  lineari  -  oblonga  aut  spathulata,  ob¬ 
tusa,  radicalia  sesquipollicaria ,  caulina  inferiora  tri  -  quadripollicaria ,  medio  ultra  pollicem  lata, 
superiora  iterum  minora.  Flores  aut  foliis  floralibus  ovatis  acutiusculis  serratis  instructi,  aut, 
in  superiore  caulis  parte  ,  nonnisi  aliis  lanceolatis  acuminatis  integerrimis,  sessiles  aut  pedunculis 
semiunguicularibus  affixi ,  nunc  verticillati  ,  verticillis  inferne  duos  tresve  pollices  distantibus  et 
sursum  approximatis ,  nunc  sparsi  et  ideo  spicam  saepe  pedalem  aut  immo  longiorem  constituen¬ 
tes.  Calycis  quatuor  vel  quinque  lineas  longi  laciniae  ex  ovato  lanceolatae,  subinaequales  ob  co¬ 
rollae  fundum  in  gibberes  posticos  magis  productum.  Corolla  tubo  cylindraceo  miniato  extus  pi¬ 
loso  ;  limbo  subaequali  patenti  scarlatino.  Capsula  ex  ovato  pyramidata ,  longitudine  calycis. 
Semina  longiuscula. 

Crescit  in  auriferis  campis  Prov.  Minarum  variis  locis ,  e.  g.  prope  Villam  Ricam , 
oppidum  S.  Jodo  (TEI  Rey,  in  Serra  do  Pires  ,  Serra  da  Piedade,  rei.  Floret  ibidem 
mensibus  Januario  —  Martio.  In  Provincia  S.  Pauli  extra  Tropicum  legit  cl.  Selloiv. 

12.  G.  prasinata,  villosa,  caule  erecto,  foliis  oppositis  ternisve  ovatis  aut  ovato  -  oblongis 
serratis  ,  pedunculis  axillaribus  quam  corollae  campanulatae  extus  villosissimae  limbo  subaequales 
brevioribus  ,  glandulis  hypogynis  quinque. 

Gesneria  prasinata ,  Bot.  Reg.  t.  428. 

Corolla  quam  in  praecedentibus  speciebus  amplior,  campanulata.  Glandulae  quinque  flavae 
circa  ovarium  discretae,  neque,  uti  cl.  Bindley  perhibet,  in  annulum  confluentes. 

•  j 

Crescit  in  campis  ad  Villam  Ricam  et  alibi  in  Provincia  Minarum.  Florentem  legi 
mense  Februario. 

OBSERVATIO.  Gesnerae  genus,  quale  nostro  charactere  certo  limite  circumscripsimus  at¬ 
que  descriptis  speciebus  exhibuimus,  eas  quidem  species  omnes  excludit,  quas  optimus  Plumenus, 
primus  generis  conditor,  hoc  nomine  in  Gesneri  honorem  salutavit.  Qua  in  re  nos  haud  temere, 
sed  de  consulto  egisse,  probandum  est.  Tantum  vero  abest,  ut  species,  quae  nostris  temporibus 
innotuerunt  ac  Gesneriae  nomine  a  gravissimis  auctoribus,  Cavanillesio  nimirum  atque  Runtluo 
descriptae  partimque  depictae  sunt:  G.  verticillata  et  tubi/lora  Cav .,  sylvatica,  chelonoides ,  ela¬ 
tior,  hirsuta ,  mollis ,  longi/lora  et  elongata  Kurith. ,  vel  quae  in  hortis  fere  ubique  coluntur: 
G.  prasinata ,  aggregata  ac  bulbosa  Rer.  et  rutila  Bindl . ,  cum  charactere  fructificationis  plan¬ 
tarum  Plumerianarum  conveniant,  ut  potius  vel  eminus  habitu,  praesertim  foliis  oppositis  aut  ver- 
ticillatis  (neque  sparsis),  facillime  distinguantur.  E  contrario  ex  illarum ,  quae  vulgo  notae  sunt , 
numero  unica  solummodo,  scilicet  G.  tomentosa  B.,  charactere  tradito  gaudet,  ita  ut,  si  huic  cum  non¬ 
nullis  congeneribus  minus  cognitis  antiquum  Plumerii  nomen  conferendum  censeres,  jam  dictas  omnes, 
quae  numero  maxime  antecedunt,  e  Gesnerae  genere  excludere  deberes.  Porro  accuratiore  spe- 

cierum  Plumerianarum  indagatione  evincitur,  illas  sub  unico  eodemque  genere  militare  vix  posse 
sed  ad  duo  pertinere  genera  satis  superque  distincta,  utrumque  a  Gesneria  recentiorum  diversum, 
quibus  Swartzianae  quoque  species  adnumerandae  essent ,  praeter  unicam  G.  corymbosam. 
Quum  igitur  res  sese  ita  haberent,  consultius  duximus,  antiquas  Plumerii  species  novis  nominibus 
genericis  distinguere,  et  Gesnerae  ( Gesneriam  haud  scribimus ,  quia  Gesnero  nec  Gesnerio 
viro  nomen  erat)  nomen  in  species  conferre  recenter  detectas  aut  iconibus  aut  cultura  probe 
notas.  In  qua  causa  quodammodo  praecessit  cl.  Lindley ,  amicus  spectatissimus,  dum  genera 
duo  Codonophoram  et  Pentarhaphiam  ab  antiquo  Gesnerae  genere  separanda  esse,  innueret; 
attamen  ejus  nomina  deserenda  videbantur,  ne  novo  errori  aut  dubitationi  ansam  praeberemus, 
tam  quod  specierum  ,  quas  Codonophoras  salutavit,  altera  (G.  prasinata  Heri)  ab  alterius  ( G . 
tomentosae  L.)  charactere  generico  abhorreret,  quam  quod  P cntarhaphiae  nomen  in  omnes 
species  huc  revocandas  haud  ita  bene  quadraret. 

Generum  autem  a  Gesnera  nostra  distinguendorum  alterum ,  Plumerii  erga  virum  summae 
industriae,  ac  de  amabili  scientia  meritissimum,  Conradum  Gesnerum ,  obsequium  veneraturi. 
Conradiam ,  alterum  ob  foliorum  rugositatem  quam  maxime  conspicuam:  Rylido phy  Ilum  nomi¬ 
namus  ,  atque  characteribus  sequenti  modo  instruimus. 

I.  CONRADIA.  f 

Calyx  ovario  toti  adnatus ,  limbo  quinquefido  dentatove  libero.  Corolla  supera,  tubulosa 
aut  campanulata,  limbo  subaequaliter  quinquefido.  Stamina  quatuor  didynama,  cum  quinti  postici 
rudimento.  (Antherae  plerumque  in  orbiculum  cohaerentes.)  Glandulae  vel  discus  nulla. 
Capsula  sicca,  calyce  quinque-vel  decemcostato  tota  vestita,  in  vertice  plano  bivalvis,  placentis 
duabus  parietalibus,  polysperma ,  seminibus  scobiformibus. 

Frutices,  rarius  herbae,  radicibus  fibrosis,  ramis  alternis  aut  sparsis,  foliis  petiolatis  alternis 
aut  versus  apices  ramorum  sparsis,  praesertim  in  nervis,  venis  venulisque  pilis  albis  rigidiusculis 
scabridis,  rarius  glabris,  plerumque  dentatis.  Flores  in  pedunculis  ex  axillis  foliorum  supremorum 
in  cymis  paucifloris,  rubri  aut  virides,  sanguineoque  punctati,  albi,  pallidi. 

Species  absque  dubio  huc  revocandae  sunt :  G.  humilis  Pium,  et  G.  Craniolaria ,  scabra , 
Sw.,  quibus  omnibus  stamina  inclusa,  antherae  omnes  connexae;  porro  G.  ventricosa  ,  exserta 
et  calycina  Sw.,  quibus  stamina  exserta  atque,  praeter  priorem,  antherae  per  paria  connexae. 
In  G.  pumda  Sw.  stamina  nonnihil  exserta,  antherae  inter  se  liberae,  sed  fructus  omnino 
reliquarum.  —  Differentiarum  specificarum  arx  in  foliorum  figura  et  laciniarum  calycis  conditione 
posita, 

II.  RYTIDOPHYLLUM.  t 

Calyx  ovario  toti  adnatus,  limbo  quinque- dentato -fidove.  Corolla  supera,  campanulata, 
medio  constricta,  limbo  quinquelobo.  Stamina  quatuor  didynama,  cum  quinti  postici  rudimento. 
Antherae  liberae  aut  anisogeneae  cohaerentes.  Discus  epigynus ,  crassus,  annularis,  sinuosus. 
Capsula  sicca,  cum  calyce  subquinquecostato  connata,  vertice  plano  bivalvis,  placentis  duabus 
parietalibus,  polysperma,  seminibus  fusiformibus. 

Arbusculae  aut  frutices,  radicibus  fibrosis,  ramis  alternis  sparsisve  hirtis,  foliis  stipulatis  , 
breviter  petiolatis,  sparsis,  subtus  insigniter  hirtis,  parenchymate  in  superiore  pagina  in  bullas 
parvas  apice  pilum  ferentes  elevato.  Flores  cymosi  in  pedunculis  ex  supremis  foliorum  alis  ,  viri¬ 
des,  unicolores  aut  sanguineo  -  punctati ,  (aut  unicolores  sanguinei?). 

Huc  revocandae  :  G.  tomentosa  L. ,  G.  grandis  Siv.  et  tertia,  quam  cl.  Sprengelius  in  S. 
V.  II.  p.  838.  cum  Conradia  scabra  commiscuit.  Est: 

R.  Berteroanum  f,  ramis  dense  hirtis,  stipulis  subulatis,  foliis  lanceolatis  utrinque  acumina¬ 
tis  duplicato  -  dentatis,  inferne  hirsuto -scabris  superne  papilloso  -  asperis ,  calycis  villosi  laciniis 
setaceo  -  elongatis. 

Gesnera  scabra ,  Spreng.  Syst.  V*eg.  II.  p.  838. 

Crescit  in  insula  S.  Domingos  ad  rupes:  cl.  B  er  tero. 

LXXXX.  EPISCIA.  t 

Besleriae  Plum.  spec.  (cliar.  floris  in  Gen,  t.  5.) 
DIDYNAMIA  Angiospermia  Linn.  Syst.  Sex.  Familia:  GESNEREAE  Richard. 

CHARACTER  DIFFERE  NT  I A  LI  S. 

Calyx  liber,  pentaphyllus  aut  quinquepartitus.  Corolla  infera,  infundibu- 
liformis,  tubo  rectiusculo  basi  postice  gibbo,  limbo  quinquelobo.  Stamina  qua- 
tuor  didynama,  cum  quinti  postici  rudimento  e  basi  tubi.  Annulus  hypogynus 
in  glandulam  posticam  tumens.  Capsula  subglobosa,  membranacea,  bivalvis, 
placentis  duabus  parietalibus  bilamellatis ,  seminibus  numerosis  oblongis. 

i 

CHARACTER  NATURALIS. 

Calyx  inferus,  liber,  pentaphyllus;  (foliolis  aut  non  nisi  ima  basi  cohaerentibus 
aut  paulo  altius  connatis  indeque  illum  profunde  quinquepartitum  efformantibus) ;  foliolis 
aut  laciniis  haud  exacte  aequalibus,  summo  nimirum  paulo  minore  et  duobus  inter 
hoc  et  ima  positis  omnium  maximis,  erectis,  linearibus  aut  lanceolatis,  persistens 
et  fructum  involvens.  Cop.olla  monopetala,  infera,  rectiuscula,  infundibuliformis ; 
tubus  compressiusculo- teres,  in  ipsius  baseos  parte  postica  tumens  in  gibberem  he¬ 
misphaericum  aut  bilobum,  sursum  parum  dilatatus,  abiens  in  limbum  quinquelo- 
bum,  lobis  suborbicularibus  patentibus,  subaequalibus ,  duobus  posticis  s.  superio¬ 
ribus  vix  ac  ne  vix  quidem  minoribus.  Aestivatio  quincunciaiis:  lobo  imo  intimo. 

Compages  tenuis,  flaccida,  mollis.  Nervi  per  tubum  decurrunt  plures,  ubi  limbum 
intrant  in  laxas  anastomoses  divisi  atque  ad  marginem  pergentes.  Stamina  quatuor 
didynama,  longitudine  tubi.  Filamenta  basi  dilatata,  subulata,  ex  ipso  fundo  corol¬ 
lae  insertione  aequalia;  duo  paulo  breviora  ad  gibberis  postici  latera,  duo  longiora 
infra  illa  oriuntur;  omnia  in  superiore  tubi  parte  adscendunt  atque  antheras  sibi 
mutuo  approximant  suborbicul ari  -  ovatas ,  bilocellares,  antice  bivalves.  Pollen  sub- 
globosum.  Rudimentum  staminis  quinti  minimum,  filiforme,  e  basi  tubi  in  conca¬ 
vitatem  posticam  assurgens.  Ovarium  omnino  liberum,  annulo  tenui  carnoso  cin¬ 
ctum  et  postice  glandula  subquadrata  extus  longitudinaliter  sulcata  suffultum,  unilo- 
culare,  structura  omnino  uti  in  generibus  affinibus,  atque  eo  solummodo  conspicuum 
quod  ovula  funiculis  perlongis  inhaereant.  Stylus  filiformis,  longitudine  staminum. 
Stigma  bilamellatum,  nonnihil  deorsum  curvum.  Capsula  globosa  vel  ovato  -  glo¬ 
bosa,  e  membrana  sicca,  nec  nisi  funiculorum  ope  baccans,  bivalvis,  calyce  tecta. 
Semina  numerosissima  in  placentis  duabus  ample  bilamellosis,  oblonga,  integu¬ 
mentis  percrassis,  albumine  tenui,  embryone  recto,  cotyledonibus  incumbentibus. 

Habitus:  Herbae  molles,  succosae,  glabrae  aut  pilis  septatis  villosae,  decum¬ 
bentes  et  supra  terram  arboresve  subpulridas  radicantes.  Folia  opposita,  petiolata, 
nervo  medio  subtus  prominente  et  venis  venulisque  anastomosantibus  crassis  succo¬ 
sis  percursa.  Flores  axillares  solitarii,  vel  cymulosi  et  bracteati,  varii  coloris. 

Statio  et  Habitatio:  In  Americae  calidissimis,  humidis,  umbrosis  nemoribus. 
Species  brasilianae  sub  ipso  Aequatore  lectae. 

Etymologia:  A  graeco  tfjud,  umbra,  quia  hae  plantae  loca  umbrosa  diligunt. 

1.  EPISCIA  DECUMBENS,  t  Tab.  CCXVI. 

E.  glabriuscula,  caule  decumbente  et  reptante,  foliis  oblongis  basi  subcordatis 
acutis  crenatis,  cymulis  axillaribus  terminalibusque,  calyce  corolla  duplo  fere  bre¬ 
viore,  foliolis  lanceolatis  acuminatis  subserratis,  corollae  lobis  integerrimis. 

Caulis  ,  unum  ad  tres  pedes  altus ,  in  humo  pingui  aut  in  truncis  arborum  fere  putridis  de¬ 
cumbens,  crebrisque  radicibus  fibrillosis,  passim  quoque  praeterea  tenaculis  conicis  pallidis,  sese 
figens,  crassitie  pennae  anserinae,  teres,  succosus,  inferne  fuscus  superne  viridis,  subflexuosus , 
inordinate  ramosus,  aut  simplex.  Folia  in  unius  ad  trium  pollicum  distantia  per  paria  sibi 
opposita,  petiolis  pollicem  et  sesquipollicem  longis  crassiusculis,  teretibus  praeter  faciem  superiorem 
sulco  latiusculo  exaratam,  oblonga,  obtusiuscula ,  basi  rotundato  -  contracta ,  tres  ad  quinque  pol¬ 
lices  longa ,  unum  ad  tres  lata ,  margine  obtuse  et  interdum  fere  indistincte  crenata ,  rugosa ,  in 
superiore  facie  saturate  viridia  atque  pilis  decumbentibus  minutis  obsessa,  in  inferiore ,  praesertim 

juniora,  rosea.  Flores  axillares  aut  terminales,  cymulas  paucifloras  constituunt.  Pedunculi  fili¬ 
formes  ,  fructiferi  stricti ,  pollicem  et  quod  excedit  longi ,  versus  basin  instructi  bracteis  nonnul¬ 
lis  lineari  -  lanceolatis  acutiusculis  saepe  sibi  oppositis  aut  confertis  ,  margine  subdenticulatis ,  pal¬ 
lide  viridibus ,  glabris  ,  semipollicaribus  aut  brevioribus.  Calyx  ejusdem  coloris ,  unguicularis  et 
longior,  foliolis  e  lato  -  lanceolato  acuminatis  subserrulatis,  magnitudine  inaequalibus;  unum  scili¬ 
cet  posticum  duobus  lateralibus  paulo  magis  approximatur  iisque,  quae  latiora  sunt  ,  parte  tegi¬ 
tur,  ac  duo  inferiora  item  nonnihil  minora  altera  parte  teguntur.  Corolla  speciosa,  alba,  ses- 
quipollicaris ,  extus  subtilissime  pubescens;  tubus  rectiusculus,  compresso -cylindricus ,  basi  subtus 
bisulcus,  versus  faucem  antice  nonnihil  ampliatus  et  abiens  in  limbum  quinquelobum,  lobis  sub- 
aequalibus,  rotundato  -  subquadratis  patentibus.  Stamina  dimidiam  corollam  aequant,  per  paria 
arcuato  -  conniventia ,  alba,  anthekis  ovato- oblongis.  Ovarium  glabriusculum,  ex  ovato  conicum, 
annulo  flavo  latiusculo  cinctum.  Stylus  filiformis,  longitudine  staminum  breviorum  ,  quae  a  lon¬ 
gioribus  duarum  ad  trium  linearum  mensura  superantur.  Stigma  transverse  oblongum ,  emargi¬ 
nato -bifidum.  Capsula  intra  calycem  erectum  tegentemque  compresso -ovata,  quinque  circiter 
lineas  longa,  fusca,  membranacea,  glabra,  placentis  latis.  Semina  oblonga,  fusca. 

Provenit  in  nemoribus  densis  udis  fluvium  Japurd  obumbrantibus ,  ad  pagum  Indo¬ 
rum  Miranhas ,  Porto  dos  Miranhas  dictum ,  Prov.  Rio  Negro.  Florebat  mense  Januario,  g. 

Explic.  Tab.  CCXVI.  i.  Calyx,  m.  n.  2.  Ovarium  medio  dissectum,  detractis  e  placentis  ovulis ,  m.  a. 
3.  Capsulae  valvula  a  facie  interiore,  m.  n.  4.  Semina,  m.  a. 

2.  EPISCI  A  REPTANS,  f  Tab.  CCXVII. 

E.  piloso -hirta,  caule  sarmentoso  radicante,  foliis  ovatis  obtusis  crenatis,  pe¬ 
dunculis  solitariis  axillaribus  unifloris,  foliolis  calycinis  lineari -subspathulatis  obtusis, 
corollae  calycem  duplo  superantis  lobis  dentatis. 

Caules  herbacei,  succosi,  teretiusculi ,  crassitie  pennae  anserinae  aut  columbinae,  super 
humum  et  arbores  putredine  correptas  prostrati,  sarmenta  emittentes  tenuiora  atque  filiformia  et 
radicibus  fibrosis  tenuibus  fuscis  passim  radicantes,  uti  folia  hirti  pilis  albis  erectis,  qui  sub  mi- 
croscopio  composito  articulati  apparent,  geniculis  insititiis.  Folia  opposita,  petiolata,  petiolis  polli¬ 
caribus  et  longioribus  inferne  convexis  superne  planis  ,  ovata  ,  basi  rotundata  ,  obtusa  ,  margine 
subaequaliter  simpliciterque  crenata,  rugoso  -  bullosa ,  obscure  viridia,  ad  nervum  medium  carno- 
siusculum  inferne  prominentem  albo  -  viridia.  Pedunculi  ex  alis  foliorum,  iisque  breviores,  circi¬ 
ter  pollicares,  teretes  atque  hirsuti.  Bracteae  duae  oppositae,  aut  solitaria,  lineares,  villosae, 
ad  basin  pedunculi.  Calyx  quatuor  ad  quinque  lineas  longus,  foliolis  linearibus  aut  potius  lineari- 
spathulatis  obtusis  inter  se  parum  inaequalibus  ,  pariter  ac  folia  albo  -  hirsutis.  Corolla  pulchre 
scarlatina  foris  pilis  scarlatinis  adspersa;  tubus  subaequalis  cylindricus  ast  nonnihil  compressus, 
parum  deorsum  curvus,  abiens  in  limbum  infundibuliformi- expansum ,  quinquelobum,  lobis 
subaequalibus  subrotundatis ,  aut  omnibus  aut  tribus  inferioribus  irregulariter  dentatis,  intus 
glabris  ,  extus  vero  in  ea  parte  ,  quae  sub  aestivatione  nuda  ,  hirsutis ,  in  tecta  item  glabris  ; 

faux  papillis  minutis  obsita.  Genitalia  inclusa.  Filamenta  ex  imo  fundo  corollae,  filiformia, 
basi  parum  dilatata,  apice  per  paria  conniventia,  alba,  glabra.  Antherae  breviter  oblongae, 
flavae,  locellis  basi  nonnihil  distantibus,  dorso  ope  connecticuli  latiusculi  connatis,  pollen  feren¬ 
tibus  pallidum  subglobosum  aut  oblongum.  Rudimentum  staminis  quinti  minimum,  subulatum  , 
album,  ex  ima  basi  tubi.  Ovarium  cinctum  annulo  glanduloso  flavo  tenui,  et  in  parte  postica 
suffultum  glandula  flava  oblonga  emarginata  surrecta ,  ovato- conicum ,  hirsutum.  Stylus  filifor¬ 
mis,  erectus,  albus,  stamina  parum  superans,  paululum  incrassatus  in  stigma  bifidum,  cruribus 
lineari  -  lanceolatis ,  deorsum  curvum,  atque  pilis  marginalibus  tenuissimis  ex  antheris  a  parte 
inferiore  approximatis  pollen  recipientibus.  Capsula  compressiusculo- globosa,  magnitudine  globuli 
sclopetarii  minoris,  a  calyce  tunc  parum  ampliato  nonnihil  superata,  tenero -membranacea,  extus 
hirsuta,  tandem  a  vertice  bivalvis,  pressione  interdum  a  basi  irregulariter  rumpens.  Valvulae 
e  medio  dorso  emittunt  trophospermia  bilamellaria ,  plana,  lata,  margine  ad  parietes  capsulae  usque 
pertingentia,  pallida,  densissime  in  utraque  facie  seminibus  obsessa.  Sunt  vero  , haec  minuta  (dimi¬ 
dium  circiter  granum  Papaveris  aequantia),  pyriformia  ,  fusca,  appensa  in  funiculis  umbilicalibus 
albis  carnosis  ipsa  multoties  longitudine  superantibus  atque  ad  basin  saepius  in  fasciculos  junctis. 
Hac  molli  funiculorum  conditione  fit,  ut  sub  ipsa  maturatione  semina  delapsa  in  pulpa  nidulari 
videantur.  Testa  apice  mamillata  apparet,  nisi  fallor,  a  puncto  foecundationis,  basi  acutiore  in 
funiculos  abit,  coriacea,  crassa,  castaneo  -  fusca  ,  in  superficie  areolato  -  rugulosa  cum  membrana 
interna,  quae  e  cellulis  prosenchymatosis  lineari -oblongis  fuscis  componitur,  arcte  connata.  Al¬ 
bumen  semini  conforme,  tenuissimum,  lacteum,  oleosum.  Embryo  per  totam  seminis  longitudinem 
porrectus,  cylindricus,  in  apice  emarginatura  brevi  cotyledones  indigitans,  radicula  rotundata 
basilari ,  e  cellulis  tenuibus  oleiferis  factus  ,  centro  obscurior. 

Crescit  haec  planta  socialis  in  umbra  nemorum  primaevorum  haud  procul  a  fluvio 
Japurd ,  juxta  pagum  Manacuru ,  Indorum  Juri  dictorum.  Florebat  et  capsulas  maturas 
ferebat  mense  Januario.  l(. 

Explic.  Tab.  CCXF1I.  i.  Flos.  2.  Calyx.  3.  Corolla  cum  genitalibus  masculis,  aperta.  4*  Pistillum, 
cujus  in  corolla  situs  linea  punctorum  indigitatur.  Staminis  postici  rudimentum  hac  ratione  conspici  nequit. 
O.  m.  11.  5.  6.  Stamen,  ab  utraque  facie,  m.  a.  7.  Pistillum,  in  calyce  reflexo,  annulo  et  glandula  sufful¬ 
tum,  m.  n.  8.  Ovarium  cum  glandula  postica,  rn.  a.  9.  Stigma  cum  inhaerente  polline,  valde  auctum.  10. 
Capsula  in  calyce  eoque  tecta.  11.  Capsula,  in  reflexo  calyce,  pressione  basi  irregulariter  divisa.  12.  Capsu¬ 
lae  dimidium,  a  facie  interiore  visum.  15.  Capsula,  cujus  semina  jam  a  placentis  delapsa,  medio  trans¬ 
verse  secta.  O.  m.  n.  14.  Valvulae  pars,  cum  placentae  parte  et  seminibus,  m.  a.  15.  Totius  capsulae  am¬ 
bitus  cum  placentis,  ut  earum  directio  et  magnitudo  conspiciatur ,  eodem  modo  aucta.  16.  Placenta  dimidiata 
cum  inultis  seminibus,  magis  aucta.  17.  Semen  valde  auctum.  18.  Ejusdem  sectio  verticalis.  19.  Testae 
et  membranae  internae  particula  maxime  aucta. 

Tertia  hujus  generis  species  est : 

3.  E.  melittieolia  fj  pilosa ,  caule  erecto,  foliis  ovatis  utrinque  acutiusculis  grosse  crenatis, 
cymulis  axillaribus  terminalibusque ,  calyce  corollam  fere  aequante,  laciniis  lanceolatis  acuminatis 
subserratis,  corollae  lobis  integerrimis. 

Beslcria  melittifolia ,  Lin.  Spec.  pl.  edit  Willd.  III.  p.  266.  Schrank 
pl.  rar.  hort.  Monae,  t.  44. 

Besleria  melissae  Tragi  Folio ,  Pium.  Gen.  p.  29.  ic.  tab.  5.  Icon.  t.  48. 


Crescit  in  Gujana ,  insulis  antillanis,  reliq.  4. 

Capsula  globosa  ,  magnitudine  Pisi  majoris  ,  absque  dubio  bivalvis  ,  sed  ob  funiculos  umbili¬ 
cales  longos  carnosos  baccans.  Semina  uti  in  E.  reptante  descripsimus. 


LXXXXI.  BESLERIA  Plum. 

ex  parte;  Gaertn.  Swartz.;  Eripliia  Patr.  Browne.  Besleriae 

spec.  Jacq.  et  Kunth. 

DIDYNAMIA  Angiospermia  Linn.  Syst.  Sex.  Familia:  GESNEREAE  Richard. 


CHARACTER  D IFF  E  RE  NTI AL  IS. 

Calyx  coloratus,  quinquedivisus,  liber,  laciniis  integerrimis.  Corolla  cam- 
panulato-subringens,  labio  superiore  bilobo,  inferiore  trilobo.  Stamina  quatuor  di- 
dynama  supra  basin  tubi  enata;  postici  quinti  rudimentum  palaeforme.  Annulus 
hypogynus  absque  glandula.  Bacca  globosa,  unilocularis ,  seminibus  minutissimis 
numerosis  in  placentis  duabus  parietalibus  bilobis. 

CHARACTER  NATURALIS. 

Calyx  monophyllus,  campanulatus,  profunde  quinquefidus,  laciniis  ovatis  lan- 
ceolatisve  integerrimis,  margine  extenuato  imbricatis,  tribus  exterioribus  et  reliqua 
ex  parte  tegentibus;  omnino  inferus  et  liber,  circa  fructum  persistens;  coloratus 
(flavus).  Corolla  monopetala,  absolute  infera,  campanulata;  tubus  ima  basi  postice 
nonnihil  gibbus,  dein  subaequaliter  ampliatus,  infra  limbum  nonnihil  contractus; 
limbus  patens,  quinquedivisus,  nonnihil  subringenti- inaequalis :  labio  scilicet  supe¬ 
riore  e  duobus  lobis  composito  paulo  minoribus  magis  surrecto,  inferiore  e  tribus,  quorum 
medius  amplior;  faux  aperta.  Stamina  enata  non  ex  ima  tubi  basin,  sed  paulo  altius:  qua¬ 
tuor  didynama;  quintum  posticum  decurtatum  subulatum  et  lamina  palaeformi  termina¬ 
tum.  Fertilium  filamenta  e  basi  dilatata  subulata,  postica  breviora,  omnia  inclusa,  infra- 
que  labium  superius  convergentia.  Antherae  subglobosae,  dorso  crassae,  antice  bilo- 
cellares,  locellis  turgidis  polline  elliptico  unirimoso,  medio  bivalvibus.  Annulus 
gynobasicus  crassus  flavus ,  pistilli  basi  circumfusus ,  sed  glandula  postica  sepa¬ 
rabili  non.  auctus.  Ovarium  conicum,  placentis  duabus  crassis  carnosis  bilobis 

instructum;  lobi  singuli  circuli  fere  quadrantem  occupant  atque  densissime  ad- 
spersi  sunt  ovulis  pyriformibus  ope  funiculorum  brevium  carnosorum  appensis. 
Stylus  transiens ,  filiformis ,  recliusculus ,  terminatus  stigmate  bilobo,  lobis  intus  pla¬ 
nis  extus  convexis,  posticum  et  anticum  in  flore  latus  spectantibus.  Bacca  globosa, 
intra  calycem  persistentem,  deliquescentia  placentarum  pulposa,  irregulariter  tandem 
aperta,  flavescens.  Semina  numerosissima,  minima,  sub  lente  oblonga  aut  pyriformia. 
Testa  tenuis,  e  cellulis  elongatis  facta.  Membrana  interna  et  nucleus  mihi  non 
distincte  visibilia.  Albumen,  auctore  G  aeri  ner  o ,  carnosum,  semini  conforme,  em- 
Bp.Yo  teretiusculus ,  cotyledonibus  brevissimis. 

Habitus:  Fruticuli  erecti,  ramosi,  caule  subtetragono ,  foliis  oppositis  petiola- 
tis  crassiusculis  inferne  subnitidulis  nervo  venisque  excurrentibus  subtus  valde  pro¬ 
minentibus,  pedunculis  axillaribus  unifloris  vel  paucifloris.  Pubes  simplex. 

Statio  et  Habitatio:  In  umbrosis  sylvarum  primaevarum  Americae  intratropi- 
cae.  Humum  pinguem  amant,  subsolitariae  degunt. 


1.  BESLERIA  UMBROSA,  f  Tab.  CCXVIII. 

B.  foliis  oblongis  acuminatis  postice  attenuatis  cordatisve  integerrimis,  juniori¬ 
bus  ciliatis,  nervo  venisque  subtus  pubescenti  -  strigillosis ,  pedunculis  axillaribus  so¬ 
litariis  subtrifloris  petiolos  superantibus. 

Caulis  fruticulosus ,  tres  aci  quinque  pedes  altus ,  basi  obsolete  tetragonus ,  crassitie  digiti 
minoris,  epidermide  testaceo -virescente ,  superne  aut  simplex  aut  in  ramos  paucos  opposilos  divi¬ 
sus,  ibidem  evidentius  tetragonus,  in  nodis,  qui  unum  ad  quatuor  pollices  distant,  intumidus,  in 
junioribus  partibus  pube  tenui  adpressa  canescens.  Folia  opposita,  petiolis  pollicem  et  quod 
excedit  longis  semiteretibus  superne  leviter  canaliculatis  pariter  pubescenti  -  aut  rectius  slrigilloso- 
incanis.  Lamina  tres  ad  quinque  pollices  longa,  oblonga,  acumine  acuto  praedita,  ad  basin  non¬ 
nihil  contracta  vel,  praesertim  in  junioribus,  cordata,  integerrima,  tenuis,  flaccida,  nervo  me¬ 
dio  venisque  oppositis  parallelis  intra  marginem  combinatis  firmata,  et  in  liis  praecipue  pilis  tenui¬ 
bus  adpressis  notata ,  aliis  minimis  passim  per  parenchyma  sparsis.  Folia  gemmacea  complicata  , 
albo- cana.  Pedunculi  ex  alis  foliorum  superiorum,  teretes,  adpresso  -  pubescentes ,  sesquipollica- 
res  et  longiores,  erecti,  plerumque  in  tres  divisi  pedicellos  ipsos  longitudine  subaequantes  pubes¬ 
centes  sursum  nonnihil  incrassatos  viridi -flavos  cymulam  trifloram  constituentes,  flore  centrali 
tardius  evoluto  in  pedicello  breviore.  Bracteae  minimae,  lineari  -  lanceolatae  ad  divisiones  pedun¬ 
culi  ,  vel  earum  loco  series  pilorum.  Flores  ante  grossificationem  plerumque  nutant.  Calyx 
pulchre  citrinus ,  glaber ,  constans  laciniis  ex  ovato  lanceolatis  acutis  erectis  ,  dorso  crassioribus 
margine  extenuatis,  erectis,  sibi  hinc  et  inde  margine  imbricatis,  quatuor  ad  sex  lineas  longis, 
duabus  quam  reliquae  latioribus.  Corolla  alba,  glabra;  tubus  hinc  basi  gibbosus,  sursum  sub- 


LXXXXI.  BESLERIA. 


45 


aequaliter  campanulatus ;  limbus  sectus  in  lobos  quinque  rotundatos ,  quorum  duo  superiores 
minores  et  altius  connati  erectiusculi ,  reliqui  patentes,  medio  nonnihil  latiore.  Stamina  supra 
basin  tubi  enata;  filamenta  alba,  basi  dilatata;  antherae  nephroideae,  locellis  basi  sejunctis, 
flavae,  polline  elliptico  albo  farctae.  Fiudimentum  quinti  staminis  postici  majusculum,  apice  dila¬ 
tatum  in  laminam  palaeformem.  Annulus  gynobasicus  flavus ,  denticulatus.  Ovarium  glabrum , 
ovatum  vel  conicum.  Placentae  crassissimae,  ovulis  pyriformibus  foetae.  Stylus  filiformis  , 
rectus.  Stigma  bilobum.  Bacca  matura  non  visa,  immatura  magnitudine  Pisi. 

Crescit  in  sylois  umbrosis  ad  fontes  prope  Mandiocca  et  alibi  in  tractu  montium, 
Serra  dos  Orgdos  dicto ,  altitudine  supra  mare  circiter  5oo  pedum.  Florebat  Augusto  et 
Septembri.  fi 

Explic.  Tab.  CCXVIII.  i.  Calyx.  2.  Corolla.  3.  Eadem  aperta.  O.  m.  n.  4*  Stamen,  a  parte  antica 
et  5.  anthera,  a  parte  postica,  m.  a.  6.  Pollen  valde  auctum.  7.  Pistillum  in  annulo,  m.  a.  8.  Ovarium  me¬ 
dio  dissectum,  et  9.  ejus  partis  sectio  perpendicularis,  magis  aucta.  10.  Ovula  summopere  aucta. 

Besleriae  species  in  Brasilia  praeterea  observavimus ,  quae  sequuntur : 

2.  B.  lutea,  foliis  lato  -  oblongis  acuminatis  postice  contractis  antice  grossiuscule  dentatis, 
glabris ,  pedunculis  axillaribus  unifloris  petiolos  subaequantibus. 

Besleria  Virgae  aureae  foliis ,  flore  luteo  minor ,  Pium.  Gen.  p.  29. 
icon.  p.  36.  t.  49*  /*•  1* 

Besleria  lutea ,  Linn.  JFilld.  Spec.  Piant.  III.  p.  2 67.  Swartz  Obs.  p.  23 1. 

Crescit  in  sylois  Paraensibus.  Floret  Novembri,  fi 

3.  B.  Luteo -virens  ,  foliis  oblongo  -  lanceolatis  acuminatis  basi  cuneatis  praesertim  antice  ser¬ 
ratis  pilosulis  ,  cymis  axillaribus  multifloris  contractis  pedunculos  aequantibus. 

Besleria  luteo  -  virens ,  Nees  ab  Esenbech  et  JMart.  in  Nov.  Act.  Acad. 
Nat.  Cur.  Vol.  X.I.  I.  p.  49* 

Crescit  locis  sylvaticis  uliginosis  prope  S.  Petrum  de  Alcantara  in  districtu  dos  Ilheos: 
Ser.  Prine.  Maxim.  Neovide nsis  et  nos  ipsi.  Floret  Decembri,  fi 


Generi ,  quale  angustioribus  limitibus  circumscripsimus,  ex  Humboldlianis  spcciebus,  quas  vidi¬ 
mus  ,  adnumerandae  sunt :  B .  elegans  et  B.  solanoides  II.  B.  IC.  B.  pulchella  Don. ,  Bol. 
Mag.  t.  ix46.,  excludenda  est,  forte  Episciae  generi  adseribenda.  Calyx  tamen,  a  reliquarum 
Episciarum  abhorret:  tubulosus,  quinquedentatus ,  rubro  -  coloratus.  Staminis  quinti  rudimen¬ 
tum  basilare  adest.  Fructum  nondum  vidimus. 

LXXXXII.  NEMATAN  THUS  SCHRAD. 

DIDYNAMIA  Angiospcrmia  Ltnn.  Syst.  Sex.  Familia  :  GESNEREAE  Richard. 

CHARACTER  D IFF  E  RE  N  TI A  LI S. 

Calyx  liber,  profunde  epiinquepartitus ,  obliquus.  Corolla  infera,  infundibuli- 
for  mi-  campa  nui  at  a,  obliqua,  basi  postice  gibba,  fauce  patula,  limbo  aequaliter 
quinquelobo.  Stamina  quatuor  didynama,  cum  quinti  postici  rudimento  minimo 
aut  nullo  in  tubi  basi.  Antherae  cohaerentes.  Annulus  hypogynus  et  glandula 
postica.  Capsula  pyramidalis,  coriacea,  unilocularis ,  bivalvis,  placentis  duabus 
parietalibus  bilamellatis ,  seminibus  numerosis  oblongis. 

CHARACTER  NATURALIS. 

Calyx  complete  inferus,  monophyllus:  profunde  quinquepartitus,  laciniis  lineari¬ 
bus  acutis  erectis,  attamen  et  directione  diversis  et  magnitudine  paulo  inaequalibus, 
summa  nimirum  brevior  et  angustior  a  gibbere  corollae  quasi  repressa  una  cum 
duabus  intermediis  sibi  oppositis  distat  a  binis  inferioribus  et  deflexis,  quas  inter 
corolla  propendet:  inde  totus  calyx  obliquus.  Corolla  monopetala,  imo  calyci  in¬ 
nata,  infera,  infundibuliformi - campanulata,  obliqua;  tubus  scilicet  ima  basi  postice 
in  gibber  magnum  extensus,  supra  basin  constrictus,  dein  sensim  ampliatur,  in 
parte  antica  ventricosior;  limbus  subaequaliter  sectus  in  lacinias  semiovatas  erecto- 
patulas  aut  demum  reflexas,  quarum  duae  superiores,  tres  inferiores,  media  nonni¬ 
hil  productiore.  Compages  corollae  succoso -membranacea,  firmata  nervis  per  om¬ 
nem  longitudinem,  ternis  plerumque  in  quemvis  limbi  lobum,  decurrentibus,  ibique 
anastomosi  crebra  conjunctis.  Aeslivatio  loborum  quincunciaiis.  Stamina  completa 
quatuor,  longitudine  fere  corollae.  Filamenta  subulata,  basi  latiuscula:  duo  lon¬ 
giora  inferius  inserta  in  tubi  parte  infima  ad  utrumque  gibberis  postici  latus,  duo 
breviora  paulo  altius  innata,  omnia  in  superiore  parte  floris  porrecta,  atque  extre¬ 
mitatibus  parium  isogeneorum  sibi  ita  approximata,  ut  antherae  per  paria  leviter 
cohaerentes  in  figuram  subquadratam  conspirent.  Sunt  autem  hae  subquadrato- 
rolundatae,  connecticulo  crasso  carnoso,  locellis  anticis  medio  bivalvibus  et  polline 
albo  elliptico  foetis.  Piudimentum  filamenti  quinti  interdum  adest,  specie  denticuli 
minimi  ex  ipsa,  qua  inseritur,  tubi  basi  oriundi,  interdum  deest.  Ovarium  omnino 
superum,  pyramidato -tetragonum,  cinctum  annulo  flavo,  qui  in  parte  antica  latior, 
in  postica  introrsum  tumet  in  glandulam  oblongam  dorso  verticaliter  sulcatam  aut 
emarginatam;  uniloculare,  instructum  placentis  duabus  per  utrumque  latus  floris 

decurrentibus,  bilamellaribus ,  crassiusculis ,  in  interiore  facie  ovula  plurima  oblonga, 
utrinque  acuta  affigentibus,  quae  funiculo  brevi  et  micropyle  terminali  instructa  vi¬ 
dentur.  Stylus  filiformis  in  stigma  subinfundibuliforme  incrassatus.  Capsula  com¬ 
presso -pyramidalis ,  calyce  persistente  tecta,  coriacea,  a  parte  postica  ad  anticam 
complete  bivalvis,  valvulis  medio  dorso  in  cristam  tenuem  elevatis,  unilocularis, 
placentis  duabus  magnis  bilamellaribus  membranaceis.  Semina  numerosa,  oblon¬ 
ga,  utrinque  aculiuscula,  testa  laevigata. 

Habitus:  Frutices,  caulibus  simplicibus  aut  irregulariter  ramosis,  epidermide 
nitida  cinereo- testacea  instructis,  ad  nodos  nonnihil  intumidis,  supra  arbores  scan¬ 
dentes  iisque  radicibus  sparsis  inhaerentes.  Folia  opposita,  petiolata,  crassiuscula. 
Gemmatio  nuda,  foliis  complicatis.  Pedunculi  axillares  uniflori,  ebracteati,  longissi¬ 
mi,  filiformes,  penduli.  Corollae  amplae,  speciosae,  puniceae. 

Statio  et  Habitatio:  Species  duae  cognitae  in  umbrosis  degunt  nemorum 
primaevorum  Brasiliae  orientalis. 


1.  NEMATANTHUS  CHLORONEMA.  f  Tab.  CCXIX. 

N.  foliis  oblongo -lanceolatis  utrinque  acuminatis,  calycibus  pedunculisque  bi- 
quadriuncialibus  viridibus  albo -hirsutis. 

Frutex  sex  ad  quindecim  pedum  altitudine  supra  arbores  annosas  scandens.  Caules  simpli¬ 
ces  aut  inordinate  ramosi ,  teretiusculi  aut  obsolete  quadranguli  ,  crassitie  pennae  olorinae  aut  di¬ 
giti  minimi,  tecti  epidermide  glabra  nitida  pallide  testacea,  flexiles,  molles.  Folia  opposita,  di¬ 
stantia  unius  ad  duorum  pollicum  patentia ,  petiolis  teretiusculis  basi  incrassatis  superne  leviter 
canaliculatis,  lamina  oblongo  -  lanceolata ,  utraque  extremitate  acuminata,  tres  ad  quinque  pollices 
longa,  unum  ad  duos  lata,  crassiuscula,  nervo  lato  semitereti  rubente,  venis  paucis  sparsis  ex¬ 
currentibus,  saturate  viridia,  subtus  pallidiora  et  saepe  roseo  -  rubentia ,  glabra  aut  in  ipso  mar¬ 
gine  pilis  albis  ,  sub  lente  septatis  ,  tenuiter  ciliata.  Pedunculi  axillares,  filiformes,  apicem  versus 
nonnihil  incrassati,  laxi,  flexuosi,  virides  aut  purpurascenti  -  virides ,  adspersi  pilis  albis  nunc 
adpressis  nunc  patentibus  et  crebrioribus.  Calyx  pollicem  et  sesquipollicem  longus  ;  laciniae  an¬ 
gusto- lanceolatae  acuminatae,  margine  passim  glanduloso- denticulatae ,  nervis  tribus  firmatae, 
pariter  ac  pedunculus  nunc  pilis  adspressis  pauculis  nunc  pluribus  patentibus  munitae.  Corolla 
pulchra,  ampla,  bipollicaris ,  punicea,  extus  pilis  albis  adpressis  strigulosa  aut  patentibus  hirsuta* 
filamenta  alba,  nervo  medio  in  parte  basilari  conspicuo,  glabra.  Antherae  albae.  Ovarium  pu¬ 
bescens.  Stylus  glaber,  albus,  in  stigma  incrassatus  concavum,  margine  papilloso- tumido  in¬ 
structum.  Apparatus  glandulosus  hypogynus  flavus.  Capsula  purpurascenti- violacea ,  pilis  albis 
adspersa ,  versus  apicem  frequentioribus ,  unguem  alta.  Semina  fusca.  Reliqua  character  generis 
exhibet. 

Crcscil  in  sylvis  aboriginibus  Prov.  Sebastianopolitanae  pctssim ,  c.  g.  in  monte  Cor - 
covado ,  in  montibus  Serra  dos  Orgaos  dictis ,  locis  umbrosis,  humidis.  Floret  Augusto 
et  Septembri,  t) 

\ 

Explic.  Tab.  CCXIX.  i.  Calyx,  m.  n.  2.  Corolla  cum  staminibus,  m.  n.  3.  Antbera  ab  utroque  latere, 
a.  4*  Pollen,  magis  a.  5-  Pistillum,  m.  n.  6.  Ovarium  horizontaliter  dissectum,  m.  a.  j,  Capsula,  m,  n. 
8.  Eadem  aperta.  9.  Capsulae  valvula  altera,  cum  adhaerentibus  in  placentae  altera  lamella  seminibus.  10. 
E  capsula  matura  sectio  transversalis,  m.  dimidio  aucta,  u.  Semina  valde  aucta. 

Altera  hujus  generis  species  est : 

2.  Nematanthus  jonema  f,  foliis  lato -Hnceolatis  utrinque  acuminatis,  calycibus  violascenti- 
bus  incano -hirsutis,  pedunculis  sex-ad  duodecimuncialibus  violaceo -alboque- villosis. 

Nematanthus  corticola ,  Schrad.  in  Gott.  gei.  Anz.  1821.  I.  p.  71 9.  TMax. 

Prinz  von  Neuwied ,  Reise  nach  Brasilien.  II.  p.  108.  et  343. 

Praecedenti  habitu  valde  affinis,  attamen  distinctissima  species.  Calyx  obscure  violaceus  ,  la¬ 
ciniis  brevioribus  angustioribusque  quam  in  praecedente  specie,  pilis  albis  incanescens.  Corolla 
scarlatina  ,  pilis  minutis  adspersa  ,  paulo  minor. 

Crescit  in  sylvis  aboriginibus  inter  llheos  et  villam  S.  Petri  de  Alcantara.  Floret 
Decembri,  fi 

DIDYNAMIA  Angiospermia  Ltnn.  Syst.  Sex.  Familia  :  GESNEREAE  Richard. 

CHARACTER  DIFFERENT  IA  LIS. 

Calyx  liber,  profunde  quinquepartitus.  Corolla  infera,  tubulosa,  basi  postice 
gibba,  tubo  antice  ventricoso,  limbo  quinquelobo  aut  quinquedentato  subaequali. 
Stamina  quatuor  didynama ,  cum  quinti  postici  rudimento  ex  ima  basi  tubi.  An- 
therae  per  paria  cohaerentes.  Annulus  hypogynus  et  glandula  postica.  Bacca 
globosa,  succosa,  (colorata),  unilocularis ,  se.minibus  pluribus  in  placentis  duabus 
parietalibus  bilobis. 

CHARACTER  NATURALIS. 

Calyx  monophyllus,  ab  ovario  omnino  liber  et  inferus,  profunde  quinquepar¬ 
titus;  laciniis  lanceolatis,  tribus  superioribus,  quarum  media  interdum  paulo  minor 
est,  duabus  inferioribus,  ob  directionem  potius  quam  ob  formam  et  magnitudinem 
laciniarum  subinde  nonnihil  obliquus,  viridis  aut  coloratus.  Corolla  monopetala, 

absolute  infera,  tubulosa,  attamen  forma  varians  ob  tubum,  qui  basi  sursum  in 
gibber  s.  calcar  breve  tumet  antice  varia  conditione  ventricosus;  faux  plus  minus 
contracta;  limbus  subaequaliter  sectus  in  lobos  rotundatos  aut  in  dentes  subtriangu- 
lai  •es,  quorum  duo  superiores  sunt  s.  postici  et  tres  inferiores.  Compages  corollae 
praesertim  versus  fundum  carnosa  crassiuscula,  firmata,  praeter  nervos  primarios, 
qui  in  limbi  sectiones  excurrunt,  aliis  quoque  tenuioribus.  Stamina  quatuor  per¬ 
fecta,  ex  ima  parte  tubi  corollini  enata  ibidemque  dilatata,  duo  parum  longiora  in¬ 
ferius  inserta;  omnia  e  tubi  curvatura  arcuato -adseendentia.  paribus  isogeneis  apice 
convergentibus  atque  antheras,  quae  lato -ovatae  et  bilocellares  sunt,  ita  approxi¬ 
mantibus  ut  (praesertim  in  alabastro)  plus  minus  cohaereant.  Pollen  ellipticum. 
Rudimentum  staminis  quinti  ex  ipsissimo  fundo  tubi  enascitur  inlraque  gibber  posti¬ 
cum  reconditur,  saepe  tam  exiguum,  ut  summa  attentione  opus  sit,  qua  detegatur. 
Ovarium  ovatum,  uniloculare,  ejusdem  omnino  structurae,  ac  in  praecedentibus  ge¬ 
neribus  exhibuimus,  valvulis  tamen  arctius  connatis  et  placentis  crassioribus.  Stylus 
filiformis,  plerumque  quam  stamina  brevior.  Stigma  bilobum.  Annulus  hypogynus 
flavus,  saepe  minimus,  postice  fert  glandulam  oblique  adseendentem  subquadratam. 
Bacca  globosa,  colorata  (alba,  miniata,  sanguinea),  succoso -pellucida,  placentis  duabus 
crassis  bilamellaribus,  tandem  una  cum  funiculis  umbilicalibus  longis  carnosis  deliques¬ 
centibus  atque  pericarpii  parietes  ita  emollientibus,  ut  hi  irregulariter  aperiantur. 
Semina  oblonga  aut  ovata,  basi  nonnihil  immersa  funiculorum  apicibus  concavis. 
Testa  crassa,  fusca  aut  rubens.  Membrana  intepjma  tenuis.  Albumen  sat  copiosum, 
molle,  carnosum.  Embf.yo  congenerum. 

Habitus:  Fruticuli  glabri  aut  hirsuti,  inordinate  ramosi,  extensi  et  radicantes, 
rarius  erecti.  Folia  opposita,  crassiuscula,  subtus  pallidiora  et  nitidula  saepeque 
rubentia.  Flores  axillares,  solitarii  aut  aggregati,  colore  pulchro:  coccineo,  albo, 
ochroleuco  aut  roseo* 

Statio  et  Habitatio:  Hypocyrtae  aliae  supra  arbores  putrescentes,  aliae  in 
humo  pingui  aut  in  formicarum  aggeribus  degunt,  in  omni  Brasilia  tropica  passim 
obviae. 

Etymologia  nominis  e  graeco,  a  v7to  sub,  et  «upro,',  gibbosus,  quia  omnes  hu¬ 
jus  generis  species  gibbum  in  inferiore  tubi  parte  exhibent  sat  conspicuum. 

ADNOTATIO.  Hujus  generis  species  quoad  corollae  formam  iterum  in  duas  sectiones  dis¬ 
pescere  consultum  videtur:  ::)  Codonanthen ,  corollae  tubo  subcampanulato  inque  latere  antico 
parum  ventricosiore ,  limbo  latiusculo,  et  Oncogastram ,  tubo  deorsum  valde  gibboso  -  ventri- 
coso  ,  limbo  breviter  dentato  erecto. 

!:)  CODONANTHE. 

1.  IIYPOCYRTA  GRACILIS,  f  Tab.  CCXX. 


H.  glabra;  ramis  inordinatis  adscendentibus  passim  radicantibus  laxis,  epider¬ 
mide  nitida,  foliis  breviter  petiolatis  ovatis  acutis  margine  passim  subundulato  -  den¬ 
ticulatis,  pedunculis  axillaribus  solitariis  aut  geminis,  corollis  subcampanulato- tubu¬ 
losis,  lobis  rotundatis  patentibus. 

Frutex  tres  ad  quatuor  pedes  altus.  Caulis  basi  lignosus,  crassitie  pennae  olorinae  aut  digiti 
minimi,  teretiusculus ,  mox  divisus  in  ramos  plures  inordinate  provenientes  nunc  oppositos  nunc 
sparsos ,  obsolete  tetragonos  pennae  anserinae  aut  columbinae  crassitiem  aequantes ,  flexiles ,  in 
nodis,  qui  unum,  duos  ad  quatuor  pollices  inter  se  distant,  incrassatos,  uti  caulis  et  omnis  herba 
glaberrimos  atque  epidermide  in  adultioribus  ramis  testacea,  in  novellis  ramulisque  purpurascenti- 
fusca  ,  tandem  solubili,  obductos.  Radices  fibrosae  passim  e  nodis  caulis  et  ramorum,  dum  hi 
terrae  approximantur,  prorumpunt.  Folia  opposita,  petiolis  unam  ad  duas  lineas  longis  teretius- 
culis  ,  sub  lente  parce  pilosis,  ovata,  basi  nonnihil  contracta  et  subcordata,  acuta  aut  interdum 
longius  producta  et  acuminata,  pollicem  et  sesquipollicem  longa,  unguem  lata,  margine  interdum 
undulato  -  subdenticulata ,  carnosiuscula ;  saturate  viridia,  subtus  pallidiora  aut  rubentia  et  splen¬ 
dore,  qualem  in  omni  Gesnerearum  familia  observamus,  insignia.  Pedunculi  unguem  circiter 
longi,  teretes  aut  sursum  incrassati,  virides,  pilis  parvis  albis  adspersi.  Calyx  constat  laciniis 
erectis  viridibus  tribus  nervis  percursis,  paucis  adspersis  pilis  albis;  lacinia  summa  lineari-lanceo- 
lala  est,  tres  circiter  lineas  longa  et  dimidiam  lata;  duae  intermediae  lato  -  lanceolatae  ,  unam 
ad  duas  lineas  quam  illa  longiores ;  duae  infimae  medias  quasi  aequantes.  Corolla  unguem  et 
quod  excedit  longa,  foris  alba,  glabra ;  tubus  basi  postice  in  gibberum  parvum  porrectus,  campanu- 
lato -inflatus ,  in  parte  postica  ventricosior ,  intus  pallide  flavicans  et  punctis  purpurascentibus  irre- 
gulariter  pictus ,  aut  roseus ;  limbus  patens ,  lobis  rotundatis ,  duobus  posticis  (labium  superius 
efformantibus)  parum  minoribus  magis  surrectis.  Aestivatio  quincunciaiis.  Stamina  quatuor  per¬ 
fecta  ex  imo  tubo,  inclusa,  filamentis  ibidem  nonnihil  dilatatis  sursum  filiformibus,  albis,  glabris, 
per  paria  isogenea  conniventibus  ,  antheris  subglobosis ,  roseis ,  per  paria  leviter  connexis.  An- 
nulus  hypogynus  integer,  flavus,  carnosus,  postice  in  squamam  semiorbicularem  adscendentem 
elevatus.  Ovarium  sesquilineam  altum,  ovatum,  compressiusculum ,  pilis  tenuissimis  pubescens. 
Laminae  placentae  latae,  carnosulae,  ovulis  creberrimis  oblongis  foetae.  Bacca  magnitudine  Pisi, 
globosa,  sanguinea,  glabra,  mollis.  Semina  duas  tertias  lineae  longa,  fusiformia,  basi  acutiora, 
quam  apice.  Testa  laevigata,  castanea,  basi  in  cristulam  orbicularem  intumida.  Membrana  in¬ 
terna  pariter  fusca.  Nucleus  conformis,  albus. 

Crescit  per  magnam  plagam  Brasiliae ,  variis  locis ,  inter  saxa ,  locis  paludosis  retro 
Lagoa  de  Freitas,  prope  Sebastianopolin ,  nec  non  in  formicarum  aggei'ibus  ad  arbores 
prope  Oeiras ,  Prov.  Piauhiensis ,  Maragnanum ,  Para  et  oppidum  Barra  do  Rio  Ncgro 
dictum.  Observata  forens  et  fructifera  mensibus  Novembri ,  Aprili  et  Junio. 

Explic.  Tab.  CCXX.  i.  Calyx,  param  aucius.  2.  Idem  magis  auctus.  3.  Corolla,  m.  n.  Ejusdem 
adhucdum  clausae  vertex,  ut  aestivatio  conspici  possit.  5.  Corolla  aperta,  cum  staminibus  fertilibus,  m.  n. 
6.  Anthera  ab  utraque  facie  m.  a.  7.  Pistillum,  m.  n.  8.  Idem  auctum.  9.  Idem  transverse  dissectum,  in¬ 
dicato  vestigio  carpellorum. 

2.  HYPOCYRTA  AGGREGATA,  f  Tab.  CCXXI. 

H.  caule  erecto  subsimplici  hirsuto,  foliis  oblongis  utrinque  acuminatis  integer¬ 
rimis,  junioribus  pilosis,  petiolis  nervoque  subtus  hirsutis,  pedunculis  axillaribus  ag¬ 
gregatis,  calycibus  miniatis,  corollis  urceolatis,  lobis  rotundatis  patentibus. 

Frutex  humanam  altitudinem  aequans.  Caulis  erectus ,  subsimplex,  vel  ramis  paucis  erectis 
praeditus,  teres  vel  obsolete  tetragonus,  fistulosus,  basi  digiti  crassitie  ibidemque  epidermide  cine¬ 
reo  -  fuscidula  glabrescente  instructus,  in  superiore  vero  parte,  quae  innovando  crescit,  viridis  est 
atque  pilis  ultra  lineam  longis  patentibus  hirtus.  Hirsulies  in  apicibus  novellis  perinsignis ,  in  adultiori- 
bus  et  in  florentibus  plerumque  partim  evanescit.  Folia  opposita  in  nodis,  qui  in  parte  inferiore 
caulis  sex  ad  octo  pollices  distant,  in  superiore  vero  magis  approximantur,  petiolis  semiteretibus 
pariter  hirsutis  instructa,  angusto  -oblonga  ,  in  petiolos  attenuata,  derepente  acuminata,  magnitu¬ 
dine  varia,  pedalia,  spithamaea,  sex-  et  quadripollicaria ,  integerrima,  margine  subinde  nonnihil 
revoluto,  subcoriacea,  in  venis  alternis  excurrentibus  et  in  nervo  medio  subtus  valde  prominulis, 
aeque  ac  de  petiolis  diximus,  hirsuta,  praeterea,  dum  juniora,  in  utraque  facie  pilis  decumbenti¬ 
bus  pilosa,  tandem  vero  glabrescentia.  Flores  in  axillis  foliorum,  quatuor  ad  octo  decemve 
aggregati.  Pedunculus  unguem  longus ,  teres ,  pilosus  ,  absque  bracteis.  Calyx  ejusdem  longitu¬ 
dinis,  profunde  quinquepartitus,  laciniis  lineari  -  lanceolatis ,  erectis,  quarum  summa  reliquis  non¬ 
nihil  angustior  et  brevior  ,  miniatus ,  foris  densissime  hirsutus  pilis  erectiusculis.  Corolla  urceo- 
lata ,  tubo  in  parte  antica  parum  ventricosiore  ,  limbo  erectiusculo  in  lobos  aequales  orbiculares 
diviso,  crassa  ,  pulcherrime  coccinea,  extus  subtilissime  pubescens  pilis  albis  adpressis.  Stamina 
inclusa,  flava,  ex  imo  tubo  enata;  filamentis  subulatis  pubescentibus;  antiieris  locellos  ellipticos 
basi  distantes  exhibentibus.  Rudimentum  staminis  quinti  minimum,  basilare,  filiforme.  Ovarium 
ovato -lanceolatum ,  pubescens,  annulo  flavescente  cinctum.  Stylus  filiformis,  pubescens.  Stigma 
emarginato -bifidum.  Bacca  ovata,  Pisi  magnitudine,  glabra,  aurantiaca,  intus  pulpa  alba,  in 
qua  semina  nidulantur  minutissima,  ovata  vel  irregulariter  oblonga,  semine  Papaveris  quadruplo 
minora,  testa  fusco -rufa,  scabra,  membrana  interna  tenui,  embryone  parvo  in  albumine  copioso. 

Crescit  in  sylvis  aboriginibus  secus  fluvium  Japurd ,  prope  Alanacuru  et  alibi ,  Prov. 

Rio  Negro.  Florens  et  fructifera  lecta  mense  Januario.  $ 

\ 

Explic.  Tab.  CCXXI.  i.  Calyx.  2.  Flos.  m.  n.  3.  Corolla  cum  genitalibus  m.  1/3  aucta.  4-  5.  Sta¬ 
men  ab  utraque  facie,  m.  a,  6.  Bacca,  m.  n.  7.  Eadem  medio  dissecta,  intra  calycem,  cujus  lacinia  postica 
resecta  est,  indicato  simul  situ  corollae.  8.  Bacca  medio  dissecta,  ut  placentatio  et  carpellorum  situs  appareat, 
m.  a.  9.  Baccae  dimidia  pars,  cum  funiculis  umbilicalibus,  magis  a.  10.  Semina  valde  aucta.  11.  Semen 
horizontaliter  dissectum,  maxime  auctum. 

**)  ONCOGASTRA. 

3.  HYPOCYRTA  HIRSUTA,  f  Tab.  CCXXII. 

H.  caule  erecliusculo  vel  adscendenti  superne  villoso -hirsuto,  foliis  breviter 
-petiolatis  obo vatis  obtusiusculis  hirsutis,  floribus  axillaribus  solitariis,  corollis  antice 
grosse  ventricosis,  limbo  contracto  erecto  quinquedentato. 

Caules  simplices  aut  parce  ramosi,  erectiusculi  vel  adscendentes  ,  pedem  et  quod  excedit 
longi ,  crassitie  pennae  olorinae  ,  flexuosi  ,  teretes  ,  sursum  obsolete  tetragoni ,  inferne  epidermide 
nitidula  testacea,  superne  viridi  aut  purpurascente  et  dense  villoso -hirsuta,  villo  nunc  albido  nunc 
rufescente ,  ad  nodos  ,  qui  dimidium  vel  unum  pollicem  distant,  nonnihil  incrassati  atque  imi 
subinde  radicantes,  ipsa  basi  fibris  flexuosis  radicati  (tuber  adesse  quod  in  viva  planta  neglexi, 
specimina  sicca  suspicionem  movent).  Folia  in  ima  parte  caulis  facile  tandem  decidua,  in  supe¬ 
riore  decussata,  tetiolis  brevibus  semiterelibus  affixa,  obovala ,  obtusiuscula,  pollicem  et  sesqui- 
pollicem  longa,  dimidium  circiter  lata,  juniora  antice  passim  nonnihil  denticulata,  adulta  vero  et 
probe  explanata  integerrima  ,  crassiuscula ,  nervo  medio  subtus  valde  prominulo  percursa ,  in 
utroque  latere  pilis  albis  sursum  directis  decumbentibus  obsita,  qui  in  superiore  tamen  et  juxta  petiolum 
frequentiores  adsunt ,  quam  in  inferiore  saepissime  rubente  et  nitidulo.  Pedunculi  ex  axillis  fo¬ 
liorum  superiorum,  solitarii,  erecti,  nonnullas  lineas  longi,  teretes,  hirsuti  et  nonnunquam  om¬ 
nino  cani.  Bracteae  duae  lanceolatae,  acutae,  hirsutae,  ad  basin  pedunculi.  Calyx  profunde  di¬ 
visus  in  lacinias  lanceolato  -  triangulares  acutas  hirsuto  -  pubescentes,  erectas,  tres  ad  quatuor  li¬ 
neas  longas,  quarum  postica  reliquis  nonnihil  minor  est.  Corolla  unciam  longa,  scarlatina, 
versus  limbum  interdum  flava,  extus  pilis  tenuibus  albis  pubescens;  tubus  basi  compresso -teres 
sursum  in  ventrem  largissimum  effusus ;  limbus  e  fauce  contracta  parvus  erigitvir  dentibus  aequa¬ 
libus.  Stamina  fertilia  longitudine  tubum  fere  aequantia;  filamenta  basi  dilatata,  compressa,  ex 
imo  fundo  corollae  oriunda,  per  paria  ejusdem  longitudinis  conniventia  et  antheris  breviter  ellip¬ 
ticis  dorso  crasso  calloso  instructis  leviter  connexa.  Fiudimentum  staminis  postici  dimidiam  lineam 
longum,  filiforme.  Ovarium  ovato -conicum,  pubescens.  Stylus  basi  pubescens,  superne  glaber, 
in  stigma  emarginato  -  bilobum  abiens.  Glandula  hypogyna,  ex  annulo  parum  conspicuo  in  latere 
postico  oriunda,  ovario  oblique  subjecta,  ovata,  compressa,  medio  verlicaliter  sulcata,  flava. 
Bacca  globosa,  magnitudine  Pisi,  alba  cum  rubore,  aquoso  -  pellucens. 

Habitat  in  umbrosis  petrosis  ad  sy Irarum  margines,  prope  Villa  Rica  et  alibi  in  Pro¬ 
vincia  Minarum.  Floret  Martio ;  fructificat  Jprili,  Dlajo.  % 

Exjilic.  Tab.  CCXXII.  i.  Calyx.  2.  Corolla.  3.  Eadem  aperta  cum  genitalibus.  O.  m.  n.  4.  5.  Apex 
filamenti  cum  anlhera  ab  utroque  latere,  111.  a.  6.  Pistillum,  m.  a.  7.  Ovarii  sectio  horizontalis  valde  aucta. 

Quarta  hujus  generis  species ,  praecedenti  summopere  affinis ,  neque  rite  vix  nisi  foliorum 
forma  et  pube  dignoscenda,  haec  est,  quae  sequitur  : 

4.  H.  strigillosa  f,  caule  erectiusculo  superne  villoso,  foliis  breviter  petiolatis  oblongis  acu- 
tiusculis  mucronulatis  strigillosis,  floribus  axillaribus  solitariis,  corollis  antice  grosse  ventricosis, 
limbo  contracto  erecto  quinquedentato. 


LXXXXIII.  HYPOCYRTA.  LXXXXIV.  ALLOPLECTUS. 


53 


Crescit  in  calidis  rupestribus  montis  Lenheiro ,  prope  S.  Joao  rfEIRey ,  et  alibi  in 
Prov.  Minarum  ,•  nec  non  in  montibus  Sincorensibus ,  Prov.  Bahiensis.  Florebat  Januario 
et  Octobri,  fi 

Flos  omnino  uti  in  praecedente,  excepto  calyce,  cujus  laciniae  latiores  et  acutae  potius  , 
quam  acuminatae.  Strigae  in  nervo  foliorum  magis  conspicuae  ,  quam  in  reliquis  partibus ;  co¬ 
rolla  minus  pubescens ,  quam  in  praecedente.  —  Ad  Codonanthem  vero  pertinet : 

5.  H.  ciliosa  f,  hirtula,  caule  decumbente  radicante,  foliis  lato  -  lanceolatis  utrinque  acumi¬ 
natis  subserratis ,  floribus  axillaribus  aggregatis ,  calycibus  subulatis  purpurascentibus ,  corollis 
subcampanulato- tubulosis,  lobis  rotundatis  patentibus,  infimo  ciliis  introflexis. 

Caulis  prostratus ,  in  arboribus  passim  radicans ,  teres ,  purpurascens ,  pilis  albis  hirtus. 
Folia  fere  pedem  longa,  crassiuscula ,  lamina  in  petiolos  semiteretes  decurrente,  pilis  roseis 
hirtula.  Calycis  laciniae  subulatae.  Corolla  ultra  pollicem  longa,  ochroleuca,  foris  leviter  pubes¬ 
cens;  tubus  basi  postice  calcarato  -  gibbus  ,  sursum  ampliatus  et  compresso  -  teres  ;  limbi  laciniae 
rotundatae,  ima  latiore  ciliis  longis  introflexis.  Filamenta  purpurascentia.  Antherae  albae, 
hirtae.  Ovarium  conicum ,  roseum ,  glandula  oblonga  medio  sulcata  suffultum.  Stylus  pubescens. 
Stigma  capitatum,  concavum. 

Crescit  in  sylvis  ad  Manacuru  ditionis  Japurensis.  Floret  Januario, 


LXXXXY.  ALLOPLECTUS.  t 

Crantzia  Scop.  Orobanc-hiae  spec.  Velloz.  (in  Vand.  t.  7.  fig.  18.) 

DIDYNAMIA  Angiospermia  Linn.  Syst.  Sex.  Familia:  GESNEREAE  Richard. 

CHARACTER  DIFFERENTIALIS. 

Calyx  liber,  coloratus,  pentaphyllus ,  foliolis  imbricatis,  plus  minus  connatis, 
duobus  interioribus.  Corolla  infera,  tubulosa  vel  claviformis,  rectiuscula, 
limbo  brevi  quinquelobo  aut  quinquedentato.  Stamina  quatuor  didynama,  cum 
quinti  postici  rudimento  minimo,  e  basi  tubi.  Annulus  hypogynus  in  glandulam 
posticam  tumens.  Capsula  baccans,  ovata,  coriacea,  unilocularis ,  bi valvis,  semi¬ 
nibus  numerosis  oblongis. 

CHARACTER  NATURALIS. 

Calyx  ab  ovario  omnino  liber,  pentaphyllus,  foliolis  variae  figurae:  ovatis,  ob¬ 
longis,  subrotundis  aut  triangularibus ,  magnitudine  inaequalibus,  conniventibus ,  tribus 
exterioribus,  duobus  interioribus  minoribus  atque  plus  minus  obtectis,  (rubro-)  co- 

loratu9,  plerumque  carnosus  et  crassiusculus,  circa  fructum  persistens.  Corolla 
monopetala,  infera,  recliuscula,  tubulosa  aut  claviformis;  tubus  ipsa  basi  postice  in 
gibber  obtusum  nonnihil  prominens,  supra  basin  parum  constrictus  indeque  sursum 
cylindraceo -productus  aut  in  antica  parte  subventricosior ;  limbus  breviter  quinque- 
divisus,  divisionibus  binis  superioribus,  tribus  inferioribus,  aut  dentatus,  dentibus 
erectis,  aut  lobatus,  lobis  rotundatis  patulis.  Aestivatio  quincunciaiis.  Corollae  foris 
pubescentis  textura  crassiuscula.  Stamina  quatuor  perfecta,  ex  imi  tubi  parte  an¬ 
tica  enata,  inclusa,  didynama.  Filamenta  e  basi  dilatata  subulata,  in  alabastro 
stricta,  sub  anthesi  vero  torta  et  implexa,  inferiorum  scilicet  pari,  inter  labii  infe¬ 
rioris  lobum  medium  et  laterales  oriundo ,  longiori  ac  laquei  ad  instar  et  superiori¬ 
bus  et  altero  ambitu  sibi  ipsi  circumvoluto.  Antherae  ovato -oblongae,  locellis 
basi  nonnihil  distantibus,  medio  bivalvibus,  polline  elliptico  repletis;  post  hujus 
emissionem  plerumque  in  orbiculum  aut  per  paria  connexae  et  antice  vergentes. 
Stamen  quintum  decurtatum  cassum ,  specie  subulae  aut  denticuli  ex  ima  gibberis 
postici  basi  erigitur,  tam  minutum,  ut  saepius  fere  evanescat.  Ovarium  ovatum 
aut  pyramidato -subtetragonum ,  uniloculare,  placentatione  et  ovulis  uti  in  reliquis 
Gesnereis  obtinent.  Annulus  hypogynus  glandulosus,  flavus,  tenuis,  saepe  nonnihil 
sinuatus,  post  grossificationem  plerumque  altero  latere  elevatus  indeque  obliquus. 
Glandula  elliptica  vel  quadrata,  dorso  medio  sulcata  intra  hunc  annulum  in  latere 
postico  floris  oblique  erigitur,  gibberi  corollae  immissa  atque  in  sulculo  stamen 
cassum  recipiens.  Stylus  filiformis,  parum  deorsum  curvus,  nonnihil  incrassatus 
in  stigma  hemisphaericum  medio  concavum.  Capsula  coriacea,  regulariter  in  duas 
valvulas,  sinistrum  et  dextrum  latus  in  flore  occupantes  divisa,  attamen  baccans, 
tam  ob  pulpam,  qua  parietes  et  placentae  late  bilobae  interne  vestiuntur,  quam 
ob  funiculos  umbilicales  longiusculos  carnosos,  qui  semina  extremitati  concavae  ex 
parte  immissa  gerunt.  Semina  oblonga  s.  fusiformia,  structurae  in  Gesnereis  so- 
lemnis:  scilicet  integumentis  crassiusculis,  albumine  copioso,  embp.yone  axili,  recto, 
cotyledonibus  brevibus  incumbentibus. 


Habitus:  Frutices  in  arboribus  scandentes ,  quibus  aut  radiculis  aereis  affiguntur 
aut  amplectentibus  ramis.  Caules  superne  subtetragoni ,  ad  nodos  nonnihil  incras¬ 
sati,  medulla  ampla  farcti,  subflexiles,  epidermide  nitida.  Rami  oppositi.  Folia 
opposita,  altero  cujusvis  paris  subinde  minore,  petiolata,  pinguiuscula,  pube  adsper- 
sa  vel  decumbente  vel  erecta,  saepe  in  pagina  inferiore  rubentia.  Gemmatio  nuda, 
foliis  novellis  complicatis  villosis  aut  hirsutis.  Flores  axillares,  aut  plures  aggre¬ 
gati  subsessiles,  vel  racemulosi,  bracteis  coloratis  instructi ,  aut  solitarii  iique  longius 
pedunculati.  Calyces  et  bracteae  punicei  vel  sanguinei.  Corollae  flavae. 

Statio  et  Habitatio:  In  Americae  tropicae  sylvis  primaevis  humidis  umbrosis  super 
arbores,  quas  vividissimis  coloribus  ornant,  saepe  late  diffusi  alteque  scandentes  habitant. 

Etymologia:  Nomen  genericum  e  graeco :  d'AAo^,  alius,  TtXtntiv  plicare,  quia  ca¬ 
lyx  diversa  directione  quasi  complicatus. 

1.  ALLOPLECTUS  sparsiflorus.  t  Tab.  ccxxm.  Fig.  i. 

A.  foliis  oblongis  vel  oblongo  -  lanceolatis ,  basi  attenuatis,  acuminatis,  subtiliter 
strigillosis,  floribus  subsessilibus  axillaribus  aggregatis  aut  sparsis,  bracteis  quam 
calycis  folia  orbiculari  -  triangularia  minoribus  calycibusque  atro -sanguineis  et  sub- 
intcgerrimis ,  corollae  villosae  limbo  quinquedentato. 

Caulis  lignosus,  crassitie  digiti  minoris,  basi  teretiusculus,  epidermide  cinerea  nitida,  superne 
obsolete  tetragonus  et  in  innovationibus  virens ,  ad  nodos  nonnihil  intumidus  ,  passim  radiculis 
aereis  firmatus.  Rami  pauci  adsunt  oppositi ,  laxi.  Folia  opposita  ,  petiolata  ,  petiolis  unum 
ad  quatuor  pollices  longis  semiteretibus  saepe  purpurascentibus  ;  oblonga  aut  oblongo  -  lanceolata , 
basi  attenuata  et  in  petiolos  nonnihil  decurrentia ,  apice  in  acumen  acutum  breve  producta  ,  tres 
ad  septem  pollices  longa ,  crassiuscula,  superne  obscure  et  interdum  glaucescenti  -  viridia ,  inferne, 
praesertim  novella,  saepius  rubentia  et  nitore  insignia,  nervo  medio  et  venis  excurrentibus  alter¬ 
nis  inferne  valde  prominulis  percursa ,  in  utraque  facie  pilis  tenuibus  adpressis  albis  notata  et 
inde  ciliata,  tandem  glabrescentia;  novella  saepe  tota  albo  -  hirta.  Flores  inter  axillas  foliorum 
absque  ordine  proveniunt,  nunc  solitarii,  nunc  plures ,  atque  in  ramulis  lateralibus  casu  aphyllis 
racemulos  parvos  simulant.  Bractea  pro  singulo  flore  utplurimum  adest  oblonga,  obtusa,  atque  in 
petiolum  brevem  contracta,  integerrima,  atro  -  sanguinea ,  pilis  tenuissimis  albis  adpressis  adspersa, 
ad  summum  unguem  longa  et  calycibus  duplo  triplove  -  angustior.  Calyx  penlaphyllus ,  foliolis 
ovato  -  subtriangularibus ,  tribus  exterioribus  in  pyramidem  trigonam  conniv entibus ,  binis  interiori¬ 
bus  omnino  inclusis;  colore  atro  -  sanguineus ,  crassiusculus ,  pilis  minimis  albis  incumbentibus  ad- 
spersus  et  ad  marginem  subtilissime  ciliatus.  Corolla  tubulosa ,  basi  postice  in  gibber  breve  di¬ 
latata,  supra  basin  nonnihil  coarctata ,  tum  antice  parum  ventricosa,  limbo  in  dentes  quinque 
breves  triangulares  secto,  pulchre  citrina  ,  extus,  praeter  dentes  limbi  glabriusculos ,  tomentosula. 
Stamina  inclusa.  Filamenta  fertilia  subulata,  alba.  Antherae  oblongo  -  ovatae ,  albidae,  plus  mi¬ 
nus  distincte  per  paria  connexae.  Rudimentum  postici  staminis  in  hac  specie  non  observavi. 
Ovarium  ovatum,  pubescens,  cinctum  annulo  subrepando  ,  et  postice  glandula  subquadrata  longi- 
tudinaliter  sulcata  flava  suffultum.  Stylus  filiformis,  crassiusculus,  antheras  superans.  Stigma 
obliquum,  depresso  -  capitatum ,  viride.  Fructum  maturum  non  vidi. 

Habitat  in  humo  pingui  super  rupes  et  arbores  in  umbrosissimis  calidis  sylvarum  per¬ 
petuarum  prope  Corrego  Seco  et  alibi  in  Serra  dos  Orgdos,  Prov.  Rio  de  Janeiro ,  nec 
non  in  Serra  de  S.  Geraldo ,  Prov.  Minarum.  Floret  Octobri ,  Novembri,  fi 

Expl!c.  Tai.  CC XXIII.  Fig.  I.  i.  Calyx.  2.  Corolla  in.  n.  3.  Corollae  basis  cum  staminibus  qualuor 
fertilibus  et  pistillo  jam  grossificato ,  in  cujus  latere  postice  glandula  oblique  intumuit.  Infra  glandulam  cica¬ 
trices  foliorum  calycis  conspiciuntur.  Magnitudo  parum  aucta.  4-  Apices  staminum  in  alabastro  conniventium , 
m.  a.  5.  Stamina  tortuoso  -  inflexa  per  paria  cohaerentia,  m.  a.  6.  Pollen  valde  auctum.  7.  Pistillum  cum 
apparatu  gynobasico,  m.  a.  8-  Ovarium  transverse  dissectum,  magis  a. 


2.  ALLOPLECTUS  CIRCINATUS,  f  Tab.  ^CXXIII.  Fig.  2. 

1 

A.  foliis  oblongis  vel  lato -oblongis  basi  attenuatis  acuminatis  subtiliter  strigil- 
losis,  racemis  axillaribus,  pedunculis  riodulosis,  bracteis  quam  calycis  foliola  ob¬ 
longa  majoribus  calycibusque  atro -sanguineis  et  subintegerrimis,  corollae  villosae 
limbo  breviter  quinquelobo  revoluto. 

Besleria  hirtella ,  Schott  in  O  est  er.  meclic.  Jahrb.  f^I.  II.  p.  8.  ? 

Frutex,  in  arboribus  alte  scandens  et  late  diffusus,  habitu  quam  maxime  cum  praecedente 
specie  convenit,  eo  praesertim  diversus,  quod  radiculas  aereas  multo  frequentius  emittat,  foliis- 
que  majoribus,  interdum  pedalibus,  frondescat.  Differt  autem  quam  maxime  inflorescentia  et 
florum  structura.  Ex  axillis  nimirum  foliorum  prodeunt  pedunculi  teretiusculi,  unum  ad  duos 
pollices  longi,  pennae  anserinae  crassitie,  rubentes,  nitiduli,  in  nodulos  subalternos  protuberantes, 
juniores  tomento  ferrugineo  involutos  5  his  autem  nodulis  bracteae  insident  pedicellalae  ellipticae , 
unguem  ad  pollicem  longae,  nervo  medio  e  pedicello  transeunte  praeditae,  erectae,  sanguineae, 

inferiores  vacuae,  superiores  vero  flores  solitarios  suffulcientes.  Calyx  a  bracteis  superatus  saepe¬ 
que  omnino  tectus  constat  foliolis  quinque  oblongis  obtusiusculis  erectis  sibi  imbricatis,  nervo  pa¬ 
rum  conspicuo  percursis,  foris  subtilissimis  pilis  adspersus  est  et  totus  colore  atro-sanguineo ,  quem 
de  bracteis  notavimus  ,  insignis.  Corolla  colore  et  pubescentia  corollae  praecedentis  speciei  simi¬ 
lis  ,  attamen  gibbere  postico  magis  prominente  atque  limbo  in  lobos  quinque  suborbieulares  pa¬ 
tulos  aut  demum  revolutos  secto  diversa.  Stamina  fertilia  quam  tubus  breviora,  glabra,  filamen¬ 
tis  subulatis  albis,  antheris  ovato -oblongis  flavis.  Piudimentum  quinti  minutissimum,  dimidiae 
lineae  longitudine.  Ovarium  ovatum,  glabriusculum ,  rubens,  cinctum  annulo  flavo  tenui  et  suf¬ 
fultum  glandula  ovata  obtusa.  Stylus  parum  curvus,  in  stigma  majusculum  viride  infundibuli- 
forme  incrassatus.  Capsula  coriacea ,  baccans ,  compresso  -  ovata ,  fuscescens ,  seminibus  roseo- 
purpurascentibus  dimidia  linea  longioribus  fusiformibus  in  placentis  ample  bilamellaribus. 

Crescit  in  sylvis  aboriginibus  per  magnam  partem  Rrasiliae ;  inventa  prope  Ilheos 
Prov.  Bahiensis ,  prope  S.  Joannis  Baptistae  Praesidium ,  Prov.  Minarum ,  juxta  fluvium 
Madeira  et  canalem  Abacaxis ,  Prov.  Bio  ISegro.  Floret  primis  et  ultimis  anni  mensibus, 

Explic.  Tai.  CCXXIII.  Fig.  II.  1.  Calyx.  2.  Corollae  vertex.  3.  Corolla  a  latere,  indicatis  simul  situ 
et  figura  genitalium.  O.  m.  n.  4.  Corolla  aperta  cum  staminibus  fertilibus ,  parum  aucta.  5.  Staminis  apex 
ab  utraque  facie,  m.  a.  6.  Pistillum  cum  apparatu  glanduloso,  indicatis  cicatriculis  discerpti  calycis,  m.  a. 
7.  Capsula  et  8.  ejusdem  valvula  cum  placenta,  derasis  seminibus,  m.  n.  9.  Eadem  transverse  dissecta.  10. 
Semina  m.  a.  11.  Semen  verlicaliter  dissectum,  magis  auctum. 

ADNOTATIO.  Alloplecto  generi,  praeter  descriptas  species,  adnumerandae  sunt:  Besleria 
cristata ,  L,. ,  quam  a  Besleriae  charactere  abhorrere  jam  monuit  optimus  Sivartzius  (Obs.  bot. 
p.  232.),  B.  hispida ,  Runth. ,  B.  coccinea ,  AubL,  et  forsan  B.  bicolor ,  Schott.,  planta  brasiliensis 
a  me  non  visa.  Dalbergaria  phoenice  a ,  Tuss.  vel  Besleria  sanguinea ,  Pers.  quoad  corollae 
figuram  et  calycem  cristato  -  laciniatum  summopere  accedit ,  et  si  staminis  postici  rudimentum , 
quod  adesse  negat  auctor,  ob  minutiem  ab  ipso  forte  praetervisum  ,  reperiretur,  nostro  generi 
adscribenda  esset. 


LXXXXY.  DRYMONIA.  t 

Besleriae  spec.  Jacq. 

DIDYNAMIA  Angiospermia  Linn.  Syst.  Sex.  Familia  :  GESNEREAE  Richard. 

CHARACTER  DIFFERENTIALIS. 

Calyx  liber,  obliquus,  pentaphyllus,  foliolis  imbricatis,  duobus  interioribus.  Co¬ 
rolla  obliqua,  campanulato-subringens,  basi  postice  gibba,  fauce  patula, 
labio  superiore  bilobo,  inferiore  trilobo.  Stamina  quatuor  didynama ,  antiieris  inter  se 
liberis.  Rudimentum  nullum.  Annulus  hypogynus  et  glandula  postica.  Capsula 
baccans  ovata,  coriacea,  unilocularis,  bivalvis,  placentis  duabus  parietalibus 
bilamellosis.  seminibus  numerosis  fusiformibus. 

CHARACTER  NATURALIS. 

Calyx  omnino  liber  et  inferus ,  obliquus ,  pentaphyllus ,  foliolis  ovalis  oblongisve 
serratis  erectis  imbricatis  inaequalibus :  postico  scilicet  a  gibbo  corollae  represso  et 
duobus  anticis  minoribus;  circa  fructum  persistens;  viridis  aut  subcoloratus.  Co¬ 
rolla  monopetala,  infera,  valde  obliqua,  campanulata;  tubus  ima  basi  postice  pro¬ 
tuberans  in  gibber  concavum  callosum  duriusculum,  in  utroque  (evidentius  in  antico) 
latere  ampliatus,  fauce  ampla  pervia  transit  in  limbum  quinquelobum  atque  sub- 
ringentem ,  quod  lobi  duo  postici  sibi  aequales  in  superius  labium  et  tres  antici , 
quorum  medius  lobus  amplior  est,  in  inferius  conspirent.  Compages  mollis,  carnosa, 
nervis  per  corollam  decurrentibus  quinque  atque  venis  anastomosantibus  crebris  fir¬ 
mata.  Stamina  quatuor  didynama ,  imo  tubo  inserta ,  absque  rudimento  quinti  po¬ 
stici.  Filamenta  basi  triangulari  valde  dilatata  et  ovarium  nonnihil  amplectenlia , 
adscendenlia.  Antherae  oblongae,  conniventes  attamen  inter  se  omnino  liberae  ne- 

que  In  orbiculum  cohaerentes  deorsum  vergentem,  filamentis  parum  supra  basin 
affixae,  bilocellares ,  locellis  polline  elliptico  turgidis,  medio  introrsum  bivalvibus. 
Ovarium  liberum ,  disco  glanduloso  tenui  cinctum ,  atque  glandula  ovata  crassa  in 
postico  latere  suffultum,  structura  interiore  omnino  uti  in  generibus  affinibus.  Sty¬ 
lus  transiens,  filiformis,  crassiusculus ,  curvulus,  in  stigma  incrassatus  bilobum,  lo¬ 
bis  intus  concaviusculis  dextrorsum  et  sinistrorsum  in  flore  directis.  Annulus  gyno- 
basicus  carnosus,  postice  auctus  glandula  ovata  crassa.  Capsula  calyce  tecta,  co¬ 
riacea,  ovata,  unilocularis,  bivalvis,  valvulis  singulis  medio  tp.ophospermia  bin linearia 
ferentibus.  Semina  plurima,  fusiformia,  funiculis  adhaerentia  longis  carnosis,  tandem 
in  massam  pulposam  contextis.  Testa  laevigata,  e  cellulis  elongatis,  utraque  extre¬ 
mitate  attenuatis  roseo -fuscis  contexta  et  membranae  internae  tenuiori  albidae  ejusdem 
fere  texturae  accreta.  Albumen  semini  conforme,  oleosum,  album.  Embryo  rectus, 
intrarius,  cotyledonibus  minimis  incumbentibus. 

Habitus:  Frutices  in  arboribus  alte  scandentes  et  radiculis  aereis  affixi,  aut 
supra  humum  longe  effusi.  Caules  flexiles ,  teretiusculi ,  epidermide  nitida ,  inordi¬ 
nate  ramosi.  Folia  opposita,  petiolata,  serrata,  uti  reliquae  partes  herbaceae  pilis 
simplicibus  pubescentia,  crassiuscula.  Pedunculi  axillares,  solitarii,  breviusculi, 
ebracteati.  Corollae  pictae,  amplae. 

Statio  et  Habitatio:  in  primigeniarum  sylvarum  Americae  aequatorialis  locis 
suffocatis,  umbrosis,  udiusculis  degunt. 

Etymologia:  Jpvjuovia  scilicet  (iordvrj ,  planta  sylvestris. 

1.  DRYMONIA  CALCARATA.  f  Tab.  CCXXIV. 

D.  foliis  ovatis  basi  rotundata  cordatis  apice  acutis  et  calycis  foliolis  oblique  cor¬ 
datis  ovatis  dentatis  pubescentibus,  corollae  limbo  denticulato,  antheris  basi  calcaratis. 

Caulis  teres,  crassitie  digiti  minimi,  in  arboribus  ope  radicularum  fuscarum  fasciculatarum 
scandens,  inferne  epidermide  nitida  cinereo  -  fusca  tectus,  superne  viridi  et  pubescente,  aut  vil¬ 
losa;  flexilis,  medulla  ampla  farctus.  R.ami  inordinati  prodeunt,  caulis  summitati  similes,  obsolete 
tetragoni.  Folia  opposita  et  decussata,  in  caule  duos  ad  sex,  in  ramis  novellis  unum  circiter 
pollicem  distantia ,  petiolis  unguem  vel  pollicem  longis  teretiusculis  superne  leviter  canaliculatis 
instructa,  ovata,  breviter  acuminata,  in  basi  rotundata  cordata,  irregulariter  et  acutiuscule  den¬ 
tata,  quatuor  ad  sex  pollices  longa,  duos  cum  dimidio  lata,  crassa,  nitide  viridia,  subtus,  ubi 
nervus  plerumque  roseus  prominet,  pallidiora  ibique  praesertim  in  nervo  atque  in  venis  paralle¬ 
lis  intra  marginem  combinatis  adspersa  pilis  minutis  albis  decumbentibus.  Pedunculi  axillares  , 
erecti,  teretes,  pubescentes,  petiolos  nonnihil  superantes.  Calyx  magnus,  compressiusculus ,  con- 

stans  foliolis  laxe  imbricatis  ovatis  serratis  basi  cordato  -  inaequalibus ,  summo ,  quod  a  calcare 
corollae  reprimitur,  et  duobus  infimis  quam  duo  media  nonnihil  minoribus.  Corolla  duos  pollices 
longa,  unum  lata,  ima  basi  postice  in  gibbum  obtusum  crassum  protensa,  campanulata  et  ob 
limbum  patulum  parum  subbilabiatum  subringens,  fauce  ampla,  limbi  lobis  erecto  -  patentibus  ro¬ 
tundatis  denticulatis,  duobus  superioribus  minoribus,  inferiorum  medio  ampliore;  alba,  fauce 
intus  flavescente  aut  picta  fasciis  quinque  cum  lobis  alternantibus  inde  a  palato  ad  imum  flo¬ 
rem  usque  perductis  flavis  atque  lineis  punctorum  atro  -  purpureorum  adspersis ,  lobo  infimo  sub¬ 
inde  roseo -marginato.  Stamina  duo  in  baseos  tubi  parte  superiore,  supra  ovarium,  duo  in  infe¬ 
riore,  infra  illud,  inserta.  Filamenta  in  basi  compresso  -  trigona  flavo- virentia  purpureoque 
punctata,  in  superiore  parte  alba,  post  deflorationem  spiraliter  inflexa  tortaque.  Antherae  ochro- 
leucae  vel  flavae,  lineari -oblongae,  obtusae,  conniventes,  bilocellares ,  in  basi  cujusvis  locelli  dente 
adunco  extrorsum  vergente  instructae,  quorum  exterior  major  est.  Ovarium  ovatum,  compres¬ 
sum  ,  glabrum ,  suffultum  glandula  postica  semicirculari  erecta  flava  verticeque  purpurea ,  inter¬ 
dum  viridi.  Stvlus  cylindricus,  adscendenti  -curvatus,  crassiusculus ,  roseo -albus,  pubescens. 
Stigma  obtusum,  bilobum,  lobis  latis  subquadratis  intus  concavis.  Capsula  calyce  tecta;  com¬ 
presso  -  ovata,  acutiuscula,  fusco-virens ,  coriacea,  placentis  membranaceis  linearibus.  Semina 
fere  dimidiam  lineam  longa,  fusiformia,  fusca,  nitidula ,  in  pulpa  e  deliquescentia  funiculo¬ 
rum  orta. 

Crescit  in  arboribus  sylvarum  aboriginum  secus  fluvium  Japurd ,  Prov.  Rio  Negro , 
ibidem  variis  locis  lecta  mensibus  Decembri  et  Februario.  £ 

Explic.  Tab.  CCXXIV.  i.  Corolla,  m.  n.  2.  Ovarium  cum  glandula,  m.  a.  3.  Apex  filamenti  cum 
anthera  ab  utroque  latere,  m.  a.  4-  Capsula  et  5.  eadem  aperta,  derasis  e  placentis  seminibus,  m.  n.  6. 
Semina ,  m.  a. 

Huic  generi  adscribenda  est  Besleria  serrulata ,  Jaccj,  et  forsan  quoque  B.  spectabilis  , 
Jiunt  /1. 


LXXXXVI.  T  APIN  A.  t 

DIDYNAMIA  Angiospermia  Linn.  Syst.  Sex.  Familia  :  GESNEREAE  Richard. 

CHARACTER  DIFFERENT  IA  LIS. 

Calyx  liber,  quinquepartitus,  inaequalis.  Corolla  i nfun di buliformi-sub r in¬ 
gens,  basi  postice  gibba,  tubo  antice  grosse  ventricoso,  fauce  contracta,  limbi 
erecti  labio  superiore  bilobo,  inferiore  trilobo.  Stamina  quatuor  didynama,  et  quinti 
postici  rudimentum.  Antherae  cohaerentes.  Annulus  hypogynus  in  glandulam 
posticam  tumens.  Capsula  ovata,  coriacea,  unilocularis,  bivalvis,  placentis  dua¬ 
bus  parietalibus  bilamellatis,  seminibus  numerosis  oblongis. 

CHARACTER  NATURALIS. 

Calyx  ab  ovario  omnino  liber  et  inferus,  monophyllus,  profunde  et  inaequali¬ 
ter  quinquedivisus ,  divisionibus  nunc  distantibus  lanceolatis  nunc  sibi  ex  parte  im¬ 
bricatis,  summa  reliquis  nonnihil  minore  atque  remotiore.  Corolla  imo  calyci  infra 
ovarium  inserta,  monopetala,  e  membrana  tenera  carnosiuscula  facta,  valde  obli¬ 
qua,  infundibuliformi  -  subringens ;  tubus  ima  basi  postice  productus  in  gibber  hemi¬ 
sphaericum  aut  bilobum ,  supra  illud  nonnihil  constrictus  et  inde  parte  antica  in  ven¬ 
trem  largissimum  dilatatus,  fauce  constricta,  divisus  in  limbo  erecto,  quem  subrin- 
gentem  dixeris,  ob  lobos  duos  posticos  parum  minores  in  labium  superius  conspi¬ 
rantes  ct  tres  anticos  patentes  in  labium  inferius.  Stamina  inclusa  ex  imo  fundo 
tubi  enascuntur;  quatuor  perfecta  filiformia,  arcuato- adscendentia,  quorum  bina 
inferiora  s.  antica  longiora  sunt,  quintum  sterile  subulatum  intra  gibber  erigitur. 
Antherae,  ovato -subquadratae,  fere  basifixae,  connecticulo  crasso  carnoso  cohae¬ 
rentes;  locelli  medio  bivalves  deorsum  vergentes.  Pollen  ellipticum.  Ovarium 
structura  uti  in  reliquis  generibus,  cinctum  annulo  glanduloso  subeffigurato  atque 
postice  in  lobum  simplicem  vel  geminatum  tumens,  quasi  quinque  glandulas  hypo- 
gynas  Gesnerae  innueret.  Stylus  filiformis.  Stigma  capitatum,  emarginato -bilo¬ 
bum.  Capsula  in  calyce  erecto  et  grandefacto  ovata,  coriacea,  uti  in  genere  prae¬ 
cedente,  sed  siccior. 

Habitus:  Caules  simplices  vel  ramosi  e  tubere  hypogaeo  enascuntur,  uti  om¬ 
nis  herba  molles,  carnosi.  Folia  petiolata,  opposita  sed  oppositione  interdum  per¬ 
turbata  nonnihil  remota.  Flores  solitarii  in  pedunculis  axillaribus  solitariis  aut  raro 
geminis. 

Statio  et  Habitatio:  Species  duae  nobis  notae  locis  umbrosis  suffocatis  sylva- 
rum  primigeniarum  in  Brasilia  tropica  orientali  degunt. 

Etymologia:  a  verbo  graeco:  Taituvrj ,  scilicet  fioTaviy  planta  humilis. 


1.  TAPINA  BARBATA,  f  Tab.  CCXXV.  Fig.  i. 

T.  caule  ramoso,  foliis  oblongis  vel  oblongo -lanceolatis  utrinque  attenuatis  acu¬ 
tis  dentatis,  calycis  laciniis  cordato -subdeltoideis,  corolla  extus  hirsuta. 

Gesneria  barbata ,  Nees  ab  Esenbeck  et  Mart.  in  Nov.  Act.  physico - 
mecl  Acad.  Nat.  Cur.  Tom.  XI.  I.  p.  48. 

Tuber  hypogaeum  plctcentaeforme;  Caulis  inde  surgit  decumbens  aut  adscendens,  teres, 
crassitie  pennae  anserinae,  passim  e  nodis  fibrilloso- radicans  et  sursum  abiens  in  ramos  pauculos 
erectos  spithamaeos,  ad  summum  pedales,  obsolete  teitragonus,  ad  nodos  incrassatos,  viridi  -  ruben¬ 
tes  ,  molles,  flexiles,  glabros.  Folia  opposita,  petiolata  ,  e  nodis  dimidium  ad  duos  pollices 
distantibus,  petiolis  semiteretibus  superne  plano-canaliculatis,  dimidium  pollicem  ad  sesquipollicem  lon¬ 
gis,  oblonga  vel  oblongo -lanCeolata,  acuta  et  basi  longe  cuneato  -  attenuata  5  magnitudine  valde  varia  , 
imis  nimirum  subinde  fere  pedalibus,  dum  alia  duos  solummodo  pollices  metiantur,  crassiuscula , 
nervo  medio  crassiusculo  et  venis  subparallelis  intra  ipsum  marginem  combinatis  subtus  prominu¬ 
lis,  viridia  aut  in  inferiore  pagina  saepe  violaceo  -  rubentia ,  pilis  tenuissimis  adspersa.  Pedunculi 
ex  axillis  foliorum  superiorum,  basi  bracteis  lineari -lanceolatis  erectis  aucti,  teretes,  glabriusculi, 
unguem  ad  sesquipollicem  longi ,  sub  anthesi  flexuosi  ,  fructiferi  stricti.  Calyx  fere  unciam  altus, 
constans  laciniis  subcordato  -  deltoideis  acutis ,  pilis  minutis  adspersis :  summa  nonnihil  minor  et 
remotior  a  duabus  mediis ,  aeque  ac  duae  imae ,  obtegitur.  Ante  anthesin  in  pyramidem  connivet. 
Corolla  alba ,  intus  tenui  rubore  perfusa ,  ultra  pollicem  alta ,  extus  praesertim  in  tubo  pilis  lon¬ 
gis  albis  barbata;  tubus  jam,  ex  quo  e  calyCe  prodit,  deorsum  in  ventrem  amplissimum  inflatus 
est ;  limbi  laciniae  erectae  orbiculares  ,  labii  inferioris  media  vix  longior.  FilAmenta  et  rudimen¬ 
tum  alba.  AntheSAe  dorSo  albae,  locellis  pallidis,  polline  albo.  Ovarium  ovatum,  fere  glabrum. 
Annulus  hypogynus  postice  tumet  in  lobos  duos  ad  latera  gibberis  hemisphaerici  corollae.  Stylus 
albo -virens.  Capsula  quatuor  ad  quinque  lineas  longa,  ovata,  purpurascenti -viridis ,  seminibus 
fuscis  foeta. 

Crescit  in  sylvis  aboriginibus  prope  Almadctm ;  et  similibus  locis  paludosis  juxta  viam 
Fclisbertiam ,  quae  ex  Ilheos  in  Minas  Novas  ducit ,  tegit  Ser.  Prine.  Maximilianus 
Neovidensis.  Floret  Decembri,  Januario.  If. 

Explic,  Tah.  CCXXV.  Fig.  I.  i.  Cal}rx.  2.  Corolla,  in  qua  simul  genitalia  mascula  depinguntur,  m.  n. 
3.  Anthera  ab  utraque  facie  a.  4.  Pollen,  magis  a.  5.  Ovarium  medio  dissectum,  in  calycis  basi,  adstantibus 
glandulae  posticae  lobis,  m.  a.  6>  Capsula  clausa.  7.  Eadem  aperta.  8-  Ejusdem  valvula,  cum  seminibus  in¬ 
haerentibus.  0.  m.  n. 


2.  TAPINA  PUSILLA,  f  Tab.  CCXXV.  Fig.  2. 

T.  caule  simplici  pollicari,  foliis  orbiculari- ovatis  obtusis  crenatis,  calycis  laci¬ 
niis  triangularibus ,  corolla  extus  pubescente. 

Tuber  magnitudine  Pisi,  subglobosum,  carnosum,  solidum,  fibris  frequentibus  filiformibus  ra¬ 
dicatum.  Inde  surgit  cauliculus  unum  pollicem  altus,  teretiusculus ,  filiformis,  uti  tota  plantula 
pilis  tenuissimis  adspersus.  Folia  opposita,  sed  interdum  nonnihil  remota  ,  duorum  vel  trium 
parium,  patentia,  petiolis  unguem  longis  albo- viridibus  superne  canaliculatis  instructa;  lamina 
ejusdem  fere  ac  petioli  longitudinis;  lato  -  ovata  ,  aut  orbiculari -ovata,  obtusa,  crenata,  mollia, 
tenuia ,  nervo  medio  et  venis  subparallelis  in  sinus  crenarum  decurrentibus  firmata ,  viridia  vel 
ad  nervos  venasque  violaceo  -  picta.  Pedunculus  in  quavis  plantula  ut  plurimum  unicus,  e  penul- 
tima  axilla,  erectus ,  ideoque  par  foliorum  ultimum  in  latus  deflectens ,  filiformis ,  unguem  circiter 

longus,  purpurascens  aut  viridis.  Calyx  pubescens,  laciniis  triangularibus;  summa  et  duabus 
imis  nonnihil  brevioribus  et  angustioribus,  quam  binae  superiores.  Corolla  quatuor  lineas  longa, 
alba,,  fauce  rubicunda;  tubus  postice  in  gibber  bilobum  porrectus  cujus  sinui  lacinia  summa  ca¬ 
lycis  incumbit,  antice  primum  infundibuliformi-  dilatatus ,  et  infra  faucem  coarctatam  ventricosus  ; 
limbi  labi  rotundati,  subaequales,  erecti.  Stamina  alba.  Ovarium  subtilissime  pubescens.  Stylus 
et  stigma  virentia.  Glandula  hypogyna  flava.  Fructus  desideratur. 

In  rupibus  humidis  sylvarum  umbrosarum  tnontis  Serra  dEstrella,  Prov.  Sebastiano - 
polit  anae ,  legit  et  benevole  communicavit  cl.  Beyrich,  indefessus ,  dum  Sebastianopoli  mo¬ 
rabatur,  plantarum  brasiliensium  observator.  Florebat  mense  Februario.  "2J. 

Explic.  Tai.  CCXXF~.  Fig.  II.  i.  Flos,  m.  a.  2.  Basis  corollae,  magis  aucta,  ut  staminum  insertio 
pateat. 


LXXXXVII.  GLOXINIA  L’FIer.t. 

Martyniae  spec.  Linn.  Paliavana  Yellozo  (in  Vand.  t.  7.  %.  i7.) 

Sinningia  Nees  ab  Esenb. 

DIDYNAMIA  Angiospermia  Linn.  Syst.  Sex.  Familia:  GESNEREAE  Richard. 

CHARACTER  DIFFERE  NTI  ALIS. 

Calyx  ovarii  dimidio  adnatus,  limbo  quinquepartito  libero.  Corolla  semisu- 
pera,  obliqua,  infundibuliformi-aut  c  a  m  panu  1  ato-sub  ri  n  g  e  n  s,  basi  postice 
gibba,  tubo  ventricoso,  limbi  patuli  labio  superiore  bilobo,  inferiore  trilobo.  Sta¬ 
mina  quatuor  didynama,  antheris  cohaerentibus.  Rudimentum  quinti  posticum. 
Glandulae  quinque  perigynae.  Capsula  unilocularis,  bivalvis,  placentis  duabus 
parietalibus  bilobis,  seminibus  numerosis  oblongis. 

CHARACTER  NATURALIS. 

Calyx  monophyllus,  inferne  (hypanthio)  tubulosus  ibique  cum  dimidio  ovario 
ita  connatus,  ut  hoc  quasi  foveae  terminali  pedunculi  cum  calyce  confluentis  inser¬ 
tum  videatur,  teres  aut  angulis  limbi  confluentibus  alatus;  parte  libera  s.  limbo 
sectus  in  lacinias  quinque  subaequales  ovato -triangulares  erectas  nervis  parallelis 
excurrentibus  percursas,  in  fructu  persistentes.  Corolla  monopetala,  intra  calycis 
imum  limbum  inserta,  ideoque  semisupera  s.  perigyna,  obliqua,  infundibuliformis 
aut  campanulata ;  tubus  postice  in  gibbum  obtusum  porrectus,  sursum  ampliatus, 
parte  antica  semper  ventricosior ,  terminatus  fauce  patula  nunc  amplissima  nunc 

angustiore;  limbus  bilabiato -subringens,  lobis  rotundatis  patulis,  duobus  superiori¬ 
bus  parum  minoribus  labium  posticum,  tribus  inferioribus,  quorum  medius  major 
et  subinde  subcordatus,  labium  anticum  conformantibus;  aestivatione  quincunciaii 
sibi  imbricatis.  Compages  corollae  deciduae  crasso -et  succoso- membranacea ,  fir¬ 
mata  nervis  subternis  in  singulas  limbi  divisiones  decurrentibus  ibique  anasto¬ 
mosi  crebra  cum  aliis  nonnullis  tenuioribus  conjunctis.  Stamina  quatuor  didynama, 
ex  imo  tubo  corollae  enata,  curvato- adscendentia ,  inclusa.  Filamenta  subulata, 
in  superiore  tubi  parte  per  paria  conniventia  atque  antheris  cordato -subrotundis 
antice  locellos  medio  bivalves  postice  connecticulum  carnosum  tumidum  ferentibus, 
plerumque  in  orbiculum  deorsum  vergens  conspirantibus  subconnexa.  Pollen  ellipti¬ 
cum.  Piudimentum  staminis  quinti  posticum,  intra  gibber  corollae  porrectum,  subula- 
tum.  Ovarium  altera  parte  dimidia  inferiore  calycis  fundo  immersum,  altera  ovato -co¬ 
nica  liberum,  placentis  parietalibus  bicruribus  magnis  crassis,  ubique  fere  ovulis 
pyriformibus  foetis.  Stylus  transiens,  adscendens,  teres,  crassiusculus ,  in  stigma 
capitatum,  subinfundibuliforme  tumens.  Glandulae  quinque,  vel  interdum  uno 
alterove  abortiente  pauciores,  nunc  parvae  ovatae,  nunc  elongatae  subulatae,  intra 
ovarium  et  calycem  immissae,  dum  longiores  circa  illud  convergenti- erectae ,  cum 
laciniis  calycis  et  staminibus  alternantes,  corollae  lobis  oppositae.  Capsula  ex  parte 
calyce  tecta  tum  succulento,  vertice  libera  ibique  bivalvis,  placentatione  congene- 
rum.  Semina  in  funiculis  quam  ipsa  parum  brevioribus,  oblongo -fusiformia,  te¬ 
sta  laevigata  cum  membrana  interna  connata,  albumine  conformi,  embryone  intrario, 
cotyledonibus  obtusis  incumbentibus,  radicula  cylindrica  obtusa. 

Habitus:  Tuber  crassum,  inaequale,  nunc  acaule  et  immediate  folia  floresque 
nunc  caulem  simplicem  teretem  mollem  promens.  Folia  opposita,  petiolata,  crassa, 
plerumque  crenata  aut  serrata.  Gemmatio  nuda.  Flores  ampli,  axillares,  solitarii 
aut  plures  aggregati,  nutantes,  violacei,  viridi -lutescentes  albidi  ve,  unicolores  aut 
obscurius  punctati  variegatique. 

Statio  et  Habitatio:  locis  udis  umbrosis  sylvarum  primaevarum,  nunc  in  humo 
saxorum,  nunc  ad  radices  arborum  annosarum  proveniunt,  per  omnem  Americam 
tropicam,  in  orientali,  uti  videtur,  frequentiores. 

ADNOTATIO.  Sinningiae  genus,  viri  amicissimi  Nees  ab  Esenbeck  opera  constitutum, 
cum  Gloxinia  VHeritieri  conjunximus,  quia,  detectis  jam  aliis  nonnullis  speciebus ,  inter  utraque 
limites  evanescunt.  Quodsi  vero  in  genere  quoad  florum  formam  summopere  vario  divisiones 
velis  instituere  character  a  calyce  desumendus  est:  :'!)  Gloxiniae  legitimae  calyce  tereti  floribus  viola¬ 
ceis,  coerulescentibus  aut  albis.  Hae  nobis  erunt  sequentes  :  i.  G.  maculata ,  L'herit.j  2.  G.  spe¬ 
ciosa,  lier,  in  Bot.  Beg.  t.  2i3.;  3.  G.  hirsuta,  Lindi,  ibid.  t.  ioo4.  et  Bot.  Mag.  t.  2690./ 
4.  G.  macrophylla ,  Nees  et  Mart.  in  Nov.  Act.  Ac.  Nat.  Cur.  XI.  I.  p.  66.;  5.  G.  caules- 

cens,  Lindi.  Bot.  Reg.  t.  1127.,  et  6.  ea ,  quae  mox  descripta  sequitur,  G.  gracilis  nostra. 
''*)  Sinningiae  :  calyce  toto  aut  infundo  angulato  aut  alato,  floribus  albis,  luteo  -  virescentibus  aut 
pallide  flavicantibus:  7.  G.  Helleri  s.  Sinningia  JVees.,  in  Annales  des  Sciences  nat.  VI.  p. 
297.  t.  c.  ic.‘,  8.  G.  guttata ,  Sinningia ,  uti  sequentes,  auctore  Lindi.  Bot.  Reg.  t.  1112.; 
9.  G.velutina ,  Lindi,  ibid.  et  10.  G.  villosa,  Lindi,  ibid.  t,  11 34. — Hae  plantae  omnes,  praeter 
G.  maculatam,  Brasiliam  patriam  agnoscunt. 


i.  GLOXINIA  GRACILIS,  f  fab.  CCXXVL 

G.  caulescens;  caulibus  elongatis,  foliisque  oblongis  utrinque  attenuatis  acutis 
serratis  pilosulis,  floribus  axillaribus  solitariis  aut  geminis,  laciniis  calycis  teretis 
longe  acuminatis,  corolla  pubescente. 

Tuber  magnitudine  pomi  minoris,  subglobosum ,  superficie  inaequale,  epidermide  cinerea. 
Caulis  inde  prodit  solitarius,  aut  plures,  duos  ad  quatuor  pedes  longus,  flexilis,  mollis,  teres, 
inferne  crassitie  Calami  scriptorii  ibique  epidermide  rufa  nitida  glabrescente  obductus ,  superne 
viridis  et  evidentius  pilosulus.  Folia  opposita,  e  nodis  distantia  quatuor,  trium  et  versus  caulis 
extremitatem  unius  pollicis  positis  parum  prominentibus ,  instructa  petiolis  semiteretibus  hirtulis 
vix  unguem  dimidium  longis,  oblonga,  basi  et  apice  attenuata  acutaque,  tres  ad  quatuor  pollices 
longa,  unum  et  quod  excedit  lata,  sursum  minora,  serrata,  serraturis  acutis  postice  et  antice 
decrescentibus,  crassi uscula ,  supra  nitide  et  saturate  viridia,  subtus!  pallida  et  subinde  rubentia, 
pilis  adpressis  notata.  Pedunculi  unguem  longi,  filiformes  ,  hirsutuli,  ex  axillis  foliorum  superio¬ 
rum  ,  solitarii  aut  gemini.  Calyx  subaequalis  ,  pollicem  longus  ,  hirtulus  ,  profunde  divisus  in  la¬ 
cinias  e  triangulari  subulato-  acuminatis ,  longitudinaliter  multinerviis.  Corolla  sesquipollicem 
longa,  coerulea  aut  pallide  violacea,  extus  pubescens,  tubus  basi  in  gibberum  haud  ita  conspicuum 
extensus ,  sursum  antice  sensim  ampliatus  nec  in  ventrem  tantae  amplitudinis ,  quam  in  G.  spe¬ 
ciosa  ,  caulescente  et  maculata  videmus  ,  effusus ;  limbus  in  lobos  suborbiculares  sectus  ,  quo¬ 
rum  duo  superiores  parum  minores,  erecto  -  patulus.  Stamina  alba,  filamentis  subulatis  glabris, 
antheris  nephroideis  nunc  omnibus,  nunc  per  paria  cohaerentibus,  polline  albo.  Glandulae  circa 
ovarium  minimae,  hemisphaericae.  Ovarii  vertex  liber  conicus,  pubescens 5  placentae  latae,  ubi¬ 
que  ovulis  foetae.  Stylus  longitudine  staminum ,  viridis,  teres.  Stigma  crassum,  capitatum  ,  me¬ 
dio  concavum.  Capsula  non  visa. 

Crescit  in  humo  pingui  uda  super  saxa  ad  montem  Corcovado  et  prope  Tijuca  prae¬ 
dium ,  Prov.  Sebastianopolitanae.  Floret  mensibus  Octobri ,  Novembri.  2|. 

Explic.  Tab.  CCXXVI.  i.  Flos  et  2.  corolla  aperta,  magn.  n. ,  addita  in  Fig.  2.  ovarii  sectione  horizon¬ 
tali  aucta,  ut  carpellorum  situs  appareat.  3.  4.  Stamen  ab  utroque  latere  auctum.  5.  Stigma  valde  a.  6. 
Sectio  horizontalis  ovarii  intra  calycis  fundum  siti  cum  glandulis  perigynis  et  placentis,  m.  a.  7.  Sectio  ver¬ 
ticalis  per  dimidium  calycem,  qua  alterius  placentae  dimidia  pars,  cum  ovulis,  denudatur.  —  Tab.  CCXXVI. 
Eig.  I.  Character  fructificationis  Gloxiniae  ( Sinningiae )  Helleri :  1.  Calyx.  2.  Corolla.  3.  Corollae  basis  cum 
basibus  filamentorum  et  rudimento.  4-  Pistillum  intra  calycem  resectum.  5.  Idem  horizontaliter  dissectum.  O.  m.  n. 

ADNOTATIO.  Illorum  quoque  generum  characteres  heic  addere  ratum  habuimus,  quae  in 
Brasilia  hucusque  nondum  detecta  sunt,  eo  consilio,  ut  totius  familiae,  quae  in  America  sola  in¬ 
digena  videtur,  genera  quasi  uno  obtutu  dispicienda  praeberemus,  in  qua  re  nobis  praeterea 
monendum  est,  Columneam  ac  Treviraniam  nos  multoties  vivas,  Sarmientae  contra  non  nisi 
pauculos  flores  ,  forsan  nondum  plane  evolutos  ,  a  cl.  viro  A.  de  Chamisso  benevole  communica¬ 
tos,  examinasse,  Mitrariam  denique  e  Cavanillesii  opere  solummodo  innotuisse. 

I.  COLUMNEA  Plum.  L.  Sw.  Achimenis  spec.  Patr.  Browne. 

Calyx  inferus,  quinquepartitus.  Corolla  tubulosa,  rectiuscula,  basi  postice  gibba,  ringens, 
labio  superiore  erecto  fornicato,  inferiore  trifido  patente.  Stamina  quatuor  didynama,  anthe- 
kis  connexis;  quinti  postici  rvdimentum.  Glandulae  i — 5  circa  ovarium.  Bacca  unilocularis  ,  pla¬ 
centis  duabus  parietalibus  bilobis,  seminibus  oblongis. 

Caules  flexiles,  erecti  aut  scandentes.  Folia  decussato  -  opposita ,  crassiuscula ,  hirsuta  v.  pu¬ 
bescentia,  subserrata.  Pedunculi  axillares,  solitarii  aut  conferti.  Corollae  coccineae. 

Fructus  bacca  nuncupandus,  quum  virescentium  antea  carpellorum  colorem  in  album  et 
aquoso  - pellucentem  mutet,  atque  deliquescentia  placentarum  funiculorumque  omnino  emollescat. 

Vide,  sis,  characterem  fructificationis  in  Tab.  CCXXFI.  Fig.  II.  e  Columnea  scandente:  i.  Flos. 
2.  Corolla.  3.  Eadem  arte  longitudinaliter  aperta,  et  ipsa  basi  postice,  ubi  stamen  cassum  adstabat,  discissa.  4* 
Pistillum,  cum  apparatu  glanduloso.  Haec  omnia  m.  n.  5.  Ovarium  cum  glandulis,  m.  a.  6.  Idem  horizon- 
taliter  dissectum ,  magis  auctum.  7.  Ovulum ,  summopere  auctum. 

Huic  Columneae  generi  adscribantur :  C.  scandens ,  L.;  C.  hirsuta ,  rulilans,  hispida ,  Siv. ; 
C.  ovata,  Cav. 

II.  TREVIRANIA  Willd. 

Cyp.illa  L’Herit.  Achimenis  spec.  Patr.  Browne.  Columneae  spec.  Lam.  Achimenes  Pers. 

Calyx  ovario  adnatus ,  limbo  quinquepartito  subaequali.  Corolla  infundibuliformis  ;  tubo  pa¬ 
rum  obliquo  basi  postice  gibbo,  limbo  subaequaliter  patente  quinquelobo.  Stamina  quatuor  di¬ 
dynama  ,  antheris  connexis ,  cum  quinti  postici  rudimento.  Ovarium  annulo  cinctum.  Capsula 
sicca,  unilocularis,  semibilocularis  ,  placentis  duabus  parietalibus,  seminibus  plurimis  scobiformibus. 

Herbae  ramosae ,  pubescentes ,  perennantes  ope  stolonum  squamoso  -  amentiformium  hypo¬ 
gaeorum  aut  interdum  ex  axillis  foliorum  provenientium.  Folia  opposita  vel  ternata,  serrata. 
Flores  axillares  solitarii  aut  pauci  aggregati.  Huc,  praeter  T.  pulchellam ,  speciem  jam  diu  no¬ 
tam,  pertinet  altera: 

T.  heterophylla  f,  parce  pilosula,  foliis  oppositis  altero  minore  cordato -ovatis  acuminatis 
grosse  serratis. 

Caulis  digitalis,  spithamaeus  ,  pedalis  et  altior,  adscendens  ,  basi  fibris  plurimis  radicans  et 
passim  instructus  stolonibus  ellipticis  pedicellatis  squamis  subrhombeis  crassis  munitis,  qui  inter¬ 
dum  in  filorum  passim  squamulosorum  speciem  extenuantur  ;  crassitie  pennae  columbinae,  ad  no¬ 
dos,  qui  unum  ad  tres  pollices  distant,  nonnihil  incrassatus,  interque  eos  subflexuosus,  viridis, 

pilis  tenuibus  passim  adspersus.  Folia  opposita  petiolis  semiteretibus  hirsutulis ,  e  cordata  basi 
ovata,  acuminata,  grosse  serrata,  basi  subintegerrima  ,  unum  ad  tres  pollices  longa,  altero  ta¬ 
men  cujusvis  nodi  multo  minore  tres  ad  decem  lineas  longo  ;  qua  quidem  ralione  fit,  ut  folia 

* 

interdum  alterna  atque  stipulas  adesse ,  primo  obtutu  credideris.  Flop.es  solitarii  aut  bini  ex 
axillis  foliorum  superiorum;  atque  dum  alterum  folium  in  nodo  penullimo  multo  diminutum  sit, 
unicus  pedunculus  quasi  terminalis  probe  evolutus,  qui  uti  reliqui  teres,  sursum  nonnihil  incras¬ 
satus,  unguem  longus,  densius  pubescens.  Calyx  subaequalis  trilinearis ,  bypanthio  ovato,  laciniis 
linearibus  acutis  erectis ,  pubescens.  Corolla  tubo  gaudet  ampliore ,  quam  in  T.  pulchella ,  limbi 
lobis  rotundatis  ciliatis ,  colore  (in  siccis)  videtur  coccineo.  Stamina  intra  tubum,  antheris  albis 
connexis.  Annulus  perigynus  postice  altius  tumens  ,  glandulosus  ,  flavus.  Ovarium  vertice  pyra¬ 
midali  liberum.  Stylus  longitudine  staminum  sursum  in  stigma  subclavatum  emarginatum  incras¬ 
satus.  Capsula  rostro  verticali  libera  et  semibivalvis ,  ad  valvularum  margines  subtilissime  pubes¬ 
cens.  Semina  numerosissima ,  fusca  ,  ovata ,  scobiformia. 

Crescit  in  imperio  mcxicano ,  unde  siccam  misit  L .  B.  de  Karwinski ,  amicus  spec¬ 
tatissimus ,  qui  multa  et  egregia  ad  historiam  naturalem  pertinentia  ibidem  collegit  ct  ob¬ 
servavit . 

Videas  characterem  fructificationis  in  Tab.  CCXXVI.  Fig.  II.  e  Trevirania  pulchella :  i.  Calyx.  2.  Co¬ 
rolla.  3.  Flos.  4*  Corolla  aperta  cum  staminibus.  O.  m.  n.  5.  Pistillum  nonnihil  auctum.  6.  Stamen  item 
auctum.  7.  Ovarium  horizon  tali  ter  dissectum. 

IU.  SARMIENTA.  Ruiz  et  Pav. 

Urceolaria  Feuil.  Mol.  (Diandria  Monogynia  Linn.  Syst.  Sex.) 

Calyx  inferus,  limbo  quinquepartito  Subaequali.  Corolla  urceolata,  limbo  quinquelobo  sub- 
aequali.  Stamina  duo  (postica)  perfecta.  Piudimenta  tria:  posticum  subulatum  minus.  Annulus 
hypogynus.  Capsula  unilocularis,  placentis  duabus  parietalibus,  polysperma,  circumscissa?  (ex 
Ruiz.  et  Pav.) 

Herba  ramosa,  radiculis  aereis  scandens,  laxa,  foliis  oppositis  crassiusculis  hirtulis ,  floribus 
longe  pedunculatis  puniceis,  singulis  bibracteatis. 

Explic.  Tab.  CCXIX.  F!g.  II.  Analysis  floris  Sarmientae ,  quam  nomine  repentis  obtulit  cl.  de  Ch amisso, 
descriptam  in  E  inna  ea  V ol.  II.  p.  555.:  1.  Calyx  cum  bracteis.  2.  Flos.  m.  n.  3.  Corolla  in  vertice  juxta  ru¬ 
dimentum  posticum  aperta,  cum  staminibus,  m.  nonnihil  aucta.  4*  Ovarium  annulo  circumdatum,  resecto 
calyce,  m.  n.  Hoc  ovarium  nobis  uniloculare  apparuit  ,  placentis  crassis  bilobis  parietalibus.  5-  Annulus  hy- 
pogynus  magis  auctus.  6.  Staminis  fertilis  apex,  ab  utroque  latere  summopere  auctus.  Stamina,  quae  in 
icone  et  descriptione  Florae  peruv.  chil.  exserta  exhibentur,  ego  quidem  inclusa  inveni,  forsan  ob  aetatem  flo¬ 
ris  minus  perfectam  ,  nam  ea  hac  in  familia  citissime  elongari,  constat. 

IV.  MITRARIA  Cav. 

Calyx  inferus,  limbo  quinquepartito  aequali,  bractea  biloba  mitraeformi  calyculatus.  Corolla 
tubuloso  -  ventricosa ,  limbi  labio  superiore  bilobo  ,  inferiore  trilobo.  Stamina  quatuor  didynama  , 
antheris  discretis  ,  et  quinti  postici  rudimentum.  Bacca  unilocularis ,  polysperma. 

Habitus  Columneae,  cujus  forsan  forma  heteroclita. 

Jam  omnibus,  quae  novimus,  Gesnerearum  generibus  expositis,  illorum  characteres,  quibus 
inter  se  ipsa  differunt ,  tabula  synoptica  tradere  atque  totius  familiae  characterem  addere  ,  consul¬ 
tum  videtur. 

SYNOPSIS  GENEPiUM  GESNER.EAR.UM. 

§  Calyx  ovario  adnatus.  Corolla  semiinfera  (perigyna) : 

Annulus  integer  circa  ovarium',  Corolla  obliqua,  limbo  patente  :  Trevirania  Willd. 

Glandulae  discretae  circa  ovarium  k(  Corolla  recliuscula,  tubulosa ,  basi  quin- 

qucgibbosa:  .  .  .  Gesnera  ex  em. 

Mart. 

„  „  ,,  ,,  Corolla  valde  obliqua ,  campanulato- 

ringens ,  basi  unigibbosa  :  .  Gloxinia  L’Herit. 


§§  Calyx  ovario  adnatus.  Corolla  supera  ;  (folia  alterna  s.  sparsa); 
Annulus  epigynus  crassus  sinuatus  ;  (folia  stipulata) 

Annulus  vel  glandulae  vix  adsunt  .  i 


PlYTIDOrHYLLUM 

Mart. 

Conradia  Mart. 


§§§  Calyx  liber.  Corolla  infera : 

Bacca;  Annulus  hypogynus  ;  Stamina  duo  (postica)  perfecta 

„  „  „  Stamina  quatuor  perfecta ,  rudim.  palaeforme 


Sarmienta  Paxiz  et 
Pav. 

Besleria  ex  em. 
Mart. 


„  Glandulae  hypogynae ;  Antherae  connexae ,  cor.  tubulosa  antice 

ventricosa: 

„  „  ,,  ,,  „  cor.  tubulosa,  ringens , 

labio  postico  fornicato : 

„  „  „  „  liberae ;  (bractea  mitraeformis) : 

Capsula;  Stamen  quintum  nullum;  Cor. valde  obliqua,  campanulato-ringens, 

fauce  ampla: 

,,  Staminis  quinti  rudimentum  „  „  „  campanulato-ringens 

fauce  constricta: 


»  j>  »  » 

»  n  j> 


»  »  j?  » 


„  „  „  campanulata ,  limbo 

subaequali  patulo 
„  rectiuscula,  claviform.  v.  infundi- 
buliform.  Stigma  capitato  -  in- 
fundibuliforme 

„  tubuloso  -  infundibulif.  Stigma  bi- 
lobum : 


Hypocyrta  Mart. 

Columnea  Pium. 
Mitraria  Cav. 

Drymoima  Mart. 
Tapina  Mart. 
Nematantiius  Schr. 

Alloplectus  Mart. 
Episcia  Mart. 

GESNEPiEAE  Cl.  Puchard  ct  Juss. 

C  H  ARACTEPi  DIFFERENTIALIS. 

Calyx  monopliyllus  ,  quinquedivisus.  Corolla  obliqua .  tubo  basi  postice ,  superne  antice 
productiore ,  limbo  quinqucdiviso.  Stamina  quinque  cum  corollae  divisionibus  alterna  ;  summo 
aut  pluribus  abortivis.  Ovarium  uniloculare,  placentis  duabus  parietalibus  bilamellaribus.  Semina 
numerosissima,  in  funiculis  longiusculis,  albumine  copioso,  embryone  orthotropo  axili. 

Herbae  aut  frutices,  saepe  tuberascentes.  Folia  opposita,  aut  verticillata ,  rarius  alterna, 
crassiuscula,  integra.  Inflorescentia  cymosa,  rarius  racemosa.  Pubes  simplex  aut  plerumque  septata. 

CHARACTER  NATURALIS. 

Flores  hermaphroditi,  pertanthio  duplici  completo.  Calyx  aut  inferus  et  omnino  liber, 
aut  ovario  adnatus;  monopliyllus,  quinquedivisus  aut  pentaphyllus,  semper  nonnihil  obliquus, 
laciniis  foliolisve  plus  minus  inaequalibus ,  tribus  superioribus,  duobus  inferioribus,  aestivatione 
plerumque  hinc  longitudinaliter  sibi  imbricatis ;  interdum  coloratus  ;  circa  fructum  persistens. 

Corolla  monopetala;  hypogyna  ,  epigyna  aut  perigyna  ,  semper  obliqua,  in  basi  scilicet  po¬ 
stice  gibba,  in  tubo  contra  atque  in  limbo  antice  magis  producta,  forma  varia,  (tubulosa,  infun- 
dibuliformis ,  campanulatave) ;  fauce  aperta  sed  interdum  constricta  5  limbo  quinquediviso ,  saepius 
subbilabialo  et  ringente ,  divisionibus  binis  posticis  ternis  anticis,  raro  subaequali.  Aestivatio 
quincunciaiis :  labii  inferioris  segmento  medio  ut  plurimum  quam  reliqua  interius  posito. 

Stamina  epipetala ,  plerumque  ex  imo  tubo  corollae  enata,  uniserialia,  cum  segmentis  co¬ 
rollae  alternantia-,  unum,  posticum,  inter  labii  superioris  divisiones  positum,  semper  decuriatum 
subuliforme  vel  dentiforme  aut  (raro)  omnino  deficiens;  quatuor  reliqua  didynama ,  pari  e  labiorum 
commissura  orto  (postico)  dum  omnia  fertilia  sint  semper  minore  minusve  evoluto.  In  alabastro 
haec  stamina  nunc  erecta  et  brevia,  nunc  arcuato -flexa  et  decussando  -  implexa ;  in  flore  aperto 
intra  posticam  tubi  partem  adscendunt.  Antherae  fere  basifixae,  erectae  ,  bilocellares ,  connecti- 
culo  crasso,  locellis  anticis  medio  bivalvibus,  pollen  in  crista  lata  carnosa  ellipticum  secernenti¬ 
bus  ,  saepe  omnes  aut  per  paria  cohaerentes. 

Annulus  glandulosus  aut  pistillo  subjectus  aut  inter  calycem  ovariique  verticem  laterave  im¬ 
missus,  subinde  in  glandulas  quinque  exuberans  Cum  divisionibus  caly cinis  alternantes,  quarum 
duae  posticae  (in  unam  saepissime  confluentes)  reliquis  constantiores. 

Ovarium  e  duobus  carpellis  factum,  posticum  et  anticum  ab  axi  floris  latus  occupanti¬ 
bus,  utroque  margine  porrectis  in  placentas  latas  membranaceas  aut  crassas  carnosas  ovula  cre¬ 
berrima  ope  funiculorum  longiusculorum  in  omni  superficie  gestantes.  Hilus  juxta  basin  lateralis; 
micropyle  terminalis,  nonnihil  impressa.  Stylus  ex  ovario  transiens,  simplex,  filiformis.  Stigma 
infundibuliformi  -  concavum ,  aut  emarginato  -  bilobum,  lobis  dextrorsum  et  sinistrorsum  directis. 

Fructus  plerumque  capsularis,  valvulis  dehiscentia  loculicida  (e  carpellorum  dorso, 
a  parte  postica  ad  anticam  floris)  solvendis,  aut  baccans  ob  parietum,  placentarum  et  funiculorum 
deliquescendam.  Placentatio  mediata ,  funiculis  praelongis ,  apice  saepe  concavis  ibique  seminum 

basin  recipientibus.  Semina  numerosissima,  minuta  et  minima’,  oblonga,  fusiformia  vel  scobifor- 
mia.  Testa  laevigata ,  e  cellulis  densis  prosenchymatosis  facta  (fusca,  purpurea,  rosea);  cum 
membrana  interna  arcte  cohaerens.  Nucleus  semini  conformis.  Albumen  majusculum,  spissum, 
carnosum,  oleosum.  Embryo  intrarius,  axilis ,  orthotropus ,  cotyledonibus  parum  distinctis  in¬ 
cumbentibus  ,  plumula  inconspicua ,  radicula  conica  aut  cylindrica  obtusa. 


Frutices  aut  herbae  ;  saepius  tuberibus  perennantes ,  erecti  vel  decumbentes  vel  parasitice  in 
arboribus  scandentes,  ibidemque  radiculis  aereis  sive  tenaculis  crebris  affixi.  Caulis  basi  teretius- 
culus  ,  simplex  aut  sparse  ramosus ,  rarius  ramis  oppositis,  in  apice  novello  ramisque  saepe  tetrago- 
nus,  medulla  ampla  farctus,  saepe  carnosus,  mollis.  Folia  petiolata ,  opposita  vel  verticillata  , 
raro  sparsa  alternave,  in  petiolos  subinde  decurrentia,  nunquam  in  caules,  integra  sed  rarius 
integerrima,  crassiuscula ,  nervo  medio  superne  plano  venisque  subtus  convexis  prominentibus, 
saturate  viridia,  saepe  purpurata  et  subtus  nitore  singulari  coloreque  roseo  conspicua,  adspersa 
pube  varia  ,  quae  pilis  constat  plerumque  septatis ,  nunquam  ramosis.  Stipulae  rarissimae.  Flo¬ 
res  pedunculati  cum  vel  absque  bracteis.  Inflorescentiae  typus  :  Cyma  axillaris  ,  pedunculo  scili¬ 
cet  medio  sive  centrali  decurtato  et  prius,  quam  reliqui,  efflorescente;  flores  attamen  in  aliis  axil¬ 
lares  solitarii,  rarius  quoque  racemus  SPicAve.  Flores  pulchri,  colore  vario:  coccinei,  punicei, 
violacei,  lilacini,  rosei,  virides,  ochroleuci,  albidi,  albi;  unicolores  aut  maculati  punctative. 
Fructus  :  capsula  sicca  vel  sacca  colorata.  Gemmae  nudae ,  foliis  complicatis ,  densius  tunc  pubes¬ 
centibus. 

Statio  et  habitatio  omnium,  quas  novimus,  Gesnerearum  in  novi  orbis  regionibus  calidis, 
umbrosis,  praesertim  intra  Tropicos  circulos.  Sub  ipso  Aequatore  forsan  frequentius  adsunt.  Vix 
sociatim  degunt,  fere  omnes  sylvestres. 


Qualitas  foliorum  emolliens.  Ad  clavos  exstirpandos  folia  Sarmientae  repentis  adhiberi , 
auctores  sunt  Ruiz  et  Pavon.  Baccae  et  capsulae  baccantes  mucilaginoso -  subdulces,  edules. 
Color  calycum  et  fructuum  nonnullorum  ab  Americae  autochthonibus  in  usum  vocatur ,  ad  tingen¬ 
da  opera  gossypina,  stromata  straminea  aliaque  utensilia  domestica.  Usus  in  medicina  abhucdum 
nullus. 

Propagatio  Gesnerearum  aut  seminibus  fit  aut  tuberibus.  Disseminantur  autem  semina  e  fruc¬ 
tibus  siccis  procidentia  ope  pilorum ,  qui  secus  marginem  valvularum  longa  serie  adstant ;  contra 
fructuum  baccatorum  semina  auferre  et  serere  animalibus  ab  alma  natura  opus  concessum  vide¬ 
tur.  Aves  prae  aliis  mucilagine  subdulci,  qua  illa  involvuntur,  allectae,  vel  gutture  vel  pennis 
deferent  alio.  Tuberum  vero  duplex  est  ratio:  alia  nimirum  (e.  g.  in  Gesnerct ,  Gloxinia,  Ta- 
pinct ,  Besleria  pulchella  rei.)  magna  et  solida  in  parvos  nodulos  aut  in  ramos  tuberascentes , 
radiculis  passim  munitos,  quotannis,  dum  herba  jam  emortua  est,  elongantur  tandem  radicantes 
ab  ipsa  matre  solvendos  atque  novam  prolem  edentes;  alia  stolonum  squamatorum  s.  amentifor- 
mium  specie  e  radicibus,  immo  ex  herbae  axillis,  pullulascunt  (in  Trevirania').  Caeterum  vero- 
simile  videtur,  vel  illorum  generum  nonnulla,  in  quibus  tubera  hypogaea  nondum  observata  sunt, 
hoc  apparatu  propagari. 

OBSERVATIO  I.  Posteaquam  examinavimus,  quibus  characteribus  Gesnerearum  genera  fa¬ 
miliaque  innitantur,  jam  de  paucis,  quae  illis  sunt  peculiaria,  fusius  tractare  libet.  Primum  vero 
in  eam  animum  advertimus,  quae  omnibus  plus  minusve  solemnis  est,  florum  obliquitatem.  In  tanta 
autem  multiformium  florum  copia  nullum  sane  exstat  exemplum  ,  quo  probetur  evidentius ,  na¬ 
turam  in  condendis  floribus  polaritatem  quandam,  sive  per  opposita  locorum  actionem,  pro  lege 
habere.  Quo  magis  enim  corollae  tubus  in  ipsa  basi  postice  porrigitur,  eo  largius  in  prona  parte 
efunditur;  atque  haec,  e  quibus  constituitur,  partium  directio  ita  instituta  est,  ut  ratione  habita 
baseos  floris  (quam  apparatu  glanduloso  circa  ovarium  horizontaliter  protuberante  indicatam  existima¬ 
veris)  varios  in  variis  generibus  angulos  sequatur.  Ita,  exemplum  ut  afferam,  in  Columneae  et  Ges - 
nerae  generibus  corollae  directio  parum  recedit  a  linea  versus  ovarii  basin  ad  perpendiculum  de¬ 
ducta  (io°  —  20°);  Treviraniae  corolla  angulo  declinatur  circiter  3o°;  jam  majori  tandem  Glo- 
xiniae  ,  T apinae  et  Nematanthi ,  ita  ut  corollae  orificium  ad  latus  eo  magis  inclinetur,  quo 
evidentius  ab  ovarii  axi  ipsius  axis  declinatur.  Pendet  vero  a  singulari  hac  corollae  obliquitate  et 
calycis  et  genitalium  obliquitas  diversis  in  generibus  diversa.  Stamina  quiclem,  uti  in  Scrophula- 
rinis  pluribusque  aliis  Monopetalis  observas,  ex  inferiore  corollae  parte  in  universum  adscendunt, 
stylumque,  qui  plerumque  in  suprema  corollae  sive  postica  parte  extenditur,  decussant.  Quo  evi¬ 
dentius  vero  haec  ipsa  partium,  quae  calycem  et  corollam  constituunt,  atque  staminum  obliqua 
directio  irregularitatem  floris  postulat,  eo  magis  mirum,  corollae  resupinationem  in  hac  familia 
nondum  esse  inventam ,  sed  omnium ,  quae  hucusque  innotuerint  ,  generum  corollam  ita  esse 
comparatam  ,  ut  in  parte  postica  duae  limbi  divisiones ,  in  antica  tres  porrigantur.  Attamen  no¬ 
tatu  dignum  videtur,  Sarmientam,  quae  staminibus  gaudet  non  quatuor  sed  duobus  tantummodo , 
postica  rite  evolvere,  antica  contra  decurtare  (pariter  ac  in  Gratio/a ,  una  cum  corollae  resupi- 
natione,  accidere  jam  supra  p.  19.  monuimus.)  In  hoc  igitur  genere  a  communi  Gesnerearum 
lege  recedit  formatrix  Natura  ,  quippe  quae  stamina  antica  s.  inter  labii  quasi  inferioris  lobos 
enata  posticis  s.  ex  utriusque  labii  commissura  oriundis  creavit  longiora;  et  hac  ipsa  quidem,  ut 
infra  monebimus ,  conditione  Cyrtandraceae  a  Gesnereis  recedunt.  Sunt  praeterea  alia  nonnulla 
quoad  staminum  conditionem  ,  quibus  inhaerendum  nobis  videtur.  Primum  igitur  id  singulare 
est  in  illorum  structura,  quod  e  basi  dilatata  et  compressiuscula  sursum  in  teretem  formam 
abeant ;  dein ,  quod  versus  apicem  per  paria  arcuentur  et  conniveant ,  a  qua  lege  nullam  aberra¬ 
tionem  observavi,  nisi  in  Rytidophyllo ,  cujus  stamina  anisogenea  saepe  cohaerent.  In  alabastro 
stamina  juniora  aliis  sunt  erecta  stricta  et  in  pyramidem  quasi  connivent  (e.  g.  in  Alloplecto ,  Drymo- 
nia ,  Columnea ),  aliis  (v.  g.  Gesneris)  jam  ab  initio  curvata  et  flexa ;  mire  implexa  seseque  invicem 
quasi  laquentia  praesertim  post  peractam  grossificationem  inveniuntur.  Illo  quidem  stadio  antherae  in¬ 
ter  se  nondum  connexae,  licet  in  hemisphaerii  vel  in  pyramidis  speciem  invicem  conspirent :  tum  in  altio- 
rem  floris  plagam  deferuntur,  atque  exsudante  e  connecticulis  crassis  glandulosisque  subviscidulo  latice 
cohaerere  incipiunt,  tandem  apertae  pollen  per  utrumque  latus  effundunt  eoque  adjutore  magis  magisque 
conglutinantur,  filamentis  vero  longioribus  nonnihil  succrescentibus  in  anticam  floris  faciem  deflexae 
orbiculum  efformant ,  qualem  in  pluribus  Gesnerearum  generibus  post  grossificationem  videmus 
perstantem.  Pollen,  quod  intra  has  antheras  e  lata  crassaque  crista  pollinifera  pullulascit,  ellip¬ 
ticum,  aut  hinc  sulculo  notatum,  aut  omnino  integrum,  semipellucidum  est,  colore  albo,  atque 
ratione  habita  aliorum  vegetabilium  haud  ita  magnum.  Stamen  quintum  cassum  in  plerisque  par¬ 
vum,  in  nonnullis  tam  minutum  est,  ut  accuratiore  indagatione  indigeat,  quin  observatorem  fu- 

giat  ;  ortum  vero  capit  fere  iu  omnibus  (exceptis  Sarmienta,  Mitraria  et  Besleria )  ex  infimo 
tubi  corollini  margine.  —  Quod  ad  pistillum  attinet,  situ  vario:  superum,  semisuperum  aut  infe¬ 
rum  obviam  venit ;  structura  autem  cum  plurimarum  familiarum  e  Monopetalorum  serie  (e.  g. 
Solanearum,  Scrophularinarum,  Orobanchearum ,  Cyrtandracearum ,  Pedalinarum ,  Bignoniacea- 
rum  rei.)  convenit  id  eo,  quod  e  duobus  carpellis  conferruminatum  est,  anticum  et  posticum  a  flo¬ 
ris  axi  latus  occupantibus,  qua  quidem  structura  fit,  ut  placentae  s.  foliorum  pericarpicorum  veri 
margines  in  dextro  et  sinistro  ab  axi  floris  porrigantur.  Pauca  vero  inter  innumera  plantarum 
sunt  genera  ,  quibus  probentur  luculentius  ea  ,  quae  de  folii  in  fructum  mutati  natura  eximie  dis¬ 
seruit  cl.  R.  Broivn ,  nam  cujusvis  folii  pericarpici  margo  in  placentam  tumet  a  vicinis  remotius- 
culam  et  distinctam  ,  ita  ut  certa  periodo  placentas  quatuor  in  quovis  ovario  adesse  recte  dixeris; 
(eandem  inter  plantas  nostrates  structuram  offerunt  Orobanches  species,  quas  cl.  IVallroth  Ospro- 
leontes  salutavit.)  Quarum  quidem  placentarum  directione  in  pronam  et  supinam  a  floris  axi  par¬ 
tem  fit ,  ut  fructus  in  unilocularem  abeat ,  dum  in  pluribus  aliis ,  quae  Gesnereis  affinitate  jun¬ 
guntur  familiis,  placentae  centrum  petunt  ideoque  in  dissepimentum  confluentes  fructum  exhibent 
bilocularem.  Caeterum  pro  certo  nostrae  familiae  charactere  habendae  sunt  organi  foeminei  aliae 
notae:  dehiscentia  nimirum  loculicida  s.  e  dorso  carpellorum  in  postico  et  antico  floris  latere 
(qualem  in  Orobancheis  et  in  Pedicularinis  videmus),  et  stigmatis,  dum  divisum  sit,  in  dextrum 
atque  sinistrum  latus  directio  (pariter  in  Orobancheis  observanda,  aliis  e  contrario  ,  e.  g.  Labia¬ 
lis,  Acanthaceis  rei.,  haud  solemnis).  Hunc  vero  partium  stigmatis  situm  vix  miraberis,  dum, 
originem  hoc  organum  debere  cellulis  e  folii  pericarpici  margine  pullulascentibus  atque  in  supe¬ 
riore  illius  parte  ipsarum  placentarum  formationem  quasi  repetentibus,  tecum  perpenderis.  Si¬ 
quidem  in  hac  familia  placentae  in  crassissimos  lobos  aut  in  amplas  lamellas  saepius  tumescant , 
stigma  jam  in  crassiuscula  crura  extendi,  jam,  his  coalescentibus,  infundibuli  ad  floris  latera  dex¬ 
trum  et  sinistrum  nonnihil  compressi  speciem  nancisci ,  naturae  consonum  est.  —  Quod  vero  denique 
apparatum  glandulosum  attinet,  secundum  varios  adhaesionis  calycinae  modos,  hypogynum,  peri- 
gynum  aut  epigynum ,  opiniones  virorum  illustrium ,  Turpinii  et  R.  Brownii ,  amplexus  atque 
diplostemoniam  pro  typica  in  flore  completo  lege  habens,  illum  secundi  orbis  s.  ambitus  staminei 
vices  explere  existimo,  qualem,  dum  prior  epipetalus  sit,  e  profundiore  in  flore  plaga  ortum  ca¬ 
pere  ,  multis  aliis  e.  g.  Caryophyllaceis  ,  constat.  Quodsi  hanc  secundi  orbis  staminei  dignitatem 
statueris,  haud  mirum  erit,  illum  in  postica  floris  parte  largius  exuberare  ,  nam  partium  evolu¬ 
tionem  alternis  vicibus  nunc  in  postica  nunc  in  antica  floris  parte  evidentiorem  esse  probatur: 
calyce  superne  trifido,  inferne  bifido,  corolla  superne  bifida,  inferne  trifida,  staminibus  superne 
brevioribus ,  inferne  binis  longioribus ,  ita  ut  recte  pro  evolutionis  in  flore  gradu  pronationem 
et  supinationem  alternare  dixeris.  Ab  hac  vero  lege,  quae  in  Gesnerearum  floribus  obtinet ,  Na¬ 
tura  formatrix  deflecteret,  dum  ordinem  inverteret,  et  veram  resupinationem  exhiberet:  calyci  su¬ 
perne  duas ,  inferne  tres  divisiones  concedendo  et  sic  porro ,  cujus  rei  exemplum  lectori  propo¬ 
suimus  in  Tabulae  CCXX1II.  III. figura  i.  ficta,  qua  labium  corollae  superius  trifidum,  inferius 
bifidum  vides  ,  stamina  in  postica  floris  parte  supra  pistillum  sursum  arcuatum  deflexa  ,  glandu¬ 
lam  denique  hypogynam ,  quae  orbis  staminei  secundi  quasi  primum  sistit  articulum ,  in  antica 
floris  parte  positam.  Huic  denique  figurae  aliam  adjecimus  e  Tapiua  barbata  mutuatam,  III.  2., 
qua  probare  velimus  ,  apparatus  glandulosi  indolem  esse  pentameriam ,  partibus  scilicet  tribus  po¬ 
sticis  (quarum  media  hic  minus  evoluta  spectatur)  duabus  vero  anticis. 

OBSEPiVATIO  II.  Jam  nunc  Gesnerearum  cum  aliis  familiis  affinitatem  breviter  perstrin¬ 
gere  in  animo  est.  Sunt  autem,  quibus  prae  aliis  comparari  possunt  sequentes:  Orobancheae  , 
Scrophularinae ,  Bignoniaceae ,  Acanthaceae,  Pedalinae,  Cyrtandraceae  et  Campanulaceae.  Oro- 
bancheis  plurimae  notae  competunt ,  quibus  cum  illis  convenire  videantur ,  praesertim  in  calyce  , 
corolla  atque  in  fructu,  item  e  duobvis  foliis  conflato,  uniloculari ,  placentis  parietalibus  numero- 
sissimisque  seminibus  donato  atque  a  postico  in  anticum  latus  bipartibili.  Quantum  vero  et  ha¬ 
bitu  et  vivendi  ratione  inter  se  differant  vix  monendum  censeo.  Notam  systematicam ,  qua  utram¬ 
que  familiam  distinguemus,  seminum  fabrica  spondet:  Gesnereis  nimirum  embryo  est  subcylindri- 
cus,  axilis,  homotropus ,  ratione  seminis  majusculus,  Orobancheis  contra  subsphaericus ,  excentri- 
cus  ,  heterotropus  ,  minutissimus;  aliam  pollen  exhibet,  quod  in  Gesnereis  ellipticum  hinc  sulculo 
notatum ,  in  Orobancheis  vero  exacte  globosum  integerrimumque.  Utinam  et  alias  haberemus , 
praeter  tantae  minutiei ,  notas ;  sed  nullam  invenio ,  qua  absolutum  discrimen  exhiberetur.  Haec 
duo  solummodo  adjiciam ,  placentationem  ovulorum  in  Gesnereis  fieri  ope  funiculorum  longorum , 
in  Orobancheis  esse  immediatam,  atque  apparatum  illum  glandulosum,  quem  per  omnia  fere  Ges¬ 
nerearum  genera  in  discum  glandulasve  exuberantem  videmus  praesertim  in  postica  parte  floris, 
in  Orobancheis  vix  nisi  tenui  massa  glandulosa  indigitari  ovarii  fundo  passim  circumfusa ,  hoc  vero 
organon  basi  antica  turgescere  in  callum  ab  ipso  in  nubili  planta  vix  discretum,  postea  in  squa¬ 
mulam  submembranaceam  extenuandum  atque  exsiccandum.  Caeterum  in  Gesnereis  stamen  quin¬ 
tum  posticum  nobis  nunquam  occurrit  reliqua  dignitate  aequans  semperque  anantherum  dum  in 
Orobanches  genere  non  solum  saepenumero  perfectum  inveniretur,  (cujus  praeterea  florem  hexa- 
merium  nobis  obtulit  cl.  Schimper,  qui  de  floribus  monstrosis  summa  industria  satagit.  Ut  hunc, 
de  quo  egimus  ,  Orobanchearum  cum  Gesnereis  nexum  lectori  icone  illustraremus ,  Lctthraccte 
Squctmariae  analysin  in  Tabulae  CCXXVI.  III.  exhibuimus,  ubi  i.  flos,  2.  idem  apertus,  m. 
a.  3.  pistillum  ,  4.  pars  ovarii.  Caeterum  de  structura  seminum  Gaertneri  aureus  liber  adeatur^ 
cujus  de  Orobanche  et  Lathraea  figuras  accuratissimas  probamus.)  —  Quae  Orobancheis  summa 
affinitate  nectuntur,  Scrophularinae  earumque  quae  Pedicularinearum  nomine  distinguitur  pars, 
a  Gesnereis  recedunt  praesertim  :  fructu  biloculari  atque  placentis  centralibus  instructo.  —  Bigno¬ 
niaceae  eodem  charactere,  porro  albuminis  defectu  summaque  in  cotyledones  latas  radiculamque 
minimam  embryonis  evolutione  differunt.  —  Acanthaceae  fructus  bilocularis  structura,  seminum, 
quae  subdefinito  numero  adsunt,  placentatione,  albuminis  defectu,  staminum  pari  postico  eviden¬ 
ter  nobiliore,  antherarum  locellis  inaequalibus,  alia  ut  sileam,  valde  recedunt.  — •  Pedalinae,  qui¬ 
bus  et  Martyniam  et  Sesamum  accenserem ,  seminum  exalbuminosorum  numero  subdefinito  at¬ 
que  fructus  indole  quasi  drupacea  facile  distinguuntur.  —  Cyrtandraceae  autem,  quas  b.  Jack 
constituit  et  cl.  D.  Don  Didymocarpearum  nomine,  aucto  simul  charactere,  tradidit,  tum  foliorum  pe- 
ricarpicorum  eximia  in  margine  protensione  et  circumvolutione,  fructum  quadrilocularem  simulante, 
tum  seminis  structura  atque  directione  diversae  videntur.  Albumen  scilicet  deficit  atque  embryo,  auctore 
cl  .Don,  inverso  gaudet  situ.  Attamen  neminem  fugiet,  hanc  quidem  familiam,  cui  potius  quoque  quam 
Gesnerearum  Piamondam  adnumerare  velimus ,  praeter  fructificationem  et  habitu  et  vivendi  ratione 
non  solum  nostrae,  quam  illustravimus,  familiae  summopere  accedere,  sed  quoad  distributionem 
super  orbem  terrarum,  quodammodo  opponi,  ita  ut  altera,  novo  orbi  adscripta,  alteram  in  an¬ 
tiquo  indigenam  ibidem  quasi  exhibeat  et  vice  versa.  In  paucis ,  quae  examinare  contigit  ,  Cyr- 
tandracearum  floribus  invenimus,  illos,  dum  staminibus  gaudeant  quatuor  evolutis,  postica  decurtare 

et  antica  longius  producere  eadem  ratione,  ac  in  plerisque  Monopetalis  irregularibus  habemus, 
at  contra ,  dum  bina  solummodo  ferant  stamina  fertilia ,  postica  item  minus  evoluta  perstare  et 
antica  esse  antherifera  ,  quam  quidem  rationem  in  Sarmienta ,  Gesnerea  diandra ,  inversam  esse 
jam  adnotavimus.  —  Quod  tandem  cum  Campanulaceis  affinitatem  attinet,  eo  praesertim  possunt 
cum  Gesnereis  comparari,  quod  ipsarum  calyx  cum  ovario  varia  conditione  cohaereat,  et  quod 
folia  pericarpia,  licet  in  plures  loculos  concrescant,  marginibus  alte  promissis  aeque  ac  Gesnerea- 
rum  magnam  ferant  copiam  ovulorum.  Haec  de  illustranda  Gesnerearum  familia  sufficiant. 

LXXXXVIII.  WITHERINGIA  LHerit.  Schreb.  Kunth. 

PENTANDRIA  Monogynia  Linn.  Syst.  Sex.  Familia:  SOLANEAE  Juss. 

CHARACTER  DIFFERENTIA  LIS. 

Calyx  quinque -vel  quadrifidus.  Corolla  rotata,  tubo  brevi,  limbo  quinque- 
vel  quadrifido.  Stamina  quinque,  rarius  quatuor.  Antherae  inter  se  liberae,  con- 
niventes,  longitudinaliter  dehiscentes.  Stigma  subcapitatum.  Bacca  bilocularis,  po- 
lysperma,  calyce  persistente  cincta.  Semina  lenticularia,  in  placentis  dissepimen- 
to  adnatis. 

CHARACTER  NATURALIS 

hujus  generis,  quum  a  citatis  auctoribus  jam  fusius  sit  traditus,  in  pauca  addendo 
nobis  adquiescendum  est.  Corollae  aestivatio  est  subvalvularis ,  laciniis  sibi  secus 
margines  adplicitis.  Tubus  minimus  in  fornices  quatuor  vel  quinque  parum  conspi¬ 
cuas  imprimitur,  quae  cum  staminibus  alternant.  Stamina  in  alabastro  erecta  sunt  at¬ 
que  conniventia.  Filamenta  ima  basi  dilatata  in  membranulam  pertenuem ,  hac  me¬ 
diante  monadelpha  ovarium  cingunt ,  quod  annulo  glanduloso  inaequali  angusto  cir¬ 
cumdatur.  Stylus  ovario  insertus  indeque  plus  minibus  facile  delabens,  sursum  cla¬ 
vatus,  forma  varia,  nunc  filiformis,  nunc  conum  inversum  referens.  Stigma  glan¬ 
dulosum.  Semina  structura  seminum  Solani. 

Habitus:  Arbusculae,  frutices  aut  herbae,  ligno  molli,  medulla  ampla,  ramis 
oppositis  vel  alternis,  ad  nodos  incrassatis,  foliis  sparsis  aut  admoto -geminatis,  al¬ 
tero  tunc  saepe  minore,  venis  subalternis  alte  intra  marginem  combinatis  nervoque 
medio  inferne  prominulo  firmatis,  gemmatione  nuda.  Inflorescentia  alaris  vel  extra- 
axillaris,  floribus  solitariis  aut  racemosis  subumbellatisve.  Corollae  albidae,  roseae, 
flavidae,  virescentes  aut  coeruleae. 

Statio  et  Habitatio:  Genus  per  omnem  Americam  tropicam  diffusum,  locis 
ruderatis,  asperis,  apricis  vel  in  umbrosis  degens,  diversa  soli  conditione  et  eleva¬ 
tione  gaudens,  saepe  sociale. 

ADNOTATIO.  Nonnullas  hujus  generis  species  descriptionibus  ac  figuris  illustrare  suscepimus 
eo  praesertim  consilio,  ut  pistilli  staminumque  structuram  inusitatam  exhiberemus,  quae  in  illis 
obtinet,  in  7V.  Diplocono  ita  comparatam,  ut  facile  pro  distincti  generis  typo  habeas. 


i.  WITHERINGIA  PICTA,  f  Tab.  CCXXVII. 

W.  arborescens;  ramis  ramulisque  patulis  foliisque  lato -ovatis  breviter  acumi¬ 
natis  basi  acutiusculis  pilosis  viscidulis,  pedunculis  solitariis  aut  nonnullis  aggregatis 
axillaribus  quam  folia  brevioribus,  laciniis  calycinis  lanceolatis,  corollinis  antheras  li¬ 
neares  quadruplo  superantibus. 

Arbores  sex-  ad  octopedales.  Truncus  unum  vel  duos  pollices  diametro  aequans,  epidermide 
cinerascenti  -  flavida  laevigata.  Rami  late  et  subhorizontaliter  patentes ,  ad  ramificaliones  incrassati, 
medulla  ampla  farcti  ideoque  fragiles.  Ramuli  subalterni,  plerumque  sursum  directi,  teretes ,  aeque 
ac  partes  herbaceae  omnes  dense  pilosuli ,  pilis  sub  lente  septatis  ,  albidis  patulis ,  liquorem  tenuem 
unguinosum  secernentibus.  Folia  alterna,  interdum  decuriatione  ramuli  lateralis  quasi  gemina» 
altero  tunc  minore,  pctiolata ,  petiolis  unguem  ad  sesquipollicem  longis  teretiusculis  superne  te¬ 
nui  sulco  exaratis,  lato -ovata,  apice  in  acumen  breve  derepente  attenuata,  basi  fere  rotundata 
attamen  in  petiolos  breviter  acuteque  decurrentia,  margine  integerrima  aut  nonnihil  repando -den¬ 
ticulata ,  magnitudine  admodum  varia,  unum  ad  quinque  pollices  longa,  pollicis  duas  tertias  par¬ 
tes  ad  tres  pollices  cum  dimidio  lata,  tenuia,  nervo  medio  venisque  subalternis  intra  marginem 
sinuato  -  combinatis  subtus  prominentibus  firmata.  Pedunculi  ex  alis  foliorum,  nunc  solitarii  nunc 
terni,  quaterni  quinive  congesti,  iique  longitudine  diversi,  dimidii  ad  duorum  pollicum,  erecti, 
filiformes,  fructiferi  sursum  incrassati,  pilis  patentibus  muniti,  quales  descripsimus.  Calyx  sub  an- 
thesi  patens,  semipollicaris ,  quinquepartitus,  laciniis  lanceolatis  acutis,  nervo  medio  excurrente, 
praesertim  in  exteriore  facie  et  ad  oras  pilosus  pilis  septatis ,  articulo  ultimo  plerumque  contracto 
in  glandulam  quasi  opacam.  Corolla  diametro  subpollicari,  pilis  minutissimis  praesertim  in  facie 
exteriore  adspersa  ;  alba,  ad  faucem  punctis  maculisque  parvis  violaceis  picta;  tubus  brevissimus, 
inflato -cylindricus  atque  infra  lacinias  limbi  in  fornices  quinque  vix  ac  ne  vix  quidem  distinctas 
impressus;  limbus  patens,  calycem  duplo  superans,  laciniis  lato  -  lanceolatis  acutiusculis,  nervo 
medio  et  duobus  lateralibus  ex  anastomosi  venarum  tubi  oriundis.  Stamina  cx  apice  tubi  ibique  in¬ 
serta  filamentorum  subulatorum  basibus  transverse  dilatatis  sibique  invicem  fere  contiguis,  corolla 
triplo  aut  quadruplo  breviora.  Antherae  fere  basifixae,  lineari- oblongae ,  obtusae,  conniventes  , 
flavae.  Annulus  hypogynus  tenuissimus,  glandulosus,  flavidus.  Ovarium  globosum,  glabriuscu- 
lum,  biloculare ,  placentis  septo  adnatis  sursum  et  deorsum  in  flore  directis,  ovula  numerosissima 
sessilia  continentibus.  Stylus  e  basi  attenuata  clavatus  ,  ovarium  duplo  triplove  superans  ,  viridis , 
terminatus  stigmate  capitato  glanduloso  gynizo  humecto,  concolori.  Bacca  ovato  -  globosa,  magni- 

tudine  globuli  sclopetarii,  flavescens,  calyce  erecto  suffulta.  Semina  in  placentis  carnosis,  lenti¬ 
cularia,  testa  scabrida  subcartilaginea  helvola,  membrana  interna  tenui  alba,  albumine  subcor- 
neo ,  embryonem  hippocrepicum  involvente. 

Crescit  in  montibus ,  ad  vias ,  aggeres ,  locis  apricis ,  et  in  sylvis  caeduis  prope  Seba- 
stianopolin,  similibus  que  locis  in  Serra  do  Mar  et  prope  oppidum  S.  Joao  cHElRey ,  Prov. 
Minarum.  Floret  Augusto ,  Septembri ,  Octobri  ,•  fructificat  primis  anni  mensibus,  fi 

Explic.  Tab.  CCXXVII.  i.  Calyx.  2.  Flos.  3.  Corolla  cum  staminibus  aperta.  O.  m.  n.  4.  5.  Stamen 
separatum  ab  utraque  facie.  6.  Pistillum,  m.  n.  7.  Idem  auctum.  8.  Fructus  immaturus,  in  calyce  reflexo. 
9.  Fructus  maturus,  calyce  discerpto.  10.  Idem  verticaliter  et  horizontaliter  dissectus,  ut  placentae  et  semina 
appareant.  11.  Semina  duo.  O.  m.  n.  12.  Semen  auctum.  13.  Idem  dissectum,  ut  albumen  et  embryo  in 
conspectum  veniant. 


2.  WITHERINGIA  DIVARICATA,  f  Tab.  CCXXVIII. 

W.  suffruticosa ,  tota  subtiliter  pubescens;  foliis  ovato- lanceolatis  ovatisve  acu¬ 
minatis  basi  subrotundatis,  racemis  simplicibus  paucifloris  alaribus  folia  superantibus, 
laciniis  calycinis  ovatis  acutis,  corollinis  antheras  inflatas  lanceolalas  duplo  su¬ 
perantibus. 

Suffrutex  quatuor  quinqueve  pedes  altus,  ramis  divaricatis  plerumque  oppositis,  ad  nodos 
incrassatis,  uti  partes  herbaceae  adspersis  pube  tenui  e  pilis  septalis  constante,  tandem  evanida. 
Ramuli  pariter  divaricati,  teretiusculi ,  crassitie  pennae  anserinae,  apice  plerumque  ramuligeri, 
altero  ramulo  terminali  minore.  Folia  sparsa,  saepius  tamen  ita  admota  ut  geminata  immo  ter- 
nata  recte  diceres ,  nodis  nonnihil  intumidis  enata ,  petiolata  ,  petiolis  unguem  vel  pollicem  longis 
teretiusculis  cum  tenui  canaliculo  in  facie  superiore,  ovato  -  lanceolata  vel  ovata,  dum  geminata 
altero  saepius  in  descriptam  formam  elongato  altero  fere  duplo  breviore  atque  mere  ovato,  apice 
in  acumen  longiusculum  et  acutum  producta,  basi  fere  rotundata,  margine  integerrimo,  pube  te¬ 
nui  adspersa  atque  ciliata,  tandem  glabrescentia,  unum  ad  quatuor  pollices  longa.  Racemi  e  bi¬ 
furcatione  alares,  quam  vicina  folia  longiores,  sed  a  ramulis  longitudine  superati,  quo  apparet 
esse  ipsos  ramos  terminales ,  progrediente  lateralium  evolutione  cohibitos.  Pedunculus  teres ,  duos 
ad  sex  pollices  longus,  floribus  quatuor,  sex,  ad  decem  sursum  efflorescentibus  instructus,  post 
anthesin  ,  quum  inferiores  plerumque  cassi  defluerent ,  cicatriculis  a  lapsu  pedicellorum  notatus. 
Pedicelli  subnutantes,  unguem  circiter  longi.  Calyx  tres  lineas  longus,  laciniis  ex  ovato  acumi¬ 
natis,  ciliatis  et  saepe  serrulatis.  Corolla  calycem  quadruplo  fere  superans  ,  alba  ,  aut,  dum  planta 
in  umbrosis  enascebatur,  virescens,  laciniis  lanceolatis  acutis,  nervorum  decursu  uti  in  specie 
praecedente  descripsimus,  pube  tenuissima.  Stamina  quam  corolla  parum  breviora,  filamentis 
virescenti- albidis,  basi  membrana  tenuissima  connexis,  sursum  in  connectivum  magnum  inflatum 
abeuntibus,  antheris  lanceolato  -  subtetragonis  oblusis  ventricoso  -  turgidis  flavis,  polline  minuto 
albido  foetis.  Pistilli  structura  uti  in  praecedente.  Fructus  non  observatus. 

Crescit  in  sylvis  supra  tractum  montium  Serra  do  Mar  dictum ,  prope  Mineiro  rei. , 
unde  ve/'sus  campos  in  valle  fluvii  Paraibae  descenditur ,  altitudine  s.  O.  circiter  1200  ped. 
Florebat  Decembri,  fi 

Explic.  Tab.  CCXXVIII.  1.  Flos.  2.  Pistillum,  annulo  circumdatum,  in  calyce.  3.  Corolla  cum  stami¬ 
nibus,  explanata,  m.  n.  4-  5.  Stamen  separatum  ab  utroque  latere.  6.  Pistillum  in  calyce.  7.  Ovarium  me¬ 
dio  dissectum.  O.  m.  a. 

3.  WITHERINGIA  DIPLO CONOS,  f  Tab.  CCXXIX. 

W.  suffruticosa ,  glabra;  foliis  ovatis  acuminatis  basi  cordatis,  racemis  alaribus 
foliis  longioribus ,  laciniis  calycinis  ovatis  acutis ,  corollae  semiquinquefidae  laciniis 
triangularibus  antheras  ovatas  ventricosas  apice  glandulosas  duplo  superantibus,  pi¬ 
stillo  conum  inversum  in  cono  referente. 

Suffrutex  tres  vel  quatuor  pedes  altus.  Caules  plures,  flexuosi,  teretes,  basi  digiti  mini¬ 
mi  crassitie,  uti  tota  planta  glabri,  dichotomo  -  ramosi,  ad  ramificationes  nonnihil  intumidi.  Rami 
patentes,  flexuosuli,  iterum  ramulosi,  ad  divisiones  parum  incrassati.  Folia  sparsa,  interdum 
admotione  gemina,  altero  tunc  minore,  ovata  aut  lato -ovata,  subinde,  ast  rarius,  oblongo  -  ovata  , 
sed  semper  basi  cordata  et  apice  longiuscule  et  acute  acfiminata,  petiolis  semiteretibus  superne 
leviter  canaliculatis  affixa,  integerrima  vel  subtiliter  repanda,  obscure  et  nitide  viridia,  sesquipol- 
licem  ad  tres  pollices  longa,  dimidium  ad  sesquipollicem  lata.  Racemi  ex  alis  ramulorum,  surrecti 
atque  tandem  scorpioideo  -  arcuati  ,  continentes  flores  octo  ad  duodecim,  quorum  plurimi  cassi  so¬ 
lent  defluere.  Pedunculus  teretiusculus.  Pedicelli  unguem  longi ,  filiformes  ,  lapsu  basin  perbre¬ 
vem  ,  dentiformem  relinquentes,  plures  saepe  unilaterales,  infra  flores  nonnihil  incrassati.  Flores 
magnitudine  Solani  tuberosi.  Calyx  in  lacinias  sectus  quinque  ovatas  triangulari  -  acutas  ,  quam 
corolla  triplo  aut  quadruplo  breviores ,  lente  conspectas  margine  denticulatas.  Corolla  facta  e 
substantia  spissiore  quam  in  praecedentium  specierum ,  roseo  -  testacea  cum  nervo  medio  violaceo , 
aut  tota  violascens,  ad  medium  usque  secta  in  lacinias  triangulares,  eo,  quod  minus,  quam  affi¬ 
nium  specierum  profunde  est  divisa,  fundum  quasi  ventricosum  exhibens.  Stamina  dimidiae  corol¬ 
lae  circiter  longitudine.  Filamenta  basi  in  membranam  crassiusculam  ovarium  cingentem  connata, 
complanata,  dorso  glandulosa  apiceque  glandulam  orbicularem  biimpressam  ferentia.  Antherae 
omnino  introrsum  adnatae,  locellis  ventricosis  ,  violascentes.  Annulus  tenuis,  glandulosus,  flaves¬ 
cens  ,  ovarium  basi  cingens.  Pollen  globosum.  Ovarium  conicum ,  glabrum ,  biloculare ,  placen¬ 
tis  sursum  et  deorsum  in  flore  directis  ovula  plurima  continentibus.  Stylus  ex  apice  ovarii  ob- 
conicus,  ipsum  et  figura  et  magnitudine  aequans,  terminatus  stigmate  antheras  exsuperante,  plano 
vel  concaviusculo  intus  glandulas  duas  orbiculares  convexas  continente.  Fructus,  quem  maturum 
non  vidi  ,  videtur  bacca  bilocularis  ,  seminibus  pluribus  receptaculo  centrali  affixis. 

Crescit  inter  sepes  et  in  sylvis  caeduis  ad  Tijuca  et  alibi  prope  Sebastianopolin ,  nec 
non  in  tractu  montium ,  Serra  do  Mar  dicto.  Augusto  ad  Novembrem  florebat,  fi 

Flores  odorem  melleum  spirant. 

Explic.  Tah.  CCXXIX.  i.  Flos  et  2.  calyx,  m.  n.  3.  Corolla  cum  staminibus,  duplo  aucta.  4.  Pistil¬ 
lum  in  calyce,  magis  auctum.  5.  Ovarium  horizontaliter  dissectum,  nonnihil  magis  auctum.  6.  Stamen  ab 
utroque  latere,  maxime  a.  7.  Pollen  m.  a. 


OBSERVATIO.  In  Solanearum  pistillo,  e  duobus  foliis  pericarpicis  constructo,  eandem  ho¬ 
rum  quoad  axin  floris  directionem  observamus  ac  in  Scrophularinis :  alterum  scilicet  posticum  la¬ 
tus  dorso  spectat ,  alterum  anticum. 


IC.  THRYALLIS  Lim 

DECANDRIA  Monogynia  (vel  Monadelphia  Decandria)  Ltnn.  Syst.  Sex. 

Familia:  MALPIGHIACEAE  Juss. 

CHARACTER  D IFFERENTI ALIS. 

Calyx  quinquepartitus.  Corolla  pentapetala,  petalis  unguiculatis  patentibus. 
Stamina  decem  basi  monadelpha.  Styli  tres  basi  connati.  Stigmata  tria  simplicia. 
Drupa  exsucca  tricocca,  in  calyce  ampliato  coriaceo,  Coccis  subligneis  triangularibus 
monospermis. 


CHARACTER  NATURALIS. 

Calyx  inferus,  profunde  quinquepartitus,  ita  ut  pentaphyllum  facile  dixeris;  di¬ 
visionibus  ovatis  vel  lineari  -  oblongis ,  aestivatione  quincunciaii  imbricatis:  binis  ni¬ 
mirum  extimis,  tertia  intermedia,  binis  iterum  intimis,  nervo  medio  excurrente  fir¬ 
matis,  compage  membranacea  sicciuscula;  fructifer  plus  minus  amplificatus  et  coria¬ 
ceus.  Corolla  infera,  pentapetala,  decidua.  Petala  unguiculata,  ungue  crassius- 
culo  lineari,  lamina  tenui  suborbiculari  margine  denticulata  concava,  anastomosi  ve¬ 
nularum  tenuium  intra  marginem  combinatarum  percursa,  patentia;  quatuor  aequa¬ 
lia,  quintum  superius  positum  (s.  ab  axi  posticum)  ungue  longiore  praeditum,  la¬ 
mina  vero  nonnihil  minore.  Aestivatio  quincunciaiis,  petalis  incurvatis  atque  laminas 
concavas  densissime  imbricantibus,  supremo  s.  postico  intimum  locum  occupante. 
Stamina  decem,  e  calycis  fundo,  hypogyna,  breviuscula,  erecta  et  conniventia,  in 
alabastro  erecta,  post  anthesin,  delapsis  jam  petalis,  persistentia.  Filamenta  subu- 
lata,  basi  in  annulum  perbrevem  connata,  alterna  magis  interiora.  Antherae  fere 

basifixae,  oblongo  -subquadratae,  locellis  medio  longitudinaliter  fere  ad  apicem  us¬ 
que  bivalvlbus,  connecticulo  lato  dorsali.  Pollen  minutum,  globosum,  sub  maxime 
augente  lente  tuberculatum.  Ovarium  superum,  trigonum,  triloculare,  loculis  uni- 
ovulatis,  ovulo  ex  superiore  anguli  interni  parte  in  funiculo  umbilicali  distincto  pen¬ 
dulo.  Styli  e  vertice  loculorum  erecti ,  subtriquetri ,  basi  tandem  plus  minus 
concreti.  Stigmata  tria,  oblonga,  carnosa.  Fructus:  drupa  tricocca,  in  calyce  ampliato 
coriaceo  patulo  sessilis.  Cocca  dura,  fere  lignea,  tenuiter  et  sicco -corticata,  sub- 
trigona,  intus  bifacialia,  faciebus  planis;  extus  concava  atque  crista  verticali  per 
medium  decurrente  notata,  monosperma;  dum  semen  non  probe  fuerit  evolu¬ 
tum  (id  quod  saepius  accidit)  in  cavitatis  latere  exteriore  massa  cartilaginea  transversim 
fibrosa  repleta.  Testa  et  membrana  interna  utraque  membranacea,  firmula ,  dense 
compacta,  fusca.  Hilus  simplex,  acutiusculus.  albumen  nullum.  Embryo  inversus, 
radicula  parva  conica  supera,  cotyledonibus  crassis,  quarum  exterior,  s.  a  radicula 
centrove  fructus  remotior ,  crassior  est  et  interiori  apice  reflexo  incumbit. 

Habitus:  Frutices  alte  scandentes,  ramis  oppositis.  Folia  opposita,  petiolata, 
integra,  praesertim  in  inferiore  facie  dense  obducta  pilis  stellatis,  qui  sub  lente 
composita  squamulas  planas  radiato  -  excisas  referunt.  Flores  in  racemis  compositis 
flavi,  pedunculis  bracteatis. 

Statio  et  Habitatio:  In  Brasilia  intratropica  locis  herbidis  calidis,  in  sepibus, 
sylvis  caeduis  habitant. 

1.  THRYALLIS  LONGIFOLIA.  f  Tab.  CCXXX. 

Th.  foliis  oblongo -lanceolatis  acutiusculis  basi  rotundatis  subtus  canescenti -to- 
mentosis,  petiolis  versus  basin  biglandulosis,  glandulis  oblongis. 

Frutex,  octo  ad  decem  pedes  altus,  inter  arbusta  sepesque  scandit.  Rami  suboppositi  et  op¬ 
posite  ramulosi.  Ramuli  teretes,  ad  divisiones  nonnihil  intumidi ,  rigiduli,  teretes,  tecti  epider¬ 
mide  castanea  ,  tandem  longitudinaliter  rimosa  et  detractili ,  juniores  laxe  adspersi  pilis  stellatis  in- 
deque  scabridi.  Folia  decussato  -  opposita ,  duorum  ad  sex  pollicum  distantia,  petiolata,  oblongo- 
lanceolata,  acutiuscula,  subtus  nervo  venisque  intra  marginem  anastomosi  combinatis  paulo  pro¬ 
minentibus  notata  ibique  tomento  cano- virescenti  obducta,  superne  glabra  et  saturate  viridia. 
Petioli  semipollicares  et  breviores,  teretiusculi ,  superne  tenui  sulco  exarati,  uti  foliorum  pagina 
inferior  stellato  -  tomentosi  indeque  canescentes,  apice  utrinque  aucti  appendiculo  lineari -oblongo 

glanduloso  stellato-  tomentoso.  Pubes  omnium  harum  partium  sub  lente  probe  augente  visa  apparet 
conformata  e  squamulis  albis  semipellucidis  in  radios  quinque,  sex  pluresve  patentes  sectis.  Flores 
racemosi,  racemis  in  apice  ramorum  ramulorumque  eque  alis  foliorum,  indeque  subternis;  infe¬ 
rioribus  folia  aequantibus,  superioribus,  dum  folia  summa  magnitudine  decrescant,  haec  superan¬ 
tibus.  Pedunculus  erectus,  strictiusculus ,  teres,  pube  stellata  passim  ,  praesertim  versus  apicem, 
adspersus.  Pedicelli  suboppositi,  patentes  vel  cernui,  unguem  circiter  longi,  filiformes,  stellato- 
pubescentes ,  ad  basin  articulati  ibique  bracteis  duabus  parvis  subulatis  oppositis  muniti.  Calyx 
extus  pilis  stellatis  tenerrimis  adspersus,  in  alabastro  globosus  atque  arcte  imbricatus,  laciniis  pa¬ 
rum  inaequalibus  ovato -lanceolatis  obtusis,  post  anthesin  excrescens,  laciniis  ad  basin  usque  dis¬ 
cretis  oblongis  dorso  nervosis,  fructifer  tandem  horizontaliter  patens  et  exarescens.  Corolla  pul¬ 
chre  flavida.  Petala  patentissima ,  lamina  concava  crenulata  ;  intimum  longiore  et  carnosiore  un¬ 
gue  praeditum.  Stamina  perbrevia,  tres  circiter  lineas  alta.  Filamenta  subulata.  Antherae  ob¬ 
tusae  ,  subquadratae ,  dorso  extus  versus  apicem  glandulosae ,  pallidae.  Ovarium  trilobum ,  pubens. 
Styli  tres ,  filiformes ,  sursum  nonnihil  incrassati  atque  in  stigmata  simplicia  capitata  abeuntes. 
Fructus  calyce  amplificato  involutus,  saepe  adstantibus  adhucdum  intra  illum  petalo  supremo  lon¬ 
gius  unguiculato  et  staminibus:  drupa  tricocca,  trigona,  canescens,  tres  ad  quatuor  lineas  lata, 
sesquilineam  aut  duas  alta,  tandem  solubilis  in  Cocca  tria  duriuscula  inaequaliter  rhombea , 
faciebus  duabus  commissuralibus  minoribus,  exterioribus  nonnihil  rugulosis  atque  dorso  crista  ob¬ 
tusa  perpendiculari  carinatis.  Semina  in  his  coccis  paucula  reperi  structura,  qualem  in  charactere 
generis  exhibui ;  id  unum  addendum  est ,  utramque  cotyledonem  apice  sub  angulo  acuto  reflecti 
versus  centrum  fructus  atque  apicem  cotyledonis  interioris  simulque  minoris  ab  apice  exterioris 
omnino  obtegi.  In  pluribus  vero  fructibus  semina  matura  haud  inveni ,  sed  cavum  totius  cocci 
repletum  erat  massa  spongiosa  alba  transverse  striatula  ,  inter  quam  cavitas  hiabat  embryoni  non 
efformato,  uti  videtur,  destinata. 


Crescit  in  syhis  Catingas  dictis  et  inter  sepes ,  locis  calidis  api'icis  vicinia  Mon¬ 
tis  Sancti,  alibic/ue  in  terra  continente  s.  deserto  Provinciae  Bahiensis.  Martio  mense  ob¬ 
servavi.  Ii 


Explic.  Tai.  CCXXX.  1.  Calyx  fructifer  grandefactus  cum  inhaerentibus  staminibus.  2.  Petalum  ex 
exterioribus.  3-  Petalum  intimum,  cujus  unguis  carnosior  est.  4.  Stamina  cum  pistillo.  5.  Stamen  separatum 
ab  utroque  latere.  6.  Pistillum.  7.  Idem  apertum.  Omnia  diversa  magnitudine  aucta.  8-  Granum  seminis 
auctum.  9.  10.  Nucleus,  distractis  integumentis,  auctus.  11.  Coccum  materie  spongiosa  repletum,  m.  a. 

2.  THRYALLIS  LATIFOLIA,  f  Tab.  CCXXXI. 

Th.  foliis  lato -ovatis  obtusis  vel  emarginatis  basi  subcordatis  subtus  albo- 
tomentosis,  petiolis  apice  intra  foliorum  basin  biglandulosis ,  glandulis  hemi¬ 
sphaericis. 


V 

Frutex  statura  antecedentis,  ast  robustior,  caulibus  et  ramis  oppositis,  in  octo  ad  duodecim 
pedum  altitudinem  scandens.  Rami  et  ramuli  teretes,  tomento  denso  albo  vestiti.  Folia  opposita, 
paribus  duos  ad  quinque  pollices  distantibus ,  quam  in  praecedente  specie  majora,  quatuor  ad  quin¬ 
que  uncias  longa,  tres  ad  quatuor  lata,  lato-ovata,  obtusa,  apice  saepe  emarginata ,  superne  ob¬ 
scure  viridia,  subtus,  ubi  nervus  et  venae  valde  prominent,  densissime  albo- tomentosa.  Petioli 
fere  unciam  longi,  semiteretes  ,  superne  sulco  lato  exarati,  albo  *  tomentosi,  tibi  in  folia  intrant 
ad  latera  duabus  glandulis  hemisphaericis  minutis  instructa ,  pariter  ac  ipsi  tomentosis ,  in  axillis 
gemmulas  nudas  tomentosas  foventes.  Flores  in  racemis  simplicibus  compositisve  ex  alis  superio¬ 
rum  foliorum  atque  ex  apice  ramulorum*  Pedunculi,  pedicelli  ,  atque  bracteae  uti  in  ante¬ 
cedente  specie.  Calyx  fructifer  dilatatus,  horizontaliter  patens  ,  sesquiunciam  fere  latus ,  ad  basin 
usque  divisus  in  lacinias  oblongas  obtusiusculas  dorso  nervosas,  stellato -et  sublepidoto  -tomentosu- 
las.  Corolla  non  visa.  Stamina,  quae  perstabant,  albida,  uti  in  T.  longifolia.  Fructus  pariter 
drupa  tricocca,  coccis  (quae  recte  Samaras  apteras  diceres)  ad  latera  evidentius  ru gulosis  et  in 
dorso  carina  prominente  munitis.  Semen  in  his  non  repertum,  sed  omnis  cavitas  repleta  substan¬ 
tia  spongiosa,  alba,  transversim  striata,  inter  quam  passim  cavum  hiat  irregulare. 

Crescit  in  sepibus ,  locis  calidis  udiusculis  ad  canalem  Dicjue  dictum ,  prope  Soteropo- 
lin.  Lecta  mensibus  Januario ,  Februario .  £ 

Explic.  Tal>,  CCXXXI.  Specimen  fructiferum,  i.  Fructus,  qui  magnitudinem  legitimam  adeptus  vide¬ 
batur  et  2.  idem,  horizontaliter  dissectus,  ut  conspiciantur  cocca,  materia  spongiosa  repleta.  O.  m.  a.  3.  Ova¬ 
rium  junius,  perpendiculariter  dissectum,  cum  duobus  ovulis  et  stylorum  concretorum  basi,  valde  auctum. 


C.  ESENBECKIA  Kunth. 

PENTANDRIA  Monogynia  Linn.  Syst.  Sex.  Familia:  DIOSMEAE  Ordinis 

RUTACEARUM  Adr.  Juss. 

-  *  ■  •  '  0  ■  ^  \ 

Evodia  St.  Hilaire.  (non  Forst.) 

^  ■  /Jr  ;  ■  jP*!  .  ■  e  '  •  .  ■  '  r  .. 

CHARACTER  DIFFERENTIALIS. 

4  v  •  **•  ^  \  *  *•  .  /  * 

Calyx  quinquepartitus.  Petala  quinque  ovata  vel  lanceolata.  Discus  hypogy- 

nus  quinquelobus  intra  sinus  introrsum  stamina  quinque  ferens,  antheris  cordi- 
formibus.  Ovarium  glanduloso -tuberculosum,  disco  ad  latera  cinctum,  quinquelo- 
culare,  ovulis  in  quovis  loculo  binis.  Stylus  brevissimus.  Stigma  rude,  irregulari- 
ter  lobatum.  Capsula  pentacocca,  coccis  intus  medio  dehiscentibus,  endocarpio  in¬ 
tegro  solubili,  monospermis,  (echinata). 

CHARACTER  NATURALIS. 

Calyx  inferus,  quinquepartitus,  laciniis  ovatis,  aestivatione  imbricatis,  passim 
glanduloso  -  punctatis ,  persistens.  Corolla  infera,  pentapetala,  calyce  major.  Pe¬ 
tala  ovata  vel  ovato- lanceolata ,  erecto- aut  reflexo  -  patentia ,  obtusiuscula ,  cras- 
siuscula,  nervo  unico  lato,  frequentius  quam  calyx  glanduloso -punctata.  Aestiva- 
tio  quincunciaii -imbricata.  Stamina  quinque  e  disci  hypogyni  facie  interiore  oriunda. 
Filamenta  subulata,  vix  petalorum  longitudine.  Antherae  ovatae,  subcordatae, 
basifixae,  locellis  aequalibus  antice  rima  longitudinali  hiantibus.  Pollen  ellipticum. 
Discus  hypogynus  carnosus,  glanduloso -punctatus,  ovarium  cingens  et  cum  eo  plus 
minus  conferruminatus ,  obiter  quinquelobus ,  lobis  cum  staminibus  alternis  ideoque 
petalis  oppositis.  Ovarium  superum,  subglobosum ,  obiter  quinquelobum ,  ubique 
dense  obtectum  tuberculis  carnosis  aut  verruculis,  tandem  subinde  in  lobulos  cera- 
noideos  hinc  inde  excrescentibus,  quinqueloculare.  Ovula  subbina  in  quovis  loculo, 
altero  saepius  jam  ante  grossificationem  abortiente,  dense  collateralia,  vel  (an  per  ten¬ 
sionem  ovarii?)  supraposita.  Placentatio  immediata  in  axi  ovarii.  Stylus  simplex, 
centralis,  brevis.  Stigma  obtusum,  capitatum  vel  subpeltatum,  glanduloso  -  rude. 
Capsula  (in  E.  febrifuga  observata)  pentacocca ,  extus  tuberculis  excrescentibus  mu¬ 
ricata  tandemque  echinata.  Cocca  intus  omni  margine  dehiscentia,  extus  secus 
dorsum  bifida,  monosperma.  Endocarpium,  uti  videtur,  non  omne  coccorum  ca¬ 
vum  vestiens ,  tandem  ad  utrumque  cocci  latus  in  disci  pergameni  formam  circum¬ 
scissum  elabens,  sarcocarpii  trabeculas  transversales  tamquam  rugas  monstrans. 
Semina  solitaria,  oblonga,  raphi  introrsum  affixa. 

Habitus:  Arbores,  aliae  procerae,  ramis  vastis,  aliae  humiliores,  aut  frutices, 
cortice  plus  minus  amaro  praeditae.  Pvamuli  sparsi,  patuli.  Folia  sparsa,  et  ita  quidem, 
ut  quina  ramulum  duplici  gyro  ambeant,  sextum  primo  supraponatur,  (in  E.  febrifuga 
(an  solum  superiora?)  opposita;  petiolata,  petiolo  plano  aut  sursum  concavo,  versus 
basin  nonnihil  dilatato,  trifoliolata  aut  unifoliolata.  Foliola  integerrima,  punctata. 
Gemmatio  nuda,  in  axillis  foliorum  saepenumero  nondum  evolutorum  conspicua,  pu¬ 
bens.  Paniculae  simplices  vel  compositae  aut,  si  mavis,  racemi  paniculigeri :  inflo¬ 
rescentia  scilicet  totali  plerumque  sursum ,  partialibus  deorsum  efflorescentibus. 
Pedunculi  proprii  pedicellique  bracteati.  Flores  parvi ,  albi ,  virides  aut  ochroleuci. 

Statio  et  Habitatio  :  Genus  in  America  tropica  variis  locis  observatum ,  uti 
videtur  late  sparsum,  cujus  una  species  in  Nova  Andalusia  ab  Humboldtio,  qua- 
tuor  in  Brasilia  in  hemisphaerio  australi  inter  gradus  23  et  10  a  nobis,  altitudine 
supra  Oceanum  100  —  25oo  pedum  observatae  sunt.  Sylvas  primaevas  vel  cae¬ 
duas  inhabitant. 

1.  ESENBECKIA  MAURIOIDES.  t  Tab.  CCXXXII. 

E.  fruticosa;  foliis  alternis  trifoliolatis,  petiolis  marginatis,  foliolis  sessilibus  ob¬ 
longis  vel  oblongo- lanceolatis  acuminatis  basi  acutis;  paniculis  compositis  subpatulis. 

Fruticulus  quatuor  ad  octo  pedes  altus.  Piami  et  ramuli  erecto  -  patentes ,  inferne  tandem 
aphylli  ,  epidermide  cinereo  -  fuscescente,  passim  verruculis  parvis  pallidis  notata,  ligno  pallido. 
Folia  in  apicibus  ramulorum  alterna,  gyro  duplici  circumposita,  ut  sextum  supra  primum,  pe- 
tiolata,  petiolo  semipollicari  —  sesquipollicari  semicylindrico  ,  superne  plano  -  convexiusculo  et  te¬ 
nuiter  marginato,  ima  basi  nonnihil  turgido,  uti  reliquae  partes  glabro,  glandulis  hemisphaeri¬ 
cis,  quasi  essent  puncta  resinae  flavo  -  fuscae ,  obsesso  ;  trifoliata :  foliola  in  petiolo  communi  ses¬ 
silia,  pollicem  unum  cum  dimidio  ad  tres  longa,  dimidium  ad  sesquipollicem  lata,  oblonga,  cum 
acumine  brevi  et  rotundato,  basi  acuta  integerrima ,  praedita  nervo  semitereti  venisque,  quae  sub- 
parallelae  apiceque  bifidae  cruribus  anastomosantibus  intra  marginem  conjunguntur,  inferne  pro¬ 
minent  ;  laete  viridia ,  ubique  adspersa  glandulis  hemisphaericis  luteis  ,  sub  sole  inspecta  ibidem 
diaphana.  Pedunculi  communes  in  axillis  foliorum  supremorum,  unum  ad  duos  pollices  longi,  com¬ 
presso  -  ancipites ;  partiales  subalterni,  tres  ad  decem  lineas  longi,  pariter  compressi.  Pedicelli 
breves  ,  solitarii ,  bini,  terni,  quaterni  in  quovis  pedunculo  partiali.  Bracteae  parvae,  lanceolatae, 
acutae,  glanduloso -punctatae  ad  divisiones  primarias.  Bracteolae  ad  pedieellorum  bases  aut  pas¬ 
sim  aliae  in  pedunculis  partialibus  sparsae,  quasi  floribus,  qui  ex  illarum  axilla  progredi  debuis¬ 
sent,  orbatae.  Flores  magnitudine  florum  Fvonymi  europaei,  albi,  cum  tinctura  viridi,  pariter 
ac  bracteae  glanduloso  -  punctati.  Calyx  constans  foliolis  quinque  basi  connatis ,  imbricatis  , 
ovatis  obtusis,  quibus  bracteola  pedicelli  interdum  ita  approximatur,  ut  calycem  hexaphyllum  di¬ 
cere  possis.  Petala  ovata,  obtusa,  margine  tenuiore  subinaequalia ,  crassiuscula.  Discus  parvus, 
in  lobulos  erectos  sectus,  qui  cum  staminibus  ex  illius  facie  interiore  emergentibus,  corolla  duplo 
brevioribus,  alternant.  Filamenta  subulata.  Antherae  cordato  -  ovatae,  effoetae  obtusae,  albae.  Pol¬ 
len  globoso  -  ellipticum.  Ovarium  hemisphaericum,  densissime  tectum  tuberculis  carnosis  globosis, 
quibus  derasis  carpella  apparent  inter  se  distincta.  Stylus  brevis,  cylindricus,  sursum  nonnihil 
incrassatus.  Stigma  depresso  -  capitatum.  Ovula  primo  subcollateralia,  dein,  progrediente  vegetatione, 
interdum  supraposita  ,  altero  demum  abortiente.  Fructus  non  visus. 

Crescit  in  Provinciae  Bahiensis  sylvis  primaevis ,  supra  Serra  do  Mar ,  e.  g.  prope  Al- 
mada.  Florebat  Decembri,  b 

Explic.  Tab.  CCXXXII.  i.  Flos,  cum  bractea  calycis  foliolo  simillimo.  2.  Calyx  a  vertice.  3.  Corollae 
alabastrum.  4.  Idem  semiapertum.  5.  Corolla  explanata,  cum  staminibus  et  carpellis  ,  deraso  tegmine  quod 
haec  in  unius  ovarii  formam  compingit.  6.  Stamina  cum  disco.  7.  Anthera  a  facie.  8.  Eadem  a  dorso.  9. 
Pollen.  10.  Corolla,  cum  genitalibus,  eodem  modo  ac  in  fig.  5.  denudatis.  11.  Pistillum  denudatum  seorsim. 
12.  Ovula  duo  supraposita,  in  ovario  grossificato.  —  Tab.  CCXXXIII.  II.  Ovarium  virgineum  dissectum. 
19.  Pistillum  semidenudatum  et  stamina.  Omnia  varia  magnitudine  aucta. 

2.  ESENBECKIA  febrifuga.  Tab.  ccxxxm. 

E.  arborea;  foliis  oppositis  vel  sub  oppositis ,  trifoliolatis,  petiolis  canaliculatis, 
foliolis  petiolatis  oblongis  acuminatis  basi  acutis ,  junioribus  pubentibus ;  paniculis 
multifloris  compositis  patulis. 

JSvodia  febri  fuga ,  5.  IUI.  piant,  usuel.  Bras.  Tab.  4. 

Esenbechia  febrifuga,  A.  Juss.  Rutacees ,  p.  io3.  S pix  u.  Martius  Reise  II.  p.  789. 

Arbor  triginta  ad  quadraginta  pedum  altitudine.  Truncus  basi  non  raro  sesquipedalis  dia¬ 
metri,  superne  in  ramos  valde  divisos  abiens  et  comam  oblongam  constituens.  Cortex  laevigatus 
et  unitus,  dimidiam  lineam  crassus  aut  in  truncis  vetustis  crassior.  Constat  epidermide  tenui,  ci- 
nerascenti  -  flavida,  nunc  submembranacea ,  nunc  in  verruculas  irregulares  pulverulentas  elata,  at¬ 
que  strato  interiori,  e  fibris  longitudinalibus  rufo-fuscidulis,  siccitate  rigidis,  contexto.  Lignum 
subtile  pallidum.  Piamuli  teretes,  epidermide  griseo- fusca ,  in  novellis  virescente  obducti.  Folia, 
quae  ego  quidem  observare  nunc  in  sicco  valui,  opposita,  aut  subopposita,  forsan  inferiora  in  ra¬ 
mulis  sparsa;  petiolata.  Petioli  sesquipollicem  et  quod  excedit  longi,  semiteretes,  in  superiore  facie 
longitudinaliter  canaliculati,  subaequales,  basi  tamen  nonnihil  dilatati  atque  foveola  exsculpti,  cui 
gemma  nuda  inhaeret,  pubentes,  pilis  tenuibus  patulis.  Foliola  in  apice  petiolorum  terna,  iterum 
petiolata.  Petioli  partiales  canaliculati,  pubentes,  laterales  circiter  duas,  intermedius  quatuor  li¬ 
neas,  vel  quod  excedit,  longi.  Lamina  foliolorum  oblonga,  duos  ad  tres  pollices  longa,  sesqui¬ 
pollicem  lata,  in  acumen  breve  obtusiusculum  passim  retusum  protracta,  basi  acuta,  margine  in¬ 
tegerrima  aut  obiter  repanda;  instructa  nervo  medio  venisque  subparallelis,  quae  intra  marginem 
simplici  combinantur  arcu,  in  inferiore  pagina  prominentibus,  pilisque  tenuibus,  albis,  tandem  ob- 
literatis,  obsessis.  Color  obscure  viridis,  inferne  pallidior.  Glandulae  pellucidae  tenuiores  et  nu¬ 
merosiores  quam  in  Specie  antecedente.  Folia  juniora  lanceolata  ,  minora,  densius  puberula ,  in 
petiolorum  commissura  gemmam  cano  -  pubentem  lanceolatam  ferentia.  Panicula  terminalis,  digi¬ 
tum  alta  vel  altior,  saepius  accedentibus  aliis  ex  axillis  foliorum  supremorum  amplificata.  Pedun¬ 
culus  communis  et  partiales,  qui  sibi  plerumque  opponuntur,  subcompressi.  Pedicelli  saepius  bi¬ 
fidi,  divisionibus  bi-  ac  quadri-  vel  sex -floris.  Bracteae  et  bracteolae  lanceolatae,  acutae,  margine 
subscariosae  ,  patentes,  superne  concavae,  in  divisionibus  inflorescendae  ,  aliaeque  hinc  inde  infra 
calycem  adnatae.  Flores  diametro  sesquilineari.  Calyx  laciniis  ovatis  obtusiusculis,  passim  glan¬ 
dulosis,  testaceo  colore.  Petala  lanceolata,  obtusa,  calycem  triplo  superantia,  alba,  dorso  glandu¬ 
losa,  margine  extenuata.  Stamina  e  disco  adscendenle  subquinquelobo  albo.  Filamenta  subulata, 
alba,  a  petalis  nonnihil  superata.  Antherae  cordatae,  albae,  juniores  apice  acutae.  Pollen  tenuis¬ 
simum.  Ovarium  disco  ad  dimidium  tectum,  verruculis  minimis,  viridibus,  tandem  in  murices 
excrescentibus  densissime  obsessum.  Stylus  brevis,  teres.  Stioma  hemisphaericum  aut  irregulare, 
glandulosum,  viride.  Fructus,  dum  semimaturus,  verrucis  ovarii  excrescentibus  atque  passim 
glandulis  immersis  onustis  muricatus  apparet;  maturus  dein  echinatus,  cerasi  magnitudine,  penta- 
coccus.  Cocca  dorso  tandem  bifida,  interne  laevigata,  endocarpio  pergameno.  Sarcocarpium  tra¬ 
beculis  transversalibus  firmatur.  Endocarpii  pars  media  in  quovis  latere  cocci  solvitur,  forma  or¬ 
biculi  circumscissi.  Semen  unicum  maturescit,  interiori  coccorum  angulo  appensum,  fuscum. 

I 

Crescit  haec  arbor ,  incolis  Lar  an  geira  do  mato  vel  Tres  folli  as  dicta ,  in  syl- 
vis  tam  aboriginibus  quam  caeduis  per  Brasiliam  orientalem ,  praesertim  in  montium  tractu 
secus  Oceanum ,  in  Provinciis  Bahiensi,  Spiritus  sancti ,  Ilio  de  Janeiro  et  S.  Pauli ,  variis 
locis.  Floret  mensibus  Octobri  —  Decembri.  —  Cortex  et  lignum ,  amarissima ,  loco  corti¬ 
cis  Angosturae  in  usum  vocantur ;  et  inter  optima  febrifuga  rite  enumerantur,  fi 

Icon,  explic.  Tab.  CCXXXI1I.  I.  1.  Flos.  2.  Idem  explanatus,  ut  discus  et  genitalia  conspici  possint.  3. 
Petalorum  aestivatio,  sectione  horizontali  proposita.  4*  Anthera  ab  utroque  latere.  5.  Pistillum,  ovario  sectione 

verticali  aperto ,  ut  ovula  appareant.  6.  Ovarii  sectio  horizontalis.  7.  Ovulum  ,  in  quo  micropyle  infra  funi¬ 
culum.  Haec  omnia  m.  a.  8-  Fructus  junior  in  calyce.  9.  Idem  auctus.  10.  Idem  verticaliter  apertus,  ovulis 
fere  supra  positis.  11.  Murex  fructus  immaturi  in  ceranoideam  formam  dilatatus,  passim  glandulosus,  maxime 
auctus.  12.  Flos,  qualis  infra  fructum  immaturum  saepe  superest,  m.  a,  13.  Cocca  matura,  conjuncta.  i4« 
i5.  Unicum  solutum  a  facie  et  a  dorso.  16.  Cocci  sarcocarpium.  17.  Endocarpii  pars  circumscissa.  O.  m.  n. 
Adjectum  est  frustulum  corticis,  vivis  coloribus  expressum. 

3.  ESENBECKIA  latifolia,  t  T»b.  ccxxxiv. 

E.  fruticosa;  foliis  alternis  omnibus  trifoliolatis,  petiolis  dilatatis  supra  planis, 
foliolis  sessilibus  obovatis  aut  obovato- oblongis  obtusiusculis  basi  attenuatis  subundu- 
lato  -  crenatis ;  paniculis  subsimplicibus  contractis. 

Frutex  tres  vel  quatuor  pedes  altus.  Caules  ex  eadem  radice  nonnulli,  erecti,  ramis  pau¬ 
cis  aut  nullis.  Cortex  in  parte  inferiore  rubro  -  fuscus  ,  in  parte  vegetiore  viridis.  Folia  sparsa, 
versus  superiorem  partem  congesta,  trifoliolata ,  petiolata,  erecto- patentia.  Petiolus  pollicem  et 
quod  excedit  longus,  superiorum  foliorum  brevior,  summorum  bi- trilinearis ,  latitudine  subaequali 
duarum  linearum,  compresso  -  anceps,  inferne  convexus,  superne  planus  aut  leviter  convexus  ne¬ 
que  canaliculatus,  margine  acutus,  uti  omnis  herba  glaber.  Foliola  in  petioli  apice  terna,  sessi¬ 
lia,  obovata  vel  obovato  -  oblonga ,  versus  basin  attenuata,  obtusa  aut  apice  nonnihil  producto 
emarginatoque  praedita,  margine  subundulato  obiter  crenata,  firmata  nervo  lato  pallidiore  subtus 
prominente  et  venis  parallelis  intra  marginem  arcuato  -  combinatis ,  obscure  viridia,  subtus  pallidi¬ 
ora;  medium  majus  lateralibus,  tres  ad  quatuor  pollices  longum,  duos  transversim  latum,  in  pe¬ 
tioli  apice  ita  insertum,  ut  lateralia  ex  parte  tegat.  Glandulae  pellucidae  magna  copia  in  foliorum 
parenchymate  adsunt,  aliae  tuberculorum  instar  in  petiolis  nervisque  prominent.  Folia  infra  pa¬ 
niculas  summa  in  nostris  speciminibus  omnia  sunt  trifoliolata.  Panicula  terminalis,  pollicem  unum 
ad  tres  alta.  Puiachis  teretiuscula  vel  passim  angulosa;  in  pedunculos  erecto  -  patulos  sursum 
magnitudine  decrescentes  divisa  ipsoque  apice  florifera.  Ad  divisiones  paniculae  bracteae  lanceo- 
latae,  concavae,  duas  lineas  longae.  Pedicelli  oppositi  vel  alterni  e  pedunculis  egrediuntur,  muniti 
basi  bracteolis  triangularibus  pro  singulis  floribus  solitariis.  Flores  plerumque  terni  conglome¬ 
rati,  parvuli,  albi.  Calyx  dimidiam  lineam  altus,  constans  foliolis  lato -ovatis  acutiusculis ,  mar¬ 
gine  extenuato  tenuiter  ciliatis,  pallide  flavo -viridibus.  Petala  erecto- patentia ,  calycem  duplo  et 
quod  excedit  superantia,  lineam  longa,  oblonga,  obtusiuscula ,  margine  tenuiore  semipellucida , 
dorso  incrassata  et  glandulosa ,  alba.  Stamina  quam  petala  breviora ,  alba ;  filamentis  subulatis , 
antheris  cordatis.  Annulus  perigynus  obiter  quinquelobus ,  lobis  emarginatis  subundatis.  Ovarium 
glandulis  erectis  viridibus  dense  obsessum.  Stylus  cylindricus  ,  staminibus  brevior.  Stigma  capi¬ 
tatum,  glandulosum,  sublobatum.  Fructus  ignotus. 

Crescit  in  campis  editis  versus  Vdo  do  Paranan ,  in  confiniis  Prov.  Minarum  et  Goyaz. 
Florebat  m.  Septembri.  $ 

Explic.  Tah.  CCXXXIV.  1.  Flos.  2.  Calyx  a  tergo.  3.  Flos  arte  expansus,  derasis  ex  parte  de  ova¬ 
rio  glandulis,  ut  carpellorum  situs  appareat.  4-  Petalum.  5.  Annulus  cum  staminibus.  6.  Stamen  ab  utroque 
latere.  7.  Pollen.  8.  Ovarium.  9.  Ovarii  sectio  verticalis.  10.  Ovulum.  Omnia  varia  magnitudine  aucta. 

ADNOTATIO:  Esenbeckia  pusilla  ab  optimo  Pohl  descripta  (Piant.  Bras.  II.  p.  44.  t.  128.) 
nostrae  est  simillima ,  at,  omnibus  perpensis,  differt  praecipue :  petiolo  superne  canaliculato  nec  plano, 
foliis  integerrimis  nec  undulato- crenatis,  summis  simplicibus  nec  trifoliolatis,  floribus  majoribus. 

Quarta,  quam  legimus,  species  est: 

4.  esenbeckia  grandiflora  f ,  arborescens ;  foliis  alternis  unifoliolatis ,  obovatis  obtusis  basi 
cuneatis,  petiolis  apice  incrassatis;  paniculis  paucifloris  quam  folia  brevioribus. 

Folia  in  ramulorum  apicibus  conferta,  tres  ad  sex  poli,  longa,  sesquipollicem  ad  duos  cum 
dimidio  lata.  Flores  omnium  maximi ,  diametro  octo  linearum.  Ovula  in  ovario  semimaturo  supra- 
posita. 

Crescit  in  sylvis  Capoes  dictis ,  locis  montosis ,  prope  Villam  Riccam ,  Antonio  Pereira, 
Pires  et  alibi  in  districtu  Minarum  aurifero.  Florebat  primis  anni  mensibus,  fi 


CI.  FRAUNHOFERA.  t 

PENTANDRIAMonogyniaLiNN.  syst.  sex.  Familia  :  GELASTRINEAE  R.Brown. 

CHARACTER  D IF  FERE  N  T  I A  L I S. 

Calyx  quinquepartitus.  Petala  quinque  oblonga.  Stamina  quinque,  petalis  al¬ 
terna,  basi  in  annulum  perigynum  coalita,  antheris  didymis  introrsis.  Ovarium 
simplex,  uniovulatum.  Stylus  brevis,  stigmate  capitato.  Fructus:  capsula  inde- 
hiscens  aut  drupa  sicca  coriacea,  fibrosa,  siliquaeformis.  Semen  erectum. 

CHARACTER  NATURALIS. 

Calyx  inferus,  monophyllus,  campanulatus,  quinquefidus ,  laciniis  subtriangula- 
ribus.  Corolla  infera,  pentapetala,  regularis,  petalis  cum  calyce  alternantibus, 
oblongis,  tandem  exsuccis  et  persistentibus.  Stamina  quinque,  petalis  alterna  iis¬ 
que  breviora,  basi  inserta  disco  tenui  ovarium  ambeunti;  filamentis  subulatis  bre¬ 
vibus,  antheris  globoso  -  didymis ,  basifixis.  Ovarium  depresso -globosum ,  ovulo 
unico  erecto  instructum.  Stylus  parvus,  cylindricus,  rectus,  in  stigma  depresso- 
capitatum  incrassatus.  Fructus,  quem  maturum  non  vidimus,  aut  capsula  est  in- 
dehiscens,  aut  dp.upa  sicca ,  coriacea ,  fibrosa ,  cylindrica ,  quasi  siliquaeformis ,  in 
calyce  persistente  erecta.  Semen  unicum ,  pericarpio  laxe  tectum.  Reliqua  quoad 
fructum  ignota. 

Habitus  :  Unica  species ,  quam  novimus ,  est  frutex  valde  ramosus ,  ramis  in¬ 
ordinatis,  foliis  sparsis  petiolatis  integris,  serratis,  novellis ,  uti  ramuli  juniores,  pube 
simplici  adspersis ,  floribus  minutis  per  racemos  spiciformes  axillares  et  terminales 
irregulariter  dispositis ,  solitariis  aut  nonnullis  aggregatis,  bracteis  minimis  instructis. 

Statio  et  Habitatio  :  in  sylvis  aestu  aphyllis,  Provinciae  Bahiensis ,  supra  solum 
graniticum ,  in  regione  calida  sicca,  sub  latit.  aust.  gradu  i  o  —  1 1 . 

Etymologiam  genus  hoc  nostrum  agnoscit  a  nomine  Josephi  de  Fraunhofer, 
Equitis,  quondam  Pt.  Academiae  Monacensis  socii  et  decoris ,  qui  miro  ingenio  mi¬ 
raque  arte  luminis  naturam  perscrutatus,  summis  inventis  Physicen  exornavit  et 
stabilivit,  qui  sidera  acutissimis  telescopiis,  minutissima  naturae  miracula  microscopiis 
approximavit ,  et  dum  praematura  morte  ereptus  occideret,  collegas  et  amicos  re¬ 
liquit  non  solum  de  literarum  jactura  moestissimos ,  sed  singularem  ejus  humanita¬ 
tem  morumque  sinceritatem  justo  desiderio  culturos. 

1.  FRAUNHOFERA  MULTIFLORA,  t  Tab.  CCXXXV. 

Frutex  vel  arbuscula  scx  ad  octo  pedes  altus.  Rami  vagi,  teretes,  sub  angulo  recto  patentes 
et  irregulariter  ramulosi,  epidermide  cinereo-plumbea  laevigata  tecti.  Ramuli  ultimi  angulati,  pube 
patente  nitidula  tandem  fulva  dense  obsessi.  Folia  sparsa,  petiolis  teretiusculis  brevibus  dense 
puberulis,  ovata  aut  ovato -oblonga,  basi  inaequaliter  subcordata,  obtusa,  irregulariter  serrata, 
serraturis  haud  ita  profundis  nunc  crebrioribus  nunc  remotis  aut  interdum  fere  evanidis 5  magni¬ 
tudine  valde  varia:  dimidium  pollicem  ad  sesquipollicem  longa,  inque  eodem  ramulo  saepe  di¬ 
versae  magnitudinis,  sicciuscula  et  nonnihil  scabra,  nervo  et  venis  arcuatis  subparallelis  reticulato- 
connexis  praesertim  in  inferiore  facie  prominentibus.  Pubes  in  utraque  pagina  vestiens  tandem 
saepe  evanescit.  Color  foliorum  obscure  viridis ,  in  facie  inferiore  glaucescenti  *  incanus ;  venarum 
purpurascens.  Racemi  e  superioribus  axillis  aut  terminales,  unum  ad  duos  pollices  longi,  graciles. 
Pedunculus  communis  pubens.  Pedicelli  nunc  solitarii,  nunc  nonnulli  aggregati,  saepius  bini  , 
perbreves,  vix  dimidiam  lineam  longi,  ita  ut  flores  sessiles  videantur;  post  florum  lapsum  persi¬ 
stentes.  Bractea  minima  ad  cujusvis  floris  vel  ad  geminorum  basin,  subulata.  Flores  minuti, 
non  lineam  lati.  Calyx  extus  pilis  tenuibus  nitidis  adspersus,  laciniis  ovato  -  triangularibus,  mar¬ 
gine  extenuato  irregulariter  laciniato  -  dentatis.  Corolla  patens,  calyce  duplo  major.  Petala  oblonga, 
obtusa,  nervo  medio  lato  roseo- puniceo  instructa,  in  margine  extenuato  pallidiore  grosse  et  irre¬ 
gulariter  dentata  ,  glabra  ,  cum  calyce  persistentia.  Stamina  alba.  Filamenta  e  disco  tenui  car¬ 
noso  subulata,  corolla  duplo  breviora;  antherae  didymae,  introrsum  medio  dehiscentes,  connectivo 
dorsali  angusto.  Ovarium  depresso  -  globosum ,  foecundatum  pyramidatum,  tenuissime  et  nitidule 
pubens,  in  stylum  brevem  protractum,  qui  stigmate  latiusculo  peltato  carnoso,  saepe  umbonato  ter¬ 
minatur.  Fructus  immaturus  unguem  longus,  lineam  crassus,  e  cylindrico  conico-  attenuatus 
ideoque  siliquaeformis ,  pubens,  incanus,  duriusculus,  laxe  nucleum  involvens  cylindricum  acutius- 
culum  album. 

Crescit  in  sylvis  Cad  -  tinga  dictis  in  interioribus  Provinciae  Bahiensis,  inter  Villa  Nova 
da  Rainha  et  flumen  S.  Francisci. 

Observata  mense  Martio,  fi 

Explic.  Tab.  CCXXXV.  1.  Flos.  2.  Calyx.  3.  Corolla  cum  genitalibus,  annulo  perigyno  arte  de¬ 
presso.  4.  Genitalia  seorsiin.  5.  Apex  staminis.  6.  Apex  styli  cum  stigmate  virgineo.  Omnia  m.  a.  7.  Fruc¬ 
tus  immaturus  in  calyce  integer  et  horizontaliter  dissectus,  in.  n.  8.  Idem  auctus.  9.  10.  Idem  transversim 
et  longitudinaliter  sectus.  11.  Nucleus.  12.  Petalum.  13.  Calycis  laciniae  duae.  Omnia  m.  a. 

CII.  CYBIANTHUS.  t 

TETRANDRIA  Monogynia  (POLYGAMIA  Dioecia?)  Ltnn.  Syst.  Sex.  Familia: 

MYRSINEAE  R.  Brown. 

CHARACTER  DIFFERENTIATIS. 

Calyx  quadripartitus.  Corolla  rotata,  plana,  quadriloba.  Antherae  subsessi- 
les,  transverse  oblongae  in  vertice  transverse  dehiscentes.  Ovarium  depresso  -  glo¬ 
bosum,  stigmate  sessili.  Fructus —  an  drupa  monosperma  globosa? 

CHARACTER  NATURALIS. 

Calyx  hypogynus ,  monophyllus ,  divisus  in  lacinias  quatuor  ovato  -  lanceolatas 
patentes.  Corolla  hypogyna,  monopetala,  rotata,  plana,  ambitu  totali  fere  qua¬ 
drato,  lobis  quatuor  ovatis,  cum  calyce  alternantibus,  uti  calyx  punctis  atque  lineo¬ 
lis  glandulosis  immersis  notata.  Stamina  quatuor,  epipetala,  lobis  corollae  opposita. 
Filamenta  brevissima;  antherae  sessiles,  subimmobiles,  ambitu  transverse  oblongae 
bilocellares,  locellis  summo  vertice  transversim  dehiscentibus.  Pollen  minimum, 
globosum,  album,  diaphanum.  Ovapuum  in  iis,  quae  vidi  speciminibus,  minutum, 
forsan  ob  stirpis  Polygamiam  abortiens,  quadrilobum,  coronatum  stigmate  sessili 
subcapitato.  Ovula:  an  plura,  erecta?  Fructus:  an  drupa  monosperma? 

Habitus  :  Arbusculae ,  foliis  sparsis ,  versus  ramulorum  apices  confertis ,  petio- 
latis,  glanduloso-tuberculatis ,  floribus  parvis  unibracteatis  in  racemis  pendulis  vel 
erectiusculis. 

Statio  et  Habitatio  :  in  sylvis  secus  fluvium  Amazonum  sub  ipso  Acquatore 
altera  species  lecta  est,  altera  in  Provincia  Sebastianopolitana. 

Etymologia:  a  graeco  nv/3o$,  cubus,  et  dVSof,  flos,  ob  corollae  figuram. 

1.  CYBIANTHUS  PENDULIFLORUS.  t  Tab.  CCXXXVI. 

C.  foliis  oblongis  utrinque  acutis ;  racemis  multifloris  laxis  pendulis  folia  aequan¬ 
tibus  vel  parum  iis  brevioribus. 

Arbuscula  octo  ad  decem  pedes  alta.  Truncus  duorum  ad  quatuor  pollicum  diametro  ,  ramos 
patentes  spargens.  Ramuli  valde  divisi ,  teretes,  epidermide  laevigata  cinerascente  obducti,  ultimi, 
aeque  ac  petioli,  pube  densa  at  tenui,  tandem  fuscidula,  adspersi.  Folia  in  apicibus  ramulorum 
plerumque  pauca  supersunt,  reliquis  jam  delapsis,  patentia,  petiolata ,  petiolis  semiteretibus ,  su¬ 
perne  planis  atque  apice  a  parte  foliacea  nonnihil  marginatis,  unguem  et  quod  excedit  longis, 
oblonga ,  versus  basin  cuneato  -  attenuata,  apice  acuta ,  sex  pollices  longa  ,  unum  lata  ,  glabra,  ex¬ 
cepta  petioli  parte  inferiore,  nervo  inferne  valde  prominente  ,  venis  duplici  arcu  inter  se  combi¬ 
natis,  saturate  viridia.  Racemi  laxi,  penduli,  e  ramulorum  parte  superiore  vel  e  foliorum  axillis 

erumpunt.  Pedunculus  communis  laxus,  tres  ad  quinque  pollices  longus,  tenuis,  pallidus,  pube 
parvula  tandem  fuscidula  adspersus.  Pedunculi  partiales  filiformes,  oppositi  vel  sparsi,  rarius 
nonnulli  aggregati,  unam  ad  duas  lineas  longi,  basi  suffulti  bractea  subulata  ipsorum  longitudine. 
Flores  parvuli  lineam  vel  sesquilineam  diametro  aequantes.  Calyx  sub  lente  adspectus  in  laci¬ 
niarum  acutarum  margine  extenuato  monstrat  fimbrias  et  lacinulas  irregulares,  in  ipsius  substantia 
puncta  et  lineolas  miniatas.  Corolla  calycem  fere  duplo  superat,  colore  in  floribus  raro:  cinereo- 
violascente,  lobis  ovato  -  triangularibus  punctis  maculisque  glandulosis  immersis  notatis  atque  mar¬ 
gine  in  cristam  cfliguratis,  quae  lacinulis  densis  ceranoideis  constat.  Antherae  minimae,  albae. 
Ovarium  virescens,  subquadrilobum.  Stigma  sessile,  capitatum. 

Crescit  in  sylvis  per  pluvios  menses  inundatis ,  ideo  Caci  -  Ygctpo  dictis ,  in  mediterra¬ 
neis  Provinciae  Rio  Negro ,  prope  Ega,  oppidulum ,  altitudine  supra  Oceanum  circiter  5oo 
pedum.  Florebat  Januario,  fi 

Explic.  Tab.  CCXXXVI.  i,  Flos  a  facie.  2.  Idem  a  tergo.  3.  Calycis  lacinia.  4.  Lobus  corollae  a 
facie  antica.  5.  Idem  a  tergo.  6.  Anthera  clausa.  7.  Anthera  aperta.  8.  Pistillum.  9.  Pollen.  Omnia  varia 
magnitudine  aucta. 

Altera  hujus  generis  species  est : 

2.  cybianthus  cuneifolius  f,  foliis  lato  -  lanceolatis  acutis  versus  basin  longe  cuneatis;  ra¬ 
cemis  paucifloris  quam  folia  duplo  brevioribus  patentibus  vel  erectis. 

Frutex  sex  ad  decem  pedes  altus,  cortice  glabro  cinerascente.  Folia  ad  ramulorum  apicem 
conferta,  lato  -  lanceolata ,  acuta  aut  breviter  acuminata,  in  basin  longe  cuneata,  tres  ad  quatuor 
pollices  longa,  unum  lata,  in  petiolis  semiteretibus,  semiunguicularibus  ;  obscure  viridia,  subtus  pal¬ 
lidiora  atque  punctis  maculisque  parvis  nigris  adspersa ,  nervo  prominulo  purpurascente  ,  uti  om¬ 
nis  stirps  glabra  ,  praeter  petiolos  atque  pedunculos ,  qui  pube  adspersi  sunt  tenui ,  e  squamis 
fuScis  formae  valde  irregularis  constantibus.  Pedunculi  communes  ex  axillis  foliorum  solitarii,  pol¬ 
licem  vel  sesquipollicem  longi ,  tenues,  angulati ,  patentes.  Pedicelli  filiformes ,  duas  lineas  longi, 
erecto -patentes,  solitarii,  raro  gemini,  bractea  suffulti  parva  subulata,  lineam  dimidiam  longa. 
Flores  magnitudine  speciei  praecedentis.  Calycis  laciniae  ovatae,  obtusiusculae,  margine  irregu- 
lariter  lacinulis  fimbriatae,  pallide  virides,  punctis  aurantiacis  glandulosis.  Corolla  lobis  ovatis 
acutiusculis  ,  albo  -  flavescens  ,  pariter  punctis  tenuibus  rubentibus  irrorata.  Filamenta  in  medio 
fere  loborum  corollae ,  quam  in  antecedente  specie  nonnihil  longiora,  alba.  Antherae  transverse 
oblongae,  vertice  aut  intra  verticem  in  facie  centrum  floris  spectante  transverse  hiantes  ,  dissepi- 
mento  inter  locellos  latiusculo.  Ovarium  subglobosum,  minimum.  Stylus  nullus.  Stigma  cras- 
siusculum,  disciforme,  papillosum. 

Crescit  in  sylvis  caeduis  prope  Sebastianopolin.  Florebat  Octobri  mense,  fi 

ADNOTATIO.  Cybianthi  genus  proxime  accedit  ipsi,  quod  familiae  nomen  dedit,  Myrsini,  ne¬ 
que,  si  corollam  solummodo  respexeris,  inde  possit  divelli,  nam  Myr sines  variae  species  florem 
ferunt  aliae  rotatum  aliae  tubulosum ,  diversa  altitudine  divisum  ;  verum  praecipua  nota,  qua  Cy- 
bianthus  distinguitur,  in  antherarum  est  fabrica  posita,  quae,  quum  in  Myr  sine  sat  magnae,  tur¬ 
gidae,  ovatae,  rima  longitudinali  per  cujusvis  locelli  faciem  introrsum  decurrente  sese  aperiant ,  in 
Cybiantho  minutae,  transverse  oblongo  -  didymae ,  connectivo  dorsali  latiusculo  ita  sunt  instructae, 
ut  locellorum  rimae  sursum  versae  non  per  longitudinem  sed  transverse,  quasi  in  summo  antherae 
vertice,  pollen  effundant,  pariter  ac  in  Leonia  observamus. 


CIII.  WALLENIA. 


8Q 


CIII.  WALLENIA  SWARTZ. 

TETRANDRIA  Monogynia  (POLYGAMIA  Dioecia)  Linn.  Syst.  Sex.  Familia: 

MYRSINEAE  R.  Brown. 

CHARACTER  D I  F  F  ER  E  N  T IALI  S. 

Calyx  quadrifidus.  Corolla  tubulosa  vel  campanulata,  quadrifida.  Stamina 
epipetala,  corollae  laciniis  opposita;  filamentis  brevibus,  antheris  ovatis,  longitu- 
dinaliter  hiantibus.  Pistillum  (in  alia  stirpe  sterile,  in  alia  fertile)  superum,  (pauci- 
ovulatum?).  Stylus  simplex.  Stigma  capitatum.  Drupa  pisiformis,  monosperma, 
putamine  tenui ,  crustaceo  vel  papyraceo. 

Habitus:  Arbores  vel  arbusculae,  ligno  subtili,  laevi,  fragili.  Folia  petiolata, 
sparsa,  versus  apicem  ramorum  conferta,  integra  et  integerrima,  nitida,  glandulis 
immersis  punctata.  Flores  parvuli,  bracteolis  stipati,  racemosi  aut  paniculati,  co¬ 
lore  pallido  albove,  punctis  glandulosis  irrorati.  Gemmatio  nuda,  foliis  convolutis. 

1.  WALLENIA  LAXIFLORA.  f  Tab.  CCXXXVII. 

W.  foliis  obovatis  vel  oblongis  obtusiusculis  ,  versus  basin  cuneatis;  racemis 
axillaribus  simplicibus  laxis ;  floribus  campanulatis  acutis. 

Arbor  duodecim  ad  quindecim  pedes  alta ,  subinde ,  ob  ramos  plures  ex  ipsa  trunci  basi 
provenientes,  fruticem  exhibens.  Rami  erecto  -  patuli ,  teretes,  epidermide  laevigata  cinereo  -  grisea 
obtecti,  inordinate  ramulosi,  ramulis  patentibus,  inferne  aphyllis  atque  foliorum  delapsorum  cica¬ 
trices  suborbicularcs  monstrantibus ,  superne  instructis  foliis  sparsis ,  nunc  laxius  et  fere  irregula- 
riter  dispositis,  nunc  spiralem  ordinem ,  spira  vel  arcta  vel  relaxata  ,  observantibus ,  ita  quidem , 
ut  per  singulas  incrementi  periodos  aut  7  aut  i3  aut  21  sibi  approximata  invenias.  Ramuli  no¬ 
velli  tomento  tenui  ferrugineo  adspersi.  Sunt  vero  polia  petiolata ,  obovata  aut  oblonga  aut  el¬ 
liptica,  obtusata,  raro  in  acumen  breve  subemarginatum  producta,  in  petiolos  interdum  nonnihil 
attenuata  aut  rotundata,  tres  ad  quinque  pollices  longa,  sesquipollicem  ad  duos  cum  dimidio  lata, 
subcoriacea  et  firmula  ,  nervo  medio  subtus  valde  prominente  et  venis  inde  oriundis  subparallelis, 
intra  marginem  combinatis,  instructa,  glabra,  nitida,  saturate  et  obscure  viridia,  petiolo  semi- 
tereti  superne  leviter  canaliculato ,  unguem  ad  pollicem  longo.  Parenchyma  foliorum  sub  lente 
apparet  glandulis  minutis,  praesertim  in  pagina  inferiore,  subtiliter  tuberculatum.  In  ramulis  su¬ 
premis  lateralibus  subinde  folia  conspiciuntur  reliquis  multo  minora ,  quasi  pro  floribus  essent 
evoluta.  Gemmae  terminales,  nudae,  folia  sistunt  complicata,  extus  tenui  tomento  pulverulento 
fusco  adspersa.  Racemi  simplices  ,  duos ,  tres  ad  sex  pollices  longi ,  laxi ,  erectiusculi ,  cernui  et 
fructiferi  penduli,  solitarii  ex  alis  foliorum,  quae  ibidem  densius  posita  videntur,  quam  alia  non 
ex  alis  florifera.  Pedunculus  communis  simplex,  filiformis,  angulatus,  laxus,  pallidus,  passim 
squamulis  tenuissimis  fuscis  lepidotis  adspersus.  Bracteae  minutae  ,  lineari  -  lanceolatae ,  acumi¬ 
natae,  lineam  et  ultra  longae,  subtiliter  pubentia.  Pedicelli  bractearum  longitudine  vel  paulo 

breviores,  filiformes,  albidi.  Flores  tetramerii,  rarissime  pentamerii.  Calyx  subcampanulatus , 
linea  brevior,  profunde  divisus  in  lacinias  ex  ovato  acuminatas  parum  concavas,  medio  nervo  ex¬ 
currente  percursas,  margine  tenuiores  et  ciliis  fimbriisque  valde  irregularibus  effiguratas,  pallide 
virescens,  punctis  striolisquc  glandulosis  fuscis.  Corolla  calycem  duplo  vel  triplo  fere  longitudine 
excedens,  campanulata,  in  lacinias  lanceolatas  acutas  patentes  divisa;  colore  albido  ct  glandulis 
punctiformibus  notata.  Laciniae  muniuntur  nervis  intermedio  et  lateralibus  nunc  in  quovis  latere 
duobus  nunc  solitariis  sursum  bifidis.  Stamina  corolla  duplo  breviora,  alba.  Filamenta  filifor¬ 
mia.  Antherae  basifixae,  ovato- triangulares ,  erectae,  locellis  medio  longitudinaliter  dehiscentibus. 
Ovarium  glandulis  orbicularibus  lepidotis  adspersum,  in  floribus  sterilibus  conicum,  in  fertilibus 
globosum.  Stylus  cylindricus.  Stigma  e  glandulis  minutis  compositum,  capitatum.  Fructus  rarius 
obvius  est  drufa  Pisi  minoris  magnitudine;  epidermide  tenui  glabra  fusca,  striolis  obscurioribus 
picta,  carne  versus  peripheriam  rubella  intus  albida  fibrosa  ,  putamine  tenui  fragili ,  nucleum  glo¬ 
bosum  laxe  obvolvente.  Testa  membranacea,  fuscidula;  albumen  corneum,  lacteo -album,  embryo¬ 
nem  involvens ,  respectu  umbilici  transversum,  cylindricum  ,  curvatum,  radicula  peripherica. 

Crescit  frequens  in  sylvis  udis  secundum  fuviuni  Amazonum .  Floret  primis  anni 

mensibus. 

Explic.  Tab.  CCXXXVII.  I.  1.  Flos.  2.  Corolla  aperta  cum  staminibus.  3.  Stamen  ab  utraque  facie 
O.  m.  a.  4*  Pollen  sub  lente  comp.  5.  Calyx  cum  pistillo  m.  a.  6.  7.  Laciniae  duae  calycis  valde  auctae.  8. 
Pistillum  sterile  a.  9.  Ejusdem  glandulae  valde  a.  10.  Idem  transverse  dissectum.  11.  Ovarium  cum  semine 
immaturo,  transverse  dissectum,  valde  a.  12.  Fructus.  i3.  Idem  apertus  ita  ut  putaminis  sectio  verticalis, 
testae  pars  et  embryo  intra  albumen  appareant.  14.  Fructus  transverse  dissectus,  nucleo  e  putamine  exemto. 
i5.  Nucleus.  O.  m.  n.  16.  Nucleus  transverse  dissectus  auctus.  —  II.  Adjecta  est  analysis  floris  et  fructus 
Walleniae  laurifoliae ,  Sw.  1.  Flos.  2.  Corolla  cum  staminibus  aperta.  3.  Stamina.  4*  Pollen.  O.  m.  a. 
5.  Fructus  m.  n.  6.  Drupa  diffracta,  ut  inhaerens  nucleus,  substantia  spongiosa  involutus,  appareat,  et  7. 
nucleus  apertus  ut  embryo  appareat,  m.  ix, 

C1Y.  EUCERAEA  f 

OCTANDRIA  Monogynia  (Trigynia)  Linn.  Syst.  Sex.  Familia:  SAPINDA- 

CEAE  Juss. 

CHARACTER  DIFFER  ENTIA  LIS. 

Flores  foveae  rhacheos  appliciti,  bracteati.  Calyx  diphyllus,  coloratus.  Co¬ 
rolla  tetrapetala.  Stamina  octo,  squamulis  totidem  apice  barbatis  interjectis;  quae 
petalis  opposita  majora.  Stigma  ceranoideo- divisum,  sessile.  Bacca  sicca  (aut  cap¬ 
sula.  non  dehiscens?).  Semen  unicum  vel  duo,  arillo  laciniato. 

CHARACTER  NATURALIS. 

Flores  minuti,  solitarii  aut  bini  ternive  in  fovea  rhacheos  sessiles,  bractea, 
et  dum  plures  aggregati  singuli  quoque  bracteola,  ovato -triangulari  ad  basin  suffulti. 
Calyx  hypogynus,  post  lapsum  corollae  in  rhachi  persistens,  diphyllus,  foliolis  quo¬ 
ad  axin  rhacheos  lateralibus,  ovatis,  in  unius  speciem  omnino  confluentibus  :  medio 

uninerviis;  membranaceus ,  albus,  basi  pro  transeunte  pistillo  perfossus  ,  a  parte 
antica  bractea  vel  bracteola  ita  auctus,  ut  quasi  triphyllus  videatur;  persistens.  Co¬ 
rolla  hypogyna,  tetrapetala,  aequalis.  Petala  ima  basi  connata,  ovata,  acutius- 
cula ,  parum  concava,  in  campanulatam  formam  conspirantia,  uninervia,  alba,  infra 
fructum  persistentia.  Squamulae  minutissimae ,  oblongo -quadratae,  apice  barbatae, 
vix  medium  corollae  attingentes,  per  paria  petalis,  quorum  ad  basin  adnascuntur, 
oppositae.  Stamina  octo ,  ex  ima  petalorum  cum  calyce  ac  toro  connatorum  mar¬ 
gine,  filamentis  subulatis  ,  ANTHEp.is  basifixis  ,  globoso  -  cordatis,  locellis  introrsum 
bivalvibus ;  quatuor  intra  duas  squamulas,  ideoque  petalis,  quae  longitudine  fere 
aequant,  opposita;  quatuor  cum  petalis  alternantia  fere  duplo  breviora.  Pollen  e 
globulis  minimis  albis  diaphanis  constat.  Ovarium  ovatum,  uniloculare,  ovulo  so¬ 
litario  aut  binis  suberectis.  Stylus  nullus.  Stigma  ceranoideo- divisum  in  crura  qua¬ 
tuor,  sex  aut  plura,  cylindrica,  brevia,  alba,  tandem  fusca.  Bacca  sicca,  aut  cap¬ 
sula  (forsan  non  dehiscens?)  coriacea,  ovata,  continens  semen  unicum  aut  duo  e 
basi  oblique  erecta,  uti  videtur  micropyle  terminali  instructa,  a  basi  obvoluta 
arillo  molli  gelatinoso  -  membranaceo  in  lacinias  lineari- lanceolatas  acutas  secto. 

Habitus:  Arbuscula,  ramis  patulis.  Folia  alterna,  petiolata,  integra,  serrata, 
uti  reliquae  partes  glabra.  Stipulae  valde  deciduae.  Gemmatio  nuda.  Flores  mi¬ 
nimi,  bracteati,  in  rhachi  paniculato -ramosa. 

Statio  et  Habitatio:  Species  unica  cognita  provenit  in  sylvis  1000  circiter 
pedes  supra  Oceanum  elevatis,  in  ditione  japurensi,  solo  arenario. 

Etymologia:  Nomen  ob  elegantem  formam  stigmatis  ceranoidei,  e  graecis  vo¬ 
cabulis  Ev  et  Kepctia. 

i.  EUCERAEA  NITIDA,  f  Tab.  CCXXXVIII. 

Arbuscula  humanae  altitudinis  aut  parum  altior.  Truncus  crassitie  unius  vel  duorum  pollicum, 
tectus  cortice  crasso  rimoso  cinereo;  superne  in  ramos  plurimos  divisus.  Folia  versus  summita¬ 
tes  ramulorum  teretium  conferta,  sparsa,  oblonga  cum  acumine  brevi,  in  petiolos  breviter  acutata, 
tres  ad  sex  pollices  longa,  sesquipollicem  ad  duos  lata,  serraturis  incumbentibus  apice  glandulosis, 
coriacea,  crassiuscula,  glaberrima,  nitide  viridia,  subtus  pallidiora,  nervo  albo  subtus  prominente, 
venis  venulisque  reticulata.  Petioli  semiteretes,  supra  plani  submarginati ,  rubentes,  unguem  ad 
pollicem  longi.  Stipulae  ad  basin  petiolorum,  ovato -lanCeolatae,  acutae,  coriaceae,  purpurascenti- 
virides,  fugaces,  delapsu  cicatricem  linearem  relinquentes.  Pedunculi  ex  summorum  foliorum  alis 

solitarii,  rarius  gemini,  erecti,  compressi,  pallide  virides,  simpliciter  ramosi,  tri - sexpollicares,  lineam 

lati.  Bracteae  nonnullae  in  ima  pedunculorum  parte  minutae,  triangulares,  et  aliae  ad  basin  ra¬ 
morum  erecto  -  patentium  ,  pariter  compresso -angulatorum.  Flores  in  pedunculi  ramis  et  summi¬ 
tate  solitarii  bracteati ,  aut  bini  ternive  intra  bracteam  quoque  bracteolati.  Calyx  foliolis  nervo 
dorsali  in  mucronem  tenuissimum  excurrente,  uti  corolla  albus  et  glaber.  Squamulae  apice  ciliis 

tenuissimis  barbatae.  Stamina  alba.  Ovarium  glabrum,  viride.  Stigma  album,  demum  fusceseens. 
Fructus,  quem  immaturum  solummodo  examinavi,  ovatus,  glaber,  tres  lineas  altus. 

Crescit  in  sylvis  primaevis ,  humilioribus  tamen ,  quae  montes  Cupati  et  Arara-Coara 
obumbrant,  Jluvio  Japurd  vicinos ,  in  Provincia  Hio- Negro.  Florebat  mensibus  Januario  et 
Februario, 

Explic.  Tab.  CCXXXV111.  Ramus  jam  stipularum  deciduarum  fere  expers,  t.  Apex  pedunculi,  in  quo 
flos  ultimus  perstat,  reliqui  delapsis  corollis  calycem  et  bracteam  exhibent.  2.  Calyx  explanatus.  3.  Corolla 
cum  staminibus.  4.  Eadem  arte  explanata  et  a  vertice  inspecta,  ut  stamina  et  squamulae  appareant.  5.  Squa¬ 
mulae  duae  cum  intermedio  stamine.  6.  Pollen.  7.  Pistillum.  Omnia  varia  magn.  aucta.  8.  Fructus  imma¬ 
turus  in  calyce,  rn.  n.  9.  Idem  auctus.  10.  Idem  verticalitcr  dissectus  cum  semine  solitario.  11.  Idem  cum 
binis  seminibus.  12.  Semen  exemptum.  O.  m.  a. 

CV.  TRATTINICKIA  Willd. 

POLYGAMIA  Monoecia  Linn.  Syst.  Sex.  Familia  •.  TEREBINTHACEAE  Juss. 

CHARACTER  DIFFERENTIALIS. 

Calyx  trifidus.  Corolla  campanulata,  trifida.  Stamina  sex  (aut  quinque?), 
antheris  basifixis  erectis  oblongis.  Stylus  et  stigma  in  ovariis  fertilibus  simpli¬ 
ces.  Fructus:  an  drupa  monosperma? 

CHARACTER  NATURALIS. 

Flores  polygamo-monoeci,  omnibus  scilicet  hermaphroditis ,  sed  plurimis,  ob 
ovaria  minus  evoluta,  sterilibus  (ex  willdenowio  in  Tr.  rhoifolia  hermaphro¬ 
diti  fertiles,  masculis  sterilibus  intermixtis).  Calyx  inferus,  monophyllus,  in  dentes 
lobosve  tres  aequales ,  aestivatione  imbricatos,  sectus.  Corolla  calyce  duplo  altior, 
campanulata ,  ad  medium  usque  trifida ,  laciniis  cum  calyce  alternantibus ,  aestiva¬ 
tione  valvata.  Stamina  sex  (quinque  secundum  willdenowium  in  Tr.  rhoifolia ), 
e  toro,  in  alabastro  erecta.  Filamenta  brevissima ,  basi  dilatata.  Antherae  line¬ 
ari  -  oblongae ,  erectae,  basifixae,  locellis  rima  ventrali  longitudinaliter  aperiundis, 
connecticulo  dorsali  latiusculo.  Pollen  minutum ,  globoso  -  ellipticum ,  diaphanum. 
Ovarium  fertile  ovato  -  globosum ,  stylo  brevi  tereti,  stigmate  capitato,  a  pressione 
staminum  tandem  angulatum.  Ovulum  non  observatum,  an  solitarium,  adscendens? 
Ovarium  sterile  pyramidatum,  sulcatum,  absque  stylo  et  stigmate.  Fructus  —  an 
drupa  monosperma? 

Habitus:  Arbores  balsamifluae.  Folia  simpliciter  pinnata  cum  impari,  foliolis 
coriaceis  petiolatis  integerrimis.  Petioli  universales  et  partiales  superne  canalicu¬ 
lati.  Gemmatio  nuda.  Paniculae  terminales,  amplae,  multiflorae.  Rami  paniculae 
bractea  ad  basin  muniti.  Flores  nonnulli  glomerati ,  singuli  bracteolati ,  albidi  vel 
carneo  -  rufescentes. 

Statio  et  Habitatio  in  sylvis  primaevis  Provinciae  paraensis,  sub  ipso  Aequa- 
tore  sitae. 

1.  TRATTINICKIA  BURSERAEFOLIA.  t  Tab.  CCXXXIX. 

Tr.  foliis  supra  glaberrimis  subtus  pube  tenuissima  glaucis,  bi-  trijugis,  foliolis 
oblongis  acuminatis  basi  acutiusculis. 

Arbor  parva,  resinifera.  R.ami  divaricati,  cortice  cinereo  muniti.  Piamuli  teretes,  epider¬ 
mide  nitida,  griseo  -  fuscescente  ;  ultimi  virides.  Folia  alterna,  versus  ramorum  apices  congesta, 
pedem  et  ultra  longa.  PjeTioli  communes  in  parte  postica  supra  plani,  tenuiter  marginati,  in  parte 
antica  bifaciales  subtus  convexi,  ad  partialium  exortum  nonnihil  dilatati,  tandem  strato  tenuissimo 
resinae  albae  obducti.  Foliola  in  duobus  vel  tribus  opposita  paribus,  sesquipollicem  vel  duos  in¬ 
ter  se  distantibus,  oblonga,  breviter  acuminata,  versus  basin  acutiuscula ,  nec  cordata,  quatuor 
ad  sex  pollices  longa,  duos  lata,  extimo  reliquis  majore;  in  superiore  pagina  saturate  et  nitide  vi¬ 
ridia,  in  inferiore  glaucescentia  ope  pilorum  quam  maxime  subtilium  subulatorum  diaphanorum,  per 
parenchyma  dense  sparsorum.  Nervi  et  venae,  quae  parallelae,  versus  marginem  combinatae  atque 
reticulo  venularum  anastomosantes  ,  in  inferiore  facie  prominent  atque  singulari  illo  integumento 
carent.  Petioli  partiales  teretiusculi,  in  superiore  facie  canaliculati,  unguem  vel  pollicem  longi. 
Panicula  terminalis  composita  spithamam  immo  pedem  longa.  Rhachis  et  rami  angulati,  vel  ancipites, 
glabri.  Bracteae  ad  divisiones  paniculae  ovato  -  triangulares.  Bracteolae  ad  singulos  pedicellos, 
qui  unam  ad  duas  lineas  longi,  filiformes,  lanceolato  -  triangulares,  minimae.  Flores  sesquilineares. 
Calyx  lutescenti  -  viridis  et  corolla  ,  quae  carnis  colore  gaudet,  extus  sunt  pilis  minimis  adspersa 
atque  sub  lente  canescunt.  Antherae  albae.  Reliqua  character  genericus  habet. 

Crescit  in  campis ,  in  cacumine  montis  Arara  -  Coara ,  qui  super  cataractam  Jluvii  Ja- 
pura  imminet;  altitudine  super  mare  circiter  1200  pedum.  Florebat  mense  Januario. 

Explic.  Tab.  CCXXXIX.  1.  Flos.  2.  Calyx.  3.  Corolla.  4-  Flos  apertus.  5.  Stamen  ah  utroque  la¬ 
tere.  6.  Pollen.  7.  Pistillum  e  flore  hermaphrodito ,  decerptis  e  toro  staminibus.  8.  Pistillum  cassum.  9. 
Pistillum  apertum,  absque  ovulo,  quod  non  repertum. 

CYI.  LASIANDRA  DE  CaND. 

DEGANDRIA  Monogynia  Linn.  Syst.  Sex.  Familia:  MELASTOMACEAE 

Juss.  Don.  de  Cand.*) 

CHARACTER  D IF  FER  E  N  TI AL  IS. 

Calyx  limbo  quinquefido,  tandem  deciduo.  Petala  quinque,  patentia.  Stamina 
decem  subaequalia,  connecticulo  basi  introrsum  varie  biauriculato ,  antheris  uni- 

*)  Melastomaceac  nostrae  clar.  de  Ca-udoli-io  traditae,  ut  egregium  ejus  opus,  Prodromum  systematis  regni  vege¬ 
tabilis,  intrent,  jam  ibi  publici  juris  factae  sunt;  atque  amicus  celeberrimus,  iterum  lieic  quanto  sit  ingenio  et 
in  recensenda  magna  specierum  farragine  et  in  stabiliendis  multis  generibus  comprobavit.  Sunt  enim  notae, 
quibus  hujus  familiae  genera  possint  superstrui,  extricatu  valde  difficiles  ac  tanta  inter  se  luxurie  varia, 
ut  vix  nisi  omnibus,  quae  adhucdum  latent,  formis  probe  cognitis,  de  generibus  vere  naturalibus  erit  sata¬ 
gendum.  Interea,  quae  vir  Ille  sagacissimus  obtulit,  genera  iconibus  nostris  confirmare  atque  illustrare 
nunc  suscepimus,  eo  praesertim  consilio,  ut  characteres,  quos  introduxit ,  dispiciantur.  Nos  vero  de  propria 
generum  dispositione  plane  desistimus  ,  ne  novarum  rerum  cupidi  videamur ,  aut  tam  audaces  ,  ut  in  re  in¬ 
tricata  neque  adhuc  absoluta  propria  alienis  praeferamus.  Attamen  pauculis,  uti  fert  occasio  ,  ea  indigitabi- 
mus  ,  quae  in  condendis  et  circumscribendis  generibus  nobis  videbuntur  necessaria. 

porosis,  (filamentis  saepe  villosis).  Ovarium  setis  coronatum.  Capsula  calyce  ve¬ 
lata,  ab  eo  sublibera,  quinquelocularis,  superne  quinquerimosa.  Semina  numerosa, 
hilo  basilari,  reniformi  -  oblonga,  punctulata. 

Habitus:  Frutices  vel  arbores  plus  minus  setosi  vel  strigillosi,  ligno  molli  fra¬ 
gili.  Caules  et  rami  cathedri.  Folia  integerrima  tri  -  quinquervia ,  opposita  aut 
verticillata.  Paniculae  terminales,  floribus  speciosis  violaceis,  roseis,  rubris  aut 
puniceis,  singulis  pari  bractearum  concavarum  mox  deciduarum  ante  anthesin  inclusis. 

Statio  et  Habitatio  :  Lasiandra ,  qualis  heic  circumscribitur ,  Americae  tropi¬ 
cae  solummodo  est  incola;  et  provenit  quidem  praecipue  locis  calidioribus  apricis. 

I.  LASIANDRA  MAXIMILIANA.  Tab.  CCXL.  CCXLI. 

L.  fruticosa;  ramis  tetragonis  strigosis;  foliis  breviter  petiolatis  e  basi  subcor- 
data  ovato  -  oblongis  acutis,  quinque-  septemnerviis  inferne,  villoso -strigosis  superne 
tandem  hirtis;  panicula  pyramidali  terminali,  bracteis  deciduis  quam  calyces  floridi 
duplo  brevioribus. 

Lasiandra  Maximiliana ,  de  Cand.  Prod.  III.  p.  128. 

Rhexia  viminea ,  Don  in  Bot.  Reg.  I^III.  t.  664. 

Radix  fibrosa,  perennis.  Caulis  fruticosus,  erectus,  humanam  altitudinem  attingens,  accres¬ 
centibus  quotannis  aliis  lateralibus  auctus,  gracilis,  inferne  teretiusculus,  crassitie  pennae  cygneae, 
ad  nodos  parum  incrassatus  atque  epidermide  fusca  longitudinaliter  fissa  et  soluta  tectus,  ibidem  aphyl- 
lus,  superne  in  ramos  nonnullos  sparsos  aut  suboppositos  divisus.  Rami  quam  caulis  tenuiores,  te¬ 
tragoni  ,  faciebus  oppositis  singulorum  internodiorum  alternatim  planis  vel  parum  convexis  ,  tecti 
epidermide  fusca  quaesetis,  e  basi  incrassata  oriundis  flavescenti- fuscis  sursum  directis  strigosa  est, 
ad  nodos  parum  incrassati,  foliorum  delapsorum  cicatricibus  transversis  sursum  emarginatis  notati 
ibique  serie  horizontali  setarum  longiorum  patentium  instructi.  Ramuli  novelli  virides,  item  te¬ 
tragoni  atque  in  angulis  crista  longitudinali  herbacea  muniti ,  uti  adultiores  strigosi ,  pilis  albis,  in 
angulis  crebrioribus.  Folia  in  superiore  parte  caulis  et  ramorum,  decussata,  horizontaliter  patentia, 
internodiis  pollicem  vel  duos  distantibus,  petiolata.  Petioli  duas  ad  quatuor  lineas  longi,  semicy- 
lindrici,  superne  plani  aut  parum  convexi.  Laminae  foliorum  ovatae,  ovato- lanceolatae  aut  oblongae, 
acutae,  basi  breviter  cordatae,  magnitudine  item  ac  figura  variae,  sesquipollicem  ad  quatuor  polli¬ 
ces  longae ,  unum  ad  duos  latae,  in  ramis  floriferis  sursum  decrescentes ,  in  sterilibus  sursum  ma* 
jora  ;  quinque- septemnerviae ,  nervis  ex  apice  petioli  prodeuntibus,  marginalibus  juxta  ipsum  mar¬ 
ginem  decurrentibus  multo  tenerioribus.  Folia  juniora  tactu  mollia,  adultiora  rigidiuscula,  scabra; 
in  superiori  facie  observantur  pili  e  parvis  verruculis  orti  sursum  decumbentes,  in  media  inter 
nervos  area  et  in  margine  densiores  et  longiores ,  versus  nervos  primarios  minores  et  parciores ; 
subtus  nervi  tres  primarii  valde  prominent ,  minus  conspicui  decurrunt  secundarii  et  marginales, 
omnes  dense  obsessi  setis  quam  in  superiore  pagina  longioribus  in  margine  quoque  frequentio- 
ribus  atque  folia  ciliantes.  Inter  nervos  venae  subparallelae  excurrunt  cum  venis  nervorum  vicino¬ 
rum  duplicato  -  combinatae  atque  quo  magis  a  nervis  procedunt,  eo  tenuiores.  Hae  setulis  pluribus 
decumbentibus  densis  candicantibus  obsessae  sunt ;  parenchyma  autem  inter  venas  et  nervos  aliis 

pilis  plus  minus  crispulis.  Gemmatio  nuda,  marginibus  foliorum  oppositorum  involutis  atque  foliis 
ipsis  interdum  paulo  tortis.  Panicula  pyramidata,  foliis  floralibus  inter  imos  ramos  persistentibus 
reliquisque  similibus;  superioribus  contractis  bracteaeformibus  lanceolatis  expallidis,  glabrescenti¬ 
bus.  Pedunculi  triflori,  flore  intermedio  prius  evoluto  sessili,  lateralibus  in  pedunculis  partialibus 
tetragonis,  duas  ad  tres  lin.  longis.  Bracteae  ad  superiores  ramificationes  viridi  -  albidae,  concavae, 
lanceolatae,  obtusae,  extus  strigillosae,  valde  deciduae,  tres  ad  quinque  lin.  longae,  flores  juniores  am¬ 
plexae.  Pedicelli  sesquilineam  longi,  teretes.  Bracteolae  ad  basin  pedicellorum  tres  lin.  longae,  lan¬ 
ceolatae,  concavae,  pallidae  vel  potius  albo- virescentes,  acutiusculae,  extus  dense  hirsutae  pilis  subulatis 
non  glanduligeris,  intus  glabrae  nitidae.  Calyx  cylindricus,  tandem  fructifer  basi  ventricosus,  a  pres¬ 
sione  ovarii  in  inferiore  parte  multiangularis,  angulis  vix  conspicuis,  laete  viridis,  dense  vestitus  pilis 
albis  nitidis  apice  glandulam  globosam  subpellucidam  ferentibus  surrectis  ;  limbus  sesquilineam  altus, 
laciniis  triangularibus  acutis  erectis  dorso  viridibus  et  crassioribus,  in  margine  albis.  Pili  hac  in 
parte,  quam  in  hypanthio  (tubo)  breviores,  exceptis  quinque,  qui  ad  oram  hypanthii  sinus  inter  dentes 
occupant,  reliquis  omnibus  longiores  robustioresque  itemque  glandulam  in  apice  ferentes.  Petala 
aequalia,  fere  pollicem  longa,  duas  partes  pollicis  lata,  obovata,  apice  hinc  parum  productiora, 
medio  vix  emarginata  ,  nervis  subseptem  evanidis  firmata,  pallide  lilacino-  violacea,  basi  rubriora, 
glaberrima,  in  aestivatione  sibi  invicem  ter  quaterve  circumvoluta.  Stamina  summo  tubo  in¬ 
serta,  filamentis  sursum  flexis,  antheris  deorsum  curvatis;  quinque,  quae  parum  magis  exteriora 
sunt,  dentibus  calycis  sunt  opposita ;  magis  interiora  vero  sinubus  opponuntur.  Filamenta  pallide 
rosea,  basi  alba,  teretia,  exteriora  sex  lineas  longa,  interiora  quinque  lin.  longa;  omnia  passim , 
praecipue  versus  basin,  pilis  paucis  (6  —  10)  brevibus  apice  glandulam  oblongam  vel  globosam 
roseam  ferentibus  adspersa.  Anthekae  aequales,  sursum  arcuatae.  Connecticulum  album,  basi  in 
auriculas  duas  erectas  compressas,  superne  crenulatas  cavas,  inflatum  ,  inde  in  nervum  dorsalem 
inter  locellos  productum,  laevigatum.  Locelli  compressi,  antice  (in  latere  sursum  spectante)  linea 
angusta  discreti,  in  rostrum  elongatum  attenuati,  e  membrana  pallide  coerulea  facti,  continentes 
pollen  album  cylindraceo- ellipticum,  hinc  inde  rimatum.  Porus  antherarum  obliquus,  terminalis. 
Ovarium  cylindricum,  duas  tertias  calycis  replens ,  ima  parte  duas  tertias  aequante  adnatum  ope 
epicarpii  tenuiter  membranacei  ab  uno  angulorum  ad  alterum  ita  tensi  ut  loculamenta  pro  immit¬ 
tendis  formet  antheris  ;  in  superiore  parte  angulis  decem  parum  prosilientibus  notatum  ;  ibique  in 
tertia  parte  suprema  liberum  atque  pilis  erectis  non  glanduliferis  dense  hirsutum,  vertice  pro  in¬ 
sertione  styli  concavum.  Stylus  in  inferius  floris  latus  deflexus  et  ampla  curvatura  versus  stamina, 
quibus  duplo  est  crassior ,  adscendens,  colore  filamentorum  basi  et  apice  albidus ;  in  infima  parte 
pilis  paucis  glanduliferis,  uti  filamenta,  adspersus,  superne  nudus.  Stigma  flavo- virens,  glandulosum, 
impressum.  Capsula  ovata,  quatuor  lineas  alta,  calyce  campanulato  ore  truncato  omnino  velata, 
sicca,  membranacea,  quinquelocularis,  loculis  in  parte  suprema  longitudinaliter  rimosis.  Placentae 
fuscae,  fungosae,  tenui  membrana  angulis  internis  dissepimentorum  adnatae.  Semina  plurima,  fusca, 
reniformia  ,  punctata  ,  basi  placentis  immersa. 

Crescit  in  sepibus,  ad  margines  sylvarum  locis  calidis,  humidiusculis  prope  Sebastiano- 
polin  et  alibi  in  Provinciis  Sebastianopolitana  et  S.  Pauli.  Floret  primis  annis  mensibus. 

Explic.  Tab.  CCXL.  CCXLI.  Fusiori  descriptioni,  quam  dedimus  eo  consilio,  ut  uno  quasi  obtutu  cer¬ 
tas  notas  illustremus,  quae  omni  Melastomacearum  familiae  sunt  solemnes,  heic  addimus  analysin  floris  Lasian- 
clrae  Dlaximilianae  in  Tab.  CCXLI.  I.  i.  Apex  ramuli  floriferi,  bracteas,  bracteolas  atque  trium  florum  ala¬ 
bastra  variae  aetatis  exhibens,  m.  n.  2.  Calyx ,  demissis  petalis.  3.  Calyx  apertus ,  ut  styli  et  staminum  si¬ 
tus  appareat.  4.  Calyx  sub  aestivatione  apertus,  ut  conspiciantur  stamina,  more  in  hac  familia  solemni,  de- 

flexa  atque  inter  ovarii  angulos  et  calycis  parietem  recondita.  5.  Sectio  transversa  ex  alabastro,  per  medium 
ovarium  et  antheras  ducta.  6.  Apex  staminis.  7.  Anthera.  8«  Eadem  horizontaliter  dissecta.  9.  Pollen. 

10.  Ovarium.  11.  Ejusdem  vertex,  pro  styli  insertione  impressus.  12.  Styli  apex  cum  stigmate.  13.  Ovarii 
pars,  ut  aestivatio  appareat.  i4-  Ovula  duo.  15.  Vertex  calycis  cum  setis  inter  ejus  lacinias,  indicato  simul 
petalorum  et  staminum  situ.  16.  Aestivatio  petalorum,  sectione  horizontali  proposita.  Omnia  varia  inagn.  aucta. 

2.  LASIANDRA  MARTIUSIANA.  Tab.  CCXLII. 

L.  fruticosa;  ramis  obsolete  tetragonis  foliisque  basi  subcordata  sessilibus  ova¬ 
tis  aut  ovato  -  oblongis  aculis  subtus  strigoso  -  hirsutis  tandem  punctatis;  paniculis 
paucifloris  foliosis,  bracteis  glabris  purpurascentibus ;  calycibus  setosis,  defloratis  ova¬ 
to  -  hemisphaericis. 

Lasiandra  Martiusiana ,  de  Cand .  Prodr.  II L  p.  127. 

Frutex  tri-  ad  sexpedalis.  Rami  erecti,  obsolete  tetragoni,  cortice  spadiceo  ,  superne  inter 
ramulos  strigoso -hispido,  inferne  glabrescente.  Ramuli  oppositi,  virides,  in  angulis,  qui  mem¬ 
brana  tenui  marginantur,  praecipue  setulis  adpressis  erectis  fuscidulis  muniti.  Folia  petiolata 
quidem,  sed  petiolo  brevissimo,  ut  vix  ullo,  opposita,  ovata  aut  ovato -oblonga,  acuta,  basi,  prae¬ 
cipue  adultiora,  cordata ,  pollicem  ad  sesquipollieem  longa,  unguem  et  quod  excedit  lata  ,  triner- 
via,  nervis  in  inferiore  pagina  prominentibus  et  densius  strigosis ,  quam  parenchyma,  quod  in  infe¬ 
riore  facie  strigis  versus  apicem  directis  munitur  iisque  decidentibus  punctatum  apparet ,  margine 
ciliata;  laete  viridia.  Paniculae  pauciflorae  ex  axillis  foliorum  superiorum  vel  terminales,  ramis  tetrago¬ 
nis  subtrifloris.  Folia  floralia  reliquis  multo  minora,  sex,  immo  tres  lineas  longa,  lato-ovata,  acuta, 
erecta.  Rhachis  et  pedunculi  partiales  bi-  trilineares,  tetragoni ,  strigosi.  Bracteae  flores  singulos 
primum  obvolventes  ovatae,  obtusae,  tenuiter  membranaceae,  margine  subtilissimis  setulis  ciliatae, 
purpurascentes,  valde  deciduae.  Flores  magnitudine  Dryadis  octopetalae ,  plerumque  pentamerii 
decandri,  interdum  hexamerii  dodecandri.  Calyx  ovatus,  laciniis  lineari- oblongis  obtusis,  dorso 
medio  uti  tubus  extus  setulosis,  versus  marginem,  qui  ipse  setulis  munitur,  glabris.  Petala  obo- 
vata,  basi  inaequalia,  violacea,  juniora,  praesertim  in  alabastro,  setulis  ciliata.  Filamenta  rosco- 
Violacea ,  pilis  albis  laxe  hirsutula.  Antherae  Subaequales,  connecticulo  violaceo  in  auriculam  bi- 
lobam  breviter  protracto.  Stylus  glaber,  violascens.  Ovarium  nervis  decem  valde  prominentibus 
costatum,  vertice  setulosum.  Capsula  semimatura  ovato- globosa  e  calyce  ovato -hemisphaerico  pa¬ 
rum  prominens.  Semina  fusca,  punctata,  hilo  basilari,  parum  curva. 

Crescit  in  marginibus  sylvularum  montanarum  et  in  pascuis  subalpestribus ,  altitudine 
supra  Oceanum  35oo  —  4800  pedum  prope  Filia  Rica,  Tejuco ,  et  alibi  in  altis  Provinciae 
Minarum.  Floret  Februario  —  Aprili.  £ 

Explic.  Tab.  CCXLII.  1.  Alabastrum,  et  2.  calyx  apertus  cum  staminibus  m.  n.  3.  Calycis  pars  cum 
pistillo,  quatuor  staminibus  aestivatione  introrsum  flexis  et  quinto  erecto,  m.  a.  4.  Pistillum  m.  a.  5.  Ovarii 
sectio  transversa  valde  a.  6.  Petalum  ex  alabastro,  m.  n.  7.  Apex  staminis  et  anthera  dissecta,  m.  n.  8. 
Pollen  et  9.  semen  valde  a. 

ADNOTATIO.  Lasiandra  frigidula  valde  affinis,  ita  quidem,  ut  dubitem,  anne  potius  pro 
varietate  majore  habenda,  ita  erit  definienda:  L.  fruticosa;  ramis  tri-  tetragonis  foliisque  opposi¬ 
tis  ternatisve  subsessilibus  oblongis  aut  oblongo  -  ovatis  subtus  parce  strigoso -hirsutis;  paniculis 
amplis  aphyllis,  bracteis  dorso  strigosis,  calycibus  defloratis  ovato  -  hemisphaericis  setosis.  Flores 
fere  magnitudine  L.  Fontanesianae ,  stamina  nunc  villosa,  nunc  glabrescentia.  —  Tab.  CCXLIF 

11.  1.  Alabastrum.  2.  Calyx  cum  semimaturo  ovario,  m.  n. 


CVI.  LASIANDRA. 


97 


3.  LASIANDRA  FISSINERVIA.  Tab.  CCXLIII. 

L.  fruticosa;  ramis  tetragonis  angulis  non  alatis,  strigosis;  foliis  oblongis  acu¬ 
tis  trinerviis  nervis  lateralibus  bifidis,  superne  strigis  convergentibus  scabris,  inferne 
pilis  stellatis  incanis,  nervis  strigosis;  paniculis  axillaribus  terminalibusque,  bracteis 
purpurascentibus;  calycibus  sericeo -strigillosis;  filamentis  styloque  villosis. 

Lasiandra  Jissinervia ,  De  Cand.  Prodr.  III.  p.  i3o. 

Frutex  altitudine  humana.  Rami  acute  tetragoni,  aeque  ac  ramuli  oppositi,  setis  parvis  strigosi. 
Internodia  circiter  pollicem  longa.  Folia  petiolata,  petiolis  semiteretibus  superne  canaliculatis 
strigosis,  tri-  quadrilinearibus ;  oblonga,  acuta,  basi  in  petiolos  nonnihil  attenuata,  sesquipoll.  lata, 
tres  ad  quinque  poli,  lata,  tactu  scabra,  ob  setulas,  quae  in  hac  specie  aeque  ac  in  propinqua  S. 
Fontanesicina  aream  inter  duos  nervos  evidentissime  ita  occupant,  ut  in  medio  robustiores  sint 
positae  antrorsum  directae,  versus  margines  vero  minores  et  directionem  fere  transversam  sequen¬ 
tes.  Nervi  tres  subtus  valde  prominent ;  lateralibus  basi  bifidis,  uti  petioli  strigosis.  Parenchyma 
venulis  crebris  transversis  strigillosis  percursum,  subtus  pilis  stellatis  canescit.  Nodi  foliorum  serie 
setularum  muniti.  Paniculae  axillares  et  terminales.  Rjhaches  et  pedunculi  tetragoni ,  setuloso- 
scabri.  Pedicelli  tres  lineas  longi ,  subsericeo  -  strigillosi.  Bracteae  pariter  setulosi ,  purpuras¬ 
centes,  calyces  primum  omnino  obvolventes.  Flores  tetra-  et  pentamerii.  Calyces  purpurascenti- 
virides,  sericei,  laciniis  triangularibus  acutis.  Petala  obovata,  basi  inaequalia,  roseo- purpurea. 
Filamenta  rosea,  versus  apicem  villosa.  Antherae  albae,  connecticulo  breviter  bilobo.  Ovarium 
inferne  nudum,  in  vertice  setosum.  Stylus  villosus,  versus  stigma  calvescens.  Semina  fusca. 

Crescit  in  sylvulis  montanis  Provinciae  Minarum ,  prope  Villa  Rica  et  alibi.  Floret 
Martio ,  Aprili,  fi 

Explic.  Tab.  CCXLIII.  i.  Calyx  clausus.  2.  Calyx  quadrifidus  apertus.  4.  Idem  apertus  cum  stami¬ 
nibus  et  petalo.  4.  Petalum  expansum.  5.  Pistillum.  O.  m.  n.  6.  7.  Stamen  integrum  et  aliud  anthera 
dissecta,  m.  a.  8-  Pollen  a.  9.  Pistillum.  10.  Ovarium  quadriloculare  dissectum.  11.  Semina.  Omnia  a. 

4.  LASIANDRA  OLEAEFOLIA.  f  Tab.  CCXLIV. 

L.  fruticosa;  ramis  obsolete  tetragonis  foliisque  oppositis  aut  quaternis  oblongo- 
lanceolatis  acutis  trinerviis  subtus  pulverulento -tomentosis  flavo -canis;  panicula  ter¬ 
minali  multiflora ;  bracteis  calycibusque ,  defloratis  cylindricis ,  pilis  stellatis  canis ; 
staminibus  disparibus,  filamentis  glabris,  connecticulis  bicornibus. 

Osbeckia  oleaefolia ,  De  Cand.  Prodr.  III.  p.  i3g. 

Frutex  tres,  quatuor  ad  quinque  pedes  altus.  Rami  brachiato  -  ramulosi,  obsolete  tetragoni, 
pilis  stellatis  pulverulento -cani  et  scabriusculi.  Folia  petiolata,  opposita  aut  quaterna,  oblongo- 
lanceolata,  breviter  acuta,  basi  rotundata,  unum  ad  duos  poli,  longa,  unguem  circiter  lata,  superne 
viridia  et  subtiliter  papilloso  -  scabriuscula,  subtus  tomento  e  pilis  stellatis  facto  obducta,  cana  vel 
flavido  -  canescentia ,  nervis  tribus  prominentibus  venisque  transversis  parum  conspicuis  obscuriori¬ 
bus.  Petioli  tres  lineas  longi,  teretiusculi,  superne  canaliculati,  pulverulento  -  tomentosi.  Panicula 
brachiata,  terminalis  et  axillaris,  multiflora ,  pyramidalis.  Rhachis  et  pedunculi  subtriflori  obscure 

tetragoni  pulverulento  -  cani.  Pedicelli  lineam  longi.  Bracteae  et  bracteolae  ad  divisiones  pani¬ 
culae  oppositae,  oblongae,  acutae,  membranaceae,  extus  canae,  flores  arcte  amplectantes ,  deciduae. 
Calyx  campanulatus,  quinquefidus  (interdum  4  —  6-  fidus),  limbo  longius  quam  in  praecedentibus 
persistente,  laciniis  oblongis,  in  angulis  laciniarum  ita  intumidus,  ut  squamulas  minimas  dissimu¬ 
let,  extus  pilis  minimis  stellatis  peltato -sessilibus  vel  interdum  stipitatis  dense  canus,  floridus  qua- 
tuor  fructifer  octo  lineas  longus.  Petala  oblique  obovato  -  oblonga  (obscure  dolabriformia) ,  te¬ 
nuissime  ciliata  pilis  stellatis  ,  nervis  quinque  a  basi  sursum  dilatatis  percursa  ,  lilacino  -  violacea , 
unguem  longa.  Stamina  decem  (secundum  floris  divisiones  raro  octo  vel  duodecim),  disparia.  Ea, 
quae  laciniis  calycis  opponuntur  nonnihil  longiora  et  robustiora,  caeterum  omnia  aequalia.  Fila¬ 
menta  subulata,  uninervia,  glabra,  in  alabastro  recta  ad  fundum  calycis  usque  deflexa,  ita  ut 
longiora  fere  ovarii  basin  attingant ,  a  flexione  geniculata,  in  parte  suprema  plana.  Antherae  in¬ 
cumbentes ,  quam  filamenta  longiores:  filamentorum  bilinearium  tres,  trilinearium  quatuor  lineas 
aequantes,  graciles,  depresso  -  teretes  ,  sursum  attenuatae,  poro  obliquo  solitario  apertae,  basi  in 
connecticulum  locellis  duplo  angustius  attenuatae  ,  quod  dividitur  in  crura  duo  divergentia,  in  ala¬ 
bastro  peripheriam  calycis  spectantia  ideoque  in  filamentis  quasi  equitantia.  Color  filamentorum 
roseo -violaceus  ;  antherarum  majorum  violascens ,  praesertim  dorso;  minorum,  connecticuli  et 
ejus  crurium  albus.  Ovarium  ad  basin  usque  liberum,  ovatum,  sulcis  decem  longitudinalibus  per¬ 
cursum  ,  apice  pro  styli  insertione  umbonatum  atque  coronatum  squamulis  quinque  minimis  ere¬ 
ctis,  quae  sub  lente  composita  pilis  stipitatis  stellatis  muniuntur,  ad  tertiam  altitudinis  partem  usque 
similibus  pilis  canum,  deorsum  glabrum.  Ovula  plurima,  ovata,  hilo  subbasilari  elliptico,  micropyle 
subterminali  in  mammillam  producta,  serie  cellularum  peripherica  majore.  Placentae  quinque  in 
angulis  dissepimenti  centralibus  affixae,  ibique  tenues,  membranaceae,  sursum  incrassatae  atque  seriebus 
quatuor  ad  sex  ovulorum  imbricatorum  dense  obsessae.  Stylus  teres,  purpurascens,  quam  stamina 
crassior,  glaber,  arcuato-  adscendens,  stigmate  indistincto.  Capsula  sicca,  oblonga,  versus  basin 
attenuata,  ad  medium  usque  calyci  adnata  eoque  tota  tecta,  in  superiore  parte  libera,  helvola, 
papyracea,  apice  constricta  et  pubens.  Dissefimenta  tenuia  ,  membranacea.  Semina  curvato-pyri- 
formia,  punctata  ,  fusca,  minima. 

Crescit  in  campis  sicciasculis  vallis  Jlavii  Paraiba  prope  Lorena ,  in  Prov.  S.  Pauli . 
Florebat  Decembri,  t? 

Explic.  Tab.  CCXLIV.  i.  Calyx  apertus,  cum  genitalibus.  2.  Petalum.  3.  Pars  e  dorso  petali  aucta. 
4.  Pars  staminis,  in  aestivatione.  5.  Apex  staminis  minoris.  6.  Apex  staminis  majoris.  7.  Pollen.  8.  Calyx 
cum  staminibus  in  aestivatione.  9.  Idem  apertus.  10.  Pistillum.  11.  Pars  placentae,  cum  ovulis.  12.  Sectio 
horizontalis  ovarii.  i3*  Apex  ovarii,  derasis  ex  parte  pilis,  ut  squamulae  coronantes  conspiciantur.  14.  Cap¬ 
sula  discissa,  duplo  aucta.  15.  Semen.  16.  Pilus  folii  stellatus.  17.  Pilus  calycis  stellatus.  Omnia  varia 
magnitudine  aucta. 

AD  NOTATIO.  Nostra  quidem  sententia,  Lasiandrae  genus  cum  Osbeckia  Linnaeana  ( Os - 
beckiaria  D.  Ci)  tot  tantisque  notis  convenit,  ut,  qui  utrumque  pro  eodem  sumserit ,  haud  ita 
multum  erraret;  nec  partium  numerus  enim  nec  appendicum  (quae  meri  systematis  epidermici 
processus  nec  folia  mutata  sunt)  praesentia  aut  absentia  characteres  certos  suppeditant.  Quod  si 
quis  L.  Maximilianam  ob  setas  quinque  calyci  interjectas  Osbeckiae  adnumeraret,  a  Botanicis 
improbaretur.  Sed  nos  Lasiandrae  nomen  retinuimus,  sperantes  fore,  ut  Osbeckiariae  D.  C. , 
quae  omnes  in  India  orientali  proveniunt,  in  posterum  et  alio,  praeter  appendices  per  totum  ca¬ 
lycem  sparsas  atque  lacinias  calycis  deciduas ,  charactere  ab  affinibus  distingui  possint. 

CYII.  CHAETOGASTRA. 

Character  reformatus.  Chaetogastra  De  Cand.  Arthrostemmatis 

et  Osbeckiae  species  De  Cand. 

DEGANDRIA  (OCTANDRIA)  Monogynia  Linn.  Syst.  Sex.  Familia:  MELA- 

STOMACEAE  Juss. 

CHARACTER  DIFFERENT  IALIS. 

Flores  pentamerii  decandri,  aut  tetramerii  octandri.  Calyx  extus  saepe  setis, 
pilis  vel  appendiculis  munitus,  laciniis  persistentibus.  Antherae  subaequales,  uni- 
porosae,  connecticulo  bilobo  aut  bicruri.  Ovarium  liberum,  setis  coronatum.  Capsula 
calyce  velata,  ab  eo  libera,  quinque-  vel  quadrilocularis,  loculis  superne  e  rima  aper¬ 
tis.  Semina  numerosa,  hilo  subbasilari,  reniformi -oblonga. 

Habitus:  Frutices,  suffrutices  aut  herbae.  Caules  et  rami  tetragoni  foliaque 
integerrima  setosa,  strigosa  aut  villosa.  Inflorescentia  paniculata:  flores  in  glomeru¬ 
lis  axillaribus  terminalibusque  sessiles  aut  pedunculati  5  singuli  bracteis  solitariis 
persistentibus.  Calyces  immutati,  aut  laciniis  excrescentibus  et  calvescentibus  grande- 
facti.  Petala  rosea,  violacea,  purpurea. 

Statio  et  Habitatio  :  Genus  novi  orbis  incola,  intratropicum,  campestre  potius 
quam  sylvestre;  in  altioribus  frequentius  quam  in  terris  Oceano  vicinis  proveniens. 

1.  CHAETOGASTRA  STRIGILLOSA.  Tab.  CCXLV. 

Ch.  herbacea,  erecta,  tota  strigoso -villosissima;  foliis  brevissime  petiolatis  ob¬ 
longis  ovatisve  acutis  subtilissime  serrulatis;  floribus  pentameriis  sessilibus  in  glo¬ 
merulis  axillaribus  paniculatisve ;  calycibus  dense  strigosis,  petalis  obo vatis. 

Chaetogastra  strigillosa ,  De  Cand.  Prodr.  III.  p.  i33. 

Radix  fibrosa ,  perennis ,  promens  caules  nonnullos  erectos  circiter  pedales  et  bipedales , 
crassitie  pennam  anserinam  aequantes,  inferne  teretiusculos  et  tandem  glabros,  superne  tetragonos 
et  pilis  setisque  fuscidulis  adpressis  dense  strigosos.  Rami  oppositi  ex  alis  foliorum  superiorum. 
Folia  in  fetiolis  perbrevibus  opposita,  oblonga,  basi  rotundata,  acuta,  duos  ad  quatuor  poli, 
longa ,  ad  sesquipollicem  lata,  ad  marginem  subtilissime  serrulata,  serraturis  ut  plurimum  piliferis, 
nervis  tribus  ad  quinque  inferne  prominulis  percursa  ibique  densius  quam  in  reliqua  pagina  pilis 
fuscidulis  nitidis  strigosa,  in  superiore  facie,  quae  minus  dense  pilifera,  supra  nervum  medium  ad 
tertiam  totius  longitudinis  partem  usque  densissime  strigosa.  Flores  in  pedunculis  lateralibus  vel 
terminalibus  in  axillis  bractearum  oppositarum  ovato- lanceolatarum  dense  villosarum  semiunguicu- 
larium  plerumque  terni  sessiles,  intermedio  praecociore ;  glomerulo  terminali  nunc  ante  nunc  post 

inferiores  s.  laterales  efflorescente.  Calyx  sex  lineas  longus,  ubique  dense  strigosus  pilis  setiformi- 
bus  fuscidulis  nitidis  ;  post  fructificationem  vix  major,  appendicibus  nullis  auctus,  nisi  hoc  nomine 
velis  appellare  pilum  reliquis  majorem ,  qui  passim  cum  laciniis  calycis  alternare  visus  est.  Pe¬ 
tala  violacea,  obovata,  inaequilatera ,  margine  subtiliter  ciliata,  unguem  longa.  Stamina  decem, 
consimilia,  sed  quinque  nonnihil  minora,  glabra,  dilute  violacea,  praeter  connecticulum ,  quod 
breve ,  bilobum ,  flavum.  Ovarium  vertice  setulis  fuscidulis  tectum.  Stylus  violascens.  Capsula 
intra  calycem  et  cum  ejus  parte  inferiore  connata,  oblonga,  vertice  depresso -hemisphaerica  ibique 
rimis  quinque  hians.  Semina  minima,  punctata,  fusca. 

Crescit  in  campis  montanis  prope  F illa  de  S.  Joao  do  Principe ,  in  Provincia  Minarum. 
Floret  Februario ,  Martio.  Ij. 

Explic.  Tab.  CCXLV.  i.  Calyx.  2.  Calyx  apertus,  cum  genitalibus.  3.  Petalum.  0.  m.  n.  4-  Stami¬ 
ni*  apex  a  latere.  5.  Idem,  cum  anthera  dissecta,  a  dorso.  6.  7.  Stamen  majus  et  minus,  antrorsum  visa.  8. 

Pollen.  9,  Pistillum.  10.  Capsulae  pars  inferior.  11.  Semina.  0.  m.  vario  modo  aucta - In  Tab.  CCXLVII. 

figura  tertia  ( III .)  marginem  folii  serrulatum  exhibet  grandefactum. 

2.  CHAETOGASTRA  repanda,  t  Tab.  ccxlvi. 

Ch.  herbacea,  adscendens,  tota  strigosa;  foliis  petiolatis  ovatis  acuminatis  vel 
ovato  -  lanceolatis ;  pedunculis  elongatis  subbifidis  cum  flore  centrali;  floribus  tetra- 
meriis;  calycibus  setosis,  setis  cum  laciniis  dorso  calvis  setoso  -  aristatis  alternanti¬ 
bus  palmatis ,  petalis  obtriangularibus  apice  truncatis  birepandis. 

Osbeckia  repanda ,  De  Cand .  Prodr.  III.  p.  il^i. 

Radix  perennis.  Caulis  solitarius  vel  plures,  adscendens ,  pedalis  et  bipedalis,  crassitie  pennae 
columbinae  aut  parum  crassior ,  ima  parte  teres,  superne  obscure  tetragonus ,  totus ,  uti  reliquae 
partes  pilis  sursum  spectantibus  strigosus,  simplex  vel  sursum  divisus  in  ramos  similes  oppositos, 
adscendentes.  Folia  in  petiolis  duas  circiter  lineas  longis  e  basi  rotundata  vel  subcordata  ovata 
acuminata,  vel  ovato  -  lanceolata  acuta,  sesquipollicem  longa,  unguem  lata,  in  nervis  tribus  robu¬ 
stioribus  binisque  extimis  tenuioribus  inferne  prominentibus  longius  et  densius  strigosa,  quam  in 
utraque  facie.  Folia  in  divisione  caulis  minora  lanceolata  longe  aristata;  summa  infra  pedunculos 
sesqui-  ad  bipollicares  unguem  longa.  Calyx  unguicularis ,  basi  bracteis  oppositis  lanceolatis  acu¬ 
minatis  setoso  -  aristatis  stipatus,  viridis,  adspersus  setis  fuscidulis  erectis  plurimis  simplicibus,  aliis 
(appendiculis  auctorum)  cum  laciniis  limbi  alternantibus  palmato  -  divisis ;  laciniae  triangulares,  vi¬ 
rides,  non  setosae  praeter  aristam  terminalem  et  in  imo  margine  pectinato- ciliatae.  Petala  un¬ 
guem  longa,  violacea,  inaequilatero  -  obtriangularia ,  apice  truncata  et  duplici  sinu,  levi  tamen,  ita 
repanda,  ut  tridentata,  margine  antico  subtiliter  ciliata.  Stamina  octo,  alternis  vix  majoribus,  glabra. 
Filamenta  uninervia,  ad  connecticulum  usque  circiter  tres  lineas  metienlia,  basi  rosea,  sursum  vio¬ 
lacea.  Connecticulum  lineam  dimidiam  longum  in  auriculam  bilobam  introrsum  productum,  fla¬ 
vum.  Antherae  fere  longitudine  filamentorum ,  arcuatae,  locellis  undulatis  roseo  -  violaceis,  rostro 
productiore  flavo.  Ovarium  bilineare,  oblongum,  inferne  glabrum,  superne  setis  erectis,  quadrilo- 
culare.  Stylus  glaber,  roseus,  infra  stigma  virescens  contractus.  Fructus  non  visus. 

Crescit  in  campis  editis  lutosis  prope  Jluvium  Sapucahy ,  in  Prov.  Minarum  parte  au¬ 
strali.  Florebat  mense  Februario. 

Eaqilic.  Tab.  CCXLVI.  I.  i.  Calycis  pars,  cum  setis  et  laciniis  tribus  m.  a.  2.  Seta  palmata,  quales 
laciniis  calycinis  interjectae,  valde  a.  3.  Petalum,  m.  n.  4.  Ejusdem  limbus  anticus  glandulis  stipitatis  mu¬ 
nitus,  m.  a.  3.  Glandula  magis  a.  6.  Stamen  majus  et  minus.  7.  Pistillum.  8.  Ovarii  sectio  horizontalis. 
9.  Ovulum  semimaturum.  —  II.  Adjecta  est  1.  figura  floris  Chaetogastrae  stripJmocalycis  (nobis,  Osbechiae , 
D.  C.)  et  2.  particulae  de  ejus  calyce  excisae,  ut  appendices  setosae  cum  laciniis  alternantes  conspiciantur. 

3.  CHAETOGASTRA  ALPESTRIS.  f  Tab.  CCXLVII. 

Ch.  herbacea,  tota  strigoso  -  villosa ;  caule  subsimplici  erecto;  foliis  brevissime 
petiolatis  ovatis  acutis  subtilissime  serrulatis;  floribus  inter  folia  glomeratis  termi¬ 
nalibus  tetrameriis ;  calyce  toto  strigoso ,  setis  palmatis  stipitatis  cum  laciniis  alter¬ 
nantibus,  petalis  obovatis. 

Osbeckia  alpestris ,  De  Cand.  Prodr.  III.  p.  140. 

Radix  perennis,  fibrosa.  Caulis  solitarius  aut  nonnulli  ex  eadem  radice,  sesqui  —  bipedalis, 
crassitie  pennae  columbinae,  obsolete  tetragonus ,  pilis  fuscidulis  surrectis  ad  nodos  frequentioribus 
strigosus.  Folia  ovata,  acuta,  erecta  et  fere  imbricata,  rigidiuscula,  margine  obsolete  serrulata,  quod 
aegre,  ob  strigas,  conspicitur.  Sunt  vero  hae  in  superiore  foliorum  pagina  maxima  ex  parte  pa¬ 
renchymati  adnatae  apiceque  libero  tenuiter  penicillatae  ;  in  pagina  inferiore  vero  sunt  longiores, 
longiusque  in  subulam  albam  productae,  quae  passim  dentibus  atque  ramis  instruitur.  Magnitudo 
foliorum  varia :  pleraque  pollicem  fere  longa,  sex  lineas  lata.  Apici  caulis  insident  flores  plerum¬ 
que  tres,  fere  sessiles,  stipati  bracteis  trilinearibus  ovatis  acutis  pariter  strigosis.  Calyx  quinque 
ad  sex  lineas  longus  ,  extus  dense  strigosus  setis  nunc  simplicibus  nunc  basi  confluentibus  aut  in 
appendicum  penicillatarum  formam  unitis.  Harum  quatuor  majores  tres  vel  quatuor  lineas  longae 
cum  laciniis  calycis  alternant ;  nonnullae  minores,  inter  reliquas  aetas  delitescentes,  illis  opponuntur. 
Petala  purpureo- violacea,  subtilissime  ciliata.  Stamina  petalis  longiora,  unguem  excedentia,  gla¬ 
bra.  Filamenta  rosea.  Antherae  introrsum  arcuatae,  pallide  violaceae,  rostro  flavo,  connecticulo 
biauriculato  purpurascenti- roseo ,  in  quatuor  antheris  majoribus  dimidiam  lineam  longo,  in  mino¬ 
ribus  duplo  breviore.  Ovarium  oblongum  ,  obsolete  quadrilobum,  vertice  setis  nitidis  rectis  coro¬ 
natum  ;  quadrilo culare.  Capsula  calyci  inclusa. 

Crescit  in  summis  pascuis  montis  Itambe  da  Villa ,  et  alibi  in  districtu  Serro  Frio , 
Prov.  Minarum,  altitudine  4ooo  pedum.  Floret  Martio ,  Aprili.  2(. 

Explic.  Tab.  CCXLVII.  I.  1.  Calyx  nondum  evolutus.  2.  Flos  apertus.  3.  Petalum.  0.  m.  n.  4*  Ca¬ 
lyx  apertus  cum  staminibus  et  pistillo,  magn.  nonnihil  auctus.  5.  Pars  calycis  a  dorso  visi,  ut  appendix  major 
et  altera  minor  appareant.  6.  Stamen  e  majoribus,  filamento  tamen  decurtato,  a  facie  et  a  latere.  7.  Stamen 
e  minoribus  a  latere.  8.  Pollen.  9.  Pistillum.  10.  Ovarium  horizontaliter  dissectum.  Omnia  varia  m.  a.  11. 
Particula  marginis  folii  cum  setis,  ut  serraturae  conspiciantur,  m.  parum  a.  12.  Seta  e  folii  pagina  inferiore, 
quae  apice  finditur  in  ramos  nonnullos  et  basi  folio  adnascitur;  et  13.  setae  nonnullae  e  folii  pagina  superiore, 
utraeque  a.  —  II.  Sistit  Ch.  strigillosae  marginem  folii. — •  III.  Analysis  Ch.  lychnltoidis :  1.  Calyx  apertus  cum 
ovario.  2.  Petalum.  3.  4.  Stamen  majus  et  minus.  5.  Pistillum.  6.  Ejusdem  pars  aperta.  7.  Ovula  duo. 
Omnia  varia  m.  a.  8.  Capsula  m.  n.  9.  Eadem  aucta.  10.  Eadem  aperta.  11.  Semen.  Testae  particula.  O.  m.  a. 

ADNOTATIO.  Chaetogastrae ,  qualem  proponimus,  character  primarius  in  laciniis  calycis 
persistentibus  ponitur.  Genus  in  series  habitu  distinctas  divellendum. 

CVIII.  MARCETIA  DE  CaND. 

OCTANDRIA  Monogynia  Linn.  Syst.  Sex.  Familia:  MELASTOMACEAE  Juss. 

CHARACTER  DIFFER  ENTIALIS. 

Calyx  quadrifidus ,  tubo  subcylindrico ,  laciniis  angustis  persistentibus.  Petala 
quatuor  patentia.  Stamina  octo  subaequalia;  antheris  uniporosis ,  connecticulo  an- 
trorsum  breviter  biauriculato.  Ovarium  liberum ,  glabrum.  Capsula  calyce  tenui 
velata,  complete  quadrivalvis ,  valvulis  medio  septiferis.  Semina  cochleata,  hilo 
oblique  basilari,  punctata. 

Habitus  hujus  generis,  ab  optimo  de  Candollio  egregie  constituti,  peculiaris. 
Suffrutices  vel  frutices  subvirgato  -  ramosi.  Rami  tetragoni,  cathedri,  pilis  tenuibus 
saepe  glandulosis  villosuli.  Herba  omnis  subinde  pari  pube  canescens  et  subviscida. 
Folia  subsessilia,  opposita  aut  decussata,  trinervia  aut  nervo  solum  medio  conspi¬ 
cuo  ,  saepe  angusta  aut  margine  revoluta.  Flores  inter  folia  superiora  racemulos 
constituunt,  breviter  pedunculati,  bibracteati.  Calyces  pubentes,  sub  fructus  matu¬ 
ratione  saepe  purpurascentes.  Petala  subpurpurea,  rosea,  lilacina,  alba.  Antherae 
flavae. 

Statio  et  Habitatio:  Genus  monticola  in  altitudine  supra  Oceanum  2000  — 
5ooo  pedum,  locis  apricis,  pascuis,  solo  calcareo  vel  schistoso,  inter  gradum  lat. 
aust.  10  et  21  »  me  observatum  est. 

1.  MARCETIA  EXCORIATA.  Tab.  CCXLVIII. 

M.  fruticulosa ,  dense  glanduloso  -  pubens ,  subviscidula ;  ramis  excoriantibus ; 
foliis  sessilibus  e  basi  cordata  ovatis  acutis  trinerviis  planis  decussato -imbricatis  ; 
bracteis  linearibus  quam  calyces  brevioribus:  laciniis  calycis  triangulari-subulatis 
tubum  subaequantibus ;  petalis  obovato- oblongis  acutis. 

Marcet  ia  excoriata ,  De  Cand.  Prodr.  III.  p.  124. 

Fruticulus  bi- tripedalis,  inferne  simplex.  Caulis  superne  in  ramos  plurimos  suboppositos  fere 
fastigiato  -  ramosos  divisus ,  teretiusculus ,  crassitie  pennae  anserinae,  ad  divisiones  nonnihil  intumidus, 
tectus  epidermide  cinerascente  per  frustula  excoriante  et  cortice  fusco  laevi  nitido.  Rami  et  ra¬ 
muli  in  epidermide  castanea  pubent  pilis  patentibus  fuscidulis  apice  glandidiferis.  Folia  petiolata 
quidem,  sed  petiolo  ita  brevi,  ut  vix  lineae  quadrantem  aequet,  e  cordata  basi,  qua  ramulis  ap¬ 
proximantur,  ovato -triangularia ,  mucronulo  brevi  terminata,  semiunguem  ad  unguem  longa,  tri¬ 
nervia,  nervis  subtus  prominulis,  medio  solum  excurrente,  erecta,  decussato -imbricata,  pube  tenui 
viscidula.  Flores  terminales  et  axillares  ,  racemos  foliosos  constituentes.  Pedunculi  lin.  dimidiam 
longi,  bracteis  oppositis  linearibus  sesquilineam  longis  fulti.  Alabastra  circiter  quadrilinearia,  an- 

theris  more  totius  familiae  introrsum  plicatis,  stylo  recto.  Calyx  intus  glaber,  extus  pilis  glandu- 
liferis  villosiusculus ;  tubo  ovato,  laciniis  hunc  subaequantibus  sesquilinearibus  erectis,  demum  re¬ 
flexis,  tenuiter  membranaceus ,  nervis  octo  firmatus.  Petala  oblongo  -  obovata  cum  perbrevi  mu* 
cronulo,  patenti- reflexa ,  nervis  subseptem  basi  confluentibus  sursum  divergentibus  firmata,  inte¬ 
gerrima,  non  ciliata,  tres  ad  quatuor  lineas  longa,  lilacina.  Stamina  exserta,  unguem  et  quod  ex¬ 
cedit  longa,  glabra;  ea,  quae  cum  laciniis  calycis  alternant,  sunt  paulo  minora.  Filamenta  alba. 
Antherae  flavae,  demum  totae  aurantiacae,  falcatae,  subulatae,  inferne  auctae  carunculis  duabus 
carnosiusculis  suborbicularibus  intus  planis  ,  quae  sunt  productum  infra  locellos  connecticulum. 
Ovarium  sesquilineam  altum,  ovatum,  dissepimentis  tenuibus  membranaceis,  placentis  in  horum 
angulis  affixis  oblongis.  Ovula  ovata,  uti  videtur,  placentis  ab  initio  duplici  insertione  affixa; 
in  ea  scilicet  parte,  qua  umbilicalis  funiculi  ope  nutriuntur,  mammillam  exserunt,  quae  juventute 
alii  placentae  processui  (in  ovulum  immisso?)  juncta  videtur.  Cellulae  ovulorum  periphericae  reliquis 
majores.  Stylus  roseus,  filiformis,  glaber,  in  stigma  nonnihil  attenuatus.  Capsula  calyce,  tunc 
saepius  rubente,  vestita,  oblonga,  vertice  in  rostra  quatuor  parva  producta,  seminum  pressione 
puculata,  subpergamena,  obscure  fusca,  tandem  omni  longitudine  quadrivalvis  ,  valvulis  septo  intra 
sinus  placentarum  oblongarum  intromissis.  Semina  obovato- cochleata ,  in  margine  cellulis  majo¬ 
ribus  notata,  basi  hilo  et  juxta  eum  dente,  (quo  loco  micropyle  quondam  patebat?)  instructa. 
Testa  fusca,  punctulata. 

Crescit  in  Serra  de  S.  Antonio  et  alibi  in  districtu  Serro  Frio ,  Provinciae  Minarum. 
Floret  tota  fere  aestate.  % 

Explic.  Tab.  CCXLVIII.  i.  Flos,  decerptis  petalis,  cum  bracteis.  2.  Apex  calycis.  3.  Petalum.  4- 
Stamen  majus.  5.  Stamen  minus.  6.  Antherae  pars  inferior.  7.  Pollen.  8.  Pistillum  in  calyce  aperto.  9. 
Pistilli  sectio  verticalis,  ut  placenta  et  ovulorum  situs  conspici  possint.  10.  Ovula  tria,  cum  hilo  et  micropyle. 
11.  Fructus,  addita  longitudinis  verae  mensura.  12.  Valvula  capsulae.  13.  Capsula  verticaliter  dissecta.  14. 
Semen.  15.  Alabastrum  apertum.  16.  Particula  basilaris  folii,  a  dorso.  Omnia  varia  magn.  aucta. 

CIX.  TREMBLEYA  DE  CAND. 

DECANDRIA  Monogynia  Linn.  Syst.  Sex.  Familia:  MELASTOMACEAE  Juss. 

CHARACTER  DIFFERENTIALIS. 

Calyx  quinquefidus,  laciniis  subulatis.  Petala  quinque  patentia.  Stamina  de¬ 
cem  connecticulo  elongato,  disparia;  quae  laciniis  calycis  opposita  majora;  an¬ 
therae  ovato  -  oblongae ,  rostro  brevi  uniporosae,  connecticulo  majorum  in  ligu¬ 
lam  obcordatam  vel  simplicem  longe  producto ,  minorum  breviore ,  angustiore. 
Ovarium  liberum,  glabrum.  Capsula  quinquelocu laris,  valvulis  medio  sep- 
tiferis.  Semina  numerosa,  punctata,  hilo  basilari,  oblonga,  vix  curva. 

Habitus:  generis,  a  de  Candolleo  notis  artificialibus  acute  superstructi,  varius. 
Sunt  frutices,  alii  glabri,  alii  tomentosi  vel  canescentes ,  foliis  oppositis  integerrimis, 
floribus  flavis  aut  violaceis,  axillaribus  solitariis  aut  cymulosis. 

C1X.  TREMBLEYA. 


Statio  et  Habitatio:  in  Brasiliae  montibus,  locis  campestribus ,  inter  latitudinis 
australis  gradus  2 1  et  11  repertae  sunt. 

1.  TREMBLEYA  ROSMARINOIDES.  Tab.  CCIL. 

T.  fruticosa,  ramis  pluribus  fastigiatis,  glabra;  foliis  brevissime  petiolatis  lineari- 
lanceolatis  acutis  uninerviis  subtus  flavicantibus ;  floribus  solitariis  axillaribus  termi- 
nalibusque;  calycis  ovati  laciniis  lineari  -  triangularibus ,  petalis  obovatis. 

Trembleya  rosmarino ides,  De  Cand.  Prod.  III.  p.  125. 

Frutex  pedalis  et  altior,  valde  ramosus.  Rami  subfastigiati ,  basi  obtuse ,  inter  folia  argute 
tetragoni,  uti  omnis  planta  glabri.  Cortex  fuscus,  epidermide  cinerea  ,  tandem  fissa  et  delabente 
tectus.  Folia  brevissimis  petiolis  filiformibus  innixa,  opposita,  horizontalia,  per  internodia  pau¬ 
carum  linearum  longitudine  interstincta,  lineari -lanceolala ,  utrinque  acuta,  supra  saturate  viridia, 
subtus  flavicantia ,  nervo  medio  ibidem  prominente,  lateralibus  nullis,  eorum  loco  venis  duabus 
margini  parallelis  et  venulis  transversis  inde  ad  nervum  per  parenchyma  flavum  percurrentibus  at¬ 
que  areolas  formantibus  subquadratas ,  glauco  -  viridibus  notata ;  ad  summum  octo  lineas  longa,  vix 
lineam  lata.  Flores  solitarii,  in  pedunculis  vix  dimidiam  lin.  longis  tetragonis,  diametro  quinque 
linearum.  Bracteae  duae  lineares  ,  calycis  tubum  nonnihil  superantes.  Calyx  duas  cum  dimidia 
lineam  longus,  glaber,  flavido- virens  ;  tubus  ovatus,  subtiliter  quinquecostatus,  costulis  e  lacinia¬ 
rum  triangulari- sub ulatarum  basi  decurrentibus.  Petala  obovata  ,  Cum  brevi  mucronulo  ,  flava. 
Stamina  flava;  quinque,  quae  calycis  laciniis  opponuntur,  majora:  his  antherae  sunt  duas  lineae 
tertias  aequantes,  connecticulo  deorsum  dupla  longitudine  extenuato  plano  -  lineari ,  versus  apicem 
dilatato,  medio  sulcato  atque  a  pressione  sub  aestivatione  in  facie  inferiore  concavo  ideoque  apice 
in  dentes  duos  minimos  quasi  exsecto ,  non  ipso  apice  sed  supra  ope  processus  minimi  cum  fila¬ 
mento  item  planiusculo  et  uninervio  articulato.  Minorum  antherae  dimidiam  lineam  aequant  at¬ 
que  ope  connecticuli  ipsis  brevioris  deorsum  nonnihil  dilatati  filamentis  junctae  sunt.  Ovarium  sub- 
globosum,  apice  leviter  quinquesulcatum,  placentis  quinque  dense  ovuligeris,  ovuns  erectis,  ob¬ 
longis,  celluloso  -  areolatis  ,  cellulis  periphericis  majoribus.  Stylus  simplex,  longitudine  staminum, 
stigmate  punctiformi.  Fructus  ignotus. 

Crescit  in  summis  montibus  Morro  de  Villa  Rica  et  Itacolumi ,  altitudine  4ooo  —  6000 
pedum ,  in  Provincia  Minarum.  Floret  Martio.  Tota  principio  pollet  flavo  tingente.  $ 

Exjjlic.  Tab.  CCIL.  1.  Calyx  cum  bracteis,  m.  n.  2.  3.  Petalum,  m.  n.  et  a.  4.  Calyx  apertus  cum 

genitalibus.  5.  6.  Stamen  minus  et  majus ,  qualia  in  alabastro  deflectuntur.  7.  8.  Stamen  minus  et  majus 

erecta.  9.  Pollen.  10.  Orarii  sectio  horizontalis.  11.  12.  Ovula.  13.  Alabastrum.  14.  Idem  apertum,  cum 

duobus  staminibus  et  stylo.  i5.  Folium  a  facie  inferiore.  Omnia  varia  magnitudine  aucta. 

2.  TREMBLEYA  PHLOGIFORMIS.  Tab.  CCL. 

Tr.  suffruticosa ,  ramis  pyramidatis;  glanduloso  -  pilosa,  subviscida;  foliis  bre¬ 
vissime  petiolatis  lato-lanceolatis  vel  lanceolatis  utrinque  acutis  trinerviis;  floribus 
solitariis  axillaribus  et  terminalibus,  pedunculis  calycis  lacinias  setaceas  aequanti¬ 
bus,  petalis  oblongis. 

Trembleya  phlogi formis ,  de  Cand.  Prod.  III.  p.  126. 

Radix  fibrosa,  perennis.  Caules  inde  plures  ,  sesquipedales,  etiam  bipedales,  toti,  uti  et  re¬ 
liquae  plantae  partes,  pilis  glanduliferis  obsessi  et  viscosi,  tetragoni,  angulis  in  inferiore  parte 
crista  tenui  membranacea  obsitis,  cum  aliqua  flavedine  virides,  ramis  RAMULisque  oppositis  in  py¬ 
ramidalem  circumscriptionem  conspirantibus.  Folia  decussato  -  opposita ,  subhorizontalia  ,  petiolata 
quidem,  sed  petiolis  adeo  brevibus,  ut  pro  nullis  haberi  possint,  lanceolata  et  lato- lanceolata , 
acuta  et  basi  quoque  acutiuscula  ,  longa  pollicem  ad  sesquipollicem  ,  lata  in  medio  pollicis  duas 
tertias,  laete  viridia,  pilis  glanduliferis  utraque  facie  et  margine  obsita,  trinervia;  superiora  ver¬ 
sus  flores  magnitudine  decrescentia,  ita  ut  summa  in  bracteas  mutentur  ratione  reliquorum  an¬ 
gustiores,  tres  lineas  longas.  Flores  magnitudine  varii,  terminales  in  ramulorum  apice,  succres¬ 
centibus  aliis  e  summorum  foliorum  alis,  ita  ut  inflorescentia  cymosa  se  prodat.  Calyx  quatuor 
ad  septem  lineas  altus,  tubo  cylindrico  basi  nonnihil  attenuato,  infra  lacinias  subulato- setaceas 
ipsum  aequantes  parum  constricto  5  dense  pilis  glanduliferis  pilosus  ,  cum  seta  laciniarum  terminali. 
Corolla  obscure  rosea ,  petalis  oblongis  vel  obovato  -  oblongis  apiculatis ,  quatuor  ad  octo  lineas 
longis,  glabris.  Stamina  quam  petala  breviora,  filamentis  roseis,  antheris  connectulisque  flavis. 
Structura  antherarum  a  speciei  praecedentis  recedit :  in  antheris  scilicet  majoribus  ,  quae  calycis 
laciniis  opponuntur ,  connecticulum  deorsum  in  clavulam  depressam  obcordatam  porrigitur ,  cui 
infra  medium  filamentum  adnascitur;  in  antheris  minoribus  connecticulum  multo  minus  est  atque 
gracilius.  Ovarium  subglobosum ,  vertice  quinquesulcatum  ,  fert  ovula  plura  oblonga  reticulato - 
cellulosa  in  placentis  semilunaribus.  Stylus  curvatus,  longitudine  fere  staminum,  in  stigma  vix 
incrassatus.  Capsula  (immatura)  ovata,  basi  cum  calyce  concreta.  Semina  fusca,  oblonga,  recta, 
hilo  basilari,  saepe  (persistente  appendice  in  micropyles  loco)  brevissime  caudiculata.  Testa  facta  e 
reticulo  cellularum  hexagonarum  ,  cellulis  periphericis  majoribus. 

Crescit  in  campis  prope  Sorocaba  in  Prov.  S.  Pauli.  Floret  Decembri ,  Januario.  !(, 

Explic.  Tab.  CCL.  i.  Calyx.  2.  Pilus  e  calyce.  3.  Calyx  apertus  cum  ovario  et  staminibus.  4-  Pe¬ 
talum  e  majoribus  et  aliud  e  minoribus.  5.  Stamen  minus.  6.  Staminis  majoris  pars,  a  dorso,  ut  insertio 
filamenti  in  connecticulum  conspiciatur.  7.  Stamen  majus  erectum.  8.  Pistillum.  9.  Ovarium  post  grossifi- 
cationem  dissectum,  sectione  horizontali  et  verticali  apertum.  Omnia  m.  varie  a.  10.  Capsula  semimatura, 
in  parte  calycis,  m.  n.  11.  Semina  semimatura,  valde  aucta. 

CX.  MICROLICIA  Don.  de  Cand. 

Character  reformatus,  exclusis  speciebus  fructu  biloculari. 

DEGANDRIA Monogynia  Linn.  Syst.  Sex.  Familia:  MELASTOMACEAE  Juss. 

CHARACTER  DIFFERENTIALIS. 

Calyx  quinquefidus,  laciniis  subulatis  persistentibus.  Petala  quinque.  Stamina 
decem  antheris  ovato  -  cylindricis ,  rostro  uniporosis;  alterna  di  spari  a:  majorum 
connecticulo  antrorsum  in  appendicem  clavatam,  minorum  multo  brevius  pro¬ 
ducto.  Capsula  coriacea  aut  membranacea,  trilocularis,  trivalvis,  seminibus 
numerosis,  reniformibus,  punctatis. 

Habitus:  Fruticuli.,  rarius  herbae ,  ramis  pluribus  erectis  et  saepe  fastigiato- ra¬ 
mulosis  inferne  aphyllis,  tetragonis.  Folia  decussata,  sessilia,  raro  majuscula,  ner¬ 
vis  tribus  minus  conspicuis.  Flores  breviter  pedunculati,  bracteis  oppositis  ad  basin 
fulti,  solitarii  in  axillis  foliorum  superiorum,  sparsi  vel  subcorymbosi.  Fructus,  ex¬ 
crescentibus  ramulis,  saepe  in  horum  axillis  persistentes $  parvuli,  sicci,  castanei. 
Petala  alba,  violacea,  rosea,  purpurea.  Pubes  saepe  adest  simplex  vel  glandulifera. 

1.  MICROLICIA  CRENULATA.  t  Tab.  CCLI. 

M.  fruticulosa ,  ramosissima j  ramis  fastigiatis,  glabra;  foliis  orbiculari -ovalis 
mucronulatis  crenulatis  decussatis s  erectis,  saepe  extrorsum  complicatis,  junioribus 
calycibusque  glutinosis ;  floribus  terminalibus  nonnullis  congestis* 

Cambessedesia  cr e nulat a ,  De  Cand.  Prodr.  111.  p.  1 1 1 . 

FrDticulus  elegans ,  e  radice  lignosa  perpendiculari  vel  horizontali  cAules  erigit  plurimos  ses¬ 
qui —  bipedales,  inferne  simplices  superne  creberrime  ramosos  ra  miliis  que  fastigiatos,  basi  teretes, 
superne  uti  divisiones  tetragonos,  epidermide  cinereo -fusca  nitidula,  tandem  excoriante  tectos. 
Ramuli  ultimi  exacte  tetragoni ,  marginibus  prosilientibus ,  virides ,  foliorum  delapsorum  cicatrici¬ 
bus  transversis  notati.  Folia  duas  ad  quatuor  lineas  longa,  sibi  contigua,  cordata  basi  sessilia, 
orbiculari -ovata  vel  ovata,  acuta,  margine  crenulata,  Crenis  subcartilagineis ,  crassiuscula,  nervis, 
praeter  medium,  non  conspicuis,  glabra  sed  juniora,  uti  calyx,  glutinosa,  lacte  viridia.  Summa, 
infra  flores,  s.  bracteae,  oblongo- lanceolata ,  caeterum  reliquis  similia.  Flores  in  summitatibus 
ramulorum  pedunculis  circiter  lineam  longis  suffulti,  pauci  in  cymulae  formam  compositi,  magni¬ 
tudine  varii  j  diametro  sex  ad  duodecim  linearum.  Calyx  cyathiformis,  tubo  obsolete  decemnervi  , 
laciniis  hoc  duplo  longioribus  subulato  -  triangularibus,  purpureo- viridis.  Petala  obovato  -  oblonga 
cum  acumine,  rosea.  Stamina  quam  petala  breviora ,  quae  his  opposita  tenuiora  atque  anlheris 
minoribus  instructa.  Filamenta  rosea.  Antherae  ovato- cylindricae  ,  purpureo  -  rubrae  ,  rostro 
pallidiore.  Connecticulum  flavum;  in  majoribus  ultra  filamenti  insertionem  longius  productum,  deor¬ 
sum  cuneato  -  incrassatum ,  apice  truncatum ,  in  inferiore  facie,  a  pressione  filamenti  sub  aestivatione  , 
concaviusculum  ;  in  minoribus  angustius,  duplo  et  quod  excedit  brevius,  atque  antheras  longitu¬ 
dine  aequans,  ipso  apice  filamento  junctum.  Ovarium  viride,  ovato  -  ellipticum ,  vertice  obiter 
quinquelobum.  Stylus  purpureus,  valde  declinatus,  in  stigma  roseum  attenuatus.  Capsula  calyce 
tenuiter  membranaceo  vestita ,  eoque  tandem  irregulariter  fisso  vel  circumscisso  denudata  ,  ovata , 
magnitudine  grani  Panici miliacei,  obscure  fusca.  Semina  reniformi  -  oblonga,  hilo  subbasilari,  mi- 
cropyle  sub  mammillulae  forma  in  latere  hinc  prominente.  Testa  constat  membrana  fulva  ,  obscure 
areolata  ,  cui  verruculae  orbiculares  obscuriores  certo  ordine  ita  insident ,  ut  superficiem  sub  sim¬ 
plici  lente  punctatam  reddant.  Embryo  (maturus  non  repertus)  videtur  parvus  curvus  ,  cotyledo¬ 
nibus  subaequalibus. 

Crescit  species  pulcherrima  in  campis  editis  prope  Villa  Rica ,  S.  Jodo  dEl  Rey  , 
Sabard  et  alibi  in  Provincia  Minarum.  Floret  primis  anni  mensibus.  % 

Explic.  Tab.  CCLI.  i.  Alabastrum,  m.  n.  2.  Calyx.  3.  Petalum.  4.  Calyx  apertus  cum  staminibus. 
5.  Pistillum.  6.  Stamen  e  majoribus.  7.  Ejusdem  ex  anthera  sectio  horizontalis.  8.  Stamen  e  minoribus. 

9.  Capsula,  io.  Calyx  ruptus,  capsulam  includens.  11*  Capsula  aperta.  12*  Capsulae  pars,  ut  conspiciantur 
dissepimentum  et  placentae,  aiia  seminibus  onusta,  alia  denudata.  13.  Semina  duo.  i4.  Pars  testae.  i5.  Ver¬ 
ruculae  e  testa  derasaet  16.  Folium.  Omnia  varia  magnit.  aucta. 

2.  MICROLICIA  EUPHORBIOIDES.  f  Tab.  CCLII. 

M.  fruticulosa ,  tota  villoso  -  hirsutula ,  ramosa,  ramis  dichotomis  patulis;  foliis 
lanceolatis  vel  oblongo -lanceolatis  subtilissime  crenulatis  patulis,  trinerviis,  glanduloso- 
punctatis;  floribus  solitariis  axillaribus  terminalibusque ;  calycibus  cylindricis ,  laciniis 

triangularibus  tubo  duplo  brevioribus. 

% 

Variat:  a)  Leucantha  ,  foliis  latioribus,  obtusioribus,  floribus  albis.  Fig.  1. 

/3)  Jonantha,  foliis  angustioribus,  acutiusculis ,  floribus  roseo -violaceis.  Fig.  2« 

Frutex  parvus,  sesqui-  ad  bipedalis.  Caules  ex  una  radice  plures  conferti,  obsolete  tetra¬ 
goni,  inferne  simplices,  superne  ramis  oppositis  pyramidato  -  dichotomis.  Epidermis  in  parte 
inferiore  fusca,  in  superiore  viridis,  ubique  dense  obsita  pilis  fuscidulis  patentibus.  Folia  decus¬ 
sata,  subhorizontalia  vel  erecto-  patula ,  brevissime  petiolata,  ut  fere  sessilia,  lanceolata,  lato - 
lanceolata  aut  oblongo  -  lanceolata ,  unguem  ad  pollicem  longa,  duas  ad  quinque  lineas  lata,  vera 
sus  basin  contracta,  apice  nunc  acutiusculo  nunc  obtuso,  in  margine  subtilissime  serrulata ,  ser¬ 
raturis  ciliatis,  in  utraque  pagina  glanduloso- punctata  et  pilis  subulatis  flavicantibus  parvis  hirlula. 
Nervi  tres,  subtus  prominuli;  medius  in  basi,  ubi  in  laterales  et  in  petiolum  decurrit,  subdia- 
phanus  purpurascens.  Flores  solitarii  ex  axillis  summorum  foliorum ,  aut  ramos  et  ramulos  ter¬ 
minantes.  Pedunculi  tenues,  vix  lineam  longi,  villosi.  Folia  floralia  oblongo -elliptica,  reliquis 
minora,  tres  ad  quatuor  lineas  longa.  Calyx  extus  dense  et  minute  villosus  ;  tubus  cylindricus  vel 
subcampanulatus ,  obsolete  decemnervius ,  sesquilinearis ;  limbus  duplo  fere  tubo  brevior  ,  laciniis 
angusto -triangularibus  acutis  erectis,  viridis  vel  purpurascens.  Petala  obovato  -  oblonga,  inaequi- 
latera,  acumine  brevi  acuto,  patentia,  alba  vel  violacea,  glabra.  Stamina  flava;  quinque  majora 
gaudent  connecticulo  fere  in  medio  cum  filamento  conjuncto,  deorsum  in  clavulam  compressam 
emarginatam  producto,  sursum  versus  antheram  filiformi;  quinque  minora  connecticulum  habent 
circiter  semilineam  longum,  ideo  antheram  aequans,  in  nodulum  brevem  obcordatum  extuberans 
eo  ipso  loco  ,  quo  filamento  infigitur.  Ovarium  cylindricum  ,  superne  quinquesulcatum  ,  placen¬ 
tis  crassiusculis  ovulorum  seriebus  quatuor  vel  quinque  obsessis.  Stylus  teres,  roseus,  declinatus, 
inde  sursum  curvus ,  in  stigma  indistinctum  attenuatus. 

Crescit  in  pascuis  apricis  calidioi'ibus  prope  S.  Jodo  do  Principe ,  Sabard  et  alibi  in 
Provincia  Minarum.  Floret  primis  anni  mensibus,  fi 

Explic.  Tab.  CCLII.  I.  Apex  floridus  fruticuli,  varietas  leucantha.  II.  Ramulus  varietatis  jonanthae. 
Analysis  varietatis  JM.  leucanthae ;  1.  Summitas  ramuli  cum  foliis  floralibus  et  duobus  alabastris.  2.  Pilus  e  pe¬ 
dunculo.  3.  Petalum.  4.  5.  Apices  staminum,  majoris  et  minoris,  ex  alabastro  decerptorum.  6.  Pars  calycis  cum 
tribus  staminibus.  7.  Pistillum.  8.  Ovarii  sectio  horizontalis.  9.  Ovula.  10.  Capsula,  arte  aperta.  11.  Se¬ 
men.  Omnia  varia  magnitudine  aucta. 

3.  MICROLICIA  SUBSETOSA.  Tab.  CCLTII.  Fig.  i. 

M.  fruticulosa ,  setuloso - hirtula ,  ramosa,  ramis  inordinate  dichotomis  erecto- 
patulis  ad  petiolos  perbreves  nodulosis;  foliis  erecto -patentibus  ovatis  vel  ovato -ob¬ 
longis  acutis  integerrimis  subuninerviis  parce  glandulosis,  setigeris  ciliatisque : caly¬ 
cis  campanulati  glanduloso -punctati  et  setosi  laciniis  tubum  aequantibus. 

Microlicia  subsetosa ,  de  Cand.  Prodr.  II L  p.  129* 

Fruticulus  bi-  tripedalis.  Caules  plures  ex  Una  radice,  basi  teretes,  vix  duas  lineas  crassi, 
ibi  glabriusculi ,  superne  et  in  ramis  tetragoni  atque  hirtuli  pilis  rlgidulis  opacis,  in  epidermide 
tenui  cinerea  corticem  fuscum  obducente  sparsis.  Piami  inordinate  e  caulibus  provenientes ,  et 
ipsi  vario  modo  divisi :  bifidi ,  dichotomi  aut  trichotomi,  pilis  fhscidulis  pariter  hirti  atque  ob  pul¬ 
vinos  foliorum  valde  prosilientes,  pariter  aC  irt  Genistae  multis  spediebtts  occurrit,  nodulosi. 
Folia  in  superiore  parte  ramorum  et  ramulorum,  decuseata,  erecto  -  pateiltia  sibique  nonnihil  im¬ 
bricata,  ovata  aut  ovato  -  oblonga,  basi,  ubi  petiolis  perbrevibus  affiguntur,  rotundata,  apice  acu- 
tiuscula  5  plana  ,  nervo  medio  tenui  excurrente  et  duobus  lateralibus  in  medio  evanidis  percursa  , 
parce  pilis  rigidis  in  utraque  faCie  adspersa  atque  in  margine  ciliata,  glandulis  immersis  notata, 
tres  ad  quatuor  lirt.  longa,  unam  vel  ultra  lata.  Flores  solitarii  in  summitatibus  fere  sessiles, 
in  pedunculis  hirsutioribus  ,  stipati  foliis  floralibus  vix  quam  reliqua  brevioribus.  Calyx  qua¬ 
tuor  lineas  altus,  purpurascenti -viridis,  crassiusculus;  tubus  campanulatus  passim  setulosus  atque 
glandulis  sessilibus  flavidis  globosis  adspersus  5  laciniae  longitudine  tubi,  lanceolatae,  acutiusculae, 
glandulosae,  nunc  setulosae,  nunc  pilis  vix  ullis.  Petala  oblonga,  cum  brevi  acumine,  purpureo- 
violacea,  quinque  lim  longa.  Stamina  nunc  tota  flava,  nunc  antheris  violascentibus.  Filamenta 
subulata.  Antherae  oblongo- subdylindricae  5  rostro  oblique  aperto;  majores  fere  sesquilineares, 
deorsum  in  connecticulum  productae  ipsis  longius  in  ligulam  complanatam  emarginato  -  bilobam 
desinens.  Antherae  minores  lineam  longae ,  connecticulo  brevi  subgloboso.  Ovarium  ovatum/ 
Stylus  roseus,  in  stigma  attenuatus,  declinato  -  adscendens.  Capsula  non  visa. 

Crescit  in  praeruptis  saxosis  montis  Serra  de  Sincord  dicti ,  in  Prov.  Bahiensi.  Floret 
Octobri ,  Novembri,  tj 

Explic.  Tab.  CCLIII.  Fig.  I.  i.  Flos.  2.  Anthera  major.  3.  Anthera  minor.  4*  Folium  a  pagina 
superiore.  Omnia  varia  magnitudine  aucta. 

4.  MICROLICIA  GRAVEOLENS.  Tab.  CCLIII.  Fig.  2. 

M.  fruticulosa,  tota  pilis  glanduliferis  pubens ,  ramosa,  ramis  inordinate  patulis; 
foliis  sessilibus  ovatis  acutis  serrulatis  punctatis  subtrinerviis ;  calycibus  axillaribus 
et  terminalibus,  nonnullis  aggregatis,  glandulosis,  tubo  cylindraceo -  campanulato 
longitudinaliter  nervoso ,  lacinias  duplo  superante. 

Microlicia  graveolens ,  De  Cand.  Prodr.  III.  p.  119. 

Fruticulus  bi  -  tripedalis ,  cortice  fusco,  qui  tegitur  epidermide  cinerea  tandem  irregulariter 
rimosa  et  fissa.  Truncus  teretiusculus ,  crassitie  pennae  corvinae,  irregulariter  et  sparse  ramosus, 
ramis  nunc  erecto  -  patentibus  nunc  subdivaricato  -  patulis ,  in  inferiore  parte  aphyllis,  in  superiore 

tetragonis,  ubique  obsitis  pilis,  apice  resinam  graveolentem  exsudantibus,  patentibus,  ad  foliorum 
insertiones  frequentioribus ,  fuscidulis,  in  adultiore  epidermide  nigrescentibus.  Folia  distantia  li¬ 
neae  unius  cum  dimidia  vel  duarum  decussata,  sessilia,  erecto  -  patentia ,  ovata,  acuta,  duas  ad 
quatuor  lin.  longa  ,  sub  lente  serraturis  curvis  inaequalibus  incisula ,  in  utraque  facie  pilis  glan- 
duliferis  patentibus  aut  sursum  directis  villosula  et  ciliata ,  glandulis  semipellucidis  passim  quasi  per¬ 
fossa.  Flores  in  axillis  foliorum  praesertim  superiorum  ,  rarius  in  alis  ramulorum  terminales,  so¬ 
litarii,  in  pedunculis  vix  semilinearibus.  Calyx  duas  et  quod  excedit  lineas  altus,  pilis  glanduli- 
feris  hirsutulus  atque  glandulis  sessilibus  cereaceis  nitidis  passim  adspersus ,  tubus  cylindricus,  sur¬ 
sum  nonnihil  ampliatus ,  nervis  decem  longitudinalibus  firmatus ,  quorum  quinque  majores  cum 
laciniis  alternant;  hae  tubo  sunt  duplo  fere  breviores,  triangulares,  acuminatae,  in  pilum  glanduli- 
ferum  reliquis  majorem  productae  atque  nervis  vix  conspicuo  donatae.  Petala  rosea,  oblonga, 
subinaequilatera,  cum  brevi  acumine ,  calyce  longiora.  Stamina  longiora  petala  subexcedentia. 
Filamenta  omnium  rosea;  majorum  antherae  laciniis  calycis  sublongioribus  rubentibus,  cum  ap¬ 
pendiculis  flavis  ;  minorum  antherae  flavae ,  cum  connecticulo  roseo  vix  conspicuo.  Ovarium  ovatum. 
Stylus  declinatus ,  roseus ,  infra  stigma  constrictus.  Capsula  intra  calycem  persistentem ,  cujus  tu¬ 
bus  plerumque  longitudinaliter  finditur,  ovata,  vertice  subrostrato  -  attenuata ,  sesquilineam  longa, 
nitide  fuscidula,  a  vertice  ad  medium  usque  in  valvulas  oblongas  papyraceas  secedens.  Semina 
fusca.  Testa  e  rete  cellularum  hexagonarum  facta. 

Crescit  in  pascuis ,  3ooo — 4ooo  pedes  supra  Oceanum  elevatis ,  prope  Villa  Rica ,  Ma¬ 
riana  ,  in  monte  Morro  de  Itacolumi  dicto  et  alibi  in  Prov.  Minarum.  Floret  Martio ,  Aprili. 
Tota  planta  odorem  balsameum ,  amoenum  spirat ,  praesertim  trita,  tj 

Explic.  Tab.  CCLIII.  II.  1.  Calyx.  2.  Calyx  apertus,  cum  staminibus.  3.  Pilus  glandulifer  e  calyce. 
4.  Petalum.  5.  Ovarium  ex  alabastro.  6.  Capsula  in  calyce.  7.  Valvula  capsulae  cum  placenta.  8.  Semina 
duo.  9.  Ramulus  cum  nonnullis  foliis.  Omnia  varia  magnitudine  aucta. 

5.  MICROLICIA  VARIABILIS,  f  Tab.  CCLIV.  Fig.  1. 

M.  annua,  simplex  aut  pyramidato  -  ramosa ,  pilis  glanduliferis  parce  aut  dense 
hirsutula;  foliis  subsessilibus  orbiculari  -  ovatis  subcordatis  acutis  argute  serratis 
tri-  quinquenerviis ;  floribus  subsolitariis  terminalibus,  laciniis  calycis  subulatis  tubum 
campanulatum  subaequantibus. 

JMicrolicia  variabilis ,  Mart.  in  De  Cand.  Prodr.  III.  p.  118. 

tt)  Radicans,  tota  minus  pilosa,  caule  adscendente  basi  radicante,  foliis  remotioribus,  inflores¬ 
centia  ampliore,  floribus  majoribus.  (Icon  nostra.) 

/?)  Hirsuta,  dense  hirsutula,  caule  erecto,  foliis  sibi  magis  admotis,  inflorescentia  breviore, 
floribus  minoribus.  , 

Radix  fibrosa ,  annua.  Caules  solitarii  aut  nonnulli  ex  eadem  radice ,  spithamam ,  etiam  ses¬ 
quialteram  alti ,  erecti  aut  adscendentes  et  in  infima  parte  radicantes ,  tetragoni ,  angulis  in  cri¬ 
stam  tenuem  membranaceam  promissis,  virides  vel  purpurascenti- virides,  simplices  aut  ramosi, 
hamis  oppositis,  sursum  pyramidato  -  decrescentibus ;  uti  tota  planta  pilis  patulis  glanduliferis  nunc 
dense  nunc  parce  conspersi.  Folia  tetiolis  perbrevibus,  opposita,  lato-  vel  orbiculari- ovata,  basi 

leviter  cordata,  acuta,  margine  inaequaliter  et  argute  serrata,  serraturis  ut  plurimum  pilo  termi¬ 
natis  ,  indeque  ciliata ,  magnitudine  valde  varia ,  duas  ad  octo  lineas  longa ,  trinervia ,  aut  adul- 
tiora  quinquenervia ,  nervis  tunc  marginalibus  multo  tenuioribus ,  pilis  glanduliferis  nunc  raris  nunc 
sat  densis  instructa.  Flores  in  apicibus  caulium  et  ramorum,  plerumque  solitarii,  vel  succres¬ 
cente  alio  pedunculo  ex  axilla  alterius  folii  floralis  bini.  Pedunculus  filiformis,  circiter  lineam 
longus,  pilosus.  Folia  floralia  duo  opposita,  reliquis  minora.  Calyx  tres  ad  quatuor  lineas  al¬ 
tus,  plus  minus  adspersus  pilis  tenuibus  glanduliferis;  tubus  campanulato  -  cylindricus  ,  decemner- 
vius ;  limbi  laciniae  tubum  subaequantes ,  uti  tubus  pilis  glanduliferis  ornatae.  Color  calycis  saepe 
roseus,  praesertim  fructiferi.  Petala  coerulescenti- rosea,  obovata ,  cum  brevi  acumine,  nonnihil 
inaequilatera ,  magnitudine  varia  inter  trium  et  sex  linearum  longitudinem.  Filamenta  alba.  An- 
therae  pallide  violaceae ,  rostro  pallidiore ,  connecticulo  inter  locellos  purpureo  -  violaceo,  deorsum 
roseo;  quinque  staminibus  majoribus  connecticuli  processus  duplo  longior  est,  quam  minoribus, 
superne  teretiusculus  deorsum  incrassatur  in  laminulam  emarginato  -  bilobam ;  in  minoribus  hujus 
laminulae  loco  nodulus  erectus  suboblongus  adest.  Ovarium  globosum,  viride.  Stylus  roseo -vio¬ 
laceus  ,  sursum  in  stigma  vix  incrassatus,  longitudine  staminum.  Capsula  calyce  velata,  mem¬ 
branacea,  helvola,  valvulis  ope  dissepimentorum  tenuium  intra  placentas  affixis.  Semina  pallide 
fusca,  reniformia,  hexagono -cellulosa,  area  in  latere  emarginato  quasi  derasa. 

Crescit  in  pascuis  paludosis ,  prope  fluvios  Sapucahy  et  Tiete,  Prov.  S.  Pauli,  nec  non 
in  montanis  Prov.  Minarum.  Floret  primis  anni  mensibus.  Q 

Explic.  Tal>.  CCLIF.  I.  i.  Calyx.  2.  Calycis  pilus  glandulifer.  3.  Calyx  apertus  cum  genitalibus.  4. 
Petalum.  5.  Apex  styli.  6.  Apex  staminis  minoris.  7.  Apex  staminis  majoris.  8.  Capsula.  9.  Eadem  hori- 
zontaliter  dissecta.  10.  Semina.  Omnia  varia  magnitudine  aucta. 

ADNOTATIO.  Genus  Microliciae  quoad  habitum  in  duas  dispescitur  series;  aliae  nimirum 
species  fruticulosae  sunt,  ramis  fastigiatis  et  foliis  parvis  atque  antheris  ovato -oblongis  instruuntur, 
(huc  e  nostris :  M.  graveolens ,  jungermannioides ,  subsetosa ,  Seringeana ,  vestita ,  euphor- 
bioides ,  variolosa,  thymifolia ,  scoparia ,  trichocalycina,  baccharoides'),  aliae,  quarum  antherae 
multo  longiores  et  cylindricae,  herbaceae  sunt  ,  simpliciusculae  aut  pyramidato  -  ramosae,  folia  habent 
parciora,  majora,  compage  molliore  minusque  dense  sunt  pilosae  (huc  e  nostris:  M.  variabilis , 
alsinaef olia ,  violacea  ,  punctatissima ,  lanceaejlora).  Series  secunda  Noterophilae  nostrae  et 
habitu  et  structura  partium  floralium  summopere  affinis,  ita  ut  solummodo  capsula  triloculari  di¬ 
stinguas. 


CXI.  NOTEROPHILA.  f 

DECANDRIA  (OCTANDRIA)  Monogynia  Linn.  Syst.  Sex.  Familia:  MELA- 

STOMACEAE  Juss. 

CHARACTER  DIFFERENTIALI  S. 

Calyx  quinquepartitus,  laciniis  persistentibus.  Stamina  decem  disparia;  an¬ 
theris  oblongis ,  rostro  brevi  uniporosis ;  connecticulis  auriculati9 :  maiorum  deor¬ 
sum  longius  productis.  Ovarium  liberum,  glabrum.  Capsula  calyce  velata,  bilo_ 

cularis,  complete  bivalvis,  valvulis  medio  septiferis,  placentis  tandem  liberis. 
Semina  plurima  reniformia,  punctata,  hilo  basilari. 

CHARACTER  NATURALIS. 

Flores  pentamerii  decandri,  aut  rarius  tetramerii  octandri.  Calyx  inferus, 
liber,  campanulatus ,  limbo  in  lacinias  quinque  vel  quatuor  angusto  -  triangulares 
diviso ,  persistente.  Petala  e  summo  tubo ,  obovato  -  oblonga ,  nonnihil  inaequilatera ; 
in  aestivatione  quincunciaii  sibi  arcte  circumvoluta.  Stamina  decem  aut  octo,  e  summo 
tubo  calycis,  disparia:  quae  laciniis  calycinis  opponuntur  longiora  et  robustiora. 
Filamenta  omnium  filiformia.  Antherae  cylindricae,  poro  unico  apertae,  locellis 
e  membrana  tenui  factis,  connecticulo  inter  locellos  tenui  non  excurrente,  sed 
deorsum  producto:  in  majoribus  ligulam  efformante,  antheras  subaequantem  atque 
antrorsum  in  nodulum  planum  vel  subglobosum  emarginatum  extuberantem  ,  in 
minoribus  breviore  noduloque  minore  instructo.  Pollen  ellipticum,  unirimosum. 
Aestivatio  staminum ,  qualis  in  omni  familia  observatur.  Ovarium  subglobosum , 
glabrum,  biloculare,  dissepimento  tenui,  inter  placentas  immisso,  ovulis  ovatis 
hilo  subbasilari  (micropyle  laterali?)  sibi  dense  imbricatis,  placentatione  immediata 
insertis.  Stylus  filiformis,  declinatus,  adscendens,  infra  stigma  punctiforme  con¬ 
strictus.  Capsula  intra  calycem  membranaceum  velata,  tenuiter  membranacea,  a 
vertice  ad  basin  usque  bivalvis,  valvulis  medio  septiferis,  placentis  semioblongis , 
fungosis,  pro  insertione  seminum  scrobiculatis.  Semina  numerosissima,  minima, 
reniformia,  parum  curva.  Testa  celluloso -areolata  et  scrobiculata,  uti  videtur  cum 
membrana  interna  arctissime  connata.  Embryo  rectiusculus ,  cotyledonibus  in¬ 
cumbentibus. 

Habitus:  Herbulae  erectae  vel  radicantes,  glabrae  aut  sparse  pilosulae.  Caulis 
tetragonus,  angulis  herbaceis,  parce  ramosus.  Folia  subsessilia,  decussata,  sub- 
trinervia,  integerima  aut  serrulata.  Flores  parvuli,  axillares,  solitarii,  petalis  al¬ 
bis  ,  roseis ,  purpurascentibus. 

* 

Statio  et  Habitatio  :  Genus  americanum ,  in  inundatis ,  palustribus  degens  per 
regiones  aequatoriales  ,  cujus  innotuerunt  species  tres ,  duae  brasilienses  et  una 
( Melastoma  bivalvis ,  Aubl. )  gujanensis. 

Etymologia:  e  graecis  vocabulis  voT£po$,  humidus,  et  piXeco,  amo. 

1.  NOTEROPHILA  INUNDATA,  f  Tab.  CCLIV.  Fig.  2. 

N.  annua;  caule  erecto  subramoso  foliisque  cordato -ovatis  serrulatis  triner- 
viis,  parce  glanduloso -pilosulis ;  calycis  floridi  laciniis  tubo  longioribus. 

Microlicia  inundata ,  De  Cand.  Prodr.  III.  p.  117. 

Radix  fibrosa ,  subfasciculata  ,  annua.  Caulis  inde  erigitur  inferne  simplex ,  superne  saepius 
in  ramos  nonnullos  oppositos  breves  divisus,  spithamaeus,  tetragonus  ,  angulis  in  cristam  tenuem 
herbaceam  prosilientibus,  succosus,  purpurascenti  -  viridis,  passim  adspersus  pilis  tenuibus  glandu- 
liferis ,  qui  tandem,  praesertim  in  inferiore  parte,  aboliuntur.  Folia  sessilia,  decussata,  distantia 
circiter  unguiculari,  basi  cordata,  ovata  aut  late  ovata,  obtusiuscula ,  margine  passim  subtiliter  et 
inaequaliter  serrulata,  nonnunquam  subintegerrima ,  tres  ad  sex  lineas  longa,  erectiuscula,  nervo 
medio  excurrente,  lateralibus  subevanidis ,  glabra  aut  parce  pilosula ,  saturate  viridia.  Flores 
solitarii  ex  axillis  foliorum  superiorum  atque  ex  divisionibus  caulis ,  in  pedunculis  sesquilinearibus 
densius  glanduloso -pubentibus.  Calyx  fere  bilinearis  ,  extus  pilis  glanduliferis  sat  dense  adsper¬ 
sus;  tubo  breviter  campanulato,  laciniis  quinque  (aut  raro,  dum  numerus  quinarius  in  qua¬ 
ternarium  mutatus  est ,  quatuor)  triangularibus ,  pilo  glandulifero  terminatis  ,  nervo  percursis  te¬ 
nuiore  ,  quam  ii ,  qui  tubum  muniunt ,  in  flore  tubum  longitudine  superantibus.  Petala  obo- 
vata ,  subinaequilatera ,  cum  brevissimo  mucronulo ,  alba  aut ,  secundum  soli  indolem ,  pallide  ro¬ 
sea.  Filamenta  violacea;  majora  calycem  excedentia.  Antiierae  e  membrana  tenuissima  facta, 
oblongo- cylindricae ,  poro  latissimo  hiantes,  connecticulo  inter  locellos  angusto ,  deorsum  producto 
in  clavulam  curvatam ,  quae  in  majoribus  antheras  aequat ,  in  minoribus  his  duplo  minor  est. 
Color  connecticuli  et  antherarum  minorum  flavus,  antherarum  majorum  pallide  violaceus.  Ova¬ 
rium  globosum,  viride.  Stylus  purpurascenti  -  roseus.  Capsula  helvola.  Semina  minima,  nigri¬ 
cantia. 

Crescit  in  paludosis  prope  Jluvios  Caninde  et  Pamahyba ,  in  Prov.  Piauhiensi.  Floret 
Aprili ,  Majo.  0 

Explic.  Tab.  CCLIV.  II.  i.  Calyx  cum  genitalibus.  2.  Anthera  e  majoribus.  3.  Anthera  e  minoribus, 
a  dorso.  4.  Ovarium  horizontaliter  dissectum.  5.  Capsula  in  calyce,  reclinata  altera  valvula,  ut  placenta  et 
semina  intra  alteram  appareant.  6,  Semina.  —  III.  Additae  sunt  alterius  speciei :  N.  limnobiae  (Microliciae 
D.  C.)  1.  anthera  major  et  2.  anthera  minor.  O.  m.  a. 

CXII.  SPENNERA.  t 

OCTANDRIA  (DECANDRIA)  Monogynia  Linn.  Syst.  Sex.  Familia:  MELA- 

STOMACEAE  Juss. 

CHARACTER  DIFFERENT  IA  LIS. 

Flores  tetramerii  octandri,  aut  pentamerii  decandri.  Calyx  tubo  subgloboso, 
limbo  marcescente.  Petala  lanceolata,  acuminata.  Stamina  aequalia,  antheris 
cylindricis  uniporosis,  connecticulo  simpliciter  producto.  Capsula  libera,  sed  calyce 
arcte  velata,  membranacea,  bi-  (raro  tri-?)  locularis,  subirregulariter  rumpens. 
Semina  numerosa,  reniformi- cochleata,  echinulata. 

Habitus  :  Herbae  erectae  aut  adscendentes ,  molles ,  flaccidae ,  glabrae  aut  parce 
et  longiuscule  pilosae.  Caules  ramique  tetragoni.  Folia  petiolata,  opposita,  quin¬ 
que-  septemnervia.  Inflorescentia  cymosa,  cymis  paniculato -ramosis  terminalibus. 
Bracteae  angustae.  Corollae  albae  aut  roseae ,  in  alabastro  conicae. 

Statio  et  Habitatio:  in  humidis,  uliginosis,  umbrosis  sylvarum  primaevarum 
per  Americam  intratropicam  repertae  sunt. 


1.  SPENNERA  RUBRICAULIS.  f  Tab.  CCLV. 

Sp.  caule  rubente  erecto  foliisque  petiolatis  ovato  -  oblongis  acuminatis  quinque- 
nerviis  serrulatis  ciliatis  parce  et  longiuscule  pilosis;  panicula  brachiata  pyrami¬ 
data  elongata. 

Spennera  rabricaulis ,  Mart.  in  De  Cand.  Prodr.  III.  p.  n5. 

Radix  fibrosa,  annua.  Caulis  subsimplex,  erectus,  sesqui- bipedalis ,  succosus,  tetragonus  , 
angulis  in  cristam  perangustam  herbaceam  prosilientibus ,  purpurascens  ,  pilis  setiformibus  lineam 
et  quod  excedit  longis  rubentibus  patulis  adspersus ,  ad  nodos  nonnihil  incrassatus  et  densius  pi¬ 
losus.  Folia  in  petiolis  fere  pollicaribus  superne  canaliculatis  et  subalatis  horizontaliter  patentia, 
e  basi  rotundata  breviterque  cordata  ovato  -  oblonga ,  acuminata,  mollia,  pallide  viridia,  nervis 
quinque  inferne  prominentibus ,  in  nervis ,  margine  serrulato  atque ,  licet  parcius ,  in  ipso  paren¬ 
chymate  pilis  longiusculis  rubentibus  obsessa  ;  oppositorum  alterum  saepe  altero  sat  conspicue 
minus.  Panicula  terminalis,  saepe  spithamam  longa,  rhachi  ramisque  oppositis  tetragonis 
subalatis  pariterque  pilosis.  Ramorum  divisio  dichotoma,  brachiata,  cum  flore  centrali  brevius 
pedunculato  et  praecociore.  Bracteae  et  bracteolae  oppositae ,  subulatae ,  ciliatae.  Calyx 
parce  pilis  glanduliferis  pilosiusculus ;  tubo  globoso ,  laciniis  quatuor  breviter  triangularibus. 
Petala  vix  trilinearia ,  lanceolato  -  acuminatissima  ,  pilo  terminata ,  nervis  novem  ad  unde¬ 
cim  percursa,  alba.  Stamina  octo  subaequalia,  glabra;  filamentis  albis,  antheris  cylindri¬ 
cis  roseis.  Connecticulum  lineare  quam  anthera  triplo  brevius.  Pollen  album,  globosum.  Ova¬ 
rium  glabrum,  purpurascenti  -  viride.  Stylus  parum  deflexus,  infra  stigma  truncatum  et  sim¬ 
plex  nonnihil  constrictus.  Capsula  intra  calycem  marcescentem  eoque  dense  obducta ,  attamen 
ab  eo  libera,  irregulariter  discissa  aut  in  vertice  subbivalvis,  chartacea,  sicca.  Semina  plu¬ 
rima,  griseo-fusca.  Testa  e  reticulo  cellularum  subhexagonarum  facta,  crassa,  in  echinulos 
protuberans  ,  arcte  connata  cum  membrana  interna  laevigata.  Embryo  cochleatus ,  cotyledonibus 
apice  truncatis. 

Crescit  in  udis  umbrosis  sylvarum  perpetuarum  prope  fluvium  Itahype ,  in  Prov.  Da- 
hiensi.  Floret  Decembri.  Q 

Explic.  Tab.  CCLV.  i.  Flos  m.  n.  2.  Idem  m.  a.  3.  Petalum.  4.  Calyx  cum  staminibus.  5.  Pi¬ 
stillum.  6.  Ovula.  7.  Stamen  a  dorso  et  a  facie.  8.  Pollen.  9.  Calyx  fructifer.  10.  Ovarium  horizontali¬ 
ter  dissectum.  11.  12.  Semina.  i3.  Semen  dissectum,  ut  embryo  appareat.  14»  Testae  pars  cum  particula 
membranae  internae  concretae.  0.  m.  varia  a. 

CXIII.  SALPINGA. 


CXIII.  SALPINGA  t 

DECANDRIA  (OCTANDRIA)  Monogynia  Linn.  Syst.  Sex.  Familia:  MELA- 

STOMACEAE  Juss. 

CHARACTER  DIFFERENT  IA  LIS. 

Flores  pentamerii  decandri,  aut  tetramerii  octandri.  Calyx  in  flore  campa- 
nulatus ,  ore  subdentato ;  fructifer  coriaceus  elongatus  tubaeformis ,  longitudinaliter 
sulcatus.  Stamina  subaequalia,  antheris  cylindricis  uniporosis,  connecticulo  in  cla¬ 
vulam  elongato.  Ovarium  liberum ,  glabrum ,  vertice  concavo.  Capsula  calyce 
libero  velata,  trigona,  complete  trivalvis ,  valvulis  dorso  septiferis,  columnula  fili¬ 
formi  ,  demum  libera.  Semina  numerosa,  depresso  -  semielliptica ,  hilo  basilari,  ca¬ 
runcula  centripeta  transversa  profunde  rimata. 

Habitus:  Herbae  molles;  caule  ramisque  tetragonis,  foliis  petiolatis  oppositis 
serratis,  tri-  quinquenerviis ;  floribus  secundis  in  cymis  scorpioideis. 

Statio  et  Habitatio  :  in  udis  umbrosis  sylvarum  primaevarum  in  America 

. 

aequatoriali. 

1.  SALPINGA  SECUNDA,  f  Tab.  CCLVI. 

S.  caule  herbaceo  rotundato -tetragono;  foliis  ovatis  acuminatis  ciliatis  leviter 
crenatis  quinquenerviis ;  cymis  elongatis  terminalibus  et  axillaribus ;  floribus  pen- 
tameriis ,  calyce  tubaeformi  decemsulcato. 

Salpinga  secunda ,  Schrank  et  Mart.  in  De  Cand.  Prodr.  III.  p.  1 1 3. 

Radix  fibrosa,  verosimiliter  annua.  Caulis  erectus,  sesqui- bipedalis,  crassitie  pennae  olo¬ 
rinae,  superne  crebre  ramosus,  ad  divisiones  valde  incrassatus,  obsolete  tetragonus  ,  angulis  ro¬ 
tundatis  ,  glaber ,  uti  reliquae  partes  ,  viridis  maculis  tamen  purpureo  -  violascentibus  adspersus. 
Folia  opposita,  in  petiolis  unguem  et  quod  excedit  longis  ,  ovata,  acuminata,  versus  basin  acuta, 
quatuor  ad  quinque  poli,  longa ,  margine  leviter  repandula  atque  crenis  haud  profunde  incisula , 
ex  incisionum  sinu  pilo  longiusculo  subulato  ciliata,  quinquenervia ,  nervis  lateralibus  multo  tenuio¬ 
ribus,  inter  nervos  venis  parallelis  costata,  mollia,  laete  viridia;  summa  minora.  Inflorescentia 
terminalis ,  sed  ob  ramos  lateraliter  productos  (ut  e.  g.  in  Solano )  specie  axillaris ,  quam  maxime 


CXIII.  SALPINGA. 


115 


singularis:  cymosa  scorpioidea,  cum  illa,  quae  Ileliotropio  solemnis  est,  comparanda.  Pedunculi 
plerumque  ex  alis  foliorum  alternantibus  erecti,  simplices  vel  rarius  bifidi,  inferne  subtetragono- 
teretiusouli,  antice,  ubi  floribus  onerantur,  depressi,  sudsemiteretes ,  in  superiore  facie  seriem 
duplicem  florum  subsessilium  ferentes,  ante  anthesin  scorpioideo- reflexi,  flore  centrali,  i.  e.  eo, 
qui  situ  imus  est ,  primum  evoluto ,  reliquis  superioribus  sensim  sensimque  efflorescentibus.  Gene¬ 
sis  autem  hujus  inflorescentiae  ita  debet  intelligi,  quod  ex  alterutra  ala  bractearum  duarum  florem 
infimum  et  revera  terminalem  adstantium  pedunculus  alter  producatur  iterum  praefer  florem  termi¬ 
nalem  ex  ala  alterutrius  bracteae  in  latere  opposito  pedunculum  progignens ,  qua  ratione  rhachis 
oritur  specie  unica  et  simplex,  re  vera  autem  multiplex  atque  e  rhachi  et  pluribus  pedicellis  alternatim 
surrectis  conflata.  Bracteae  ad  singulorum  florum  basin,  ni  fallor,  oppositae,  minimae,  subulato- 
triangulares  ,  in  cyma  fructus  sub  specie  cristulae  persistentes.  Pedicelli  in  fructu  lineam 
longi ,  glabri ,  sursum  dilatati  in  calyces  in  flore  lineam  altos  campanulatos ,  subtiliter  nervo¬ 
sos.  Corolla  in  alabastro  ovata,  albido- rosea ,  fetalis  ovato  -  oblongis  acutis,  dextrorsum  con¬ 
volutis.  Filamenta  alba.  Antherae  et  clavula  connecticuli  pallide  flavae.  Ovarium  prismatico- 
trigonum.  Stylus  brevis.  Stigma  capitatum.  Calyx  fructifer  unguem  longus ,  siccus  coria¬ 
ceus ,  colore  alutaceo  ,  nitidulus.  Limbus  hemisphaerico  -  campanulatus  ,  nunc  obiter  repandus, 
nunc  in  denticulos  quinque  parvos  promissus.  Tubus  obconicus ,  profunde  decem  sulcatus , 
ob  nervos  totidem  quorum  alterni  subrobustiores  in  dentem  limbi  procurrunt ,  alterni  in  sinu- 
bus  inter  dentes  terminantur.  Capsula  tenuiter  chartacea,  prismatico  -  trigona ,  gracilis,  ultra 
dimidiam  lineam  crassa  ,  a  tubo  libera ,  immediate  ex  ejus  fundo ,  (qui  est  pedicellus  cum  illa 
connatus,  intus  spongiosus)  oriunda,  ad  limbum  pertingens,  atque  tandem  ad  basin  usque  in 
valvulas  tres  lineares,  in  vertice  areolam  concavam  triangularem  formantes,  divisa.  Dissepi- 
menta  per  medias  valvulas  decurrentia,  tenuia,  affixa  faciebus  columnulae  centrali  filiformi,  tri¬ 
gonae,  tandem  omnino  liberae.  Semina  in  hujus  columnulae  s.  placentae  quovis  lobo  affixa 
serie  duplici ,  post  apertam  capsulam  ejus  valvulis  inhaerentia  atque  scrobiculis  transversis  eas  in¬ 
sculpentia,  figura  insolita,  scilicet  semielliptica,  nonnihil  depressa ,  in  facie  centrali  caruncula  trans¬ 
versali  bilabiata  spongiosa  aucta ,  quae  eo  latere ,  quod  hilo  punctiformi  e  diametro  opponitur , 
longius  producitur,  quasi  in  auriculae,  medio  transverse  pariter  sulcatae,  formam.  Testa  coriacea, 
tuberculosa,  nitida,  e  cellulis  facta,  ea  parte,  quae  nucleum  seminis  includit,  hexagonis  fuscis, 
in  caruncula  vero  laxioribus  majoribus  pallide  alutaceis.  Membrana  interna  aequabilis,  flaves¬ 
cens,  a  testa  solvenda.  Embryo  reniformis,  radicula  hilum  spectante,  cotyledonibus  semiorbicula- 
ribus  obtusis  incumbentibus.  Dum  calyx,  quod  haud  ita  raro  accidit,  obliteratur,  nervi  per  tu¬ 
bum  decurrentes  forma  fibrarum  rigidarum  persistunt. 

Crescit  in  sylvis  primaevis  secus  fluvium  Japurtt ,  prope  pagos  Indiorum  Miranhas 
dictorum.  Lecta  mense  Januario.  1J. 

Explic.  Tab.  CCLVI.  i.  Alabastrum  m.  n.  2.  Calyx  a.  3.  Petalum.  4*  Capsula  junior,  integra,  in 
calyce  aperto.  5.  Stamen  erectum.  6.  Stamen  ex  alabastro.  7.  Calyx  elongatus  quidem,  sed  nondum  fruc¬ 
tifer.  8*  Capsula,  resectis  duabus  valvulis,  cum  columnula  et  serie  seminum,  g.  Pars  valvulae  cum  inhae¬ 
rentibus  nonnullis  seminibus.  10.  Vertex  capsulae  deorsum  visus  cum  circumdante  limbo  calycis  fructiferi. 
11.  Semina  duo  separata.  Omnia  varie  a.  12.  Semen  quam  maximfi  a.  i3.  Nucleus  hujus  seminis  exemtus, 
cum  adhaerente  particula  testae.  14.  Embryo  e  membrana  interna  exemptus.  15.  Margo  folii  cum  pilis  in 
in  sinubus.  O.  varia  magnitudine  aucta. 

CXIY.  BERTOLONIA  Raddi. 

Triblemma  Mart.  manusc.  olim.  v 
DEGANDRIA  Monogynia  Linn.  Syst.  Sex.  Familia  :  MELASTOMACEAE  Juss. 

CHARACTER  DIFFER.  ENTIALIS. 

Calyx  campanulatus ,  quinquedentatus.  Petala  obovata.  Stamina  subaequa- 
lia,  antheris  cylindricis  uniporosis,  connecticulo  vix  prominulo.  Ovarium  liberum, 
nudum.  Capsula  calyce  velata,  spongiosa,  trigona,  trilocularis,  vertice  tririmosa, 
valvulis  medio  septiferis,  extrorsum  connatis,  trialata,  columnula  centrali  tan¬ 
dem  libera,  basi  in  placentas  tres  lineares  porrecta.  Semina  numerosa,  subsemi- 
lunari  -  trigona ,  tuberculata. 

Habitus:  Herbae  procumbentes  et  radicantes.  Folia  opposita ,  petiolata,  cordata, 
nervis  quinque  aut  pluribus ,  margine  subintegerrimo  aut  crenato ,  ciliata.  Inflores¬ 
centia  cymosa ,  pedicellis  brevibus ,  aut  fere  nullis.  Flores  albi ,  roseo  -  purpurei 
aut  rosei. 

Statio  et  Habitatio  :  in  sylvis  profundis  umbrosis ,  locis  suffocatis ,  nunc  super 
humum  pinguem  nunc  in  arboribus  putrefactis  repunt,  huc  usque  solummodo  in 
montium  tractu,  qui.  Serra  do  Mar  dictus,  juxta  Brasiliae  oras  decurrit?  repertae. 

1.  BERTOLONIA  MACULATA.  Tab.  CCLVII. 

B.  caule  repeute  ramoso  et  petiolis  quam  folia  brevioribus  pedunculisque  hir¬ 
sutis ;  foliis  cordatis  lato -ovatis  obtusiusculis  subintegerrimis  quinquenerviis  passim 
maculatis  hirsutulis;  pedunculis  axillaribus,  floribus  in  cyma  unilaterali,  calycibus 
hispidulis. 

Bertolonia  maculata ,  De  Cand.  Prodr.  III.  p.  114. 

Caules  ex  eadem  radice  perenni  nunc  plures  nunc  solitarii,  decumbentes  et  passim  radicu¬ 
lis  fibrosis  radicantes,  teretiusculi ,  crassitie  pennae  columbinae,  cicatricibus  orbicularibus  foliorum 
delapsorum  insculpti,  rubentes,  pilis  patulis  fuscidulis  hirsuti,  tandem  calvescentes ,  ramosi,  ramis 
patulis.  Folia  in  summitate  caulis  et  ramorum  nonnulla  conferta,  horizontaliter  patentia  atque 
terrae  adpressa  ,  in  petiolis  sesquipollicaribus  et  longioribus  dense  hirsutis ,  hos  longitudine  ae¬ 
quantia  aut  non  ita  multum  superantia,  cordata,  late  ovata,  obtusiuscula ,  nervis  quinque,  aut, 
dum  majora,  septem  percursa,  venis  transversis  firmata,  margine  integerrima  aut  hinc  inde  sub¬ 
tiliter  denticulata,  e  denticulis  et  omni  ambitu  ciliata  atque  praeterea  in  utraque  facie  pilis  tenui¬ 
bus  hirsutula,  mollia,  supra  saturate  viridia  et  saepe  more  Pulmonariae  ojficinalis  maculata, 
subtus  pallidiora,  albida  aut,  praesertim  in  nervis,  rosea.  Pedunculus  ex  alis  foliorum  superio- 

rum,  tri-  quadripollicaris,  angulatus,  hirsutus,  aut  saepius,  praesertim  dum  fructifer,  calvescens,  ad  florem 
infimum  nonnihil  geniculatus,  qua  re  verosimile  fit,  hunc  florem  esse  terminalem  et  inflorescentiam  inde 
unilateraliter  produci,  rhachi  composita  in  simplicis  speciem  coalescente.  Bractea  minima  ad  quemvis 
florem.  Calyx  sub  anthesi  sesquilineam  altus ;  tubo  hemisphaerico,  decemnervio,  laciniis  ovatis  tunc 
tubum  aequantibus  rectis,  viridis,  hispidulus;  maturante  capsula  hanc  omnino  velans ,  laciniis  mar¬ 
cescentibus  quidem  attamen  immutatis  juxta  superiorem  capsulae  marginem  aut  erectis  aut  introrsum 
flexis,  tubo  capsulam  arcte  involvente.  Progrediente  aetate  parenchyma  tubi  dissolvitur,  atque  nervi 
solummodo  fibrarum  specie  persistunt.  Corolla  rosea,  petalis  obovatis  cum  brevi  acumine,  basi 
nonnihil  inaequilateris.  Stamina  decem,  longitudine  inter  se  vix  disparia,  bilinearia.  Filamenta 
alba,  linearia,  uninervia,  apice  nonnihil  dilatata  et  compresso- subancipitia.  Antherae  cylindricae, 
apice  in  rostrum  tenue  attenuatae,  eoque  tandem  fisso  emarginatae,  roseae.  Ovarium  ovatum, 
obtusum  ,  vertice  depressiusculo.  Stylus  brevis  ,  stigmate  vix  capitato.  Capsula  intra  calycem 
persistentem,  helvola,  e  substantia  spongiosa  facta,  trigona,  valvulis  circumscriptione  fere  rhom- 
beis  ,  inferne  connatis,  in  medio  vertice  sibi  quidem  approximatis,  sed  pro  emittendis  seminibus 
nonnihil  hiantibus,  omni  superficie  interiore,  qua  sese  contingunt,  nitidis  glaberrimis,  superne 
in  medio  quasi  ligula  adnata  erecta  derasa  auctis.  Dissepimentum  verticale ,  angustum ,  in  infe¬ 
riore  valvularum  parte,  quae  ibidem  ad  utrumque  latus  recessu  concavo  pro  recipiendis  seminibus 
exsculptae  sunt.  Colum nula  in  valvularum  centro  erigitur  minuta,  solida,  trigona,  faciebus  quae 
dissepimentis  opponuntur,  inferne  concaviusculis  superne  planis;  haec  ima  fere  basi  emittit  placen¬ 
tas  tres  subulatas ,  compressas,  inter  valvularum  sinus  projectas  atque  undique  seminibus  onustas. 
Semina  figurae  irregularis,  plerumque  trigona  et  dimidiato- pyriformia ,  aut  fere  semilunaria  ob 
hilum  acutum  atque  processum  acutum,  hilo  oppositum.  Testa  fusca  ex  areolis  suborbicularibus 
facta ,  praecipue  in  parte  convexa  cellulis  prominentibus  tuberculata  et  exasperata,  in  opposita 
densior  et  obscurior. 

Crescit  in  sylvis  ab  originibus ,  locis  umbrosis  humidis  prope  Almada ,  S.  Pedro  d'Al- 
cantara ,  Ilheos  et  alibi  in  Provinciae  Bahiensi  tractu  montium  maritimo .  Floret  Decembri.  2J. 


Explic.  Icon.  Tab.  CCLVII.  i.  Alabastrum.  2.  Flos  apertus.  3.  Calyx  apertus,  cum  staminibus. 
4.  Petalum.  5.  Stamen  a  facie  et  a  dorso.  6.  Pistillum»  7.  Fructus,  calyce  velatus  a  latere.  8.  Idem  a  vertice. 
9.  Sectio  horizontalis  per  imum  fundum  capsulae  nondum  maturae  et  per  medias  placentas.  10.  Ovulum 
nondum  maturum,  n.  Capsulae  maturae  valvulae  reclinatae,  cum  placentis,  resecta  columnula.  0.  varia 
m.  a.  — ■  Quum  hujus  generis  fructus  plurihus  rationibus  cum  Salpmgae  fructu  conveniat,  amborum  structu¬ 
ram  conferas  in  Tab.  CCLVI.  II.  ubi  1.  columnula,  cum  placenta  una  seminifera  et  duabus  a  seminibus 
denudatis,  adnata  capsulae  valvulae,  quae  a  reliquis  valvulis  arte  soluta  est,  praeter  alterius  partem  alaefor. 
mem  adhuc  inhaerentem.  Semina  elabuntur  e  rima  inter  valvularum  partem  centralem  hiante.  2.  Semina  duo. 
3.  Anthera,  cui  rostrum  adhuc  est,  ex  alabastro.  O.  varie  aucta. 

CXV.  ME  IS  NERI  A. 


CXY.  MEIS1NERIA  De  Cand. 

OCTANDRIA  Monogynia  Linn.  Syst.  Sex.  Familia  :  MELASTOMAGEAE  Juss. 

CHARACTER  DIFFERENTIALIS. 

Calyx  quadrifidus,  tubo  campanulato,  laciniis  persistentibus.  Petala  quatuor 
patentia.  Stamina  octo  dis  paria;  antheris  ovatis  vel  cylindricis,  rostro  uniporosis, 
majorum  connecticulo  dilatato  carnoso  deorsum  producto  et  antrorsum  biauricu- 
lato,  minorum  simpliciter  producto  aut  subnullo.  Ovarium  liberum,  nudum.  Cap¬ 
sula  membranacea,  bilocularis,  bivalvis.  Semina  numerosa,  oblonga  aut  obo- 
vata ,  recta. 

Habitus:  Herbae  hirsutulae,  ramis  oppositis  aut  inordinatis.  Folia  ovata,  ses¬ 
silia,  ciliato  -  serrulata ,  trinervia  aut  subuninervia.  Inflorescentia  cymoso -paniculata, 
ita  quidem,  ut  ex  altera  ala  paris  foliorum  floralium  pedunculus  prodeat  uniflorus 
aut  pauciflorus,  ex  altera  inflorescentia  ulterius  producatur.  Flores  violacei,  par¬ 
vuli. 

Statio  et  Habitatio:  in  Brasiliae  Provincia  Minarum,  in  pascuis  2000  et 
quod  excedit  pedes  supra  Oceanum  elevatis,  locis  irriguis  aut  arenosis  repertae 
sunt  hucusque  species  hujus  generis  duae. 

1.  MEISNERIA  ARENARIA.  Tab.  CCLVIII.  Fig.  1. 

M.  brachiato  -  ramosa ,  ramis  subcorymbosis;  caule  hirtulo;  foliis  ovatis  acu¬ 
minatis  serrato- ciliatis ,  internodia  subaequantibus ;  antheris  majoribus  ovatis  Ia- 
tiusculis. 

M.  arenaria ,  De  Cand.  Prodr.  III.  p.  114.  Nr.  1 . 

Radix  fibrosa,  verosimiliter  annua.  Caulis  dimidium  pedem  altus,  vel  ad  summum  unum, 
parce  ramosus,  ramis  nunc  oppositis  nunc  inordinatis,  filiformis,  ad  nodos,  qui  paucas  lineas 
inter  se  distant,  nonnihil  incrassatus,  tetragonus,  angulis  tamen  obtusis,  totus,  demta  basi,  ubi 
glabrescit,  pilis  rigidis  capitatis,  colore  tandem  rufidulis,  ad  nodos  frequentioribus  et  longioribus, 
hirtulus ,  purpurascens,  vel  in  superiore  parte  viridis.  Folia  sessilia  aut  brevissime  petiolata, 
decussata,  ovata,  basi  rotundata,  acuta  et  acuminata,  duas  ad  quatuor  lineas  longa,  sursum,  ubi 
fiunt  floralia ,  minora  et  angustiora ;  margine  et  apice  in  serraturas  haud  ita  multas  acutas  setige- 
ras  promissa,  crassiuscula ,  ita,  ut  praeter  dorsalem  nervum  reliqui  vix  appareant,  in  utraque 
facie  setulis  adpressis  munita  haud  ita  multis  atque  minutis.  Rami  florigeri  dichotomi,  panicu¬ 
lam  subcorymbosam  constituentes,  absque  flore  alari  intermedio.  Folia  floralia  lanceolata. 

Pedunculus  e  horum  ala  alterutra  oriens  ea  lege,  ut  insequens  ex  ala  folii  in  opposito  latere 
progrediatur  5  ultimus  vero  pari  foliorum  floralium  stipatur.  Calyx  duas  lineas  altus,  ad  dimi¬ 
dium  usque  divisus  in  lacinias  quatuor  triangulares  acuminatissimas :  tubo  hemisphaerico  ;  extus 
ubique  pilis  glanduliferis  majoribus  et  minoribus  adspersus,  quorum  quatuor  omnibus  reliquis 
majores  in  tubi  margine  adstant  cum  laciniis  limbi  alternantes.  Color  calycis  roseo  -  viridis ,  la¬ 
ciniarum,  praesertim  post  anthesin,  roseo -purpureus.  Petala  obovato  -  rotundata,  roseo -violacea. 
Filamenta  petalis  breviora,  pallide  rosea,  glabra.  Anthep.ae  majores  lato -ovatae,  connecticulo 
antice  deorsum  breviter  producto  et  bilobo ,  rostro  lato  brevi  cylindrico  ,  aureae ;  minores  cylin¬ 
dricae,  perparvae,  connecticulo  vix  conspicuo.  Ovarium  globosum.  Stylus  stamina  exsuperans, 
medio  incrassatus  ,  stigmate  papilloso  subgloboso.  Cafsula  helvola  ,  compresso  -  ovata ,  obtusa , 
bilocularis ,  valvulis  membranaceis ,  a  pressione  seminum  scrobiculatis ,  placentam  bilobam  ellipti¬ 
cam  duobus  dissepimentis  prehendentibus.  Semina  oblonga ,  nonnihil  curva ,  recta  tamen ,  tere- 
tiuscula  aut  pressione  angulata;  testa  e  cellulis  angulosis  longitudinalibus  conflata,  fusca. 

Crescit  in  arena  c/uartzosa  humida  prope  Fatos  in  Serra  de  Itambe,  prope  Tejuco  et 
alibi  in  districtu  adamantum ,  Prov.  Minarum ,  altitudine  supra  Oceanum  5ooo  pedum. 
Floret  mensibus  Aprili ,  Majo .  © 

Explic . ,  Tab.  CCLVI11.  Fig.  I.  1.  Calyx.  2.  Alabastrum  floris  terminalis,  cum  duobus  foliis  floralibus, 
apertum.  3.  Calyx  apertus,  cum  staminibus.  4-  Anthera  e  majoribus,  a  facie  et  a  dorso.  5.  Eadem  hori- 
zontaliter  dissecta,  et  sublata  particula  connectivi,  ita  ut  insertio  filamenti  appareat.  6.  Pistillum.  7.  Stigma. 
8.  Capsula  dissecta,  exemtis  seminibus.  9.  Placenta,  cum  altera  valvula  capsulae  et  nonnullis  seminibus. 
10.  Semina.  Omnia  varia  magnitudine  aucta. 

2.  MEISNERIA  PALUDOSA.  Tab.  CCLVIII.  Fig.  2. 

M.  caule  inferne  simplici,  superne  pyramidato  -  ramoso  ,  pubenti  -  hirtulo ;  fo¬ 
liis  lato -ovatis  breviter  acuminatis  serrulatis,  quam  internodia  multoties  breviori¬ 
bus  ;  antheris  majoribus  cylindricis. 

Meisneria  paludosa ,  De  Cand.  Prodr.  III.  p.  114.  Nr.  2. 

Caulis  e  radice  annua,  fibrosa  assurgit  spithamaeus,  pedalis  vel  altior  ,  crassitie  acus  textoriae , 
obsolete  letragonus,  angulis  rotundatis  atque  in  cristam  longitudinalem  herbaceam  tenuem  excur¬ 
rentibus  ,  viridis  aut  rubens  ,  pilis  fuscidulis  glanduliferis  patentibus ,  ad  nodos  parum  incrassatos 
densioribus,  molliter  hirsutulus.  Folia  decussata ,  sessilia,  lato -ovata,  breviter  acuminata ,  margine 
subtiliter  serrulata,  e  serraturarum  apice  ciliata,  caeterum  prlis  paucis,  in  facie  inferiore  parci¬ 
oribus  quam  in  superiore ,  adspersa  ,  nervis  tribus  aut  quinque  in  inferiore  facie  nonnihil  pro  ¬ 
minulis,  obscure  viridia,  crassiuscula,  tres  ad  quatuor  lineas  longa,  indeque  in  internodiis  polli¬ 
cem  et  quod  excedit  longis  sibi  non  contigua ,  id  quod  in  71/.  arenaria  accidit.  Rami  e  supe¬ 
riore  parte  caulis  ex  ala  alterutrius  folii  promissi,  constituunt  thyrsum  laxissimum  foliis  flora¬ 
libus  quam  reliqua  folia  minoribus  et  tenuioribus  instructum.  Pedunculi  partiales  ex  alterutra 
axilla,  lineam  ad  duas  longi,  filiformes,  pubentes.  Calyx  parce  pilis  glanduliferis,  longis,  pa¬ 
tentibus  adspersus,  praesertim  in  limbo  roseo- purpurascens;  tubus  ovato- hemisphaericus ,  lineam 

altus;  limbi  laciniae  triangulares  subulatae  ,  pilo  glandulifero  terminatae,  quam  tubus  nonnihil 
longiores.  Nervi  octo  in  tubo  ,  quorum  quatuor  in  laciniarum  dorso  excurrunt.  Petala  calycis 
laciniis  parum  longiora,  obovato- orbicularia,  violacea,  glabra.  Stamina  longiora  petala  aequantia. 
Filamenta  subulata,  roseo  -  purpurea.  Anthep.ae  oblongo -subcylindricae ,  locellis  flavis,  rostro 
expallido,  connecticulo  in  majoribus  breviore  sed  magis  intumido,  in  minoribus  e  basi  subglobosa 
sursum  subulato  -  attenuato ,  obscurius  flavo.  Ovarium  obovatum,  glabrum,  viride,  ovula  nu¬ 
merosa  obovata  in  placentis  duabus  carnosis  fovens.  Stylus  roseus,  declinatus,  infra  stigma 
truncatum  constrictus.  Capsula  calyce  tunc  ad  limbum  contracto  velata,  compresso- globosa  , 
membranacea,  helvola,  complete  bivalvis.  Semina  obovata,  testa  fusca  reticulato  -  cellulosa ,  lae- 
vigata. 

# 

Crescit  in  pascuis  humidis,  uliginosis  Provinciae  Minarum  Generalium ,  passim.  Floret 
Martio  usque  in  Majum.  Q 

Explic.  Tal>.  CCLVIII.  II.  i.  Flos  terminalis ,  duabus  bracteis  stipatus,  calyce  aperto  et  demtis  tribus 
petalis.  2.  Anthera  e  majoribus.  3.  Anthera  e  minoribus.  l\.  Ovarii  sectio  horizontalis.  5.  Ovulum.  6. 
Calyx  fructifer.  7.  Idem  apertus,  cum  capsula,  cujus  altera  valvula  reclinata.  8.  Semina  duo.  Omnia 
varia  magnitudine  aucta. 

ADNOTATIO.  Genus  hoc  Meisneriae  proxime  accedit  Siphantherae ,  Polii.,  cujus  character 
differentialis  praecipue  constat:  1.  staminibus,  in  tribus  speciebus  huc  usque  cognitis  ,  solummodo 
quatuor,  cum  petalis  alternantibus  (reliquorum,  quae  petalis  opponuntur  loco  squamulae  quatuor 
minimae  adsunt  in  fauce  calycis,  ab  optimo  Polilio  nostro  non  descriptae);  2.  connecticulo  non 
deorsum  producto,  sed  immediate  infra  antheras  in  auriculam  bilobam  turgescente;  3.  stylo  evi¬ 
dentius  clavato  et  longius  excrescente ;  4.  floribus  involucratis.  Dispicias,  quaesumus ,  characterem 
Siphantherae  cordatae ,  Pohlii  in  Tab.  nostrae  CCLVIII.  Fig.  III.,  ubi:  1.  Calyx.  2.  Calyx 
apertus ,  cum  genitalibus.  3.  Anthera  a  facie.  4.  Eadem ,  horizontaliter  dissecta.  5.  Anthera  a 
dorso.  6.  Capsulae  valvula  cum  placenta  et  seminibus.  7.  Semina  duo.  Omnia  varia  magn.  aucta. 

CXYI.  RHYNCHANTHERA  DE  CAND. 

DECANDRIA  Monogynia  Linn.  Syst.  Sex.  Familia:  MELASTOMACEAE  Juss. 

CHARACTER  DIFFERENTIALIS. 

Calyx  quinquepartitus,  laciniis  persistentibus.  Stamina  decem,  connecticulo 
filiformi  elongato,  basi  binoduloso ,  disparia:  majora  laciniis  calycis  opposita, 
antheris  ovato  -  cylindricis  rostro  longissimo  uniporosis;  minora  omnia  aut  non¬ 
nulla  interdum  sterilia  aut  ananthera.  Ovarium  subglobosum,  liberum.  Capsula  ca¬ 
lyce  velata,  membranacea  vel  coriacea,  tri-  vel  quinquelocularis ,  ultra  medium  tri- 
vel  quinquevalvis.  Semina  numerosa,  recta,  angulata  cuneatave. 

Habitus:  Frutices  vel  suffrutices,  caule  ramisque  obsolete  tetragonis,  dense 
hirsuti  aut  pubentes,  saepe  glutinosi.  Folia  ovata  aut  oblonga,  serrata,  nervis 
quinque  ad  novem,  pilosa  aut  hirta.  Inflorescentia  cymulosa,  cymulis  nunc  in 
thyrsum  conspirantibus  nunc  in  ramulis  terminalibus.  Flores  bracteati  quidem,  sed 
non  ante  anthesin  bracteis  clausis  circumvoluti;  in  aliis  speciebus  flos  alaris  e  bi¬ 
furcatione  ramorum,  ibidem  vegetationem  terminans,  in  aliis  non  adest. 

Statio  et  Habitatio  in  umbrosis,  udis,  uliginosis  calidis  supra  solum  pinguem 
in  America,  praesertim  intratropica,  altitudine  supra  Oceanum  5o — 3ooo  pedum 
observatae. 

i.  RHYNCHANTHERA  SGHRANKIANA.  Tab.  CCLIX. 

Rh.  inaequaliter  setoso -et  glandulifero  -  hirsuta ;  foliis  cordato  -  ovatis  acumina¬ 
tis  serratis;  cymulis  axillaribus  terminalibusque ;  foliis  floralibus  lato  -  lanceolatis , 
calycum  longitudine ;  staminibus  quinque  minoribus  omnibus  vel  nonnullis  anantheris. 

Rhynchanthera  Schrankiana ,  De  Cand.  Prodr.  II/.  p.  107. 

Rhynchanthera  pentanthera ,  De  Cand.  Prodr.  III.  p  108. 

Frutex  aut  suffrutex  humana  altitudine.  Caulis  crassitie  pennae  cygneae,  obsolete  tetra- 
gonus,  internodiis,  quae  duos  et  quod  excedit  pollices  distant,  ad  angulos  decussantes  linea  her¬ 
bacea  decurrente  notatis,  intus  medulla  fuscidula  farctis  ,  ramosus,  ramis  oppositis ,  in  pyramidalem 
formam  conspirantibus ,  dense  obductis  pilis  setiformibus  fuscidulis ,  aliis  majoribus  bilinearibus 
rarius  glanduliferis ,  aliis  duplo  brevioribus  glandulam  aut  globulum  resinosum  flavum  ferenti¬ 
bus.  Setae  reliquis  majores  ad  nodos  in  serie  dispositae.  Folia  in  petiolis  semipollicaribus  su¬ 
perne  canaliculatis,  e  sinu  profunde  cordato  -  ovata ,  acuminata  acutaque,  margine  serraturis  in¬ 
cumbentibus  curvis  inaequalibus ,  quae  pilo  setiformi  reliquis  majore  terminantur.  Longitudo 
duorum  ad  trium  pollicum.  Nervi  septeni  inferne  prominentes.  Pubes  in  utraque  facie  setulosa, 
sat  densa.  Flores  in  apicibus  ramorum  et  ramulorum  plerumque  terni,  in  pedunculis  perbrevi¬ 
bus.  Folia  floralia  lato  -  lanceolata ,  seta  terminata,  longitudine  circiter  calycum,  qui  tres  ad 
quatuor  lineas  longi.  Calycis  tubus  ante  anthesin  ovato -cylindricus,  postea  fere  globosus;  limbi 
laciniae  subulatae ,  tubum  subaequantes.  Pili  glanduliferi  frequentes  in  exteriore  calycis  facie,  et 
saepius  setae  quinque  simplices  aut  ramosae  in  limbi  sinubus  cum  laciniis  alternantes.  Alabastrum 
dextrorsum  convolutum ,  conicum.  Petala  obovata ,  pulchre  violacea.  Stamina  quidem  decem , 
sed  quinque  tantum  in  plerisque  floribus,  in  aliis  e  minorum  numero  unum  aut  alterum,  per¬ 
fecta,  omnia  petalis  non  altiora.  Filamenta  majora  filiformia,  compressa,  intus  canaliculata,  con- 
necticulo  ultra  antheram  lineae  longitudine  producto  atque  antrorsum  in  laminulam  transversam 
brevem  bilobam  protenso,  rosea.  Antherae  cylindricae,  introrsum  profunde  sulcatae,  violaceae, 
in  rostrum  ipsarum  corpus  longitudine  aequans  ,  filiforme ,  apice  cochlearis  sub  forma  extensum , 
abidum  attenuatae.  Pollen  album,  ellipticum,  rimatum.  Filamenta  minoris  s.  interioris  seriei 

nunc  omnia  abortiva ,  nunc  unum  alterumve  anthera  simili  attamen  minore  instructum  ,  et  haec 
ipsa  minora  quidem  inter  se  magnitudine  diversa.  Faidimenta  sterilium  in  alabastro,  ubi  fertilia 
lege  Melastomacearum  communi  deorsum  curvantur,  petalis  adhaerentia  et  sursum  spectantia  de¬ 
prehenduntur  $  figuram  tunc  habent  filiformen  et  longitudinem  sesquilinearem  5  in  flore  aperto 
autem  reliqua  filamenta  fere  aequant  sursumque  nonnihil  incrassantur.  Ovarium  ovatum  ,  in  ala¬ 
bastro  vertice  pilis  coronatum.  Stylus  filiformis ,  coeruleus ,  versus  stigma  detruncatum  nonnihil 
incrassatus.  Capsula  intra  calycem  ex  parte  depilem  et  marcescentem  campanulato -globosa,  oli- 
vaceo- fusca,  a  vertice  ad  medium  usque  quinquevalvis.  Semina  in  placentis  spongiosis  tandem 
planiusculis  fusiformia,  angulata,  cum  caruncula  laterali  sulcata  irregulari.  Testa  e  cellulis  hexa¬ 
gonis  facta ,  helvola. 

Crescit  in  marginibus  sylvarum  locis  uliginosis,  in  Prov.  Minarum ,  prope  Fanado  et 
alibi.  Floret  Julio,  fi 

Explic.  Tab.  CCLIX.  1.  Calyx,  m.  n.  2.  Idem  auctus.  3.  Flos  apertus.  4.  Petalum.  5.  Stamen 
anthera  donatum  ab  utraque  facie.  6,  Antherae  sectio  horizontalis.  7.  Pollen.  8.  Ovarii  sectio  horizontalis. 
9.  Ovula  duo.  Omnia  varia  magn,  a.  10.  Calyx  fructum  includens,  m.  n.  11,  Idem  a.  12.  Receptaculum 
exsuccum,  cum  nonnullis  seminibus.  13.  Idem,  absque  seminibus.  14.  Semina.  i5.  Testae  pars.  Omnia 
varia  magnitudine  aucta, 

2.  RHYNCIIANTHERA  CORDATA.  Tab.  CCLX. 

Rh.  setoso -hirsuta;  foliis  cordatis  orbiculari  -  ovatis  acutis  duplicato- serratis ; 
cymulis  in  thyrsum  pyramidatum  compositis ;  foliis  floralibus  lanceolatis  quam  ca¬ 
lyces  brevioribus;  staminibus  quinque  completis;  quinque  minimis  sterilibus  aut 
nullis ;  capsula  trivalvi. 

Rhynchanthera  cordata ,  De  Cand.  Prodr.  III.  p.  107. 

Radix  lignosa,  perennis,  passim  fibras  agens.  Caulis  inferne  simplex,  superne  interdum 
ramosus,  crassitie  pennae  anserinae,  obsolete  tetragonus,  epidermide  purpurascenti  -  viridi  tectus 
et,  uti  reliquae  plantae  partes,  obsessus  setis  pilisque  patentibus  fuscis  apice  glandulam  angusto - 
oblongam  ferentibus,  ad  nodos,  qui  unum  vel  duos  pollices  inter  se  distant,  vix  crassior.  Folia 
decussata ,  petiolis  tres  vel  quatuor  lineis  longis ,  superne  canaliculatis ,  orbiculari  -  ovata ,  cor¬ 
data  ,  acumine  brevi  acuto  ,  pollicem  et  quod  excedit  longa ,  nervis  septem  inferne  prominentibus 
percursa,  duplicato- serrata,  serraturis  arcuato -incumbentibus  et  ciliatis,  in  utraque  facie  pilis 
setiformibus  patentibus  antrorsum  directis  adspersa.  Pili  autem  in  superiore  facie  parenchyma 
solummodo  inter  nervos  occupant,  in  inferiore  facie  in  nervis  sunt  frequentiores,  pauciores  in 
venis  venulisque  parenchyma  percurrentibus.  Cymae  ex  alis  foliorum  sursum  magnitudine  descres- 
cenlium  dichotomae,  cum  flore  alari,  thyrsum  contractum  saepe  spithamaeum  et  longiorem  constituentes. 
Bracteae  in  divisionibus  inflorescendae  breviter  petiolatae  ,  oblongae  et  lanceolatae,  magnitudine 
sursum  decrescentes,  praesertim  antice  ciliatae.  Pedunculi  et  pedicelli  tetragoni,  uti  reliquae  par¬ 
tes  obsiti  pilis  glanduliferis ,  in  nodis  frequentioribus  ,  ibidemque  tomento  paleaceo  tenui  pallide 
fusco.  Calyx  campanulatus ,  floridus  duas  lineas  longus  et  tunc  pilis  glanduliferis  passim  adsper- 
sus,  nervis  decem  firmatus,  qui  in  lacinias  limbi  non  excurrunt,  his  subulatis  tubo  brevioribus, 

ciliatis;  fructifer  duplo  et  triplo  major,  tandem  glabrescens,  laciniis  persistentibus  quidem,  sed 
emarcidis.  Petala  obovata  ,  in  alabastro  dextrorsum  convoluta  et  apice  pilo  tenui ,  mox  deciduo 
munita,  violacea.  Stamina  quinque,  quae  cum  petalis  alternant,  rite  evoluta,  contra  seriei  se¬ 
cundae  minima,  sterilia  et  saepe  prorsus  evanida.  Fertilium  filamenta  filiformia,  compressa, 
rosea;  anthep.ae  cylindricae,  violaceae,  lineam  cum  dimidia  longae,  rostro  longo  cochleariformi 
exalbido ,  connecticulo  deorsum  longe  producto  et  eo  ipso  loco ,  quo  stamen  in  aestivatione  in¬ 
trorsum  flectitur,  in  laminulam  perexiguam  transversam  emarginatam  projecto.  Sterilium  stami¬ 
num,  quae  vix  duas  lineas  longitudine  aequant,  filamenta  filiformia,  teretia,  antherae  subulatae. 
Pollen  in  cumulo  album,  globoso  -  subellipticum  ,  rimatum.  Ovarium  globosum,  triloculare,  sub 
lente  probe  augente  pilis  glanduliferis  minutis  ,  praesertim  in  vertice,  adspersum.  Stylus  teres  , 
sursum  incrassatus,  roseus,  stigmate  parum  distincto.  Capsula  intra  calycem  velata,  ovato -glo¬ 
bosa ,  glabra,  olivaceo ••  helvola ,  fere  complete  trivalvis.  Semina  obovata,  teretiuscula  aut  angu¬ 
lata,  testa  e  cellulis  hexagonis  facta,  pallide  testacea,  aut  omni  ambitu  aut  uno  latere  callo  cristae- 
formi  spongioso  adaucta. 

Crescit  in  uliginosis,  parco  arbusto  obsitis ,  ad  fluvium  Sapucahy ,  Provinciae  Minarum. 
Floret  Januario ,  Februario.  1\.  vel  fi 

Explic.  Tab.  CCLX.  i.  Alabastrum,  m.  a.  2.  Petalum,  m.  n.  3.  Flos  apertus,  cum  pistillo  et 
staminibus  fertilibus.  4.  Stamen  fertile  ab  utraque  facie.  5.  Anthera  dissecta.  6.  Pollen.  7.  Orarium  ju¬ 
venile.  Omnia  varia  magnitudine  aucta.  8.  9.  Calyx  fructifer,  m.  n.  et  a.  10.  Capsula.  11.  Eadem  hori- 
zontaliter  dissecta.  12.  Ejusdem  receptaculum,  resectis  valvulis.  13.  Semina.  14.  Particula  testae.  Omnia 
varia  magnitudine  aucta. 


CXVII.  DAVYA  DE  CaND. 

DECANDRIA  Monogynia  Linn.  Syst.  Sex.  Familia:  MELASTOMACEAE  Juss. 

CHARACTER  DIFFERENTIALIS. 

Calyx  campanulatus ,  breviter  quinquedentatus ,  ore  intus  membranaceo  pro¬ 
ducto.  Petala  obovata,  patentia.  Stamina  decem,  subaequalia,  connecticulo  e 
basi  elongata  aut  binodulosa  in  facie  dorsali  in  clavulam  simplicem  aut  apice 
setoso  -  divisam  producto.  Ovarium  subliberum  ,  vertice  depresso.  Stylus  versus 
stigma  planum  incrassatus.  Capsula  quinquelocularis ,  quinquevalvis,  seminibus  rectis. 

Habitus:  Arbusculae,  ramis  oppositis  brachiatisve  patulis  subteretibus,  glabrae 
aut,  praesertim  in  partibus  junioribus ,  lepidoto-tomentosae.  Folia  latiuscula,  ovata 
aut  oblonga ,  tripli  -  aut  quintuplinervia.  Inflorescentia  terminalis :  cymulae  in  pa¬ 
niculas  dispositae.  Flores  flavi. 

Statio  et  Habitatio  :  in  Americae  meridionalis  intratropicae  umbrosis ,  calidis. 

1.  DAVYA  PANICULATA.  Tab.  CCLX1. 

D.  ramis  brachiatis,  junioribus  et  petiolis  lepidoto-tomentoso- canis;  foliis  ova¬ 
tis  aut  oblongis  acuminatis  quintuplinerviis ,  supra  glaberrimis ;  paniculae  subpyra- 
midatae  patulae  cymulis  quadri-sexfloris ;  connecticuli  clavula  subcylindrace  a  simplici. 

Davya  paniculata ,  De  Cand.  Prodr.  ///.  p.  io5. 

Arbuscula  inter  vicinas  arbores  reclinata,  ramos  oppositos  et  brachiatos  ample  porrigens.  Ramuli 
subteretes,  juniores  obducti  tomento  cano  e  squamulis  densissime  compactis  constante.  Folia  op¬ 
posita  distantia  unius  ad  quinque  pollicum,  in  petiolis  fere  pollicaribus  tereti usculis ,  pariter  ac 
ramuli  cano -tomentosis,  ovata  aut  oblonga,  acuminata,  quatuor  ad  sex  pollices  longa,  duos  ad 
Ires  lata,  superne  laete  viridia  et  glaberrima,  inferne  pallidiora  atque  praesertim  in  nervis  cano- 
tomentosa.  Horum  nervorum  intermedii  e  medio  intra  ipsum  folium  exeunt,  laterales  vero,  qui 
multo  tenuiores,  in  ipsa  basi.  Venae  subparallelae  sub  angulo  fere  recto  decurrunt.  Panicula 
6eu,  si  mavis,  thyrsus  inter  summa  folia  prodit  subpyramidahs,  rhachi  et  ramis  brachiatis  rectan- 
gulo- patentibus  subtetragonis,  pollicem  et  sesquipollicem  longis,  PEDUNcuusque  unguicularibus , 
cano-tomentosis.  Bracteae  minimae  infra  pedunculos ,  subulatae.  Calyx  duas  lineas  altus ,  ova¬ 
tus,  campanulatus,  in  tubo  ovario  subtilissime  adnatus  inter  interstitia  pro  antheris  in  alaba¬ 
stro  introflexis ,  tandem  liber,  decemnervis;  limbo  in  dentes  quinque  parvulos  obtusos  se¬ 
ctus  atque  intra  hos  ulterius  in  membranam  enervem  obiter  quinquerepandam  productus,  pilis 
tenuissimis  canis  adspersus,  e  rubro  et  viridi  varius.  Petala  flava,  obovata,  parum  inaequila- 
tera,  ungue  latiusculo.  Stamina  intra  calycis  orificium  in  crista  transversali  adnata,  longitudine 
subaequalia,  exteriora  tamen  vix  ac  ne  vix  quidem  longiora  et  crassiora,  longitudine  trium  li¬ 
nearum.  Filamenta  basi  membranacea,  dilatata,  alba,  uninervia,  sursum  teretia  atque  flavican- 
tia.  Antherae  subulatae,  locellis  ventre  albidis  dorso  aurantiis ,  duas  ad  duas  cum  dimidia  lineas 
longae.  Connecticulum  nonnihil  majus  in  iis  staminibus,  quae  calycis  divisionibus  opponuntur, 
e  basi  locellorum  deorsum  productum  atque  verrucula  plus  minus  evidenter  biloba  terminatum 
inde  in  ea  parte,  quae  dorsum  antherae  spectat,  in  clavulam  cylindricam  sursum  nonnihil  in¬ 
crassatam  prolongatum;  in  staminibus  minoribus  structura  eadem,  eo  solum  discrimine,  quod 
omne  connecticulum  minus,  ejus  clavula  tenuior  sit  atque  de  anthera  dorso  minus  divergat. 
Pollen  minimum,  globosum.  Alabastrum  ovatum,  petalis  dextrorsum  convolutis,  staminibus  ita, 
>ntra  concavitates  immissis  ,  ut  dimidia  illorum  pars  calycis  marginem  superet.  Ovarium,  nisi  in 
alabastro  per  tenuissimas  cristas  perpendiculares  calyci  jungatur,  omnino  liberum,  ovato -cylin¬ 
dricum,  superne  decemsulcatum  et  vertice  pro  styli  immissione  depressum,  glabrum,  albo -ro¬ 
seum  ,  quinqueloculare ,  in  placentis  carnosis  convexis  gerens  ovula  innumera,  oblonga  aut 
obovata,  limbo  celluloso  pelucido  cincta,  hilo  vix  promisso  basilari,  micropyle,  uti  videtur,  prope 
hilum  posita.  Stylus  ovarium  triplo  et  quod  excedit  superans,  filiformis,  glaber,  nonnihil  incras¬ 
satus  in  clavulam,  quam  punctum  planum  stigmatosum  terminat.  Fructus  non  visus. 

Crescit  in  sylvis  umbrosissimis  calidis  prope  Sebastianopolin.  Floret  Octobri ,  Nov.  $ 

Explic.  Tab.  CCLXI.  i.  Alabastrum,  dextrorsum  convolutum,  m.  n.  2.  Calix,  m.  a.  3.  Petalum, 
m.  n.  4.  Calyx  opertus,  cum  ovario  et  staminibus.  5.  Calycis  pars  cum  pistillo  et  quatuor  staminibus,  ex 
alabastro.  6.  Stamen  ex  alabastro,  a  latere.  7.  Anthera  a  ventre.  8*  Pollen.  9.  Pistillum.  10.  Ovarium 
horizontalitcr  dissectum.  11.  Idem  verticaliter  dissectum.  12.  Ovula.  Omnia  varia  magnitudine  au^ta. 

CXYIII.  GAMBESSEDESIA  DE  CaND. 

exclusis  nonnullis  speciebus  ad  Microliciam  relegandis. 

DECANDRIA  Monogynia  Linn.  Syst.  Sex.  Familia:  MELASTOMAGEAE  Juss. 

CHARACTER  DI  FFE  RENTIALIS. 

Calyx  tubulosus  vel  campanulatus  ,  dentibus  quinque  persistentibus.  Petala 
obovata,  patentia.  Stamina  decem  consimilia.  Antherae  subulatae,  uniporosae, 
basi  breviter  bilobae ,  connecticulo  deorsum  parum  producto.  Ovarium  liberum. 
Capsula  coriacea,  trilocularis,  trivalvis,  seminibus  numerosis,  obovatis  aut 
cochleatis ,  raphe  longiuscula. 

Habitus:  Fruticuli  erecti  aut  adscendentes ,  irregulariter  vel  regulariter  dicho- 
tomi.  Caules  ramique  tetragoni,  basi  aphylli  et  foliorum  lapsu  cicatrisati.  Folia 
subsessilia,  decussata,  verticillata,  nonnunquam  abortu  ramulorum  axillarium  fasci¬ 
culata,  ovata,  oblonga  vel  angusta,  serrata  dentatave,  rarius  integerrima,  nervis 
tribus  aut  quinque  nunc  parum  conspicuis.  Flores  pulchri,  miniati,  purpurei,  flavi, 
versus  apices  caulis  ramorumque  terminales  et  axillares,  cymulas  nunc  thyrsoideo- 
coarctatas,  nunc  paniculato -amplas  constituentes;,  bibracteati.  Bracteae  interdum 
a  reliquis  foliis  structura  diversae ,  nunc  nonnullae  in  ramulo  vacuae.  Pili ,  dum 
adsunt,  glanduliferi ,  clavati. 

Statio  et  Habitatio  :  in  Brasiliae  collibus  et  montibus ,  locis  vel  calidis  grami¬ 
nosis  vel  udis  lapidosis,  inter  latitudinis  australis  gradus  10  et  24. 

1.  GAMBESSEDESIA  PURPURATA.  Tab.  CCLXII. 

C.  glaberrima,  herba  pallide  glaucescenti  -  viridi ;  foliis  oppositis  orbiculato -reni¬ 
formibus  integerrimis  5  cymis  terminalibus  , paniculato- patulis ,  bracteis  inferioribus 
ovato  -  orbiculatis  superioribus  subulatis. 

Cambessedesia  purpurata ,  de  Cand .  Prodr.  III.  p.  110.  Nr.  2. 

Fruticulus  tres  vel  quatuor  pedes  altus,  erectus,  totus  glaberrimus,  in  parte  vegetiore  pallide- 
et  glaucescenti- viridis.  Caulis  crassitie  digiti  minimi  vel  pennae  cygneae ,  obsolete  tetragonus , 
tandem  aphyllus  et  epidermide  cinereo  -  fuscidula  tectus ,  ad  foliorum  insertionem  nonnihil  incras¬ 
satus.  Rami  stricte  erecti ,  dichotomi ,  inferne  aphylli  et  cauli  similes  ,  leviter  tetragoni  ob  cristas 

tenues  e  foliorum  basi  decurrentes,  rore  glauco  adspersi,  ad  nodos  interdum  violascentes.  Folia 
opposita,  decussata,  fere  sessilia,  orbicularia,  basi  sinu  rotundo  breviter  emarginata  ,  brevissime 
acutata  vel  obtusa,  subhorizontaliter  patentia,  integerrima,  pallide  glauco  -  viridula  ,  nervis  tribus 
vel  quinque  evanidis  percursa  ,  unguem  ad  summum  longa ,  internodiis  ut  plurimum  quam  ipsa 
brevioribus  distincta;  quae  ad  imas  inflorescentiae  divisiones  sunt  posita  plerumque  reliquis  multo 
minora  ovata  et  acutiuscula  ;  quae  inde  superius  ad  ramos  et  ramulos  posita  sunt,  sive  bracteae,  con¬ 
tracta,  lanceolata  et  subulata,  magnitudine  decrescentia,  ita  ut  summa  infra  pedicellos,  s.  brac¬ 
teolae  ,  vix  lineam  longitudine  aequent.  Pedunculi  dichotomi  et  pedicelli  ,  qui  sesquilineam  cir¬ 
citer  longi,  angulati,  subtetragoni.  Calyx  cylindraceo  -  campanulatus ,  duas  et  quod  excedit  lineas 
longus ,  in  dentes  erectos  subulatos  dorso  carinatos  sectus ,  nervis  quinque  in  hos  excurrentibus 
totidemque  interjectis  tenuioribus  firmatus  ,  pallide  et  glaucescenti  -viridis.  Petala  pulchre  obscure 
purpurea,  orbiculari  -  ovata  aut  obovata  ,  parum  inaequalia,  acuta,  apicibus  in  alabastro,  quod 
dextrorsum  convolvitur,  libere  sursum  porrectis,  patentia,  duas  ad  tres  lineas  longa.  Stamina 
e  summo  calycis  tubo,  subaequalia,  petalis  longiora.  Filamenta  alba,  filiformia.  Antherae  flavae, 
subulatae  ,  locellis  basi  nonnihil  porrectis,  apice  poro  minimo  pertusae,  dorso  connectlculo  lineari 
aurantiaco.  Pistillum  staminibus  brevius,  viride,  glabrum;  ovarium  ovato- globosum ;  stylus  fili¬ 
formis,  declinatus,  in  stigma  apice  submammillato  incrassatus.  Capsula  primum  calyce  velata, 
dein  denudata,  ovato- globosa,  olivaceo  -  fusca  ,  valvulis  medio  septiferis,  columna  subprismatico  - 
trigona  persistente,  in  placentis  convexis  puculatis  semina  plurima  fusca  continens. 

Crescit  in  montibus  mediterraneis  Provinciae  Bahiensis,  ad  altitudinem  usque  3ooo  pe¬ 
dum  ,  ad  Lages ,  Sincord  et  alibi. 

Floret  Septembri ,  Octobri .  b 

Explic.  Tab.  CCLXII.  i.  Alabastrum  floris,  m.  n.  2.  Calyx,  m.  a.  3.  Calyx  ex  alabastro  cum  pistillo 
et  staminibus,  praeter  unicum  consulte  depromtum,  adhuc  introflexis ,  m.  a.  4-  5.  Petalum  m.  n.  et  a. 
6.  Calyx  apertus,  cum  inhaerentibus  genitalibus.  7.  Anthera  ab  utraque  facie.  8.  Ovarium.  9.  Stigma. 
10.  Capsula.  11.  Capsula  transverse  discissa,  exemtis  seminibus.  Omnia  m.  a. 


2.  CAMBESSEDESIA  LATEVENOSA.  Tab.  CCLXIII. 

C.  velutino-scabriuscula;  foliis  oppositis  lato -ovatis  cordatis  acutis  serrulatis,  su¬ 
perne  bullulato-rugulosis  subtus  lacunosis  venis  latis  reticulatis;  cymis  terminalibus 
paniculatis ,  bracteis  et  bracteolis  subaequalibus  gjabriusculis. 

Cambessedesia  latevenosa ,  De  Cand.  Prodr.  III.  p.  110.  Nr.  i. 

Fruticulus  trium  et  quod  excedit  pedum  altitudine,  rigidulus,  caulibus  inferne  simplicibus, 
superne  vario  modo  ramosis.  Caules  et  rami  tetragoni,  faciebus  planis,  angulis  in  cristam  tenuem 
promissis,  pilis  brevibus  rigidulis,  in  vegetiore  parte  ferrugineis  in  adultiore  canis,  ad  nodos  fre- 
quentioribus,  dense  velutino  -  scabri,  tandem  glabrescentes.  Folia  sessilia,  decussata,  lato-  vel  sub- 
orbiculari-  ovata,  breviter  acuta,  basi  cordata,  subirregulariter  duplicato-  dentato  -  serrata ,  serra- 

turis  ciliatis,  trinervia,  nervis  approximatis,  ita  ut  pars  folii,  quae  nervis  lateralibus  includitur 
totius  superficiei  trientem  solummodo  expleat;  venosa,  venis  latis  planiusculis,  in  inferiore  facie 
rete  crassiusculum  efficientibus,  cui  interjectum  parenchyma  in  lacunas  excavatur,  quo  fit,  ut  fa¬ 
cies  foliorum  superior  bullulato  -  rugulosa  apparet.  Color  foliorum  obscure  et  subfusco- viridis,  in 
facie  inferiore  pallidior.  Magnitudine  folia  in  caule  primario  nunc  sursum  ad  ramos  usque  cres¬ 
cunt,  nunc  decrescunt,  unguem  ad  pollicem  longa;  in  ramis  decrescunt,  unguicularia  et  minora, 
ita  quidem,  ut  summorum  parium  alterum  saepe  altero  sit  multo  majus.  Sunt  vero  haec  omnia 
folia  caulina  et  ramea  quoad  consistentiam  et  pubescentiam  consimilia ;  ea  vero,  quae  inflorescentiae 
divisiones  stipant  natura  sua  mutantur:  molliora  et  laevigata  evadunt,  praeter  marginem  saepe 
ciliato  -  serrulatum  glabrescunt  atque  colore  pallidiore  virent.  Pedicelli  e  divisionibus  cymae  et  ex 
alis  alterius  vel  utriusque  bracteolae  ea  tamen  lege,  ut  saepius  par  bractearum  in  quovis  pedun¬ 
culo  inferius  floribus  careat.  Calyx  limbo  campanulato  ,  in  alabastro  deorsum  acuto ,  post  grossi- 
ficationem  ventricoso  ,  circiter  duas  lineas  longo ,  decemnervi ,  pilis  parvis  glanduliferis  obsito 
tandem  glabrescente,  limbo  duplo  breviore  e  dentibus  constante  triangulari-subulatis  passim  pilosis. 
Corolla  ante  apertionem  dextrorsum  convoluta,  apicibus  plerumque  liberis  quasi  penicillata,  satu¬ 
rate  miniata,  diametro  unguiculari  et  quod  excedit.  Petala  obovata,  acuta.  Stamina  glabra,  lon¬ 
gitudine  corollam  excedentia,  inter  se  quidem  consimilia,  ea  tamen,  quae  petalis  opponuntur,  sae¬ 
pius  sunt  minora.  Filamenta  filiformia,  alba.  Antherae  subulatae,  connecticulo  latiusculo  auran- 
tiaco,  deorsum  in  auriculam  ovatam  antherae  basi  angustiorem  producto,  locellis  flavis.  Ovarium 
ellipticum  ,  extus  basi  glandula  lobata  auctum  ,  longitudinaliter  ornatum  seriebus  surrectis  pilorum 
glanduliferorum ,  qui  verticem  omnino  occupant.  Stylus  filiformis,  deflexus,  basi  pilis  glanduli¬ 
feris  adspersus,  sursum  nudus  et  in  stigma  acutiusculum  attenuatus.  Capsula  calyce  inclusa,  fus- 
cescens  ,  inferne  glabra ,  superne  pilis  persistentibus  barbulata ,  trilocularis ,  parietibus  loculorum 
et  dissepimentis  nitidis  pressione  seminum  transverse  sulcatis,  valvulis  tandem,  uti  videtur,  apice 
solummodo  liberis.  Semina  lineae  tertiam  partem  aut  dimidiam  longa ,  obovata  ,  angulata ,  testa 
fusca  nitida,  punctulato  -  rugulosa ,  hinc  notata  raphe  pallidiore  latiuscula. 

Crescit  in  montibus  Serra  de  Itambe  do  mato  dentro,  Serra  de  Mentanha  et  alibi  in 
districtu  Serro  Frio ,  Prov.  Minarum ,  locis  abruptis ,  sparso  arbusto  consitis,  altitudine  cir¬ 
citer  3ooo  —  35oo  pedum  supra  Oceanum  elevatis. 

Floret  Aprili ,  Majo, 

Explic.  Tab.  CCLXIII.  i.  Calyx  apertus  cum  genitalibus.  2.3.  Anthera  a  dorso  et  a  facie.  4*  Stamen. 
5.  Ovarium  horizontaliter  dissectum.  6.  Pilus  ovarii ,  omnia  aucta.  7.  Pollinis  granula  duo  effoeta  maxime 
aucta.  8.  Capsula.  9.  Ejusdem  valvula.  10.  Semina.  11.  Folii  adultioris  et  glabrescentis  pars,  a  facie  in¬ 
feriore  visa.  Omnia  varia  magnitudine  aucta. 

ADNOTATIO.  Cambessedesiam  sincorensem  ,  balsamiferam  et  crenulatam ,  D.  C.  ad 
Microliciae  genus  amandamus.  C.  bidentata  inter  C.  adamantum  et  C.  Espora ,  D.  C.  mire 
ambigit. 

CXIX.  CHAETOSTOMA  de  Cand. 

DECANDRIA  (OCTANDRIA  vel  DODECANDRIA)  Monogynia  Ltnn.  Syst. 
Sex.  Familia:  MELASTOMACEAE  Juss. 

CHARACTER  D  IF  F  E  R  E  NT I A  L I  S. 

Calyx  cylindricus,  nervosus,  limbo  extus  annulo  setarum  obvallato,  laci¬ 
niis  qualuor  vel  quinque  (raro  sex)  subulatis,  persistentibus.  Petala  obovata,  pa¬ 
tentia.  Stamina  octo  vel  decem,  subconsimilia,  longitudine  tamen  inaequalia, 
antheris  uniporosis  cylindricis,  connecticulo  nunc  lineari  elongato,  nunc  brevi,  basi 
bilobo.  Ovarium  oblongo  -  cylindricum ,  liberum.  Capsula  cylindrica,  trilocula¬ 
ris,  a  vertice  trivalvis.  Semina  ovata,  nonnihil  curva,  testa  reticulata,  hilo 
laterali. 

Habitus:  Fruticuli  elegantes,  ericaeformes ,  sicciusculi.  Caules  inferne  aphylli , 
ad  foliorum  insertiones  transversim  annulati.  Ptami  fastigiati  aut  divergentes.  Folia 
sessilia,  exsucca,  acerosa,  decussata.  Flores  minusculi,  sessiles,  solitarii,  termina¬ 
les  ,  purpurei ,  antheris  flavis. 

Statio  et  habitatio:  in  Provincia  Minarum,  locis  ultra  2000  pedum  elatis, 
apricis,  ventosis,  saxosis  observatae  sunt  hujus  generis  species  tres. 


1.  CHAETOSTOMA  PUNGENS.  TAB.  CCLXIV. 

Ch.  caulibus  erectis;  foliis  adpresso- erectis  subulatis  carinatis  acutissimis  sub- 
pungentibus,  nervis  quinis  ad  senis,  marginalibus  primum  spinuloso  -  ciliatis ;  calyce 
cylindrico  quinquedentato  multinervi,  ore  extus  serie  duplici  setularum  e  nervis 
oriundarum;  staminibus  disparibus  connecticulo  lineari  longiusculo,  antheris  angusto- 
cylindricis ;  capsula  longitudine  tubi  calycini. 

Chaetosloma  pungens ,  De  Cand.  Prodr.  III.  p.  112.  Nr.  i. 

Fruticulus  e  radice  fibrosa  exsurgens,  pedalis  vel  sesquipedalis.  Caulis  erectus,  teres,  cras- 
sitie  pennae  corvinae,  inferne  aphyllus,  foliorum  delapsu  cicatrisatus,  epidermide  cinereo- plumbea, 
cortice  fusco ,  irregulariter  dichotomus.  Rami  scoparii,  subfastigiati,  cauli  similes,  tenuiores  tamen, 
inferne  aphylli,  ad  cicatrices  foliorum  nodulosi.  Folia  sessilia,  decussata,  adpresso  -  erecta ,  sibi 
fere  ad  medium  usque  contigua,  subulata,  dorso  carinata,  ventre  nonnihil  concava,  nervo  dorsali 
latiusculo ,  lateralibus  utrinque  binis  tenuioribus,  quorum  exterior  major,  margine  acuto,  prae¬ 
sertim  dum  juniora  setulis  rigidis  arrectis  ciliata,  laete  viridia,  longitudine  inter  pollicis  quartam 


CXIX.  CHAETOSTOMA. 


12Q 


et  dimidiam  partem  variantia.  Flores  solitarii,  sessiles,  terminales,  interdum  ob  ramulum  ex 
axilla  folii  supremi  prodeuntem  demum  laterales ,  ereeti.  Calyx  tres  ad  quatuor  lineas  longus , 
cylindricus,  coriaceo -membranaceus,  glaber;  limbus  in  lacinias  quinque  (rarius  sex  aut  quatuor) 
sectus  erectas,  subulatas,  acutissimas,  planas,  nervo  medio  et  binis  marginalibus  percursas,  e  mar¬ 
gine  hinc  inde  setuloso  -  ciliatas  ,  erectas  ,  tandem  supra  fructum  conniventes.  Nervi  per  lacinias 
decurrentes  terni  ,  per  tubum  vigintiquinque.  Setae  infra  lacinias  e  nervis  tubi  ortae  in  duplicem 
seriem  dispositae,  quae  cum  laciniis  alternant  nonnihil  robustiores.  Petala  quinque  (vel  rarius  sex 
quatuorve)  ovato  -  oblonga ,  subinaequilatera  ,  acuminata,  purpureo- violacea,  circiter  unguem  longa. 
Stamina  flava,  quae  petalis  alterna  fere  duplo  longiora.  Filamenta  subulata.  Antherae  angusto - 
cylindricae,  poro  unico  terminali;  minores  sesquilineam  longae,  rectiusculae ,  connecticulo  parum 
conspicuo ;  majores  duplo  longiores  atque  instructae  connecticulo  antrorsum  in  auriculam  bilo- 
bam  porrecto.  Ovarium  cylindricum.  Ovula  plurima  in  placentis  tribus  carnosiusculis,  convexis, 
parum  curva ,  ovata.  Stylus  filiformis  ,  deflexus ,  roseus.  Stigma  subcapitatum.  Capsula  membra¬ 
naceo -coriacea  ,  fusca,  pyramidato- cylindrica  ,  obtusa,  trilocularis,  ad  medium  fere  usque  trival- 
vis,  valvulis  apice  depresso  -  subemarginatis  atque  placentas  prehendentibus  convexas,  per  omnem 
fere  capsulae  longitudinem  decurrentes  atque  columnulam  vestientes.  Hujus  vero  apex  subclavatus 
supra  placentas  promittitur.  Semina  obovata,  hinc  nonnihil  curvata,  testa  nitida  griseo  - olivacea , 
e  cellulis  hexagonis  regulariter  seriatis  facta.  Embryo  radicula  conica  et  cotyledonibus  ovatis  ob¬ 
tusis  venire  planis  dorso  convexis  sibi  incumbentibus  instructus. 

Crescit  per  campos  altiorum ,  montium  praesertim  in  Provinciae  Minarum  districtu 
adamantum. 

Floret  Junio  in  Augustum,  fi 

ExjAic.  Tab.  CCLXIV.  Fig.  I.  i.  Calyx.  2.  Petalum.  3.  Pars  calycis  a  dorso.  \.  Calyx  apertus, 
cum  genitalibus.  5.  Anthera  e  majorum  numero  a  dorso  et  a  ventre.  6.  Anthera  e  minorum  numero.  7.  Ova¬ 
rium  virgineum.  8.  Styli  apex  cum  stigmate.  9.  Ovarii  sectio  horizontalis.  10.  Ovulum.  11.  Summitas  ra¬ 
muli  cum  foliis  et  calyce  fructifero.  12.  Capsula  e  calyce  soluta.  13.  Capsula,  resecta  valvula,  ut  columnula 
cum  placentis  adnatis  appareat.  14.  Semen.  i5-  Embryo.  Omnia  varia  magnitudine  aucta. 


2.  CHAETOSTOMA  TETRASTICHA.  Tab.  CCLXIV.  Fig.  2. 

Ch.  foliis  erecto -patentibus  carinato  -  triquetris  acutis  punctulatis,  junioribus  ci¬ 
liatis;  calyce  campanulato  quadridentato,  ore  extus  setulis  basi  in  squamulam  sub- 
confluentibus,  staminibus  subaequalibus. 

Chaetostoma  testrasticha ,  De  Cand.  Prod.  III.  p.  112.  Nr.  2. 

Variat.:  a)  Cupressina,  foliis  crassiusculis ,  setulis  calycinis  longioribus  palmato- divisis.  (Ana- 
lyseos  nostrae  figurae  12  et  i4.) 

/?)  Scoparia,  foliis  tenuioribus,  setulis  calycinis  brevioribus  subsimplicibus.  Icon  nostra,  (et 
analyseos  figurae  praeter  fig.  12.  et  i4.  omnes.) 

Radix  perennans,  lignosa,  epidermide  fusca,  fibras  plurcs  flexuosas  subsimplices  emittens. 
Caules  inde  prodeunt  plerumque  plures  ,  lignescentes ,  fruticulosi,  inferne,  ubi  pennam  anserinam 
crassitie  fere  aequant,  simplices,  superne  ramosi,  tecti  epidermide  cinerea  aeque  ac  cortice  ferru¬ 
gineo  tandem  dehiscentibus  et  per  frusta  obliteratis.  Rami  erecti,  subfastigiati ,  scoparii,  irregula- 
riter  dichotomi  aut  trichotomi,  vegetatione  nunc  in  ala  ramorum  ob  florem  terminalem  abrupta, 
nunc  inde  in  caulem  intermedium  altius  producta,  obsolete  tetragoni  atque  in  inferiore  parte  no¬ 
tati  cicatricibus  a  foliorum  lapsu  semilunaribus  sursum  concavis  nec  non  lineis  insculptis  per  facies 
internodiorum  aphyllas  decussatim  decurrentibus.  Folia  sessilia  fere  semiamplexicaulia  ,  decussata, 
arrecta  sibique  imbricata,  duas  circiter  lineas  longa  et  internodiis  duplo  longiora,  triquetra,  facie 
superiore  plana  ,  acuta  ,  attamen  non  pungentia ,  ad  margines  dense  et  minute  ciliata  ,  ciliis  non- 
nunquam  apice  glanduliferis.  Glandulae  minimae  miliares  in  epidermide  ramorum  et  foliorum. 
Intra  foliorum  insertiones  setulae  nonnullae  erectae  propullulant ,  delapsis  foliis  conspicuae.  Flores 
in  ramulis  terminales,  solitarii.  Calyx  tres  circiter  lineas  altus,  tubo  ovato  rubello,  nervis  octo, 
quatuor  cum  laciniis  alternantibus  totidemque  in  illas  excurrentibus  ,  limbi  laciniis  quatuor  erectis 
carinato  -  triquetris ,  pilis  glanduliferis  ciliatis.  Orificium  calycis  extus  obsitum  est  setulis  albis,  quae 
non,  uti  in  antecedente  specie  ipsorum  nervorum  apices  sunt  liberi,  sed  quasi  ex  appendiculis 
membranaceis  de  ipso  calyce  exortis  progrediuntur.  Sunt  vero  in  aliis  speciminibus  subulatae, 
simplices,  rigidiusculae ,  in  aliis  molliores,  tenuius  membranaceae  atque  palmato -divisae,  divisioni¬ 
bus  apice  nonnunquam  glanduliferis.  Petala  obovato- orbicularia  cum  brevi  ungue,  basi  nonnihil 
inaequalia,  purpurea.  Stamina  longitudine  subaequalia,  flava.  Antherae  lineam  circiter  longae, 
immo  breviores,  breviter  oblongae,  apicem  versus  conicae,  connecticulo  parum  infra  locellos  pro¬ 
misso.  Ovarium  ovatum,  obiter  trilobum,  triloculare,  rarius  quadrilobum  quadriloculare ,  glabrum, 
ovulis  obovatis  nonnihil  curvis.  Stylus  filiformis,  pallide  roseus,  sursum  in  stigma  punctiforme 
nonnihil  attenuatus.  Capsula  calyce  velata,  ovato  -  elliptica  ,  subcoriacea,  glabra,  more  affinium  a 
vertice  ad  medium  usque  tri-  vel  raro  quadrivalvis.  Semina  plurima  ,  testa  fusca  reticulata. 

Crescit  in  montibus  mediterraneis  Provinciarum  Minarum  et  Bahiensis ,  locis  herbidis 
sicciusculis  lapidosis ,  altitudine  2  5oo  et  3ooo  ped.  supra  Oceanum ,  e.  g.  in  Serra  do  Gran 
Mogol  et  prope  Villam  do  Piio  de  Contas. 

Floret  Sept.  —  Novembri. 

Explic.  Tab.  CCLX1V.  Fig.  II.  Varietatis  /3:  i.  Calycis  pars.  2.  Petalum.  3.  Calyx  apertus  cum  genitalibus. 
4.  Antbera,  a  facie  et  a  dorso.  5.  Ovarii  sectio  horizontalis.  6.  Ovula  duo.  7.  Capsula.  8.  Eadem,  resecta 
parte  valvulae.  9.  Semen.  10.  Apex  ramuli,  cum  flore.  11.  Anthera  ab  utroque  latere,  nonnihil,  quam  sub 
figura  4.  repraesentata  angustior.  i3.  Pars  ramuli,  decerptis  foliis.  —  Varietatis  a:  12.  Apex  ramuli,  cum  flore. 
14.  Ejusdem  stirpis  capsula.  Omnia  varia  magnitudine  aucta. 

Videant  botanici  brasilienses ,  anne  varietas  /3  pro  legitima  specie  sit  habenda  ?  Tertia  hujus 
generis  species  inter  utramque  descriptam  ambigit ,  priori  tamen  affinior  : 

3.  ChaEtostoma  diosmoides  f  ,  caulibus  adseendentibus ;  foliis  adpresso  -  erectis  lanceolato - 
subulatis  nervis  marginalibus  subnudis  et  dorsali  crassis  ;  calyce  ovato  quinquedentato,  multinervi, 
ore  extus  serie  duplici  setularum  e  nervis  oriundarum  5  staminibus  subaequalibus,  connecticulo  brevi 
bilobo ,  antheris  conico- cylindricis;  capsula  tubum  excedente. 

Fruticulus  pedalis.  Folia  structura  uti  in  Ch.  pungente  at  obtusiora,  latiora,  raro  ciliato- 
denticulata,  duplo  breviora  atque  magnitudine  folia  Ch.  tetrastichi  aemulantia,  plana  tamen,  ne¬ 
que  triquetra ,  neque  glanduloso  -  punctata.  Calvx  quam  in  Ch.  pungente  duplo  brevior  ,  laciniis 
rubentibus.  Petala  inaequaliter  obovata,  roseo -violacea.  Antherae  magnitudine  ut  in  Ch.  tetra¬ 
sticho ,  flavae,  in  connecticulum  breve  introrsum  subtiliter  biauriculatum  extensae.  Semina  oliva- 
ceo  -  fusca ,  oblonga  ,  subcurva  ,  reticulato  -  punctata. 

Crescit  in  altis  montibus  districtus  Serro  Frio  in  Prov.  Minarum,  supra  saxa  schisi oso- 
quartzosa.  Floret  Majo. 

ADNOTATIO.  Chaetostomatis  genus  artificiale  est  heteroclitum  generum  Microliciae  et 
Cambessedesiae ,  quibus  structura  floris  et  staminum  associatur ;  calycis  tamen  abhorret.  Quum 
vero  habitum  prae  se  ferat  quam  maxime  singularem,  in  optimi  de  Candollii  generica  recensione 
acquiescere,  quam  Ch.  pungens  et  diosmoides  ad  Microliciam,  Ch.  tetrastichum  ad  Cambes- 
sedesiam  referre  malui. 

CXX.  LAVOISIERA  DE  CAND. 

DODECANDRIA  (DECANDRIA,  ICOSANDRIA)  Monogynia  Ltnn.  Syst.  Sex. 
Familia:  MELASTOMACEAE  Juss. 

CHARACTER  D IF  F  E  RE  N  TI  AL I S. 

Flores  penta-  hexa-  hepta-  octo-  decamerii;  deca- dodeca-  vel  icosandri  (sta¬ 
minibus  10,  12,  1 4,  1 6 ,  20).  Calyx  campanulatus ,  laciniis  dentibusve  plerumque 
deciduis.  Stamina  inaequalia:  quae  calycis  laciniis  opposita  majora,  antheris  ova¬ 
tis,  rostro  brevi  uniporosis,  connecticulo  longiusculo,  deorsum  clavato  et  emargi¬ 
nato -bilobo.  Ovarium  liberum,  glabrum,  vel  vertice  sulcato  setulosum.  Capsula 
calyce  vestita,  vertice  concavo  urnaeformis,  quinque-  sex-  decemlocularis;  valvulis 
totidem  medio  septiferis,  a  basi  solutis.  Semina  numerosa,  hilo  subbasilari,  oblon¬ 
go  -  obovata ,  reticulata. 

Habitus:  Frutices  pulcherrimi.  Rami  plerumque  erecti,  densi,  fastigiato-dichotomi, 
interdum  scoparii ,  inferne  aphylli.  Folia  decussata,  sessilia,  lapsu  cicatricem  horizonta¬ 
lem  linearem  relinquentia;  singulorum  pulvinuli  (seu  partes  foliorum  vaginales  adnatae) 
linea  verticali  sejuncti,  quo  fit,  ut  caulis  ramique  veluti  squamati  appareant.  Mar¬ 
gines  foliorum  saepe  incrassati  aut  setuloso -ciliati.  Flores  terminales,  aut  sessiles, 
inter  summa  folia  a  reliquis  non  diversa,  aut  breviter  cymulosi  et  bracteati;  spe¬ 
ciosi,  rosei,  purpurei,  violacei,  flavi,  albi.  Placentae,  dejectis  capsulae  valvulis  in 
axillis  ramulorum  saepe  persistentes.  Pubes ,  ubi  adsit ,  glandulifcra. 

Statio  et  habitatio:  Genus  eximio  florum  splendore  viatorem  recreans,  in 
montium  Brasiliae  orientalis  pascuis  virgultosis,  altitudine  supra  Oceanum  i5oo  — 
55oo  pedum,  sparse  provenit,  inter  latitudinis  australis  gradus  2  5  et  12  hucusque 
observatum.  Depressa,  e -contrario,  sylvalica,  calidissima  in  vasta  Amazonum  flu¬ 
vii  planitie  fugit. 


1.  LAVOISIERA  IMBRICATA.  Tab.  CCLXV. 

L.  glaberrima;  ramis  erectis  dichotomis  fasligiatis  squamatim  cicatricosis;  foliis 
erecto  -  adpressis  tetrastiche  imbricatis  ovatis  aculis,  nervo  marginali  incrassato  spi- 
nuloso  -  ciliatis ;  floribus  solitariis,  calycis  laciniis  apice  membranaceis  albidis  sub- 
integerrimis. 

Rhexia  imbricata ,  Billberg  dissert:  Decas  prima  piant,  brasil.  Upsal.  p.  10. 
tab.  2.  f.  2.  (mala). 

Lavoisiera  imbricata ,  De  Cand.  Prodr.  III.  p.  io3.  Nr.  2. 

Fruticulus  unum  ad  tres  pedes  altus.  Radix  lignosa ,  in  ramos  nonnullos  flexuosos  fibrosos 
divisa.  Caules  inde  surgunt  nunc  solitarii,  nunc  plures,  erecti,  basi  crassitie  pennae  cygneae,  tere¬ 
tes,  epidermide  cinerea  et  cortice  fuscidulo  tecti,  sursum  per  dichotomiam  regularem  aut  irregu¬ 
larem  ramosi  et  ramulosi.  Rami  nunc  subaequales  et  fastigiati,  nunc  inaequales  virgatique  ,  stri- 
ctiuscule  erecti,  interdum,  dum  e  bifurcatione  proliferi  trifurcati ,  uti  caulis  inferne  aphylli  atque 
lapsu  foliorum  cicatricosi ,  quasi  squamis  sint  obsiti ,  diametro  duarum  lin.  vel  sesquilineae  ,  tetra¬ 
gono- teretiusculi ,  epidermide  cinerascente  instructi.  Folia  latiuscula  basi  in  quadrante  ramorum 
sessilia ,  arrecta ,  sibi  adpressa  atque  quadrifariam  arcte  imbricata ,  internodiis  vix  ultra  lineam  vel 
duas  longis,  rarius,  dum  vegetatio  vivacior  fuerit,  distenta,  ovata,  acuta,  semiunguicularia ,  con- 
caviuscula,  nervo  dorsali  extus  valde  prominulo  atque  interdum  setuloso  ,  nervis  lateralibus  vix  ac 
ne  vix  quidem  conspicuis,  marginalibus  (seu  margine  si  malis)  valde  incrassatis  atque  in  cilia  su- 
bulata  nunc  longiuscula  nunc  decurtata  productis,  sicciusculis,  glabris,  nitidis,  laete  viridibus,  sicca¬ 
tione  flavescentibus.  Flores  in  apicibus  ramulorum  sessiles,  tubo  foliis  summis  omnino  incluso. 
Calyx  basi  pilis  albis  erectis  cinctus,  tubo  hemisphaerico,  limbo  sexfido  ,  laciniis  ovato- oblongis , 
apicem  versus  membranaceis  albidis  ,  margine  sub  lente  subtilissime  ciliato.  Corolla  diametro 
pollicem  fere  aequat.  Petala  patentia ,  inaequilatera ,  obovata,  rosea ,  aestivatione  dextrorsum  con¬ 
voluta.  Stamina  duodena,  alterna  conspicue  majora.  Filamenta  subulata.  Antherae  ovato -cylin¬ 
dricae ,  rostro  amplo  oblique  apertae,  nunc  aeque  ac  connecticula  deorsum  clavato  -  producta  au¬ 
reae  ,  nunc  puniceae,  rostro  expallido,  connecticulo  aureo.  Pollen  ellipticum,  rimis  longitudinalibus. 
Ovarium  subglobosum ,  circa  verticem  setulis  erectis  coronatum,  caeterum  glabrum,  vertice  im¬ 
pressum.  Sylus  albidus,  cylindricus,  parum  declinatus,  apice  clavatus,  in  stigma  planum  seu  irre- 
gulariter  emarginatum  detruncatus.  Loculi  ovarii  sex.  Ovula  plurima,  oblongo -obovata  in  pla- 

centis  valde  convexis.  Capsula  primum  a  calyce  velata,  dein  nuda,  subglobosa,  circa  verticem 
depressum  annulo  glanduloso  instructa,  quem  setulae  erectae  per  ambitum  dispositae  muniunt,  sex- 
locularis ,  sexvalvis ,  valvulis  medio  septiferis  ,  a  basi  sursum  dehiscentibus.  Semina  numerosa, 
fusca ,  reticulata ,  inserta  placentis  convexis  spongiosis ,  columnulam  centralem  superne  exsertam 
prehendentibus. 

Crescit  per  Provinciae  Minarum  montes ,  praesertim  auriferos ,  variis  locis  observata , 
e.  g.  prope  Capdo ,  Tripui,  Congonhas  do  Campo ,  Villa  Rica ,  Villa  do  Principe ,  Tejuco  rei. 

Floret  praesertim  primis  anni  mensibus.  %. 

Explic.  Tai.  CCLXV.  i.  Alabastrum  m.  n.  2.  Calyx.  3.  Idem  apertus,  cum  genitalibus.  4.  Petalum. 
5.  Stamen  minus  et  majus.  6.  Pollen.  7.  Pistillum.  8*  Ovarium  verticaliter  dissectum.  9.  Idem  horizonta- 
liter  apertum.  10.  Particula  placentae  cum  ovulis  oblique  resecta,  intra  valvulae  partem.  11.  12.  Ovula.  Om¬ 
nia  varia  magnitudine  aucta.  i3.  Capsula  se  a  basi  aperiens,  m.  n.  24.  Eadem  aucta.  i5.  Vertex  capsulae. 
16.  Sectio  per  capsulam  horizontalis.  17.  Placentae  cum  columnula  exserta  et  seminibus  nonnullis.  18.  Semina. 
19.  Pars  testae.  Omnia  varia  magnitudine  aucta. 


2.  LAVOISIERA  CATAPHRACTA.  Tab.  CCLXVI. 

L.  glaberrima;  ramis  irregulariter  dichotomis  subfastigiatis,  squamatim  cicatri¬ 
cosis  ;  foliis  patulis  tetrastiche  imbricatis  lato-ovatis  acutis,  nervo  marginali  incrassato 
spinuloso- ciliatis;  floribus  solitariis,  calycis  laciniis  lineari  -  oblongis  membranaceis 
albidis  serrulato  -  ciliatis. 

Lcwoisiera ?  cataphracta ,  De  Cand.  Prodr.  III.  p.  102.  Nr.  1. 

Frutex  altitudine  humana.  Caules  inferne  circiter  pollicem  crassi,  multiplicato- dichotomi. 
Rami  erecti,  basi  pennam  cygneam  crassitie  aequantes,  tetragoni,  inferne  aphylli,  cicatricibus  foli¬ 
orum  delapsorum  distantia  lineari  vel  minori  transversim  insculpti  atque  quasi  areolati  et  squamati, 
cinerascentes  ,  versus  divisiones  nonnihil  crassiores.  Rami  secundi  ordinis  et  ramuli  subfastigiati  , 
forma  et  directione  omnino  uti  primarii ,  at  tenuiores  et  colore  magis  e  cinereo  in  fuscum  ver¬ 
gente.  Folia  decussata,  densissime  quadrifariam  imbricata,  sessilia  aut,  si  mavis,  brevissime  petio- 
lata ,  petiolo  lineari  extus  carinato  intus  concaviusculo ,  lato  -  ovata  ,  basi  subcordata ,  acuta  ,  tres 
ad  quatuor  lineas  longa  ,  duas  ad  tres  cum  dimidia  lata,  superne  concaviuscula,  trinervia  ,  nervo 
dorsali  e  petiolo  recta  excurrente  subtus  nonnihil  prominulo,  lateralibus  evanidis  subcurvatis,  in¬ 
structa  margine  albo  incrassato  cartilagineo  in  serraturas  acutissimas  setiformes  promisso ,  laete 
viridia,  nitida,  glaberrima.  Flores  solitarii  in  ramulis  ultimis  terminales,  sessiles,  basi  arcte  sti¬ 
pati  foliis  quam  reliqua  nonnihil  minoribus.  Calycis  tubus  obovatus,  lineam  unam  ad  sesquilineam 
longus ,  pilis  erectis  rigidiusculis  adspersus ;  limbus  triplo  longior ,  patens  ,  tenuiter  membranaceus, 
nunc  albidus  medio  virens,  nunc  ruber,  laciniis  sex  lineari  -  oblongis  rotundatis,  margine  in  cilia 
setacea  erecta  promissis,  tri-  vel  quinquenerviis ,  nervis  per  venas  anastomosantes  connexis.  Pe- 
sex  patentia,  brevissime  unguiculata,  oblique  obovata  atque  mucrone  parum  producto  notata, 

nervis  primariis  quinque,  rosea,  glabra.  Stamina  duodecim.  Fii.amf.nta  filiformia,  deorsum  cur¬ 
vata,  inferne  alba,  sursum  flava,  imae  limbi  calycini  basi  inserta  ;  ea,  quae  calycis  laciniis  oppo¬ 
nuntur,  nonnihil  crassiora  et  longiora,  instructa  connecticulo  magno  transverso,  cujus  extremitas 
inferior  multo  brevior  in  callum  magnum  obovatum  flavum  incrassata  est,  extremitas  autem  supe¬ 
rior  ipsius  filamenti  dimidiam  longitudinem  superans  deorsum  arcuata  indeque  adscendens ,  subu- 
lata,  anthekam  fert  lineam  et  quod  excedit  longam,  angusto -oblongam  roseo  -  purpuream ,  rostro 
latiusculo  protenso  oblique  uniporoso.  Stamina  corollae  opposita  reliquis  consimilia  ,  attamen  con¬ 
necticulo  multo  majore  neque  deorsum  curvato  sed  erecliusculo  instruuntur.  Ovarium  pro  majore 
parte  cum  calyce  connatum,  vertice  liberum  ibique  sulcis  verticalibus  nonnihil  impressum  pro  an- 
theris  primo  introrsum  flexis,  quinque-  in  aliis  sexloculare.  Ovula  oblonga,  subcurvata,  imme¬ 
diate  scrobiculis  immersa  placentarum  centralium,  hilo  subbasilari,  micropylc ,  ni  fallor,  verticali. 
Stylus  deflexus,  in  stigma  clavatum  simplex  abiens.  Capsula  matura  integra  non  observata,  sed 
placentas,  styli  basi  coronatas,  dejectis  omnibus  fructus  partibus  exterioribus  in  ramulorum  axillis 
persistentes  vidi,  quibus  evincitur,  solemnem  huic  generi  fructus  formationem  heic  reperi. 

Crescit  in  montibus  editioribus  Prov.  Minarum ,  ait  it.  circiter  2500  —  Ziooo  ped.,  locis 
paludosis  saxosis,  e.  g.  prope  Villa  Rica,  Congonhas  do  Campo  et  alibi.  Floret  mensibus 
Februario  ad  Aprilin 

Expl.  Tab.  CCLXVI.  i.  Flos  expansus.  2.  Calyx.  3.  Petalum.  4.  Calycis  limbus  explanatus,  cum 
staminibus.  5.  7.  Stamen  e  majoribus.  6.  Stamen  e  minoribus.  8.  An th era  a  dorso,  g.  Pollen.  10.  PistilJum 
in  calycis  resecti  tubo.  11.  Pistillum  transverse  dissectum,  semimaturum.  12.  Placentae  e  fructu  antiquiore, 
cujus  valvulae  jam  abolitae.  i3.  Eaedem  transverse  dissectae.  14.  Semen  semimaturum.  Omnia  varia  mag¬ 
nitudine  aucta. 


3.  LAVOISIERA  GENTIANOIDES.  Tab.  CCLXVII.  Fig.  1. 

L.  ramis  parce  dichotomis  tetragonis  decussato  -  cicatricosis  et  bisulcis ;  foliis 
erecto  -  adpressis  tetrastiche  imbricatis  lanceolato- acuminatis  multinerviis,  in  nervis 
parce  pilosis,  summis  inflorescendam  superantibus;  cymulis  paucifloris,  bracteis  cor¬ 
dato  -  lato-  ovatis  ,  calycis  laciniis  lanceolato  -  triangularibus  tuboque  glanduloso  - 
pilosis. 

Lavoisiera  gentianoides ,  De  Cand.  Prodr.  III.  p.  104.  Nr.  9. 

Frutex  tres  vel  quatuor  pedes  altus,  parce  dichotomus.  Caulis  inferne  aphyllus,  teretiuscu- 
lus  ,  crassitie  ad  summum  digiti  minimi.  Rami  tres  vel  quatuor  lineas  crassi ,  tandem  fistulosi,  te¬ 
tragoni,  insertionibus  foliorum  decussatis  transverse  cicatrisati ,  internodiorum  faciebus  decussatim 
sulcatis,  glabri,  pallide  flavidi  vel  flavo  -  virentes ,  inferne  aphylli ,  superne  foliis  dense  obtecti. 
Folia  latiuscula,  basi  sessilia,  lanceolata,  acuminata,  tres  ad  quinque  pollices  longa,  dimidium  ad 
unum  lata,  dense  arrecta  atque  per  quatuor  series  sibi  imbricata,  nervo  medio  albido,  inferne  pro¬ 
minulo  et  lateralibus  senis  vel  denis  passim  pilos  strictos  sub  lente  glanduliferos  emittentibus,  pallide 

viridia.  Flores  ampli,  nunc  solitarii  ex  alis  supremorum  foliorum,  nunc  in  cymulam  paucifloram 
collecti,  pedunculo  et  pedicellis  tetragonis  et  glabriusculis.  Bracteae  flores  obvallantes  saepe  latae, 
cordato  -  ovatae  acuminatae,  foliis  tamen  multo  breviores,  nervosae  et  glanduloso  -  pilosae.  Calyx 
fere  pollicem  altus;  tubus  cylindricus,  ad  limbum  constrictus,  inferne  glaber,  superne  pilis  glanduli- 
feris  patentibus  adspersus  ,  limbus  in  lacinias  quinque,  raro  quatuor  vel  sex,  triangulares  acumina¬ 
tas  sectus  ,  quas  nervus  medius  et  duo  laterales  percurrunt ,  in  utraque  facie  et  in  margine  pilis 
glanduliferis ,  tandem  circumscissus  et  delabens.  Petala  numero  divisionibus  calycis  respondentia, 
obovata,  margine  antice  emarginato- bilobo  aut  bidentato,  dente  altero  saepius  in  setulam  glanduli- 
feram  producto,  firmata  nervis  subsenis,  quorum  intermedius  in  emarginatura  terminatur,  laterales 
intra  marginem  reticuli  more  connectuntur,  alba.  Stamina  quam  petala  duplo  breviora.  Filamenta 
filiformia,  quae  petalis  opponuntur  tres,  quae  cum  iis  alternant  quatuor  lineas  longa,  utraque 
juncta  antheris  suis  ope  connecticuli  flavi  in  minoribus  unam  lineam  longi,  quam  filamentum  nonnihil 
tenuioris ,  in  majoribus  filamentum  fere  longitudine  aequantis  ipso  crassioris  atque  valde  curvati. 
Connecticuli  basis  in  minoribus  emarginata  prominet,  in  majoribus  complanata  est  atque  altius  biloba. 
Antherae  ipsae  vitellinae,  subcylindricae,  sursum  parum  attenuatae,  rostro  dimidiato  cochleariformi 
apertae.  Pollen  subquadrato- ellipticum ,  tririmosum.  Ovarium  globoso  -  ovatum  ,  vertice  depresso  - 
concavo.  Stylus  filiformis ,  sursum  nonnihil  incrassatus,  parce  pilis  glanduliferis,  flavescens.  Capsula 
cylindrica,  ima  basi  cum  calyce  nonnihil  connata,  sursum  convexo -conica,  secundum  floris  divisiones 
loculamenta  quina,  quaterna,  sena  monstrans.  Valvulae  crassae,  septiferae  ,  sursum  dehiscentes. 
Semina  forma  quam  maxime  varia:  elliptica,  semielliptica,  in  parte  inferiore  cylindrica,  in  superi¬ 
ore  hemisphaerica,  cristata,  cellulis  cristae  laxioribus  majoribusque. 

Crescit  in  summo  monte  Provinciae  Minarum  Itambe  da  Villa  dicto ,  altitudine  5ooo 
pedum ,  et  in  montosis  asperis  inter  Lavras  da  Pindaiba  et  vicum  S.  Domingos.  Floret  Majo.  fi. 

Exple.  Tal>.  CCLXVII.  Fig.  I.  i.  Apex  rami  duos  ramulos  ferentis  et  instructi  calycibus  duobus  axillaribus, 
quos  bracteae  lato  -  cordatae  et  bracteolae  muniunt.  2.  Calyx.  3.  Limbus  calycis  quadrifidi  a  vertice  conspectus. 
4.  Petalum.  Omnia  magn.  natur.  5.  6.  Stamen  majus  et  minus.  7.  Antherae  sectio  transversalis.  8.  Pollen. 
9.  Semina.  Omnia  varia  magn.  aucta. 


4.  LAVOISIERA  CRASSIFOLIA.  Tab.  CCLXVII.  Fig.  2. 

L.  glaberrima;  ramis  dichotomis  decussato -cicatricosis,  internodiis  subteretibus 
bisulcis ;  foliis  patentibus  tetrastiche  imbricatis  ovatis  vel  oblongis  obtusis  crassius- 
culis,  margine  incrassato  integerrimis ;  floribus  solitariis,  calycis  laciniis  mucronulatis. 

Lavoisiera  crassi/ olia,  De  Cand.  Prodr.  III.  p.  104*  iVr.  10. 

Fruticulus  sesquipedalis  aut  parum  altior.  Caulis  basi  crassitie  fere  digiti  minimi ,  dicho- 
tomus.  Ramuli  aequaliter  subcylindrici ,  plumbeo  -  cinerascentes,  internodiis  insculptis  cicatricibus 
foliorum  latis  atque  media  facie  dorsali  sulco  longitudinali  exaratis.  Folia  unguem  ad  pollicem 
longa,  nervo  medio  valde  prominulo  et  margine  incrassato  firmata,  crassula,  saturate  viridia,  niti- 

dula.  Flores  solitarii,  sessiles  in  alis  ramorum  et  in  apicibus  ramulorum.  Calyx  quatuor  lineas 
circiter  altus,  tubo  ovato- cylindrico  longitudinaliter  striato,  limbo  laciniis  quinque  semiorbiculari- 
bus  mucronulatis  coriaceo  -  crassiusculis.  Petala  inaequaliter  obovata  ,  pulchre  violaceo  -  purpurea , 
patentia ,  dextrorsum  in  aestivatione  convoluta ,  octo  ad  novem  lineas  longa.  Antherae  violaceae , 
cylindricae ,  ore  terminali  quasi  cochleariformi  pallidiore ,  connecticulo  flavo  in  alternis  duplo  lon¬ 
giore  atque  in  clavulam  subteretem,  hinc  sulcatam  incrassato.  Filamenta  subulata,  inferne  albida.  Ova¬ 
rium  quinqueloculare.  Stylus  filiformis,  arcuato  -  adscendens.  Capsula  quatuor  lineas  alta,  subsessilis. 

Crescit  in  montibus  altis  Provinciae  Minarum  ,  ad  Villam  Ricam  et  versus  terminum 
Serro  Frio.  Floret  Aprili,  Majo.  tj. 

Explic.  Tab.  CCLXVII.  Fig.  II.  i.  Petalum  expansum,  m.  n.  2.  3.  Apex  staminis  e  majorum  abus¬ 
que  e  minorum  numero,  m.  a. 


5.  LAVOISIERA  ALBA.  Tab.  CCLXVIII. 

L.  glaberrima,  glaucescens ;  caule  ramisque  subalato  -  tetragonis ;  foliis  oblongo- 
ellipticis  mucronulatis  trinerviis ;  floribus  solitariis  terminalibus  et  axillaribus  primum 
bracteis  binis  inclusis,  calycis  laciniis  subsenis  triangularibus. 

Lavoisiera  alba ,  De  Cand.  Prodr.  III.  p.  io3.  Nr.  8. 

Fruticulus  quatuor  circiter  pedes  altus,  ramis  oppositis  acute  et  subalato  -  tetragonis ,  interdum 
subarticulatis.  Folia  orbiculari  *  ovata  vel  subelliptica,  duos  poli,  longa,  sesquipoll.  lata,  plana,  lae- 
vigata,  nervis  tribus  aut  quinque,  submarginata ,  laete  viridia,  margine  subinde  rubella,  juniora 
rore  glauco  detergibili  adspersa.  Flores  in  pedunculis  semuncialibus  ex  alis  superiorum  foliorum 
oriundis  erectis  subalato- tetragonis,  diametro  ultrapollicari,  primum  eracteis  duabus  oppositis  ob¬ 
longis  breviter  mucronatis  unguem  longis  convolutis  inclusi.  Calyx  sex  lineas  longus ,  tubo  urceo- 
lato ,  limbo  plerumque  sexfido ,  laciniis  triangularibus  carinatis  sublinearibus.  Petala  plerumque 
sena ,  inaequaliter  obovato  r  oblonga,  alba,  nervis  primariis  subquinis  percursa,  circiter  poli,  longa. 
Filamenta  flavescentia.  Antherae  subcylindricae,  purpureo- violaceae,  ore  contracto  cochleariformi 
expallido,  connecticulo  arcuato  luteo,  in  antheris  majoribus  fere  duplo  longiore  atque  basi  multo 
crassiore.  Ovarium  ovatum,  sexloculare.  Stylus  arcuato  -  adscendens ,  stigmate  punctiformi.  Cap¬ 
sula  non  observata. 

Crescit  locis  subalpinis  apricis  tam  siccis  petrosis  cjuam  irriguis  graminosis ,  inter  Vil¬ 
lam  Ricam  et  Tejuco.  Floret  Februario  ad  Majum,  fi. 

Explic.  Tab.  CCLXVIII.  Ramus  floridus  terminalis ,  adjectis  lineamentis  alterius ,  in  quo  alabastra  non¬ 
nulla  bracteis  duabus  involucrata ,  et  aliud,  bractea  altera  detracta,  hinc  denudatum  conspiciuntur. 

(5.  LAVOISIERA  MUCORIFERA.  TAB.  CCLXIX. 

L.  pilis  glanduliferis  pubenti -hirtula ;  caule  ramisque  tetragonis;  foliis  patenti¬ 
bus  decussatis  3  —  7 -nerviis,  lanceolatis,  infrafloralibus  latioribus  ovatis;  floribus 
terminalibus  subcorymbosis ,  calycis  laciniis  subsenis  lanceolato -triangularibus. 

Lavoisiera  mucorifera ,  de  Cand.  Prodr.  III.  p.  io3.  Nr.  6. 

Fruticulus  unum  vel  nonnullos  pedes  altus,  dichotomus.  F».ami  densi,  fastigiati ,  adultiores 
teretiusculi ,  epidermide  cinerea  glabrescente,  cortice  fusco;  cicatrisati ,  juniores  virescentes  quasi 
articulati,  pilis  obscure  septatis  et  glandula  oblonga  terminatis  hirtuli.  Folia  densa,  internodiis 
bi  -  trilinearibus ,  decussata ,  patentia  vel  imbricata ,  lanceolata  aut  ex  ovato  acuminata ,  tres  ad 
octo  lineas  longa  ,  nervo  medio  inferne  prominulo,  lateralibus  quatuor  vel  sex  plerumque  parum 
conspicuis.  Pubes  aeque  ac  in  ramis  ,  at  longior,  densior  atque  marginem  dense  ciliatum  reddens. 
Folia  quatuor  summa  infra  flores  reliquis  nonnihil  latiora  brevioraque,  ovata,  acuta.  Flores  in 
apicibus  et  summis  axillis  ramorum  et  ramulorum  sessiles ,  diametro  fere  pollicari.  Calyx  tubo 
ovato  -  globoso ,  inferne  pubente  superne  nudo ,  limbo  in  lacinias  sex  triangulari  -  lanceolatas 
pubentes  et  ciliatas  secto,  tandem  deciduo.  Petala  violacea,  inaequaliter  obovata  cum  brevi  acu¬ 
mine.  Stamina  flava,  filamentis  subulatis ,  antheris  oblongo  -  cylindricis,  ore  obliquo  cochleari¬ 
formi,  connecticulo  longe  arcuato  filiformi  basi  in  globi  hinc  concavi  formam  tumente.  Ovarium 
subcylindricum,  vertice  impressum.  Stylus  adscendens,  stigmate  punctiformi.  Capsula  cylindrica, 
sexlocularis  ,  a  vertice  sexvalvis,  in  calycis  tubo  globoso  infraque  limbum  circumscissum  extenso 
latens.  Semina  oblonga,  testa  hinc  raphe  notata  lineari,  areolato -  punctulata ,  fuscidula. 

Crescit  in  campis  prope  Tcjuco ,  altitudine  3  —  4ooo  pedum  supra  Oceanum  elevatis , 
in  Prov.  Minarum.  Floret  Aprili ,  Majo.  tj. 

Exjilic.  Tab.  CCLXIX.  i.  Calyx  e  flore.  2.  Calyx,  limbo  circumscisso,  post  grossificationem  ovarii  in¬ 
clusi.  3.  Petalum.  O.  m.  n.  5.  Stamen  majus  et  minus.  6.  Anthera  a  dorso  et  a  facie.  7.  Anthera,  separato 
hinc  locello,  ut  connecticuli  summa  pars  conspiciatur.  O.  m.  a.  8.  Ovarium  m.  n.  9.  Idem  auctum.  10.  Idem 
transverse  dissectum.  12.  Pili  glanduliferi  nonnulli,  in  epidermide,  m.  a. 


7.  LAVOISIERA  PUNCTATA.  Tab.  CCLXX. 

L.  glaberrima;  caule  ramisque  tetragonis;  foliis  subpatentibus  decussatis  oblongo- 
lanceolatis  subtus  punctatis  subtrinerviis ,  junioribus  margine  incrassato  serrulato ; 
floribus  terminalibus ,  calycis  dentibus  senis  vel  septenis  triangularibus  acutiusculis. 

Lavoisiera  punctata ,  De  Cand.  Prodr.  III.  p.  i o4-  Nr.  n. 

Fruticulus  nonnullos  pedes  altus,  dichotomus.  Fiami  et  ramuli  tecti  cortice  crassiusculo  fus- 
sescente,  subtetragoni ,  cicatrisati,  in  faciebus  internodiorum  alternis  sulco  verticali  insculpti,  inter¬ 
dum  fere  articulati.  Folia  dense  in  summitatibus  ramulorum  conferta,  pollicem  et  quod  excedit 

longa,  oblongo -lanceolata,  obtusiuscula  ,  firma,  crassiuscula ,  obscure  viridia,  subtus  pallidiora, 
ibique  punctis  sparsis  irregularibus  impressa,  nervo  dorsali  sat  crasso,  lateralibus  binis  aut  quatuor, 
juniora  margine,  praesertim  antice,  in  serraturas  acutas  promisso.  Duo  summa  infra  flores,  eosque  pri¬ 
mum  vaginantia ,  caeterum  reliquis  similia.  Flores  sessiles,  terminales,  magni,  diametro  ultra  bi- 
pollicari.  Calycis  tubus  oblongus,  in  angulos  sex  vel  septem  prosiliens  longitudinales,  trilinearis, 
limbo  in  dentes  sex  aut  septem  triangulares  planiusculos  acutiusculos  diviso  ,  tandem  deciduo.  Pe¬ 
tala  sex  aut  septem,  obovato  -  oblonga ,  hinc  inaequalia,  patentia,  pulchre  puniceo  -purpurea. 
Stamina  duodecim  aut  quatuordecim.  Filamenta  subulata.  Antherae  ovato  -  cylindricae,  purpureae, 
rostro  oblique  subbilabiato  e  flavo  pallescente  ,  alternae  nonnihil  majores  atque  connecticulo  flavo 
longiore  instructae.  Ovarium  ovatum,  vertice  obiter  lobis  sex  vel  septem.  Stylus  adseendens,  in 
stigma  nonnihil  incrassatus.  Capsula  calyce  persistente  vestita,  subglobosa,  quatuor  lineas  alta, 
fusca,  vertice  umbonato -  impressa ,  valvulis  a  basi  dehiscentibus,  coriaceis;  placentis  convexis 
suberosis.  Semina  fusca,  oblonga,  areolato  -  punctata. 

Habitat  in  campis  altis  frigidiusculis  Provinciae  Minarum,  inter  Villam  Ricam  et  Te- 
juco  passim.  Floret  Martio ,  Aprili.  T,. 

Explic.  Tai.  CCLXX.  i.  Folia  duo  summa  infra  florem,  adstantibus  nonnullis  bracteis.  2.  Vertex  floris 
expansi.  3.  Petalum.  !\.  Pars  calycis  resecti,  cum  ovario  horizon  taliter  persecto  et  staminibus  tribus.  O.  m.  n. 
5.  6.  Stamen  majus  et  minus,  m.  a.  7.  Pistillum.  3-  Calyx  starninifer.  9.  Idem,  apertus,  cum  pistillo.  O.  m.  a. 


8.  LAVOISIERA  ITAMBANA.  Tab.  CCLXXI. 

L.  glaberrima;  ramis  dichotomis  fastigiatis  decussato  -  cicatricosis  subarticulatis, 
internodiis  tetragonis  bisulcis;  foliis  erectis  tetrastiche  imbricatis  ovato -oblongis  ob- 
tusiusculis  uninerviis  margine  subtilissime  serrulatis;  floribus  solitariis  terminalibus 
calycis  laciniis  ovatis  obtusis. 

Lavoisiera  ilambana ,  De  Cand.  Prod.  III.  p.  io4*  ./Vr.  12. 

Fruticulus  tres  aut  quatuor  pedes  altus,  habitu  L.  punctatae ,  ramis  et  ramulis  pariter  tetra¬ 
gonis,  subarticulato  -  cicatrisatis  ,  plumbeo- fuscis  ,  dense  confertis  et  fastigiatis.  Folia  in  apicibus 
ramulorum,  semiunciam  longa  aut  parum  longiora,  angusto  -  ovata  aut  ovato  -  oblonga,  acumine 
obtuso,  versus  basin  nonnihil  contracta,  crassiuscula,  uninervia,  laete  et  subflavescenti  -  viridia  , 
margine  cartilagineo  in  serraturas  vix  conspicuas  promisso,  erecto  -  imbricata.  Flores  terminales, 
sessiles,  diametro  fere  bipollicari.  Calycis  tubus  campanulatus,  tres  lineas  altus;  limbi  laciniae 
paulo  breviores,  ovatae,  obtusae.  Petala  sex,  septem  aut  octo,  angusto -obovata  ,  apice  inaequa¬ 
liter  emarginato  -  biloba ,  flava.  Stamina  numero  petalorum  dupla,  flava;  filamentis  filiformibus, 
antheris  cylindricis  antice  medio  sulcatis  rostro  subcochleariformi  hiantibus,  ope  connecticuli  filifor¬ 
mis  arcuati  affixis ,  quod  in  staminibus  majoribus  ipsas  longitudine  superat ,  in  minoribus  nunc 
duplo  nunc  triente  ab  anthera  exceditur.  Stylus  stamina  nonnihil  exsuperans.  Capsula  calyce 

globoso  -  campanulato  circumscisso  vestita,  subglobosa,  vertice  umbonato -  impressa  ,  loculis  tot, 
quot  calycinae  laciniae,  structura  congenerum. 

Habitat  in  summo  monte  Itambe  da  H illa  do  Principe ,  altitudine  circiter  5ooo  pedum , 
in  saxis  schistoso  -  rjuartzosis ,  per  campos  apricos  frigidiusculos.  Floret  Majo. 

Explic.  Tab.  CCLXX1.  1.  2.  Stamen  minus  et  majus  ,  m.  a. 


9.  LAVOISIERA  PULCHERRIMA.  Tab.  CCLXXII. 

L.  glaberrima;  ramis  irregulariter  patulis,  decussato  -  cicatricosis ,  internodiis 
subtetragonis  bisulcis;  foliis  patentibus  tetrastichis  ex  ovato  lanceolatis  mucronulatis 
integerrimis  multinerviis ,  rore  glauco;  floralibus  minoribus;  floribus  terminalibus, 
calycis  dentibus  triangularibus  acutis. 

Lavoisiera  pulcherrima ,  De  Cand.  Prodr.  III.  p.  104.  Nr.  14. 

Frutex  quatuor  ad  sex  pedes  altus.  Rami  et  ramuli  cinereo  -  fusci,  cicatricibus  horizontalibus 
atque  sulcis  perpendicularibus  pariter  ac  species  praecedentes  insignes,  attamen  diversi  ramificatione, 
quae  irregulariter  est  dichotoma ,  nunc  ramulis  ulrisque  in  aequalem  longitudinem  evolutis  cum  flore 
centrali  intermedio  et  duobus  terminalibus,  nunc  ramulo  altero  producto  foliifero  et  tandem  flori¬ 
fero,  altero  vero  decurtato  et  florifero,  qua  ratione  fit,  ut  fructus  rudimenta  post  excrescentiam 
ramulorum  superstitia  alii  in  bifurcatione  alares  alii  in  ramulo  quasi  laterales  conspiciantur.  Folia 
in  superioribus  ramis  et  ramulis  dense  congesta,  patentia,  decussata,  ex  ovato  lanceolata  ,  acuta, 
breviter  mucronulata,  margine  nonnihil  extenuato  et  subinde  quasi  subdiaphano  integerrimo,  fir- 
mula ,  nervo  medio  sat  valido  ,  reliquis  autem  parum  conspicuis  ,  rore  glauco  adspersa  ,  interdum 
subpurpurascentia,  sursum  majora:  pollicem  ad  duos  longa;  infra  ipsos  flores  iterum  minora.  Calyx 
sessilis,  cyathiformis ,  purpureo  virens,  pariter  ac  folia  rore  glauco;  tubo  campanulato,  limbi  den¬ 
tibus  sex,  septem,  octo,  patulis  triangularibus  acutis.  Petala  ampla,  sesquipollicaria,  obovata, 
antice  fere  in  medio  emarginata  aut  subbiloba,  patentia,  rosea,  splendida.  Stamina  petalis 
breviora,  structura  omnino  uti  in  congeneribus  speciebus,  plerumque  quatuordecim ,  raro  duo¬ 
decim  aut  sedecim,  flava.  Ovarium  ovato- cylindricum,  vertice  sulcis  tot,  quot  locula,  quae  petalorum 
numero  respondent  6,  7,  8,  insculptum.  Stylus  sursum  incrassatus.  Stigma  planum.  Capsula 
subglobosa,  calyce  tunicata,  effoeta  persistens  in  inferiore  parte  caulis,  atque  dum  tandem  dilabatur 
nervorum  persistentium  radium  exhibens.  Semina  oblonga,  testa  areolata.  Plura  addere  supervacaneum. 

Explic.  Tab.  CCLXXII.  i.  Petalum.  2.  Calyx.  3.  Calycis  aperti  pars  cum  genitalibus.  Haec  omnia 
ex  alabastro  ,  m.  n.  4.  Stamen  majus  et  minus.  5.  Pollen.  6.  Pistillum.  7.  Idem  verticaliter  dissectum. 
8.  Idem  horizontaliter  dissectum.  9.  Ovula.  Omnia  magnitudine  aucta. 

CXXI.  HETERONOMA. 

Charactere  reformato :  Heteronoma  et  Pachyloma.  D.  C. 
OCTANDRIA  Monogynia  Ltnn.  Syst.  Sex.  Familia:  MELASTOMACEAE  Juss. 

character  differentialis. 

Calyx  tubulosus,  breviter  quadridentatus.  Petala  quatuor  obovata,  patentia. 
Stamina  octo,  inaequalia.  Antherae  uniporosae ,  connecticulo  an  tr  orsum  bi- 
calcarato ,  in  brevioribus  breviore.  Ovarium  liberum.  Stigma  in  stylo  filiformi 
punctilorme.  Capsula  calyce  tecta,  quadrilocularis,  quadrivalvis,  valvulis  medio  sep- 
tiferis.  Semina  cochleata,  punctato  -rugulosa, 

'Habitus:  Herbae  aut  frutices.  Piami  tetragoni.  Folia  petiolata,  decussata,  cu- 
jusvis  paris  valde  inaequalia,  patentia,  quinque-  vel  plurinervia.  Flores  rosei  aut 
violacei ,  in  paniculis  brachiatis. 

Statio  et  habitatio:  in  calidis  sylvis  Americae  intratropicae. 


1.  HETERONOMA  PACHYLOMA.  f  Tab.  CCLXXIII. 

H.  foliis  oblongis  vel  ovalibus  glabris  nitidis  subseptemnerviis,  nervis  crassis 
subtus  prominulis,  extimis  marginalibus;  paniculae  ramulis  subtrifloris. 

Pachyloma  coriaceum ,  De  Cand.  Prodr.  III.  p.  122. 

Fp.utex  altitudine  humana,  glaber,  exceptis  partibus  summis  junioribus,  quae  passim  pilis 
parvis  glanduliferis  adspersae  sunt.  Rami  laxiusculi,  ramulis  oppositis  patulis ;  tetragoni,  ad  nodos, 
qui  sesquipollicem  vel  duos  pollices  distant,  intumidi  ,  glabri,  laevigati.  Folia  decussata,  i>etiolis 
breviusculis  ,  duas  ad  quatuor  lineas  longis  semiteretibus ,  superne  canaliculatis  innixa,  ovalia,  ob¬ 
longa  aut  oblongo -lanceolata,  basi  rotundata  aut  subcordala  ,  acuta;  percursa  nervis  septenis,  vel 
summa  quinis,  omnibus  robustis  inferne  prominulis,  quorum  extimi  in  ipso  margine  decurrunt, 
ii  vero,  qui  marginalibus  sunt  proximi,  omnium  sunt  tenuissimi;  coriacea,  obscure  viridia,  laevi- 
gata,  glabra,  si  eximas  summa,  quorum  nervi  marginales  passim  setuloso- ciliata  sunt,  magnitudine 
varia,  pollicem  cum  dimidio  ad  tres  longa.  Horum  foliorum  in  quovis  pare  alterum  est  altero  evi¬ 
denter  majus,  ea  quidem  lege,  ut  ea,  quae  in  eodem  caulis  ramive  latere  sese  excipiunt  parium 
decussantium  sibi  magnitudine  conveniant,  neque  immediate  se  sequentia  magnitudine  alternent. 
Interdum  foliorum  apex  fissura  in  cuspides  decussantes  solvitur,  forma  quasi  mandibularum  Loxiae 
curvirostrae.  Flores  in  apicibus  ramorum  paniculas  brachiatas  efformant.  Bracteae  ad  ramorum 

primariorum  basin  quam  folia  multo  minores  ,  ovatae  vel  subrotundae ,  haud  ita  raro  e  quavis 
ala  ramos  accessorios  promunt  sibi  superpositos,  aeque  ac  e.  g.  in  multis  Calceolariis  observamus.  Rami 
hi  s.  pedunculi  subtetragoni ,  pollicares  et  bipollicares ,  sursum  magnitudine  decrescentes,  nunc 
apice  triflori ,  cum  vel  absque  bracteolis  ad  basin,  nunc  ramulos  decussatos,  uni-  bi-  trifloros  fe¬ 
rentes.  Bracteolae  in  hisce  summitatibus  plerumque  aboliuntur.  Pedicelli  unam  ad  duas  lineas 
longi,  filiformes.  Calyx  tres  vel  quatuor  lineas  altus,  tubulosus,  sursum  nonnihil  ampliatus  in 
dentes  quatuor  breves  triangulares ,  breviter  penicillatos ;  membranaceus ,  extus  pilis  glanduliferis 
patulis  interdum  obsoletis  adspersus,  purpurascenti- viridis.  Petala  obovata,  parum  inaequilatera, 
acula,  patentia,  purpureo- violacea ,  passim  adspersa  pilis  glanduliferis.  Stamina  intra  marginem 
calycis  inserta,  inaequalia:  quatuor,  quae  calycis  laciniis  opponuntur,  longiora.  Filamenta  filifor¬ 
mia,  compressa,  alba,  in  staminibus  brevioribus  bilinearia ,  quam  in  longioribus  duplo  breviora. 
Antherae  teretiusculae,  angustae,  sursum  attenuatae,  curvatae,  transverse  torulosae,  poro  termi¬ 
nali  exiguo  pertusae,  flavae,  magnitudine  subaequales:  subquadrilineares.  Connecticulum  lineare, 
in  antica  facie  leviter  sulcatum ;  in  staminibus  minoribus  perbreve  et  porrectum  in  calcaria  duo 
breviora  antrorsum  conniventia  indeque  semilunarem  formam  fere  exhibentia;  in  majoribus  sesqui- 
lineam  longitudine  aequat  et  calcare  instruitur  gemino  longiore  graciliore  huc  illuc  curvulo.  Ala¬ 
bastrum  conicum  offert  petala  dextrorsum  convoluta,  ita  ut  pars  petali  cujusvis  sinistra  a  vicini 
dextra  contegatur ;  apice  tamen  libero  pilorum  aut  appendiculorum  specie  eriguntur.  Stamina 
more  in  Melastomaceis  solemni  deflectuntur,  et  quidem  breviora  sursum  altius  eminent.  Ovarium 
calyce  omnino  tectum,  ovatum,  acutiusculum ,  subquadrilobum ,  vertice  pro  insertione  styli  im¬ 
pressum,  glabrum,  quadriloculare ,  (loculis  calycis  dentibus  oppositis);  placentis  lineari- oblongis 
ovula  nonnihil  curvata  numerosa  foventibus.  Stylus  filiformis,  sursum  nonnihil  incrassatus,  sed 
versus  stigma,  quod  est  punctum  impressum,  attenuatur.  Fructus  a  me  non  visus;  verosimiliter 
ejusdem  structurae,  qualem  icon  Bonplandiana  ( Rhexiae  diversifoliae ,  t.  45.)  exhibet. 

Crescit  in  sylvis  calidis  ad  Jiam.  Amazonum  et  Japura ,  florebat  primis  anni  mensibus,  fi 

Explic.  Tab.  CCLXXIII.  i.  Calyx  apertus,  cum  genitalibus.  2.  Calyx  seorsim.  3.  Ovarium.  4-  Basis 
antherae  transverse  dissectae  in  apice  filamenti  5.  Sectio  verticalis  ovarii,  adjectis  reliquarum  partium  flora¬ 
lium  lineamentis.  6.  Calyx  cum  staminibus  in  aestivatione,  adjectis  petalis  adhucdum  convolutis.  7.  Petalorum 
dextrorsum  convolutorum  dispositio.  Omnia  varia  magnitudine  aucta. 

CXXII.  DIPLOCHITA  de  Cand. 

Fothergilla  Aubl.,  non  L.;  Chitonia  Don.,  non  Mosin. 

DEGANDRIA  (DODEGANDRIA)  Monogynia  Linn.  Syst.  Sex.  Familia:  ME- 
LASTOMAGEAE  Juss. 

CHARACTER  D IF  F  E  R  E  NT I AL I  S. 

Calyx  tubulosus,  limbo  persistente,  quinque-  sexdentato.  Petala  patentia. 
Stamina  decem  vel  duodecim  subaequalia,  antheris  uniporosis,  basi  introrsum 

leviter  emarginato  -bilobis.  Ovarium  ima  basi  adnatum  (nudum  aut  setosum). 
Stigma  capitatum.  Bacca  sicca,  calyce  vestita,  loculis  quatuor  vel  quinque  (vel  6?). 
Semina  ovata  r  angulata. 

Habitus:  Arbusculae  vel  frutices,  dichotomi,  ramis  obsolete  tetragonis  vel  com¬ 
pressis  cathedris  foliisque  subtus  pube  stellata  densa,  aurea,  ferruginea  aut  testaceo- 
fuscidula  adspersis.  Folia  majuscula,  petiolata,  alterum  cujusvis  paris  saepe  minus, 
superne  saturate  viridia,  nervis  crassis  subtus  prominulis,  venis  subcostato -reticu¬ 
lata.  Inflorescentia  cymoso -thyrsoidea,  terminalis,  ampla,  pyramidata.  Flores  ante 
anthesin  pari  bractearum  concavarum  deciduarum  involuti.  Petala  nitore  holoseri- 
ceo,  alba,  albo -rosea  vel  aurea. 

Statio  et  Habitatio  :  in  virgultosis  et  nemoribus  Americae  intratropicae. 


i.  DIPLOCHITA  BRACTEATA.  Tab.  CCLXXIV. 

D.  ramis  compressiusculis  foliisque  subtus  ferrugineo  -  pulveraceo-  tomentosis; 
foliis  oblongis  cuspidatis  basi  rotundatis  integerrimis,  quintuplinerviis ;  thyrso  pyra¬ 
midato  ,  calyce  tereti ,  petalis  glabris. 

Diplochita  bracteata ,  De  Cand.  Prodr.  III.  p.  176.  Nr.  3. 

Arbuscula  aut  frutex  robustus,  quindecimpedalis.  Rami  expansi.  Ramuli  oppositi  et  bra¬ 
chiati  ,  teretiusculi ,  per  internodia  alternatim  compressi ,  ad  nodos  tumentes ,  obducti  tomento 
pulvereo  coloris  xeropheginei,  in  inferiore  parte  pallidiore  magisque  granulato ,  in  superiore  ob¬ 
scuriore  et  ferrugineo,  e  squapiulis  tenerrimis  ramosis  conflato.  Folia  oblonga,  basi  rotundata, 
acumine  acuto  cuspidata ,  spithamaea  ,  altero  tamen  cujusvis  paris  plerumque  minore ,  superne  sa¬ 
turate  viridia,  subtus  tomento  subtili  ferrugineo -griseo  aut  helvolo  obducta,  quintuplinervia ,  ner¬ 
vis  subtus  valde  prominulis,  lateralibus  tenuioribus,  venis  parallelo  -  costata.  Petioli  ultra  pollicem 
longi,  teretiusculi,  supra  facie  angusta  plani,  dense  tomentoso- ferruginei.  Thyrsi  terminales,  spe¬ 
ctabiles,  interdum  spithamaei,  rhaciii  et  pedunculis  oppositis  trifidis  compressis  dense  ferrugineo  - 
tomentosis.  Flores  terni,  medio  sessili,  lateralibus  breviter  pedicellatis ,  pedicellis  teretiusculis. 
Bracteae  geminae  flores  primum  obvallantes,  lato -ovatae,  obtusae,  concavae,  ferrugineo  -  tomento- 
sae,  deciduae.  Calyx  semunciam  ad  summum  longus,  cylindricus,  teres,  ferrugineo -tomentosus , 
limbi  dentibus  triangularibus  obtusiusculis ,  intus  pilis  surrectis.  Petala  sex ,  raro  quinque  aut 
septem,  lineari -oblonga,  rotundata,  nitore  holosericeo,  alba  cum  tinctura  rosea,  longitudine  cir¬ 
citer  calycis.  Stamina  petalorum  numero  dupla ,  declinata ,  filamentis  albis ,  antheris  pallide 
flavis  arcuatis  tenuibus,  loculis  singulis  basi  in  lobulum  s.  sacculum  minimum  projectis,  sursum 
undulatis,  connecticulo  filiformi,  versus  basin  dorso  nonnihil  gibbo.  Ovarium  ovato  -  conicum, 
ima  basi  adhaerens,  superne  sulcatum,  quadriloculare  ,  ovulis  cochleatis,  oblique  erectis.  Stylus 
albus,  inferne  pubens.  Stigma  capitatum.  Fructus  non  observatus. 


CXXIII.  PHYLLO  pus.  143 

Crescit  inter  virgulta ,  praesertim  in  sylvis  caeduis  Provinciae  Flum.  nigri ,  ad  Coari 
et  alibi.  Floret  Novembri.  t>- 

Explic.  Tai.  CCLXXIV.  Apex  ramuli  floridi,  adjecto  folio  inverso,  i.  Bractea.  2.  Bracteae  duae  cum 
calyce  staminifero  et  pistillifero.  3.  Bracteae ,  cum  alabastro  aperto  ,  distractis  petalis.  4.  Petalum.  0.  m.  n. 
5.  Calyx  apertus  cum  staminibus,  nonnihil  auctus.  6.  7.  Stamina  duo  magis  aucta.  8.  Pistillum.  9.  Stigma. 
10.  Ovarii  sectio  horizontalis.  11.  Ovula  in  placenta.  12.  Ovulum  separatum.  13.  Squamulae  tres  tomenti. 
Omnia  varia  magn.  aucta. 


CXXIII.  PHYLLOPUS  DE  CaND. 

DEGANDRIA  Monogynia  Linn.  Syst.  Sex.  Familia:  MELASTOMACEAE  Juss. 

CHARACTER  DI FF E  RE NT I AL IS. 

Calyx  camp anulatus ,  limbo  leviter  quinquelobo.  Petala  quinque,  subrotunda, 
patentia.  Stamina  decem  subaequalia.  Antherae  infra  mucronem  terminalem 
biporosae,  basi  nudae.  Ovarium  (vertice  setulosum)  cum  imo  calycis  tubo  levi* 
ter  connatum ,  quinqueloculare,  multiovulatum.  Stylus  filiformis.  Stigma  puncti- 
forme.  Fructus  polyspermus,  an  bacca  ?. 

Habitus  :  Frutex  ramis  dichotomis  obsolete  tetragonis.  Folia  opposita,  petiolata, 
triplinervia.  Flores  axillares  solitarii.  Petala  purpureo -violacea. 

Statio  et  habitatio  :  Species  unica  cognita  reperta  est  in  sylvis  aeternis  Bra- 
siliae  aequatorialis. 

1.  PHYLLOPUS  MARTII.  Tab.  CCLXXV. 

Phyllopus  Martiusii ,  De  Cand.  Prodr .  III.  p.  178. 

Frutex  octo  ad  decem  pedes  altus.  Rami  obsolete  tetragoni ,  ad  nodos  intumidi ,  cinerascen- 
tes,  dichotomi ,  inferne  aphylli ,  in  parte  summa  vegetiore  ferrugineo  -  strigulosi.  Folia  in  petio¬ 
lis  teretiusculis  dense  ferrugineo  -  strigosis  semipollicaribus ,  lanceolata,  acuminata,  poli,  lata, 
quatuor  ad  sex  poli,  longa,  crassiuscula ,  triplinervia,  nervis  subtus  valde  prominentibus  et  venis 
subparallelis  fusco  -  strigosis ,  inferne  dense  fuscidulo-  stellato  -  tomentosula ,  superne  saturate  viridia, 
et  pilis  sparsis  mox  deciduis  strigulosa.  Flores  solitarii  ex  axillis  foliorum  superiorum  in  pedun¬ 
culis  paucas  lineas  longis,  dense  ferrugineo  -  strigulosis.  Bracteae  duae  foliaceae  lineari -lanceola- 
tae,  pollicem  longae,  subtus  strigulosae;  praeterea  bracteolae  duae,  cum  bracteis  decussantes, 
lineari  -  lanceolatae,  hirtulae ,  duas  vel  tres  lineas  longae,  paulo  supra  bracteas  enatae.  Caltx 
quinque  circiter  lineas  altus,  tubuloso  -  campanulatus,  subcoriaceus ,  dense  ferrugineo-hirtulus ;  tubus 
intus  longitudinaliter  nervosus  et  sulcatus  ,  glaber  •,  limbus  erectus ,  lobis  quinque  suborbicularibus 
pariter  hirto  -  ciliatis  atque  in  mucronem  piliformem  productis ,  leviter  imbricatis.  Petala  suborbi- 

cularia,  unguiculata ,  medio  cuspidulata ,  multinervia,  patentia,  purpureo  -  violacea ;  in  alabastro 
dextrorsum  convoluta,  cuspidibus  liberis.  Stamina  in  fauce  cristae  transversali  undulatae  inserta, 
fere  aequalia,  petalis  triplo  breviora,  arcuato- adscendentia.  Filamenta  teretia,  medio  incrassata, 
albida  cum  tinctura  rosea.  Anthekae  duas  et  quod  excedit  lineas  longae,  filamenta  longitudine 
aequantes ,  subcylindricae,  violascentes ,  connecticulo  in  dorso  nonnihil  incrassato ,  apice  vero  in 
mucronulum  acutum  producto,  basi  nullo  modo  prominente,  locellis  cylindricis  approximatis,  sin¬ 
gulis  apice  infra  mucronem  rima  parva  longitudinali  apertis,  dum  subtiliter  dissecantur  loculamenta 
bina  monstrantibus.  Pollen  breviter  ellipticum,  rimis  nonnullis  longitudinalibus.  Ovarium  imae 
basi  calycis  leviter  adnatum,  obtusum,  vertice  setulis  ramosis  coronatum,  quinqueloculare ,  foe¬ 
tum  ovuns  plurimis  ovatis  aut  ellipticis,  funiculo  e  basi  lateraliter  in  raphen  producto,  in  placen¬ 
tis  valde  convexis  carnosiusculis.  Fructus  ignotus,  secundum  ovarii  naturam  baccam  constituere 
videtur. 

Crescit  in  sepibus  et  in  sylvis  caeduis  prope  Coari,  nec  non  ad  montem  Cupati  super 
Japura  flamen  densa  sylvd  inhorrescentem ,  in  Provincia  a  Rio  Negro  dicta.  Floret  No¬ 
vembri ,  Decembri,  fi. 

Explic.  Tab.  CCLXXV.  i.  Calyx  apertus,  cum  genitalibus,  m.  a.  2.  Petalum,  m.  n.  3.  Stamen  a 
latere  et  a  facie.  4.  Sectio  horizontalis  per  antherae  medium.  5.  Pollen.  6.  Ovarium  hinc  apertum  et  hori- 
zontaliter  dissectum.  7.  Pilus  ramosus  e  vertice  ovarii.  8.  Ovula  duo.  9.  Laciniae  duae  calycinae  a  dorso 
visae.  Omnia  varia  magnitudine  aucta. 


CXXIV.  GRAFFENRIEDA. 

Charactere  reformato :  Graffenrieda  et  Osbecriae  D.  C.  species. 
DECANDRIA  Monogynia  Ltnn.  Syst.  Sex.  Familia:  MELASTOMACEAE  Juss. 

CHARACTER  D  IFF  E  RE  NT IAL I  S. 

Calyx  campanulatus ,  limbo  dentibus  quinque,  introrsum  membrana  subtili 
aucto ,  tandem  circumscisso.  Petala  quinque  patentia.  Stamina  decem  subaequa- 
lia;  antheris  apice  uniporosis,  connecticuli  basi  dorsali  in  calcar  producta.  Ova¬ 
rium  tri-  quinqueloculare,  ovulis  rectis,  angulatis,  (nudum).  Stylus  filiformis. 
Stigma  punctitorme.  Fructus  :  an  capsula  calyce  tunicata,  loculis  et  valvulis  tribus 
aut  quinque  ? 

Habitus:  Frutices  et  arbores.  Rami  oppositi,  obsolete  tetragoni,  aut  decussato- 
compressi.  Folia  petiolata,  opposita,  tri-  quintuplinervia.  Cymulae  dispositae  in 
thyrsum  terminalem  brachiatum,  saepe  pulverulento-  subincanum.  Bracteae  parvae, 
deciduae.  Flores  albi  aut  rosei. 

Statio  et  habitatio:  Genus  artificialibus  notis  superstructum,  Diplochitae,  Hu- 
beriae  atque  prae  aliis  Da vyae  affine,  dum  formae  intermediae  plures  innotuerint  forsan 
alii  associandum,  in  calidis  sylvis  Americae  aequatorialis  observatum  est. 

1.  GRAFFENRIEDA  JUCUNDA,  f  Tab.  CCLXXVI. 

G.  ramulis  decussato -compressis;  foliis  subcordatis  oblongo -lanceolatis  vel  ob¬ 
longis  acuminatis  integerrimis ,  glabris  ,  quintuplinerviis ;  thyrsi  ramulis  tritioris  , 
petalis  lanceolatis. 

Osbeckia  jucunda ,  de  Cand.  Prodr.  III.  p.  i3g.  Nr.  2. 

Fp.utex  spectabilis,  sexpedalis  et  altior.  Rami  teretiusculi  ,  cinereo- fusci.  Ramuli  alternatim 
s.  decussato  -  compressi,  ad  nodos  incrassati,  glabri,  sursum  interdum  pilis  stellatis  tenuissimis  sub¬ 
tiliter  pulverulento- incani.  Folia  opposita,  altero  nonnunquam  minore,  in  petiolis  unguicularibus 
tereliusculis,  aut  e  cordata  basi  ovata  acuminata,  aut  oblonga  basi  rotundata  apiceque  minus  pro¬ 
ducto  (figura  nostra  priorem  foliorum  conditionem  exhibet),  qualuor  ad  sex  pollices  longa,  unum 
ad  tres  lata ;  quintuplinervia,  nervis  tribus  interioribus  robustioribus,  lateralibus  paucas  intra  mar¬ 
ginem  lineas  decurrentibus,  parallelo- et  subcostato  -  venosa,  saturate  et  nitide  viridia,  juniora  prae¬ 
sertim  in  inferiore  facie  pilis  stellatis  pulverulento -alba ,  tandem  glabrescentia.  Gemmae  nudae, 
pulverulento  -albidae.  Thyrsus  terminalis,  brachiatus,  quadri-  ad  oetopollicaris,  pyramidatus.  Folia 
floralia  imam  ad  thyrsi  basin  lanceolala,  pollicaria,  pariter  ac  bracteae  in  pedunculorum  divisionibus 
lineari -lanceolatae  breves,  saepe  decurtatae  et  squamaeformes,  facile  decidunt.  Pedunculi  et  pedi- 
celli  obsolete  tetragoni,  pulvereo  -  tomentoso- albidi ;  ultimi  subterni,  medio  perbrevi.  Calyx  cam- 
panulatus  ;  tubus  teres  aut  inferne  nonnihil  striatus;  limbus  sectus  in  dentes  quinque  lato  -  triangu¬ 
lares  breves  obtusiusculos,  dorso  duplicatura  parva  squamaeformi  auctos.  Pubes  flavescenti -albida 
e  pilis  irregulariter  stellatis  constans  omnem  calycem  obtegens,  excepto  summo  margine,  qui  sub 
lente  valde  augente  subtilissime  ciliatus  est.  Limbi  calycini  pars  tandem  circumscissa  et  delabens. 
Petala  lineari -lanceolata,  acuta,  quatuor  ad  quinque  lineas  longa,  lineam  et  quod  excedit  lata, 
erecto  -  patula  ,  nervis  parallelis  subseptenis  ,  extus  cellulis  tenuissimis  velutino  -  papillosa.  Stamina 
longitudine  petala  parum  excedentia  ;  ea,  quae  petalis  opponuntur,  vix  minora.  Filamenta  triline- 
aria  ,  subulata  ,  compressiuscula ,  violaceo  -  coerulea.  Antherae  angustae,  curvatae,  subulatae  ,  fila¬ 
mentis  paulo  breviores.  Connecticulum  in  parte  dorsali  deorsum  productum  in  calcar  breve  ob¬ 
tusum,  in  antica  facie  extuberans  in  nodulos  binos,  quos  inter  loculi  duo  desinunt,  quorum  uterque 
iterum  longitudinaliter  dividitur  in  locellos  duos,  marginales  angustiores  et  centrales  latiores.  Pollen  mi¬ 
nimum,  subgloboso- ellipticum,  rimis  tribus  aut  quatuor  parallelis.  Ovarium  ovatum,  vertice  conico  nonni¬ 
hil  striatum,  glabrum,  ima  basi  cum  calyce  connatum,  caeterum  liberum,  triloculare.  Ovula  obo- 
vata ,  in  basi  angustiore  hinc  intrante  funiculo  ,  notata  crista  marginali  sursum  a  funiculo  decur¬ 
rente.  Stylus  filiformis,  adseendens,  roseo  -  violaceus,  stigmate  impresso  terminatus,  staminibus  longior. 

Crescit  in  sylvis  aeternis  umbrosis  humidius culis  prope  fluvium  Itahype  atrjue  inter  vir¬ 
gulta  in  vicinia  oppidi  Camamu ,  haud  procul  a  mari ,  in  districtu  dos  Ilheos ,  Prov.  Ba- 
hictisis.  Floret  Decembri  et  Januario.  t>- 

Explic.  Tab.  CCLXXVI.  Planta  florida,  quae  bracteas  jam  dejecit.  I.  1.  Alabastrum  m.  a.  2.  Pili 
stellati  e  calyce  m.  a.  3.  Alius  pilus  magis  a.  4*  Calyx  apertus  cum  genitalibus.  5.  Calyx  alabastri,  decerp¬ 
tis  petalis ,  ut  staminum  praefloratio  conspici  possit.  6.  Petalum.  7.  Particula  epidermidis  e  dorso  petali. 
8.  Anthera  a  facie,  cum  filamenti  insertione.  9.  Anthera  a  latere.  10.  Sectio  transversa  e  media  anthera. 
11.  Pollen.  12.  Sectio  ovarii.  13.  Ovula  duo.  Omnia  varia  magnitudine  aucta. 

37 


l46 


CXXIV.  GRAFFENRIEDA.  CXXV.  TOCOCA. 


ADNOTATIO.  Graffenrieda  et  habitu  et  florum  structura  plurimum  convenit  Huberiae  D. 
C.f  cujus  characterem  addere  ratum  videbatur.  Erit  igitur  Huberiae  character,  e  II.  semiserrata , 
omlifolia  et  laurina  depromtus:  Calyx  urceolatus,  limbo  dentibus  quatuor  dorso  incrassatis  et 
carinatis.  Petala  patentia.  Stamina  octo,  subaequalia.  Antherae  uniporosae,  e  basi  connecticuli 
supra  filamenti  insertionem  calcare  subulato  auctae.  Ovarium  liberum,  nudum.  Stylus  filiformis, 
stigmate  punctiformi.  Capsula  quadrilocularis  ,  calyce  tandem  rupto  velata  ,  valvulis  quatuor  me¬ 
dio  septiferis.  Semina  numerosa,  scobiformia,  in  receptaculo  spongioso  erecto  -  imbricata. 

Hunc  characterem  illustrat  icon  nostra  e  Huberia  ovalilolia  D.  C.,Tal>.  CCLWJ  I.  Fig.  //.,  i.  Alabastrum. 
2.  Calyx  grossificatus.  3.  Petalum.  O.  m.  n.  4.  Calyx  apertus  cum  genitalibus.  5.  6.  Stamina  duo.  7.  Sectio 
antherae  transversalis.  8.  Sectio  ovarii  transversalis.  O.  m.  a.  9.  Capsula,  decerpta  unica  valvula,  ut  pla¬ 
centa  conspici  possit  m.  n. ,  adjecta  particula  placentae,  m.  a.  10.  Semina  duo  aucta. 


CXXV.  TOCOCA  Aubl  .,  DE  CaND. 

DEC/VNDRIA  (DODECANDRIA)  Monogynia  Ltnn.  Syst.  Sex.  Familia  ME- 
LASTOMACEAE  Juss. 

CHARACTER.  D IF  F  E  RE  N  TI  AL  IS. 

Calyx  basi  nudus,  campanulatus ,  quinque -scxdentatus.  Petala  patentia.  'Sta¬ 
mina  decem,  duodecim,  subaequalia.  Filamenta  subulata.  Antherae  subulatae,  uni¬ 
porosae,  connecticulo  distincto  (praeter  articulum  a  flexura  in  aestivatione)  nullo. 
Ovarium  inferne  adnatum.  Stylus  cylindricus.  Stigma  convexum,  peltatum. 
Bacca  carnosiuscula,  calyce  velata,  tri-  quinquelocularis.  Semina  obovata,  puncticu- 
lata ,  raphe  latiuscula ,  oblonga ;  in  placentis  convexis  ,  carnosis. 

Habitus:  Frutices  saepe  hirti.  Folia  opposita,  altero  saepe  minore,  tri-  quin- 
tuplinervia,  petiolata.  Petioli  praesertim  foliorum  majorum  instructi  vesica  foliacea, 
biloculosa  vel  infra  folii  paginam  circumscripta  vel  antice  cum  ejus  lamina  conflu¬ 
ente.  Flores  nunc  solitarii,  terminales,  et  succrescente  herba  laterales,  nunc  in 
thyrsum  aut  in  racemum  compositi.  Petala  alba  aut  rosea. 

Statio  et  habitatio  :  Genus  sylvaticum ,  in  America  aequatoriali  hucusque 
repertum. 

1.  TOCOCA  BULLIFERA.  f  Tab.  CCLXXVII. 

T.  ramis  compresso  -  teretiusculis  hirtis;  foliis  oblongis  acuminatis  subintegerri- 
mis  hirtis,  vesica  oblonga  utrinque  attenuata  secus  omnem  fere  petiolum  tumente; 
racemi  rhachi  et  pedunculis  tetragonis  rubrisque ,  calycibus  hirtulis. 

Tococa  bullifera ,  DJart.  et  Schrank  in  De  Cand.  Prodr.  III.  p.  i65.  IMr.  3. 

Frutex  altitudine  humana.  Rami  dichotomi,  compresso  - teretiusculi ,  fusci,  novelli  pilis  ferru¬ 
gineis  longis  patentim  hirtis.  Folia  decussata,  oblonga,  cum  acumine,  basi  contracta  versus  vesi¬ 
cam  oblongam,  utroque  apice  attenuatam  petiolo  circiter  semunciali  teretiusculo  donatam.  Nervus 
medius  inde  a  petiolo  per  vesicae  faciem  inferiorem  decurrit  et  versus  ejus  apicem  in  quinque 
dividitur,  quorum  tres  medii  excurrunt,  duo  laterales  infra  apicem  evanescunt.  Nervi  purpura¬ 
scentes,  inferne  prominuli.  Venae  subparallelae.  Margo  foliorum  subintegerrimus,  ciliatus,  pilis 
similibus  per  utramque  faciem  sparsis ,  majoribus  per  vesicam.  Longitudo  laminarum  inter  tres 
et  septem  poli,  varians,  latitudo  inter  duos  et  quatuor ,  folio  cujusvis  paris  altero  saepenumero  mi¬ 
nore.  Racemi  laterales  et  terminales,  ad  summum  dodrantales,  patentim  hirtuli,  pilis  ferrugineo- 
rubris.  Rhachis  acute  tetragona  ,  subarticulata ,  pulchre  coccinea.  Bracteae  parvae,  subulatae. 
Pedunculi  tetragoni ,  patentes  ,  subpollicares ,  coccinei ,  infra  flores  bibracteolati.  Calyx  cyathifor- 
mis,  hirtulus,  limbo  coccineo -rubente  erecto,  dentibus  subulatis.  Petala  obovata  ,  concava,  caly¬ 
cis  circiter  longitudine,  erecto -patentia.  Stamina  decem,  summo  tubo  inserta,  sub  anthesi  erecta. 
Filamenta  complanata,  pyramidata,  uninervia,  glabra,  alba.  Antherae  basifixae ,  flavae,  conne- 
cticulo  dorsali  carnosulo,  at  non  prominente,  locellis  anticis  convexis,  medio  linea  longitudinali  dis¬ 
cretis  et  bilocellosis ,  poro  terminali  minuto.  Pollen  subglobosum ,  in  cumulo  album.  Ovarium  sub- 
globosum,  basi  disco  carnosulo  cinctum,  a  staminum  -pressione  longitudinaliter  sulcatum,  quinque- 
loculare.  Ovula  curvata,  in  curvato  latere,  s.  interiore,  obscuriora,  in  exteriore  submarginata. 
Stylus  teres,  glaber.  Stigma  convexum,  subpeltatum,  granuloso  -  glandulosum ,  sulcis  nonnullis 
verticalibus,  cum  stylo  arcte  concretum.  Semina  obovato- oblonga ,  basi  acuta,  nonnihil  curva, 
testa  dura,  crustacea,  helvola,  puncticulata,  raphe  in  interiore  latere  derasa  lata. 

Crescit  ad  ostium  fluminis  nigri  in  Jl.  Amazonum ,  Prov.  Rio  Negro  dictae ,  in  sylvis 
aeternis.  Octobri  florebat,  tj. 

Explic.  Tab.  CCLXXV1I.  i.  Alabastrum  m.  n.  2.  Calyx  apertus,  cum  genitalibus.  3.  Stamen  ab  utra¬ 
que  facie.  4-  Pistillum.  5.  Anthera  horizontali  ter  dissecta.  6.  Pollen.  7.  Ovarium  semimaturum  horizontaliter 
dissectum.  8.  Semina.  Omnia  varia  magn.  aucta.  9.  Calyx  fructifer  magn.  duplo  auctus.  10.  Semen  magn. 
naturali  et  aucta. 

2.  TOCOCA  FORMICARIA.  f  Tab.  CCLXXVIII. 

T.  ramis  compresso  -  teretiusculis  longe  et  flavo  -  ferrugineoque  setosis ;  foliis 
oblongis  acuminatis  dentatis  hirtis,  vesica  in  petioli  apice  erecta  ovata  biloba  setosa; 
thyrsis  pyramidatis  multifloris,  bracteolis  in  tomentum  ferrugineum  solutis,  calycibus 
glabris. 

Tococa  f or micaria ,  Mart.  in  De  Cand.  Prodr.  III.  p.  i65.  Nr.  2. 

Frutex  altitudine  humana.  Rami  dichotomi.  Ramuli  compresso  -  teretes ,  ad  nodos  tumidi, 
ubique  dense  setosi,  setis  flavescentibus  aut  ferrugineis,  quadrilinearibus  et  longioribus,  patentibus 
tenaces.  Folia  opposita  in  petiolis  poli,  et  quod  excedit  longis  teretibus,  superne  leviter  canali¬ 
culatis,  spithamaea  immo  pedalia,  nonnunquam  alterum  in  pari  minus;  oblonga  cum  acumine,  basi 
rotundata  et  contracta  in  vesicam  ovatam  surrectam  superne  bilobam  omnino  in  petioli  facie  supe* 

riore  sessilem,  setosam 5  quintuplinervia,  aut  septuplinervia,  nervis  extimis  tenuioribus,  omnibus  pa¬ 
riter  ac  venis  inferne  prominulis  atque  pilis  setisve  obsessis,  quales  in  facie  superiore  e  parenchy¬ 
mate  enascuntur;  margo  irregulariter  et  quasi  eroso  -  dentatus ,  ciliatus.  Thyrsus  terminalis  aut  ex 
superiorum  foliorum  ala ,  quatuor  ad  octo  poli,  altus  ,  pyramidalis.  Riiachis  compresso  -  tetragona, 
ad  ramificationes  sursum  nonnihil  intumida,  setosa.  Inflop.escentiae  rami  alii  e  rhachi  primaria,  alii 
collaterales,  omnes  pari  lege  compresso -tetragoni ,  sursum  glabrescentes.  In  nodis  primariis  annu¬ 
itis  tomentoso  -  stuppeus  ,  ferrugineus.  Pedunculi  partiales  compresso- tetragoni,  glabriusculi,  prae¬ 
ter  verticem  pariter  annulo  ferrugineo-stuppeo  notatum,  tribus  aut  pluribus  floribus,  quorum  medius 
subsessilis,  laterales  vero  fulti  fedicellis  brevibus  basi  bracteolatis ,  eracteolis  exsuccis  fuscidulis 
fimbriato  -  laceris.  Flores  carnosiusculi,  omnes  aestivatione  dextrorsa.  Calyx  in  alabastro  ovato  - 
cylindricus,  floridus  campanulatus ,  dentibus  quinque  brevibus,  margine  extenuatis,  e  dorso  cras¬ 
siore  in  subulam  tandem  deciduam  projectis ;  viridi- purpurascens,  glaber,  coriaceus.  Petala  fere  calyce 
breviora,  vix  trilinearia,  oblonga,  erecto -patentia ,  tandem  patentia,  rosea.  Stamina  sub  anthesi 
quatuor  lineas  longa.  Filamenta  alba,  linearia,  nervo  crassiusculo  ,  non  articulata,  sed  infra  in¬ 
sertionem  antherae  flexura  ante  anthesin  impressa  geniculata.  Anthep.ae  lineares,  subtetragonae ,  in 
facie  antica  latiores,  locellis  per  mediam  longitudinem  sutura  tenui  exaratis,  lateribus  planae,  in 
facie  postica  angustiore  bicarinatae  ,  (a  substantia  connecticuli  scilicet ,  quod  versus  insertionem  in 
gibberes  duos  minimos  extuberat).  Locelli  omni  longitudine  bilocellosi.  Porus  terminalis  unicus. 
Pollen  subglobosum,  in  quo  rimam  regularem  detegere  non  valui.  Ovarium  ovato  -  conicum,  ter¬ 
tia  parte  cum  tubo  calycis  connatum,  sulcis  decem,  glabrum,  pallide  roseum,  apice  coronatum 
annulo  dentato,  cujus  dentes  in  pilos  apice  incrassatos,  facile  deciduos,  abeunt;  quinqueloculare. 
Ovula  plurima,  placentis  quaterna  vel  quinata  serie  imbricata,  oblonga,  hilo  subbasilari  obliquo 
subcochleata.  Stylus  insertus  intra  coronulam  ovarii,  teres,  glaber,  purpurascens,  in  alabastro 
infra  stigma  constrictus,  in  flore  aperto  stamina  aequans.  Stigma  papillosum  ,  convexum,  pelta¬ 
tum,  subtiliter  quinquesulcatum  ,  rubrum,  tandem  deciduum  et  in  apice  styli  concavitatem  relin¬ 
quens.  Fructus  ignotus. 

Crescit  in  sylvis  ad  Praedium  Yha  et  ad  fluvium  pulchrum ,  s.  Piio  fermoso,  in  Provin¬ 
ciae  Minarum  parte  boreali- occidentali.  Florebat  Septembri,  fi. 

Expl.  Tab.  CCLXXVIII.  1.  Alabastrum  a  latere.  2.  Idem  a  vertice.  3.  Calyx  ex  alabastro,  cum  ge¬ 
nitalibus.  4.  Alabastrum  ,  arte  apertum.  5.  Pars  calycis  ,  cum  staminibus  nonnullis  et  pistillo  verticaliter  dis¬ 
secto,  ex  alabastro.  6.  Stamen  ab  utraque  facie.  7.  Pars  calycis,  cum  staminibus  duobus  et  pistillo  post  foecundatio- 
nem,  dejecto  stigmate.  8.  Antherae  sectio  transversa.  9.  Pollen.  10.  Ovarium.  11.  Stylus  ex  alabastro.  12.  Stigma 
a  parte  inferiore.  13.  Sectio  transversa  ovarii.  14.  Ovula.  15.  Bracteola.  Omnia  varia  magn.  aucta.  16.  Pe¬ 
tioli  pars,  a  dorso  cum  parte  postica  laminae  et  vesicae.  17.  Vesica  horizontaliter  aperta.  Utraque  figura  in.n. 

3.  TOCOCA  MACROSPERMA.  f  Tab.  CCLXXIX. 

T.  tota  hirtula;  ramis  teretiusculis ;  foliis  denticulatis  valde  disparibus:  altero 
majore  obovato- oblongo  acuminato  vesiculifero,  vesica  hirsuta  ovata  superne  biloba, 
postice  libera,  antice  intra  folium  producta,  altero  lato -ovato  acuminato  cordato  non 
vesicato ;  floribus  solitariis  alaribus,  calycis  hirtuli  limbo  sursum  in  annulum  duplicato. 

Fruticulus  sexpedalis.  Rami  dichotomi  vel  irregulariter  ramulosi.  Ramuli  teretiusculi,  pilis 
patentibus  passim  glanduliferis  obsessi,  inter  singula  foliorum  paria  nonnihil  flexuosi.  Folia  petio¬ 
lis  unguicularibus  vel  brevioribus  innixa,  obscure  viridia,  inferne  pallidiora,  praesertim  in  nervis 
quinis  aut  septenis  subtus  prominulis  atque  lata  basi  confluentibus  et  in  margine  pilis  fuscidulis  in¬ 
structa  5  cujusvis  paris  folium  majus  obovato -oblongum  cum  brevi  acumine,  qualuor  ad  sex  poli, 
longum,  duos  ad  tres  poli,  latum,  basi  rotundata  atque  ibi  instructum  vesica  unguem  longa,  ovata, 
vertice  medio  sulcato  -  biloba ,  postice  rotundata  libera,  antice  attenuata  atque  intra  nervos  tres 
medios  in  ipsa  folii  substantia  delitescente,  extus  pilis  longis  fuscis  hirsuta.  Folium  minus  pollicem 
et  sesquipollicem  longum,  e  cordata  basi  lato -ovatum,  acuminatum,  vesicula  nulla.  Flores  soli¬ 
tarii,  ex  ala  folii  minoris  terminales,  ramo  tunc  saepe  ulterius  producto  ex  ala  folii  majoris*,  in 
pedunculo  teretiusculo ,  cernuo,  ebracteati.  Calyx  campanulatus ;  tubus  subcoriaceus  basi  duode* 
cimstriatus ,  limbo  dentibus  sex  angusto -triangularibus  horizontaliter  patentibus,  introrsum  pro¬ 
ducto  in  annulum  membranaceum  truncatum  et  obsolete  sexsinuatum ,  sinubus  dentibus  calycinis 
oppositis  ,  lobis  cum  iisdem  alternantibus.  Setae  nonnullae  ,  patentes,  in  limbo.  Petala  sex  an¬ 
gusto -obovata  ,  crassiuscula ,  patentia,  alba.  Stamina  duodecim,  summo  tubo  inserta,  aequalia, 
quae  calycinis  laciniis  opponuntur  vix  majora.  Filamenta  filiformia,  compressa,  versus  apicem  a 
flexura  sub  aestivatione  geniculata,  in  antherarum  dorso  intra  connecticuli  prominentias  duas  mini¬ 
mas  inserta,  alba.  Antherae  cylindricae,  obtusiusculae,  poro  unico  obliquo,  pallide  flavae,  in 
parte  postica  quatuor  concamerationes  longitudinales  exhibentes.  Pollen  globosum,  membrana 
interiore  per  rimas  nonnullas  punctiformes  emergente ,  in  cumulo  album.  Ovarium  ellipticum,  duas 
tertias  cum  calyce  connatum,  vertice  convexo  carnoso  solidum,  et  pro  styli  insertione  concavum, 
triloculare.  Ovula  in  quovis  loculo  pauca,  alia  oblonga  alia  cuneata,  recta  vel  nonnihil  curvata, 
hinc  rhaphe  convexa  instructa.  Stylus  longitudine  staminum ,  sursum  nonnihil  incrassatus.  Stigma 
carnoso -glandulosum,  subtrilobum,  in  apice  truncato  styli,  eoque  angustius,  hemisphaericum.  Bacca 
membranacea,  calyce  tunicata,  cum  illo  concreta  et  ejus  margine  duplici  coronata,  globosa,  Pisi 
magnitudine ,  extus  ob  seminum  pressionem  irregulariter  lobulata,  trilocularis.  Semina  fere  lineam 
longa,  Melastomacearum ,  quae  vidi,  maxima,  in  quovis  loculo  octo  ad  decem,  pyriformia ,  in 
facie  centrifuga  convexa,  in  centripeta  planiuscula  aut  bifacialia.  Testa  in  illa  facie  cornea,  crassa  , 
testaceo  -  flava,  nitida,  in  hac  notata  rhaphe  derasa  et  fuscidula.  Membrana  interna  tenuis,  e  cel¬ 
lulis  elongatis  facta,  chalaza  verticali.  Embryo  cotyledonibus  compactis,  subclavatus. 

Habitat  in  sylvis  umbrosissimis  calidis  secus  fluvios  Amazonum  et  Japurd.  Florebat 
Novembri ,  Decembri,  fi. 

Explic.  Tab.  CCLXXIX.  i.  Calyx,  m.  n.  2.  Calyx  cum  staminibus.  3.  Petalum.  4*  Cascis  aperti 
pars  cum  ovario.  5.  Stamen.  6.  Anthera.  7.  Sectio  antherae  transversalis.  8.  Pollen.  9.  Ovarium,  e  calyce 
solutum.  10.  Idem  horizontaliter  dissectum.  11.  Ovula.  12.  i3.  Calyx  fructifer,  adjecta  dimensione  naturali. 
Omnia  varia  magnitudine  aucta.  14.  Semina,  m.  n.  i5.  16.  Eadem  a.  17.  Testae  particula  e  latere  rhaphes 
discissa.  18.  Nucleus  seminis.  19.  Idem,  detracta  membrana  interna.  20.  Sectio  subtilissima  e  superficie  testae 
in  parte  seminis  centrifuga.  21.  Sectio  e  superficie  testae  in  parte  rhaphes.  22.  Basis  membranae  internae. 
Omnia  varia  magnitudine  aucta. 

ADNOTATIO:  Haec  species  quibusdam  notis  (ovario  triloculari,  floribus  solitariis,  calycis  limbo 
duplicato,  vesica  semiintrafoliacea  caet.)  a  reliquis  congeneribus  abhorret,  atque  inter  Tococam  et 
Majetam  quasi  intermedia  est;  dum  in  distinctum  genus  erigenda  floret  Myrmidone  appellanda, 
a  formicis,  in  ejus  vesicis  ,  aeque  ac  in  affinium ,  habitantibus. 

CXXYI.  MAJETA  Aubl.,  de  Cand. 

Hosangia  Neck.,  Tococae  species  Don. 

DEC  ANDRIA  Monogynia  Linn.  Syst.  Sex.  Familia:  MELASTOMACEAE  Juss. 

CHARACTER  DIFFER  ENTI  A  LIS. 

Calyx  bracteis  circumdatus,  quinquedentatus ,  coloratus.  Petala  quin¬ 
que  patentia.  Stamina  decem  aequalia;  filamentis  filiformibus,'  antheris  uniporo- 
sis,  connecticulo  (an  in  omnibus  speciebus?)  basi  binoduloso  vel  bicalcarato.  Ova¬ 
rium  inferne  adnatum.  Stylus  cylindricus.  Stigma  concavum,  peltatum.  Bacca 
quinquelocularis,  calyce  baccante  velata.  Semina  plurima,  obovata,  angulata,  recta. 

Habitus:  Frutices  hirtuli.  Ramuli  compresso -teretes  ,  ad  nodos  tumidi.  Folia 
petiolata,  cujusvis  paris  alterum  majus  et  basi  vesicula  intra  laminam  notatum. 
Flores  pauci  aut  solitarii  sessiles  in  axillis  foliorum ,  praesertim  majorum.  Calyces 
rubri.  Petala  alba  aut  rosea. 

Etymologia  nominis,  quod  Aubletius  indidit,  a  voce  Majata,  qua  Caribaei  ve¬ 
sicam  designant. 

/ 

Statio  et  Habitatio:  In  sylvis  primaevis  Americae  aequatorialis. 

1.  MAJETA  HYPOPHYSCA.  f  TAB.  CCLXXX. 

M.  ramis  alternatim  flexis  et  compressiusculis,  glanduloso-hispidis ;  petiolis  ver- 
ruculosis  basi  vaginato  -  dilatatis  ,  superne  testaceo  -  tomentosis ;  foliis  oblongis  acumi¬ 
natis,  majoribus  vesiculiferis ,  versus  vesiculam  oblongam  inferne  convexam  trans¬ 
verse  striatam  attenuatis ;  floribus  in  axillis  aggregatis. 

1 Maj  et  a  hypophysca ,  Mart.  Ms . ,  in  De  Cand.  Prod.  III.  p.  166.  Nr.  2. 

Caulis  fruticosus,  humanae  altitudinis,  basi  teres,  valde  ramosus.  Rami  ex  alis  foliorum  ma¬ 
jorum  orti,  ad  nodos  nonnihil  intumidi,  atque  per  singula  internodia  alternatim  compressi,  hirti, 
pilis  apice  glanduliferis ,  tandem  glabrescentes,  attamen  a  pilorum  basi  verruculosi.  Folia  disticha 
serie  disposita,  quo  fit,  ut  ramuli  quoque  e  foliorum  majorum  alis  disticham  dispositionem  exhi¬ 
beant;  distantia  unius  vel  duorum  pollic.  opposita,  disparia  :  majora  quatuor  ad  sex  poli,  longa, 
duos  ad  tres  lata ,  oblonga ,  acumine  recto  aut  nonnihil  curvo  cuspidata ,  basi  contracta  et  rotun¬ 
data,  nervis  quinque  majoribus  et  binis  marginalibus  tenuioribus,  venis  inter  nervos  subparallelis. 
Ubi  lamina  basi  contrahitur  folium  majus  turget  in  vesiculam  oblongam  superne  fere  planam  me¬ 
dio  sulcatam  transverse  rugosam  et  striatam  inferne  valde  convexam,  inter  nervos  tres  medios 
antrorsum  apertam  muricato  -  verruculosam.  Petiolus  tri  -  quadrilinearis ,  compresso -semiteres,  su¬ 
perne  canaliculatus  ibidemque  aeque  ac  in  margine,  qui  cristae  transversae  specie  extenditur,  to- 

mento  testaceo  obductus.  Folia  minora  quatruplo  et  quintuplo  ab  illis  magnitudine  superata, 
unguicularia  ad  bipollicaria,  oblonga,  acuminata,  basi  non  protracta  nec  vesiculifera ,  sed  acutius- 
cula.  Margo  foliorum  nunc  integerrimus  nunc  leviter  denticulatus,  ciliatus.  Flores  axillares,  ses¬ 
siles,  in  majorum  foliorum  ala  bini  ad  quaterni,  in  minorum  solitarii  aut  bini,  anthesi  in  quavis 
ala  non  simultanea.  Bracteae  pro  quovis  flore  senae,  duae  extimae  longiores,  lanceolato  -acumi¬ 
natae  ,  in  petiolo  laterales,  reliquae  (bracteolae)  interiores  latiores  ovato -rhombeae ,  breviores, 
omnes  carinatae,  extus,  praesertim  extimae,  passim  pilosae,  persistentes.  Series  pilorum  alborum 
nitentium  intra  bracteas  calycem  circumdans.  Calyx  cylindricus,  crassus,  coriaceus,  muricibus 
tandem  deciduis,  bi-  tri-  linearis;  limbo  in  denticulos  subulatos  secto;  purpureus.  Petala  minuta, 
orbiculari -elliptica ,  concava,  crassiuscula ,  glabra.  Alabastrum  vertice  vix  clausum.  Filamenta 
alba ,  linearia  ,  perbrevia.  Anthekae  lineares ,  locellis  in  parte  antica  infra  filamenta  nonnihil  pro¬ 
ductae.  Ovarium  ima  triente  adnatum,  superne  obiter  quinquesulcatum ,  quinqueloculare ,  ovulis 
plurimis  dense  placentis  imbricatis.  Stylus  cylindricus,  rectus,  brevis.  Stigma  orbiculare,  con¬ 
cavum,  peltatum.  Bacca  intra  calycem  baccantem  purpurascens,  semina  cuneata,  angulata,  testa 
fulvi  coloris,  facta  e  cellulis,  quarum  parietes  undulato  -  crispati  sunt;  membrana  interna  flavescens. 

Crescit  in  sylvis  primaevis  ad  flav.  Japurd ,  Prov.  Rio  Negro.  Florebat  Decembri,  fi. 

Explic.  Tab.  CCLXXX.  i.  Bractearum  congeries  a  parte  antica.  2.  Eadem  a  parte  postica.  3.  Calyx 
seorsim.  4*  Idem  in  bracteis.  5.  Idem  ex  alabastro,  apertus,  ut  antherae  et  stigma  conspiantur.  6.  Pili  stel¬ 
lati,  e  tomento  petiolorum.  7.  Pars  calycis,  cum  pistillo  denudato.  Omnia  varia  magnitudine  aucta.  8.  Calyx 
fructifer,  m.  11.  9.  Sectio  transversa  ovarii.  10.  Ovulum.  11.  Semina.  12.  Semen,  magis  auctum.  Omnia  a. 

i3.  Vesica  folii  a  dorso  et  14.  eadem  aperta,  m.  n.  15.  Pars  parietis  interioris  vosiculae ,  m.  a. 

CXXVII.  CLIDEMIA  Don. 

Clidemia  et  Tschudya  D.  C.  et  Sagraeae  D.  C.  species. 

DECANDRIA  (OCTANDRIA,  DODECANDRIA)  Monogynia  Linn.  Syst.  Sex. 
Familia:  MELASTOMACEAE  Juss. 

chabacteb  diffe rentialis. 

Calyx  cylindricus,  quinque-  (quadri-  aut  sex-)  fidus,  limbo  herbaceo  non  appen- 
diculato.  Petala  patentia  vel  reflexa.  Stamina  decem  (octo  aut  duodecim),  aequalia. 
Antherae  subulatae,  uniporosae,  (basi  producta  subbiiobae)  connecticulo  indistincto. 
Ovarium  inferne  calyci  adnatum  (hirtum  aut  nudum).  Stylus  filiformis.  Stigma 
punctiforme  aut  capitatum,  bacca  carnosa,  calyce  inferne  baccante  superne 
exarido-persistente  tunicata,  quinque-  (tri-  quadri- sex-)  locularis.  Semina  in  pla¬ 
centis  simplicibus  bifidisve  plurima,  parva,  obovata,  dimidiato  -  oblonga  aut  obo- 
vato  angulata,  puncticulata,  rhaphe  lineari,  in  carne  tenui  nidulantia. 

Habitus:  Frutices  plerumque  omnibus  partibus  pilosi,  hirsuti  hirtive.  Rami  et 
ramuli  tetragoni  v.  teretes.  Folia  petiolata  opposita,  altero  interdum  minore,  tri-  septupli- 
nervia  ,  saepe  dentata.  Flores  inter  minores,  axillares  vel  terminales,  solitarii,  non- 

nulli  aggregati  aut  in  cymis  thyrsisve  brachiatis,  vel  rarius  secundis,  bibracteati. 
Petala  alba  vel  rosea  ,  saepe  holosericeo-  nitida.  Antherae  roseae  vel  flavae.  Baccae 
coeruleae,  rubrae,  violaceae,  saepe  edules. 

Statio  et  habitatio:  Genus  speciebus  ditissimum  per  omnem  Americam  intra- 
tropicam  sparsum,  in  sylvis  aeternis  loca  suffocata  umbrosa  humida  aut  uliginosa 
praediligens ,  inde  a  mari  usque  in  editiores  montes  adscendens. 

i.  CLIDEMIA  RUBRA,  f  Tab.  CCLXXXI. 

C.  fruticulus  pauciramosus,  caule  dense  rufo-strigoso  -  hirto ;  foliis  breviter  petiolatis 
lato -ovatis  acutis  v.  acuminatis  eroso -denticulatis  quintupli  -  septuplinerviis  hirsutis 
aut  tomentoso  -  strigosis;  floribus  paucis  axillaribus  subsessilibus ,  calycis  quadri - 
quinquedentati  lobulis  petalisque  obtusis. 

Melastoma  rubra ,  Aubl.  Flor.  guj.  I.  p.  4 1 6.  tab.  161.  Richard  in  Bonpl. 
Melast.  p.  89.  t.  3g. 

IWelastoma  sessili/lora ,  Fahl  Eclog.  I.  p.  49*  Jc.  am-  18. 

Sagraea  sessili/lora  et  columneaefolia ,  De  Cand.  Prodr.lII.  p.  170.  Nr.  1.  2. 

Clidemia  heteromalla ,  Don  in  Mem.  Societ.  JF ern.  1F.  p.  3 10.  (ea?  De 
Candollio. ) 

Planta  a  multis  auctoribus  pertractata  mihi  digna  videbatur,  quae  nova  icone  illustraretur. — 
Fruticulus  humilis,  vix  tribus  pedibus  altior.  Caules  subsimplices ,  teretiusculi ,  densissime  ferru¬ 
gineo -hirti.  Folia  opposita,  in  petiolis  brevibus  leretiusculis  dense  ferrugineo  -  hirtis,  ovata,  basi 
rotundata,  acuta  vel  acuminata,  margine  eroso  -  denticulata ,  nervis  quinque  aut  septem  inferne 
prominentibus,  venis  parallelis,  unum  ad  quatuor  pollices  longa.  Hirsuties  nunc  in  utraque  facie 
creberrima  ,  ita  ut  folia  tomento  longitudinaliter  strigoso  et  nitidulo  ,  in  nervis  venisque  fusco  in¬ 
duantur,  nunc  in  superiore  pagina  parcior,  pilis  distinctis  e  papilla  oriundis.  Margo  ciliatus.  Flo¬ 
res  sessiles  in  alis  foliorum,  terni,  quaterni  aut  plures.  Bracteae  ad  cujusvis  floris  basin  duae, 
ovato- triangulares  carinatae,  ciliatae.  Calyx  cylindricus  aut  obiter  pentagonus,  duas  circiter  lineas 
altus  ,  extus  pilis  purpurascentibus  dense  obsitus  atque  quasi  penicillatus ;  limbus  breviter  quadri¬ 
fidus  aut  plerumque  quinquefidus  ,  lobulis  quadrato -rotundatis  intus  glabris.  Petala  quinque  aut 
quatuor  alba,  cum  splendore  holosericeo,  oblonga,  obtusiuscula.  Stamina  decem  aut  octo.  Fila¬ 
menta  subulata,  alba.  Antherae  angustae,  roseo  -  purpureae,  connecticulo  vix  deorsum  protracto,  sub 
anthesi  recurvulae,  locellis,  qui  bilocellosi  sunt,  tunc  undulato  -crenulatis.  Ovarium  inferne  cum 
calyce  connatum,  superne  liberum,  obiter  sulcatum,  vertice  pilis  flavidis  surrectis ,  quinquelocu- 
lare  aut  quadriloculare.  Stylus  declinato  -  adscendens ,  in  stigma  punctiforme  nonnihil  incrassatus. 
Bacca  calyce  inferne  adnato ,  superne  urceolato  constricto,  lobis  exarescentibus  velata,  purpureo - 
violascens ,  apice  barbulata.  Semina  intra  carnem  ad  marginem  rubellam  in  medio  albam  nidulantia, 
semiovata ,  nunc  rotundata  nunc  angulata,  testa  flavido  -fuscidula,  rhaphe  lineari  in  altera  facie  per¬ 
ducta,  hilo  basilari  puncliformi. 

Expl.  Tab.  CCLXXXI.  I.  Calyx  ex  alabastro,  cum  bractea.  2.  Idem  apertus,  ut  antherae  conspici  possint 
decerptis  petalis.  3.  Idem,  post  grossificationem ,  cum  stylo.  4.  Petalum.  5.  Calyx  apertus,  cum  genitalibus. 
6.  Anthera  a  facie.  7.  Stamen  a  latere.  8.  Antherae  e  medio  sectio  transversa.  9.  Pollen.  10.  Pistillum. 
ji.  Ovarium  medio  dissectum,  cum  placentis,  absque  ovulis.  12.  Ovula  semimatura.  13.  Pilus  e  vertice 
ovarii.  Omnia  varia  magnitudine  aucta.  14.  Bacca  in  calyce,  m.  nat.  15.  Eadem,  resecta  parte  calycis,  ut 
ovaiium  in  conspectum  veniat.  16.  Semina.  17.  Testae  compages.  18.  Pili  e  calyce.  Omnia  varia  magnitu¬ 
dine  aucta.  —  Addidimus  sub  Fig .  II.  1.  Semen  Clidemiae  elegantis  Don.  semimaturum.  2.  Ejusdem  semen 
maturum.  3.  4*  Semina  Cl.  spicatae  D.  C. ,  et  5.  6.  Cl.  erostratae  D.  C.  omnia  aucta. 

< 

2.  CLIDEMIA  RHODOPOGON.  Tab.  CCLXXXII. 

C.  frutex  ramis  teretibus  patentim  ferrugineo- hirsutis  ;  foliis  oblongis  acumina¬ 
tis  subduplieato  crenato -dentatis  ciliatis  pilosulis,  petiolis  nervisque  quinque  subtus 
ferrugineo- hirsutis :  paniculis  patentim  hirsutissimis  pilis  rubris;  calycis  laciniis  su- 
bulatis  penicillatis. 

Clidemia  rhodopogon ,  de  Cand.  Prodr.  III.  p.  i63.  Nr.  61. 

Frutex  humanae  altitudinis  et  altior.  Rami  valde  ramulosi.  Ramuli  teretes,  ad  nodos  intu- 
midi,  epidermide  cinereo  -  fuscidula  ,  in  parte  suprema  viridi  et  pilis  densis  ferrugineis  patulis  aut 
crispatis  hirta.  Folia,  in  petiolis  brevibus  teretiusculis  dense  ferrugineo- hirtis,  oblonga,  saepe  spitha¬ 
mam  longa,  tres  ad  quatuor  poli,  lata,  acuminata,  basi  rotundata,  margine,  praesertim  antice,  irre- 
gulariter  et  subduplieato  -  dentata ,  ciliata,  quintuplinervia ,  nervis  tribus  intermediis  crassioribus  in 
utraque  facie  ferrugineo  -  strigulosis,  venis  subparallelis,  piloso  -hirtula.  Paniculae  pulchrae,  brachiatae, 
terminales.  Rhachis  et  pedunculi  pilis  ultra  lineam  longis  ,  nitidis ,  patentibus  ubique  dense  hir¬ 
suti.  Pili  hi  in  inferiore  inflorescendae  parte  fulvi  sunt,  in  superiore  atque  in  calycibus  coccinei. 
Bracteae  ad  divisiones  inflorescendae  subulatae,  tenuiter  membranaceae  aut  solutae  in  pilos,  quales 
in  pedunculis  exstant.  Inflorescentia  est  irregulariler  cymosa  ;  p.ami  scilicet  priorum  ordinum  sibi 
oppositi  florem  terminalem  ferunt  sessilem  ipsumque  superant ,  at  ramuli  ultimi  non  sunt  regulari¬ 
ter  triflori  cum  flore  intermedio  sessili,  sed  flores  exhibent  nonnullos  secundos  et  terminalem,  id 
epiod  fit  dum  in  pedunculo,  qui  a  flore  centrali  lateraliter  producitur  non  utriusque  bracteae  ala  est  flori¬ 
gera  sed  repetita  vice  flos  ex  ejusdem  lateris  ala  esurgit,  altero  ex  ala  bracteae  in  latere  opposito  non 
evoluto.  Calyx  cylindricus,  dein  campanulatus,  sesquilinearis,  extus  ubique  pilis  ipsum  longitudine 
aequantibus  e  basi  incrassata  subulatis  rigidiusculis  coccineis  hirsutus  ,  intus  ad  faucem  annulo  pi¬ 
lorum  tenuium  fulvorum;  dentibus  quinque  erectis,  subulatis,  uninerviis,  pariter  pilis  longis  ubique 
obsessis,  basi  introrsum  tenui  membranula  auctis.  Petala  minima,  alba,  ovata,  vix  dentibus  ca¬ 
lycis  longiora ,  caduca.  Stamina  alba.  Filamenta  minima.  Antherae  subulatae ,  connecticulo  in 
basi  dorsali  vix  ac  ne  vix  quidem  prominente.  Ovarium  oblongum,  vertice  pilis  surrectis  corona¬ 
tum,  loculis  quinque  dense  ovuligeris  in  placentis  convexis.  Stylus  cylindricus,  rectus,  supra 
medium  nonnihil  constrictus.  Stigma  tenue,  depresso  -  capitatum ,  ciliatum.  Fructus  ignotus. 

Crescit  in  sydvis  umbrosissimis  secundum  fluvium  Japurd.  Florebat  Decembri,  fi. 

Explic.  Tab.  CCLXXXII.  1.  Calyx  magn.  nat.  2.  Calyx  m.  aucta.  3.  Flos  cum  bracteis.  4.  Calyx  apertus  cum 
staminibus.  5.  Anthera  in  apice  filamenti.  6.  Pistillum.  7.  Sectio  ovarii  transversalis.  8.  Ovula.  Omnia  magn.  aucta. 

ADNOTATIO.  Generi  Clicleniicte  prae  aliis  affinis  e  brasiliensium,  quae  tlctexi,  numero,  inde- 
que  ob  antherarum  formam  ad  Blakeam  transitum  struens  est :  Myriaspora  D.  C.  Prodi'.  III. 
p.  165.,  antea  nomine  Hamastris  clarissimo  amico  communicata.  Hujus  quidem  characterem  emen¬ 
datum  et  icone  illustratum  addere  juvat.  Erit  igitur  Myriasporae  character  differentialis :  Calyx 
semiadnatus,  limbo  quinquelobo  persistente.  Petala  quinque  lineari -oblonga,  patentia.  Stamina 
decem  aequalia.  Antherae  oblongae,  lateribus  compressis,  conniventes  (uti  in  Blakea) ,  uniporo- 
sae,  connecticulo  indistincto.  Stylus  filiformis.  Stigma  peltato  -  capitatum.  Bacca  in  calyce  bac- 
cante  decemlocularis,  placentis  membranaceis  ubique  densissime  seminiferis.  Semina  nidulantia , 
obovata ,  punctulata.  Flores  nonnulli  e  caule  ramisve  laterales,  pedunculis  simplicibus,  basi 
bracteatis. 

Explic.  Tab.  CCLXXXII.  II.  1.  Flos.  2.  Anthera  a  facie.  3.  Eadem  a  latere.  4*  Antherae  sectio 
transversa.  Omnia  magn.  aucta.  5.  Fructus  fere  maturus,  magn.  nat.  6.  Idem  medio  dissectus,  in.  a.  7.  Se¬ 
mina  aucta ,  adjecta  particula  testae  magis  aucta. 


CXXVIII.  LEANDRA  Raddi.,  de  Cand. 

DECANDRIA  (DODECANDRIA)  Monogynia  Ltnn.  Syst.  Sex.  Familia  ME- 

LASTOMACEAE  Juss. 

character  differentialis. 

Calyx  tubulosus,  quinque-  (aut  sex-)  fidus,  laciniis  herbaceis  erectis  ex  tus 
dorso  appendiculatis.  Petala  angustata,  patentia.  Stamina  decem,  (vel 
duodecim),  subaequalia.  Antherae  subulatae,  uniporosae,  (basi  subauriculato- 
bilobae),  connecticulo  indistincto.  Stylus  filiformis.  Ovarium  subliberum,  (vertice 
plerumque  hirtum).  Stigma  punctiforme.  Bacca  sicciuscula,  calyce  persistente  tu¬ 
nicata,  quinque-  (quadri-  sex-)  locularis.  Semina  in  placentis  carnosulis  plurima, 
obovata,  angulata,  hinc  rhaphe  latiuscula. 

Habitus:  Frutices  villosi,  setosi  hirtive.  Folia  petiolata,  opposita,  altero  inter¬ 
dum  minore,  tri-  septuplinervia,  saepe  papilloso -scabra  et  margine  serrata.  Flores 
fere  ut  Clidemiarum,  attamen  bracteis  majoribus  circumdati  iisque  glomerati.  Pu¬ 
bes  saepe  glandulosa. 

Statio  et  habitatio  :  In  Brasiliae  aequinoctialis  sylvis  umbrosis  udis. 


1.  LEANDRA  INVOLUCRATA.  Tab.  CCLXXXIII. 

L.  ramis  obsolete  tetragonis  glanduloso -hirsutis;  foliis  ovatis  acuminatis  rotun¬ 
datis  cordatis  duplicato -denticulatis  papilloso  -  hirtulis;  paniculae  terminalis  floribus 
glomeratis,  bracteis  ovatis. 

Lccinclra  irwolacrcda ,  De  Cand.  Prodr.  III.  p.  i54.  Nr.  4. 

Frutex  octo  ad  decem  pedes  altus.  Rami  et  ramuli  tetragoni,  pilis  glanduliferis  hirti.  Folia 
peliolata,  ovata,  acuminata,  cum  levi  crena  ad  insertionem  petioli  teretiusculi  circiter  pollicaris, 
quintuplinervia,  margine  irregulariter  et  subduplicato  -  denticulata,  ciliata,  tres,  quatuor  et  quod  ex¬ 
cedit  poli,  longa,  supra  bullis  parvis,  quarum  quaevis  setulam  fert,  aspera,  subtus  pallidiora  tomento 
brevissimo  et  punctis  impressis  consita.  Thyrsus  terminalis ,  cujus  rhachis  subtetragona  ramique 
decussati  glanduloso  -  hirti.  Flores  in  glomerulis  terminalibus  subglobosis ,  singuli  bractea  obovata 
aut  oblonga  et  bracteolis  (s.  foliis  peduncularibus)  duabus  oppositis  lineari  -  oblongis ,  omnibus 
tenuiter  membranaceis ,  extus  dense  hirtis  pilis  sericantibus  patulis  passim  glanduliferis ,  margine 
irregulariter  denticulatis  et  ciliatis,  albo  -  viridibus.  Calyx  tubuloso  -  subinfundibuliformis,  quadri  - 
quinquelinearis ,  extus  tectus  pilis  rigidulis  erectis  nitidis  fulvis,  interdum  glanduliferis  5  tubus  in¬ 
tus  glaber,  nervis  duodecim;  limbi  brevis  lacinulae  sex  acutae  ultra  lineam  longae,  intus  glabrae, 
extus  pilis  setiformibus  uti  tubus  adspersae,  praetereaque  auctae  appendiculis  quam  ipsae  breviori¬ 
bus  hirtis.  Petala  sex,  erecto- patentia ,  alba,  nitida,  duas  vel  duas  cum  dimidia  lineas  longa,  vix 
lineam  lata,  linearia,  acuminata,  uninervia,  glabra,  aestivatione  dextrorsa  in  alabastrum  conicum  con¬ 
voluta.  Filamenta  breviora  lin.  duas  et  quod  excedit  longa,  longiora  tres;  alba,  compresso -subu- 
lata ,  aestivatione  in  ipso  apice  geniculato  -  inflexa.  Antherae  bilineares,  locellorum  basi  subauri- 
culato-  producta.  Pollen  in  cumulo  albidum,  globoso  -  ellipticum,  rimosum.  Ovarium  cylindricum, 
sulcis  sex  a  pressione  antherarum  insculptum ,  liberum ;  ima  basi  solummodo  attenuata  calyci  ad- 
natum  ,  superne  setulis  fulvis  erectis,  e  denso  prosenchymate  factis  coronatum,  quadriloculare. 
Ovula  in  quovis  loculo  plurima,  in  placentis  carnosis  tenuibus  tamen  multiserialia  ,  hilo  basilari, 
in  latere  centrali  rhaphe  umbilicali  recta  notata.  Stylus  in  alabastro  rectus,  cylindricus,  stigmate 
terminali  contracto,  in  flore  expanso  quinque  lin.  longus,  ima  basi  nonnihil  crassior,  adseendens, 
versus  apicem  iterum  crassior,  in  stigma  planum  contractus.  Bacca  ope  calycis  apice  constricti 
atque  ibidem  nonnunquam  petala  persistentia  ferentis  tunicata,  mollis,  parum  succosa,  quadrilocu- 
laris,  dissepimentis  submembranaceis,  parietibus  et  placentis  carnescentibus.  Semina  dimidiam  lin. 
longa ,  cuneata  aut  irregulariter  obovata  ,  pressione  subangulata.  Testa  fere  lapidea ,  flavido  -  te¬ 
stacea ;  rhaphe  linearis,  fuscescens.  Constat  testa  in  parte  convexa  cellulis  hexagonis,  quarum  pa¬ 
rietes  crassi  et  irregulariter  flexi ,  attamen  in  rhaphe  hae  cellulae  longiores  sunt  et  minus  angula¬ 
tae.  Membrana  interna  constat  cellulis  elongatis  tortis,  rufescit.  Embp.yo  ad  imam  tertiam  par¬ 
tem  divisus,  radicula  conica,  cotyledonibus  plano-  convexis ,  incumbentibus,  incurvis. 

Crescit  in  sylvis  montanis  inter  oppida  S.  Crnz  et  de  Lorena  in  Prov.  Pio  de  Janeiro 
et  S.  Pauli ,  nec  non  in  sylvis  ad  S.  Jocio  d'El  Pey,  Prov.  Minarum.  Floret  Decembri 
uscjiie  ad  Martium.  %. 

Explic.  Tab.  CCLXXXIII.  1.  Bractea  et  bracteolae.  2.  Flos.  3.  Calyx.  4*  Lacinia  calycis  cum  appen¬ 
dice.  5.  Calyx  apertus,  cum  pistilli  parte,  staminibus  et  petalis  nonnullis  ex  alabastro.  6.  Idem  e  flore,  cum 
genitalibus.  7.  Stamen  a  latere  et  a  facie.  8.  Pollen.  9.  Pistillum  ex  alabastro.  10.  Scta  pistilli.  11.  Ova¬ 
rii  sectio  transversa.  12.  Ovula  duo.  i3.  Ovulorum  series  in  placenta.  Omnia  varia  magnitudine  aucta. 
14.  Calyx  fructifer,  reclinatis  bracteis.  i5.  Calyx  fructifer,  resecto  limbo.  16.  Idem,  aperto  ovario.  17.  Se¬ 
men  ab  utroque  latere.  18.  Particula  testae.  19.  Membrana  intema  aperta.  20.  21.  Embryo.  Omnia  vana 
magnitudine  aucta. 

CXXIX.  MICONIA  Ruiz.  Pav.,  Don.,  de  Cand. 

DECANDRIA  Monogynia  Linn.  Syst.  Sex.  Familia  s  MELASTOMACEAE  Juss. 

CHARACTER  D I  FF E  RE NT I AL  I S. 

Calyx  campanidatus  aut  globoso  -  urceolatus,  limbo  membranaceo  breviter  quin- 
quedenlato  persistente  aut  circumscisso.  Petala  ovata  aut  oblonga,  patentia. 
Stamina  decem  aequalia.  Antherae  cylindricae,  uniporosae,  connecticulo  basi  ultra 
locellos  et  deorsum  nonnihil  producto.  Ovarium  inferne  calyci  adnatum  (nudum  vel 
tomentosum).  Stylus  filiformis.  Stigma  punctiforme  aut  capitatum.  Bacca  globosa, 
umbilicata,  velata  calyce  nunc  membranaceo  nunc  baccante,  tri-  quadri-  quinque 
locularis.  Semina  plurima,  in  placentis  convexis,  obovata,  oblonga,  angulata,  cum 
rhaphe  lineari ,  nidulantia. 

Habitus:  Arbusculae  aut  frutices.  Pvami  oppositi.  Folia  opposita,  petiolata , 
quinque-  septemnervia,  saepe  inferne  una  cum  reliquis  partibus  tomento  tenuissimo 
cinerascente  aut  ochroleuco  obducta.  Flores  inter  minores,  bibracteati.  Thyrsi  ter¬ 
minales  constant  aut  cymis  et  cymulis  aequaliter  bifidis  cum  flore  centrali  sessili,  nunc  pani- 
culato  -  elongatis  nunc  contractis  et  secundis  aut  paniculis  veris  nunc  brachiato  -  amplis  nunc 
verticillato -confertis  capitatisve.  Petala  alba.  Baccae  violaceae,  rubrae  aut  purpureae. 

Statio  et  Habitatio:  Genus  vastissimum  per  omnem  Americam  intratropicam 
sparsum ,  in  campestribus  apricis  aeque  ac  in  sylvis  calidis  umbrosis  provenit ,  inde 
a  littore  Oceani  ad  sex  pedum  millia  in  montes  adscendens. 

1.  MICONIA  ARGYROPHYLLA.  f  TAB.  CCLXXXIV. 

M.  ramulis  tetragonis  foliisque  subtus  thyrsoque  cinerascenti- velutino -tomen- 
tosis;  foliis  oblongo -lanceolatis  acuminatis,  supra  nitidis;  thyrsi  terminalis  cymulis 
bipartitis;  floribus  sessilibus  secundo  - biseriatis ;  calyce  fructifero  decemcostato. 

Miconia  argyrophylla  et  stenostachya ,  De  Cand.  Prod.  III \  p.  i8i.  Nr. 
12.  lZ|> 

Arbuscula  variabilis  habitu  omnino  conveniens  cum  Miconia  holoscricea.  Rami  tetragoni, 
cortice  purpureo -fusco.  Ramuli  oppositi  acute -tetragoni ,  purpureo  -  virentes  et  tomento  tenuissimo 
cinerascenti  -  albido,  nitidulo  densissime  obducti.  Folia  opposita  in  petiolis  semiteretibus  vix  ultra 
semiunciam  longis,  ubique,  vel  in  superiore  facie,  albo  -  cinerascentibus,  oblongo  -  lanceolata  cum 
acumine,  basi  rotundata,  subcordata,  nervis  tribus  primariis  et  binis  lateralibus  versus  marginem 
decurrentibus,  in  facie  inferiore  prominentibus.  Margo  foliorum  hinc  inde  subirregulariter  denticu¬ 
latus.  Venae  subparallelae,  opere  reticulato  nexae.  Pagina  superior  saturate  et  nitide  viridis,  inferior 
lomento  subtili  albo  •  cinerascenti  velutino  obducta.  Constat  hoc  tomentum  pilis  tenuissimis,  aliis  stel- 

latis  e  radiis  nonnullis,  aliis  e  radiatorum  centro,  minoribus,  quasi  e  duobus  essent  conflati  breviter 
oblongis.  Gemmae  nudae  foliorum  complicatorum  pari  indumento  gaudent.  Thyrsus  pyramidalis , 
terminalis,  inter  summa  folia,  quae  reliquis  non  minora.  Rhachis  tetragona,  per  nodos  alterna- 
tim  nonnihil  compressa,  ramis  decussantibus  brevibus,  singulis  basi  bractea  ovata  adpressa  muni¬ 
tis.  Singuli  rami  ferunt  cymam  bipartitam  cum  flore  terminali  praecoce  intermedio.  Flores  singuli 
basi  muniti  pari  bractearum,  e  quarum  axilla  alterutra  quum  novi  pedicelli  progrediuntur,  his  omnibus 
in  axin  (specie  simplicem,  primitus  vero  multiplicem,)  confluentibus,  formatur  inflorescentia  surrecto- 
secunda ,  qualem  in  plurimis  habemus  congeneribus ,  e.  g.  in  M.  holosericea.  Calyx  cam- 
panulatus,  extus  albo- tomentosus  uti  rhachis,  circiter  lineam  longus  5  limbi  denticuli  lato  -  triangu¬ 
lares ,  margine  extenuato  undulati,  intus  glabri.  Petala  alba,  patentia,  oblonga,  medio  crassius- 
cula ,  margine  extenuato  quasi  subundulata,  atque  hinc  inde  in  cilia  tenuissima  capitata  promissa. 
Filamenta  alba,  petalorum  longitudine.  Antherae  flavae  his  nonnihil  longiores,  cylindricae,  obtusae, 
basi  deorsum  producta  atque  locellorum  quos  simplices  solummodo  deprehendere  valui ,  ambitum 
marginante.  Porus  latiusculus.  Ovarium  fere  liberum,  globosum,  vertice  umbonatum,  decemsul- 
catum ,  dense  et  subtiliter  strigulosum ,  quadriloculare,  dissepimentis  tenuibus  inter  angulos  pla¬ 
centarum  convexarum  ubique  ovuligerarum.  Ovula  obovata,  hilo  basilari.  Stylus  filiformis,  albus, 
stamina  superans,  sursum  vix  crassior,  stigmate  depresso- capitato ,  celluloso.  Bacca  globosa,  dia¬ 
metro  lineari,  in  calyce  ampliato  decemstriato ,  virente.  Semina  oblonga,  nitida,  testa  viridi- 
fuscescente,  rhaphe  umbilicali  nigricante. 

Crescit  in  sylvis  caeduis ,  ad  Jluvium  Japura  et  aliis  locis  in  interioribus  Provinciae  Rio 
Negro.  Floret  Decembri ,  Januario,  fi.  ( 

Explic.  Tab.  CCLXXXIV  1.  Flos  expansus.  2.  Petalum.  3.  Anthera  a  facie  et  a  latere.  4-  Antherae 
apex  transverse  dissectus.  5.  Calyx  apertus,  cum  pistillo  aperto.  6.  Pistillum  ex  alabastro.  7.  Pili  ex  ovario. 
8.  Ovarii  sectio  transversalis.  9.  Ovulum.  10.  Pars  pedunculi  cum  persistente  fructu  centrali.  11.  Cymula  ju¬ 
nior.  12.  Calyx  fructifer.  i3.  Ovarium  intra  calycem  apertum.  14.  Semen.  15.  Pilus  stellatus  e  facie  folii  in¬ 
feriore.  16.  Pili  stellati,  e  calyce.  Omnia  varia  magnitudine  aucta. 


CXXX.  OMYMERIS  DE  CAND. 

DECANDRIA  Monogynia  Linn.  Syst.  Sex.  Familia:  MELASTOMACEAE  Juss. 

CHARACTER  DIFFE  RE  NTIALIS. 

Calyx  campanulatus  ,  limbo  quinquedentato.  Petala  patentia,  lanceolata, 
acuminata.  Stamina  decem,  aequalia.  Filamenta  lato-subulata.  Antherae  li- 
neari-oblongae,  obtusae,  uniporosae,  connecticulo  indistincto  (praeter  flexuram 
in  alabastro).  Ovarium  semiadnatum.  Stylus  filiformis.  Stigma  punctiforme. 
Capsula  baccata  (vel  bacca?),  calyce  persistente  velata,  tri - quinquelocularis.  Semina 
plurima,  obovata,  angulata. 

Habitus:  Arbores  vel  frutices  glaberrimi.  Ramuli  tetragoni,  nodis  tumentibus. 

4o 

CXXX.  OXYMERIS. 


Folia  opposita  petiolata,  trinervia.  Paniculae  brachiatae,  pyramidales,  terminales. 
Flores  parvi,  bibracteolati.  Petala  alba. 

Statio  et  habitatio:  Species  duae  hucusque  hoc  genere  artificiali,  Miconiae  proximo, 
comprehensae ?  in  Brasiliae  Provincia  Minarum,  locis  virgultosis  calidis  lectae  sunt. 


1.  OXYMERIS  QUINQUENODIS.  Tab.  CCLXXXV. 

O.  foliis  lanceolatis  utrinque  acuminatis  integerrimis,  subtus  in  venis  reticulatis 
subtilissime  pubentibus;  bracteis  lineari -subulatis;  lobulis  calycinis  suborbicularibus 
concavis  albidis. 

Oxy meris  quinquenodis ,  De  Cand.  Prodr.  III.  p.  190.  Nro.  2. 

Arbor  sex-  ad  duodecim  pedalis.  Cortex  laevigatus,  cinerascens.  Rami  pauci ,  laxi ,  patentes. 
Ramuli  tetragoni,  glabri,  ad  nodos  nonnihil  tumentes.  Folia  decussata,  in  petiolis  linearibus, 
lanceolata,  utroque  apice  acuminata,  integerrima,  margine  subinde  nonnihil  revoluto,  tres  ad  sex 
pollices,  longa,  unguem  ad  pollicem  lata,  nervis  tribus  primariis  subtus  valde  prominentibus,  mar¬ 
ginalibus  tenuissimis,  supra  laete  viridia,  subtus  pallidiora  et  in  venis  subtiliter  pubentia.  Gemmae 
complicatae,  nudae.  Panicula  terminalis,  decussato  -  brachiata,  laxiuscula.  Fihachis,  rami  et  pedun¬ 
culi  tetragoni,  glabri.  Bracteae  ad  divisiones  lineari -lanceolatae,  patentes.  Calyx  campanulatus , 
sesquilineam  altus,  decem nervius,  apice  quasi  truncatus  atque  lobulis  quinque  fere  orbicularibus 
concavis  albidis  instructus.  Petala  alba,  angusto  -  oblonga ,  acuminata.  Stamina  alba.  Filamenta 
compresso -plana,  subulata  ,  superne,  ubi  sub  aestivatione  flectuntur,  angustata.  Antherae  lineari- 
oblongae,  obtusiusculae ,  poro  unico  terminali,  quadrilocellares ,  connecticulo  secundum  locellorum 
dorsum  incrassato,  caeterum  indistincto.  Pollen  rotundato  -  ellipticum ,  rimosum.  Ovarium  ad  me¬ 
dium  usque  calyci  connatum,  vertice  umbonatum  ibidemque  coronatum  tubulo  membranaceo  sur¬ 
sum  angustato  (tanquam  pilis ,  quales  in  pluribus  Melastomaceis  ovarium  coronant ,  confluentibus), 
triloculare,  ovulis  plurimis  obovatis.  Stylus  filiformis,  medio  et  versus  apicem  nonnihil  incrassatus. 
Stigma  punctiforme.  Fructum  maturum  non  vidi;  semimaturi  verticem  umbonatum  limbus  cingit 
calycis ,  tunc  per  omnem  superficiem  adnati. 

Crescit  in  sylvis  caeduis  montis  Serra  do  Caraga  dicti ,  in  Provincia  Minarum.  Floret 
Martio,  "fi. 

Explic.  Tab.  CCLXXXV .  i.  Flos  expansus.  2.  Calyx  apertus,  cum  genitalibus.  5.  Calyx  post  anthe- 
sin.  4.  Ejusdem  limbi  pars.  5.  Petalum.  6.  Filamentum  ab  utroque  latere,  interjecta  sectione  transversali  an¬ 
therae.  7.  Pollen.  8.  Pistillum,  disrupta  ex  parte  membrana  coronante.  9.  Ovarium  medio  dissectum,  io. 
Fructus  semimaturus.  11.  Ejusdem  vertex,  dissecta  parte  calycini  limbi.  12.  Ovula.  Omnia  varia  magni¬ 
tudine  aucta. 

CXXXI.  CREM ANIUM  Don.,  DE  CAND. 

DECANDRI4  (OCTANDRIA)  Monogynia  Linn.  Syst.  Sex.  Familia-.  MELA- 
STOIVIACEAE  Juss. 

CHARACTER  D  IF  F  E  R  E  N  T I  AL  IS. 

Calyx  hemisphaericus  aut  campanulatus ,  limbo  breviter  quadri  -  quinquedentato. 
Petala  patentia,  rotundata.  Stamina  octo  vel  decem  aequalia.  Filamenta 
subulata.  Antherae  breviter  cylindricae  aut  cuneatae,  apice  truncato  late  bi- 
porosae,  connecticulo  indistincto.  Ovarium  semiadnatum.  Stylus  filiformis  vel 
clavatus.  Stigma  capitatum.  Bacca  globosa,  umbilicata,  cum  calyce  tandem  ad 
limbum  circumscisso  connata  eoque  velata ,  tri-  quadri-  quinquelocularis.  Semina 
numeirosa ,  oblonga  aut  semielliptica ,  hinc  rhaphe  lineari ,  intra  carnem  parcam. 

Habitus  :  Frutices  vel  arbusculae.  Folia  petiolata,  decussata.  Flores  parvi,  al¬ 
bidi,  in  paniculis  brachiatis  terminalibus  bibracteolati,  bracteolis  saepe  minimis.  Bac- 
cae  coertilescentes  vel  rubro  -  violaceae. 

Statio  et  habitatio:  In  omni  America  aequinoctiali,  locis  tam  campestribus 
apricis  quam  sylvaticis  umbrosis;  aliae  species  per  regiones  Oceano  vicinas,  aliae, 
eaeque  plures,  per  montosas  sparsae  proveniunt. 


1,  CREMANIUM  MILLEFLORUM.  Tab.  CCLXXXVI. 

C.  frutex  glaber;  foliis  petiolatis  obovatis  breviter  acuminatis  trinerviis,  postice 
integerrimis  antice  acute  serrulatis ;  panicula  pyramidata  multiflora ,  rhachi  com¬ 
presso -tetragona ,  bracteolis  minimis  denliformibus. 

Cremaniam  mideflorum ,  De  Cand.  Prodr.  III.  p.  ig3.  Nr.  2  Zt. 

Frutex  tres  vel  quatuor  pedes  altus,  rectus.  Rami  tetragoni,  sursum  nonnihil  compressi, 
cortice  obscure  fusco,  uti  omnis  stirps  glabro.  Folia  decussata,  petiolis  semiteretibus  superne 
acute  canaliculatis ,  obovata  vel  obovato  -  oblonga ,  cum  brevi  acumine ,  postice  subovata  et  integer¬ 
rima,  sesquipoll.  longa,  antice  serraturis  acutis  inaequidistantibus  incurvulis,  nervis  tribus  primariis  in¬ 
ferne  prominulis,  praeterea  lateralibus  subtilibus  fere  marginalibus,  supra  nitida  subtus  pallidiora. 
Panicula  brachiata  terminalis  ,  interdum  pedunculis  secundariis  ex  ala  summorum  foliorum  aucta. 
Rhaciiis  et  pedunculi  decussato- compresso-tetragoni.  Bracteae  et  bracteolae  minimae,  saepe  denti- 
formes.  Calyx  subglobosus ,  tandem  hemisphaericus,  dentibus  quinque  perbrevibus  erectis,  flavo- 
virens.  Petala  minima,  suborbicularia ,  erectiuscula ,  concava,  lineae  tertionem  longa,  alba  aut 
e  roseo  in  purpureum  vergentia.  Stamina  subaequalia,  pallide  flava.  Filamenta  subulata,  vix  li¬ 
neam  longa ,  in  superiore  parte  complanata ,  in  alabastro  fere  in  ipso  medio  deorsum  curvata. 

Antherae  brevissimae,  fere  cyathiformes ,  apice  truncato  late -hiantes  poris  oblique  excisis  duobus, 
quos  inter  connecticulum  nonnihil  producitur  nervi  specie,  infra  locellos  nullo  modo  effiguratum , 
attamen  gibbositates  duas  minimas  monstrans.  Pollen  minimum,  ellipticum,  pellucidum,  rimis  non¬ 
nullis  longitudinalibus.  Ovakium  subglobosum,  dimidia  parte  calyci  connatum,  superne  decemsul- 
catum  interque  sulcos  angulis  totidem  prominulis  insigne,  vertice  pro  styli  insertione  umbonatum, 
quinqueloculare  (anne  interdum  biloculare  ?).  Placentae  carnosae,  opere  parenchymatoso  inde 
ab  ovarii  parietibus  immisso  quasi  vestitae.  Ovula  ovata  hinc  in  basi  hilo ,  inde  micropyle  in¬ 
structa.  Fructus  ,  non  visus  ,  videtur  bAcca  pergamena,  sicca. 

Crescit  in  udis  arbusto  consitis  ad  Mogy  das  Cruces ,  Prov.  S.  Pauli.  Floret  Decembri. 

Explic.  Tab.  CCLXXXVI.  I.  i.  Alabastrum,  a.  2.  Flos,  m.  nat.  3.  Idem,  a.  4.  Petalum.  5.  Stamen 
a  facie  et  a  latere.  6.  Idem  a  dorso.  7.  Pollen.  8.  Calyx  apertus  cum  genitalibus.  9.  Pistillum  in  caljce. 
jo.  Ovarium.  11.  Idem  medio  dissectum.  12.  Ovula  duo.  Omnia  varia  magnitudine  aucta.  —  Adjecimus 
icones  fructus  C.  ligustroidis  De  Cand.  II.  1.  Bacca,  m.  n.  2.  Eadem,  aucta.  3.  Eadem,  horizontaliter  dissecta, 
seminibus  decerptis.  4.  Eadem  verticaliter  dissecta.  5.  Semina.  Omnia  varia  magnitudine  aucta. 

ADNOTATIO.  Quam  late  pateat  melastomacearum  typus,  et  quot  notis  familiae  hujus  egregiae 
character  variegetur  propositis  descriptionibus  inde  a  pagina  g3ma  usque  ad  lflomam  et  tabulis  inde  a 
CCXLma  usque  ad  CCLXXXVmarrt  abunde  demonstrasse  nobis  videmur;  attamen  tantum  abest,  ut  in 
hac  summa  naturae  diversitate  omnes ,  quas  Brasilia  nutrit ,  formas  primarias  attigissemus  ,  ut 
potius  plurimas  heic  omittere  atque,  ne  longius,  quam  hoc  volumine  liceat,  excurramus,  pedem  re¬ 
primere  necesse  sit.  Melastomatis  vero  characterem  e  M.  cymoso  Venten.  planta  horiensi,  in  tab. 
CCXLlma  illustrandum  putavimus,  ne  in  hac  plurimorum  generum  diasceve  illius,  quod  omni  fami¬ 
liae  nomen  dedit,  notae  dispiciendae  desiderentur.  Quae  ibidem  proposuimus  docet  sequens 

Explicatio  Tab.  CCXLI.  II.:  1.  Alabastrum  et  2.  Calyx  junior,  m.  nat.  3.  Vertex  calycis,  m.  a.  4*  Calyx 
apertus  cum  staminibus,  m.  n.  5.  6.  Stamen  majus  et  minus.  7.  Antherae  sectio  transversa.  8.  Pollen.  9. 
Pistillum.  10.  Pistilli  intra  calycem  vertex.  11.  Apex  styli  cum  stigmate.  12.  Sectio  transrersa  ovarii.  13.  Lo¬ 
culus  unicus.  14.  Ovula.  Omnia  varia  magnitudine  aucta.  i5.  Gemma,  adstantibus  loliis,  altero  jam  evo¬ 
luto,  altero  evolvendo,  m.  nat.  16.  Aestivationis  lineamenta.  Observandum,  in  hac  ultima  figura  et  in  prima, 
aeque  ac  in  ejusdem  tabulae  I.  1.  et  16.  incuriam  lithographi  corttorsionem  invertisse. 

Caeterum  plura ,  quae  de  Melastomacearum  familia  in  genere  nobis  observata  habemus ,  dum 
bona  valetudo  et  otium  faveant ,  alio  loco  fuse  pertractabimus ;  heic  vero  paucula  solummodo  et 
festinante  calamo  adnotabimus,  eo  potissimum  consilio,  ut  ipsas  nostras  icones  adumbremus  et  quo¬ 
dammodo  corrigamus,  x 0  Quod  ad  phyllotaxin  attinet,  folia  melastomacexrum  in  caulibus  cathedris 
positione  decussata  obviam  venire,  in  promtu  est;  attamen  e  singulo  pari  alterum  prius  esse  alte- 
rumque  posterius  tam  foliorum  seminalium  evolutione,  quam  petiolorum  insertione  atque  laminarum 
dispari  explicatione,  magnitudine  formaque  evincitur.  Conferas  foliorum  dfsparium  figuras  Heteronoma - 
tis ,  Tococae  et  Majetae  et  tab.  CCXLI.  II.  f.  i5.  Quibus  normis  sese  paria  excipiant,  alio  loco 
adnotabimus. —  20  Utrumque ,  quod  ultimum  nominavimus,  genus  vesicularum  in  foliis  singulari 
apparatu  instruitur.  Has  quidem  vesiculas  tumore  quasi  foliorum,  relaxatione  diploes  in  parietem 
superiorem  et  inferiorem  secedentium,  oriri  existimandum  putamus ,  quum  substantia  laminae  tanta 
copia  adsit,  ut  inter  nervos  laterales  basi  confluentes  locum  non  habeat  ,  et  sursum  specie  organi 
singularis  propullulet.  In  omnibus  his  vesiculis  formicae  habitant. 

3°  Inflorescentia  Melastomacearum  est  summae  varietatis.  In  picrisque ,  nisi  in  omnibus,  quae 
pedunculis  non  gaudent  simplicibus,  inflorescentiae  origo  est  derivanda  a  pari  bracteolarum  s.  foli¬ 
orum  floralium  sibi  oppositorum  vel  decussantium,  nunc  ex  ipsorum  alis  utrinque  nunc  alternante 
ordine  ex  alterutra  axilla  novos  pedunculos  pariter  bracteoliferos  emittentium.  Axis,  qui  hoc  pro¬ 
cessu  oritur,  revera  est  compositus,  at  interdum,  summo  compendio  redactus,  simplicis  speciem  in¬ 
duit.  Hic  ubi  typus  obtinet ,  prolepsi  terminali  florem  centralem  reliquis  priorem  efformari  ne- 
cesse  est;  et  pertinent  igitur  tales  inflorescentiae  ad  systema  quod  cl.  Roeper  inflorescendarum  de¬ 
terminatarum  s.  cymosarum  nuncupavit,  nihilo  secius  melastomaceae  ab  indeterminata  s.  racemosa  non 
prorsus  abhorrere  videntur.  Pedunculi  secundarii  s.  succedanei  in  axillis  foliorum  saepe  occurrunt. 
De  inflorescentia  satagens  conferas  praesertim  icones  nostras:  254.  256.  258.  262.  263.  267.  273. 
277.  280.  284.  286.  —  4°>  Hanc  foliorum  et  bractearum  oppositionem  atque  decussationem,  qua 
et  ramificatio  regulariter  dichotoma  et  inflorescentiae  modus  supra  descriptus,  in  hac  nostra  familia 
prae  aliis  solemnis,  suscitantur,  natura  in  floribus  melastomacearum  efformandis  deserit,  quippe  qui  par¬ 
tium  dispositione  spirali  producuntur.  Hunc  quidem  anthogeneseos  processum  varia  directione  progre¬ 
di,  aestivatione  floris  in  diversis  plantis  diversa  evincitur,  nam  cujusvis  orbis  floralis  membra  eo  latere, 
quo  homonyma  tegunt  prius  efformari  et  quasi  ab  axi  solvi,  quam  eo,  quo  ipsa  teguntur,  necesse  est. 
Quum  igitur  in  melastomacearum  floribus  quodvis  petalum  (aestivatione  convolutum)  tegat  vicinum 
ipsi  ad  latus  dextrum,  atque  a  sinistro  contegatur  (id  quod  significamus  termino  aestivationis  dex- 
trorsae,  scilicet  a  sinistro  latere  versus  dextrum  progredientis)  nisum  formativum  s.  anthogeneseos  heic 
circa  axin  floris  a  dextra  ad  sinistram  agere,  patet.  Quem  quidem  formationis  modum  in  omni¬ 
bus  melastomaceis  obtinere,  nobis  est  verosimillimum,  quum  in  speciebus  CXXII,  quas  hac  ratione 
examinavit  amicissimus  Alexander  Braun  M.  D.  parem  et  immutabili  lege  repetitam  aestivationem 
dextrorsam  deprehenderit.  Multum  abest,  quin  icones  a  diversis  botanicis  hucusque  editae  hanc 
formationis  viam  geneticam  in  alabastri  et  petalorum  contorsione  rite  illustrent ,  neque  omnes 
nostras  his  tribus  voluminibus  comprehensas  hac  ratione  naturae  respondere,  veritatis  studiosi  de¬ 
claramus  ;  attamen  observandum,  hanc  contorsionem  non  solum  in  diversis  ejusdem  familiae  generi¬ 
bus  sed  etiam  in  eadem  stirpe  saepe  duplicem  obtinere.  In  Apocyneis  e.  g.  diversam  per  genera 
aestivationem  nunc  dextrorsum  nunc  sinistrorsum  sese  observasse  optimus  Alex.  Braun  mihi  auc¬ 
tor  fuit  (qualem  differentiam  quoque  invenimus :  in  Apocyno  nimirum,  Forsteronia ,  Alstonia ,  I lo- 
lar  rhe  na  ,  Ciyptolepide ,  V allari ,  Huntera  ,  Ichnocarpo ,  Pergularia ,  Echite ,  Carissa  ,  Nerio 
aestivationem  dextrorsam,  in  FPrightia ,  Plumiera ,  Allamanda ,  Tabernaemontana,  Parsonsia, 
Baiuvolfia ,  Collophora ,  Finca  sinistrorsam  adnotantes).  In  Gentianeis  aeque  ac  in  Potalia  corol¬ 
lae  lacinias  parte  dextra  incubas  et  sinistra  succubas  invenimus.  Ternstromiacearum,  Guttiferarum, 
Canellacearum ,  Bombacearum,  Ebenacearum,  Myrsinearum  et  Rutacearum  genera ,  quae  iconibus 
nostris  illustravimus,  utramque  contorsionis  indolem  monstrant.  —  5°.  Staminum  formationem  prae¬ 
sertim  summa  quoad  connecticulum  diversitate  esse  variegatam,  bene  innotuit,  tum  Bob.  Broivn , 
amicus  aestumatissimus,  demonstrasset ,  quantae  dignitatis  pro  stabiliendo  totius  familiae  charactere 
esset  illorum  in  alabastro  deflexio.  Nostra  solummodo  heic  adnotare  interest,  connecticuli  notionem 
accurate  esse  definiendam,  ne  in  condendis  supra  staminum  indolem  notis  genericis  vagi  termini 
irrepant.  Sana  scilicet  Morphologia  eam  solum  antherae  partem  connecticuli  nomine  salutare  de¬ 
bet,  quae  inter  antherae  locellos  est  intermedia,  eosque  revera  connectit,  quam  quidem  partem 
nervo  folii  laminam  percurrenti  respondere  patet.  Quod  quidem  connecticulum  in  aliis  antheris 

antice  (versus  floris  centrum)  in  aliis  postice  conspicitur  forma  simplicissima :  nervi  plus  minus  car¬ 
nosi,  in  aliis  vero  eftiguratum  basi,  raro  apice,  varia  specie  calcaris  aut  rostri,  nunc  simplicis 
nunc  divisi ,  producitur ,  quasi  substantia  nervi  ultra  laminam  turgesceret.  Cujus  formationis  varii 
gradus  ,  directio  et  situs  multos  eosque  non  spernendos  characteres  praebere  in  promtu  est.  Cae- 
terum  bene  notandum,  illam  filamenti  partem  supremam,  quae  in  alabastro  una  cum  anthera  deor¬ 
sum  flectitur,  ipso  flexurae  loco  saepissime  quasi  articulatam  quidem  apparere,  attamen  a  connecti- 
culi  natura  abhorrere,  neque  ejus  nomine  distingui  debere,  quum  non  nervi  intra  laminam  folii  polliniferi 
processus  aut  anamorphosis  sed  ipse  filamenti  i.  e.  petioli  apex  sit.  Caeterum  in  antherarum  descrip¬ 
tione  generica  ad  locellorum  numerum  haud  respeximus,  quum  hujus  organi  typus  in  plurimis  ve¬ 
getabilibus  solemnis  quatuor  locellos  originitus  discretos  monstret,  qui  vero  postea  corruente  mem¬ 
brana  inter  geminos  intermedia  in  duos  solummodo  dilatentur,  qua  ratione  fieri  posset,  ut  eandem 
antheram  certa  periodo  bilocellosam  invenires,  licet  aetate  juniore  dissecta  quatuor  locellos  exhibue¬ 
rit.  —  6°.  Tandem  de  ovulorum  evolutione  et  seminum  fabrica  verbum  ut  faciamus,  jubet  hujus 
partis  dignitas,  ab  auctoribus  nonnullis  in  condendis  generibus  usurpata.  Semina  scilicet  aut  recta 
aut  curva  et  cochleata ,  praeeiinte  cl.  Don ,  amicissimus  De  Candolle  in  systema  introduxit.  Atta¬ 
men  nobis  visum  est,  in  hac  familia  ovula  semper  curva  s.  ex  clar.  Mirbelii  termino  anatropa  aut 
campylotropa  obvenire ;  micropyle  enim  nunquam  hilo  e  diametro  opposita,  sed  ad  ejus  latus  inve¬ 
nitur  nunc  approximata  nunc  altius  remota.  Rhaphes  vero,  quae  praesertim  in  seminibus  sic  dic¬ 
tis  rectis  observatur,  origo  eo  explicanda,  quod  ovuli  incurvi  s.  potius  recurvi  pars  inferior  alteri, 
sive  adscendepti,  ad  latus  adnascitur.  Hac  quidem  ratione  semen  Clidemiae  aut  Tococae  cum 
nauco  Sapotearum  comparandum. 


CXXXII.  MORONOBE A  Aubl.,  Choisy.,  de  Cand.  (ex  parte) 
Symphonia  Linn.  fil.  Character  emendatus. 

MONADELPHIA  Pentandria  Linn.  Syst.  Sex.  Familia:  GUTTIFERAE  Juss. 

CHARACTER  D I  FF E  RE NT I AL  I S. 

Calyx  inferus ,  pentaphyllus  ,  quincunciaiis.  Corolla  pentapetala  ,  contorto  - 
globosa.  Stamen  columnare  tubulosum ,  basi  in  annulum  carnosum  cingentem  ex¬ 
tuberans,  apice  tri-quinquefidum,  laciniis  antheris  subtribus  extrorsis  adnatis.  Ovarium 
quinqueloculare ,  ovulis  nonnullis  adscendentibus.  Stylus  cylindricus.  Stigma  quin- 
queradiatum.  Fructus  (an  bacca  corticosa?)  quinquelocularis,  oligospermus. 

Habitus  :  Arbor  succo  fiavo  viscido  turgida,  ramis  oppositis  saepe  alte  scanden¬ 
tibus.  Folia  opposita,  integerrima,  parallelo- venosa.  Flores  nonnulli  conferti,  ter¬ 
minales,  bracteati,  bibracteolati  pulchre  coccinei. 

Statio  et  Habitatio:  In  sylvis  primaevis  calidis  haud  multum  supra  Oceanum 
elevatis,  inter  gradus  latitudinis  australis  12  et  1  (in  Brasilia) ,  et  in  Cajenna- 

1.  MORONOBEA  COCCINEA.  TAB.  CCLXXXVII. 

.  « 

Moronobea  coccinea ,  Aubl.  fl.  guj.  II.  p.  788.  tab.  3i3.  De  Cand.  Prodr. 
I.  p.  563.  ICunth  Nova  Gen.  P".  p.  201. 

Symphonia  globuli  fera ,  Linn.  fl.  Suppi,  p.  3o2.  IVilld.  Spec.  pl.  Tom.  III. 
pars  1.  pag.  585. 

dlani  resinifera ,  folio  mucronato ,  introrsum  incurvo ,  Barrere  ,  France 
equin.  p.  76.  et  Resina  pici  similis  inodora ,  Sloane  Cat.  piant,  p.  21 5.  ( citante 
Aubletio  l.  c. ,  neque  nomine  plantae  usuque  in  Brasilia  r enitentibus.) 

Arbor  quadraginta  ad  quinquaginta  pedes  alta,  nunc  tenuis  gracilis  atque  inter  vicinas  quasi 
scandens  vel  super  eas  reclinata,  nunc  crassior  et  firma.  Fumi  saepe  elongati  et  late  patentes. 
Ramuli  oppositi,  subrectangulo  -  patentes ,  teretes  aut  obsolete  tetragoni,  cortice  cinereo  -  fusco , 
libro  succum  flavum  stillante,  cicatricibus  a  lapsu  foliorum  transverse  ellipticis  notati.  Folia  oppo¬ 
sita,  paribus  nonnullis  in  superiore  parte  ramulorum,  inferioribus  tum  deciduis,  petiolata  ,  peti¬ 
olis  semiunguicularibus  teretiusculis ,  superne  canaliculo  plano  percursis,  oblonga  vel  lanceolato - 
oblonga,  cum  acumine,  basi  subinaequali  nonnihil  contracta,  glabra,  laevigata,  supra  nitida,  sub¬ 
tus  nervo  medio  et  venis  subparallelis  nonnihil  prominentibus,  ibique  parumper  glaucescentia,  glabra. 
Pedunculi  uniflori ,  circiter  pollicares,  teretes,  purpureo  -  virentes ,  in  ramulis  lateralibus  nonnulli 
terminales  conferti  et  quasi  umbellati,  singuli  ex  ala  bracteae  brevis  carinato  -  oblongae  acutius- 
culae  et  stipati  in  basi  bracteolis  duabus  oppositis.  Calyx  purpureo  -  viridis ,  coriaceus,  foliolis 
suborbicularibus  inaequalibus  ,  aestivatione  quincunciaii.  Corolla  pulchre  coccinea,  crassa,  semun* 
ciam  alta  ,  petalis  lato  -  ovatis  nunc  dextrorsum  nunc  sinistrorsum  contortis  globosam  formam  in¬ 
duens  ,  decidua.  Stamen  columnare  corolla  longius  et  pariter  coccineum,  cylindricum,  sursum  infra 
divisionem  in  lacinias  (quinque,  lanceolato-subtriangulares  radiato-patentes,  superne  bifaciales  inferne 
planas  et  antheriferas)  ,  nonnihil  constrictum,  basi  in  annulum  crassum  carnosum  erectum  tumens. 
Antherae  tres  aut  quatuor  in  quavis  lacinia  staminis  columnaris  omni  longitudine  parallelo  -  ad- 
natae  et  quasi  immersae  ,  lineares ,  subinaequales ,  ante  effoetum  pollen  virentes  ,  dein  flavae.  Pol¬ 
len,  observante  amicissimo  Hug.  Mohl ,  globosum,  membrana  externa  pertusa  serie  punctorum 
orbicularium.  Pistillum  stamine  columnari  omnino  inclusum ,  excepto  stigmate  viridi ,  cujus  radii 
quinque  patentes  cum  laciniis  staminis  alternant.  Ovarium  quinqueloculare ,  continens  in  quovis 
loculo  ovula  nonnulla  obovata,  adscendentia,  placentae  centrali  ope  funiculorum  brevium  inserta. 
Stylus  transiens,  cylindricus.  Fructus  mihi  latet. 

Crescit  in  sylvis  primaevis  prope  S.  Georgii  oppidum  in  districtu  dos  Ilheos ,  Provinc. 
Bahiensis  ,  nec  non  similibus  locis  vicinia  urbis  Para ,  ubi  incolis  nomine  indico  O  an  ani 
audit.  Succum  gummoso  -  resinosum  favum  loco  resinae  Gummi  Guttae  adhiberi  posse,  mihi 
auctor  fuit  amicissimus  Jos.  Cor  rea  de  L  a  Cerda,  protomedicus  paraensis.  Floret 
primis  anni  mensibus.  tj. 

Expl.  Tab.  CCLXXXVII.  i.  Calyx,  a  facie  interiore.  2.  Flos.  3.  Corollae  sinistrorsae  et  4.  corollae 
dextrorsae  sectio  horizontalis.  5.  Flos,  expansis  arte  petalis.  6.  Flos  apertus.  7.  Petala  duo.  8-  Calyx  cum 
stamine  columnari  juvenili.  Omnia  m.  nat.  9.  Calyx  cum  stamine  adultiore  aperto ,  ut  pistillum  appareat 

parum  auctus.  10.  Stamen  columnare  apertum,  ut  stigmata  consplciantnr,  pariter  auctum.  11.  Pistillum,  in 
annulo,  resecto  stamine.  12.  Staminis  laciniae  duae,  anthei iferae ,  altera  antheris  clausis,  altera  apertis.  13. 
Pollen.  14.  Ovarium  horizontaliter  sectum.  15.  Sectio  ovarii  horizontalis  et  verticalis.  16.  Ovula  duo.  17. 
Lineamenta  positionis  partium  floralium,  additis  bractea  et  bracteolis  atque  numero  foliorum  calycis.  18.  Ala¬ 
bastra  duo  intra  bracteolas.  19.  Bracteolae  cum  bractea.  Omnia  varia  magnitudine  aucta. 


CXXXIII.  CLUSIA  L.  Kunth. 

Character  reformatus,  exclusis  Quapoya  Aubl.  et  Ilavetia  Kth. 

POLYANDRIA  Monogynia  (POLYGAMIA)  Linn.  Syst.  Sex.  Familia  GUT- 
TIFERAE  Juss. 

CHARACTER  D IF  F  E  RE  N  TI  A  L  I S. 

Calyx  hexaphyllus,  foliolis  decussatis  imbricatis,  extimis  minoribus  saepe  vagi- 
nato  -  coalitis ,  subcoloratus,  persistens.  Petala  quatuor  ad  novem,  patentia,  aesti- 
vatione  convolutiva.  Stamina  numerosissima,  multiserialia ,  basi  connata  in  discum 
aut  in  tubum  angulosum,  faciebus  petalis  oppositis.  Antherae  lineares,  adnatae, 
birimosae.  Pistillum  liberum,  saepe  intra  stamina  dense  compacta  delitescens.  Sty¬ 
lus  brevis.  Stigma  peltatum ,  radiatum  aut  simpliciter  convexum.  Capsula  loculis 
quinque  ad  quindecim,  septis  tenuibus  productis  inde  a  placentae  columnaris  angulis 
intervalvaribus.  Semina  numerosa,  arillo  colorato  involuta. 

Habitus:  Arbores  guttiferae,  parasiticae,  interdum  trunco  longe  lateque  prore¬ 
pente  alias  arbores  quasi  tubo  vivo  includentes.  Folia  decussata,  petiolata,  crassa, 
lucida,  avenia,  uninervia.  Inflorescentia  cymosa.  Pedunculi  et  pedicelli  bibracteolati. 
Flores  ampli,  speciosi,  albi,  rosei,  purpurei,  purpureo- fusci,  aus  flavi,  inodori,  saepe 
e  toro  et  inter  stamina  succum  resinosum  magna  copia  plorantes ;  plerumque  nu¬ 
tantes.  Capsulae  albidae ,  nitore  bulbi  Cepae. 

Statio  et  habitatio  :  Per  omnem  Americam  tropicam ,  in  sylvis  calidis ,  locis 
praesertim  haud  ita  multum  super  Oceanum  elevatis. 

1.  CLUSIA  INSIGNIS,  f  Tab.  CCLXXXVIII. 

C.  foliis  lato  -  obovatis  rotundatis  basi  breviter  cuneatis ;  floribus  subquadripol- 
licaribus  terminalibus  binis  rariusve,  ternis  5  petalis  novem  inaequaliter  obovato  -  oblon¬ 
gis  intus  atro -sanguineis,  extus  albis;  stigmate  convexo  dense  squamuloso. 

Arbor  viginti  pedes  et  quod  excedit  alta,  in  aliis  truncis,  quos  tandem  enecat,  parasitica. 
Truncus  semipedalis  et  pedalis  crassitiei ,  obductus  cortice  cinereo  -  fusco  ,  superne  divisus  in  ramos 

plures  ,  patentes.  Ramuli  teretes,  aut  nonnihil  compressi,  uti  omnis  planta  glabri.  Folta  quatuor 
ad  septem  poli,  longa,  in  i*etiolis  circiter  pollicaribus,  basi  incrassatis  inferne,  convexis  superne 
convexulis  ,  obovata  aut  obovato  -  rotundata ,  basi  parum  attenuato  -  cuneata.  Flores  amplissimi, 
in  pedu-nculis  terminalibus  aut  simplicibus  unifloris  ,  aut  divisis  bifloris,  tunc  deflexo -arcuatis. 
Bracteae  duae  oppositae  ovatae ,  ad  singulas  divisiones,  acutae,  concavae.  Bracteolae,  sive  folia  pe- 
dicellaria,  infra  florem  lato -ovatae,  concavae,  carinatae.  Calycis  foliola  duo  extima  minora,  con¬ 
nata,  cum  quatuor  interioribus  per  paria  decussantia,  omnia  lato -elliptica,  margine  tenuiore  albido 
purpurea.  Petala  novem  ,  sesquipollicem  longa,  oblique  obovato  -  oblonga,  extus  alba,  intus  atro- 
sanguinea  nitida.  Filamenta  brevia,  compressa,  basi  alba  in  cupulam  ovarium  cingentem,  biline- 
arem  connata.  Antherae  plurimae,  densissime  compactae,  subulatae,  purpureae,  omni  longitudine 
rima  duplici  hiantes,  polline  et  mucrone  albis.  Stylus  brevissimus.  Stigma  peltatum,  orbiculare, 
densissime  squamulis  purpureis  rubris  subulatis  adspersum ,  non  radiatum ,  saepe  resina  ceracea 
flava::)  tectum.  Ovarium  in  exemplis  nostris  haud  probe  evolutum.  Fructus  ignotus. 

Crescit  in  sylvis  aeternis  prope  Oppidum  da  Barra  do  Rio  Negro.  Incolis  Ap  ui  au¬ 
dit  ,  vocabulo ,  quod  ejusdem  originis  videtur  cum  Ouap  oy ,  nomine  a  Caraibis ,  Aubletio 
teste ,  generi  Quapoyae  indito ,  et  cum  Cupa y,  quo  Clusias  in  regione  Orinocensi  salutari 
cl.  de  Humboldt  tradidit.  Octobri  et  Novembri  floret.  %. 

Explic.  Tab.  CCLXXXVIII.  i.  Discus  staminum,  magn.  nat.  2.  Antherae  duae  nondum  apertae.  3. 
Anthera  aperta'.  Utraque  figura  aucta. 

Clusiae  species  ,  quas ,  praeter  jam  notas  C.  albam ,  flavam  et  roseam ,  in  Brasilia  legimus  , 
sunt  sequentes  : 

2.  Clusia  bicolor  -f- ,  foliis  oblongis  obtusis  basi  acutiusculis  *,  floribus  ultrapollicaribus  in  cy¬ 
mis  trifidis  paucifloris  ;  petalis  quatuor  obovatis  albis  basi  purpureis  *,  stigmate  sulcato. 

Crescit  in  sylvis  ad  ostium  fluvii  Xingu.  Floret  Augusto ,  Septembri,  tj* 

3.  Clusia  leprantha  -f- ,  foliis  longe  obovato  -  cuneatis  rotundatis ;  floribus  subbipollicaribus 
in  cymis  trifidis;  petalis  obovato  -  rotundatis  subemarginatis,  extus  purpurascentibus  basi  albis,  in¬ 
tus  verruculosis  atro-sanguineis  ;  stigmate  quinqueradiato. 

Crescit  in  sylvis  prope  Manae aru ,  secundum  fluvium  Japurd.  Floret  Decembri,  Januario.  %. 

ADNOTATIO.  Genera  nonnulla  vel  ab  auctoribus  cum  Clusia  confusa  vel  illi  affinia,  heic 
breviter  enucleare  ratum  videtur. 


*)  OBSERVATIO.  Flores  Clusiae  insignis  magnam  copiam  resinae  plorant  e  thalamo  et  staminum  congerie » 
e  duohus  floribus  unciam  legi  resinae.  Haec  exsiccata  obscure  fusca ,  nitida ,  rigida ,  trita  ochracei  coloris. 
Adusta  odorem  resinae  laccae  edit,  tubo  vitreo  inclusa  et  in  carbonem  redacta  alium  spargit  aromaticum,  fere 
florum  Benzoes  similem.  Aqua  nec  frigida  nec  calida  solvitur;  magna  ex  parte  in  Alcohole,  maxima  in  Aethere. 
Experimento  cl.  Anthon  probavit  constare  hanc  resinam;  partibus  6,oo  subresinae,  in  Aethere  et  Alcohole  calido 
solubilis,  hoc  refrigerante  decidentis;  3,oo  resinae,  tritu  flavae;  i,oo  substantiae  albuminosae. 

I.  HAVETIA  Kunth. 

Flores  dioeci,  bibracteolati.  Calyx  tetraphyllus ,  foliolis  decussatis  orbicularibus  ,  exterioribus 
minoribus  connatis,  interioribus  imbricatis.  Petala  quatuor ,  decussata,  crassa,  orbicularia,  aesti- 
vatione  convoluto- imbricata.  Masc.  Stamina  quatuor,  petalis  opposita;  filamenta  clavata,  basi  in 
columnulam  subcoalita ,  apice  constricta;  antheuae  erectae,  connecticulo  dorsali  lato,  immobiles, 
quadrilocellares  ,  locellis  inaequalibus.  Foem.  stamina  quatuor,  filamentis  dilatatis  circa  ovarium 
confluentibus  persistentibus ,  antheris  effoetis.  Ovarium  ovatum.  Stigmata  quatuor  peltato  -  sub- 
sessilia.  Capsula  qudrilocularis ,  quadrivalvis ,  polysperma.  Semina  arillata. 

Arbor,  ramis  ramulisque  oppositis.  Folia  decussata,  crassiuscula ,  avenia.  Flores  parvuli,  al¬ 
bidi  ,  in  paniculis  pyramidatis  terminalibus.  Species  ,  quam  in  convalli  fluvii  Amazonum  observa¬ 
vimus,  est  Havetia  laurifolia ,  Kunth. 

Analysin  floris  videas  in  Tab.  CCLXXXXVII.  III.  i.  Flos  masculus.  2.  Ejusdem  bracteolae  et  foliola 
calycis  exteriora.  3.  Petalum.  4*  Columnula  staminum,  addito  vertice.  5.  Stamen  seorsim.  6.  Apex  filamen¬ 
torum,  decerptis  antheris.  7.  Antherae  sectio  transversa.  8.  Pollen.  9.  Sectio  floris  transversa.  10.  Flos  foe- 
mineus  ,  absque  pistillo.  11.  Foliolum  calycis  interius.  12.  Petala  duo.  13.  Stamen  sterile.  14.  Corolla  arte 
explanata,  cum  genitalibus.  Omnia  varia  magn.  aucta.  i5.  Capsula  et  16.  Eadem  verticaliter  aperta,  rnagn. 
nat.  17.  Semina  nonnulla,  cum  arillo ,  aucta.  Sub  III.  a.  adjectus  est  ramulus  paniculae  cum  alabastris,  m.  n. 

II.  SCHWEIGGERA,  (non  Schweiggep.a  Spreng.  in  neuen  Entd.  II.  p.  i67.nec  St.  Hilaire, 
quae  Glossarrhen.  -f\ 

Flores  dioeci.  Bracteolae  decussatae  nonnullorum  parium,  connatae,  infra  florem.  Calyx 
pentaphyllus  ,  foliolis  ovatis ,  aestivatione  convolutiva.  Petala  quinque ,  oblonga  ,  breviter  ungui- 
culata,  patentia.  Masc.:  Stamina  in  discum  arcte  compacta.  Filamenta  crassa,  brevia,  connecli- 
culo  carnoso  postice  amplissimo  angulato,  antice  convexo.  Antherae  oblique  verticales,  adnatae , 
immobiles ,  bilobae ,  lobulis  singulis  bilocellosis  vertice  poro  duplici  lineari  hiantibus.  Foem'.  :  Sta¬ 
mina  quinque  abortiva ,  in  squamas  carnosas  oblongas  angulatas  mutata,  ovario  infra  stigma  arcte 
circumposita.  Ovarium  pentagonum,  quinqueloculare,  multiovulatum.  Ovula  arillo  vaginata.  Stig¬ 
ma  peltato  -  sessile ,  conicum,  quinquelobum.  Fructus:  Capsula  quinquelocularis  ,  polysperma. 
—  Habitus  Havetiae  vel  Qucipoycte.  Etymologia  :  Genus  dictum  in  memoriam  Augusti  Frid. 
Schweigger,  Erlangensis ,  (nat.  8.  Sept.  1784.)  cognati  et  amici  dilectissimi,  quondam  professoris 
Botanices  Ptegiomontani,  qui  in  Sicilia  flebili  morte  periit. 

Arbor  in  aliis  arboribus  parasitica ,  earumque  truncos  subinde  ita  obducens,  ut  tubum  cavum 
formet ,  e  cujus  apice  hi ,  tamquam  e  hibernaculo,  comam  suam  emittant.  Hoc  modo  vidi  Acro- 
comiae  sclerocarpae  truncum  mordaci  parasita  circumclusum  vastasque  frondes  inter  ejus  summos 
ramos  expandentem.  Cortex  laevigatus  ,  cinereo  -  testaceus.  Lignum  rubello -albidum  ,  medulla 
sat  ampla.  Rami  in  superiore  parte  exeuntes ,  plurimi ,  patentes,  ramosissimi.  Ramuli  subhorizon- 
taliter  patentes,  decussati,  teretiusculi,  foliorum  lapsu  cicatrisati.  Folia  decussata,  patentia,  petio¬ 
lis  brevibus  semiteretibus ,  obovato  -spathulata,  antice  rotundata,  crassa,  coriacea,  nitide  viridia, 
uti  omnis  stirps  glabra,  margine  albido  extenuato,  tres  et  quod  excedit  pollices  longa.  Paniculae 
breves  ,  trichotomae ,  in  apicibus  ramulorum.  Pedunculus  communis  tetragonus ,  partiales  com¬ 
presso -tetragoni  vel  subancipites.  Bracteolae  decussantes,  quatuor  parium  infra  singulum  florem: 

duorum  parium  infimorum  lato  -  triangulares  ,  carinatae  5  superiores  lato  -  ovatae  vel  transverse  ob¬ 
longae  et  basi  alte  confluentes.  Calycis  foliola  ovato  -  orbicularia,  concava,  membranacea,  margine 
tenuiora  ,  viridia,  sesquilineam  longa.  Petala  fere  quadrilinearia,  oblonga,  antice  rotundata,  ungue 
brevissimo  lineari,  patentia,  planiuscula,  alba,  striis  longitudinalibus  confluentibus  purpureis  picta. 
In  Masculis:  Stamina  decem,  biserialia  ,  brevia,  ita  compacta,  ut  discum  diametro  ultralinearem 
sistant;  quae  exterioris  seriei  nonnihil  minora.  Filamenta  alba,  crassa,  carnosa,  et  si  mavis  nil 
nisi  antherae  sessilis  connecticulum  sistentia,  quod  versus  centrum  summopere  tumet,  atque  facies 
praebet  in  staminibus  seriei  interioris  majores ,  quarum  contiguitate  stellae  figura  in  centro  floris 
efficitur.  Anthera  cuivis  filamento  singula  immersa,  immobilis,  convexa,  flava,  bipartita,  loculis 
bilocellosis ,  oblongis  ,  deorsum  divergentibus ,  superne  poro  gemino  lineari  hiantibus.  Pollen  glo¬ 
bosum.  In  foemineis  :  Stamina  abortiva,  mutata  in  glandulas  oblongas  sursum  nonnihil  crassiores, 
nunc  quinque ,  nunc  decem ,  quarum  alternae  subminores,  ovario  arcte  circumpositas  atque  stig¬ 
mate  prominente  ex  parte  tectas.  Ovarium  cylindricum  aut  pressione  pentagonum,  quinquelocu- 
lare ,  ovula  plura  ,  elliptica  ,  basi  arillo  involuta ,  in  placenta  centrali  affixa  gerens,  glabrum,  co¬ 
ronatum  stigmate  conico  amplo,  obiter  quinquefido  lobis  subtriangularibus,  pilis  subtilibus  adsperso 
et  rorido.  Fructus  est  capsula  Havetiae  capsulam  aemulans. 

Crescit  in  sylvis  ad  Muratucu ,  praedium  in  vicinia  urbis  Paraensis.  Floret  Majo. 

Explic.  Tab.  CCLXXXXV1I.  II.  Ramulus  floridus  et  II.  1.  Floris  alabastrum  cum  bracteolis.  2.  Floris 
sub  apertione  dorsum.  3.  Flos  masculus  apertus.  4.  Petalum.  5.  Ejusdem  floris  discus  stamineus  a  latere. 
6.  Idem  a  vertice.  7.  Ejusdem  sectio  horizontalis.  8.  Stamen  a  dorso,  9.  a  ventre,  10.  a  latere.  11.  Linea 
menta  floris  masculi.  12.  Floris  foeminei  foliolum  calycinum.  i3.  Ejusdem  floris  petalum.  14.  Calyx  cum 
staminibus  abortivis  et  pistillo,  addita  sectione  transversa.  i5.  Stamen  abortivum  ab  utraque  facie  visum.  16. 
Pistillum  in  calyce.  17.  Idem,  sectione  verticali  apertum.  18.  Ovula  duo.  Omnia  varia  magnitudine  aucta. 

III.  QUAPOYA  Aubl.  Clusiae  species  Willd. ,  Choisy ,  De  Cand. 

Flores  dioeci,  bibracteati.  Bracteolae  trium  vel  quatuor  parium,  decussatae,  connatae.  Calyx 
hexaphyllus;  foliolis  suborbicularibus,  membranaceis  convoluto- imbricatis.  Petala  quinque,  subco- 
riacea ,  suboblonga,  aestivatione  valvata.  Masc.  Stamina  numerosa  (ad  25),  filamentis  brevibus, 
basi  in  corpusculum  carnosum  pentagonum,  intus  concaviusculum  connatis;  antheris  lineari- oblon¬ 
gis  obtusis,  locellis  duobus  lateralibus  rima  longitudinali  hiantibus.  Foem.  (mihi  non  visi)  ex  Aubl. : 
Perigonium  maris.  Stamina  sterilia  quinque  oblonga.  Ovarium  ovatum,  quinqueloculare,  multi- 
ovulatum ,  stigmate  quinquelobo  peltato.  Capsula  ovata  aut  subglobosa,  stigmate  coronata,  quin- 
quevalvis,  quinquelocularis,  seminibus  pluribus  arillatis.  Habitus  Havetiae  et  Schweiggerae. 

Flos  masculus  Quapoyae  Fana-panari  Aubl.  depictus  est  in  Tab.  CCXCVI.  II.  1.  Alabastrum  cum 
quatuor  paribus  bracteolarum.  2.  Corolla  ex  alabastro.  3.  Corolla  ex  alabastro,  unico  petalo  decerpto,  ut  sta¬ 
mina  appareant.  4-  Flos  apertus.  5.  Staminum  phalanx.  6.  Stamen  separatum  ab  utraque  facie.  7.  Pollen. 
Omnia  varia  magnitudine  aucta. 

Quartum  genus  his  approximandum  est  Micr anthera  Choisy ,  in  Mem.  Soc.  d’hist.  nat. 
Paris.  1.  pag.  224. ,  pro  cujus  synonymo  habeo  Bertoloniam  Spreng.  in  ejus  neuen  Entd.  II. 
p.  110.  (nec  Bertoloniam  Piaddi,  De  Cand.,  Mart.) 


168 


CXXXIII.  PLATO  NI  A. 


CXXXIII.  PLATONIA.  t 

Moronobea  A  ubi.,  De  Cand.  ex  parte. 
POLYADELPHIA  Polyandria  Linn.  Syst.  Sex.  Familia-.  CANELLACEAE  f. 

CHARACTER  DIFFERE  NTI  ALIS. 

Calyx  inferus,  pentaphyllus.  Corolla  pentapetala,  hemisphaerico- campanulata, 
aestivatione  contorta.  Stamina  numerosa  ,  pluriseriata,  linearia,  bifida  aut  simplicia, 
connata  in  phalanges  quinque  infra  discum  quinquelobum  hypogynum  insertas  ,  an- 
theris  adnatis,  introrsis.  Ovarium  quinquelobum,  ovulis  superpositis.  Stylus  filifor¬ 
mis.  Stigma  quinqueradiatum.  Bacca  dense  carnosa,  subquinquelocularis.  Semina  soli¬ 
taria,  magna,  semioblonga.  Embryo  cylindricus,  curvus,  intra  albumen  carnosum. 

CHARACTER  NATURALIS. 

Calyx  inferus,  foliolis  quinque  suborbicularibus,  positione  quincunciaii  sibi  mar¬ 
gine  imbricatis,  subcoriaceis ,  margine  extenuatis,  duobus  exterioribus  minoribus, 
persistentibus.  Corolla  infera,  pentapetala;  petala  ovato- orbicularia,  concava,  co¬ 
riaceo  -  membranacea ,  in  alabastro  ovato  nunc  dextrorsum  nunc  sinistrorsum  con¬ 
voluta,  sub  anthesi  campanulato -conniventia.  Stamina  numerosa,  hypogyna,  multi- 
serialia,  interiorum  serierum  minora.  Filamenta  simplicia  vel  saepe  bipartita,  con¬ 
nata  in  phalanges  quinque  petalis  alternas,  ima  basi  complanata  simplices,  superne 
in  antheras  subsexaginta  abeuntes  curvato  -  erectas ,  lineares,  sub  anthesi  bilocella- 
res ,  omni  longitudine  adnatas  vel  quasi  connectivo  immersas,  introrsum  birimosas. 
Pollen  globosum ,  membrana  externa  quatuor  rimis  e  medio  latiori  et  orbiculari 
utrinque  attenuatis  pertusa.  Ovarium  in  toro  carnoso  quinquelobo ,  cujus  lobi  cum 
phalangibus  alternant,  sessile,  quinqueloculare.  Ovula  in  quovis  loculo  plura  super¬ 
posita,  micropyle  in  vicinia  hili  subbasilari.  Stylus  transiens,  filiformis.  Stigma 
quinqueradiatum.  Bacca  magna,  spisse  carnosa,  subglobosa,  quinquelocularis  aut 
abortu  tri-  quadrilocularis,  dissepimentis  carnosis.  Semen  in  quovis  loculo  subsolita- 
rium,  oblongum,  dorso  convexiusculum,  ventre  planum  aut  subbifaciale  ibidemque 
sutura  longitudinali  adnatum.  Testa  membranacea,  hinc  inde  fibris  longitudinalibus 
endocarpii  variegata.  Membrana  interna  tenuissima,  albumini  arcte  concreta.  Al¬ 
bumen  carnosum,  album,  in  cryptis  numerosissimis  flexuosis  oleum  tandem  acre 
fovens.  Embryo  albumine  dense  stipatus ,  coalitis  cotyledonibus  pseudomonocotyledo- 
neus,  teretiusculus ,  curvatus,  obliquus,  radicula  supera. 

Habitus:  Arbor  vasta,  cortice  crasso,  ramis  validis,  ramulis  suboppositis.  Folia 
petiolata,  dequssata ,  simplicia,  integerrima,  coriacea,  penninervia,  versus  summitates 
conferta.  Pedunculi  uniflori ,  basi  bracteolati.  Flores  magni.  Baccae  edules. 

Statio  et  habitatio:  Inter  gradus  latit.  bor.  quintum  et  latit.  austr.  sextum, 
in  vasto  nemorum  tractu,  Oceani  atlantici  ora  americana  concomitante,  locis  cali¬ 
dis  umbrosis ,  haud  multum  super  mare  elevatis. 

Etymologia:  Nominis  generici  a  Platone,  divino  Philosopho. 

1.  PLATONIA  INSIGNIS,  f  Tab.  CCLXXXIX.  et  Tab.  CCLXXXVIII.  Fig.  2. 

B cicur y ,  IMoronobea  esculenta ,  Manoel  Arruda  da  Camara ,  Discurso  sobre 
a  instituigao  de  Jardins  no  Brazil.  Bio  de  Janeiro.  1810.  pag.  32. 

Pacoury ,  Claude  Abbeville ,  Histoire  de  la  Mission  des  Capucins  de  Visle  de 
Maragnon.  Par.  1614.  p.  222.  —  Laetius ,  l\ov.  orbis  i63.  p.  61 3. 

Arbor  enormis.  Truncus  tres  vel  quatuor  pedes  diametro  aequans,  rectus,  erectus,  in  viginti 
vel  triginta  pedum  altitudine  divisus  in  ramos  validos,  comam  amplam  ovatam  exhibentes.  Cortex 
crassus,  cinereus,  rimosus,  crustosus.  Ramuli  oppositi,  ad  divisiones  paulo  tumidi,  obsoletissime 
tetragoni,  cortice  magis  unito  laevigato  cinereo.  Folia  opposita,  saepe  in  ramulis  gemina  termi¬ 
nalia,  petiolis  affixa  unguem  longis  inferne  acute  convexis  superne  canaliculatis;  oblonga,  acutius- 
cula ,  margine  parum  revoluta,  nervo  medio  subtus  acute  prominulo  venisque  transversalibus  pa¬ 
rallelis  albis,  caeterum  nitide  viridia,  subtus  pallidiora,  glabra.  Flores  solitarii  terminales,  nu¬ 
tantes,  spectabiles,  diametro  sesquipollicari.  Pedunculus  semipollicaris ,  curvus,  glaber,  basi  squa¬ 
mis  s.  bracteolis  triangularib us  obtusis  viridibus,  tandem  emarcidis  deciduis,  munitus.  Calyx  foliolis 
rotundatis,  duobus  exterioribus  minoribus,  adpressis.  Petala  ovato  -  orbicularia ,  concava,  in  Cam¬ 
panae  hemisphaericae  speciem  conniventia;  intus  alba,  extus  rosea.  Filamenta  nonnihil  exserta, 
in  phalanges  quinque  disposita  uti  ipsa  petala  omnino  hypogynas  atque  basi  alba  infra  discum  car¬ 
nosum  album  insertas  ,  sursum  compresso  -  planas,  singulas  sexaginta  circiter  antheras  lineares ,  ci- 
trinas  in  filamentis  bifidis  aut  simplicibus  continentes.  Pollen  in  cumulo  album.  Ovarium  ovatum, 
sulcis  obliquis  a  pressione  antherarum  in  alabastro  impressum.  Stylus  teres ,  ultra  sesquipollicaris, 
sursum  nonnihil  attenuatus  deflexusque  et  stigmate  radiis  quinque  subulatis  terminatus  ,  viridis  , 
glaber.  Bacca  subglobosa  aut  ovalis,  magnitudine  Pomi  aurantii,  epidermide  fusca  membranacea, 
carne  spissa  alba  et  tandem  lutescente,  saporis  grati  acidulo  -  dulcis  mucilaginosi.  Semina  oblonga 
vel  obovato -oblonga,  fere  pollicem  longa,  testa  fusca,  tenuiter  coriacea,  longitudinaliter  striata, 
striis  pallidioribus;  embryone  intra  albumen  spissum  carnosum  solidum  curvulo  nunc  cylindrico 
nunc  clavato. 

Crescit  in  sylvis  aboriginibus  in  Provinciis  Paraensi,  IMaragnaniensi  et  Ciarensi,  floret 
Augusto.  Lingua  tupinamb  a  v.  generali  arbor  Pacury-iiva,  fructus  Pacury  appella¬ 

tur.  Caro  fructus  acidulo  -  dulcis  cum  saccharo  condita  recte  inter  delicias  habetur ,  et  se¬ 
minum  nuclei  sapore  amygdalino  edules. 

Explic.  Tab.  CCLXXXIX.  Ramus  cum  ramulis  florigeris  et  foliigeris.  CCLXXXVIII.  II.  1.  Alaba¬ 
strum,  dextrorsum  convolutum.  2.  Calyx  a  dorso.  3.  Petalum  a  dorso.  4-  Lineamenta  corollae  dextrorsae. 
5.  Pistillum  et  phalanx  staminum  in  disco.  Omnia  magn.  n.  6.  Stamen  simplex  et  bipartitum.  7.  Antherae 
pars,  sectione  transversa.  8.  Ovulum.  9.  Ovarii  sectio,  cum  loculis  duobus  et  ovulis  superpositis.  O.  a.  10. 
Bacca,  sectione  horizontali  aperta.  11.  Semen  a  dorso.  12.  Semen  a  ventre.  i3.  Semen  dissectum  cum  em¬ 
bryone  crasso  brevi.  14.  Aliud  semen  cum  embryone  longiusculo.  Omnia  magnitudine  naturali.  i5.  16.  Pol¬ 
len  ab  utraijue  facie ,  valde  auctum. 

OBSERVATIO.  Platonia  cum  Canella  peculiarem  familiam  Caneixaceirum  constituere  vide¬ 
tur,  prae  aliis  albuminis  praesentia  a  Guttiferis  dignoscendam.  An  huc  Moronobea ,  seminis  ana- 
lysis  docebit. 

CXXXIV.  MOHLANA.  t: 

TETR  ANDRIA  Monogynia  Linn.  Syst.  Sex.  Familia  PHYTOLACCEAE  Rob. 

Brown, 

CHARACTER  DIF  FERE  N  TI  AL  IS. 

Perianthium  inferum,  inaequale,  bipartitum,  lacinia  superiore  breviore,  inferiore 
trifida.  Stamina  quatuor  hypogyna,  antheris  sagittatis.  Ovarium  uniovulatum,  stig¬ 
mate  subsessili  capitato.  Caryopsis  lenticularis  intra  perianthium  persistens  erectum. 
Embryo  periphericus,  albumini  circumjectus. 

CHARACTER  NATURALIS. 

Perianthium  hypogynum ,  liberum ,  sub  anthesi  corolloideum,  post  grossificatio- 
nem  calycinum ,  monophyllum,  inaequale,  bipartitum;  lacinia  postica  simplex  ova¬ 
ta,  antica  trifida,  lacinulis  s.  dentibus  ovatis  aut  ovato -lanceolatis ,  intermedia  lon¬ 
giore.  Alabastrum  obovatum ,  parte  lacinulae  anticae  reliquis  majoris  tam  super 
lateralium,  hinc  a  lacinia  postica  tectarum,  quam  super  hanc  ipsam  porrecta,  sta¬ 
minibus  erectis.  Stamina  quatuor,  hypogyna,  ex  ipso  toro ,  perianthio  alterna ,  sub 
aestivatione  erecta ,  aequalia.  Filamenta  filiformia.  Antherae  sagittatae ,  erectae , 
locellis  cylindraceis  ultra  medium  inter  se  liberis,  et  connecticulo  tenuiter  membra¬ 
naceo  excurrente  instructae.  Pollen  globosum.  Ovarium  simplex,  ovato -globosum, 
in  stylo  perbrevi  stigma  subcapitatum  rude  ferens.  Caryopsis  ,  aut,  si  mavis,  bacca 
caryopsoides ,  intra  perianthium  tunc  viride,  erecto  -  concavum ,  nervosum,  compres¬ 
sa,  lenticularis,  styli  rudimento  obsolete  coronata.  Semen  intra  fructus  exuvias  de- 
rasiles  compresso  -  lenticulare.  Testa  nigra,  puncticulata ,  crustacea,  intus  rhaphe 
per  summam  peripheriam  decurrente  albida  notata.  Membp.ana  interna  tenera , 
ochroleuca,  albumini  in  utroque  latere  arcte  adhaerens,  embryonem  laxe  obducens. 
Embryo  hippocrepicus ,  periphericus,  cylindricus,  albumen  farinaceum  albissimum 
granulosum  ambiens;  radicula  conica,  acuta,  aeque  ac  pars  cotyledonea  hilum  im¬ 
pressum  subquadrangulum  spectans;  cotyledones  tenues,  membranaceae,  ita  in  for¬ 
mam  cylindricam  compactae,  ut  earum  altera  (in  peripheria  exterior)  amplior  al¬ 
teram  (interiorem)  introrsum  convolutam  amplectatur. 

Habitus:  Plantae  herbaceae,  caulibus  ramosis,  angulatis.  Folia  sparsa,  petio- 
lata,  integra,  integerrima  aut  leviter  crenata,  venis  subparallelis  intra  marginem 

arcuato  -  combinatis.  Flores  in  pedunculis  basi  bracteatis,  apice  bibracteolatis,  race¬ 
mos  axillares  terminalesve  constituentes  ,  albi. 

Statio  et  habitatio:  In  sylvis  Americae  meridionalis  intratropicae ,  locis  humi- 
diusculis  umbrosis,  innotuerunt  nobis  species  duae:  altera  brasiliensis,  altera  peruviana. 

Etymologia:  Generi  nomen  imposuimus,  in  memoriam  Hugon.  Mohl ,  M.  D., 
amici  dilectissimi ,  phytotomi  strenuissimi ,  sagacissimi,  variis  scriptis  de  re  herbaria 
et  de  nobis  ipsis  bene  meriti,  quum  nostra  de  Palmis  et  de  Filicibus  opera  egregiis 
suis  observationibus  et  iconibus  augenda  adornandaque  in  se  suscepisset. 

i.  MOIILANA  NEMORALIS,  f  Tab.  CCXC. 

M.  foliis  ovatis  oblongisve  breviter  acuminatis  integerrimis  aut  denticulatis  gla¬ 
bris  ,  mucronulatis ;  perianthii  laciniis  ovatis :  (racemis  fructiferis  secundis). 

Radix  fibrosa,  annua.  Caulis  erectus,  pedalis  et  bipedalis,  superne  in  ramos  nonnullos  sub- 
oppositos  divisus,  angulatus  cristis  e  petiolorum  basi  longitudinaliter  decurrentibus,  glaber,  excep¬ 
tis  ramis  novellis,  in  quos  lineae  pilorum  tenuium  ex  utraque  basi  foliorum  decurrunt,  viridis,  an¬ 
gulis  dilutioribus  passimve  roseis.  Folia  sparsa,  ita  quidem,  ut  nunc  sextum  nunc  nonum  primo 
superponatur;  ovata  aut  oblonga  cum  brevi  acumine,  basi  acutiuscula  potius  quam  rotundata, 
adulta  poli,  duos  ad  tres  longa,  sesquipollicem  lata,  compage  molli,  margine  irregulariter  eroso-den- 
ticulato  sub  lente  quasi  callosa,  laete  viridia,  subtus  praesertim  nervo  medio  in  mucronulum  par¬ 
vulum  producto  et  venis  subparallelis  parum  arcuatis  intra  marginem  combinatis  pallidiora,  glabra, 
praeter  nervum  et  venas  in  facie  superiore  subtiliter  villosiusculos.  Petioli  semiunguiculares  et 
pollicares,  teretiusculi,  superne  leviter  canaliculati,  pilis  patentibus  ciliati.  Pedunculi  terminales  aut 
succrescentibus  ramis  laterales,  angulati,  tres  ad  sex  poli.  1.  Flores  ante  anthesin  erecti,  in  ra¬ 
cemum  densum  compacti  ,  pedunculis  tunc  tam  brevibus  ,  ut  bracteae  erectae  sesquilineares  ,  deci¬ 
duae  illos  fere  aequent ,  sub  anthesi  laxiusculi.  Bracteolae  duae  minimae ,  squamaeformes ,  in 
utroque  latere  basi  perianthii  adnatae.  Perianthium,  quod  sub  anthesi  ratione  coloris  albidi  et 
structurae  tenerae  corollam,  fructiferum  autem  calycem  diceres  ,  irregulare ,  concavum  ;  lacinia  po¬ 
stica  ovata  acutiuscula ,  antica  trifida ,  lacinulis  ovatis  ,  quarum  intermedia  major.  Stamina  peri- 
anthio  breviora.  Filamenta  filiformia.  Antherae,  complete  hinc  rimosae,  roseae.  Pollen  globo¬ 
sum,  album.  Ovarium  ovato -globosum  ,  plerumque  in  flore  nonnihil  obliquum,  stigmate  rudi,  e 
cellulis  minimis  conflato,  sursum  spectante.  Stylus  brevissimus.  Ovulum  in  funiculo  brevi  sat  crasso, 
radicula  plerumque  versus  inferius  floris  latus  posita.  Post  grossificationem  perianthia  grandescunt, 
virescunt,  nervis  tribus  primariis  per  quamlibet  partitionem  decurrentibus  crassescentibus,  et  in 
unum  latus  ita  flectuntur,  ut  racemus  fiat  subsecundus.  Caryopsis  exsucca,  vix  lineam  alta.  Testa 
atra ,  hilo  basilari  subquadrangulari.  Membrana  interior  flavescens ,  ab  embryone  facili  negotio 
separanda,  at  cum  albumine  arcte  connata.  Embryo  periphericus ,  hippocrepicus ,  cylindricus,  albus ; 
radicula  conica,  acuta,  basilaris;  cotyledones  fere  dimidium  embryonem  aequantes,  tenero  -  mem¬ 
branaceae:  exterior  interiorem  oblique  involvens,  interior  in  cylindrum  tenuem  involuta;  gemmula 
inconspicua. 

Habitat  in  sylvis  ad  fluvios  dos  Ilheos ,  Peruaguassu  et  das  Contas ,  in  Prov.  Bahiensi. 
Floret  et  fructificat  Decembri ,  Januario,  fi. 

Explic.  Tab.  CCXC.  I.  i.  Apex  pedunculi  communis  cum  tribus  alabastris.  2.  Flos,  perianthio  modo 
aperto.  3.  Flos,  arte  expansus.  4.  Lacinia  perianthii  postica  separata.  5.  Stamen,  anthera  clausa.  6.  Anthera 
aperta.  7.  Pollen.  8.  Genitalia.  9.  Pistillum,  cum  ovulo  semimaturo.  10.  11.  Perianthium  fructiferum.  12. 
Semen  a  latere.  i3.  Idem  a  basi.  14.  Semen,  verticaliter  dissectum.  15.  Nucleus  seminis,  persistente  parti- 
ticula  membranae  internae.  16.  Nucleus,  a  basi.  17.  Embryo.  18.  Embryo,  devoluta  altera  cotyledone,  alte¬ 
ram  involvente.  19.  Embryo,  ab  altera  facie,  qua  figura  demonstratur,  cotyledonem  interiorem  esse  convolu¬ 
tam.  20.  Margo  foliorum.  Omnia  varia  magnitudine  aucta. 

ADNOTATIO  I.  Altera  hujus  generis  species  est:  Mohlana  secunda,  -f-:  foliis  ovatis  oblongis- 
ve  breviter  acuminatis,  denticulato-ciliatis  ;  perianthii  laciniis  oblongis  lanceolalisve ;  (racemis  fructi¬ 
feris  secundis). 

Piivina  secunda ,  Ruiz  Pav.  Flor,  peruv.  I.  p.  65.  t.  102.  f  a. 

ADNOTATIO  IT.  Character  Rivinae  ita  exhibendus  videtur  :  Perianthium  subaequale  ,  quadri¬ 
partitum.  Stamina  4,  8,  hypogyna  ,  antheris  sagittatis.  Ovarium  uniovulatum.  Stylus  stigmate 
capitato.  Bacca  in  perianthio  reflexo,  succosa.  Semen  lenticulare.  Embryo  periphericus,  albumen 
ambiens. 

ADNOTATIO  III.  Cryptocarpi  et  Ancistrocarpi  genera  eadem  fere  gaudent  embryonis  struc¬ 
tura  ,  qualem  in  Mohlana  observamus,  attamen  cotyledones  magis  applanatae  sunt  neque  tam  late 
cotyledo  exterior  interiori  circumvolvitur.  Conferas  iconem  embryonis  Cryptocarpi  globosi  Kth. 
in  Tab.  CCXC.  fg.  II. ,  et  Ancistrocarpi  maypurensis  Kth.  ibidem  fg.  III. —  Petiveria  struc¬ 
tura  embryonis  abhorret  a  horum  generum,  sed  stigmatis  positio  in  Mohlana  subobliqua  analogiam 
praebet  stigmatis  lateralis ,  quale  in  illo  genere  habemus. 


CXXXV.  MYRRHINIUM  SCHOTT. 

TETR ANDRIA  Monogynia  Linn.  Syst.  Sex.  Familia:  MEMECYLEAE  D.  C. 

CHARACTER  D  I F  F  E  R  E  NT I A  L  I  S. 

Calyx  adnatus,  limbo  quadrifido  persistente.  Petala  quatuor.  Stamina  qua¬ 
tuor,  petalis  alterna,  longissima,  antheris  subbasifixis  bilocellaribus.  Stylus  filiformis, 
stigmate  subcapitato.  Ovarium  biloculare,  multiovulatum,  ovulis  in  placentarum 
duarum  centralium  margine  appensis.  Bacca  bilocularis,  oligosperma,  seminibus 
cochleatis  subosseis. 

CHARACTER  NATURALIS. 

Flores  bibracteolati.  Calyx  monophyllus;  tubus  oblongo -ovatus  adnatus;  lim¬ 
bus  erectus,  quadrifidus,  laciniis  ovatis  obtusiusculis.  Petala  quatuor,  oblonga,  ob¬ 
tusa  ,  summo  calycis  tubo  inserta ,  aestivatione  ad  margines  sibi  imbricata.  Stamina 


CXXXVI.  MYRRHINIUM. 


173 


quatuor,  petalis  alterna,  intra  calycis  lacinias  inserta  disco  tenui  glanduloso  ovarium 
tegenti,  in  alabastro  huc  illuc  flexa  et  stylum  pariter  contortum  amplectentia.  Fi¬ 
lamenta  longa,  filiformia.  Antherae  fere  basi  affixae,  lineari -oblongae,  obtusae, 
bilocellares ,  antice  rima  longitudinali  sublateraliter  hiantes.  Pollen  globoso- subtri- 
gonum.  Ovarium  adnatum,  biloculare,  dissepimento  tenui  membranaceo  (plerum¬ 
que  bracteolis  duabus  infra  florem  opposito).  Placentae  duae  carnosulae,  dissepi¬ 
mento  adnatae,  extrorsum  leviter  convexae,  in  margine  orbem  simplicem  ovulorum 
ovatorum  suprapositorum  foventes.  Stylus  filiformis,  sursum  attenuatus,  stigmate 
simplici.  Bacca  infera,  calycis  laciniis  coronata,  carnosula,  bilocularis  (specie  inter¬ 
dum,  ob  placentas  versus  parietes  endocarpii  pressione  projectas,  quasi  quadrilocula- 
ris) ,  ovulis  pluribus  abortientibus  oligosperma.  Semina  simplici  gyro  cochleata , 
testa  cornea,  nitida,  crassa,  dura.  Embryo  cylindricus,  arcuatus,  cotyledonibus 
parum  distinctis  ;  exalbuminosus. 

Habitus:  Arbuscula.  Folia  decussata,  petiolata,  integra,  integerrima,  firma, 
nitida.  Cymae  laterales,  brachiatae,  pauciflorae,  floribus  mediis  sessilibus,  laterali¬ 
bus  breviter  pedunculatis ,  bibracteolatis.  Baccae  edules. 

Statio  et  habitatio  unicae  speciei  hucusque  notae  in  sylvis  primaevis  Bra- 
siliae  intratropicae. 


1.  MYRRHINIUM  ATROPURPUREUM.  TAB.  CCXCI. 

Myrrhinium  atropurpureum ,  Schott  in  Spreng.  Syst.  h^eg.  IV.  Appencl. 
pctg.  4°4*  4o5. 

Arbuscula  nitida.  Ramuli  teretes,  epidermide  cinereo  -  albida ,  iri  summis  ramulis  viridis  et 
pilis  erectis  hirsutula.  Folia  opposita,  in  petiolis  subbilinearibus,  teretiusculis,  superiore  facie  planis, 
elliptica  aut  oblonga,  obtusa,  basi  subrotundata,  integerrima,  margine  nonnihil  revoluta,  coriacea, 
nitida,  juniora  subtus  canescentia,  adulta  supra  saturate  viridia,  subtus  ferruginea,  glabra,  praeter  ner¬ 
vum  inferne  prominulum,  qui  superne  in  junioribus  pubet,  cryptis  oleiferis  punctata ;  sesquipoll.  et  bi- 
pollicaria,  ad  summum  poli.  lata.  Flores  in  cymulis  brachiatis  lateralibus  immediate  e  ramulis,  vel  ter¬ 
minalibus  in  ramulis  lateralibus.  Bracteae  nonnullae  gemmaceae  ad  basin  pedunculi  brevis,  inter¬ 
dum  fere  in  ipsa  basi  bipartiti,  teretiusculi.  Pedicelli  pariter  teretiusculi.  Bracteolae  oppositae, 
ovatae,  concavae,  ad  divisiones.  Flos  centralis  sessilis  reliquis  praecocior.  Calyx  glaber,  totus  in¬ 
structus  cryptis  parvis  globosis,  oleum  aromaticum  continentibus;  tubus  oblongus,  adnatus;  limbus 
erectus,  quadrifidus,  laciniis  ovatis  obtusiusculis  parum  concavis,  margine  sub  lente  subtilissime  denticu¬ 
lato.  Petala  fusco -violacea ,  elliptica,  uninervia ,  sub  anthesi  erecto -patentia,  concava,  pariter  ac  calyx 
glandulis  semidiaphanis  adspersa,  margine  tenuissime  ciliata.  Stamina  colore  corollae.  Filamenta  petala 
quinquies  superantia,  ultra  pollicem  longa,  filiformia,  lapsu  aeque  ac  petala  disco  cicatricem  insculpen¬ 
tia.  Antherae  fere  basi  affixae,  breviter  et  lineari- oblongae,  obtusae.  Ovarium  in  quavis  placenta  car- 

44 


174 


CXXXVII.  RUYSCHIA. 


nosiuscula  ovula  sex  ad  decem  ,  ovata  angulatave,  funiculis  brevibus  appensa,  gerens.  Stylus  su- 
bulatus  ,  stigmate  obsolete  capitato.  Bacca  atro  -  violacea  ,  Pisi  majoris  magnitudine,  ovata,  calyce 
persistente  coronata,  ovulis  pluribus  abortientibus  semina  solum  nonnulla  coclileata,  circiter  lineam 
longa,  maturans.  Horum  testa  ossea,  flavescens,  nitida,  crassa.  Embryo  tenuis,  cylindricus,  cur¬ 
vatus  ,  albus.  , 

Crescit  in  sylvis  supra  montium  tractum  Serra  do  Mar  dictum  in  Prov.  Sebastianopo - 
litana.  Floret  Novembri,  fi. 

Expl.  Tab.  CCXCI.  i.  Pars  ramuli,  cum  erumpente  pedunculo  hinc  in  inflorescendam  producto.  2.  Pe¬ 
dunculus  bipartitus.  3.  Alabastrum,  basi  cinctum  bracteolis,  arte  apertum,  adjecto  hinc  petalo  expanso.  4.  6. 
Stamina  ex  alabastro.  5.  Calyx  cum  pistillo.  7.  Pollen.  8.  Yertex  floris,  cum  cicatricibus  staminum,  petalo¬ 
rum  et  styli.  9.  Ovarii  juvenilis  sectio  transversa,  lo.  Sectio  ejusdem  verticalis,  ut  placentatio  appareat.  11.  Ovu¬ 
la,  in  placenta  ex  ovario  provectiore.  12.  13.  14*  i5.  16.  Ovula,  diversa  evolutionis  aetate.  17.  18.  19.  20. 
Fructus  diversa  aetate  hinc  apertus  vel  dissectus.  21.  22.  Variae  seminum  formae.  23.  Semen  transverse  dis¬ 
sectum.  Omnia  varia  magnitudine  aucta. 


CXXXVII.  RUYSCHIA  Jacq. 

SouPiOubea  Aubl.  Character  emendatus. 

PENT ANDRIA  Monogynia  Linn.  Syst.  Sex.  Familia:  MARCGRAVIACEAE  Juss. 

CHARACTER  DI  FFE  RENTIALIS. 

Bractea  florigera  pedunculi  apici  nec  basi  adnata,  colorata,  simplex  aut  po¬ 
stice  partito -bicruris,  antice  in  calcar  cavum  desinens.  Calyx  bibracteolalus,  penta- 
phyllus,  imbricatus.  Petala  quinque,  connata  et  stamina,  his  alterna,  tandem  re¬ 
flexa.  Stigma  sessile,  quadrr-  sexradiatum.  Capsula  carnoso -coriacea,  quadri -sexval- 
vis,  valvulis  medio  incomplete  septiferis.  R.eceptaculum  centrale.  Semina  plura,  cur¬ 
vata,  nidulantia  in  receptaculi  massa  carnosa,  lobata,  lobis  tot  quot  loculis. 

CHARACTER  NATURALIS. 

Flores,  praeter  terminalem,  ex  ala  bracteae  (quae  Anthocorynium  Meyero, 
flor.  Essequ.  p.  120.,  dicitur)  tam  colore  formaque  quam  situ  insolito  conspicuae. 
Est  enim  coccinea,  firmula,  Coralio  rubro  adspectu  aemula,  nunc  simplex  (in  R.  clu- 
siaefolia ,  Swi)  nunc  postice  (basi  folii)  secta  in  lacinias  (crura)  duas  aequales  oblon¬ 
gas  aut  lanceolatas,  superne  concaviusculas  subtus  convexas,  antice  (apice)  producta  in 
calcar  teres  clavatum,  intus  cavum,  erecto-patens  5  in  pedunculum,  quem  ex  ala  emiserat, 


CXXXVII.  RUYSCHIA. 


175 


adscendens  ejus  apici,  nec  basi,  adnascitur,  et  ipsum  angulo  interno,  quo  laciniae  diver- 
gunt,  amplectitur.  Calyx  bibracteolatus ,  bracteolis  lateraliter  positis  atque  colore, 
situ  formaque  foliola  calycis  extima  exhibentibus;  inferus  ,  pentaphyllus ,  persistens, 
coloratus:  foliolis  subcoriaceis  ovato -orbicularibus  integerrimis,  quincunciatim  positis 
sibique  ex  parte  imbricatis,  duobus  scilicet  extimis  antico  et  postico,  duobus  me¬ 
diis  lateralibus,  unico  intimo  in  floris  parte  nunc  dextra  nunc  sinistra.  Corolla 
gamopetala,  petalis  quinque  carnosiusculis  ovatis  vel  oblongis  obtusiusculis ,  ima 
basi  cohaerentibus;  in  alabastro,  petalis  quincunciatim  imbricatis,  ovato  -  globosa , 
aperta  tubulosa  et  mox,  petalis  reflexis ,  rotata  ;  decidua.  Stamina  quinque,  petalis, 
quorum  unguibus  unitis  basi  adnascuntur,  alterna,  quam  corolla  breviora,  cum  illa 
post  anthesin  reflexa  et  decidua.  Filamenta  complanata,  sursum  attenuata.  Anthe- 
rae  basifixae,  erectae,  ovatae,  bilocellares :  locellis  antice  medio  bivalvibus,  postice 
ope  connecticuli  carnosiusculi  lati  junctis.  Pollen  ellipticum,  rimis  longitudinalibus 
tribus;  in  aqua  globosum.  Ovarium  superum,  sessile,  ovatum,  sursum  pentagonum, 
quinque-  sex-  aut  quadriloculare.  Ovula  plura,  decem  ad  viginti,  in  quovis  loculo, 
placentatione  immediata  inserta  receptaculo  centrali  stipitato,  hilo  lateraliter  versus 
basin  notata,  uti  videtur  campylotropa,  nucleo  ad  basin  diutius  nudo,  adscendentia, 
oblonga  vel  cylindrica.  Stylus  nullus.  Stigma  sessile,  radiis  quinque  vel  raro  sex  qua- 
tuorve,  oblongis,  medio  sulcatis.  Capsula  supera,  calyce  persistente  basi  fulta,  globosa 
aut  turbinata,  sicco -carnosa,  coriacea,  quinque  (raro  sex-?)  vel  quadrilocularis ; 
quinque-  (raro  sex-?)  vel  quadrivalvis.  Valvulae  a  basi  sursum  solvendae,  conca¬ 
vae,  medio  septiferae,  septis  incompletis  intra  lobos  receptaculi  immissis.  Semina 
in  quovis  loculo  matura  tria  ad  sex,  supra  receptaculi  centralis  stipitem  nidulantia 
in  massa  carnosa ,  coccinea,  lobata,  cylindrica,  paullo  curvata ,  sursum  nonnihil  an¬ 
gustiora,  hilo  exhibente  cicatriculam  parvam  bilabiosam.  Testa  e  cellulis  angulatis 
composita,  areolata,  rugulosa,  nitida,  duriuscula.  Membrana  interna  tenuissima,  al¬ 
ba,  semihyalina.  Albumen  nullum.  Embryo  testae  conformis;  radicula  elongata,  coty¬ 
ledonibus  brevissimis  incumbentibus. 

Habitus  :  Arbores  vel  frutices.  Rami  longe  lateque  sarmentosi  et  radices  aereas 
passim  emittentes,  teretes;  ramuli  saepe  epidermide  fusca  lamelloso -solubili.  Folia 
breviter  petiolata,  coriacea,  nitida,  alterna  saepe  inaequilatera.  Racemi  spectabiles, 
terminales.  Bractea  corallino- coccinea,  decidua.  Bracteolae,  calyces  et  corollae  flavi, 
aurantii  vel  coccinei. 

Statio  et  Habitatio:  Genus  uti  videtur  subinde  parasiticum,  in  humidis  calidis 
arenosis ,  ad  fluviorum  ripas  atque  in  Oceani  vicinia,  per  Americam  tropicam ,  ab 
Aequatore  versus  Septentrionem  aeque  ac  versus  Austrum,  latitudine  graduum  20. 
et  quod  excedit,  sparsum  provenit. 

1.  RUYSCHIA  AMAZONICA.  f.  Tab.  CCXCII. 

R.  foliis  cuneato -obovatis  acutis  mucronulatis;  bracteae  tripartitae  cruribus  li¬ 
neari -lanceolatis  acutis  vel  acuminatis,  basi  nonnihil  protractis,  calcare  crura  sub- 
aequante  basi  gracili;  floribus  bractea  discoloribus  (citrinis). 

Frutex  longe  lateque  sarmentosus.  Rami  uti  omnis  planta  glaberrimi ,  teretes ,  tecti  epider¬ 
mide  cinereo  -  fuscescente  nitida  laevigata ,  erecto  -  patuli ,  aut  interdum  in  aquam  dependentes  ibi- 
que  in  truncis  subputridis  radicantes,  immo  subinde  extra  aquam  in  aliis  vegetabilibus  quasi  para¬ 
sitici.  Ramuli  patentes,  teretiusculi ,  epidermide  cinerascente ,  tandem  transversim  rimosa  atque  in 
frustulis  exaridis  de  cortice  fusca  delabente.  Folia  alterna  ,  phyllotaxi  2/5  (ad  mentem  Alex. 
Braunii) ,  inde  tamen  fere  distiche  erecto  -  patula  ,  petiolis  brevibus  subteretibus  superne  canalicu¬ 
lato -planis  instructa,  obovato -cuneata  ,  inaequilatera ,  coriacea,  crassa,  margine  attenuato  subdia- 
phano  albido,  supra  obscure  viridia  subtus  pallidiora,  nervo  medio  ibidem  prominente,  cacterum 
avenia.  Racemus  terminalis,  octo  ad  duodecim  flores  ferens,  subsecundos ,  laxe  dispositos  in  pe¬ 
dunculis  teretibus  viridibus  subcurvatis  ,  unguem  ad  pollicem  longis.  Riiachis  parum  angulata,  epi¬ 
dermide  fuscidulo  -  virescente  atque  in  laminulas  fuscas  transverse  excoriante ;  quasi  aphylla,  quum 
rarissime  folium  florale,  reliquis  foliis  simile,  attamen  minus,  infra  pedunculorum  basin  adstet,  et  reliquae 
bracteae  florigerae,  a  communi  foliorum  forma  abhorrentes  non  basi  sed  apici  pedunculorum  affi¬ 
xae  sint.  Bracteae  substantia  duriuscula,  coccineae,  colore  et  nitore  omnino  Coralii  coccinei,  cru¬ 
ribus  linearibus  acutis  acuminatisve,  superne  concavis  inferne  leviter  convexis,  octo  ad  decem  li¬ 
neas  longis,  angulo  obtuso  divergentibus  basique  deorsum  nonnihil  protractis ;  calcare  illorum  fere 
longitudine,  clavato  apice  rotundato  et  virescente  ,  intus  cavo.  Bracteolae  calyci  admotae,  vires¬ 
centi -flavae,  orbiculari  -  subovatae ,  concavae,  margine  extenuato  integerrimo,  calycem  a  latere 
amplectentes.  Calycis  foliola  ovato  -  orbicularia  concava,  bracteolis  structura  coloreque  similia, 
attamen  nonnihil  majora.  Petala  citrina,  ovato  -  rotundata ;  basi  nonnihil  connata,  post  anthesin 
revoluto  -  patula ,  duas  lineas  cum  dimidia  longa.  Stamina  petalis  duplo  breviora  eorumque  flexu¬ 
ram  tandem  sequentia.  Filamenta  inferne  dilatata,  sursum  subtriangularia ,  pallide  flava.  Anthe- 
rae  flavae,  ovatae,  dimidia  linea  longiores.  Ovarium  virenti  -  flavum,  ovatum,  vertice  obsolete 
pentagonum.  Stigma  convexum,  pentagonum  ,  virens.  Ovula  in  quovis  loculo  decem  et  plura, 
in  tribus  quatuorve  seriebus  ope  funiculorum  brevium  oblique  erecta,  dense  cellulosa,  basi  nucleum 
diutius  nudum  emergentem  monstrantia.  Fructum  maturum  non  vidi.  Ovarium  post  grossifica- 
tionem  obovatum,  sursum  obsolete  pentagonum,  stigmatibus  persistentibus  coronatum. 

Jn  ripa  fluvii  Amazonum  et  in  insulis  Archipelagi  Paraensis.  Floret  mense  Augusto.  £. 

Explic.  Tab.  CCXCII.  i.  Flos  cum  bractea  a  latere  et  2.  Flos,  cum  bractea  minore,  m.  n.  3.  Pistillum 
in  calyce.  4.  Pars  corollae  cum  staminibus  tribus.  5.  Stamen  a  dorso  et  a  facie.  6.  Pollen.  7.  Stamina  duo 
intra  petala  tria.  Omnia  varia  magn.  aucta.  8.  Pedunculus  cum  calyce  pistilloque  post  grossificationem  m.  n. 
9.  Pistillum  seorsim.  10.  Ejusdem  aperti  pars.  11.  Pieceptaculum  centrale  cum  ovulis.  12.  13.  Ovula.  O.  m. 
a.  i4-  Pedunculus  cum  calyce  et  pistillo  aduldore.  15.  Ejusdem  pistilli  sectio  transversa.  16.  Pistillum  paulo 
aduldus.  O.  m.  n.  17.  Vertex  alabastri,  ut  aestivatio  appareat.  18.  Bractea,  cujus  calcar  arte  apertum,  ad¬ 
ditis  lineamentis  totius  floris,  cui  adstant  bracteolae  (a.  b.). 

2.  RUYSCHIA  SPIXIANA.  f  Tab.  CCXCIII. 

Pi.  foliis  lato-obovatis  acutiusculis  tandem  emarginatis ;  bracteae  tripartitae  cru¬ 
ribus  lanceolatis  acutiusculis  basi  aequalibus,  calcare  cruribus  subbreviore;  floribus 
bractea  discoloribus  (aurantiis). 

Diu  haesitavimus,  anne  hanc  pro  praecedentis  varietate  haberemus,  nec  ne;  tandem  pro  dis¬ 
tincta  exhibere  satius  duximus,  ratione  habita  foliorum,  quae  ampliora,  florum,  qui  majores  di- 
versoque  modo  colorati ,  denique  bractearum  ,  quae  breviores ,  obtusiores ,  crurium  basi  minus 
oblique  producta  instructae.  Diximus  in  memoriam  amicissimi  nostri  in  itinere  socii. 

Crescit  in  ripa  Jluvii  Amazonum ,  in  interioribus  Provinciae  Paraensis.  Florebat  mense 
Septembri.  $. 

Explic.  Tab.  CCXCIII.  i.  Flos  apertus  cum  bractea  et  2.  Bractea  seorsim  m.  n.  3.  Calyx  cum  bracteo¬ 
lis  et  cicatricula  ab  insertione  bracteae.  4.  Pars  corollae,  cum  tribus  staminibus.  5.  Pistillum.  0.  m.  a. 
6.  Alius  flos  robustior,  cum  bractea,  addita  alia  bractea,  cujus  calcar  bipartitum  est,  m.  n.  —  Ad  latus  depin¬ 
gitur  folium  majus ,  ex  alio  specimine. 


3.  RUYSCHIA  CORALLINA.  f  Tab.  CCXCIV. 

R.  foliis  obovato  -  oblongis  breviter  acuminatis,  basi  cuneatis;  bracteae  triparti¬ 
tae  cruribus  spathulatis  apice  oblique  rotundatis  concavis,  calcar  subaequantibus ; 
floribus  bractea  concoloribus  (coccineis). 

Arbuscula  s.  frutex  more  reliquarum  hujus  generis  specierum  erectus  ramosque  spargens , 
interdum  radices  aereas  sat  longas  filiformes  e  nodis  protrudens.  Piamuli  teretes ,  tecti  epider¬ 
mide  cinerascente  nitida.  Folia  sparsa,  phyllotaxi  %  ,  patentia,  oblonga  vel  obovato- oblonga  , 
versus  basin  cuneatim  attenuata,  apice  in  acumen  breve  acutumque  protracta,  inaequilatera,  tres 
ad  quatuor  pollices  longa,  sesquipollicem  ad  duos  lata,  instructa  petiolis  semiunguicularibus  ,  su¬ 
perne  canaliculatis,  qui  in  nervos  medios  latiusculos  infra  convexo  -  prominulos  excurrunt,  cras- 
siuscula ,  venis  parallelis  intra  marginem  combinatis  parum  conspicuis  firmata ,  saturate  viridia , 
nitida,  inferne  pallidiora,  margine  extenuato  albida,  uti  omnis  stirps  glaberrima.  Racemi  quatuor 
ad  octo  pollices  longi.  Rhachis  teretiuscula,  epidermide  fuscidula,  in  laminulas  minimas  dissiliente. 
Flores  dispositione  eadem,  ac  folia,  in  pedunculis  subpollicaribus  teretiusculis  viridibus,  rectis  aut 
curvis;  suffulti,  praeter  extimum,  bractea  pulchre  coccinea,  octo  ad  decem  lineas  longa,  cujus 
crura  angusto  -  oblonga  apice  obtusa  rotundataque,  basin  versus  attenuata,  superne  concava  inferne 
convexa  sunt;  calcar  cruribus  subaequale  aut  nonnihil  brevius,  obtuse  clavatum,  omni  longitudine 
cavum.  Calyx  aurantiaco  -  coccineus  ,  stipatus  ab  utroque  latere  bracteolis  duabus  ipsius  foliola 
dissimulantibus ,  attamen  paullo  minoribus,  erectis,  suborbicularibus,  concavis,  sub  lente  subtilissime 
ciliolatis.  Foliola  calycis  pariter  suborbicularia  erecta  concava,  circumscriptione  omnia  aequalia; 
duo  extima  nonnihil  majora,  ultra  lineam  alta,  his  magnitudine  proximum  tertium,  duo  intima 
omnium  minima.  Corolla  quam  in  R.  amazonica  paullo  minor,  tota  pulcherrime  coccinea,  uti 
bractea.  Petala  ovato  -  oblonga ,  duas  cum  dimidia  lineas  alta,  inferne  coalita,  post  anthesin  re* 

flexo -patentia.  Stamina  corolla  breviora,  flava.  Filamenta  complanata,  fere  membranacea.  An- 
therae  ovatae,  connecticulo  postico  amplo  plano,  locellis  anticis,  non  ad  apicem  usque  productis, 
medio  bivalvibus.  Pollen  albidum.  Ovarium  viride,  ovatum,  superne  pentagonum ,  stigmate  ra¬ 
diante,  radiis  angusto  -  ovatis  adpressis.  Ovula  in  iis,  quos  examinavi,  floribus  quatuor  loculos 
occupantia,  cylindrica,  ovata  aut  oblonga,  supra  basin  placentae  centrali  affixa.  Capsula  turbi¬ 
nato- obovata ,  obscure  viridis,  stigmatibus  persistentibus  umbilicata,  a  basi  sursum  dehiscens,  in 
omnibus,  quas  examinavi,  quadrilocularis  et  quadrivalvis,  valvulis  corticosis,  medullosis,  intus  albis, 
extuS  obiter  Carinatis.  PiECeptaculum  centrale  stipite  tereti  albo,  superne  ferens  massam  carnosam 
coccineam  (vix  arillos  compactos?)  in  quatuor  lobos  subglobosos  sectam,  quorum  singulis  semina  im¬ 
mersa  sunt  tria,  quatuor  vel  quinque,  reliquis  abortientibus.  Semina  fere  duos  lineas  longa,  subcylin- 
drica,  nonnihil  curvata,  inferne  parum  crassiora,  superne  facie  interiore  media  in  cristulam  vix 
conspicuam  acutata,  hilo  in  facie  interiore  subbasilari  longitudinali  quasi  bilabioso  atque  caruncula 
minima  notato.  Testa  fusca,  areolata,  cellulis  regulariter  hexagonis,  latioribus  quam  longis,  medio 
umbonato  -  incrassatis  obscurioribusque.  Embryo  cylindricus,  sursum  nonnihil  attenuatus,  apice  ob¬ 
solete  dicotyledoneus,  membrana  interna  tenuissima  obductus. 

Crescit  in  ripa  fluvii  Japura. ,  Prov.  Rio  Negro.  Floret  primis  anni  mensibus.  t>- 

Explic.  Tab.  CCXCIV.  i.  Bractea  ab  utroque  latere,  cum  flore,  rn.  n.  2.  Vertex  alabastri.  3.  Flos  ex¬ 
pansus,  a  vertice.  4.  Stamen  a  facie.  5.  Idem  a  dorso.  6.  Pollen  siccum  et  aqua  affusa.  7.  Pistillum  in  ca¬ 
lyce  bracteolifero.  8-  Ovula  nonnulla  in  placentae  parte.  9.  Alia,  adultiora.  Omnia  varia  magn.  a.  10.  Cap¬ 
sula,  valvulis  a  basi  secedentibus.  11*  Valvula  a  facie  interiore.  12.  Calyx  cum  receptaculo  et  seminibus,  m. 
n.  i3.  14.  Semina.  i5.  Embryo  in  membrana  interna.  16.  Testae  particula.  Omnia  var.  magn.  aucta. 

ADNOTATIO.  Pieliquae  species,  quas  observavimus,  sunt: 

4.  Ruyschia  baiiiensis  ,  -f-  foliis  inaequilateris  oblongis,  apice  rotundatis  breviter  mucronulatis 
breviterque  petiolatis ;  bracteae  tripartitae  cruribus  lato  -  lanceolatis  apice  inaequali  breviter  acutato, 
calcar  superantibus;  floribus  bractea  discoloribus  (luteis). 

Arbuscula,  parasitica,  ni  fallor,  in  Conocarpo  erecto ,  statura  robustiore  floribusque  majo¬ 
ribus  a  praecedentibus  primo  adspectu  diversa.  Folia  tres  ad  quatuor  pollices  longa,  sesquipolli- 
cem  et  quod  excedit  lata  ,  instructa  petiolis  brevibus  (duas  lineas  longis)  ,  inferne  semiteretibus, 
superne  lato- canaliculatis ,  evidentius  quam  in  descriptis  speciebus  inaequilatera,  oblonga,  subinde 
elliptica,  aut  marginibus  parallelis  fere  lineari- oblonga,  antice  rotundata,  instructa  mucronulo  per¬ 
brevi  producto  e  nervo  medio  inferne  prominente,  basi  nunc  rotundata  nunc  in  petiolos  brevissime 
angustata,  crassa,  fere  enervia,  margine  extenuato  albido.  Racemi  quam  in  praecedentibus  spe¬ 
ciebus  majores,  pedunculis  ultrapollicaribus  sursum  curvatis.  Bracteae  obscure  coccineae,  lineas  duo¬ 
decim  ad  sedecim  longae,  robustiores  quam  in  reliquis;  cruribus  ad  summum  fere  pollicaribus, 
lato -lanceolatis,  basin  versus  angustioribus,  antice  inaequalibus  cum  apice  brevissimo.  Flores 
quam  in  praecedentibus  speciebus  majores,  petalis  nimirum  quatuor  lineas  et  ultra  longis.  Brac¬ 
teolae  et  calyces  flavi.  Corollae  luteae.  Antherae  lato  -  ovatae  ,  flavae.  Ovarium  subglobosum , 
juxta  verticem  striatum.  Stigma  quinquelobum. 

Habitat  in  arena  mobili  ad  littus  Oceani  in  Ilha  do  Chiqueiro  inque  reliquis  insulis  sinus 
Camamucnsis ,  in  Provincia  Bahiensi.  Floret  Januario,  tj. 

5.  Rutschia  surubea,  foliis  obovatis  apice  rotundatis  mucronatis,  bracteae  tripartitae  cruribus 
lanceolato  -  spathulatis  apice  inaequaliter  rotundatis,  calcar  superantibus;  floribus  bractea  discolori- 
bus  (luteis). 

Ruyschia  Souroubea,  Siv.  Flor.  Ind.occ.  I.  p.  5o4.  Rbm.  Schult.  Syst.  Veg.  V.  V.  p.33i. 

Souroubea  gujanensis ,  Aiibl.  Guj.  I.  p.  244.  tab.  97. 

Crescit  in  maritimis  prope  Para. 

CXXXVIII.  NORANTEA  Aubl. 

Ascium  Schreb.>  Vahl. 

POLYANDRIA  Monogynia  Linn.  Syst.  Sex.  Familia.  MARGGRAYIAGEAE  Juss. 

CHARACTER  D I F  F  E  RE  N  TI AL  IS. 

Bractea  florigera  a  pedunculi  basi  dimota  et  supra  eam  huic  adnata,  colorata, 
mutata  in  ascidium.  Calyx  bibracteolatus ,  pentaphyllus,  imbricatus.  Petala  quinque 
concava,  quincunciaii -imbricata,  decidua.  Stamina  e  toro,  petalis  subadnata,  bi- 
serialia  (20 —  35),  antheris  erectis.  Ovarium  incomplete  tri-  quinqueloculare,  sep¬ 
tis  inter  receptaculi  carnosuli  lobos  immissis.  Ovula  plura,  adscendentia.  Stigma 
sessile.  Fructus  tri-  quinquelocularis,  polyspermus,  forsan  capsula  ejusdem  struc¬ 
turae  ac  Ruyschiae. 

Habitus:  Frutices  aut  arbusculae,  interdum  parasiticae.  Folia  simplicia,  sparsa, 
crassiuscula ,  nitida,  avenia,  integerrima.  Flores  in  racemis  terminalibus  saepe 
strictis  et  longissimis.  Bractea  asciformis,  coccinea,  rosea,  purpurea,  atro-purpurea 
aut  viridi  -  rubens ,  oblique  patens  aut  rarius  pendula.  Corolla  viridi  -  rubens ,  viola¬ 
cea  vel  atro-purpurea. 


1.  NORANTEA  JAPURENSIS.  f  Tab.  CCXCV. 

N.  foliis  obovatis  oblongisve  obtusiusculis,  basi  cuneata  in  petiolum  semuncialem 
decurrentibus;  racemis  elongatis  densis  subsecundis;  bracteis  roseis,  verruculoso- 
scabris,  obovatis  obtusis,  subtus  basi  foramine  oblongo,  quam  pedunculi  triplo  lon¬ 
gioribus  ;  antheris  linearibus  mucronulatis. 

Frutex  parasiticus  more  Clusiae ,  in  triginta  pedum  altitudinem  adscendens.  Rami  et  ramuli 
teretiusculi ,  patuli,  ad  innovationes  nonnihil  intumidi,  cortice  cinereo  -  fusco  longitudinaliter  rimu- 
loso.  Folia  sparsa ,  phyllotaxi  2/s  ,  quatuor  ad  sex  poli,  longa  ,  duos  ad  tres  lata ,  basi  cuneata 
et  in  petiolos  semunciales  teretiusculos  superne  plano  -  canaliculatos  decurrentia ,  illosque  margi- 

nantia,  crassa,  nervo  albido  latiusculo  subtus  prominente,  saturate  et  nitide  viridia,  subtus  palli¬ 
diora;  in  inferiore  parte  ramulorum  decidua,  et  phyllulas  orbiculares  relinquentia.  Racemus  ter> 
minalis,  saepe  bi-  vel  tripedalis,  densus,  spectabilis,  subsecundus.  Pedunculi  duas  ad  tres 
lin.  longi,  teretiusculi ,  erecto  -  patentes,  supra  medium  instructi  folio  suo  mutato  in  ascjdium 
membranaceum ,  roseum,  verruculis  ubique  hispidulum ,  fere  pollicem  longum,  subhorizontaliter  pa¬ 
tens,  obovatum ,  obtusum,  cavum,  intus  laevigatum  et  laticem  aquosum  pellucidum  excernens, 
petiolo  bi-  trilineari  superne  convexo  subtus  planiusculo  et  marginato  donatum  atque  foramine  ob¬ 
liquo  oblongo  apertum.  Bp.acteolae  duae  oppositae,  ovato- triangulares  ,  acutae,  ad  basin  calycis, 
cum  ascidio  decussantes  et  versus  latus,  quod  ascidio  opponitur  (posticum)  sibi  nonnihil  approxi- 
matae  ,  membranaceae,  margine  tenuiores,  calycis  foliola  simulantes.  Haec  ovato  -  orbicularia  ,  uti 
bracteolae  viridi -rosea.  Petala  lineam  alta,  suborbicularia,  viridi -rubentia.  Stamina  biserialia,  tri¬ 
ginta,  erecta.  Filamenta  complanata,  nonnihil  connata,  alba,  brevissima.  Antherae  his  triplo 
longiores,  lineares,  connecticulo  in  mucronem  promisso,  flavae.  Pollen  globosum,  trisulcum,  al¬ 
bidum.  Ovarium  ovatum,  sursum  cuneatum,  nonnihil  striatum  et  stigmate  indistincte  quinquesulco 
plano  terminatum,  loculis  quinque  incompletis,  dense  ovulis  repletis  adscendentibus.  Fructus  ignotus. 

Crescit  in  arboribus  nemorum  primaevorum  parasitica ,  prope  flumen  Japurd ,  in  ditione 
Indorum  Juri .  Floret  Januario,  fi. 

Explic.  Tab.  CCXCC.  i.  Floris  alabastrum,  corolla  e  calyce  exemta ,  qua  quidem  figura  demonstra¬ 
tur,  bracteolas  (a.)  esse  dispositas  hinc  inter  calycis  .foliola  tertium  et  quintum,  inde  inter  secundum  et 
quartum.  2.  Calyx  apertus,  cum  bracteolis,  a  vertice.  3.  Corollae  juvenilis,  arte  apertae,  pars  cum  genitalibus. 
4.  Pistillum.  5.  Ovarii  sectio  transversa.  6.  Stamina  a  facie,  7.  a  dorso.  8  a  latere.  9.  Pollen.  10.  Flos  cum 
bractea  a  latere.  11.  Bractea  a  facie  inferiore.  Omnia  varia  inagn.  aucta. 


2.  NORANTEA  PARAENSIS.  f  Tab.  CCLXXXXVI. 

N.  foliis  obovatis  basi  cuneata  in  petiolum  trilinearem  attenuatis;  racemis  elon¬ 
gatis  subsecundis,  bracteis  coccineis  obovato- clavatis  acutiusculis  subtus  basi  in  den¬ 
tem  contractis,  foramine  lineari -oblongo,  quam  pedunculi  triplo  longioribus;  anthe- 
ris  linearibus  mucronulatis. 

Arbuscula  saepe  valde  elata,  habitu  omnino  praecedentis  atque  JV.  gujanensis ,  Aubl.  Folia 
ejusdem  omnino  structurae  et  coloris,  evidentius  obovata,  brevius  petiolata,  caeterum  illius  similia. 
Racemus  terminalis,  sesquipedalis.  Flores  laxius  dispositi ,  aeque  ac  bracteae  ascidiformes  paullo 
minores.  Pedunculi  circiter  bilineares  aut  parum  longiores,  medio  instructi  bractea  coccinea  lae- 
vigata  ,  obovato  -  clavata ,  basi  subtus  foramine  obliquo  aperta  et  in  dentem  nonnihil  protracta,  pe¬ 
tiolis  angustis  inferne  convexis  superne  planiusculis  et  canaliculatis  quinque  lineas  longis  et  ipsa 
ascidia  aequantibus.  Bracteolae  duae  lato  -  ovatae  et  foliola  calycis  quincunciatim  imbricata,  viri¬ 
dia,  margine  rubella.  Petala  erecto  -  patula,  suborbicularia,  violacea.  Antherae  vigintiquinque, 
flavidae,  lineares,  mucronatae,  in  filamentis  planis  albis  subspathulatis.  Pollen  globosum,  rimulis 
tribus,  albidum.  Ovarium  ovatum,  incomplete  quinqueloculare,  placenta  centrali  quinqueloba, 
sursum  conicum,  stigmate  plano  leviter  decemradiato.  Ovula  plurima  adscendentia,  oblonga,  testa 
crassa,  ad  basin  diutius  aperta  et  nucleum  semidiaphanum  porrectum  monstrante.  Fructus  ignotus. 

Explic.  Tab.  CCXCFI.  i.  Flos  cum  bractea,  m.  n.  2.  Idem  auctus.  3.  Flos  apertus.  4.  Stamen  a 
facie.  5.  Stamen  a  dorso.  6.  Stamen  a  latere.  7.  Stamina  duo  seriei  exterioris  et  interioris.  8.  Pollen,  g. 
Pistillum.  10.  Stigma.  11.  Sectio  transversa  ovarii.  12.  Placentae  in  ovario  dissecto,  a  latere,  derasis  in  una 
plurimis  ovulis,  et  addito  vertice  pistilli,  i 3.  Ovula  duo,  quorum  nucleus  adhucdum  ex  parte  nudus.  14.  Aliud 
ovulum  in  funiculo,  magis  auctum.  Omnia  varia  magnitudine  aucta. 

Praeter  descriptas  species  observavimus  in  Brasilia  sequentes: 

3.  Norantea  gujanensis,  foliis  obovato- oblongis,  basi  cuneata  in  petiolum  brevissimum  attenua¬ 
tis,  racemis  elongatis  subsecundis,  bracteis  coccineis  laevibus  coriaceis  obovato -cylindricis  obtusis 
pedunculos  superantibus ;  antheris  linearibus  mucronulatis. 

Norantea  gujanensis ,  A  ubi.  FI.  Gujan.  I.  p.  554.  t.  220.  De  Cand.  Prodr.  I.  p.  566. 

Ascium  violaceum. ,  Fahl.  Eclog.  p.  41.  fVilld.  Spec.  pl.  II.  p.  1172. 

A  scium  Aubletii ,  Spreng.  Syst.  Veg.  II.  599. 

o 

Crescit  in  sylvis  primaevis  Prov.  Paraensis.  Floret  Januario.  t>- 

Explic.  Icon,  in  Tab.  CCLXXXXVII.  I.  1.  Flos  apertus  cum  bractea  a  latere.  I.  2.  Alabastrum  cum 
bractea,  cujus  foramen  apertum  conspicitur,  m.  n. 

4.  Norantea  adamantium  ,  foliis  lato -obovatis  aut  oblongis  subsessilibus  glaucis;  racemis  laxis, 
bracteis  viridi  -  rubentibus  laevibus  cylindricis  obtusis  pendulis  ,  subtus  basi  foramine  orbiculari  ob¬ 
liquo,  quam  pedunculi  triplo  brevioribus;  antheris  lineari -lanceolatis  acutis. 

Norantea  adamantium ,  Cambess.  in  St.  Hilaire  FI.  Bras.  merid.  /.  p.  3x2.  t.  62. 

Habitat  in  districtu  adamantino  Prov.  Minarum.  Floret  Majo.  tj. 

Explic.  Icon,  in  Tab.  CCLXXXXVII.  I.  3.  Pedunculus  cum  bractea  et  calyce  pistillifero,  m.  n. 

ADNOTATIO.  Ascidium  auctorum  in  Marcgravia  et  Norantea  obvium  atque  anthocorynium 
Meyeri  in  Ruyschia  obtinens  nil  esse,  nisi  bracteas  florigeras  anamorphosi  peculiari  affectas,  atque 
in  locum  insolitum  remotas,  comparatione  inter  ipsas  has  plantas  et  alias  affines  evincitur.  Caeterum 
heic  addere  juvat,  in  Marcgravia  nos  observasse  capsulam  corticosam  siccam,  in  valvulas  subquinas 
bifidas  irregulariter  a  basi  dehiscentem,  decemlocularem,  loculis  placentas  carnosas  continentibus, 
quibus  semina  minima  oblonga,  testa  reticulata,  ubique  insident. 


CXXXIX.  LANGSDORFFIA.  t 

MONOECIA  Monadelphia  Linn.  Syst.  Sex.  Familia  :  BALANOPHOREAE  Rich. 

CHARACTER  DIFFE  RENTIALIS. 

Flores  monoeci,  in  capitulis  terminalibus  distincti  sexus.  Masc.  in  alveolis 
coalitione  palearum  clavatarum  formatis  solitarii,  pedunculati.  Calyx  triphyllus. 
Stamina  tria ,  filamentis  brevissimis ,  connatis,  antheris  connatis,  extrorsis.  Foem.  : 
Calyx  cylindricus,  vertice  truncato  celluloso  -  denticulato.  Ovarium  totum  a.dnatum» 

Stylus  simplex,  stigmate  capitato,  celluloso  -  denticulato.  Fructus  ignotus;  an  ache- 
nium  carnosum. 

Habitus  :  Herba  carnosa,  aphylla,  rhizomate  subhorizontali,  caulibus  inde  erum¬ 
pentibus  squamosis,  capitulis  squamoso -involucratis. 

Statio  et  Habitatio:  Planta  maxima  ex  parte  intra  humum  pinguem  latens, 
ideoque  quasi  aphotista,  ope  fibrillarum  rararum  fruticum  radicibus  sese  applicans , 
neque  tamen  eas  intrans  et  pro  parasita  vix  habenda,  cognita  sui  generis  hucusque 
unica,  provenit  in  nemoribus  primaevis  Provinciae  Sebastianopolitanae. 

1.  LANGSDORFFIA  HYPOGAEA,  f  Tab.  CCIC.  et  Tab.  CCIIC.  Fig.  i. 

Langsdorjfia  hypogaea ,  Mart.  in  IV.  C.  von  Bschwege ,  Journal  von  Bra- 
silien.  II.  IVeimar ,  1818.  p.  179.  secju.  cum  icone  chalcograph.  ad  iconem  aucto¬ 
ris  pessime  repetita. 

Langsdorffra  jancir ensis ,  L.  Cl.  Richard ,  Mem.  sur  les  Balanophorees ,  in 
Mem.  du  Mus.  1822.  p.  L\\2.  sequ.  t.  19.  p.  4 32.  Spreng.  Syst.  Veg.  III.  p.  891. 

Rhizoma  carnosiusculum ,  irregulariter  cylindricum,  fere  horizontaliter  in  terra  porrectum,  sex 
ad  decem  pollices  longum,  crassitie  circiter  digiti  pollicis,  vario  modo  puculatum  vel  tuberculosum, 
colore  cinerascente ,  densissime  velutinum  filis  tenuissimis,  sub  lente  simplicibus  septatis  subulatis 
pellucidis;  uti  videtur  non  parasiticum,  attamen  radiculis  fibrillosis  parcis  passim  aliorum  vegetabi¬ 
lium  radices  prehendens;  hinc  inde  divisum  in  ramos  tres,  quatuor,  quinque  consimiles,  sursum 
tendentes,  unum  ad  duos  poli,  longos,  quorum  initia  referunt  tubercula  irregularia  vertice  crenata 
lobulatave.  Hi  rami,  dum  e  humo  prorumpunt,  apice,  quasi  volvae  fungorum  ad  instar,  in  dentes 
nonnullos  lato- triangulares  erecto -adpressos  aperto,  caules  excludunt  solitarios  capitulo  florum 
masculorum  aut  foemineorum  terminatos,  unum  ad  quatuor  pollices  longos,  teretes,  unguem  dia¬ 
metro  aequantes,  carnosulos,  pallide  citrinos ,  glabros,  omni  ambitu  obsessos  squamis  arrectis  per 
spiras  arcte  ambeiintibus.  Sunt  hae  squamae  coriaceo  -  membranaceae,  persistentes,  citrinae,  extus 
paullo  convexae  intus  planae,  infimae  ovato  -triangulares ,  tres  ad  quatuor  lin.  longae;  sursum 
fiunt  longiores  et  longius  acuminatae ,  ita  ut  pollicem  et  quod  excedit  longitudine  aequent ;  eae  , 
quae  summas  series  constituunt,  capitulum  tamquam  involucrum  circumdant. 

CAriTULUM  florum  masculorum  pollicem  vel  sesquipollicem  altum,  conicum,  vertice  rotundatum, 
ubique  densissime  florigerum  ,  a  basi  sursum  efflorescens.  Receptaculum  conicum  citrinum  ,  intus 
carnoso  -  albidum ,  dense  obsessum  paleis  carnosis,  clavatis,  summitate  tri-  aut  tetragonis,  versus 
apicem  fuscidulis,  duas  ad  duas  cum  dimidia  lin.  longis,  seriatis  atque  quaternatim  ita  connatis,  ut 
opus  favosum  sistant,  e  cujus  foveolis  flores  solitarii  porriguntur,  innixi  pedunculis  cylindricis  ci- 
trinis  glabris,  primum  erectis,  dein  patulis  vel  nutantibus,  quam  paleae  duplo  longioribus.  Calyx 
profunde  tripartitus,  aut  rectius  triphyllus.  Foliola  circiter  lineam  longa,  elliptica,  unum  posti- 

cum,  duo  antica  (quam  quidem  positionem  signo  A  exhibendam  proposuimus  ,  membranacea , 
crassiuscula,  margine  plano  sibi  in  aestivatione  valvatim  applicita  ,  apice  cucullato  nonnihil  incras¬ 
sata,  concava,  medio  crista  longitudinali  paullo  elevata  percursa,  valde  concava,  post  anthesin  ho- 
rizontaliter  patentia,  persistentia,  extus  fuscescenti  -  flavida  ,  intus  alba.  Stamina  tria,  calycis  folio¬ 
lis  opposita,  iisque  dimidio  breviora.  Filamenta  in  columnulam  brevissimam  connata,  intra  anthe- 
ras  producta  in  connecticulum  planum  ,  carnosiusculum ,  viride  ,  non  excurrens.  Antherae  albae , 
oblongae,  basi  truncatae,  apice  rotundatae,  intus  planae,  ibique  sibi  omni  margine  adnatae,  extus 
leviter  convexae  et  medio,  secundum  connecticuli  mere  postici  (ideoque  antice  non  conspicui)  de¬ 
cursum,  impressae  sulculo  longitudinali,  qui  cristulae  in  calyce  respondet,  divisae  in  quatuor  lo¬ 
cellos  aequales.  Antherae  ita  aperiuntur ,  ut  valvula  media  ,  secundum  connecticuli  decursum  ad- 
nata,  inde  a  vertice,  qua  rotundato  est  ambitu,  usque  ad  basin  utrinque  omni  longitudine  dehiscat, 
indeque  locelli  cujusvis  antherae  medii  patefiant,  locelli  autem  laterales  secundum  septorum  latera¬ 
lium  marginem  longitudinaliter  separentur.  Membrana ,  e  qua  antherae  structae  sunt ,  est  tener¬ 
rima  et  cellulis  vario  modo  angulatis  composita.  Pollen  in  cumulo  album,  globosum,  et  tribus 
videtur  insignitum  cicatriculis,  per  quas  membrana  interna  prodit;  in  exsiccatis  globulis  hae  mem¬ 
brana  interna  corrugata  rhaphen  tricrurem  efformare  videtur. 

Capitulum  florum  foemineorum  masculo  crassius,  subglobosum,  inferiore  parte  squamis  caulinis  in- 
volucratum,  spisse  carnosum,  coloris  pallide  citrini.  Receptaculum  solidum,  paleis  florigeris  desti¬ 
tutum,  excepta  basi,  quae  pluribus  seriebus  instruitur  spiralibus  verrucarum  carnosarum  dense  com¬ 
pactarum  atque  mutua  pressione  vario  modo  angulatarum  ,  vertice  planarum ,  sordide  flavescen¬ 
tium.  Sursum  omnis  superficies  densissime  obsita  est  floribus  numerosissimis,  arctissime  compactis, 
nudo  oculo  filiformibus.  Calyx  in  pedunculo  filiformi  aut  medio  nonnihil  incrassato  albo  cylindri¬ 
cus,  vertice  truncatus,  sordide  flavescens,  laevigatus,  e  cellulis  subcylindricis  factus,  quae,  quum 
vertice  denticulorum  specie  protuberent ,  quasi  limbum  calycis  sistunt.  Ovarium  cum  hoc  calyce 
intime  videtur  connatum;  ovulum  mihi  non  exhibuit.  Stylus  longitudine  circiter  ovarii,  teres,  gla¬ 
ber,  flavidus,  sursum  nonnihil  incrassatus  in  stigma  lineari -clavatum,  ob  cellularum,  quibus  com¬ 
ponitur,  irregularitatem  forma  variatum,  subinde  quasi  serratum.  Fructus  mihi  ignotus;  forsan 
achenium  ?  —  Quam  cl.  Richardius  prodidit  suspicionem,  flores  foemineos  ab  ipso  observatos  non 
rite  evolutos  indigitare  praeterea  alios  existere  ipsi  ignotos,  et  nobis  quidem  recurrit,  quum  omnes 
a  nobis  visi  imperfecti  aliquid  prae  se  ferrent,  atque  iterata  observatione  ovuli  in  ovario  ne  indicium 
quidem  exhibuissent. 

Crescit  in  humo  nemorum  primaevorum ,  locis  umbrosis  prope  Mandiocca ,  praedium ,  in 
radice  montis  Serra  de  Estrella  dicti ,  ubi  maxima  ex  parte  sub  humo  vegetanten  una  cum 
cl.  Geo  rgio  de  Langsdorf  f  legi  mense  Augusto  1817.  7|.. 

Explic.  Tab.  CCIIC.  I.  1.  Ramus  cum  capitulo  masculo  verticaliter  dissecto,  ut  florum  in  efflorescentia 
successio  appareat,  m.  nat.  2.  Particula  e  receptaculo  verticaliter  exsecta  cum  floribus  masculis  nonnullis,  intra 
alveolos  palearum,  m.  a.  3.  Flos  masculus  magis  auctus.  4*  Ejusdem  fundus,  cum  antheris  per  medium  ho- 
rizontaliter  dissectis,  adjecta  sectione  altera  ex  apice  antherarum  citra  connecticulum,  quo  loco  singula  anthera 
binos  locellos,  nec  quaternos  exhibet  (omnes  cujusvis  antherae  locellos  in  unum  locellum  terminalem  aperiri, 


*)  In  opusculo:  Amoenitates  Monacenses.  Francof. a.  M.  i83o. ,  in  observatione  ad Polianthen  maculatam Mart. 

quod  cl.  Richard  contendit,  nos  nunquam  detegere  valuimus ;  potius  septa  ad  apicem  pergere  pro  certo  habemus). 
5»  Anthera  a  facie ,  6.  a  dorso  ,  et  7.  a  latere.  8-  Pollen.  Omnia  varia  magnit.  aucta.  —  9.  Sectio  verticalis 

capituli  foeminei  m.  n.  10.  Flores  nonnulli  foeminei.  11.  Flos  foemineus  juvenilis  valde  auctus.  12.  Idem  ad- 
ultior.  1 3.  Squamae  nonnullae  carnosae  e  basi  capituli.  14.  Pili  nonnulli  e  rhizomatis  superficie.  i5., Squama 
e  medio  caule.  Omnia  magnit.  varia  aucta. 

CXL.  HELOSIS  Rich. 

MONOECIA  Monadelphia  Linn.  Syst.  Sex.  Familia:  BALANOPHOREAE  Rich. 

CHARACTER  D IF  F  E  RE  N  TI A  L  IS. 

Flores  in  capitulo  terminali ,  primum  spuAMis  peltatis  tecto ,  inter  fila  densis¬ 
sime  compacta  utriusque  sexus  sparsi.  Masc.  post  foemineos  erumpentes :  Calyx 
tripartitus.  Stamina  tria,  filamentis  longius  connatis,  antheris  cordatis  connatis  in- 
trorsis.  Foem.  :  Calyx  oblongus,  limbo  supero  libero  brevissimo  lacero.  Ovarium 
totum  adnatum.  Styli  duo  filiformes,  stigmatibus  capitatis.  Achenium  oblongum, 
inter  fila  persistentia. 

Habitus:  Herba  fungiformis,  aphylla,  rhizomate  subhorizontali,  caulibus  s.  sca¬ 
pis  inde  erumpentibus  nudis  vel  squamosis,  capitulis  ovoideis  solitariis. 

Statio  et  habitatio  :  Socialis  in  limo  fluviatili  et  in  humo  pingui ,  radicibus  ar¬ 
borum  (Myrtorum  e.  g.)  semiputridis  impraegnato ,  in  depressis  Gujanae  gallicae 
et  brasiliensis. 

I.  HELOSIS  GUJANENSIS.  Tab.  CCC.  et  Tab.  CCIIC.  Fig.  2. 

H.  scapo  nudo  pulverulento  -  scabriusculo ;  capitulo  ovoideo  ,  squamis  peltatis 
hexagonis. 

Helosis  gujanensis ,  L.  Cl .  Richard ,  Mem.  sur  les  Balanoph  ore  es ,  in  Mem . 
da  Museum.  1822.  p.  41 6«  sequ.  t.  20.  p.  4^2.  Spreng.  Syst.  f^eg.  III.  p.  7 65. 

Planta  aphylla.  Rhizoma  subhorizontale ,  carnosum,  rigidulum,  teretiusculum ,  crassitie  circi¬ 
ter  pennae  anserinae  vel  cygneae ,  unum  ad  nonnullos  pollices  longum ,  irregulariter  tortuosum , 
tuberculatum  annulatumve ,  simplex  aut  divisum.  Rami  consimiles  ;  ramuli  passim  protrusi  sub- 
ceranoidei ,  vario  modo  torti  et  arborum  vicinarum  radicibus  implexi  limumque  perrepentes.  Epi¬ 
dermis  hujus  rhizomatis  fibrillis  est  destituta,  sordide  cinerascenti- alba  vel  testacea,  apicibus  passim 
flavicantibus.  Caro  violacei  coloris.  Gemmae  passim  tument  in  ipso  rhizomate  eque  ejus  substan¬ 
tia  formatae  primum  tuberculiformes  ,  hemisphaericae,  globosae  ovataeve;  demum  irregulariter 
rumpunt  in  lacinias  tres,  quatuor  vel  quinque  triangulares  aut  ovatas,  et  scapum  emittunt.  Est 
hic  scapus,  vel,  si  mavis,  caulis  teretiusculus ,  duas  ad  tres  lineas  crassus,  rectus  aut  nonnihil 
flexuosus,  ad  summum  spithamam  altus,  carnosus,  extus  obscure  purpureus  vel  purpureo -fusces- 

ccns  et  ferrugineo  -  pulverulento  -  scabriusculus  ,  intus  succosulus  atque  violaceus,  apice  intumidus 
in  catitulum  primum  conicum,  dein  ovatum,  ubique  dense  florigerum,  prima  aetate  semen  Pisi 
magnitudine  aequans,  dein  nucem  Avellanae,  tandem  nucem  Juglandis.  Capitulum  constat:  centro 
s.  receptaculo  (phoranthio  Piich.)  carnoso,  omni  superficie  onusto  filis  tenuissimis  densissime  com¬ 
pactis,  quae  inter  flores  utp.iusque  sexus  promiscue  latent  sessiles  ,  postea  in  perbrevibus  peduncu¬ 
lis  emergentes.  Ante  anlhesin  omnis  superficies  tegitur  singulari  apparatu  squamarum  dense  seria- 
tarum,  quae  turgescentibus  floribus  delabuntur.  Hae  squamae  sunt  dorso,  quod  circiter  lineam  dia¬ 
metro  aequat,  convexae,  fulvae,  margine,  quo  sibi  arcte  apponuntur,  hexagonae,  facicbus  planae, 
peltatae,  basi  intus  in  processum  conicum  producta  qua  superficiei  capituli  affiguntur,  carnosae, 
intus  albidae ,  in  spiris  dense  circumpositae. 

His  squamis  delapsis,  capitulum  primum  apparet  molliter  carnosum  albidum,  et  ab  insertione 
processus  squamarum  basilaris  foveolis  insculptum  5  postea  magis  magisque  adauctum  variam  prae 
se  fert  physiognomiam ,  quatenus  flores  masculos  aut  foemineos  emersos  vegetos  defloratosve,  aut 
denique  fructescentiae  statum  exhibet.  Id  enim  singulare  in  hujus  plantae  anthesi  accidit ,  ut  om¬ 
nes  ejusdem  sexus  flores  in  uno  eodemque  capitulo  simultanea  anthesi  emergant,  illis  alterius  sexus 
nunc  praecocioribus  jam  defloratis  nunc  postea  evolvendis  ,  quo  fit ,  ut  singula  capitula  conspicias 
alia  stylis  porrectis  ubique  quasi  velutina,  alia  florum  masculorum  acie  ornata,  alia  post  grossifi- 
cationem  residua  stylorum  monstrantia,  alia  denique  fructifera  atque  stylis  orbata  ,  et  in  superficie 
inaequali  tubercula  levia  exhibentia.  Hic  vero  variae  antheseos  processus  ita  se  habet ,  ut  dejectis 
c  capituli'  superficie  squamis  tegentibus ,  ejus  flores  foeminei  primum  efflorescant  et  stylos  porri¬ 
gant;  neque  desunt  capitula,  in  quibus  conspicere  possis  squamas  plures  adhucdum  persistentes 
circumdari  stylis  secundum  illarum  margines  ubique  propullulantibus.  Qua  ratione,  jam  observante 
acutissimo  Richardio ,  fit  verosimile  ,  flores  cujusvis  capituli  foemineos  a  floribus  masculis  alterius, 
nec  ab  ejusdem  capituli,  quippe  qui  tardius  emergant,  foecundari.  In  qua  quidem  actione  forsan 
coleopterum  quoddam  ( Baridius  Heloseos ,  Perty ,  e  familia  Curculionidarum )  aut  ejus  larvae 
auxilium  praebent ,  quas  intra  .carnem  capituli  nidulantes  observavi. 

Omnis  capituli  superficies  stuppea  quasi  apparet  filis  s.  paleis  arctissime  compactis.  Sunt  sesquili- 
neam  longa,  linearia,  compressiuscula,  sursum  nonnihil  clavata,  e  duplici  serie  conflata  cellularum,  quae 
inferne  diaphanae  angustiores,  longiores  et  cylindricae,  sursum  magis  magisque  abbreviatae,  in 
tuberculum  terminantur  opacum  flavum,  subemarginatum,  quasi  esset  continuata  illarum  cellularum 
series,  attamen  solidarum,  subglobosarum.  Quae  quidem  ultimae  cellulae  interdum  in  siccis  capi¬ 
tulis  dc  filis  delabuntur ,  forma  ovali  vel  subglobosa  passimque  echinulata ,  atque  inter  flores  hae¬ 
rent.  Primo  stadio,  priusquam  capitulum  adoleverit,  delapsis  squamis  peltatis,  fila  tota  diaphana 
observantur. 

Capitulum  purpureo  -  fuscum  et  filorum  apicibus  aureum  sub  anthesi  florum  foemineorum 
dum  hi  stylos  porrigant,  ubique  subtili  quasi  pube  alba  adspersum  apparet.  Floris  foeminei  calyx 
subcylindricus,  brevissimo  pedunculo  erecto  pellucido  suffultus,  albidus,  Q3  lin.  longus,  totus  ad- 
natus,  praeter  limbum  subtilissimum  irregulariter  eroso  -  denticulatun  ,  denticulis  minimis  inaequa¬ 
libus  sublanceolatis  planiusculis  erectis  seu  rarius  reflexis.  Styli  duo,  filiformes ,  longitudine  circiter 
filorum,  erecti,  nonnihil  divergentes,  albi,  stigmatirus  cellulosis  capitatis.  Ovulum  in  ovario  cum  calyce 
arcte  connato  unicum,  subcylindricum ,  rectum,  ut  videtur  pendulum,  placentatione  immediata. 

Flores  masculi  per  totum  capitulum  simultanea  anthesi  erumpentes,  in  pedunculis  perbrevibus. 
Ante  anthesin  alabastra  praebent  ovata  vel  dum  pavdlo  adultiora  cylindrica,  laciniis  calycinis  valva- 
lim  sibi  approximatis,  una  postica,  duabus  anticis.  Calyx  floridus  circiter  tres  lineas  longus;  tu¬ 
bus  tereliusculus  vel  obsolete  trigonus  cum  pedunculo  confluens,  paullisper  e  filorum  congerie  ex¬ 
sertus,  albus;  limbus  tripartitus:  ejus  laciniae  ovatae,  acutiusculae,  margine  versus  apicem  plus 
minus  elevatae  ibique  nonnihil  concavae,  caeterum  planae,  basi,  qua  in  tubum  transeunt,  albae, 
sursum  purpurascenti- roseae  apiceque  flavescentes,  enerviae ,  e  cellulis  elongatis  linearibus  pachy- 
dermatibus  conflatae,  aestivatione  valvata,  sub  anthesi  horizontaliter  patentes,  postea  emarcidae  at¬ 
que  cum  reliquo  flore  masculo  tandem  deciduae.  Stamina  tria,  calyci  opposita,  in  alabastro  cylin¬ 
drico -conico  erecta,  monadelpha  et  synantherica.  Filamentum  columnare  e  superiore  parte  tubi 
calycini  enatum,  teres,  album,  sesquilineam  longum,  apice  filamentis  tribus  discretis,  singulis  mo- 
nantheris.  Antherae  erectae,  cordatae,  lin.  y3  longae,  flavae,  singulae  bilocellares ,  omnes  omni 
fere  latere  quasi  in  antheram  unicam  sexlocularem  connatae,  lobulis  baseos  longitudinaliter  bivalvi- 
bus;  dense  farctae  polline  globoso,  pellucido,  in  cumulo  albo. 

Flores  tam  masculi  quam  foeminei  plures  inter  filorum  congeriem  non  rite  evolvuntur,  ibi- 
demque  persistunt.  —  Peracta  vero  anthesi  atque  omnino  delapsis  squamis  pellatis  (quas  tamen 
interdum  diutius  persistere,  jam  monuimus),  capitulum  grossificatum  nonnihil  grandescit,  atque 
in  areolas  parum  convexas  tumet,  quarum  centrum  foveolatum  eidem  loco  respondet,  quo  squama 
peltata  affixa  erat.  Fructus  tunc  inter  fila  apparet  et  admixtos  flores  utriusque  sexus  non  evolu¬ 
tos.  Est  vero  achenium  oblongo  -  cylindricum,  vix  lineam  longum,  brevissime  pedicellatum,  durius¬ 
culum,  calycis  limbo  inaequali  coronatum  ,  secundum  longitudinem  irregulariter  sulcatum  ,  obscure 
fuscum,  compage  pericarpii  grumosa.  Nucleus  hoc  pericarpium  perfecte  explens,  ellipsoideus  aut 
hinc  nonnihil  angustior,  superficie  obiter  puculatus ,  mea  quidem  sententia  nihil  sistit  nisi  ipsum 
embryonem.  Constat  haec  pars  congerie  cellularum  irregularium,  plerumque  pentagonarum  aut 
hexagonarum,  spissarum,  oleo  pingui  et  materia  mucilaginosa  refertarum,  atque  palientissima  ob¬ 
servatione  infra  lentes  probe  augentes  perquisita,  (si  excipias  stratum  cellularum  superficiale,  in 
cuticulae  speciem  cohaerens)  particulas  exhibet  omnino  similares,  quam  ob  causam  non  pro  albu¬ 
mine  embryonem  continente,  sed  pro  ipso  embryone  habendam  censemus,  natura  totius  plantae 
aphyllae  minime  reluctante.  Interdum  visum  est,  embryonem  hunc  e  parte  basilari  fila  nonnulla 
subtilissima  ,  tamquam  radiculas  ,  protrudere. 

Crescit  haec  planta  singularis  locis  inundatis ,  in  limo  Jluviatili  vel  in  solo  argillaceo ,  di¬ 
versarum  arborum ,  praesertim  Myrtorum  et  Laurorum ,  radicibus  subputridis  impraegnato , 
in  ripa  insularum  Archipelagi  paraensis  et  in  depressis  terrae  continentis ,  epiam  Amazonum 
fluvius  alluit.  Cajennae  legit  L.  Cl.  Richard.  Florentem  et  fructiferam  observavimus  men¬ 
sibus  Augusto  et  Septembri ,  dum  ripae  fuctibus  minus  obtectae. 

Explic.  Tab.  CCC.  Helosis  gujanensis  variis  antheseos  et  grossificationis  epochis.  Capitulum  spectatori  ad 
sinistram  primum  exhibet  anthesin  florum  foemineorum,  secundum  florum  foemineorum  anthesin,  persistentibus 
peltis,  tertium  similem  statum,  peltis  omnino  delapsis;  quartum  est  fructiferum;  quintum,  junius,  superficiem 
monstrat  capituli,  dum  peltarum  pars  arte  derasa;  sextum  junius  peltigerum ;  septimum  anthesin  florum  mas¬ 
culorum  monstrat. 

Explic.  Tab.  CCIIC.  II.  i.  Squama  peltata  capituli  superficiem  ante  anthesin  obtegens.  2.  Sectio  verti¬ 
calis  capituli  florum  masculorum  sub  anthesi.  3.  Sectio  verticalis  ,  e  capitulo ,  quod  flores  focmineos  exserit , 

qua  quidem  figura  exhibentur  filorum  structura,  flos  focmineus  floridus  aut  jam  foccundatus ,  et  floris  masculi 
alabastrum.  l\.  Particula  glandulosa,  quales  interdum  de  filorum  apice  delabunlur.  5.  Flos  focmineus  valde 
juvenilis,  stylis  adhucdum  brevibus  sibique  applicitis.  6.  Alius  flos  foemineus ,  stylis  quidem  abbreviatis,  atta¬ 
men  divergentibus.  7.  Flos  foemineus  adultus.  8.  Ovarii  sectio  verticalis ,  ut  embryo  appareat.  9.  Fructus. 
10.  Fructus  verticaliter  dissectus.  11.  Nucleus  exemtus.  12.  Alius  nucleus,  cujus  extremitate  adhaeret  filum 
tenuissimum,  quod  dubium,  an  sit  radicula  ex  ipso  embryone  depromta ,  anne  potius  cellulae  e  pericarpii  pa¬ 
riete  interno  casu  quodam  remotae.  —  1 3.  Alabastrum  floris  masculi,  a  facie  superiore  visum.  14.  Idem,  decerpto 
foliolo  calycino.  15.  Flos  masculus  intra  nonnulla  fila.  16.  Flos  masculus,  perianthio  probe  expanso,  ij.  Co- 
lumnula  staminea.  18.  Pollen.  Omnia  varia  magnitudine  aucta. 

ADNOTATIO.  Post  egregias  divi  Richctrdi  de  balanophoreis,  quas  ipse  tamquam  distinctum 
ordinem  felici  calamo  constituit,  observationes,  forsan  egeret  excusatione,  nos  ipsos  eadem  Hcloscos 
et  Langsdorjfiae  genera  repetere,  nisi  novi  aliquantulum,  quod  tamen  esse  exiguum  probe 
scimus,  addere  possimus,  iconibus  vivo  colore  expressis.  Acutissimum  illum  auctorem  plura  quidem 
rite  absolvisse  ,  grati  agnoscimus;  dum  vero  alia  nonnulla  in  his  plantis  valde  singularibus  nondum 
plane  perspecta  habeamus,  extremam  potius  partium  minutiem  atque  ipsarum  plantarum  raritatem, 
quam  illustris  antecessoris  ingenium  nostramve  diligentiam  accusare  licebit.  Ita  de  semine  Hcloscos , 
licet  plurima  eademque  bene  evoluta  dissecassemus,  adhuc  dubium  nobis  manet,  anne  albumine 
sit  instructum,  anne  potius,  quod  nobis  verosimilius ,  exalbuminosum ,  nucleo  immediate  in  novam 
prolem  extendendo.  Quae  quidem  embryonis  natura  quum  dubia  sit ,  nil  certi  de  sede  Balano- 
fhorearum  inter  Monocotyledoneas  vel  Dicotyledoneas  proferre  possumus  ,  attamen  priorum  seriei 
adnumerandas  esse  et  numero  perianthii  staminumque  ternario  et  structura  partium  anatomica  mo¬ 
nemur.  —  Quum  Sebastianopoli  commoraremur  viva  Laugsdorjfiae  exempla  dissecantes  atque 
sub  microscopio  observantes,  invenimus,  eam  in  rhizomate  s.  caule  subterraneo  aeque  ac  in  cau¬ 
libus  s.  ramis  extraterraneis  annulo  instrui  fasciculorum  vasorum  spiralium  ,  (conferas  :  Eschwege 
Journ.  von  Brasilien  II.  p.  183.  sequ.)  ;  atque  iterata  observatione  comprobavimus,  his  fasciculis  tam 
vasa  s.  d.  spiralia  simplicia,  quam  scalaria  seu  reticulata  contineri.  Omni  vero  harum  partium  ele¬ 
mentarium  natura  et  dispositione  fit  verosimile,  Langsdorjfiae  structuram  respondere  Monocotyle- 
donearum:  annulus  scilicet  illorum  fasciculorum  vasorum  simplex  est,  neque  concentrice  repetitus, 
singulique  fasciculi  sparsi  a  se  invicem  distant,  ita  ut  distinctus  inter  stratum  periphericum  s.  corticale 
et  centrale  s.  ligneum  terminus  haud  appareat.  Similiterque  amicissimus  Hugo  Molli  a  me  rogatus, 
ut  Hclosin  examini  subjiceret,  in  ejus  caule  fasciculos  vasorum  sparsos  invenit.  Quo  fit  verosimile,  in 
balanophoreis  aeque  ac  in  reliquis  Monocotyledoneis  vasorum  fasciculos  ab  extrema  caulis  s.  rhi- 
zomatis  peripheria  introrsum  usque  in  medium  decurrere,  indeque  sursum  iu  capitulorum  periphe- 
riam  arcuatim  deflecti,  quam  quidem  rationem  in  Monocotyledonearum  structura  unice  veram  cl.  Des- 
fontanii  ac  plurimorum  auctorum  de  differentia  inter  plantas  Monocotyledoneas  atque  Dicotyledoneas 
opinionem  refutare  cl.  Mohl  egregie  comprobavit.  —  Huic  ordini  praeter  genera  a  cl.  Piichardio 
huc  relata:  Cynomoriam  scilicet  Balanophoram  atque  duo  heic  descripta  Sarcophyten ,  Spctrrm. 
sive  Ichthyosmen ,  Schlecht.  adseribendam  esse,  optimo  Schlechtendalio  ipso  indigitante,  existima¬ 
verimus  ;  at  de  ordinis  affinitate  valde  vexamur,  quum  nulli  cognito  ita  videatur  cognatus,  ut  cum 
aliis ,  ab  illo  diversissimis  nexum  respuat.  Ita  habitu  prae  aliis  accedit  ad  Cytinum ,  jL.  et  Co- 


*)  In  Martii:  Genera  et  species  Palmarum.  Introductio,  Cap.  I.  de  Palmarum  structuro,  auctore  Mohl.  p.  3.  s. 

rallophytum ,  Kanth  ,  inflorescentia  ad  Aroideas  et  Typhaceas ,  apparatu  palearum  (quas  in  filis 
Heloscos  quoque  agnoscendas  putaverim)  aeque  ac  synantheria  ad  Compositas,  staminum  coalitorum 
structura  et  oppositione  ad  certas  Iridcas,  ovario  simplici  et  ovulo  unico,  forsan  pendulo,  ad  Ty¬ 
phaceas  ,  et  si  semen  revera  exalbuminosum  reperiatur  Najadibus  aliisque  paucis  Monocotyledoneis 
exalbuminosis.  Ingenuose  cl.  amicus  Lindley  inter  Aroideas  et  Fluviales  collocavit. 

Addenda. 

Vellosiae  characterem  (7.  p.  13.)  ulterius  dilucidat  analysis  fructus  Vellosiae  glaucae  Pohl.,  quam  in  Tab.CC. 
figura  7.  exhibuimus.  Ibi  i.  Capsulae  sectio  transversa.  2.  Valvula  capsula.  3.  Semina.  O.  m.  n.  4.  Semen 
auctum.  5.  Idem  verticaliter  dissectum. 

Plectantherae  characterem  (7.  p.  39.)  accuratius  circumscribendum  curavimus  Tab.  CC.  figuris  77. ,  ubi  1. 
Capsula  m.  n.  2.  Eadem  n.  a.  3.  Semen  m.  n.  4*  Idem  auctum.  5.  Ejusdem  sectio  transversa. 

Callisthenes  fasciculatae  (7.  p.  126.)  florem  illustravimus  in  Tab.  CC.  figuris  777.,  ubi  1.  Flos,  m.  n. 
2.  3.  Calyx  cum  genitalibus,  m.  a.  4»  5*  Stamen  auctum  ab  utroque  latere.  6.  Sectio  transversa  antherae,  lo¬ 
cellos  quatuor  monstrans  (quam  quidem  formationem  in  plurimarum  plantarum  antheris  primitus  obtinere,  dum 
bini  locelli  in  unum  coeant,  nunc  pro  certo  habemus).  7.  Pollen.  8.  Genitalia  in  calycis  parte.  9.  Sectio  ovarii 
transversa.  10.  Placenta  a  facie,  cum  duobus  ovulis.  Omnia  varia  magnitudine  aucta. 


Icones  primo  volumine  contentae  dclincatac  sunt  a  cl. 
Theoph.  Bischoff ,  Botanico  Ileidclbcrgcnsi  et  a  cl.  Andr. 
Blanz ,  pictore  Augustano;  reliquae  omnes  a  cl.  Scb.  Miri, 
singer  et  Jos.  Prestele ,  Monaccnsibus ;  in  lapide  omnes  scul¬ 
pserunt  Jos.  Prcsteie  ct  Guil.  Siegrisf,  vivis  coloribus  exhi¬ 
bendas  curavit  Scb.  Minsinger. 

o valifolia  D.  C.  III.  146.  t.  276.  2. 

99 

prostrata  *  II.  5.  t.  105. 

Humi rium  Rich.  II.  142. 

99 

scapigera*  II.  14.  t.  116.  t.  117.  1. 

„  crassifolium  *  11.  143.  t.  198. 

99 

Sellowiana  *  II.  16.  t.  117. 

„  f  1  or  ib  u  n  d  uni  *  11.  145.  t.  199. 

99 

sericantha*  II.  8.  t.  108. 

„  Affinitas  generis  II.  147. 

99 

sericea  Spreng.  II.  22. 

Huntera,  Corollae  contorsio  III.  161. 

99 

sericea  Hoffmsg.  II.  49. 

Ichnocarpus,  Corollae  contorsio  III.  161. 

99 

stenophylla  Spreng.  II.  37. 

Ichthyosme  Schlecht.  III.  187. 

99 

tuberosa  Spreng.  II.  22. 

Imbirussu  (Embira  a<;u)  1.  92. 

99 

vaga  *  II.  17.  t.  120. 

ION1DIEAE  :  Familiae  divisio  I.  31. 

99 

virgata*  II.  16.  t.  118. 

Iresine  Willd.  Kunth.  II.  55. 

Gordonia  L.  I.  121. 

Graffenrieda  D.  C.  Mart.  III.  144. 

V,  jucunda  *  III.  145.  t.  276.  1. 

GUTT1FERAE :  Corollae  contorsio  duplex.  III.  161. 
Haemocharis  Salisb.  I.  106. 

»  semiserrata  *  I.  107.  t.  66. 

„  tomentosa  *  I.  108.  t.  67. 

Hamastris  Mart.  Ms.  III.  154. 

Havetia  Kunth.  III.  166. 

„  laurifolia  Kth.  III.  166.  t.  297.  3. 
Hebanthf.  *  II.  42. 

„  pani  cui  at  a  *  II.  43.  t.  140.  t.  142.  1. 

„  pulverulenta*  II.  46.  t.  144.  t.  145.  2. 

„  spicata*  II.  44.  t.  141.  t.  142.  2. 

„  virgata*  II.  45.  t.  143.  t.  145.  1. 

Helia  *  II.  122. 


„  celosioides  Sw.  II.  59. 
y,  elatior  Ricli.  II.  59. 

„  glomerata  Spreng.  II.  37. 

„  polymorpha  *  II.  56.  t.  153.  154. 
„  verticillata  Spreng.  II.  56. 

Irlbachia  *  II.  101. 

„  elegans*  II.  102.  t.  179. 
Kielmeyera  *  I.  109. 

coriacea  *  I.  112.  t.  70. 
corymbosa*  I.  113.  t.  72. 
petiolaris  *  I.  111.  t.  69. 
rosea  *  I.  110.  t.  68. 

„  variabilis*  I,  112.  t.  71. 

Labatia  Sw.  II.  70. 

„  macrocarpa  *  II.  71.  t.  161.  162. 
Lacis  Schreb.  I.  5. 

Lac  is  fu  coi  des*  I.  5.  t.  2. 

,,  focniculacea  *  I.  6. 

,,  fluviatilis  Willd.  I.  0. 

Lacistema  Swartz.  I.  154. 

,,  Berteroanun»  Schult.  I.  158. 

„  pubescens*  I.  155.  t.  94. 

„  oblongum  Sj)r.  I.  155. 

,,  se  r  rui  a  tum  *  I.  15G.  t.  95. 

„  myricoides  Sw.  I.  157. 

Laetia  Loeffl.  II.  77. 

,,  apetala  L.  II.  78.  t.  165. 

Lagetta  Juss.  I.  63. 

„  Fu  ni  fer  a*  I.  64.  t.  39. 

Langsdorffia  *  III.  181. 

,,  hypogaea*  III.  182.  t.  298. 

„  janeiriensis  Rich.  III.  182. 

Lasiandra.  D.  C.  III.  93. 

„  fis  si  nervi  a  D.  C.  III.  97.  t.  243. 

„  frigidula  D.  C.  III.  96.  t.  244.  2. 

„  Martius  ia  na  D.  C.  III.  96.  t.  242. 

,,  M  axi  milia  na  D.  C.  III.  94.  t.  240.  241. 

„  oleaefolia*  III.  97.  t.  244. 

Layoisif.ra  D.  C.  III.  131. 

„  alba  D.  C.  III.  136.  t.  268. 

„  cataphracta*  III.  133.  t.  266. 

„  crassifolia  D.  C.  III.  155.  t.  267.  2. 

,,  gentianoides  D.  C.  III.  134.  t.  267.  1. 

„  im  b  r  i  c  a  t  a  D.  C.  III.  132.  t.  265. 

„  itambana  D.  C.  III.  138.  t.  271. 

„  mucori  fer  a  D.  C.  III.  137.  t.  269. 

„  pulcherrima  D.  C.  III.  139.  t.  275. 

„  punctata  D.  C.  III.  137.  t.  270. 

Lavradia  Vand.  I.  31. 

,,  alpestris*  I.  32.  t.  22. 

„  m  o  n  t  a  n  a  *  I.  33.  t.  23. 

Leandra  Raddi.  D.  C.  III.  154. 

„  involucrata  D.  C.  III.  154.  t.  283. 

Leonia  Ruiz.  Pav.  II.  85. 

„  cymosa  *  II.  88.  t.  169. 

,,  racemosa*  II.  86.  t.  168.  t.  200.  4. 

,,  glycycarpa  Ruiz.  Pav.  II.  t.  86. 

Leptanthus  Midi.  I.  7. 

Lindleya  Nees.  I.  107. 

Lisiantiius  Patr.  Browne.  II.  92. 

alpestris  *  II.  93.  t.  171. 
amplissimus  *  II.  96.  t.  175. 
angustifolius  *  II.  99.  t.  78. 

„  angustifolius  Kunth.  II.  101. 

„  coerulescens  Aubl.  II.  100.  t.  1.178.2. 

,,  elegans  *  II.  98.  t.  177. 

„  grandiflorus  Aubl.  II.  101. 

„  inflatus*  II.  96.  t.  174. 

Lisinnthus  macrophyllus  Kunth.  II.  101. 

,,  pedunculatus  Schlechl.  II.  98. 

„  pendulus*  II.  94.  t.  172. 

,,  pulcherrimus*  II.  97.  t.  176. 

„  purpurascens  Aubl.  II.  101. 

„  scandens  Spreng.  II.  112. 

,,  spalhulatus  Kunth.  II.  101.  124. 

,,  speciosus  Schlecht.  II.  95. 

„  vi  r  i  d  if  1  o  r  u  s  *  II.  94.  t.  173. 

Llagunoa  R.  Pav.  I.  61. 

LOGANIEAE  R.  Br. :  Fam.  char.  diff.  II.  133. 

Luhea  Willd.  I.  98. 

candicans*  I.  101. 
candida*  I.  102. 
divaricata*  I.  101.  t.  63. 
grandi  flora*  I.  99.  t.  61. 
paniculata*  I.  100.  t.  62. 

„  speciosa  Willd.  I.  102. 

,,  villosa*!.  102. 

Luxemburgia  St.  Hil.  I.  41. 

Maburnia  Aub.  Thouars.  I.  9. 

Mandioquinha  do  Campo  II.  67. 

Mani  Barrere.  III.  153. 

Majeta  Aubl.  D.  C.  III.  150. 

,,  hypophysca'*  III.  150  t.  280. 

Marcetia  D.  C.  III.  102. 

„  excoriata.  D.  C.  III.  102.  t.  248. 

Marcgraviae  capsula  describitur  III.  181. 

Makialvaea  *  II.  82. 

brasiliensis*  II.  83.  t.  167. 
fructipendula*  II.  85. 

„  g  u  j  a  n  e  n  s  i  s  *  II.  84. 

Marialva  Vand.  II.  82. 

,,  fructipendula  D.  C.  II.  85. 

Marathrum  Hurnb.  B.  I.  4. 

„  foeniculaceum  Humb.  B.  I.  6. 

Maximilianea  Mart.  I.  80. 

,,  regia  Mart.  Schrank.  I.  81. 

Mecaudonia  Ruiz.  Pav.  III.  16.  17. 

„  pusilla*  III.  16.  t.  208. 

Meisneria.  D.  C.  III.  118. 

„  arenaria  D.  C.  III.  118.  t.  258.  1. 

„  paludosa  D.  C.  III.  119.  t.  258.  2. 

Mei  as  torna  cymosum  Vcnt.  III.  160.  t.  241.  2. 
,,  rubra  Aubl.  III.  152. 

„  sessiliflora  Vahl.  III.  152. 

MELASTOMACEAE  Juss.  III.  160. 

Corollae  contorsio  III.  161.  4°. 
Dispositio  foliorum  III.  160.  1°. 
Vesicae  foliorum  III.  160.  2°. 
Inflorescentia  III.  161.  3° 
Stamina  III.  161.  5°. 


» 

» 


J» 

5? 


INDEX 


1Q5 


?? 


?? 

99 

99 

99 

9? 


MF.LASTOMACEAE  :  Ovula  ct  semina.  III.  163.  6°. 
MELIACEAE  :  Antherarum  fabrica.  II.  147.  Semen  ibid. 
Mendozia  Vand.  III.  20.  25. 

pilosa*  III.  21.  t.  20!). 
puber ula*  III.  24.  t.  211. 

,,  Velloziana*  III.  22.  t.  210. 

Miconi  a  Ruiz.  Pav.  Don.  D.  C.  III.  156. 

„  argyrophylla*  III.  156.  t.  284. 

„  stenoslachya  D.  C.  III.  156. 

Micranthera  Choisy.  III.  167. 

Microlicia  Don.  D.  C.  Mart.  III.  105. 
balsamifera  *  III.  127. 
crenulata*  III.  106.  t.  251. 
c  11  p  h  orb  i  oi  d  e  s  *  III.  107.  t.  252. 
graveolens  D.  C.  III.  108.  t.  253.  2. 
inundata  D.  C.  III.  111. 
sincorensis  *  III.  127. 

„  sub  setosa  *  III.  108.  t.  253.  1. 

„  variabilis*  III.  10!).  t.  251.  1. 

,,  Generis  divisio  III.  110. 

Microstachys  Adr.  de  Juss.  /.  71. 

Mitraria  Cav.  III.  66. 

Mniopsis  *  I.  3. 

„  scaturiginum*  I.  3.  t.  \. 

Mogiphanes  *  II.  29. 

brasiliensis*  II.  34.  t.  133.  t.  134.  3. 
diffus  a  *  II.  36. 
flavescens  *  II.  36. 
hir tula*  II.  30.  t.  129. 
multicaulis  *  II.  32.  t.  131. 
ramosissima*  II.  3l.  t.  130. 
straminea*  II-  36.  t.  135. 

„  villosa  *  II.  33.  t.  132.  134.  2. 

Mohlana  *  III.  170. 

„  nemoralis*  III.  171.  t.  290. 

„  secunda*  III.  172. 

Mollia  *  I.  96. 

,,  speciosa*  I.  97.  t.  60. 

Moquilea  *  II.  79. 

„  Aubl.  II.  79. 

„  canoni  ens  is  *  II.  80.  t.  166. 

Moronobea  Aubl.  III.  162. 

„  coccinea  Aubl.  III.  163.  t.  287. 

„  Aubl.  (ex  parte)  III.  168. 

„  esculenta  Arruda  III.  168. 

Mourera  Aubl.  I.  4. 

„  fluviatilis  Aubl.  I.  6. 

Myriaspora  D.  C.  III.  154. 

„  e  gens  is  (et  paulina)  D.  C.  III.  154.  t.  282.  2. 
My  rmecia  Schreb.  II.  118. 

„  Tachia  II.  Schult.  II.  119. 

Myrmidone  *  III.  149.  (Tococac  affinis.) 

Myrodendron  Schreb.  II.  1 12. 

Myrriiimum  Scbott.  III.  172. 

„  atro  purpureum  Scbott.  III.  173.  t.  291. 
MYRSINEAE  :  Familiae  quoad  genera  divisio  II.  88. 

„  Corollae  contorsio  duplex  III.  161. 

Myrsines  flos  et  antherae  III.  88. 

Nematanthus  Schrad.  III.  46. 

chloronema*  III.  47.  t.  219. 
corticola  Schrad.  III.  48. 

„  j  0  n  enia  *  III.  48. 

Nematospermum  Rich.  I.  154. 

„  laevigatum  Rich.  I.  157. 

Nerium,  Corollae  contorsio  III,  161. 

Nicandra  Schreb.  II.  89. 

Noisettia  I.  23. 

,,  pyrifolia  *  I.  24.  t.  16. 

Norantea  Aubl.  III.  179. 

„  adamantium  Carnb.  III.  181.  t.  297.  I.  1.2. 
,,  gujanensis  Aubl.  III.  181. 

„  japurensis*  III.  179.  t.  295. 

,,  para  ensis*  III.  180.  t.  296. 

Noterophila  *  III.  110. 

„  inundata*  III.  110.  t.  254.  2. 

Oanarn'  III.  163. 

Oncogastra  *  III.  49. 

Oplotheca  (Hoplothcca)  Nutt.  II.  47. 

lanata  *  II.  48.  t.  146. 
sericea  *  II.  49. 

„  t  0111  ento  s  a  *  II.  48. 

Orobanchia  Velloz.  III.  53. 

Osbeckia  alpestris  D.  C.  III.  101. 

,,  jucunda  D.  C.  III.  145. 

„  oleaefolia  D.  C.  III.  97. 

„  repanda  D.  C.  III.  100.  t.  246. 

Osbcckiae  cum  Lasiandra  affinitas.  III.  98. 

Oxymeris  D.  C.  III.  157. 

,,  quinquenodis  D.  C.  III.  158.  t.  285. 
Oxypetalum  R.  Br.  1.  47. 

appendiculatum  *  I.  48.  t.  30. 
Banksii*  I.  48.  t.  29. 
capitatum  *  I.  50. 
erectum*  I.  50. 
montan  u  ni  *  I.  49. 
riparium  *  I.  49. 

„  strictum*  I.  50. 

Pachyloma  D.  C.  III.  140. 

Pao  de  Piranha  II.  79. 

Pao  dc  S.  Joze  I.  111. 

Pao  Santo  I.  111. 

Pao  Terra  I.  135. 

Pachira  Aubl.  I.  83. 

„  aquatica  Aubl.  I.  85. 

Pacury  Abberille  III.  168. 

Pourretia  ventricosa  *  I.  94. 

,,  -uva,  III.  168. 

Prepusa  *  11.  120. 

Paliavana  Veli.  III.  62. 

„  montana  *  II.  121.  t.  190. 

Paratudo  II.  3. 

Preslaea  *  II.  75. 

Parsonsia  ,  Corollae  contorsio  III.  161. 

„  par  ad  oxa  *  II.  76.  t.  164. 

Passalia  Sol.  I.  28. 

PSYLLOCARPES  *  I.  44. 

Passura  Aubl.  I.  28. 

„  asparago  i  des  *  I.  46. 

Pentaloba  Lour.  /.  28. 

„  ericoides*I.  45.  t.  28.  I 

Pergularia,  Corollae  contorsio  III.  161. 

„  1  ar  ico  i  des  *  I.  45.  t.  28. 

Petiveria  L.  III.  170. 

„  t  h  y  ni  b  r  o  i  d  e  s  *  I.  46- 

Pfaffia  *  II.  21. 

Pgpalia  *  II.  60. 

,,  g  1  a  b  r  a  t  a  *  11.  21 .  t.  1 22. 

,,  densi  flora  *  II.  61.  t.  156.  158, 

,,  gnaphaloides*  II.  24. 

f' 

Qealea  St.  Hil.  I.  130. 

,,  h  i  r  t  u  1  a  *  II.  24. 

,,  calcarata  Link.  I.  137. 

,,  j  u  b  a  t  a  *  II.  24. 

„  cordata  Spreng.  I.  129. 

,,  sericea*  II.  22.  t.  123. 

„  e  c  a  1  c  ar  a  t  a  *  I.  131.  t.  78. 

,,  tomentosa  *  II.  24. 

„  grandi  flora*  I.  133.  t.  79. 

„  velutina  *  11.  23.  t.  124. 

„  multiflora*  I.  134.  t.  80. 

Phaeocarpes  *  1.  61. 

,,  agrestis  *  I.  63. 

,,  campestris*  I.  62.  t.  37.  38. 

Philoxerus  brasiliensis  R.  Schult.  II.  34. 

Phvllopus  D.  C.  III.  143. 

„  Martii  III.  143.  t.  275. 

Physianthus  *  I.  53. 

„  albens*  I.  54.  t.  32. 

Physiphora  Banks.  1.  28. 

Physocalyx  Pohl.  III.  1. 

aurantiacus  Pohl.  III.  5. 
major*  III.  2.  t.  201. 

„  minor*  III.  4.  t.  202. 

Physostemon  *  I.  72. 

lanceolatum*  1.  73.  t.  45 
tenuifolium  *  I.  73.  t.  46. 

„  ro  tun  dif  0  li  uni  *  I.  74.  t.  47. 

Piparea  Aubl.  I.  28. 

Piper  aggregatum  Berg.  I.  157. 

„  fasciculare  Rudge.  I.  157. 

Platoni  a  *  III.  168. 

„  insignis*  III.  169.  t.  289.  288.  Fig.  2. 
Plectantheka  *  I.  39. 

„  cili  o  s  a  *  I.  40. 

„  f  l  o rib  un da  *I.  40.  t. 28.  II.  t.  200. 2. III.  188. 
Plumeria,  Corollae  contorsio  III.  161. 

PODOSTEMEAE  Rich.  I.  6. 

Podostemum  Rich.  I.  6. 

Pontederia  L.  I.  8. 

„  crassipes  *  I.  9.  t.  4. 

Potalia  Aubl.  II.  89. 

,,  resiuifera  *  II.  90.  t.  170. 

POTALIEAE  *  Familiae  cbar.  II.  91.  103. 

,,  Corollae  contorsio  III.  161. 


„  parviflor  a  *  1.  135.  t.  81. 

Quapoy  III.  156. 

Quapoya  Aubl.  III.  167. 

„  Pana-Panari.  III.  167.  t.  296.  2. 
Raxnvolfia,  Corollae  contorsio  III.  171. 

Resina  e  flore  Clusiae  insignis  III.  165. 

Rhabdia  *  II.  136. 

*  lycioides*  II.  137.  t.  195. 
Rhynchanthera  D.  C.  III.  120. 

„  cordata  D.  C.  III.  122.  t.  260. 

„  pentantliera  D.  C.  III.  121. 

„  Schrankiana*  III.  121.  t.  259. 

Rhytidophyllem  *  III.  38  (Gesneria  aut.) 

Berteroanum  *  111.  39. 
grande  *  III.  39. 


tomentosum  *  III.  59. 


Riana  Aubl.  I.  28. 

„  gujanensis  Aubl.  I.  28. 

Rinorea  gujanensis  Aubl.  I.  28. 

Rivina  L.  III.  173. 

„  secunda  Ruiz.  Pav.  III.  173. 

Rosea  *  II.  58. 

„  elatior  *  II.  59.  t.  155. 

RUB1ACEAE  :  Juss.  Char.  diff.  II.  133. 
RUTACEAE :  Corollae  contorsio  duplex  III.  161. 
Ruyschia  Jacq.  III.  174. 

amazonica  *  III.  176.  t.  292. 
bahiensis  *  III.  178. 
clusiaefolia  Siv.  III.  174. 
c  orali  i  na*  III.  177.  t.  294. 

„  Spixiana*  III.  177.  t.  293. 

„  Surubea  *  III.  179. 

Sabbatia  verticillaris  Spreng.  II.  116. 
Sacoglottis  *  II.  146. 

Sacoglottis  amazonica*  II.  146. 
Sagraea  sessiliflora  D.  C.  III.  152. 

j,  columneaefolia  D.  C.  III.  152. 
Salpinga  *  III.  114. 


yy 

secunda*  III.  114.  t.  259. 

Salvertia 

St.  Ilii.  I.  153. 

convallariodora  St.  Hil.  I.  153. 

•Samaiima 

I.  90. 

Sarmienta  Ruiz.  Pav.  III.  66. 

repens  R.  Pav.  111.  66.  t.  229.  2. 

Saurauja  I.  121. 

Sauvagesi 

a  L.  I.  34. 

yy 

Adima  Aubl.  I.  37. 

yy 

erecta  L.  I.  38. 

V 

erecta  Spreng.  I.  37. 

yy 

fruticosa  *  I.  38. 

yy 

1  a  x  a  *  I.  38. 

yy 

ovata*  I.  36.  t.  24.  2. 

yy 

pusilla  *  I.  35.  t.  24.  1. 

yy 

Sprengelii  St.  Hil.  1.  37. 

yy 

stricta*  I.  38. 

ScHOENOBlBI.US  *  I.  65. 

yy 

daphnoides  *  I.  65. 

SCHUBERTI 

a  *  I.  55. 

yy 

grandiflora*  I.  57. 

yy 

lougiflora  *  I.  57. 

yy 

multiflora*  I.  56.  t.  33. 

SdlULTESJ 

ia  *  II.  103. 

yy 

Spreng.  II.  1 04. 

yy 

Schrader  II.  1 04. 

yy 

cr  e  n  u  1  i  f  1  o  r  a  *  II.  104.  t.  180. 

yy 

gracilis*  II.  105.  t.  181. 

yy 

stenophylla  *  II.  106.  t.  182. 

ScHUBLERIA  *  II.  1  13. 

yy 

conferta*  II.  115.  t.  186-  2. 

yy 

diffusa*  II.  114.  t.  186.  1. 

yy 

patula  *  II.  117.  t.  188. 

yy 

stricta*  II.  116.  t.  187. 

yy 

tenella*  II.  117. 

yy 

cur  sit  Gentianea.  II.  118. 

ScHWEIGGERA  *  III.  166. 

yy 

comans  *  III.  166.  t.  297.  2. 

yy 

Spreng.  I.  21. 

SCROPHULARINAE  R.  Br. :  Char.  diff.  II.  133. 134. 

yy 

Carpellorum  dispositio  11. 

yy 

Caulis  cathedrus  III.  18. 

yy 

Stamina  III.  19. 

Serturnera  *  II.  36. 

yy 

glauca*  II.  37.  t.  136.  137. 

yy 

iresinoides  *  II.  38.  t.  138. 

yy 

Iu  z  ul  a  e  fl  o  ra  *  II.  39. 

Seymeria 

Pursh.  III.  11. 

Sinningia 

Nees.  III.  62. 

SlPHANTHERA  PoHt.  III.  120. 

„  cordata  Pohl.  III.  120.  t.  258.  3. 
Souroubea  Aubl.  III.  174. 

Spennera  *  III.  112. 

„  rubric aulis*  III.  113.  t.  255. 
Spigf.ua  L.  II.  124. 


yy 

Anthelmia  L.  II.  130. 

yy 

Beyrichiana  Schlecht. 

II. 

130. 

yy 

Fleinmingian  a  Schlecht. 

II.  130. 

yy 

glabrata  *  II.  127.  t  193. 

yy 

Humboldtiana  Schlecht. 

II.  129. 

yy 

laurina  Schlecht  II.  127. 

yy 

Olfersiana  Schlecht  II.  126. 

yy 

pulchella*  II.  128.  t. 

194. 

yy 

pulverulenta  11.  126. 

t. 

182. 

yy 

p u  si  1  a  *  II.  130. 

yy 

scabra  Schlecht.  II.  129. 

yy 

Schlechtendaliana* 

II. 

129. 

yy 

Selloviana  Schlecht.  * 

II. 

129. 

SPIGELIACEAE  *:  Character  differentialis  II.  132. 

„  Familiae  notae  II.  131. 

„  Apparatus  glandulosus  hypogynus  II.  134. 

„  Carpellorum  dispositio  II.  134. 

„  Stipularum  dignitas  II.  135. 

Symploci  affinitas  cum  Humirio  II.  148. 

Symphonia  globulifera  L.  fil.  III.  163. 
Tabernaemontana,  Corollae  contorsio  III.  161. 

Tachia  Aubl.  II.  118. 

„  gujanensis  Aubl.  II.  119.  t.  189. 

Tapina  *  III.  59. 

„  barbata*  III.  60.  t.  225.  1. 

,,  pusilla*  III.  61.  t.  225.  2. 

Terminalia  L.  I.  41. 

argentea*  I.  43. 
fagifolia*  1.  42.  t.  27. 
firma  *  I.  44. 
lanceolata  *  I.  43.  • 


*7 

v 

Yt 


lucida  Hoffinsegg.  I.  43. 


Ternstromia  I.  121. 

TERNSTROMIACEAE :  Familiae  affinitates  I.  120. 

„  Characteres  I.  121. 

„  Corollae  eontorsio  duplex  III.  161 

Thryallis  L.  III.  77. 

„  latifolia  *  III.  79.  t.  231. 
y,  longifolia*  III.  78.  t.  230. 

Tococa  Aubl.  D.  C.  III.  146. 

bullifera*  III.  146.  t.  277. 
forniicaria  *  III.  147.  t.  278. 

„  macrosperma  *  III.  148.  t.  279. 

Tovomita  Aubl.  II.  82. 

yy  gujanensis  Aubl.  II.  84. 

Tragia  corniculata  Valil.  I.  70. 

Tkattimckia  Willd.  III.  92. 


» 

v 


INDEX. 


1Q8 


Trattinickia  burscraefolia*  III.  93.  t.  239. 
Trembleya  D.  C.  III.  103. 

w  p  hio  gi  fo  rmis  D.  C.  III.  104.  t.  250. 

>» 


rosmarinoides  D.  C.  III.  104.  t.  249. 


Virgulari  a  montana*  III.  9.  t.  204. 

„  splendida*  III.  11. 

Vochy  Aubl.  I.  139. 

Vochysia  Juss.  I.  139. 


Trf.virania  Willd.  III.  85. 

*>  ■ 

alpestris*  I.  145.  t.  87. 

„  heterophylla*  III.  65. 

M 

elliptica*  I.  141.  t.  84. 

Triblemma  Mart.  Ms.  III.  116. 

ferruginea*  I.  1 5 1 .  t.  92. 

Tripterella  Midi.  I.  9. 

r> 

floribunda*  I.  149.  t.  91. 

,,  capitata  Midi.  I.  12. 

*7 

grandis  *  I.  147. 

,,  coerulea  Nutt.  I.  12. 

V 

gujanensis  Aubl.  I.  150. 

TROMMSDORFFIA  *  11.  40. 

V 

Hiinkeana*  I.  147.  t.  89. 

„  a  r  g  e  nt  a  t  a  *  II.  41. 

» 

pyramidalis  *  I.  148.  t.  90. 

„  aurata*  II.  42.  t.  139. 

w 

rotundifolia  *  I.  140.  t.  83. 

canescens*  II.  42. 

« 

rufa*  I.  144.  t.  86. 

„  pulveruleata*II.  42. 

w 

Tucanorum®  I.  142.  t.  85. 

V 
i 1 


Tschudya  D.  C.  III.  151. 

Umiri  II.  146. 

Urceolaria  Feuill.  Mol.  III.  66. 

Uva  puva  do  Campo  I.  135. 

Vellosia  Vand.  I.  13. 

abietina*  I.  14.  t.  6. 
aloaefolia*  I.  15.  t.  7. 

„  asperula*  I.  l5.  t.  8. 

,,  glaucae  Polii,  fructus  III.  188.  II.  t.  200.  1. 
„  plicata  I.  16.  t.  9. 

Vinea,  corollae  contorsio  III.  161. 

Viola  Hybanthus  Aubl.  I.  26. 

VlRGULARIA  R.  Pav.  III.  5. 

„  alpestris*  III.  10.  t.  205. 

„  campestris*  III.  7.  t.  203. 

„  g  enis  t  a  e  fo  li  a  *  III.  11. 


Wallenia  Sw.  III.  89. 

„  laxi  flora*  III.  89.  t.  237. 
Wiclcstromia  fruticosa  Schrad.  I.  107. 
Witheringja  L’Herit.  III.  73. 

„  divaricata*  III.  75.  t.  228. 

„  picta  *  III.  74.  t.  227. 

„  Diploconos*  III.  76.  t.  229. 

WlTTEI.SBACHIA  *  I.  80. 

„  Gossypium  *  I.  82. 

„  insignis*  I.  81.  t.  55. 

„  orinocensis  *  I.  83. 

„  vitifolia  *  I.  82. 

Wrightia ,  Corollae  contorsio  III.  161. 
Zeyheria  *  II.  65. 

„  montana*  II.  66.  t.  159. 


Explicit  Volumen  tertium ,  ultimum. 


Finitum  Idibus  Septembris  MDCCCXXXII. 


In  officina  Caroli  Wolf,  Doctoris. 

